
Mūsų studentams ir mūsų mokytojams 


Padėkos žodis 


Si knyga parašyta glaudaus autorių bendradarbiavimo dėka, todėl 
visuose skyriuose yra išsakoma visų autorių nuomonė. Oficialūs ir 
neoficialūs pokalbiai su kolegomis ir studentais padėjo mums išsiaiš- 
kinti savo pozicijas. Jie visiškai nėra atsakingi už mūsų pozicijas — 
tiesą sakant, tam tikrais atvejais kai kurie iš jų su mumis netgi 
smarkiai ginčijosi. Už pagalbą rengiant pirmąjį šios knygos variantą 
mes esame ypač dėkingos šiems žmonėms: SHERYL KRoEN, RUTH 
BLocH, DREw GiLPIN FAausT, PHvLLIs Mack, THoMuUI HASKELUI, 
FRANKUI APPLEBY, MARTHAI AVERY, ERICUI HoBsBAWMUI, DoNAL- 
DUI KaLiIsHUI, JosEPHUI RousE, GABRIELEI SPIEGEL, KARREN OR- 
REN, BONNIE SMITH, SPENCER WEART, JAMES MILLERIUI, VIRGI- 
NIJAI YANS, CAROLYNAI DEWALD IR PAULAI SCOTT. 


Įžanga 


Praeityje Jungtinių Valstijų koledžuose ir universitetuose mokė- 
si daugiau studentų, negu bet kurios kitos pasaulio valstybės 
mokslo įstaigose. Tad amerikiečiai turėtų būtų įgiję, ir veikiausiai 
taip yra, iš tikro daug žinių. Tačiau dauguma žmonių nepasitiki 
įgytų žinių verte ir teisingumu. Tai ypač taikytina istoriniam 
žinojimui. Anksčiau egzistavo viena nacionalinė istorija, kurią 
daugelis amerikiečių laikė savo paveldo dalimi. Šiuo metu toly- 
džio pabrėžiama skirtinga etninė, rasinė bei lyčių patirtis ir vis 
skeptiškiau klausiama, ar Amerikos pasiekimų istorija nesanti 
tik save šlovinantis pasakojimas, kuriuo siekiama paslėpti elito 
galią. Istorija buvo sukrėsta iki pačių jos mokslinių ir kultūrinių 
pamatų kaip tik tada, kai imta ginčytis dėl tų pamatų buvimo. 
Po Antrojo pasaulinio karo pabaigos aukštojo mokslo siekian- 
čių studentų skaičius Amerikoje padidėjo penkis kartus — nuo 
2 338 000 1947 metais iki 13 043 000 1988-aisiais. Be to, studen- 
čių skaičius išaugo nuo 29 iki 54 proc. Iki 1988 metų 9 proc. 
visų studentų, kurie mokėsi koledžuose, buvo ne baltieji!'. Dau- 
gelis naujųjų koledžų studentų, ypač iš tų grupių, kurioms šalies 
kultūrinio gyvenimo aukštumos anksčiau buvo nepasiekiamos, 
nesutvirtino pasitikėjimo vyraujančiomis intelektualinėmis prie- 
laidomis apie Amerikos praeitį. Jiems didelio įspūdžio nepadarė 


* Digest of Education Statistics 1990 (United States Department of Education, Natio- 
nal Center for Educational Statistics, February 1991), ypač p. 15, 167, 181, 199. 
Taip pat žr. Perspectives. Amerikos istorijos asociacijos biuletenis. — Vašingtonas, 
1991 m. balandžio mėn. - Sąs. 11. - Nr. 4.- P. 1. 

ir iš XIX amžiaus perimtas objektyvaus žinojimo modelis. Anks- 
čiau buvęs nedidelės filosofų grupelės prerogatyva, skepticizmas 
plačiai paplito ir privertė dėstytojus daug atsargiau vertinti savo 
skelbiamą intelektualinę tradiciją. Vakarų filosofijos tradicijoje 
brendo didelis lūžis. 

Mes visos trys esame priklausomos nuo neregėtos Jungtinių 
Valstijų aukštojo mokslo plėtros. Kaip ir daugelis kitų, savo aka- 
demines karjeras pradėjome kaip pašalietės. Itin jautriai reaguoja- 
me į tai, kaip, pasitelkus pretenzijas į objektyvumą, buvo siekia- 
ma mums, - lygiai kaip ir kitoms moterims, darbininkų klasės 
mažumų atstovėms, — neleisti dalyvauti pilnaverčiame visuomenės 
gyvenime. Taip pat itin vertiname tai, kad pašaliečiams skep- 
ticizmas ir reliatyvizmas siūlo tyrimų metodus, kurie yra būtini 
norint atitaisyti izoliacijos padarytas skriaudas. 

Kai mūsų kartos studentai subrendo ir patys tapo koledžų dės- 
tytojais, pasitikėti anksčiau vyravusiomis tiesomis pasidarė kone 
beprasmiška. Žmonės jau nebemanė, kad kokia nors žinojimo for- 
ma, įskaitant ir istoriją, galėtų būti modeliuojama pagal mokslinį 
tyrimų metodą arba kad mokslo ir technologijos pažanga esanti 
be išlygų pageidautina (pagal principą „kuo daugiau, tuo geriau '). 
Anksčiau vyravusį pasitikėjimą nešališku mokslu, žadėjusiu nuo- 
seklią pažangą, pakeitė didelė abejone del to, ar įmanoma negin- 
čytina ir pamokanti tiesa apie Amerikos praeitį arba nuosekli 
mokslo pažanga. Susidaro įspūdis, kad aukštasis išsilavinimas 
mums — moterims, mažumoms, darbininkų klasės atstovėms — ta- 
po prieinamas kaip tik tuo metu, kai netekome tilosotinio pama- 
to, kuris išsilavinusiems žmonėms padėdavo pasikliauti savimi. 

Kiekvienas, kas yra dėstęs šių laikų Amerikos universitete — ir 
kam žodžiu ar gestais buvo mandagiai pasakyta: „tai yra jūsų 
nuomonė, profesoriau“, — žino, kad skeptiškai vertinti buvo im- 
ta kone viską: nuo Amerikos istorijos prasmės iki mokslo vertės. 
O jeigu tai, ką studentai norėjo pasakyti anksčiau nurodyta fra- 
ze, liko nesuprasta, reikėtų priminti apie šiuo metu atsiradusius 
naujos kartos filosofus, kurie mano, kad viskas priklauso nuo to, 
kur mes esame; tiesa yra tai, kuo tikime, ir todėl jos supratimas 
yra susijęs su mūsų padėtimi socialinėje erdvėje. 


Įžanga 11 
Šioje knygoje mes iš esmės nagrinėjame iškilusias vertybines 
ir tiesos pažinimo problemas bei aptariame polemiką, skirtą 
objektyviam žinojimui, kultūrinei įvairovei ir politiniams de- 
mokratinio švietimo imperatyvams. Šiam tikslui dėmesį sutel- 
kiame į istorijos projektą, o konkrečiau tai apibūdinsime kaip 
klausimą apie tai, ką žmonės gali sužinoti apie praeitį, kuri jiems 
padėtų išsiaiškinti dabartį. Savo pagrindine teze teigiame, kad 
skepticizmą ir reliatyvizmą tiesos atžvilgiu — ne tik moksle, bet 
ir istorijoje bei politikoje - nulėmė tolydžio vykstanti Amerikos 
visuomenės demokratizacija. Aukštasis išsimokslinimas tapo at- 
viras beveik visiems, kurie jo siekia: įvairios grupės pateikia sa- 
vas Amerikos istorijos versijas: nuvainikuojamas mokslas kaip 
absoliučios tiesos šaltinis ir modelis. Visa tai yra tarp savęs susiję 
reiškiniai, kurie neatsitiktinai plėtojosi beveik tuo pačiu metu. 

Po Antrojo pasaulinio karo senieji intelektualiniai stabai — 
mokslas, mokslo istorija ir nacionalizmui tarnaujanti istorija — 
buvo nuvainikuoti. Vietoj jų pokario karta beveik kaip perei- 
namojo laikotarpio ataskaitas sukūrė pažinimo sociologijas, 
skirtingų tautų metraščius ir istorijas, grindžiamas grupės arba 
lyties tapatybėmis. Moterys, mažumos ir darbininkai „apsigyve- 
no“ Amerikos ir Vakarų pasaulio istorijose, kuriose anksčiau be 
konkurencijos vyravo didvyriai, genijai ir valstybės veikėjai — tvar- 
kos ir status guo simboliai. Pokario karta ėmė abejoti apibrėž- 
tomis kategorijomis, kurių racionalumą anksčiau pripažindavo 
visi mąstyti gebantys žmonės. Suabejota ir teigimu, esą socialinė 
elgsena yra užkoduota pačiame žmoguje. Tad, būdamos tos kartos 
atstovės, mes nuolat (ir kartais net piktokai) klausiame: kieno 
istorija? kieno mokslas? kieno interesams atstovauja šios idėjos 
ir istorijos? Neliko nepastebėtos ir visos pretenzijos į universalu- 
mą, išreiškiamos frazėmis: „Vyrai yra...“, „Suprantama, mokslas 
teigia... ir „Kaip mes visi žinome...“ 

Kai kurie kritikai dėl tariamai artėjančios Vakarų civilizacijos 
griūties kaltina švietimo demokratizavimą, o mes esame linku- 
sios remti įžvalgas ir naujus vertinimus, kurie tapo įmanomi to- 
kio demokratizavimo dėka. Šioje knygoje vadovaujamės sveiku 
skepticizmu ir pritariame tyrimams, padėjusiems pagrindus kul- 

tūriškai įvairialypiui požiūriui į žmonijos istoriją. Tačiau kartu 
mes atmetame šių laikų reliatyvizmo palydovus — cinizmą ir ni- 
hilizmą. Norime suformuluoti tokią praeities sampratą ir tokią 
dabarčiai tinkamą intelektualinę poziciją, kuri skatintų demo- 
kratizuoti visuomenę. Manome, kad siekiant šio tikslo būtina 
nagrinėti aktualias nacionalinės istorijos ir mokslo integralumo 
problemas bei apsvarstyti teisingo ir objektyvaus praeities paži- 
nimo galimybę. 

Žinoma, iškyla daug klausimų. Ar amerikiečiai nori pažinti 
istoriją? Jeigu taip, tai kieno istoriją ir kokiems tikslams? Kas yra 
istorija — mokslas ar menas? Ar tam tikra prasme istorija nėra 
propaganda? 

Anksčiau atsakymai į šiuos klausimus išsimokslinusiems žmo- 
nėms veikiausiai buvo aiškūs savaime, tačiau dabar to pasakyti 
negalime. Bent jau viena yra tikra: istorijos tema bet kada anksčiau 
retai yra buvusi tokia kontroversiška. Sukilę pokomunistinių šalių 
piliečiai nugriovė Lenino ir kitų diskredituojančių nacionalinių 
didvyrių paminklus ir atsikratė istorijos profesorių bei vadovė- 
lių, kurie buvo beviltiškai prisismelkę marksistinės ideologijos. 
Represinei — ar kairiosios, ar dešiniosios orientacijos — vyriausy- 
bei netekus valdžios, piliečiai, trokšdami pertvarkyti savo šalį, 
skuba surasti istorijos duomenų apie ankstesnės valdžios nusi- 
kaltimus. 

Pati istorija ir jos duomenys yra tokie svarbūs žmonių tapaty- 
bei, kad dažnai jie patys atsiduria kovos centre. Tai matyti ir iš 
kai kurių grupių nerimą keliančių pastangų paneigti tai, kad 
Hitlerio „galutinis sprendimas“ iš tikrųjų buvo įgyvendinamas. 
Pavyzdžiui, Naujojo istorijos vertinimo institutas koledžų laik- 
raščiuose ir profesinėse organizacijose išplatino skelbimus, ragi- 
nančius imtis tyrimų, kurie paneigtų tai, jog nacių okupuotoje 
Europoje buvo vykdomas sistemingas žydų tautos genocidas. Už 
šios institucijos besislepiantys žmonės sugebėjo šį visiškai ne- 
priimtiną klausimą iškelti visuomenėje; tam tikslui jie pasitelkė 
pavadinimus, pretenduojančius į objektyvumą („toks ir toks ins- 
titutas" skamba daug neutraliau nei, pavyzdžiui, „nacių anti- 
semitinės propagandos grupė“), ir manipuliuoja įstatymais, ga- 

rantuojančiais spaudos laisvę. Kai melas kelerą kartų pakartoja- 
mas spaudoje ar eteryje, jis atrodo kaip paprastas, diskusijų ver- 
tas klausimas. 

Tai tik kraštutinis pavyzdys, tačiau jis iliustruoja daug bend- 
resnius klausimus, susijusius su istorijos tikslais ir atsakomybe. 
Neseniai Jungtinėse Valstijose buvo kilusi polemika dėl istorijos 
vadovėlių. Kritikai kruopščiai ištyrė visų mokymo lygių va- 
dovėlius ir padarė išvadą, kad juose vyrauja europocentrizmas, 
rasizmas, seksualinė diskriminacija ir neapykanta seksualinėms 
mažumoms. Buvo teigiama, jog vadovėliuose iškeliami kadaise 
mirusių baltųjų vyrų europiečių pasiekimai, bet užmirštamas mo- 
terų, mažumų, gėjų ar kitų engiamų ir izoliuotų grupių įnašas. 
Kritikų nuomone, šie vadovėliai stiprina pačius blogiausius 
rasinius ir seksualinius stereotipus, užuot padėję vaikams ir jau- 
nuoliams jų atsisakyti. Buvo samdomos ištisos autorių grupės, 
įpareigotos kurti istorijas, kurios geriau atitiktų socialiai įvairia- 
lypės visuomenės vertybes. 

Multikultūralizmo šalininkai yra griežtai kritikuojami kaip ag- 
resyvios propagandos skleidėjai, kuriems politiškai motyvuota 
interpretacija yra svarbesnė nei tiesa. Jie kaltinami mažumų 
psichologinės gerovės tikslais — ir nešališkumo bei bendros na- 
cionalinės tapatybės sąskaita — dirbtinai padidinę tų mažumų 
įnašą. Valstybinės komisijos, profesinės konferencijos ir vyriau- 
sybių atstovai rengia ataskaitas, kurios visuomenėje kelia susi- 
domėjimą, sumaištį ir susierzinimą. Ar istorija privalo sukurti 
tautinį pasididžiavimą ir pasitikėjimą savimi? O gal vis dėlto ji 
turėtų pateikti objektyvią tiesą apie praeitį? Ar reikia nuolat per- 
rašinėti istoriją, norint įveikti rasinius ir seksualinius stereoti- 
pus? O gal ji turi iškilti virš šiuolaikinių politinių ir socialinių 
problemų? Ar diegti vientisą istoriją yra gyvybiškai svarbu de- 
mokratijai? Galbūt puolimas prieš tradicinę istoriją — tai tik dar 
vienas žinojimą nuvertinančios ir bet kokią tiesos galimybę pa- 
neigiančios naujosios barbarybės požymis? 

Šis triukšmas dėl istorijos turėtų stebinti daugelį suaugusių 
žmonių, kurie prisimena savo istorijos pamokas (jeigu apskritai 
jas prisimena) kaip vardų, datų ir įvykių seką, o ne kaip gyvas 

diskusijas etninės ir nacionalinės tapatybės klausimais. Šiuolai- 
kinio reliatyvizmo veikiama istorija atsidūrė triukšmingų ginčų 
centre. Ar kiekviena grupė ir tauta turi savą tiesos versiją? Ir ar 
viena istorijos versija prilygsta kitai? Koks yra istoriko vaidmuo, 
jeigu tiesa priklauso nuo autoriaus pozicijos? 

Tad paaiškinkime, kuo tikime mes, šios knygos autorės. Skepti- 
cizmą galima apibūdinti ir kaip požiūrį į žinojimą, ir kaip fi- 
losofinę poziciją. Nuo pat antikos laikų yra pripažįstama, kad 
pretenzijas į tiesą būtina vertinti šiek tiek skeptiškai; skepticiz- 
mas paskatina žmones daugiau mokytis ir pripažinti savo pačių 
klydimo galimybę. Antra vertus, absoliutus skepticizmas niekur 
neveda, nes verčia abejoti, ar apskritai galima priimti sprendi- 
mus arba daryti išvadas. Tiesą sakant, jis yra įleidęs šaknis į pa- 
čius Vakarų kultūros pagrindus. Jau XVIII amžiuje, Švietimo 
epochoje, kiekvienas intelektualas tam tikrą skepticizmo apraiš- 
ką manė esant reikalingą. Vienas iš Švietimo epochos lyderių 
Denis Diderot teigė: „Viską būtina ištirti, viskas be išlygų turi 
būti pasverta ir išnagrinėta, nesigailint niekieno jausmų“. Dide- 
rot išpranašavo Naująjį amžių, kuriame mąstytojai turės „negai- 
lestingai naikinti“ visas senąsias tradicijas ir kritiškai įvertinti 
kiekvieną mąstymo kliūų*. Nuo šiol niekas nebera savaime su- 
prantama ir neginčytina — nei klasikiniai autoriai, nei Biblija, 
nei bažnyčios ar valstybės mokymas. 

Šių laikų skepticizmo padarinys yra reliatyvizmas - įsitikini- 
mas, kad teiginio teisingumas priklauso tik nuo jį pateikiančio 
asmens pozicijos. Reliatyvizmas įdiegė didelį nepasitikėjimą 
galimybe surasti tiesą, juo labiau nustatyti, ar tiesa apskritai eg- 
zistuoja. Griaudamas tikėjimą tuo, kad tiesos ieškantys žmonės 
gali peržengti savo ribas, jis tiesiogiai skatina abejoti objekty- 
vumo idealu. Jeigu tiesa priklauso nuo stebėtojo požiūrio, kaip 
tada gali būti kokia nors transcendentinė, universali ar absoliuti 
tiesa arba bent jau tiesos, kurios ilgus amžius tinka visoms žmo- 
nių grupėms? Šioje knygoje mes teigiame, kad tiesos apie praeitį 


* Jo straipsnyje „Encyclopedia“, kuris išspausdintas leidinyje Encyclopedie, Keith 
Michael Baker, ed. The Old Regime and The French Revolution. - Chicago. - P. 84. 

yra įmanomos (ner jeigu jos ir nėra absoliučios) ir kad todėl dėl 
jų yra verta kovoti. 

Antrojo pasaulinio karo — su jo siaubinga ginkluote ir nacisti- 
nio režimo holokausto politika — patirtis pristabdė skepticizmo 
ir reliatyvizmo plėtotę. Žydų tautos naikinimas tarsi parodė, kad 
yra būtini absoliutūs moraliniai standartai ir kad kultūrinis re- 
liatyvizmas pasiekė ribą mirties stovyklose. Tačiau tokia rimtis 
buvo laikina. Moraliniai įpareigojimai nebegalėjo numaldyti abe- 
jonių, kurios ėmė veikti Vakarų filosofijos maksimas. 1945 metais 
prasidėjęs branduolinis amžius bei stiprėjantis didžiojo mokslo 
ir didžiosios valdžios ryšys mokslo neutralumą paneigė. Ameri- 
kos pilietinių teisių judėjimas ir protestai prieš Vietnamo karą 
privertė suabejoti mokslininkų, politikų ir profesorių gebėjimu 
nepasiduoti savo pačių rasiniams prietarams ir politiniam šališ- 
kumui. Ekologai priekaištavo, esą dangstydamasis kalbomis apie 
pažangą šiuolaikinis mokslas išrado masinio naikinimo priemones 
ir pramonė daranti žalą aplinkai. XX amžiuje Vakarų civilizacija 
sukūrė labiausiai rafinuotos technologijos genocido sistemą 
žmonijos istorijoje. Tad sunku buvo patikėti, kad pažanga, de- 
mokratija, objektyvus žinojimas ir pati modernybė tvirtai žengia 
žmonijos tobulėjimo keliu. 

Visiškai neketiname apgailestauti dėl skepticizmo ir reliaty- 
vizmo sėkmės. Mus pačias ši tradicija veike lygiai taip pat, kaip 
visus. Šeštojo dešimtmečio pabaigoje ir septintojo pradžioje prieš 
pradedant mums dirbti universitete, įtakingiausiuose šalies isto- 
rijos departamentuose dėstančių moterų buvo labai mažai. Šiuo 
požiūriu esame tarp tų „barbarų“, dėl kurių atėjimo į akademinį 
pasaulį verkšlena priešiškai nusiteikę kritikai. Ne tik stebėjome, 
kaip buvo nuvainikuojami anksčiau šventais laikyti intelektuali- 
niai stabai — pačios buvome tikriausios to proceso dalyvės. Iš- 
mokytos vadovautis „moksliškais“ metodais, ėmėme abejoti ir 
Amerikos, ir Europos istorijos tradicinėmis interpretacijomis. Gal 
kartais net per daug abejojome pretenzijomis į nešališką tiesą ir 
objektyvumą. Būdamos paveiktos XX amžiaus filosofų ir suvok- 
damos, kad tradicinių interpretacijų anaiptol nepakanka, patei- 
kėme naujas teorijas, grindžiamas ankstesnėmis filosofinėmis li- 

beralizmo ir marksizmo prielaidomis apie istorijos funkcionavi- 
mą. Jeigu čia vieta išpažintims, norėtume pasakyti, kad mums 
skepticizmas ir reliatyvizmas buvo priemonės (kai kas pasaky- 
tų — ginklai), padėjusios kurti naują praeities sampratą. 

Vis dėlto manome, kad skepticizmas ir reliatyvizmas yra tarsi 
dvibriauniai kalavijai: juos galima atgręžti prieš pasaulio galin- 
guosius kovojant dėl didesnio pakantumo kitokiai nuomonei; 
antra vertus, jie gali sužeisti ir tuos, kurie apskritai siekia bet ką 
žinoti. Skepticizmas ir reliatyvizmas gali įteigti minų, kad žinios 
apie praeitį paprasčiausiai esančios ideologiškai sukonstruotos ir 
tarnauja konkretiems interesams, o istorija tėra serija mitų, kurie 
suformuoja ar sustiprina grupines tapatybes. Skeptikai ir relia- 
tyvistai drąsiai tvirtina, jog mokslas — tai socialinis konstruktas, 
paprasčiausia kalbinių konvencijų visuma, arba rafinuotas, ma- 
tematiškai užkoduotas žaidimas valdžia (power game), turintis 
garantuoti Vakarų viešpatavimą žemės turtų atžvilgiu. 

Norime žengti toliau nei šis skepticizmas ir drauge išlaikyti 
įvairialypę ir sudėtingą savo, kaip amerikiečių ir Vakarų pasaulio 
atstovių, savivoką. Šiam tikslui atidžiai nagrinėjame, kaip istori- 
kai rašydavo praeityje ir kaip jie rašo dabar. Norėdamos įvertinti 
mokslo istoriografijos pasiekimus, socialinius pokyčius ir nacio- 
nalinius tikslus, stojame ir prieš reliatyvistus kairėje, ir prieš anks- 
čiau vyravusio status guo šalininkus dešinėje. 

Mūsų nuomone, sudėtingus klausimus, iškeltus neseniai visuo- 
menėje vykusios istorinės diskusijos metu, gali suprasti kiek- 
vienas, kas yra pasiruošęs apie tai perskaityti knygą. Jeigu vi- 
suomenei neaiški istorijos reikšmė, dėl to iš dalies kalti ir patys 
istorikai. Laikas mums, istorikams, prisiimti atsakomybę ir iš- 
aiškinti, ką darome, kaip darome ir kodėl yra verta tai daryti. Ne 
tik visuomenės didžiuma pasmerkta nežinoti istorijos statuso ir 
vaidmens. Dauguma pirmųjų kursų istorijos studentų apskritai 
vargu bau turi profesinį pašaukimą arba supratimą apie tai, kaip 
dėstytojai studijavo tuos dalykus, kuriuos jie dabar dėsto. Nerei- 
kia nė sakyti, kad mokiniai dar labiau yra nuskriausti, nes jiems 
dėstoma istorija dažnai pranyksta bendroje socialinių mokslų mo- 
kymo programoje. Be to, paprastai visų lygių istorijos kursuose 

yra perteikiamas konkretus mokymo turinys, o ne ugdoma nuo- 
monė apie praeitį. 

Pagaliau gal visų blogiausia yra tai, kad istorikai profesiona- 
lai, iš kurių nuolat buvo reikalaujama spausdinti savo darbus, 
raip įsitraukė į visuomenės gyvenimą, jog dabar mes mažai teturi- 
me laiko ar noro dalyvauti bendrose diskusijose apie savo darbo 
prasmę. Klausimus apie tai, ar moksliniai modeliai apskritai nau- 
dotini istorinės tiesos paieškoms ir koks yra istorijos vaidmuo 
formuojant tautinę tapatybę, — o kaip tik tai yra vieni svarbiau- 
sių šios knygos klausimų, — istorikai dažnai atmeta teigdami, esą 
minėti dalykai nieko bendra neturi su jų darbu, kurį jie apibūdi- 
na kaip tyrimus, atliekamus archyvuose, bei mokslinių knygų ir 
straipsnių rašymą. Klausimai, susiję su reliatyvizmu, tiesa ir ob- 
jektyvumu, dažnai yra paliekami istorijos filosofijai ar grupelei 
istorikų, dažnai intelekto istorikų, kurie specialiai domisi jais. 
Pripažindami, kad istorijos ryšiai su mokslu, literatūra ir tautine 
tapatybe susilaukia plataus visuomenės atgarsio, daugelis istori- 
kų vis dėlto mano, jog tik specialių žinių turintys asmenys yra 
pajėgūs dalyvauti diskusijose. 

Rašome ne dėl to, kad manytume esančios pranašesnės istorikų, 
praeityje vengusių tokių diskusijų, atžvilgiu — ši profesinė kultūra 
išugdė mus pačias. Tačiau tikimės paskatinti platesnes diskusijas 
klausimais, kurie turėtų sudominti visus. Mūsų tikslai šioje kny- 
goje yra paprasti ir atviri, tačiau kartu jais stengiamės daug pa- 
siekti: norime daugelį skaitytojų, istorijos studentus ir istorikus 
profesionalus supažindinti su naujausiomis diskusijomis apie is- 
torijos ryšius su moksline tiesa, objektyvumu, postmodernizmu ir 
tapatybės problematika. Tikimės, kad mūsų apmąstymai šiomis 
temomis paskatins suformuluoti naujus atsakymus. Nė viena iš 
mūsų nera istorijos filosofijos specialistė. Kaip istorikės mes savo 
išsilavinimą gavome tirdamos konkrečias sritis, tad jį ir panaudo- 
sime bendrai XX amžiaus pabaigos istorinių debatų analizei. 

Taigi norime suformuluoti poziciją, kuri būtų plati ir daug 
apimanti. Kai kam mūsų argumentai gali pasirodyti įžeidūs. Ir iš 
tikro, šiuolaikiniame kultūros klimate, kuriame skirtingų politi- 
nių pakraipų kritikai ir karikatūristai sukūrė vaidingą atmosfe- 

rą, įžeisti yra gana lengva. Vakarų kultūros pasauliui kultūriniai 
konfliktai buvo būdingi nuo tada, kai Švietimo epochos vedliai, 
kuriuos linkstama vadinti filosofais, pradėjo kovoti su klerika- 
lais. Todėl kultūriniam susiskaldymui esant norma beprotiškai 
drąsu rašyti knygas kultūros klausimais ir tikėtis palankumo. Ta- 
čiau esama ir tam tikros pažangos. Niekas, bent jau Vakaruose, 
nebedegina knygų (ar jų autorių), nors Salmano Rushdie atve- 
jis — tai tikras leidėjų, knygų prekiautojų ir vyriausybių atsidavi- 
mo spaudos laisvei išbandymas. 

Istorikams geriausiai sekasi užmegzti ryšius su praeitimi tam, 
kad įžvelgtų šiandienos problemas ir ateities galimybes. Norime 
parodyti, kaip praeities istorikai formuluodavo savo tikslus, o 
ypač tai, kaip tokie tikslai buvo išplėtoti nuo paprastos istorijos 
pasakojimo iki bandymo atsakyti į daugelį klausimų apie žmogiš- 
kąją patirtį. Ilgainiui istorijos siekiai augo, imta svarstyti bendrą- 
sias istorijos raidos, kuri pati XVIII ir XIX amžiuose dar buvo 
nauja idėja, problemas. Nepaisant didėjančių istorijos ambicijų 
daugėjo abejonių dėl istorijos išgalių pateikti bent kiek įtikinamus 
pasakojimus. 

Universitetų demokratizacijos iškeltos skepticizmo ir reliaty- 
vizmo dilemos tapo itin aktualios. Reliatyvizmo keliami klausi- 
mai jau yra svarstomi visose pažinimo srityse nuo mokslo iki 
literatūros. Kritikai, teigiantys, kad naujieji universitetų „etati- 
niai radikalai“ „riboja Amerikos protą“, yra teisūs bent jau vienu 
požiūriu: jaunuoliai, įgiję teisę studijuoti septintojo dešimtme- 
čio universitetų plėtros laikotarpiu, dabar jau yra etatiniai pro- 
fesoriai, turintys pakankamai galios formuoti mokymo turinį, 
studentams keliamus reikalavimus ir universitetų ateitį. „Barba- 
rai išties nebetriukšmauja prie „miesto vartų“: nors galbūt ir 
negalėdami kontroliuoti biudžeto, jie dalyvauja pačių svarbiau- 
sių universiteto komitetų darbe, dėsto daugelį pagrindinių pa- 
skaitų ciklų ir rašo kai kurias pačias įtakingiausias knygas. Jų 
pastangomis skepticizmas ir reliatyvizmas tapo intelektualinio 
gyvenimo norma. 

Mes teigsime, kad demokratinė istorijos tradicija skatina skep- 
tiškai vertinti vyraujančias idėjas, tačiau tuo pat metu leidžia pa- 

sitikėti praeities tikrumu ir galimybe ją pažinti. Panaikinti šią 
pusiausvyrą vienos ar kitos pusės naudai - reiškia atsisakyti ak- 
cyvios švietimo veiklos. Tik atviras požiūris į sąveiką tarp įsitiki- 
nimo ir abejonės leidžia plėtoti demokratiją. Sis atvirumas savo 
ruožtu yra susijęs su mokslinio pažinimo modeliu, kuris grin- 
džiamas tikėjimu, jog praeitis (ir žmogaus išgalės ją pasiekti) yra 
reali: tai padeda drausminti protą, nes nuolat reikalaujama rem- 
tis tuo, kas yra už žmogaus proto ribų. Demokratinėje visuome- 
nėje istorijos sėkmę lemia troškimas nustatyti ir perteikti tiesą. 

Netgi demokratinėje visuomenėje istorija visada esti susijusi 
su galia ir izoliacija, nes kiekviena istorija yra kieno nors istorija, 
pasakojama vadovaujantis kieno nors požiūriu. Tačiau ir pati 
išorinė tikrovė turi galių tiesiogiai paveikti protą: praeitis išlieka 
įvairaus pobūdžio šaltiniuose, kuriuos istorikai yra mokomi in- 
terpretuoti. Pastangos nustatyti istorinę tiesą nusipelno pagar- 
bos. Niekas negali būti tikras jų išvadas esant vienareikšmiškai 
teisingas, todėl būtina išklausyti ir kitų nuomonę. Visos istori- 
jos yra laikinos; niekas neturi lemiamo žodžio. 

Toliau tikimės atskleisti, kad demokratinė istorijos praktika 
padeda išklausyti daugybę įvairių nuomonių ir taip suteikia ge- 
riausią galimybę orientuotis pasaulyje. Taip pat pasiūlysime naują 
požiūrį į objektyvumą ir teigsime, jog mokslas užima svarbiau- 
sią vietą ir Vakarų civilizacijoje, ir tiesos paieškose. Amerikie- 
čiai, kaip ir bet kurios kitos Vakarų valstybės gyventojai, turi 
pagrindo ryžtingai plėtoti pliuralistinį švietimą ir toliau mėginti 
įvertinti įvairius pasakojimus apie savo valstybę. Tačiau nacio- 
nalinės istorijos vis dar tebėra būtinos; būtina tikėti tuo, kad 
svarbiausias bet kokio lavinimo tikslas — atkakliai ieškoti visiems 
žmonėms tinkamos tiesos. 

Herojinis mokslo modelis 


VIII amžiuje nedidelė ryžtingų reformatorių grupė 
įtvirtino mokslą kaip naują tiesos pagrindą, kuriuo gali 
remtis visas žinojimas. Ši naujoji absoliuti tiesa imitavo 
nkstesnę krikščioniškąją tiesą, kuria Vakarų pasaulio 
žmonės rėmėsi nuo vėlyvojo romėnų laikotarpio. Religingo pro- 
to įprotį, t. y. įsitikinimą, kad galima sužinoti transcendentinę 
ir absoliučią tiesą, jie pritaikė naujam mechaniniam gamtos pa- 
saulio suvokimui. Galiausiai šis įsitikinimas buvo panaudotas ir 
kitoms tyrinėjimų sritims. Istorijos studijos tapo Žmonijos rai- 
dos dėsnių paieška. Norint suvokti, kaip visuotinio sukilimo prieš 
paveldėtas tradicines nuostatas amžiuje buvo mestas iššūkis ieš- 
koti tiesos, būtina grįžti į praeitį ir nustatyti, kaip ir kada moks- 
las tapo absoliučiu viso Vakarų žinojimo modeliu. 
Eksperimentiniu metodu besivadovaujantis gamtos mokslas, 
kurio dėsniai suteikė jam gryną, elegantišką, paprastą ir aiškią 
formą, XVIII amžiuje tapo visos žmogiškosios tiesos matu. Imi- 
tuoti mechaninį mokslą, vadovautis jo metodais, ieškoti dėsnių 
visose srityse, nuo biologijos iki valdymo meno — tokį patarimą 
Švietimo epocha perdavė Vakarų pasauliui. Mes šį mokslinį mo- 
delį, kuris dar visai neseniai viešpatavo be konkurencijos, vadina- 
me herojiniu, nes jo dėka mokslo genijai tapo kultūros didvyriais. 
Herojinis modelis mokslą prilygino protui: ir vienas, ir kitas 
yra nesuinteresuotas, nešališkas ir, jais nuosekliai vadovaujantis, 
gali būti pažangos garantas. Mokslo savybės buvo nukopijuotos 
iš pačios gamtos, kuri, kaip manyta, yra sudaryta tik iš judančios 

materijos ir todėl esanti neutrali. Anot vieno mokslu įtikėjusio 
XX amžiaus penktojo dešimtmečio sociologo, „žvaigždės neturi 
nuomonių, o atomai — troškimų, į kuriuos reikėtų atsižvelgti. 
Stebėjimai pasižymi objektyvumu, kuriam pasiekti nereikia di- 
delių mokslininko pastangų“'. Dabar įmanoma herojinį mokslą 
pateikti istoriniame kontekste bei įvertinti tai, kaip jis formavo 
vakarietišką mąstyseną. Jo arogancija, pasiekimai, neribotos pre- 
tenzijos — visa tai yra ne kas kita, kaip mūsų istorijos dalis. 

Neutralaus, nešališko, objektyvaus mokslo įvaizdis, paveldė- 
tas iš Švietimo epochos, dar ilgokai po karo darė didelę įtaką 
visiems mokslams. Iki tol racionalumas, laikytas vienintele moksle 
funkcionuojančia jėga, veike kaip magnetinė adata, nukreipianti 
visas kitas šiuolaikinio žinojimo formas, įskaitant istorinį žinoji- 
mą. Jis taip pat įtvirtino Vakarų politinių ir ekonominių sistemų 
teisingumą. Pasak vieno ištikimo šio modelio šalininko, „moder- 
nybės pagrindas — pasitikėjimas arba tikėjimas mokslo išminti- 
mi, kuri yra ne tik milžiniškų galių šaltinis, bet ir autoritetingas 
vadovas, nurodantis, kaip naudotis tomis galiomis'*. Tikėjimas 
herojinio mokslo mokymu ir jo galiomis guodžia kritikus tradi- 
cionalistus, kurie dogmatiškai tvirtina vakarietiškas vertybes esan- 
čias ne tik teisingas, bet ir pranašias. 

Herojinio mokslo analizę pateikiame prarastų iliuzijų konteks- 
te. Atrodo, kad herojinis mokslo modelis - susikompromitavęs 
per du pasaulinius karus ir ilgai trukusį šaltąjį karą, kai mokslas 
ir technologija buvo itin reikšmingi dalykai — turi didelių trūku- 
mų ir daugiau nebetinka būti pagrindu tiesos ieškojimams šioje 
ar bet kurioje kitoje kultūroje. Savo „nekaltybę“ praradęs moks- 
las nebėra laikomas neutraliu. Maža to, yra manoma, kad verty- 
biškai angažuotas mokslas perteikia ne tik gamtos dėsnius, bet ir 
atspindi kultūrą. Regis, netgi tos tiesos, kurios vis dar tebėra at- 
randamos moksle, yra kitokios: jos daug laikinesnės, praradu- 


! Iš Bulletin of the American Association of University Professors (1948), citata kn. 
Robert N. Proctor. Value-free Science? Purity and Power in Modern Knowledge. — 
Cambridge, Mass, 1991. - P. 176. 

* Thomas L. Pangle. The Ennobling of Democracy: The Challenge of the Postmodern 
Age. - Baltimore, 1991. - P. 3. 

sios absoliutinį pobūdį, kurį jai priskyrė pirmieji tos tiesos 
garbintojai - XVIII amžiaus švietėjai. Savo gyvenamajam metui 
ištikimų XX amžiaus pabaigos Vakarų mokslo istorikų skepti- 
cizmas XVIII amžiaus Švietimo epochos ir vėlesnio laikotarpio 
mokslo šalininkams būtų atrodęs nepagarbus ir neįmanomas. 
Šitaip skeptiškai ir itin kritiškai analizuodami Vakarų mokslo 
istoriją, šiuolaikiniai mokslo istorikai stengiasi nustatyti, kaip 
Vakarų kultūroje susiformavo tokia išskirtinai absoliuti mokslo 
ideja. 

Herojinį mokslo modelį sukūrė politinių reformatorių ir pra- 
monininkų remiami XVIII amžiaus filosofai. Jie vadovavo tarp- 
tautiniam švietimo reformų sąjūdžiui, kurio arsenale mokslas 
buvo pats galingiausias ginklas prieš tradicines bažnyčios ir vals- 
tybės institucijas. Priešiškai nusiteikę religinės valdžios atžvilgiu 
filosofai, žvelgdami į ankstesnių šimtmečių atradimus, nesiliovė 
stebėtis mokslui tekusiais įvairiais išmėginimais. Jie gan piktai 
vertino religinių ir politinių institucijų daromas kliūtis ir priėjo 
prie išvados, kad nuostabius atradimus, pradėtus Copernico ir 
baigtus Newtono, galima paaiškinti tik prietarų ir išankstinių 
nuostatų nevaržomų mokslininkų genialumu. Manyta, jog moks- 
lo dėsniai yra absoliučiai teisingi ir taip besiskiriantys nuo vidu- 
ramžiško požiūrio į gamtą, kad Vakarų išsivadavimą iš tamsos 
galima paaiškinti tik dievišku naujų XVII amžiaus heliocentri- 
nių ir mechaninių mokslo kūrėjų racionalumu. Kai XVIII am- 
žiuje polemikai laimėjo kultūrinį karą su klerikalais ir bažnyčia, 
jų pasaulietinės įžvalgos sustiprino didžiųjų mokslininkų hero- 
jišką įvaizdį. Pažangos idėjos ir loginio samprotavimo metodai 
tapo gyvybinga alternatyva absoliučioms intelektualinėms tie- 
soms, paveldėtoms iš to laikotarpio, kai krikščionybė įsitvirtino 
Vakaruose. 

Newtono veikalo Principia dėka buvo konsoliduota naujoji 
matematinė ir mechaninė gamtos samprata, kuri tapo prieinama 
daugeliui. Anot filosofų, Newtono mokslas kaip atskira, auto- 
nomiška ir tariamai vertybiškai neutrali pažinimo sritis gali būti 
siejamas tik su pažangiomis ankstesniųjų genijų — Copernico, 
Keplerio, Galileo, Descartes ir Boyle'io įžvalgomis. Anot garsios 

Isaaco Newtono frazės, kiekvienas mokslininkas savo ruožtu matė 
vis daugiau, nes stovėjo ant milžino pečių. 

Vis dėlto atrodė, kad naujo mechaninio mokslo kūrimo ir rai- 
dos procesas buvo kupinas problemų ir pavojų. Pasak Švietimo 
epochos komentatorių, XVII amžiaus mokslo milžinai, ant ku- 
rių pečių „stovėjo“ patys filosofai, išsklaidė rūką, tvyrojusį ilgus 
nežinojimo amžius. Jie kovojo su klerikalais bei bažnyčia ir kar- 
tais rizikavo patirti kankinio dalią. Iš istorijų apie mokslininkų 
cenzūravimą ir areštus buvo aišku, kad, vaizdžiai kalbant, nauja- 
sis gamtos pažinimas sunkiai skynėsi sau kelią, kovodamas su 
teologais, filosofais, cenzoriais ir metafizikais, jei nekalbėsime 
apie magus, astrologus ir alchemikus. 

Viena iš išlikusių ankstyvųjų mokslo istorijų - XVII amžiaus 
penktajame dešimtmetyje aristokratams Hagoje skaitytų moks- 
linių paskaitų rinkinys — pasakojo mokslo istoriją nuo Coperni- 
co laikų. Šiame pasakojime genijų keitė genijus, drauge buvo 
aiškinami ir naujojo mokslo pagrindai: heliocentriškumas, Boy- 
le'io dujų dėsnis, Newtono visuotinės traukos dėsnis?, kurie, kaip 
atrodė, tik patvirtina istorijos tiesą. Dėstytojas taip pat aiškino, 
kaip tvarkingą ir darnią visatą įvaldys mokslas, kaip ta visata bus 
tobulinama pasitelkus paprastas mašinas ir tikslius matematinius 
skaičiavimus, kuriuos bus galima pritaikyti ir žemės, ir dangaus 
reiškiniams. Tiesą sakant, ši XVIII amžiaus mokslo istorija iš 
esmės nesiskyrė nuo tos, kuri buvo dėstoma iki pat XX amžiaus 
šeštojo dešimtmečio. 

Švietimo epochos filosofams mokslo įsigalėjimas buvo reikš- 
mingas revoliuciniu požiūriu. Jis reiškė proto pergalę prieš 
prietarus arba, anot pačių filosofų, šviesos triumfą prieš tamsos 
gaivalus. Pasak Aleksandro Popo, „tebūnie Newtonas, ir visa nu- 
švito . Turint omenyje krikščioniškų įvaizdžių galią Vakaruose 
nereikia stebėtis, kad mokslas taip pat turėjo savo pranašų, šventų- 
jų ir kankinių, kurie skelbė ne dogmaciškus teiginius apie naują 
dangų, o metodą, padedantį iš naujo atrasti žemę. 


? Istorija buvo dėstoma prof. S. Koenigo fizikos paskaitose, skaitytose Hagoje. 
1751-1952 (University Library, Amsterdam, MS X.B.l.). 

Mokslo revoliucijos metu suformuluotas herojinis mokslo mo- 
delis XVIII amžiaus pradžioje sutvirtėjo Newtono Principia dėka. 
Pasitelkęs geometrinius įrodymus Newtonas nustatė, kad judėji- 
mo ir inercijos dėsniai, kurie veikia kūnus žemėje, lygiai taip pat 
tinka ir visarai. Paprasta matematine lygtimi buvo galima apskai- 
čiuoti planetų sukimąsi bet kuriuo momentu. Visuotinę trauką 
apibrėžęs kaip jėgą, kuri veikia per atstumą, ir atlikęs apytiksliai 
žemės skersmens matavimus, kurių visiškai pakako, Newtonas 
sugebėjo paaiškinti, kad planetos, saulė ir žemė yra išsidėsčiu- 
sios vientisai ir grakščiai. Mokslininkas rėmėsi mechaniniais vieti- 
nio judėjimo dėsniais, paveldėtais iš Galileo, ir naudojo analizės 
ir sintezės metodą, pagal kurį eksperimentus ir matematinius 
įrodymus keičia apibendrinimai, o paskui vėl grįžo prie sistemi- 
nio tyrimo. Taigi Newtonas galėjo nuo eksperimentais pagrįstų 
vietinio judėjimo dėsnių pereiti prie matematiškai aiškinamų dan- 
gaus erdves reiškinių. Pirmąkart žmonijos minties istorijoje vie- 
name veikale buvo pateikta tiek daug kartotinių fizinės gamtos 
dėsnių. Mokslininko bendraamžiai ir vėlesnių kartų atstovai 
veikalo Principia pasirodymą 1687 metrais laikė vienu iš svar- 
biausių įvykių ankstyvojoje spaudos istorijoje. 

Tačiau pagrindus šiam darbui padėjo XVII amžiaus moksli- 
ninkai ir filosofai. Tarp idėjinių Newtono pirmtakų buvo toks 
mokslininkas kaip Galileo, kuris gamtą vertino kaip mechaniz- 
mą, kaip visumą kūnų, judančių vien dėl to, kad juos pritraukia 
ar atstumia kiti kūnai. Galileo ir jo bendraamžiai daug eksperi- 
mentavo — pradėjo nuo bandymų su mediniais rutuliais ir baigė 
santykio tarp vandens judėjimo ir jo svorio tyrimais. Jie, pavyz- 
džiui, atrado, jog laisvai krintantis kūnas greitėja taip, kad jo 
nukeliaujamas atstumas yra proporcingas kvadratinei kritimo 
laiko išraiškai. Įsivaizduokite, sakė Galileo, kad vakuume jūs me- 
tate įvairaus svorio daiktus — jie visi turės vienodą pagreitį ir, 
nesutikę pasipriešinimo, kris amžinai. Vietoj tvyrančios visatos, 
kurią išjudina nebent pirminė jėga — teologų scholastų Dievas, 

Galileo eksperimentų logiką suprantantys žmonės gamtą galėjo 
įsivaizduoti kaip savivaldų mechanizmą. 

Įžvalgieji XVII amžiaus mokslo pranašai — kurie, vaizdžiai ta- 
riant, stovėjo ant plačių milžinų pečių — samprotavo apie tai, 
kaip mokslas paveiks mąstymo įpročius ir materialią tvarką. Prieš 
pusantro amžiaus iki pramonės revoliucijos Galileo amžininkai 
ir gerbėjai - Francis Baconas ir Rene Descartes — ragino praktiš- 
kus žmones domėtis naujuoju mokslu. Baconas ir Descartes 
formulavo naujas vertybes, skirtas amžiui, kurį jie galėjo įsivaiz- 
duoti tik miglotai. Jie ragino savo amžininkus teologiją palikti 
dvasininkams, karo meną - aristokratijai ir imtis naujojo organi- 
zuoto mokslo. Baconas ragino mąstančius žmones, kad šie išvy- 
kas į gamtą skirtų ne medžioklei, o stebėjimams. Taigi Bacono 
empirizmas gamtos patirtį susiejo su pritaikymo galimybių pa- 
ieška: naudos aspektus pabrėžiantis Bacono mokslas toliaregiškai 
brandino pramonės daigus. Baconas netgi sukūrė utopinę moks- 
lo karalystę - dingusią Atlantidos salą, kurioje mokslas pats galė- 
davo išspręsti kasdienio gyvenimo problemas: įveikti ligas, ga- 
rantuoti maisto perteklių ir ženkliai pailginti gyvenimo trukmę. 

Ne taip kaip Bacono veikaluose, prancūzų filosofo Descartes 
darbuose atvirai utopiškų motyvų nėra daug. Baconas, būdamas 
pavyzdingas anglų protestantas, ramiai gyveno savo namuose, o 
iš gimtosios Prancūzijos išvykęs Descartes XVI amžiaus ketvir- 
tajame dešimtmetyje mėgavosi laisve užsienyje. Būdamas saugia- 
me Olandijos Leideno miesto prieglobstyje, jis parašė veikalą 
Samprotavimas apie metodą — savotišką alternatyvą viduramžių 
filosofijoms, kurias dėstė Prancūzijos universitetus kontroliuo- 
jantys dvasininkai. Šiame veikale, kurio tituliniame lape buvo 
pavaizduotas savo sklype dirbantis valstietis, Descartes paprasta 
ir suprantama kalba reikalavo bet kokį gamtoje vykstantį judė- 
jimą ar pokytį aiškinti mechaniškai, t .y. kaip postūmio ar trau- 
kos jėgų veikiamų kūnų sąveiką. Jokios dvasios ar magiški veiks- 
niai, jokios vidinės tendencijos nieko bendra neturėjo su gamtos 
filosofija, kuri apėmė viską nuo planetų judėjimo iki nervų šak- 
nelių funkcionavimo žmogaus pirštų galiukuose. Dekartiškoje 
visatoje skausmą sukelia ne sielos liūdesys, o smegenų perduo- 

dami impulsai. Descartes paskelbė, kad viduramžių filosofų ir 
teologų spekuliacijas galima pakeisti „... praktine filosofija, kuri 
„.. leidžia mums tapti gamtos viešpačiais ir profesoriais“*. 

Nepasiekiamas inkvizicijai, kuri 1633 metais pasmerkė Gali- 
leo, Descartes gyveno ir rašė daugiausia protestantiškuose Olan- 
dijos miestuose, kur, anot jo aiškinimų, žmonės tvarko savo 
reikalus, o spekuliacijas palieka kitiems. Descartes senuosius 
viduramžiškus Prancūzijos miestus laikė bjauriais ir gėrėjosi 
tiksliu geometriniu Olandijos komercinių miestų išplanavimu, 
pirmenybę teikdamas vieno architekto projektuotiems mies- 
tams. 

Nors nei Descartes, nei Baconas galutinai taip ir nesuvokė, 
kokius padarinius sukels jų mintys apie individualizmą, prekybą 
ir taikomuosius mokslus, jie abu prisidėjo prie to, kad mokslas 
buvo susietas su prekybine ir galiausiai su pramonine kapitalistine 
santvarka. Šis ryšys sustiprėjo ekonomiškai ekspansyviame XVIII am- 
žiuje, kai atrodė, jog naujos gamybos technologijos tik patvirti- 
na, kad visata yra tarp savęs susijusių traukiančių ir stumiančių 
mechanizmų visuma. 

Nuo Descartes laikų naujasis mokslas buvo atitolęs ir nuo pra- 
bangaus Europos dvarų gyvenimo, ir nuo religinių krikščioniško- 
sios bažnyčios apeigų. Mokslas ragino nusigręžti nuo viduramžių, 
nuo monotoniško mokymo, kurį vyskupų ir didikų vardu kontro- 
liavo scholastai klerikalai, nuo kultūros, orientuotos į pramogas 
ir labiau siejamos su medžiokle nei su nuolatiniu gamtos gėry- 
bių rinkimu. Tad visai nestebina, jog protestantiškose Šiaurės 
šalyse sąlygos mokslui buvo palankesnės nei katalikiškoje Pietų 
Europoje. Nors būta skirtumų, mokslininkai ir protestantai turėjo 
vieną bendrą priešą - katalikybę. Kaip rodo Descartes gyvenimas, 
ši sąjunga prisidėjo prie to, kad protestantų cenzūra nebuvo tokia 
uoli ir organizuota tarptautiniu mastu, kokia buvo inkvizicijos 
cenzūra. Olandijos Respublikoje Descartes įsiveldavo į nuožmius 


* Rene Descartes. Discourse on Metbod (1637). - London, 1968. - P. 78. Panaudo- 
jome Pensilvanijos universiteto Van Pelt bibliotekoje esantį originalios prancūziškos 
versijos titulinį puslapį. Spindinčią saulę vaizduojanti graviūra taip par skatina susi- 
mąstyti apie dieviškąją šviesą. 

inčus su kalvinistų dvasininkais, tačiau jam negrėsė suėmimai 
kaip Galileo. 

Kai pirmąkart pasirodė Principia, tik apie tuzinas europiečių 
gebėjo perprasti šio sudėtingo lotyniško veikalo matematinę kal- 
bą. Netgi Newtono amžininkas gydytojas ir politiškai užsianga- 
žavęs filosofas Johnas Lockas be pagalbos iš šalies viso teksto 
nepajėgė įveikti. Tačiau pirmieji dvylika matematikai gabių skai- 
tytojų, kurie įstengė iki paskutinio skyriaus perskaityti Newto- 
no Principia, Bacono įžvalgų dėka jau buvo pasirengę tam, ką 
ten rado. Šie ankstyvieji Newtono sekėjai savo atradimus greitai 
perteikė platesnei auditorijai. Per žurnalus, vadovėlius, paskaitas 
su vaizdinėmis priemonėmis ir netgi pamokslus Newtono idėjos 
plito po apsišvietusią Europą ir Amerikos kolonijas. Po keleto 
dešimtmečių jų turinys tapo suvokiamas kiekvienam, kas turėjo 
finansinių galimybių lankyti mokslines paskaitas. Mechaniką ėmė 
dėstyti visiškai paprasti žmonės ir netgi moteris - aristokratė ma- 
dam du Chacelet. 

Kaip skelbė Baconas ir Descartes (ir ką vėliau įgyvendino New- 
tono dėsniai), mokslas ne tik yra neutralus ir universalus; moks- 
las — tai tikro genijaus kūrinys. Toks mokslo iškėlimas reiškė, 
kad buvo užmiršti kiti ne mažiau svarbūs šiuolaikinio mokslo 
ištakų elementai. Iš tikro mokslas priklausė nuo gana atviros idėjų 
sklaidos ir nesuskaičiuojamos gausybės eksperimentų, kurie bu- 
vo demonstruojami atrinktiems naujų mokslo draugijų nariams. 
Mokslo institucionalizacija, pasitelkus mokslo draugijas ir iš sa- 
kyklos sakomus pamokslus, leido sukurti kontekstą, kuris buvo 
gyvybiškai svarbi sąlyga mokslui išlikti. Netgi Newtonas rėmėsi 
visuomeniniais ryšiais Londone, Oksforde bei savajame Kemb- 
ridžo universitete. Anglų dvasininkai - vieni ankstyviausių New- 
tono sekėjų — naująjį mokslą skelbė iš savo sakyklų, norėdami 
palaikyti tvarką ir stabilumą bažnyčioje ir valstybėje. 

Visų šių pastangų dėka Newtono mokslas tapo ir Svietimo epo- 
chos, ir pramonės revoliucijos svarbiausiu elementu. Iki XVIII am- 
žiaus pabaigos pastarieji procesai transformavo Vakarų Europos 
intelektualinį ir - gerokai lėčiau, - materialųjį pasaulį, o tai savo 
ruožtu prisidėjo prie to, kad vėlesnės kartos pažangųjį herojinį 

mokslo modelį ėmė laikyti neklystamu. Išsimokslinę elito atstovai 
skeptiškai ėmė vertinti teologiją ir apreiškimo religiją, skatinda- 
mi priešiškumą įsigalėjusioms ir sustabarėjusioms bažnyčios ir 
valstybės institucijoms. Mes toliau teigsime, kad naujasis refor- 
matoriškas mąstymas Vakarų Europoje inspiravo kultūros karą 
su ortodoksine krikščionybe, kuris tęsėsi iki pat Prancūzijos re- 
voliucijos. 

Tačiau mokslo svarba moderniesiems Vakarams buvo sietina 
ne tik su Voltaire ir jo draugų antiklerikaline polemika. Niuto- 
niškas mokslas, įkūnytas taikomoje mechanikoje, tapo pagrindi- 
niu intelektualiniu pramonės revoliucijos dėmeniu, jos protiniu 
kapitalu. Jau paskutiniame XVIII amžiaus ketvirtyje Didžiojoje 
Britanijoje tie patys žmonės, kurie teigė esą apsišvietę Newtono 
mechanikos mokytojai ir taikytojai, dažnai pasipelnymo tikslams 
propagavo garo variklius, kanalų bendroves ir fabrikinę gamybą. 
Siekdami savo interesų, taikomojo mokslo naujoves savo šalyje 
jie skleidė daug aktyviau ir plačiau nei bet kurioje kitoje Vakarų 
šalyje. 

Mokslo reputacija smarkiai pakilo, kai prie jo nuopelnų buvo 
priskirtas esmingiausias socialinis pokytis žmonijos istorijoje: 
žmogaus darbo mechanizavimas panaudojant energetinę tech- 
nologiją. Pirmieji pramonės verslininkai tikėjo, kad tinkamai tai- 
komas mokslas, kurį paprastai siedavo su taikomąja mechanika, 
didina materialinę gerovę. Nuspręsdami įrengti garo variklį, su- 
kurti vilnos verpimo mašiną ar įdarbinti inžinierių vandens ge- 
neruojamos energijos tiekimui patobulinti, jie elgėsi kaip tikri 
Bacono sekėjai, kurie ištobulintas mechanines žinias naudojo iki 
tol neregėtai pažangai kurti. Tačiau pagražinta mokslo išorė slė- 
pė beatodairišką pelno siekimą. 

Principia supaprastinus ir perpratus jos dėsnius, visata tapo 
pasiekiama, o veikale išdėstytus svorio ir judėjimo principus imta 
taikyti įprastų sunkių objektų judėjimui. Principai — jų dėka funk- 
cionavo nauji svertai ir skridiniai arba garo varikliai, kuriais buvo 
galima kanalo vandenį pakelti į aukštesnį lygį - veikė dėl to, kad 
Newtono dėsniai paaiškino paprastas mechanines operacijas, sie- 
jamas su planetų judėjimu. Naujojo mokslo, kurį kūrė moksli- 

ninkai nuo Copernico iki Galileo ir Boyle'io, principai buvo su- 
jungti į mechaninių dėsnių sistemą — mechanikos mokslą, su- 
prantamą inžinieriams, pirkliams, verslininkams ir kaimo bajo- 
rijai. Tiems, kurie žinojo tuos dėsnius, mokslas ir švietimas tapo 
dvigubu pažangos varikliu. Amžiaus pabaigoje Thomas Jefferso- 
nas savo tikėjimą mokslo ir pažangos sąveika išreiškė užsakyda- 
mas bendrą natūralaus dydžio Bacono, Locko ir Newtono bius- 
tų bareljefą?; o iš vario ir medžio padarytos miniatiūrinės plane- 
tų sistemos su gaubliais, judančiais apie saulę elipsinemis orbi- 
tomis, puošė išpuoselėtus verslininkų ir pirklių bei aristokratų 
namus. 

XVIII amžiaus viduryje Anglijoje civilis inžinierius iškilo kaip 
naujovių pranašas, tradicijos ir status guo griovėjas. Amžiaus 
pabaigoje keliautojas į anglingas Derbiširo kalvas arba į Birminge- 
mo cechus galėjo gėrėtis mechanizacijos pasiekimais - ilgesniais 
kanalais, gilesnėmis šachtomis ir stipresniais varikliais — kurie 
tapo įmanomi taikomosios mechanikos dėka. (Nedaug kas 
išsamiai rašė apie šių pokyčių padarinius darbininkų klasei.) 
XVIII amžiaus Britanijos civiliai inžinieriai tapo naujaisiais „kuni- 
gais“, kurių skelbiamas išgelbėjimas buvo akivaizdus. Kai Jamesas 
Wartas ištobulino garo variklį, jis galėjo pasigirti esąs eksperi- 
mentuotojas ir teoretikas“, įgyvendinantis Bacono ir Descartes 
pažadą. 

Kaip ir porcelianu išgarsėjęs Josiahas Wegwoodas, Wattas ir 
jo verslo kolegos iš Birmingemo tikėjo mašinų galia taip, kaip 
piligrimai relikvijomis. Jiems buvo sunku patikėti, kad kas nors 
galėtų atsispirti pažangai. Britų inžinieriai savo naujuosius me- 
todus skleidė nuo Bohemijos iki Vakarų Pensilvanijos. Anglų 
cechuose ėmę veikti prancūzų šnipai gėrėjosi mašinomis bei dar- 


* Pastaba pateikta kn. Joyce Appleby. Liberalism and Republicanism in the Histo- 
rical Imagination. - Cambridge, Mass, 1992. — P. 300. Cituojama Papers of Tho- 
mas Jefferson / Ed. Boyd ec al. - Sąs. 15. — P. 384-398; Sąs. 14. - P. 561. 

* Birmingham Reference Library. - Birmingham, U.K., M. Boulton ro J. Smeaton, 
March 14, 1778. Apie jų „eksperimentus“ ir „teorijas“. Pateikė Eric Robinson. 
Plg. A. E. Musson ir Eric Robinson. Science and Technology in the Industrial Revo- 
lution. - 1969; reprint New York, 1989. 

bo pasiskirstymu, kurio dėka tik mechanizuotojas ir pramoni- 
ninkas galėjo kontroliuoti visą gamybos procesą. Mokslo skati- 
nama racionalizacija leido sukurti daug naujų energijos formų. 
XVIII amžiuje mokslas iš „milžinų“ perėjo į kapitalistų ir prak- 
tikų rankas; be to, mokslo universalumą garantavo tai, kad jis 
buvo prieinamas paprastiems kruopštiems mirtingiesiems. He- 
rojinis mokslas brandino mašinų amžių. 

Nuo XVIII amžiaus vakariečiai apie kitas kultūras ėmė spręsti 
pagal jų mokslą ir technologiją. Jau XVII amžiaus ketvirtojo de- 
šimtmečio Europos keliautojai padarė išvadą, kad visi kraštai, 
kurie nesusidūrė su vakarietiškais metodais ir mechaninio mokslo 
veikiamu mąstymu, yra kultūros požiūriu nepilnaverčiai'. Tikė- 
jimas tuo, jog mokslas turi galios viešpatauti gamtoje ir ją pa- 
vergti, buvo taip pat išreikštas giminės kategorijomis. Mokslas 
tapo iš tikro vyriška veikla, o sutramdoma ir pavergtina gamta 
(račiau ne ją sudariusieji atomai) buvo apibūdinami moteriško- 
sios giminės metaforomis. 

Kaip ir darbininkų klasė, Vakarų moterys buvo atskirtos nuo 
mokslo draugijų, vyraujančiose programose jų poreikiai buvo 
ignoruojami; tad jos, kaip ir daugelis kitų žmonių, atsidūrė 
šiuolaikinio mokslo nuošalėješ. Vis dėlto galiausiai moterys ir 
darbininkai, kaip Vakarų pasaulio atstovai, galėjo naudotis tik- 
ros ekonominės pažangos vaisiais bei intelektualiais pokyčiais, 
kurie buvo pasiekti plėtojant mokslą ir technologiją. 

Newtono mechanikos galią iškėlė ne vėlesnės kartos, aiški- 
nančios pramonės revoliucijos procesus. Ryšį tarp mokslo ir pra- 
monės nustatė amžininkai. Tuo metu, kai visos Europos elitas 
su nuostaba žiūrėjo į britų manufaktūrą, Prancūzijos ministras 
konkurencijos su Britanija reikalams iššūkį savo šaliai įvardijo 
glaustai: britų jėga yra „„.. mechanika. Tai yra pramoninės ga- 
lios paslaptis“. Konfidencialioje ataskaitoje susirūpinęs ir pavy- 


" Michael Adams. Machines as the Measure of Men: Science, Technology, and Ideo- 
logies of Western Dominance. - Ichaca, N.Y., 1989. - 2 d. 

Ž Ši, tyrimas apie mokslo suskirstymą pagal lytinį požymį ir tokio suskirstymo 
padariniai yra analizuojami kn. Sandra Harding. Whose Science? Whose Knowled- 
ge?- Ithaca, N.Y., 1991. - I ir 2 dalys. 

do kupinas Napoleono ministras teigė, kad neatidėliotiną pra- 
monės transformavimo ir mechanizavimo uždavinį Anglija iš- 
sprendusi itin ryžtingai. Pagrindinis jos pramonės svertas yra tai- 
komoji mechanika, o „milžiniška (Anglijos produkcijos) masė 
priverčia viską paklusti savo orbitai ?. Niutoniškoji metafora buvo 
itin taikli. XVIII amžiaus britų inžinieriai ir mechanikai ištesėjo 
pažadą, kurį XVI amžiaus antrajame ir trečiajame dešimtmečiuose 
davė Baconas ir Descartes, pranašaudami taikomojo mokslo ste- 
buklus. 

Žvelgiant iš šios perspektyvos, mokslo ir technologijos pažan- 
ga po Isaaco Newtono mirties 1727 metais neatrodo nei atsitik- 
tinė, nei nulemta tik kelių didžiųjų, atskirtų nuo savo aplinkos, 
protų; netgi korifėjai (jei nekalbėsime apie jų imitatorius) yra 
priklausomi nuo savo socialinės aplinkos. 

Protestantiškai Šiaurės Europai būdinga didesnė spaudos laisvė 
ir gana nedidelė klerikalų įtaka reiškė, kad jau XVIII amžiaus 
viduryje Pietų Europoje prasidėjo mokslo ir technologijos są- 
stingis. Prancūzijos mokyklose ir koledžuose - ypač tuose, ku- 
riuos kontroliavo jėzuitai - Newtono mokslas nebuvo dėstomas 
iki XVIII amžiaus vidurio. Pasak vieno istoriko, „Prancūzijoje 
Newtono mokslas galiausiai triumfavo galbūt tik per Jėzuitų or- 
dino lavoną '*. Atsižvelgiant į tai, kad didžiąją XVIII amžiaus 
dalį Europoje vyravo priespaudos atmosfera, gana nesunku su- 
prasti, kodel mokslas ilgainiui tapo išlaisvintos tiesos simboliu. 
Vakarų Europos demokratinių revoliucijų iniciatoriai ir rėmė- 
jai, kovodami dėl rinkos bei spaudos laisvės ir švietimo refor- 
mos - įskaitant mokslo dėstymą visais lygiais - remdavosi britų 
pramonės pažanga ir pabrėždavo katalikiškosios Europos atsili- 
kimą. 

Naująjį mokslą ir jam būdingą eksperimentinį metodą atvirais 
tyrinėjimais palaikė mokslininkų klerikalų nekontroliuojamos ir 
tarptautinio bendradarbiavimo ryšiais susijusios bendruomenės. 
Vakaruose mokslas bene daugiausia laimėjo iš to, ką amžininkai 


* Archives nationales. - Paris. - F12 502. 
9 L. W. B. Brockliss. French Higher Education in the Seventeenth and Eighteenth 
Centuries: A Cultural History. - Oxford, England, 1987. - P. 366, t. p. p. 455. 

pavadino naująja literatūrine respublika. Prisimenant Romos 
triumfą prieš imperijos dekadansą, žodis „respublika“ Vakarų 
sąmonėje buvo siejamas su laisve ir piliečių dalyvavimu. Apeliuo- 
dami į idealizmą, siejamą su laisve ir nepriklausomybe, apsišvietę 
cenzūros oponentai sukūrė literatūrinę proto respubliką - pusiau 
slaprą, tarptautinę intelektualinio neutralumo zoną. Šioje įsivaiz- 
duojamoje apsišvietusių žmonių visuomenėje mokslas gyvavo ne- 
paisant to, kad ir kaip cenzoriai būtų norėję jį kontroliuoti. Ne- 
matomoji respublika ir Vakarų mokslas klestėjo užgimstančioje 
pilietinėje visuomenėje, jos savanoriškose draugijose, akademi- 
jose, skaitymo klubuose ir kavos užeigose, kurios XVIII amžiuje 
imtos steigti Europos ir kolonijų miestuose. Iki 1750 metų apie 
Newtono mokslą buvo galima daugiau sužinoti Londono kavos 
užeigose, kurios finansiškai rėmė savaitines vaizdines demonst- 
racijas ir paskaitas, nei daugelyje Prancūzijos koledžų. 

Mokslo revoliucijos laikotarpiu išplėtotas naujasis mokslas ir 
iki šiol praktikuojami šio mokslo pagrindai teigia, kad tikrąjį 
išmanymą apie gamtą galima įgyti, išskirtiniu eksperimentavimo 
metodu atlikus nuodugnius ir pakartotinius tyrimus. Norint šiuo 
metodu nustatyti gamtoje funkcionuojančius principus, arba, ki- 
taip tariant, gamtos dėsnius, reikia remtis ir konkrečiais duome- 
nimis, ir teorija. Svarbiausia, kad metodą būtų galima pritaikyti 
ir aprašyti taip, jog kiekvienas eksperimentatorius galėtų pakar- 
toti procedūrą ir patvirtinti ar atmesti gautus rezultatus. Tačiau 
drauge, pasak originaliojo herojinio pasakojimo apie sėkmingą 
mokslo funkcionavimą, pritaikęs metodą, tyrinėtojas įgijo naują 
išskirtinį vaidmenį. Mokslininkas turi tapti toks, koks buvo įsi- 
vaizduojamas Newtonas: proto milžinas, į gamtą žvelgiantis ne- 
šališku, neutraliu ir objektyviu žvilgsniu. Žymusis Newtono po- 
sakis, kad jis „neišgalvoja“ hipotezių, XVIII amžiuje ėmė simbo- 
lizuoti įsitikinimą, jog mokslo dėka žmogaus prote susiformuo- 
ja iki tol neregėto neutralumo zona. 

Herojinė mokslinio metodo samprata nulėmė įsitikinimą, kad 
gamtos tyrinėjimai turi būti nukreipti tik į tiesos paiešką (kaip 
manyta buvus Newtono atveju); o tiesa yra tik tai, ką galima 
paskelbti visuotinai taikomais bendraisiais dėsniais. Priimdamas 

tokią nuostatą, tyrinėtojas pirmiausia siekė būti objektyvus, o 
šiame modelyje objektyvumas tapo tolygus neutralumui. Jo* at- 
rastos ir kitų eksperimentuotojų patvirtintos vertybiškai neutra- 
lios žinios atitikdavo tai, kas iš tikro egzistuoja gamtoje. 

Herojinis mokslo modelis teigė egzistuojant paprastą tiesiogi- 
nį santykį tarp gamtos ir žmogaus žinių apie ją — šiaip ar taip, 
kiekvienoje kalboje ir kiekvienoje kultūrinėje aplinkoje veikia 
visuotinės traukos dėsnis, teigiantis, kad laisvai krintantys kūnai 
greitėja proporcingai kritimo laikui. Herojinio mokslo logika įsi- 
tvirtino Newtono atradimų dėka bei pasinaudojo tų atradimų 
atskleistomis tiesomis. Mokslo esme tapo absoliuti tiesa, o ne 
šiek tiek klaidingas teiginys ar laikina tiesa. Realizmas — tikėji- 
mas, kad daiktus galima pažinti ir kad toks pažinimas prilygsta 
jų objektyviam egzistavimui - įgijo neįtikėtinai tvirtą pagrindą. 
Moksliniu žinojimu imta pasitikėti taip, tarsi mokslininkų gal- 
vose būtų įtaisyti veidrodžiai. Protas buvo įsivaizduojamas kaip 
tuščia plokštė, ant kurios jutiminiai įspūdžiai brėžė savo infor- 
maciją. Į gamtą atgręžtas mokslininko žvilgsnis nuskaidrėja tik 
pritaikius griežtą eksperimentinį ir matematinį metodą. Kaip 
veidrodinis gamtos — kuri pati dabar buvo suvokiama kaip neut- 
rali substancija, turinti tik svorį ir matą — atvaizdas, herojinis 
modelis amžinai buvo teisingas. Teisingas ne tik tam tikromis 
kontroliuojamomis aplinkybėmis ar gana teisingas konkrečiu me- 
tu, bet visada ir absoliučiai. 

Atvirai ir tinkamai taikomas herojinis mokslas žadėjo trans- 
cendenciją — atlygį tiems itin sumaniems ir racionaliems žmo- 
nėms, kurie, perteikdami gamtos esmę, jos neiškraipo. Mokslo 
dėsniai leido racionaliems žmonėms apeiti laiką, drauge ir isto- 
riją: maža to, leido įsivaizduoti, kad, tiesiogiai atspindėdami gam- 
tą ir atradę tokią žinių visumą, kuri gyvuotų ištisus amžius ir 
išliktų teisinga nepaisant represijų, cenzorystės, žiaurumo, karo, 
maro ir bado, jie gali užbaigti istoriją. Šiuo atžvilgiu mokslinin- 
ko pasitikėjimui savo intelektiniais gebėjimais prilygo tik jo 


* Nuo par XVII amžiaus ir beveik iki šių dienų mokslo literatūra apskritai teigė, 
kad mokslo praktikai ir skaitytojai yra vien vyrai. 

didvyriškumas ir nesavanaudiška drąsa kovoti su cenzoriais ir 
ideologais. Mokslo racionalumą lėmė tai, kad jo praktikai už- 
emė nešališką poziciją, buvo atviri bet kokiai kritikai (jeigu ji 
rėmėsi eksperimentais), bei tai, jog siekdami pažinti gamtą jie 
atmetė įsitikinimus, nuomones, savanaudiškumą ar aistrą. Ga- 
liausiai herojinio mokslo retorika prisidėjo prie to, kad mokslas 
imtas suvokti kaip kolektyvinė veikla ir nesavanaudiškų tarptau- 
tinių diskusijų rezultatas; todėl mokslininko asmuo, jo ryšiai, 
prietarai ir interesai nieko bendra neturėjo su tuo, kas buvo pri- 
skiriama išskirtinai abstrakčiam mokslui. 

Po to, kai XX amžiaus penktojo dešimtmečio pabaigoje buvo 
įgyvendintas Manheteno projektas, vis daugiau Vakarų pasaulio 
žmonių, kuriuos persekiojo branduolinės energijos baimė, įsisą- 
monino, kad yra būtina perprasti branduolinę erą paskelbusių 
mokslininkų vertybes ir veiksmų motyvus. Iš esmės jie iš naujo 
atrado mokslininką, kuris pasirodė esąs istorinių pokyčių vyk- 
dytojas, o ne paprastas tų pokyčių tarnas. Atsirado būtinybė iš- 
tirti ir įvertinti patirtį bei vertybes tų, kurie įgijo tokių galių. 
Pirmąkart prireikė atsisakyti XVIII amžiuje vyravusio požiūrio, 
kad mokslininkas yra nesavanaudiškas naujosios literatūrinės res- 
publikos pilietis („ironija tapo tai, kad iš tikro asmenybę, kaip 
bet kokios mokslinės veiklos veiksnį, herojinis mokslas buvo nu- 
stūmęs į šalį ''). Todėl daugelį šokiravo staiga padarytas atra- 
dimas, jog mokslininkas yra šališkas strategas, atsidūręs tarp 
mokslininko atvirumo bei pažangos idealų ir karinės būtinybės 
vykdyti masinio naikinimo programas. Ankstesnioji mokslo isto- 
rija, pasakojama nuo švietimo laikų, niekaip neprisidėjo prie to, 
kad Vakarų pasaulio žmonės sugebėtų mokslą vertinti, iškilus 
branduolinės galios ir šaltojo karo grėsmei. 


" Šioje diskusijoje mums pagelbėjo Lorraine Daston str. „The Ideal and Reality 
of che Republic of Letrers in the Enlightenment"“ // Science in Context, 4 (1991): 
367-386. 

Mokslas tampa pažangos ir galios garantu 


Švietimo epochoje Vakarų elitas pirmiausia sukonstravo gamtos 
įvaizdį, paskui sukūrė pramoninę tikrovę, kuri tiesiogiai rodė 
Vakarų mokslo galią. Mokslinė gamtos samprata, kaip ir anks- 
tyvoji industrializacija, pirmiausia susiformavo Britanijoje; ilgai- 
niui ją imta vertinti kaip išskirtinai vakarietišką. Newtono moks- 
las buvo toks įspūdingas, kad norėdami pailiustruoti apvaizdos 
nustatytą tvarką ir planą, perimtą bažnyčios ir valstybės instituci- 
jų, liberalūs Anglijos dvasininkai sau į pagalbą pasitelkdavo niu- 
toniškąją visatą. Tai buvo naujasis religingumas, imtas vadinti 
racionaliąja religija. Ji mažai teturėjo bendra su stebukline krikš- 
čionybės versija, reliktais ir stebuklais ar su artėjančio tūkstantme- 
čio laukimu. Baimę ir nerimą, kurį anksčiau kėlė gamta, naujoji 
religija pakeitė viltimi, kurią teikė tvarkingas, harmoningas ir 
pažinus pasaulis. To laikotarpio Anglijos sodai buvo labai iš- 
kalbūs: dingo Versalio aplinką primenantys apkirpti krūmai ir 
geometriškai taisyklingi takeliai. Vietoj jų atsirado tankumynai, 
dirbtiniai ežerai ir upeliai kruopščiai prižiūrimuose miškuose: 
įsitikinę gamtą esant užvaldytą, Anglijos didikai galėjo kurti 
stichijos iliuziją. Panašaus pobūdžio religingumas suteikė gali- 
mybę Thomui Jeffersonui parašyti savąją Naujojo Testamento 
versiją, iš kurios buvo pašalinta tai, ką jis vadino Sventojo Rašto 
prieštaravimais. Jeffersonas buvo taip įsitikinęs galįs atskirti Jėzaus 
Kristaus žodžius, — kurie „žibėjo it deimantai mešlo krūvoje“, — 
nuo Evangelijos metraštininkų tekstų, jog išdrįso kupiūruoti 
šventąjį tekstą'7. 

Naujojo religinio ir estetinio požiūrio į gamtą kaip laisvą, ta- 
čiau tvarkingą visumą politinis analogas buvo XVIII amžiaus Ang- 
lijos ir Amerikos konstitucinė ir parlamentinė valdžia. Newtono 
visata įsivaizduota kaip modelis tvarkos, stabilumo, harmonijos 
ir laisvės principams formuluoti. Pagal Principia visatą, kuri 
funkcionavo savo matematiškai apskaičiuojamomis jėgomis, bu- 


2 Žr. kn. Thomas Jefferson. The Jefferson Bible: The life and Morals of Jesus of 
Nazareth, introduction by F. Forrester Church. - Boston, 1989. 

vo modeliuojamos subalansuotos vyriausybės ir savarankiškos eko- 
nomikos, rinkimų sistemos, konstitucijos ir laisvosios rinkos. Sių 
Britanijos ir Amerikos modelių imitacija kitose Vakarų Europos 
šalyse dar labiau sutvirtino anksčiau minėtus kosminius vaiz- 
dinius - demokratinės revoliucijos sustiprino herojinio mokslo 
mitą. 

Savivaldos mitas ir vaizdiniai turėjo tam tikrą istorinį pamatą. 
Konstitucinės vyriausybės aiškiai skyrėsi nuo politinių sistemų, 
kurias valdė absoliutiniai monarchai ir dvaro paskirti biurokratai, 
iki 1789 metų pavasario vaikštinėję Versalio soduose. Atstovauja- 
mos valdžios sistemos ugdė ir visiškai kitokias prekybos formas. 
Absoliutiniai monarchai skatino prekybą ir pramonę, kontro- 
liuodami jas licencijomis, privilegijomis, valstybiniu naujovių 
rėmimu ir monopolijomis. O Britanijos pramonininkų garo va- 
rikliai, aprūpinti savaveiksmiais kondensatoriais ir grįžtamojo 
ryšio prietaisais, gerai derėjo su sistema, kuriai buvo būdingas 
gana laisvos rinkos savireguliavimo mechanizmas, platesnės (nors 
ir ne visuotinės) balsavimo teisės, politinės partijos, lobizmas ir 
parlamento komitetai. Kai 1776 metais Adamas Smithas rašė apie 
nematomą ranką, kuri garantavo iš pažiūros gaivališkos rinkos 
stabilumą, pirmiausia jis rėmėsi Newtono mokslo Didžiojo Ma- 
tematiko — Dievo ranka. 

Smitho įvaizdžiai buvo susiję su naująja tikrove. Viena iš pra- 
monės revoliucijos, — iki šiol išliekančios modeliu, kurį mokslas 
ir technologija gali pasiūlyti agrarinėms visuomenėms, siekian- 
čioms įveikti skurdą, - priežasčių buvo ta, kad XVIII amžiaus 
Britanijoje, labiau nei bet kurioje kitoje Vakarų Europos šalyje, 
mechaninis mokslas buvo taikomas gamybos ir transportavimo 
sistemoms. Žemyninėje Europoje toks procesas vėlavo, o indust- 
rializacijos tempai paspartėjo tik po Prancūzijos revoliucijos. 

Konstitucinės, respublikoniškos ir demokratinės Vakarų valdy- 
mo formos pasirodė esančios geriau pritaikytos pramonininkų 
poreikiams ir interesams. Kiekvienoje šalyje pramonininkams 
įgijus politinę valdžią, buvo imtasi peržiūrėti mokyklų ir universi- 
tetų mokymo programas, idant jos atspindėtų mokslinio švietimo 
svarbą ir įtvirtintų herojinį mokslo modelį. Švietimo epocha ir 

pramonės revoliucija mokslui ir jo metodams nutiesė kelią į vi- 
sas kitas mokymo šakas. 

Kartu su visuotine Vakarų pasaulio pažanga, kurios priežasti- 
mi buvo laikomas mokslas ir technologija, formavosi išskirtinė 
politinė kultūra, o ši beveik išimtinai buvo susijusi su atstovau- 
jama valdžios forma. Sunku pasakyti, ar pramonės revoliucija 
gali būti imituojama arba iš naujo atrandama kitose, iš esmės 
agrarinėse visuomenėse, tačiau viena yra aišku — mokslo ir tech- 
nologijos žinių paplitimas paspartino industrializaciją. Istorikai 
gali patvirtinti, kad XVIII amžiuje naujoji mokslo kultūra ge- 
riausiai funkcionavo sistemose, kuriose vyravo atstovaujamos ir 
gana laisvos kapitalistinės valdymo formos kaip priešingybe ab- 
soliutinėms sistemoms. Todėl galima teigti, jog mokslas ir tech- 
nologijos naujovės, kurių sėkmė priklausė nuo intelektualinės 
laisvės ir atstovaujamų institucijų, jau seniai yra vykstančios ko- 
vos dėl demokratijos dalis. Vakarų mokslo pradžia ne tik sutapo 
su prekybos plėtra, švietimo reforma ir revoliucija, bet ir jas su- 
stiprino. Atsidėkojant už išlaisvinimą iš viduramžiams būdingų 
suvaržymų (bei užmirštant ar ignoruojant vargus, kuriuos sukėlė 
ankstyvoji industrializacija), Vakaruose mokslui buvo suteikta 
absoliutizmo aura. 


Kultūriniai Svietimo epochos karai 


Nors iki pramones revoliucijos pradžios dar buvo likę visas šim- 
tas metų, absoliutizmo oponentai mokslą iš savo arsenalo pasi- 
telke kaip ginklą. Kas gali būti geriau nei naujasis žinojimas, ku- 
rio pagrindu tapo naujieji tiesos standartai —- žmogaus protas, 
eksperimentai, stebėjimas, matematika, — bei naujos socialinio 
bendravimo formos — mokslo draugijos, akademijos, paskaitos 
visuomenei ir laisvai platinami spausdinti tekstai. Švietimo epo- 
cha kaip kultūrinis karas prasidėjo paskutiniame XVII amžiaus 
dešimtmetyje. Kritikai ėmė pulti oficialias bažnyčias, religines 
dogmas, karalius ir netgi velnius bei raganas, teigdami, kad jie 
yra suklaidintieji arba sąmoningai atsilikusių tironijų, tamsos ir 

prietarų šalininkai. Johnas Tolandas savo veikale Krikščionybė be 
paslapčių (1696) smerkė krikščionybės dogmų ir paslapčių ira- 
cionalumą; anonimiškame TZraktate apie tris apsišaukėlius (1719) 
buvo pasmerktas Jėzus, Moze ir Mahometas, o Voltaire garsiaja- 
me Kandide (1759) griežtai kritikavo vergovę, daugumą religijų, 
taip pat ir aristokratų pasipūtimą. Tad paskutiniame XVII am- 
žiaus dešimtmetyje spaudoje imta skleisti idėjas, kurios prieš dvi- 
dešimt metų atrodė neįsivaizduojamos, tačiau — dvasininkijos 
siaubui - amžiaus pabaigoje tapo įprastos. Iki šiol šių idėjų bijo- 
ma, jos neapkenčiamos, o šių laikų tironiškose politinėse siste- 
mose tokių idėjų šalininkai gali labai nukentėti. Pavyzdžiui, 
1992 metais Saudo Arabijos vyriausybė įsakė nukirsdinti dvide- 
šimt trejų metų vyrą, nes, anot jos, jis „įžeidė Dievą, šventąjį 
Koraną ir pranašą Mahometą“ ?. 

Iki paskutinio XVII amžiaus dešimtmečio Vakarų Europoje 
siautė religiniai karai ir politiniai neramumai. Tačiau vyraujan- 
tis nepakantumas paskutiniame amžiaus dešimtmetyje susidūrė 
su nauja kultūrine jėga. Naujų galių įgiję Anglijos protestantai ir 
ištremtieji Prancūzijos protestantai mokslą ir liberalią politinę 
teoriją nukreipė prieš katalikų bažnyčią ir monarchus, kurių 
valdymas buvo grindžiamas Dievo valia. Savo šalyje hugenotai 
labai atkakliai kovojo del religinio pakantumo, piliečių dalyva- 
vimo visuomenės gyvenime ir dėl vyriausybės, paskirtos pagal 
susitarimą, o ne pagal dekretą. Todėl 1685 metais Liudvikas XIV, 
vadovaudamasis principu „vienas karalius ir vienas tikėjimas“, 
hugenotams pateikė ultimatumą: atsiversti arba išvykti. Prancū- 
zijos monarcho pastangos likviduoti protestantų mažumą buvo 
pletojamos keletą dešimtmečių, tačiau tik XVII amžiaus devin- 
tajame dešimtmetyje Liudvikas ir jo ministrai nusprendė galį vi- 
siškai įtvirtinti absoliutinę valstybę. Apsilankykite išlikusiuose 
Paryžiaus kalėjimų archyvuose, ir ten ties vieno kalinio vardu 
pamatysite įrašą apie nusikaltimą, kurį jis padarė „karaliaus ir 
tikėjimo atžvilgiu ': „Protestantas“. 

5 Kiti taip pat ten buvo įkalinti net neiškėlus bylos už švenrvagystę. Žr. Human 


Rights Watch World Report 1993: Events of 1992. - New York, 1992. - P. 336; 
t. p. Washington Post. — October 1, 1992. - P. A18-19. 

Visiškai katalikiška valstybė bus paklusnesne šlovingajam Kara- 
liui Saulei — bent jau tokia buvo absoliutizmo teorija. Liudvikas 
XIV įveikė Prancūzijos protestantus, tačiau drauge paskatino su- 
siformuoti naują disidentinę kontrakultūrą Prancūzijoje ir dau- 
gelyje kitų Vakarų Europos šalių. Šio naujojo judėjimo stiprybę 
lėmė tai, kas vyko toli už Prancūzijos sienų. Anglikonai ir kiti 
politiniai opozicionieriai, priešinęsi pastangoms įvesti Anglijoje 
absoliutizmą ir katalikybę, 1688-1689 metais įvykdė perversmą. 
Jie ištrėmė karalių Jokūbą II, vainikavo naują karalių ir karalie- 
nę bei pareikalavo, kad vyriausybę skirtų parlamentas, kad būtų 
priimtas Teisių bilis ir įteisinta religinė tolerancija visų protestan- 
tų atžvilgiu. 1688-1689 merų Anglijos revoliucija, kartais vadi- 
nama Šlovingąja, parlamentinei valdžiai suteikė iki tol neregėtų 
konstitucinių galių ir paskelbė juridiškai apsaugotos spaudos lais- 
vės ir religinės tolerancijos erą. Tad persekiojimai už Lamanšo, 
Prancūzijoje, staiga ėme atrodyti kaip eilinis valstybės įtvirti- 
namos ortodoksijos pavyzdys. Pasisakydami už atstovaujamąją 
valdžią, reformatoriai pradėjo kultūrinį karą su absoliutine mo- 
narchija; kartu tai buvo karas tarp pasaulietinių ir religinių jėgų, 
tarp religinės tolerancijos ir tamsos bei prietarų. 

XVII amžiaus devintajame dešimtmetyje Prancūzijos protes- 
tantai buvo perkrikštyti arba uždaryti į Bastiliją kartu su klasto- 
tojais, vagimis ir netgi alchemikais. Tarp ištremtųjų pasirodė esą 
daug protestantų intelektualų, kurie, atsidūrę Anglijoje, Ameri- 
kos kolonijose arba tokiuose protestantiškuose miestuose, kaip 
Amsterdamas ar Ženeva, savo žurnalistinius įgūdžius panaudojo 
idealizuotam Anglijos valdžios portretui kurti. Viename pasako- 
jime jie aprašė naująjį triumfuojantį parlamentą, Newrono moks- 
lą,'suvaržytą, tačiau įteisintą protestantų bažnyčią ir juridinę visų 
protestantų toleranciją. Absoliutizmo priešininkų gretose netrukus 
atsirado tokių naujų veikėjų, kaip filosofas Volraire. Jie teigė Ang- 
liją esant pranašesnę tuo, kad joje nebuvo juridiškai proreguoja- 
mų socialinių luomų, kurių teises lemtų prigimtis ar karališkosios 
privilegijos. Anglofilija tapo išskirtiniu kylančios Švietimo epo- 
chos ženklu, o filosofas - nuo Pierre Bayle'io iki Benjamino Frankli- 
no ir Mary Wollstonecraft - nauju kultūros simboliu; juo galėjo 

būti mokslo žmogus, pranašas, kovotojas prieš tironiją ir priespau- 
dą, originalus mąstytojas, išpuoselėto stiliaus rašytojas, kartais 
pornografinės literatūros autorius, mokslo kaip dalyko dėstyto- 
jas, salonų šeimininkas arba laisvasis masonas. 

Remdamiesi savu Locko ir Newtono supratimu, Prancūzijos 
tremtiniai ir filosofai skubėjo spausdinti bet kokias idėjas, kurios 
atrodė pavojingos įsigalėjusiai arba represyviai valdžiai. „Galinga 
šviesa sklinda visame pasaulyje, ypač dviejose laisvose šalyse — 
Anglijoje ir Olandijoje, ... nors tai ir sunkiai įmanoma, tačiau 
mokslas ir literatūra turi plisti daug greičiau, negu iki šiol“'*, — 
taip apie XVIII amžiaus pradžią savo draugams - Olandijos Res- 
publikoje gyvenantiems Prancūzijos tremtiniams - rašė anglų res- 
publikonas. Šviesos metafora gyvavo visą amžių, nes ji buvo sie- 
jama su religine tolerancija ir nemaža intelektualine laisve bei 
pažanga. 

Anot XVIII amžiuje gyvenusio Kanto, modernybės pradžią 
simbolizavusios Švietimo epochos pavadinimas kilo iš troškimo 
skleisti šviesą į tamsiąsias žmogaus proto kerteles. Nuo XVII am- 
žiaus devintojo dešimtmečio šią iniciatyvą perėmė mokslas. Fi- 
losofai švietimą išplėšė iš dvasininkijos rankų. Jie teigė, kad vi- 
sas pažinimas, susijęs su morale, politika ar istorija, gali būti 
mokslinis. Kiekvienos tyrinėjimo srities tikslu tapo objektyvi 
bendrųjų principų paieška; dabar buvo įmanoma sisteminti visą 
žinojimą. Netgi skaitymo ir kalbėjimo aktus, žmogaus proto 
sąveiką su kalba, - nepaisant to, ar ji antikinė ir biblinė, ar moder- 
ni ir nevakarietiška, - dabar galima suvokti moksliškai. Šios nau- 
jos nuostatos paskatino filosofus ieškoti visų kalbų ištakų ir tuo 
pat metu kurti pirmąsias enciklopedijas. Kitaip tariant, Principia 
filosofams tai buvo tik pradžia. Jie pertvarkė kiekvieno egzistuo- 
jančio pažinimo medžio šaką ir netgi sukūrė naujų. Norėdamas, 
kad ši idėja atrodytų įtikinamesnė, prancūzų filosofas Diderot 
1751 metų enciklopediją pirmąkart papuošė grafiniu naujojo me- 
džio atvaizdu. 


'* Rex A. Barrell, ed. Anthony Ashley Cooper, Earl of Shaftesbury (1671-1713), and 
le Refuge Frangaise' Correspondence. — Lewiston, N. Y., 1989. - P. 92. 

Polemizuojantys filosofai ne tik „kultivavo“, bet ir „skiepijo“ 
bei „kirto“. Jie menkino vienus dalykus ir iškėlė kitus. Šio proceso 
metu istorija iškilo kaip dalykas. Ji dar nebuvo tokia profesiona- 
li ir moksliška, kokia yra dabar, bet užtat daug pasaulietiškesnė 
nei Liudviko XIV metraštininkų darbuose: karaliaus garbintojai 
norėjo parodyti Dievo ranką istorijoje, ypač Prancūzijos dvare, 
o filosofai atmetė ir tokį pamaldų garbinimą, ir biblinius pasa- 
kojimus apie žmonių kilmę bei lemtį. Jie lygiavosi į tokius anglų 
rašytojus kaip lordas Clarendonas, kuris parašė pirmąją Anglijos 
pilietinių karų istoriją, ir ypač į vigų apologetus, savo darbuose 
norėjusius pateisinti 1688 metų revoliuciją. XVIII amžiaus pa- 
baigoje istorikai ėmėsi veiklos, su kuria dabar yra susipažinęs 
kiekvienas, kas yra skaitęs istorijos kursą. Skaitydami senus doku- 
mentus ir kronikas, istorikai stengėsi gauti žinių apie jų autorius. 
Jie ėmė tyrinėti tai, ką istorikai profesionalai vėliau pavadino 
pirminiais, arba originaliais, šaltiniais. 

Kartu su pasaulietiniu požiūriu į istoriją Europos filosofai pa- 
teikė naujus senųjų kalbų ir tekstų vertinimus. Skaityti senuosius 
tekstus, o ir apskritai bet kokius dokumentus, nėra paprasta, kaip 
gali pasirodyti iš pirmo žvilgsnio. Netgi paėmę į rankas vietos 
laikraštį jūs teiraujatės, kodėl išspausdintas vienas ar kitas 
straipsnis. Arba domitės, kokiai partijai priklauso žurnalistas. Pa- 
saulietinės istorijos specialistai tokius klausimus ėmė kelti kiek- 
vienam tekstui, įskaitant ir Bibliją (kad ir kaip akiplėšiška tai 
atrodė). XVIII amžiuje tekstų kriticizmas, t. y. jų skaitymas ir 
interpretavimas, buvo vadinamas šiandieniniu „hermeneutikos“, 
arba, kaip buvo įprasta anksčiau, — „filologijos“ terminu. Anks- 
čiau tuo užsiimdavo pamaldūs vienuoliai, atidžiai skaitę antiki- 
nius fragmentus, arba protestantai, siekę paneigti katalikų bažny- 
čios pateikiamą Šventojo Rašto interpretaciją. Visa tai pasikeitė 
Švietimo epochos metu. 

Pradedamas nuo naujų žodynų ir enciklopedijų, hermeneuti- 
nis menas — švietėjiškas literatūrinis kriticizmas - ėmė nuodug- 
niai nagrinėti mitus ir pasakojimus. Biblinės istorijos ir antiki- 
nės pasakėčios buvo pripažintos pasenusiomis. Nors iš bet kokio 
muziejaus ekspozicijos galime spręsti, kad XVIII amžiuje meni- 

ninkai žavėjosi antikos dievais, šito negalima pasakyti apie to 
meto pasaulietinius intelektualus. Dauguma filosofų manė, jog 
dievus ir mitus apie juos sukurpė lakios vaizduotės pasakotojai 
ir kunigai. Filosofai rūsčiu žvilgsniu persmelkė ir bažnyčios isto- 
riją; jų nuomone, nešališkai rašydami apie bažnyčias jie tvirtino 
savo pozicijas. Knygos tekstas, net atskiri žodžiai staiga tapo per 
daug svarbūs, kad juos būtų galima palikti bažnytinių interpre- 
tatorių valiai. Žodžius derėjo panaudoti visiškai pasaulietiniam 
ir moksliniam mokymui kurti, tačiau šio projekto padariniai mo- 
kymui paaiškėjo visai neseniai. Šių laikų kultūrinių karų ginklų 
arsenaluose kalbai, — kuri yra įvairiai panaudojama (ir kuria daž- 
nai yra piktnaudžiaujama), — teikiama svarbi reikšmė. 
Siekdami perimti hermeneutiką mokslo reikmėms, filosofai 
turėjo kovoti su penkiolikos amžių trukmės krikščioniškąja tradi- 
cija. Per tuos amžius Biblijos aiškintojai reiškė išskirtines preten- 
zijas į Dievo žodį. Jie sukūrė hermeneutiką; jie klasifikuodavo 
žodžius, nustatydavo jų kilmę ir, pasitelkę kitus to meto tekstus, 
įvertindavo tų žodžių reikšmę. Visa tai buvo daroma siekiant 
kuo tiksliau išaiškinti Šventojo Rašto fragmentų prasmę. Remian- 
tis jų pateikta Pradžios knygos traktuote, Mozė buvo pirmasis 
istorikas, o sukūrimas ir tvanas — tikri ir lemtingi praeities įvy- 
kiai. Pasaulio pradžią buvo galima nustatyti labai tiksliai; kai 
kas sakė, kad taip pat tiksliai galima nustatyti ir jo pabaigą. 
XVII amžiuje hermeneutikai (daugiausia bažnyčios tarnai) surin- 
ko visus įmanomus senovinių tekstų duomenis ir padarė išvadą, 
kad Dievas sukūrė pasaulį apie 4000 m. pr. Kr.; taip prasidėjo 
žmonijos istorija, kuri rutuliojosi antgamtiškojo lygmens šešė- 
lyje. Protestantų dvasininkai pažengė dar toliau. Jie ieškojo duo- 
menų apie istorijos pabaigą, antrąjį Kristaus atėjimą ir tūkstant- 
metį. Tam tikslui jie ėmė kruopščiai tyrinėti Biblijos žodžius. 
Bažnyčios tarnai buvo įsitikinę, kad, nustačius antikinių kara- 
lysčių chronologiją, pasaulio pabaigą galima nuspėti nuodugniai 
išanalizavus tekstą ir atlikus matematinius apskaičiavimus. 
Savo kultūriniuose karuose prieš dvasininkiją ir biblinę her- 
meneutikos versiją švietimo filosofai pasidygėdami atmetė baž- 
nyčios istoriją ir tūkstantmečio idėją. Žmones, kurie pranašavo 

pasaulio pabaigą, jie laikė entuziastais arba bepročiais. Filosofai 
satyrikai apibūdindavo religines tekstų interpretacijas, kurios 
atrodė prieštaraujančios įprastai žmonių patirčiai arba besiker- 
tančios su naujuoju mokslu. Anot filosofų, Biblijoje gali būti 
teigiama, kad saulė juda, tačiau tai tik religinė metafora, ana- 
logiška neįtikimiems graikų legendų pasakojimams. Naudodama- 
sis iškasenų duomenimis, vienas iš geologijos pradininkų prancū- 
zų filosofas Buffonas atmetė teiginį, esą pasaulis buvo sukurtas 
4000 m. pr. Kr., kaip bereikšmį šventeiviškumą. 

Taigi įrodžius biblinės istorijos versijos klaidingumą, istorija 
taptų visiškai žmogiška ir pasaulietine sritimi, laiko begalybe, už 
kurią niekas konkrečiai nėra atsakingas. Tačiau filosofai neapsi- 
ribojo iškasenomis. Šie mąstytojai, kurių dauguma buvo ragavę 
religinių mokslų, paprasčiausiai perėmė hermeneutinius metodus 
ir panaudojo juos saviems tikslams. Jie manė, kad neverta apsiri- 
boti tik tekstine Biblijos pasakojimų analize ir taip viską palikti 
dvasininkijos valiai. Švietimo epochoje hermeneurika tapo kritinės 
analizės įrankiu kiekvienoje mokslo srityje. Tuo metu, kai taip 
atkakliai buvo puolamas tradicinis mokymas, kai vyko nuožmus 
kultūrinis karas, Diderot švietimo šalininkus apibūdino kaip ek- 
lektikus, skeptikus ir tyrinėtojus, kurie „pamynė prietarus, tradi- 
cijas, garbinimą, visuotinį sutarimą, autoritetus — žodžiu, viską, 
kas įbaugina minią; jie drįsta mąstyti patys ir gali pakilti iki aiš- 
kiausių bendrųjų principų, juos nagrinėti, aptarinėti ir netikėti 
niekuo, išskyrus tai, ką liudija jų pačių protas ir patirtis !?. 

Eklektikų, skeptikų, antiklerikalų, mokslininkų, religinių trem- 
tinių ir žurnalistų sukurtas švietimas pateikė sąlygas modernaus 
kultūrinio projekto, kuris pasireiškė individo pastangomis suvok- 
ti gamtą ir žmoniją, pasitelkus mokslines ir lingvistines priemo- 
nes ir metodus, dabar imtus taikyti kiekvienoje mokslo srityje. 
Apsupti gausybės represinių visuomenių ir valdžių, „kurių daugu- 
ma buvo despotiškos“, XVIII amžiuje reformatoriai savo knygose 


Iš jo straipsnio apie eklektizmą leidinyje Encyclopedie (1751), žr. Denis Dide- 
rot, Encyclopedie ou Dictionnaire raisonne des sciences, des artes et des metiers. Nou- 
velle impression en facsimile de la premiere edition de 1751-1780. — Stuttgart. 

ir žurnaluose paskelbė apie „imperiją, kuri valdo tik protą“. Iš- 
reikšdami pagarbą, „[tai imperijai] mes suteikiame Respublikos 
vardą, nes ji išsaugo savo nepriklausomybę ir jos esmė yra būti 
laisvai. Tai talento ir proto imperija !*. Jos nariai „išsiskiria savo 
nuopelnais ir turi tokią pat puikią reputaciją kaip ir didžiosios 
pasaulio valstybės“. Šioje toli gražu ne kuklioje vizijoje išryškėjo 
naujas XVIII amžiaus asmenybės tipas: nenuolaidus ir bet kokią 
valdžią įtariai vertinantis individas, kuris labiau rūpinasi savo as- 
menybės savitumu ir materialia pažanga, o ne tradicijos išsaugoji- 
mu; naujosios literatūros, romanų, laikraščių, slaptų rankraščių, 
netgi pornografijos, — visos literatūros, kuri buvo specialiai lei- 
džiama nuolat augančiai miesto rinkai, — skaitytojas. 

Nuo tada, kai Švietimo epocha apibrėžė modernią individo 
idėją, Vakarų kultūriniam projektui priešiški filosofai ir politi- 
niai judėjimai savo pyktį nukreipė į švietimą. Jie užsipuolė vieną 
iš kertinių švietimo principų — kultūrinį autonomiškos asmeny- 
bės idealą. Nors Imanuelis Kantas džiaugėsi individualaus proto 
išsilaisvinimu iš prietarų ir išankstinių nuostatų pančių, kiti čia 
įžvelgė itin pavojingą reiškinį. Dešinieji kritikai manė, kad indi- 
vido autonomija kenkia bažnyčiai, valstybei ar bendruomenei; 
vėliau kairiaisiais save laikantys kritikai proto šlovinimą įvertino 
kaip pavojingą iliuziją, būdą represijoms ir godumui pateisinti 
arba kaip paprasčiausią uždangą, už kurios slypi kolonijinė agre- 
sija ir vyrų viešpatavimas. Ir anksčiau, ir dabar vieni ir kiti nu- 
jautė, jog devizas, kurį Kantas pateikė Švietimo epochai — „iš- 
drįsk žinoti“ — nebuvo tik tuščias grasinimas. 

Žvelgiant iš patogios XX amžiaus Vakarų pozicijos, kultūri- 
niai karai kartais atrodo per daug laisvo laiko turinčių intelektu- 
alų pramoga. Šiaip ar taip, švietimas įgijo išskirtinę politinę reikš- 
mę. Nuo par Prancūzijos revoliucijos laikų švietimo oponentai 
kaltino jį sukėlus revoliucinius procesus. Siuolaikiniai cinikai, 
kurie teigia, esą Vakarų demokratinė ideologija sankcionavo ra- 
sizmą ir seksualinę diskriminaciją, smerkia švietimo ribotumą, 
elitiškumą bei trumparegišką poziciją Vakarų imperializmo at- 


'* Historie de la Republigue des Lettres en France (1780). - P. 4-5. 

žvilgiu (nors tai neturėtų labai stebinti, nes dauguma filosofų — 
tai (seniai mirę) baltaodžiai vyrai europiečiai. 

Tačiau kad ir kokie arogantiški ir neįžvalgūs švietimo filoso- 
fai būtų buvę, jie siekė tiesos turėdami konkretų tikslą — refor- 
muoti esamas institucijas. Jų aistrą įžiebė XVII amžiaus pabaigai 
būdingas pasibjaurėjimas absoliutizmu bei tuo, kaip Prancūzijos 
valdžia persekiojo protestantus. Tačiau filosofai norėjo peržengti 
religinį nepakantumą ir užčiuopti problemos esmę. Pirmiausia 
buvo puolami bažnyčios tarnai, paskui kliuvo religiniam dog- 
matizmui, o galiausiai, kai judėjimas tapo tarptautinis, filosofų 
šalininkai ėmėsi pačios senojo režimo valdžios struktūros. Todėl 
XVIII amžiaus revoliucijų, įskaitant Amerikos revoliuciją, nega- 
lima suprasti nesuvokus švietėjiškų idealų galios ir socialinės ap- 
linkos, kurioje tie idealai buvo puoselėjami. 

Teigdami savo pasiryžimą skleisti mokslą ir toleranciją, filoso- 
fai labai veiksmingai panaudojo spausdinimo mašiną. Raštingu- 
mas ir apsiskaitymas, kuris buvo nukreiptas į aktualias to meto 
problemas, skatino formuoti naują socialinę terpę, iš kurios išau- 
go pilietinė visuomenė. Mėgstantys skaityti ir šiek tiek laisvo 
laiko turintys turtingi miestiečiai savo visuomeninį gyvenimą 
susikūrė už bažnyčios ir šeimos ribų — savanoriškose asociaci- 
jose, politinėse partijose, skaitymo klubuose, mokslinėse draugi- 
jose, salonuose, masonų ložėse ir literatūriniuose bei filosofiniuo- 
se klubuose, kuriuose išsilavinę vyrai (kartais ir moterys) galėdavo 
susitikti, skaityti ir diskutuoti atskirtai nuo šeimos, bažnyčios ar 
valstybės. Šios socialinės aplinkos žmonės palankiai vertino švie- 
timo idealus, kurie buvo patrauklūs motyvuotiems, apsišvie- 
tusiems, savimi patenkintiems asmenims, dėl to artimiems pre- 
kybinės visuomenės individualizmo pagrindui. Komerciškai 
nepriklausomi ir pasiturintys žmonės siekė laisvai spausdinti ir 
burtis draugėn, pirkti ir parduoti. Švietimo epochos komercija, 
lygiai kaip iš knygų ir žurnalų įgytos žinios ir gyvenimo patir- 
tis — iš laisvų susivienijimų — sudarė galimybę švietimo projektą 
susieti su Vakarų rinkos visuomene, su prekyba, kuri apėmė vis- 
ką — nuo medvilnės iki vergų, ir su liberalia autonomiško indi- 
vido idėja. Šių naujų papročių ar institucijų nebuvo galima su- 

derinti su tradicine Vakarų visuomene ir institucijomis, su gil- 
dijomis, vienuolynais, atskiromis dvasininkų rezidencijomis, su 
valstybės pareigūnų ir cenzorių kontroliuojamomis monopoli- 
jomis, liaudies tikėjimais ir tradicijomis. Atėjus modernybei din- 
go tai, kas anksčiau teikdavo didelę paguodą ir netgi saugumo 
jausmą. 

Susidūrę su laisvę varžančiais režimais, kurie gynė vyraujančių 
grupių interesus ir siekė kontroliuoti žinojimą bei prekybą, švieti- 
mo idealai galėjo įžiebti revoliuciją. 1776 metais bei XVIII am- 
žiaus devintajame dešimtmetyje abiejose Atlanto pusėse, — iš 
pradžių Amerikos kolonijose, paskui Olandijos Respublikoje, 
Belgijoje ir Prancūzijoje, - įvyko demokratinės revoliucijos. Rem- 
damiesi respublikoniškais politiniais idealais, kurių dalis buvo 
perimta net iš Renesanso, ir dar pasitelkę naująjį tikėjimą mokslu 
bei pažanga, XVIII amžiaus pabaigos radikalai ir revoliucionie- 
riai manė įgyvendiną švietimo priesakus. Tad Švietimo epochos 
intelektualų pradėtas kultūrinis karas turėjo revoliucinių pada- 
rinių. 

Po sunkių XVIII amžiaus sukilimo prieš tradiciją išbandymų 
susiformavo humanitariniai mokslai. Pirmiausia istorija, paskui 
psichologija, sociologija ir antropologija kaip profesionalūs da- 
lykai iškilo po Prancūzijos revoliucijos ir kaip savotiškas atsakas 
į ją. XVIII amžiaus pabaigos revoliucijų dėka istorija ir apskritai 
humanitariniai mokslai staiga pasidarė gyvybiškai svarbūs. Po- 
reikis įvertinti Švietimo epochos ir Prancūzijos revoliucijos reikš- 
mę tapo vienu iš svarbiausių istorijos tikslų. Ir tai buvo daugiau 
nei kuklus bandymas plėtoti mokymo programą. Skirtingas po- 
žiūris į Prancūzijos revoliuciją lėmė tai, kad XIX amžiuje naujų- 
jų socialinių mokslų šalininkai, svarstydami naujųjų dalykų svarbą 
visuomenei, susiskirstė pagal savo ideologines nuostatas. Libera- 
lūs istorikai pritarė švietimo pateiktai reformos sampratai. Kiti 
socialiniai mokslininkai ir istorikai kaltino švietimą sukėlus Pran- 
cūzijos revoliuciją; švietimas ir revoliucija buvo vertinami kaip 
tragiškas nukrypimas nuo ilgus amžius vyravusio Vakarų pasau- 
lio stabilumo, kurį anksčiau garantuodavo monarchai, aristok- 
ratai ir bažnyčia. 


4.-1126 

Tačiau Švietimo epochos pateikta mokslo samprata buvo tokia 
sekminga, kad niekas nebenorėjo grįžti prie metodų ir įpročių, 
būdingų visuomenei iki Švietimo epochos. Ir Prancūzijos revo- 
liucijos oponentai, ir jos rėmėjai pasaulietinę istoriją įvardijo kaip 
savo vadovą ir ginklą; nei vieni, nei kiti nenorėjo atsisakyti mokslo 
mantijos. Konservatyvūs XIX amžiaus istorikai (pavyzdžiui, vo- 
kietis Leopoldas von Ranke) atmetė Švietimo epochos reformų 
programą. Liberalūs istorikai, dažnai susivieniję su miestietiška 
ir pramonine buržuazija, rėmėsi ta programa bei Prancūzijos re- 
voliucijos palikimu ir pasisakė už radikalius pokyčius. Tačiau 
nei vieni, nei kiti nebegrįžo prie tokios istorijos, kurią rašė met- 
raštininkai, bažnyčios apologetai ar tūkstantmečio propaguoto- 
jai. Šia prasme XVIII amžiaus kultūrinį karą laimėjo filosofai. 
Istorija, kaip bus teigiama kitame skyriuje, buvo priklausoma 
nuo tų laimėjimų. 


Protestantiškasis mokslas ir Amerikos universitetai 


Kontrastas tarp filosofo ir klerikalo visada buvo daug ryškesnis 
katalikiškoje Europoje negu protestantiškoje žemyno dalyje. 
Liudviko XIV kova su protestantais beveik visam šimtmečiui 
nulėmė pasaulietinės kultūros diskusijų pobūdį. XVIII amžiaus 
pabaigoje Britanijoje ir Amerikoje vyravusi Švietimo epochos 
samprata smarkiai skyrėsi nuo Europos žemyne gyvavusios. Bri- 
tanijoje ir Amerikoje kitaip reaguota į Prancūzijos filosofų nere- 
ligingumą ir antiklerikalizmą. Schema buvo tokia: švietimas iš- 
kilo Britanijoje, persikėlė per Lamanšą į žemyną, kuriame (ypač 
Prancūzijoje) disidentinė jo kontrakultūra išsiliejo į smurtinius 
veiksmus, nukreiptus prieš dvasininkus; paskutiniais amžiaus de- 
šimtmečiais švietimo principai buvo perkelti už Atlanto, į Ame- 
rikos kolonijas, kur juos labiau brangino nei gimtajame Senaja- 
me pasaulyje. 

Amerikos susižavėjimas Švietimo epocha, - kurį galbūt ge- 
riausiai iliustruoja Benjamino Franklino gyvenimas, — pasireiš- 
kė polinkiu į mokslinį eksperimentavimą ir politinį aktyvumą, 


Herojinis mokslo modelis 51 


drauge ignoruojant radikalųjį Prancūzijos enciklopedininkų ate- 
izmą. O Britanijoje paskutiniais XVIII amžiaus dešimtmečiais 
dauguma intelektualų, išskyrus radikalus, ėmė nebepasitikėti 
švietimu. Jiems švietimas asocijavosi su ateizmu, vėliau su maiš- 
tingaisiais kolonistais, galiausiai su Prancūzijos revoliucijos 
kraštutinumais. Tačiau skirtingus požiūrius angliškai kalbančiose 
šalyse, esančiose abipus Atlanto, vienijo protestantizmo gija. 

Ankstyvieji protestantai buvo žodžio eretikai. Bibliją jie pavertė 
ginklu prieš Romos bažnyčios dogmas. Be to, anglų protestantai 
XVII amžiuje sudarė ypatingą mokslo ir religijos sąjungą, aukš- 
tojoje kultūroje išlikusią iki XIX amžiaus. Jos esmė buvo ta, kad 
tinkamai suprastas mokslas gali paremti religiją. XVII amžiaus 
viduryje anglų puritonai gynė ir parlamentą, ir Bibliją; jie buvo 
pasirengę pradėti karą su savo karaliumi, kurį galiausiai 1649 me- 
tais nukirsdino. Tuo pat metu anglų ir amerikiečių kultūrai pu- 
ritonai pateikė savitą mokslo ir religijos sampratą. Šie procesai 
amerikietiškąją švietimo versiją padarė ne tokią piktą ir antikleri- 
kališką, labiau tikinčia pažanga. Protestantiškasis švietimas ameri- 
kiečiams nubrėžė kryptį, kuri iki šiol daro poveikį jų kultūriniam 
gyvenimui. Kitaip tariant, istorija yra reikšminga: Amerikos 
kultūrinio gyvenimo dalyviai, kad ir kokia būtų jų gyvenimo 
patirtis, niekada nėra visiškai laisvi nuo protestrantiškosios kolo- 
nijinės praeities ir tėvų įkūrėjų sąsajų su švietimu. 

Ne taip, kaip katalikų dvasininkija Europoje, į Amerikos ko- 
lonijas išvykę XVII amžiaus anglų protestantai ir puritonai ma- 
nė galį Bibliją suderinti su mokslu. Ir Biblija, ir mokslas buvo 
naudojamas prieš Romos katalikus ir netgi anglikonų dvasinin- 
kus. Bekonizmas jų tikėjimui mokslu suteikė protestantišką at- 
spalvį. Bacono samprotavimai buvo mieli protestanto širdžiai: 
„Kai Dievui atrodė būtina, jis išsikviesdavo Romos bažnyčią at- 
siskaityti už jo pasibaisėtiną elgesį ir ceremonijas... Dieviškoji 
apvaizda buvo apreiškusi, jog turįs atgimti ir atsinaujinti visas 
žinojimas“!?. Pabrėždamas būtinybę rinkti duomenis ir įgyti itin 


" Francis Bacon. The Advancement of Learning, ed. Arthur Johnson. - Oxford, 
England, 1974. — P. 42. 

kruopštaus ir sunkaus darbo patirtį kaip svarbiausius dalykus 
siekiant pažinimo, Baconas iš esmės protestantišką darbo etiką 
susiejo su empiriniu gamtos tyrinėjimu. 

XIX amžiuje anglų ir amerikiečių požiūris į mokslą išliko pri- 
klausomas nuo puritoniško ir revoliucinio XVII amžiaus. Mo- 
dernybei, o ypač XIX amžiaus universitetui, puritonai įdiegė min- 
tį apie Dievo žodžio ir Dievo darbų, Biblijos studijų ir gamtos 
mokslo tyrimų vienovę. Šios tradicijos rezultatas — savitas anglų 
ir amerikiečių herojinio mokslo modelio variantas, pagrindęs 
nuostatą, esą mokslininkas visiškai galįs sutarti su dvasininku. 
Mokslininkas gali būti religingas ir tuo pat metu racionaliai siekti 
pažinti gamtą. Jo religingumas veikiausiai intelektualinis nei 
emocinis, tačiau kartu ir neapibrėžtai (ar netgi iš esmės) krikš- 
čioniškas. 

Jeigu žemyninis ir ateistinis švietimo variantas būtų triumfa- 
vęs prieš anglų ir amerikiečių protestantizmo sukurtą mokslo 
versiją, XIX amžiaus Britanijos ir Amerikos universitetai būtų 
buvę daug pasaulietiškesni. Tačiau gana ilgai šiose institucijose 
XIX amžiaus herojinė mokslo samprata ir Biblija egzistavo greta 
viena kitos. Biblijos įtaka universitetuose dėstomąja anglų kalba 
mažėjo labai lėtai; procesas prasidėjo tik po kovų XIX amžiaus 
viduryje, kai mokslininkai į savo sąjungininkų gretas ėmė telkti 
kiek galima daugiau intelektualų. Biblijos nuvainikavimą lėmė 
tuo metu jau brandūs istorijos, hermeneutikos, geologijos daly- 
kai, susivieniję su itin reikšmingu naujuoju Darwino evoliucijos 
mokslu. Galima pamanyti, anglai ir amerikiečiai išlaukė iki pat 
XIX amžiaus vidurio ir tik po to susikovė (ir laimėjo) paskuti- 
nėje švietimo kovoje. 

Iki tol anglų ir amerikiečių universitetai atmetė materializmą, 
ateizmą ir antiklerikalizmą, — savybes, kurias mokslui priskyrė 
žemyno filosofai. Iš esmės universitetuose buvo pasitenkinama 
kompromisu tarp to, ką protestantai įvardijo Dievo darbu (t. y. 
mokslu) ir Dievo žodžiu (t. y. Biblija). XIX amžiaus devinta- 
jame dešimtmetyje vieno geriausių Amerikos valstybinių universi- 
tetų vadovas nurodė, kad „formuojant dėstytojų kolektyvą, būtina 
labai kruopščiai pasirinkti talentingus, sąžiningus, garbius vy- 


Herojinis mokslo modelis 53 
rus, kad šie savo protinėmis ir moralinėmis savybėmis būtų pa- 
jėgūs rengti piliečius, kurie plėtotų mūsų krikščioniškąją civili- 
zaciją“!*. Kaip teigiama žurnale Zbe Nation išspausdintame 
straipsnyje, 1915 metais „ne tik religiniuose koledžuose, bet ir 
valstybiniuose universitetuose [vis dar buvo] įprasta kandidatą 
paklausti apie jo bažnytinius ryšius. Bet koks ryšys su bažnyčia 
buvo vertinamas“ "?. 

Vis dėlto kompromisas tarp žodžio ir darbo niekada nebuvo 
tvirtas. Po XIX amžiaus šeštojo dešimtmečio jis pamažu sužlugo 
po to, kai istorikai ir mokslininkai sudarė sąjungą, prie kurios 
prisidėjo naujieji hermeneutikai. Taip buvo tam tikru būdu pa- 
kartotas XVIII amžiuje vykęs žemyno filosofų kultūrinis karas 
su dvasininkija. Iš pradžių nedidelė anglų ir amerikiečių geolo- 
gų grupė ėmė abejoti Bacono pasiūlytu kompromisu. Jie norėjo 
tyrinėti ir skaityti paskaitas apie geologiją taip, tarsi Biblijoje 
nebūtų buvę nieko svarbaus pasakyta apie tai. „Fizinė geologi- 
nių tyrimų dalis turi būti vykdoma visiškai neatsižvelgiant į Šven- 
tąjį Raštą“, — 1832 metais teigė Lyellas??. Nepaisant to, norint 
geologiją atskirti nuo biblinės istorijos, reikėjo paneigti moksli- 
nį Biblijos pasakojimų pagrįstumą. Viktorijos epochos geologai 
Adamas Sedgwikas ir Williamas Whevellis - Kembridžo univer- 
sitete destytojavę anglikonų dvasininkai, — pasitelkę filologiją, 
antikos istoriją ir iškasenų liekanas, siekė atskleisti Biblijos pasa- 
kojimų prieštaravimus ir neatitikimus. Nuo tol Šventąjį Raštą 
buvo galima skaityti kaip bet kurį kitą tekstą ir nagrinėti jį pritai- 
kius mokslinės hermeneutikos metodus. 

Vadovaudamiesi filosofų nurodymais, XIX amžiuje mokslinin- 
kai hermeneutikai mokslinį metodą ėmė taikyti pačiai Biblijai. 


'8 Citata iš inauguracinės James B. Angel kalbos, pasakytos XIX a. 9 dešimtmetyje. — 
Bradley J. Longfield. „From Evangelicalism to Liberalism: Public Midwestern Uni- 
versities in Nineteenth Century America“ // George M. Marsden and Bradley J. Long- 
field, eds. The Secularization of the Academy. — New York, 1992. - P. 55. 

P Ten par. - P. 56. 

* Citata iš James R. Moore. „Geologists and Interpreters of Genesis in the Nine- 
teenth Century“ // David C. Lindberg and Ronald L. Numbers, eds. God and 
Nature: Historical Essays on the Encounter Between Christianity and Science. — Berke- 
ley, Calif., 1986. - P. 322-350, citata p. 337. 

Jie, istoriškai ir lingvistiškai įvertinę Šventojo Rašto reikšmę, 
reikalavo, kad jis būtų lyginamas su kitais istoriniais tekstais. 
Atvirai kalbant, Biblija buvo reliatyvizuora. Kai tik pasakojimas 
apie septynias sukūrimo dienas tapo prieinamas hermeneutiniam 
tyrimui, jo žodžius imta vertinti kaip paprasčiausias kalbines mįs- 
les, kurias buvo galima įminti pritaikius antikines kosmologijas, 
perteiktas kituose laiko ir erdvės požiūriu artimuose tekstuose. 
Tad galima sakyti, jog mokslinė istorija metė iššūkį Biblijai ir, 
pasitelkusi hermeneutiką, įveikė šią paskutinę kliūtį, kuri jai truk- 
dė įsiviešpatauti praeities istorijoje. Pažodinis Biblijos aiškini- 
mas buvo paliktas religiniams fundamentalistams, nes išsilavi- 
nusiems žmonėms tai paprasčiausiai neberūpėjo. 

Panaikinus Biblijos išskirtinumą atsirado erdvės brandžiam 
istorijos mokslui. Padrąsinti istorijos ir hermeneutikos perga- 
lės, pasaulietiniai intelektualai ėmė ieškoti naujų tyrimo ob- 
jektų. Kadangi hermeneutika ir istorija sugebėjo sudaryti są- 
jungą su mokslu, idant pasiektų autonomiją religijos atžvilgiu, 
jos abi galėtų būti sekmingai naudojamos rašyti paties mokslo 
istoriją. Tad mokslas įgytų dar tvirtesnes pozicijas, o tie, kurie 
manė, kad tik garbūs krikščionys gali dėstyti universitetuose, 
netektų pagrindo po kojomis. Taigi sąmoningai polemiškai nu- 
siteikę pasaulietiniai mokslo istorikai ėmė rašyti triumfuojan- 
čio mokslo istorijas. Šios pirmosios anglų ir amerikiečių moks- 
lo istorijos siekė pademonstruoti mokslo teisumą ir patvirtinti 
herojinį mokslą esant nešališką, socialiai neutralų, teisingą ir 
objektyvų. 

Kornelio universiteto įsteigėjas Andrew Dicksonas White'as 
buvo žymiausias XIX amžiaus mokslo istorikas. Savo veikale 
Mokslo karų su teologija krikščioniškame pasaulyje istorija (1896) 
Šventojo Rašto autoritetą White'as apibūdino kaip „netiksliai 
perteiktų, per klaidinančių prietarų prizmę vertinamų ir dažnai 
šališkai interpretuojamų šventųjų knygų tironiją“?!. Beveik pusę 
savo dviejų tomų mokslo istorijos White'as paskyrė hermeneuti- 


*! Citata iš David C. Lindberg. „Science and the Early Church“ // Lindberg and 
Numbers. God and Nature. - P. 19. 

kos (kurią jis vadino filologija arba aukštuoju kriticizmu) iškili- 
mui ir reikšmei. Hermeneutika parodė, kad Biblijos pasakoji- 
mai grindžiami mitais ir legendomis, kurie yra įdomūs, bet ne- 
turi istorinės ar geologinės reikšmės. White'o nuomone, „... vietoj 
senosios [tradicijos], kuri per ilgus amžius mūsų šventąsias kny- 
gas pavertė stabais, pateikdamas naują ir teisingą žymiųjų tekstų 
supratimą... [mokslinis biblinių tekstų tyrinėjimas] žmonijai pa- 
darė paslaugą **. 

Istorija ir hermeneutika išsilaisvino iš klerikalų įtakos, kartu 
išlaisvindama ir mokslą. White'as taip pat gyrė 1862 metais iš- 
leistą Morelio aktą, kuriuo kiekvienoje valstijoje buvo paskirta 
žemės universitetams steigti. Šiuose universitetuose lygiagrečiai 
su humanitariniais ir socialiniais mokslais turėjo būti dėstomi 
gamtos mokslai bei techninis lavinimas??. Tai sudarė sąlygas pas- 
taruosius dalykus sulyginti su klasikine literatūra ir drauge de- 
mokratizuoti Amerikos aukštąjį mokslą bei nutraukti dvasinin- 
kijos kontrolę aukštojo mokslo srityje. 

White'o nuomone, mokslas, istorija ir hermeneutika kartu su- 
formavo liberalią ir pažangią sąjungą prieš atgyvenusias istorines 
jėgas. Pasaulietiškai nusiteikęs White'as ir jo liberalūs sąjungi- 
ninkai (pvz., istorikas Herbertas Baxteris Adamsas) siekė, kad 
pasauliečiai, turintys mokslinį išsilavinimą, jaunų vyrų lavinimą 
perimtų iš Biblija besivadovaujančių dvasininkų. Džiūgaudamas 
del visiško šios pasaulietinės vizijos triumfo White'as padare išva- 
dą, kad „daugumai geriausių mokymo institucijų abiejose Atlanto 
pusėse didelę įtaką daro apsišvietusios pasaulietiškos visuome- 
nės nuomonė, [ir todėl] galima tikėtis, kad nuo šiol fizikos ir 
gamtos mokslai plėtosis normaliai, nesibaiminant, kad juos ste- 
rilizuos teologija ar ims spausti dvasininkija“?*. Kitaip tariant, 
White'as tikėjo, kad herojinis mokslo modelis įsigalės Amerikos 
universitetų mokymo programose. Galiausiai tai ir įvyko. 


“ Andrew D. White. A History of the Warfare of Science with Theology in Christen- 
dom. — Vol. 2. - New York, 1960. - P. 387. 

Ten par. - T. 1. - P. 413-414. Daugelis valstybinių universitetų buvo sukurti 
remiantis šiuo aktu. 


* Ten par. - P. 414. 

XIX amžiaus pabaigos švietimo ir intelektualinės reformos su- 
darė sąlygas iškilti profesionaliai parengtų aukštos kilmės vado- 
vų bei istorikų kartai. Šie profesionalai galėjo propaguoti savo 
triumfuojančias vertybes: mokslą, laisvę, — kaip ją suprato Ang- 
lijos didikai ir pateikė Amerikos istorija, — protą bei respubliko- 
niškąsias dorybes“. White'as ir jo sąjungininkai įtvirtino Ame- 
rikos švietimo triumfą, pergalingą herojinio mokslo istoriją susieję 
su pasaulietinės respublikos idealais. Tačiau jie nenumatė, kad į 
Amerikos respubliką arvyks tūkstančiai naujų imigrantų, tarp 
kurių mažai tebuvo vidurinės klasės protestantų, o daugumą 
sudarė katalikai ir žydai. White'as ir jo liberalūs sąjungininkai 
buvo įsitikinę, kad naujuosiuose valstybiniuose universitetuose 
apsišvietę protestantiškos kilmės baltaodžiai vyrai plės žinias taiko- 
mojo mokslo srityje. Nors jie šį lavinimą aiškiai siejo su indust- 
rializacija, vis dėlto tai neturėjo būti darbininkų lavinimas. Be 
to, liberalūs pasaulietiniai XIX amžiaus pabaigos reformatoriai 
visiškai nenorėjo, kad ateityje šalį valdytų kitos klasės ar rasės 
individai. Jie paprasčiausiai pasisakė už pasaulietinę ir mokslinę 
valdančiųjų orientaciją. Moterų jų planuose iš viso nebuvo. 

White'o požiūris į kovą tarp mokslo ir teologijos (jis sąmo- 
ningai vengė supriešinti mokslą ir pačią religiją) dar visai nese- 
niai buvo plačiai paplitęs tarp anglų ir amerikiečių istorikų. Netgi 
tie, kurie teigė, kad Vakarų religinės doktrinos skatino moder- 
naus mokslo atsiradimą, tvirtai laikėsi kertinio principo, pavel- 
deto iš Viktorijos epochos: mokslas yra atskira žinojimo rūšis, 
atspari subjektyvumui, būdingam visoms kitoms pažinimo ša- 
koms; pastarosios, kai tik yra įmanoma, turi sekti mokslo pavyz- 
džiu. Sekdama anglų ir amerikiečių tradicija, mokslo istorija 
mokslą susiejo su liberalizmu ir juos abu iškėlė ant proto ir pa- 
saulietinės respublikos „altoriaus“. Mokslo gerbėjai „meldėsi šven- 
tykloje“, kurioje nebuvo vietos tamsumui, cenzūrai, fanatizmui 
ir prietarams, — t. y. blogybėms, su kuriomis kartais buvo sieja- 
ma religija. 


* Dorothy Ross. The Origins of American Social Science. - Cambridge, England, 
1991. - P. 70-75, ir 4 skyrių apie socializmo grėsmę. 

XX amžiuje White'o mokslo istorijos sampratos sekėjai, rašy- 
dami apie tokius XVII amžiaus mokslo atstovus, kaip Robertas 
Boyle'is ir Isaacas Newtonas, visiškai neužsiminė apie neeilinį jų 
religingumą. Iki pat XX amžiaus septintojo dešimtmečio moks- 
lo istorikai teigė, kad didžiausia įtampa, kurią šie didvyriai turė- 
jo panaikinti, buvo įtampa tarp mokslo ir religijos?*. Niekam ir į 
galvą neatėjo, kad tie du dalykai tarp savęs buvo neatskiriamai 
susiję. Herojinio mokslo istorija, kuri buvo rašoma Amerikos ir 
Britanijos universitetuose, tvirtai brėžė ribas tarp herojinio moks- 
lo, religijos ir, žinoma, magijos. 

Amerikos universitetas buvo išskirtinės, paveldėtosios aukš- 
tosios Vakarų kultūros kūrinys: pasaulietiškas tokių XIX am- 
žiaus pabaigos reformuotojų kaip White'o pastangomis, visiškai 
pasikliaujantis herojinio mokslo galia ir atsidėjęs tobulumui 
kiekvienoje mokslo ir technologijos šakoje, nepaisant to, kaip 
ir kokiais tikslais visa tai bus naudojama. Istorijos srityje studen- 
tai privalėjo įsiminti pasakojimą apie politinę Vakarų raidą, 
kuriame ypač daug dėmesio buvo skiriama Amerikos ir Brita- 
nijos institucijoms. Anglų, amerikiečių ir užsienio literatūros 
fakultetuose taikyti hermeneutiniai metodai, grindžiami atidžiu 
įžymiųjų tekstų skaitymu. Tokia veikla atrodė tinkamas pakai- 
tas Biblijai, kuri anksčiau buvo viso anglų ir amerikiečių švie- 
timo šerdis. 

Amerikos universitetai iš esmės plėtojo XVIII amžiaus pali- 
kimą: pirmųjų kolonijų protestantiškoje ir respublikoniškoje 
kultūroje vyravusią švietimo sampratą su XIX amžiaus pabaigos 
pataisomis, kurios įtvirtino mokslą ir hermeneutiką. Šis įtakingas 
palikimas buvo perimtas su absoliučiu pasitikėjimu, anksčiau 
suteikiamu tik bažnyčiai ir karaliams. Atrodė, kad istorijos mo- 
kymas (ar jis kalbėtų apie parlamentus, ar mokslą — nuo Platono 
iki NATO) tik patvirtino XVIII amžiaus permainų naudą ir švie- 


** Pavyzdžių žr. R. S. Wesrfall. Science and Religion in Seventeenth Century Eng- 
land. - New Haven, Conn., 1958; G. R. Cragg. From Puritanism to the Age of 
Reason. - Cambridge, England, 1950. Dėl apmąstymų apie dabartinę mokslo ir 
religijos situaciją žr. James R. Moore. „Speaking on "Science and Religion' - Then 
and Now“ // History of Science, 30 (1992): 311-323. 

timo projekto sėkmę. Herojinis mokslo modelis suteikė galimy- 
bių kitiems dalykams siekti tiesos neatsižvelgiant į kaltinimus, 
kad tas modelis tėra tik savanaudiškas senojo elito kūrinys. Sioje 
savikliovos atmosferoje istorijos mokslas klestėjo iki XX amžiaus 
septintojo dešimtmečio vidurio. Istorija, — įtvirtinta pasitelkus 
gerai parengtas Vakarų civilizacijos ir Amerikos demokratijos stu- 
dijas, - buvo viena iš tų sričių, kurioms itin naudingas herojinio 
mokslo sukurtas pasitikėjimas pažanga. 


ono 
Mokslinė istorija tr 


modernybės idėja 


IX amžiuje istorikai aiškiai pasisakė už mokslinę istori- 
ją ir ėmėsi naujos sudėtingos veiklos. Iki tol jie regist- 
ravo, pasakojo ir vertino istorinius įvykius, savo meto- 
ų ir tikslų nesiedami su herojiniu mokslu. Herojinio 
modelio dėka mokslas atrodė amžinai teisingas, o istorija išliko 
sąlygiška. Mokslas išplėtojo didingus visa apimančius ir nekinta- 
mus dėsnius; istorija kukliai tyrinėjo žmonių gyvenimų pokyčius. 

Susiejus mokslą ir istoriją, buvo galima kurti iš esmės naujas 
istorinio žinojimo formas. XIX amžiuje atsirado aiškinamoji (ex- 
planatory) istorija, skirta istorinės raidos dėsnių paieškai ir su- 
teikianti veiksmingų analizės metodų visoms tautoms, norinčioms 
suprasti savo praeitį ir išsiaiškinti perspektyvas. Kiekviena šiuo- 







laikinė istorijos knyga, įskaitant knygas apie „istorijos pabaigą", 
iškelia neblėstančią tos XIX amžiaus mokslinės istorijos galią. 

XIX amžiaus viduryje istorija tapo profesionali. Ji pamažu įgijo 
modernią formą, tapdama organizuotu praeities prasmės tyrinė- 
jimu. Istorikai profesionalai, turintys universitetinį išsimoksli- 
nimą archyvinių tyrimų ir istorijos rašymo mokslinių metodų 
srityje, ėmė reikšti pretenzijas praeičiai. Šie naujieji istorikai su- 
kūrė aiškinamosios istorijos modelį, pagal kurį Vakarai ėmė su- 
vokti, kad visam pasauliui taikytina viena universali pasaulietinė 
struktūra, deranti su universaliais Newtono dėsniais. Plėtodami 
Švietimo epochos įsitikinimą, jog pati visuomenė esanti žmonių 
susikurtas ir žmonėms pažinus reiškinys, moksliniai istorikai pri- 
sidėjo prie šių laikų socialinių mokslų pagrindų kūrimo. 

XIX amžiuje vykusi istorijos modernizacija rėmėsi nauja laiko 
koncepcija, kuri buvo perimta iš Newtono mokslo. Vakarų is- 
torikų pastangomis laikas tapo universalus ir evoliucinis, visų 
epochų tautos, struktūros ir institucijos buvo išdėstytos laike, 
kiekviena tauta ir era apibūdinta pagal raidos lygmenį. Laikas 
pasidarė realus ir nuoseklus, o istorikai įgijo gebėjimą išmatuoti 
pažangą modernaus vakarietiško laiko link. Ši mokslinė istorija, 
pasitelkusi jai artimą modernybės idėją, galiausiai sukūrė savą- 
sias absoliučias intelektualinės tiesas. Tačiau kaip ir herojinis 
mokslo modelis pradžioje ji buvo tarsi iššūkis anksčiau vyravu- 
sioms valstybės ir bažnyčios absoliučioms tiesoms bei istorijoms, 
turėjusioms pademonstruoti, kaip šventųjų ir valdovų gyveni- 
muose pasireiškia dieviškoji valia. Užbaigus modernios istorijos 
kūrimo procesą, biblinis laikas sužlugo, o tūkstantmečio prana- 
šų svajonės pavirto didžiąja saviapgaule. 

Nelengva suvokti naujosios mokslinės laiko koncepcijos reikš- 
mę, nes Vakarų piliečiams ji yra savaime suprantama. Jie mano, 
kad visų laikas yra vienodas, kad tai yra universali tęstinė seka, 
kurią tuo pačiu būdu patiria visi žmonės. Laiko skirtumas tarp 
Tokijo ir Teherano galbūt ir egzistuoja, tačiau laiko samprata 
yra tokia pati — bent jau taip galima suvokti sveiku protu. Tačiau 
tokia buitiška laiko samprata yra gana naujas reiškinys, tiesiogiai 
kilęs iš Newtono teiginio, esą laikas yra absoliutus, realus ir uni- 
versalus darinys. Remiantis Newtono dėsniais galima nustatyti, 
kur kokia planeta bus tam tikru metų laiku, nes laikas yra įsi- 
vaizduojamas kaip nuo nieko nepriklausomas ir visur toks pat. 

Nauji laiko matavimo būdai išpranašavo, o paskui ir sustip- 
rino mokslinę universalaus laiko sampratą. Vakarų Europos gy- 
ventojai XIV amžiuje išrado mechaninius laikrodžius, kurie buvo 
tobulesni už saulės ir vandens laikrodžius. Atrodė, kad krikščio- 
nybei (ar bent jau vienuoliškai jos sampratai) reikėjo daugiau 
punktualumo nei kitoms pasaulio religijoms. Pirmieji mechani- 
niai laikrodžiai buvo sukurti demonstracijos tikslais. Milžiniški 
laikrodžiai, sumontuoti ant bažnyčių bei miestų rotušių fasadų, 
turėjo nedaug įtakos paprastų žmonių gyvenimui. XV amžiaus 
antrojoje pusėje išplėtojus miniatiūrizaciją turtingi asmenys jau 

galėjo įsigyti mechaninių laikrodžių. Tad laiko kontrolė tarsi per- 
ėjo iš valdovų ir dvasininkų į aukštesniųjų visuomenės klasių 
rankas. Ir tik XIX amžiaus septintajame dešimtmetyje patikimi 
ir pigūs šveicariški laikrodžiai tapo prieinami visuomenei'. Ne- 
nuostabu, kad daugumą tokių laikrodžių pagamino darbininkai 
protestantai, kuriems istorikai nuo šiol gali priskirti ne tik šiuo- 
laikinę darbo etiką, tačiau ir priemones to darbo laikui matuoti. 
XIX amžiaus pradžioje darbdaviai pareikalavo, kad pramonės dar- 
bininkai savo darbą reglamentuotų pagal fabriko laikrodį. Pa- 
prasti žmonės ėmė suvokti laiką kaip visa apimančią, standarti- 
zuotą vienetų seką, kuri drausmina darbo ir kasdienio gyvenimo 
tarpsnius. 

Laiko patirtis priklausė ne tik (ir galbūt ne tiek) nuo pačių 
laikrodžių. XVII ir XVIII amžiuose atsirado dvi naujos visuo- 
menės gyvenimo įsivaizdavimo formos — romanas ir laikraštis?. 
Tai sudarė sąlygas žmonėms manyti, kad jų gyvenimai teka 
lygiagrečiai su kitais gyvenimais vientisame laiko sraute, kuris 
matuojamas laikrodžiais ir kalendoriais, o ne pagal santykį su 
išgelbėjimu ar pomirtiniu gyvenimu. Romanų ir laikraščių skaity- 
tojai domisi gyvenimais žmonių, su kuriais jie niekada nesusitiks, 
tačiau kaip amžininkus gali lengvai įsivaizduoti dabartiniame lai- 
ke. Ber kokiame romane dauguma veikėjų nesusitinka vieni su 
kitais, tačiau jie, priklausydami tam pačiam socialiniam pasau- 
liui, gyvendami tuo pačiu laikotarpiu, netikėtai jiems patiems 
likimo yra suvedami draugėn. Skaitydami atskirai ar grupėmis 
(kaip tik taip buvo skaitomi pirmieji laikraščiai), romanų ir laik- 
raščių skaitytojai žinojo, kad daug kitų žmonių tuo pat metu 
skaitė apie asmenis, veikiančius jų pačių laiko struktūroje (o ne 
pranašiškoje biblinio laiko struktūroje). Taigi romanų ir laikraš- 
čių skaitymas kūrė naujas intelektualinės bendruomenes, kurios 
rėmėsi niutoniškąja laiko samprata. Tai kartu stiprino viltį, kad 
žmonių veiksmus visuomenėje, kaip ir judėjimą gamtoje, bus įma- 


' David S. Landes. Revolution in Time: Clocks and the Making of the Modern 
World. - Cambridge, Mass., 1983. 

* Benedict Anderson. /magined Communities: Reflecrions on the Origins and Spread 
of Nationalism, rev. ed. - London, 1991. — Ypač p. 9-36. 

noma paaiškinti remiantis mokslinėmis priežasties ir padarinio 
sąvokomis. 

Esminės istorinio laiko kategorijų transformacijos sudarė sąly- 
gas vienodinti ir standartizuoti paprastų žmonių dabarties laiko 
patirtį. Tačiau istorinis laikas nebuvo nei neutralus, nei tuščias. 
Modernus istorinis laikas buvo nebe ciklinis, o linijinis, ne religi- 
nis, o pasaulietinis, ne kokios nors epochos, tautos ar tikėjimo 
laikas, o universalus. Svarbiausia tai, kad jis buvo kryptingas, 
t. y. tam tikra prasme įgijo kaupiamųjų savybių. Nauja istorinė 
laiko samprata atkartojo universalųjį, standartinį mokslininkų 
laiką. Skirtumas tik toks, kad istorinis laikas buvo susijęs ne su 
gamtos, o su žmonijos istorija. Būdamas linijinis, istorinis laikas 
teikė galimybių atskleisti svarbesnę prasmę, o kadangi šis laikas 
dar buvo ir pasaulietinis, ta prasmė glūdėjo žmogiškoje sferoje, 
o ne dieviškojoje apvaizdoje. Naujasis laikas buvo apibūdintas 
ne iš karto, tad istorikai ir toliau pasitelkdavo vieną ar daugiau 
elementų iš ankstesnių laiko schemų. Vis dėlto jau paskutiniais 
XIX amžiaus dešimtmečiais dauguma apsišvietusių žmonių Va- 
karuose laiką suprato kaip universalų ir universalizuojantį dari- 
nį, o tai idealiai tiko naujajam europietiškojo imperializmo am- 
žiui. Įsisąmoninę naująją laiko sampratą Vakarų piliečiai ėmėsi 
civilizacinės misijos, kurios pagrindas buvo modernizacija, t. y. 
procesas, per kurį visam likusiam pasauliui buvo peršami vaka- 
rietiški standartai. 

Tie, kurie skatino naująją laiko sampratą, aistringai tikėjo, kad 
jų paskelbtas amžius savo pasiekimais ir pažanga pranoks visa, 
kas buvo anksčiau. Tai, kas moksliška ir modernu, anaiptol ne- 
reiškė sausa ir akademiška; greičiau tai buvo susiję su siekiu ryž- 
tingai nutraukti ryšius su praeitimi, žengti drąsų žingsnį į ateitį 
ir tikėti nepaliaujama pažanga. Tad pažanga ir modernybė žengė 
koja kojon. Tikėjimas modernybe žadino viltį, kad paskleidus ir 
pritaikius sukauptas žinias gyvenimas neišvengiamai gerės. 
Žmonės nebebuvo pasmerkti tik kartoti savo praeities klaidų ir 
vergauti tradicijai. Dabar analizuodami žmogiškąją patirtį jie galė- 
jo kurti geresnę ateitį. Herojinis mokslo modelis tiesiogiai įkvėpė 
šią modernią nuostatą, paveldėtą iš Švietimo epochos. Moder- 

niaisiais laikais pažanga buvo įmanoma jau šiame pasaulyje, o ne 
tolimame pažadėtame rojuje. 

Naują istorijos santykį su faktais lėmė naujoji laiko koncepci- 
ja. Istorija galėjo tapti mokslu tik dėl naujos laiko sampratos. 
Kadangi imta manyti, jog laikas yra visuotinis, o istorija — tai 
pasaulietinis pasakojimas apie laiko sklaidą, atrodė būsiant pras- 
minga istorikus rengti universitetuose remiantis standartizuotais 
pasaulietiniais mokslo metodais. Nauji mokymo ir tyrimo būdai 
garantavo galimybę įvaldyti faktus. Istorijos dėstytojas mokė stu- 
dentus, pasitelkus tikslius dokumentų tyrimų metodus, faktus 
atskirti nuo legendų. Nuo tol istoriją imta sieti su darbu archy- 
vuose ir su originaliais šaltiniais, kuriais remiantis buvo galima 
faktus patikrinti. Universitetuose pradėta diegti objektyvų po- 
žiūrį į tokius faktus. Tad faktų įvaldymas, pasižymintis kruopš- 
čiu informacijos kaupimu ir nuolatiniu dėmesiu šaltiniams, bu- 
vo antrasis esminis Vakarų mokslinės istorijos elementas. 


Laiko įvaldymas ir modernybės išradimas 


Ikimoderniuoju laikotarpiu gyvenę žmonės nevertino istorijos 
kaip žinių sistemos, kuri atskleidžia tam tikrus modelius arba 
kurioje glūdi prasme. Graikų ir romėnų laikais manyta, kad is- 
torija yra susijusi su asmenimis, daiktais ar įvykiais, tačiau jai 
nebūdingos visa apimančios reikšmės ar struktūros. Istorija de- 
monstravo tik negailestingus žmogaus aistros, silpnybių ir am- 
bicijų padarinius. Kadangi ji pati nebuvo atskira visuma, tad ir 
nepriklausė nuo kokios nors konkrečios laiko sampratos. Laikas 
galėjo būti kartotinis, ciklinis ar koks nors kitoks; šito niekas 
tiksliai nežinojo“. 

Hebrajiška patirtimi grindžiama krikščionybė graikų ir romė- 
nų pasauliui pateikė naują linijinę laiko sampratą. Dieviškus tiks- 
lus atskleidžiantis linijinis judėjiškasis ir krikščioniškasis laikas 


* Gerald A. Press. The Development of the Ideas of History in Antiguility. - Kings- 
ton and Montreal, 1982. 

prasidėjo — tiesiogine šio žodžio reikšme — vieną konkrečią aki- 
mirką ir baigsis kitą. Krikščioniškoje schemoje lemtingi švento- 
sios istorijos momentai - sutvėrimas, Jėzaus gyvenimas ir mirtis, 
paskutinio teismo tikimybė — įprasmino viso istorinio laiko struk- 
tūrą. Jeigu, pavyzdžiui, Niujorko viešojoje bibliotekoje atsargiai 
atverstumėte gerai išsilaikiusį Wernerio Rolewincko veikalą Cbro- 
nologijų rinkinys, pasirodžiusį 1474 metais, pastebėtumėte, kad 
visam tekstui būdingi du laiko lygmenys. Viename lygmenyje 
laikas yra skaičiuojamas nuo pasaulio pradžios, kitame — prieš ir 
po Kristaus gimimo; pavyzdžiui, 2907 metai po sutvėrimo atiti- 
ko 8622-uosius prieš Kristaus gimimą, senovės tautų istorijas ir 
netgi legendas apie tokias įsivaizduotas būtybes, kaip amazonės, 
Rolewinckas įtraukė į savo biblinės istorijos versiją. Šventoji is- 
torija įprasmino visų laiką. 

Iki pat XVII amžiaus mokslininkai rėmėsi krikščioniškąja lai- 
ko schema. XVII amžiuje airių kilmės anglikonų bažnyčios dvasi- 
ninkas arkivyskupas Jamesas Ussheris atkakliai teigė, kad pasaulis 
buvo sukurtas lygiai 4004 metais pr. Kr. (ir turbūt rytą); Isaacas 
Newtonas nedrąsiai spėjo, kad pasaulio pabaiga ateis apie 2000 me- 
tus (tikėkimės, jis klydo)“. Taigi istorija buvo siejama su aukščiau- 
siais religijos tikslais, o istorijos procesui suteikiamas teologinis 
atspalvis, — kiekvienas istorijos įvykis kokiu nors būdu buvo susi- 
jęs su pagrindiniu dieviškosios istorijos pasakojimu. Krikščioniš- 
kosios laiko schemos įtaka Vakarų kalendoriuje išlieka iki šiol: 
visas laikas yra skaičiuojamas nuo Kristaus gimimo, - laikas yra 
arba „prieš Kristų , arba „anno domini“ (lot. „Viešpaties metais“). 
Tokios alternatyvios formos, kaip pr. m. e. („prieš mūsų erą“), iš 
tikro nesiekia pakeisti krikščioniškosios datavimo sistemos. 

Krikščioniškieji istorikai norėjo visas ankstesnes istorijas su- 
sieti su viena, jų tikėjimo įkvėpta visuotine istorija. Įvykius jie 
aiškino tiesiogine dieviškąja intervencija. Pavyzdžiui, XVI am- 
žiaus pabaigos Ispanijos metraštininkai ispanų pergalę prieš 


* Apskritai šiuo klausimu žr. Martin J. S. Rudwick, „The Shape and Meaning of 
Earth History“. - Kn. David C. Lindberg ir Ronald L. Numbers, eds. God and 
Nature: Historical Essays on the Encounter Between Christianity and Science. — Ber- 


keley, Calif., 1986. — P. 296321. 

musulmonus Lepanto mūšyje 1571 metais priskyrė mergelės Ma- 
rijos pasirodymui danguje; po kelerių metų Anglijos karalienė 
Elžbieta I šventė pergalę prieš Ispanijos armadą, audros metu 
sudužusią prie Anglijos krantų, ir ta proga buvo išleistas meda- 
lis, ant kurio parašyta: „Dievas pūstelėjo ir jie buvo išblaškyti“; 
kolonijinės Amerikos istorikai tikėjo, kad Dievas uždelsė Siau- 
rės Amerikos atradimą tam, kad protestantai galėtų įsikurti jiems 
skirtoje Naujojo pasaulio dalyje. Sunku tikėti, kad šių dienų stu- 
dentas, atsakydamas į baigiamųjų egzaminų klausimus, pateiktų 
tokius istorinių įvykių aiškinimus. 

XV-XVIII amžiais po truputį išnyko pasitikėjimas krikščio- 
niškąja istorijos schema. Įsitikinimas, kad Dievas daro poveikį 
žmonių gyvenimams, užleido vietą abejonėms, kurių ardomąją 
galią stiprino švietimo propaguotojų išpuoliai. Naujos žinios apie 
antikos graikus ir romėnus bei tolimų kraštų tautas ėmė griauti 
istorinį krikščionybės fasadą. Formavosi nauja istorinio laiko sam- 
prata, prie kurios iškilimo prisidėjo mokslo pasiekimai ir su jais 
siejamos viltys. Jau XVIII amžiaus penktajame dešimtmetyje, kai 
vienas iš buvusių artimų Newtono sąjungininkų įvairiose filoso- 
fų draugijose postringavo apie pasaulio pabaigą, žmonės manė, 
kad jis yra šiek tiek kvaištelėjęs. 

XVII ir XVIII amžiais Europoje ėmė formuotis tai, kas dabar 
yra vadinama istorine sąmone, t. y. suvokimas, kad ilgainiui ins- 
titucijos ir visuomenės iš esmės pasikeičia. Klasikinių modelių 
studijos padėjo žengti kokybiškai naują žingsnį praeities suvoki- 
mo link. Renesanso mokslininkai, modeliuodami savo pasaulį 
pagal antikinius politikos, teisės ir literatūros pavyzdžius, vis dau- 
giau sužinodavo apie antikos pasaulį; kartu jie nustatė egzistuo- 
jant ir neįveikiamus didžiulius skirtumus tarp klasikinių ir Re- 
nesanso institucijų. 

XVII amžiaus Anglijoje mokslinis susidomėjimas antika įgijo 
praktinį atspalvį po to, kai atvira konfrontacija tarp karaliaus ir 
parlamento pasibaigė karaliaus Čarlzo I nukirsdinimu*. Karaliaus 


* Pasak liudytojų, kai buvo parodyta nukirsta karaliaus galva, minioje kilo ilga ir 
skausminga dejonė. 

žudikai — jau nebe paklusnieji valdiniai — privalėjo surasti tokį 
visuomeninės santvarkos pagrindą, kuris neturėtų nieko bendra 
su dieviškąja karalių teise. Ieškodami naujo modelio politinei veik- 
lai, jie žvelgė į Atėnų demokratiją ir Romos respubliką. Gyvas su- 
sidomėjimas klasikiniu respublikonizmu skatino geriau suvokti tai, 
kaip socialinės institucijos konkrečiu laiku ir konkrečioje vietoje 
patenkino žmonių poreikius. Atsisakiusi privalumų, kuriuos teikė 
paklusnumas ir įsišaknijusios tradicijos, Anglijos aukštuomenė taip 
pat skatino studijuoti parlamentą bei papročių teisę, suteikdama 
galimybę sukurti naują istorinių žinių visumą apie senąją Anglijos 
konstituciją). 

Visi šie pokyčiai prisidėjo prie to, kad lemtinguosius švento- 
sios istorijos momentus pakeitė pasaulietinė, linijinė periodiza- 
cija — antika, viduramžiai ir modernybė - kuri istoriniuose raš- 
tuose vyrauja iki šiol. Žmonių egzistencijos tikslu tapo pažanga 
šiame pasaulyje, o ne išsigelbėjimas anapus. Dabar istorijos kryptį 
lėmė žengimas modernybės link, o ne prarasta Dievo malonė - 
sunku net įsivaizduoti, kad būtų galima dar ryžtingiau pakeisti 
žmogaus vietą laiko tėkmėje. 

Ner kalba atspindėjo tuos monumentalius pokyčius. Angliškas 
būdvardis „modern“ (angl. „modernus, šiuolaikinis“) imtas var- 
toti XVI amžiaus pabaigoje. Kilęs iš lotyniško žodžio „modo“, 
reiškiančio „kaip tik dabar“, jis nusakė dabartį arba neseną pra- 
eitį kaip priešingybę tolimai praeičiai; tačiau greitai tas žodis įgijo 
reikšmę „naujoviškas, ne senovinis, archaiškas“. Kitaip tariant, 
XVII ir ypač XVIII amžiuje „modernus“ ėmė reikšti „geresnis“. 
Istorikai savo amžių pradėjo vadinti moderniu, kad atskirtų jį 
nuo to amžiaus, kuris buvo anksčiau. XVII amžiaus pabaigoje 
prigijęs „viduramžių terminas reiškė laikotarpį tarp antikos ir 
šiandienos. Atitinkamai viduramžiai buvo vertinami kaip ma- 
žiau pažangūs, palyginti su modernybe; anot prancūzų švietimo 
filosofo Condorceto, tai buvo laikotarpis, „kai nenusakoma tamsa 


* J. G. A. Pocock. The Ancient Constitution and the Feudal Law. — Cambridge, 
England, 1957. 

buvo apėmusi visas tautas ir visas profesijas“. Plintant pažangos 
idėjai modernybė tapo standartu, pagal kurį imta vertinti praei- 
tį. Netgi antika, ilgą laiką buvusi modeliu beveik visoms žinoji- 
mo sritims, dabar atrodė pasiekiama, o galbūt net nepilnavertė. 
Naujasis mokslas tai tik patvirtino: suvokus žmonijos istorijos 
dėsnius, laikas atneštų tik pažangą, o ne nuosmukį. 

Krikščioniškojo laiko transformacija į pasaulietinį laiką reiškė 
ne tik intelektualinį procesą. Geresnės materialinės sąlygos darė 
įtaką žmonių nuomonei apie ateitį (nors jie dar ir neturėjo apžval- 
gų apie vartotojų pasitikėjimo lygį!). Kai nuolatinį maisto stygių 
ir reguliariai pasikartojantį badą XVII amžiaus pabaigoje pakei- 
tė žemdirbystės pažanga, o paskui ir nauja pramonės tvarka, 
klestėjimas ir plėtra ne tik kad atrodė įmanomi dalykai, - tai jau 
buvo tikrovė, nors ir kuriama vergų ar darbininkų vargo sąskaita. 
Apibrėžtos materialinės viduramžių laikotarpio ribos buvo ryž- 
tingai peržengtos. Amžininkai savęs klausė, kaip tai atsitiko. Nuo- 
latinio atsinaujinimo procesas sugriovė (bent jau tiems, kurie 
turėjo naudos iš pokyčių) anksčiau vyravusią nuostatą, esą visuo- 
meninis gyvenimas nuolat kartojasi beveik nesikeisdamas. 

XVIII amžiaus istorikai, kupini naujo agresyvaus pasitikėjimo, 
emė rašyti mėginimų tobulinti visuomenę, o vėliau ir pažangos 
istoriją, kurioje įvyko esminių pokyčių. Pesimistinį įsitikinimą, 
esą nuo Edeno sodo laikų žmonijos būklė neišvengiamai blogė- 
jo, pakeitė optimistiškas požiūris į žmogaus padėtį šiame pasau- 
lyje. Elitas nebemanė, kad krikščioniškoji laiko struktūra tinka 
gamtos ar žmonijos istorijai. Šių laikų žmones imta laikyti pra- 
našesniais už savo pirmtakus; dabar jau buvo galima konkrečiai 
apibrėžti tai, kas sena. O Britanijos elitas sukūrė“ klasikos“ sam- 
pratą muzikoje: šia muzika galima gėrėtis, nes ji skiriasi nuo to, 
kas modernu ir šiuolaikiška". 

XVIII amžiaus Škotijoje nemaža filosofų ir mokslininkų gru- 
pė, tarp kurių buvo Adamas Smithas ir Davidas Hume'as, ėmėsi 


* Citata iš kn. Ernst Breisach. Historiograpby: Ancient, Medieval, and Modern. — 
Chicago, 1983. — P. 207. Breisach pateikia vertingą istorijos idėjų apžvalgą. 

" William Weber. The Rise of Musical Classics in Eighteenth-Century England: A 
Study in Canon, Ritual, and Ideology. - Oxford, England, 1992. 

nagrinėti, kaip prasidėjo visi šie pokyčiai, - kaip, pavyzdžiui, 
galima paaiškinti „tautų gerovę“ (taip buvo pavadintas garsusis 
Smitho veikalas). Atsakymai į klausimus apie esminius pokyčius, 
vykusius XVIII amžiaus Europoje, virto samprotavimais apie 
filosofinę istoriją, kai iš to, kas buvo teisinga dabartyje, mėginta 
logiškai nustatyti, kokios sąlygos turėjo vyrauti istorijos apy- 
aušryje“. 

Škotijos švietėjai pateikė keturių etapų socialinės raidos te- 
oriją. Jų nuomone, žmonijos istorijoje medžiotojų ir rinkikų 
bendruomenes pakeitė piemenų, paskui fermerių, o galiausiai — 
pirklių viešpatavimas. Su šia sociologija buvo susiję keletas svarbių 
pasiekimų žmonijos minties raidoje. Škotijos rašytojai pažymėjo, 
kad veikiami skirtingų moralinių ir materialinių sąlygų (pavyz- 
džiui, maisto stygius medžiotojų ir rinkikų bendruomenėse arba 
fermerių mobilumas), žmonės kūrė socialinės sąveikos modelius, 
kurie buvo ilgalaikių procesų, o ne staigių pokyčių produktai. 
Siekdami nustatyti minėtų procesų priežastis, šie autoriai toliau 
plėtojo nenumatytų padarinių idėją. Žymiausias jos pavyzdys bu- 
vo Smitho aprašyta „nematoma rinkos ranka“ — procesas, kai 
konkurencijos varžomi žmonės perka ir parduoda pasipelnymo 
tikslais, tačiau drauge nesąmoningai didindami visos visuome- 
nės našumą. Kaip leidžia numanyti pars „filosofinės istorijos“ 
terminas, šie istoriniai modeliai buvo savotiškos išvestinės, ku- 
rios daugiau rėmėsi dedukcija iš keleto žinomų faktų nei įrody- 
mais, gautais iš gausių empirinių duomenų; nepaisant to šie mo- 
deliai reikšmingai veikė istorinę sąmonę. 

Švietimo filosofai tvirtai teigė: jeigu žmonės sugeba plėtoti 
mokslą ir suvokti gamtos dėsnius, tai jie taip pat yra pajėgūs pa- 
keisti visuomenę, politiką bei visas kitas žmonių gyvenimo sritis. 
Šie mąstytojai tvirtino, esą pažanga buvusi įmanoma del to, kad 
apskritai žmonės yra geri (o ne iš prigimties blogi, kaip mokė krikš- 
čionybė). Johnas Lockas žmogaus protą apibūdino kaip tuščią gri- 
felinę lentelę, ant kurios galima užrašyti norimą informaciją. Tai- 


3 Žr., pavyzdžiui, Richard Olson. The Emergence of the Social Sciences, 1642— 

gi buvo įteigiama mintis, kad lavinimas gali pakeisti bet kokį žmo- 
gų, tad ir bet kokią visuomenę. Labai įtakingos Locko pažiūros 
skatino tikėti tuo, jog socialinė inžinerija galinti suformuoti nau- 
jo tipo individą, — neatsitiktinai kaip tik tuo metu susiformavo 
moderni revoliucijos samprata?. Revoliucija daugiau nebereiškė 
cikliško grįžimo į išeities tašką, kaip planetų sukimasis (angl. „re- 
volution“ — vert.) aplink saulę; revoliuciją imta sieti su šuoliu į 
priekį, į nežinią, Locko įkvėptos socialinės inžinerijos eksperimen- 
tą. Šia prasme revoliucija buvo susijusi su modernybės idėja, kuri, 
kaip yra manoma, ėmė formuotis XVII amžiaus pabaigos Ang- 
lijoje, kur monarchijos ir bažnyčios institucijos buvo negrįžtamai 
susilpnėjusios. Todel galima teigti, kad modernybė ir Vakarų de- 
mokratijos ištakos yra tarp savęs glaudžiai susijusios. 

Rašant tokią schemišką istoriją, kokia yra pateikiama šioje kny- 
goje, iškyla svarbi problema, ties kuria verta trumpam apsistoti. 
Sioje knygoje vartodamos evoliucinę XVIII ir XIX amžių kalbą, 
mes labai rizikuojame savo pasakojimams suteikti teleologinį at- 
spalvį. Gali atrodyti, jog, mūsų nuomone, istorija juda pirmyn 
tik pripažindama ir taisydama tariamus praeities koncepcijų trū- 
kumus; tarsi trūkumai būtų savaime pranykę iš istorijos, šiai ta- 
pus moderniu akademiniu mokslu. Retrospektyviai žvelgiant toks 
pasakojimas neišvengiamai atrodys teleologiškas jau vien del me- 
ginimo itin glaustai papasakoti labai ilgą istoriją. Tad norime 
kaip galima tvirčiau pabrėžu, kad pasakojimas atrodo toks tiks- 
lingas tik dėl to, jog mes iš dabarties pozicijos žvelgiame į praei- 
tį. Tuo metu amžininkams istorijos raida toli gražu neatrodė to- 
kia aiški (ir netgi dabar nėra aišku, kaip istorija plėtosis ateityje). 
Šiame trumpame pasakojime mes neišvengiamai praleidžiame 
daugelį įnirtingų konfliktų, kurie sukosi apie vyrus (ir kelias mo- 
teris), sukūrusius akademinį istorijos mokslą. Ginčai ir diskusi- 
jos vyko dėl kiekvieno žingsnio į priekį: vis dėlto mes dažniau 
kalbame apie kovos ir konkurencijos padarinius nei apie pačius 
procesus. 


* Christopher Hill, „The Word "Revolution". - Kn. A Nation of Change and 
Novelty: Radical Politics, Religion and Literature in Seventeentb- Century England. — 
London, 1990. - P. 82-101. 

Iškilus naujajai pažangos idėjai praeities nebebuvo galima ver- 
tinti pagal jos pačios siūlomas sąlygas. Kultūrinių švietimo karų 
įkarštyje daugelis filosofų pasmerkė istoriją, ypač viduramžių, 
kaip sankaupą viso to, kas yra žiauru, barbariška ir atsilikę. Pa- 
vyzdžiui, vienas Prancūzijos revoliucijos laikų mokyklos vado- 
vėlis istoriją pavadino „žmonijos nelaimių archyvais“'?. Anglų 
feministė Mary Woolstonecraft tikėjo, kad „iki šiol pasaulį val- 
dė brutalios jėgos“, o politikos mokslas, jos nuomone, vis dar 
buvo „kūdikystės stadijoje“!!. Istorija buvo tarsi praeities prieta- 
rų kupinas košmaras, kurį gali pakeisti mokslas ir socialinė inži- 
nerija. Mokslu ir technologija grindžiama pažanga turėjo būti 
garantas, kad praėję laikai tarsi išaugra nelaiminga vaikystė taip 
ir liks praeityje. 

Kiekvienas reikšmingas kultūrinis judėjimas susilaukia reak- 
cijos, tad ir Švietimo epocha nėra išimtis. Jau per patį jos trium- 
f4 kai kurie mokslininkai, menininkai ir poetai ėmė kritikuoti 
protą, kuris, kaip jiems atrodė, arogantiškai atmetė tamsesnius, 
labiau viliojamus, emocinius ir kūrybinius gyvenimo aspektus. 
Romantikai, kaip juos netrukus imta vadinti, emocijas vertino 
labiau negu protą, teikdami pirmenybę beveik religiniam požiū- 
riui į gamtos stebuklus, o ne mokslo nešališkumui, ir istorijos 
paslaptis iškeldami prieš arkaklias pastangas jų išvengti. Kai ku- 
rie romantikai norėjo rasti prieglobstį idealizuotame viduram- 
žių pasaulyje, ieškodami senų apgriuvusių pilių ir drauge kurda- 
mi tai, kas yra vadinama šiuolaikine gotika. 

Vienas įtakingiausių romantizmo istorijos mokslininkų buvo 
Johanas Gotfrydas Herderis. Teigdamas, kad kiekviena kultūra 
ir istorinė epocha turi būti suvokiama atsižvelgiant į jos pačios 
kontekstą, Herderis skatino istorikus pagarbiai vertinti praeitį. 
„Kiekvienas amžius yra skirtingas, ir kiekvieno jų laimė glūdi 
juose pačiuose“, — teigė jis. Net ir viduramžių epocha buvo savi- 
tai „tvirta, vientisa ir didinga“. Tvirtinimas, kad praeitis yra vien- 


"9 Luois Trenard. „Manuels scolaires au XVIIle siecle et sous la Revolution“, Re- 
vue du Nord (1973): 107. 

"' Miriam Brody, ed. A Vindication of the Rights of Woman. - New York, 1992. — 
P. 122. 


Mokslinė istorija ir modernybės idėja 7Į 
tisa ir turi būti vertinama pagal jos pačios diktuojamas sąlygas, 
galiausiai sustiprino istorikų pasitikėjimą savimi. Paradoksalu 
yra tai, kad nepaisant Herderio tvirtinimo, esą kultūros ir epo- 
chos yra skirtingos, šio filosofo įžvalgos tik sustiprino požiūrį į 
laiką kaip į universalų kontinuumą, kuriame kiekvienai epochai 
yra skirtas vaidmuo; tą vaidmenį istorikai privalo atrasti. 

Istorija, anot Herderio, atskleidė kylančią amžinai jaunų tau- 
tų dvasią ir jų nepanaikinamus kultūrinius skirtumus. Herderis 
nukalė „nacionalizmo“ terminą, o tautą apibūdino kaip dalinį, 
su kuriuo laikas žengia į priekį. Savo romantiškoje ir iš esmės 
nacionalistinėje vizijoje Herderis apibrėžė nacionalinės tapaty- 
bės poreikį: „eikime savo keliu... kad ir ką žmonės kalbėtų apie 
mūsų tautą, literatūrą, mūsų kalbą, visa tai priklauso mums, nes 
jos — tai mes patys, ir tegu to būna gana“'?. Herderis teigė, kad 
būtina pašlovinti savosios istorijos sampratą, nes ji padėjo sufor- 
muoti nacionalinę ir etninę tapatybę. 

Kadangi nuo XVIII amžiaus pabaigos asmeninė tapatybė pa- 
mažu buvo susieta su nacionalizmu, jai įtvirtinti prireikė deta- 
laus etninio palikimo, kuris galbūt iki tol apskritai egzistavo. At- 
rodė, kad visos tautos iš karto ėmė atrasti pačios save. Pirmoji 
oficiali rusų kalbos gramatika pasirodė, pavyzdžiui, 1802 metais, 
pirmoji ukrainietiškoji gramatika — 1819 metais; slovėnų, serbų- 
chorvatų ir bulgarų kalbos kaip atskiros susiformavo pirmaisiais 
XIX amžiaus dešimtmečiais. Mokslininkai skubėjo atrasti literatū- 
rinius ir istorinius protėvius, kurie tautoms „garantuotų“ archa- 
jišką kilmę. Tad nenuostabu, jog ir XIX, ir XX amžiuje istorinės 
knygos kartu su gramatikomis, žodynais ir folkloro studijomis 
daug prisidėjo prie nacionalinės tapatybės ir nepriklausomybės 
kūrimo. Išrasrajai tautinei bendruomenei buvo reikalingas istori- 
nis pagrindas, net jeigu tam tikslui jį būtų reikėję sukurti!?. 

Tautų istorija palaiminimą gavo iš Georgo V. F. Hegelio isto- 
ricizmo doktrinos, teigusios, kad tiesa glūdi pačioje istorijoje: 


'* Citata iš kn. Isaiah Berlin. Vico and Herder: Two Studies in tbe History of Ideas. - 
New York, 1976. - P. 191, 182. 

B Apie staigiai išplitusią leksikografinę veiklą, susijusią su nacijų formavimusi, žr. 
Anderson. /magined Communities, ypač p. 67-81. 

istorija atskleidė tiesą, o tautos buvo jos nešėjos. Šis vokiečių 
filosofas skaitė paskaitas ir rašė savo darbus keletą dešimtmečių 
prieš Vokietijos žemių suvienijimą. Nors jo stilius buvo sudė- 
tingas, netgi nesuprantamas, jo paskaitų įdėmiai klausėsi nacio- 
nalinių pažiūrų studentai. Hegelis savo nepakartojamu stiliumi 
teigė: „Istorija... yra racionalus ir neišvengiamas kursas Pasau- 
lio-Dvasios, kurios prigimtis visada yra viena ir ta pati, tačiau 
kuri tą savo vienatinę prigimtį atskleidžia Pasaulio būties reiški- 
niuose "*. Pasak istoricizmo, proto tiesos (Hegelio „racionaliai 
neišvengiamas Pasaulio-Dvasios kursas“) negali būti atskleistos 
už istorijos ribų. 

Hegelio istoricizmas pakeitė įprastą filosofijos ir istorijos santy- 
kį. Iki jo visi didieji mąstytojai atnašavo prie filosofijos altoriaus, 
nes kaip tik filosofija pateikdavo svarbiausius amžinuosius klau- 
simus. O Hegelis tvirtino, esą pati filosofinė tiesa atsiskleidžia 
tik istorijoje, ypač per tautų kovą del savo tapatybės. Mintis dabar 
skleidėsi laike. Anot Hegelio, žmonės atranda tiesą tik istorijai 
žengiant į priekį. Niekas negali išvengti istorijos. Siekiant pa- 
žangos reikia atspėti istorijos kryptį ir žengti ta kryptimi. 

Šiandien daugelis Hegelio idėjų atrodo keistos, pasenusios, 
šališkos ir netgi rasistinės: Hegelis manė, kad protestantų dva- 
sinės vertybės buvo tobulesnės nei: katalikų, kad juodaodžiai Afri- 
koje neturėjo moralinių skrupulų ar savikontrolės ir kad Prū- 
sijos valstybė vienintelė sukūrė tikras moralines struktūras. Tačiau 
netgi pati galimybė kritikuoti Hegelį priklauso nuo jo nuostatos 
istoriją laikyti evoliuciniu procesu. Kritikai mano marą plačiau 
ir geriau už Hegelį tik del to, kad jie turi daugiau istorinės in- 
formacijos. Anot paties Hegelio, istorijai žengiant į priekį at- 
siskleidžia vis daugiau joje glūdinčios prasmės, kartu gerėja ir 
moraliniai sprendimai. 

Nors jo siekiai buvo visiškai priešingi, Hegelis arvėrė kelią re- 
liatyvizmui, t. y. nuostatai, kad tiesa priklauso nuo istorinių ap- 
linkybių. Jeigu tiesa atsiskleidžia laike, tai bet kokia moralinė, 


* Georg Wilhelm Friedrich Hegel. The Philosophy of History, tr. J. Sibree. - New 
York, 1956. - P. 10. 

mokslinė, politinė tiesa ilgainiui taip pat keičiasi ir niekada nėra 
pastovi. Tai, kas yra teisinga šiandien, galbūt nebebus teisinga 
rytdienos aplinkybėmis: kas vieniems yra teisinga, kitiems gal- 
būt nėra tiesa. Tad nors Hegelio dėka labai pakilo istorijos pres- 
tižas ir istoriją imta vertinti kaip būtiną filosofijos struktūrą, tuo 
pat metu atsirado potencialių problemų pačiai istorinės tiesos 
idėjai. Ar egzistuoja absoliutūs moraliniai standartai, kurie 
peržengia laiko ir vietos ypatumus? O gal istorikai privalo tik 
paaiškinti tai, kaip praeityje žmonės mąstė ir veikė, visiškai ne- 
vertindami minčių ir veiksmų? 

Nors istoricizmas paruošė kelią reliatyvizmui, joks žymus 
XIX amžiaus Europos intelektualas iki ro amžiaus devintojo 
dešimtmečio nepripažino moralinio ar epistemologinio reliatyviz- 
mo. Teigiama, kad įtakingiausi XIX amžiaus mąstytojai - Auguste 
Comte, Charles Darwinas ir Karlas Marxas - tikėjo absoliučiomis 
mokslo tiesomis. Istorija atskleidė mokslinius dėsnius, atranda- 
mus kartą ir visiems laikams. Kiekvienas iš jų labai skirtingais 
būdais padėjo pakeisti Hegelio suformuotą idealistinę istorijos 
sampratą ir paversti ją visiškai pasaulietišku, moksliniu ir atvirai 
evoliuciniu dalyku. Comte tvirtino, esą istorija atskleidė moksli- 
nius dėsnius, Darwinas siūlė patį patraukliausią mokslinį tokio 
modelio dėsnį — savąją natūraliosios atrankos teoriją, o Marxas 
paskelbė atradęs žmonijos istorijos dėsnius. Šiais laikais Vakarų 
pasaulio žmonės vis dar gyvena veikiami jų idėjų ir maištaudami 
prieš jas. 

Prancūzų sociologas Comte, norėdamas įprasminti mokslinį 
istorijos dėsnių statusą, XIX amžiaus ketvirtajame dešimtmetyje 
sukūrė „pozityvizmo“ terminą. Įkvėptas herojinio mokslo Com- 
te teigė, kad viso žinojimo, įskaitant mokslą, pažanga priklauso 
nuo bendrųjų dėsnių, išvedamų tiesiogiai stebint reiškinius. Jis 
tikėjo, jog žmogiškoji istorija perėjo nuo teologinio etapo (vai- 
kystė) į metafizinį (jaunystė), o dabar pasiekė „pozityvistinį“ lyg- 
menį (branda), kai įvykiai bus aiškinami moksliniais dėsniais. 
Comte tvirtino, kad „atėjo laikas užbaigti Bacono, Descartes ir 
Galileo pradėtą didžiulį darbą atkuriant sistemą bendrųjų idėjų, 
kurios nuo šiol turi viešpatauti žmonijoje“. Comte per daug ne- 

sikuklino dėl savo tikslų. Jis pateikė visas naujosios Vakarų vi- 
suomenės tvarkymo detales, įskaitant naują kalendorių, šventes, 
naujųjų pozityvizmo šventųjų garbinimą ir naujas bažnyčias. At- 
eityje jis ketino pozityvizmo doktriną skelbti Notrdamo kated- 
roje!?. 

Pats Comte per daug nesidomėjo tokia istorija, kurią prakti- 
kavo istorikai; jo veikalai buvo labai spekuliatyvūs ir teoriniai, 
tačiau teorijos didelę įtaką darė istorikams. Istorikai pozityvis- 
tai, kaip juos imta vadinti XIX amžiuje, praleido spekuliatyvinę 
paties Comte filosofijos dalį ir dėmesį sutelkė į jo metodines 
nuorodas. Jie reikalavo, kad istorikas pradėtų nuo dokumentų ir 
juose esančių faktų, o tik paskui, remdamasis moksliniu mode- 
liu, darytų apibendrinimus. Atidus dokumentų rinkimas, kruopš- 
čios jų studijos ir lyginimas bei nuoseklus informacijos rinkimas 
sudarys galimybes atskleisti dėsnius, lemiančius istorijos raidą. 
Tad pozityvizmas vienokiomis ar kitokiomis apraiškomis vyra- 
vo socialiniuose moksluose iki pat XX amžiaus septintojo de- 
šimtmečio. 

Darwinas savo natūraliosios atrankos dėsnį pagrindė kruopščiu 
faktų rinkimu ir jų lyginimu, kuriuos taip mėgo pozityvistai. 
Tačiau kai 1859 metais apie dėsnį sužinojo visuomenė, jis padarė 
sprogusios bombos įspūdį. Jau pars Darwino knygos pavadini- 
mas yra gana kontroversiškas: Apie rūšių atsiradimą natūraliosios 
atrankos būdu, arba stipresniųjų rūšių išlikimas kovojant dėl bū- 
vio. Pagal Darwino gamtos istorijos modelį nuolatinės kruvinos, 
įnirtingos kovos dėl rūšių išlikimo ženklino laiko tėkmę. Tuo 
pat metu, tik šiek tiek kitoje plotmėje, nuolat vyko atsitiktinės 
biologinės mutacijos. Del to išlikdavo tos rūšys, kurios gebėda- 
vo prisitaikyti. Biologijai netiko Newtono visatos tvarka ir har- 
monija. 

Darwinas teigė, kad raidos procesas buvo atsitiktinio pobū- 
džio. Rūšis išlikdavo dėl to, kad buvo geriausiai prisitaikiusi, 
tačiau ji nekontroliavo procesų, kurie jai leido prisitaikyti. Deja, 
ši esminė Darwino mintis nebuvo suprasta, ir stipriausiųjų išli- 


5 Karl Lowith. Meaning in History. — Chicago, 1949. - P. 72, 90. 

kimo idėją greitai perėmė rasistai, imperialistai ir tie, kurie iš- 
garsėjo kaip socialiniai darvinistai. Nors knygos pavadinime žo- 
dis „rasė“ buvo nuoroda į balandžius, o ne į žmones, tačiau re- 
miantis šiuo Darwino veikalu imta aiškinti, kodėl europiečiai 
kolonizavo kitas pasaulio šalis (jie buvo pranašesnė rasė), kodėl 
karas yra gėris (pralaimėjusiojo mirtis yra „natūrali“) bei kodėl 
anglosaksai turėtų suformuoti savo institucijas pasauliui valdyti. 
Praėjus aštuoniasdešimčiai metų, nacių rasizmo ideologai iš šių 
terminų suformulavo loginį genocido pagrindą. Taigi kartais, 
nepaisant autoriaus ketinimų, žodžiai yra kaip sėklos vėjyje, ku- 
rios nukrinta netikėčiausiose vietose ir išleidžia sunykusias ar de- 
formuotas atžalas. 

Darwino laikais natūraliosios atrankos dėsnis tarp pasaulie- 
tinio mokslo skleidėjų ir tradicinių religinių vertybių gynėjų 
išprovokavo kultūrinį karą, kuris iki šiol vyksta Jungtinėse Vals- 
tijose. Daugelis sveikino Darwiną kaip biologijos Newtoną, o jo 
šalininkai evoliucijos tema debatus vertino kone kaip naująją 
reformaciją. Apvaizdą pakeitęs natūraliąja atranka, Darwinas 
paneigė krikščioniškąjį tikėjimą dieviškuoju planu ir ypatinga 
žmogaus vieta visatoje. Pasak Darwino, gamtoje karaliavo šaltas 
atsitiktinumas, o ne koks nors palankus planas. Jis teigė, kad net 
žmonės ne visada buvo tokie, kokie jie yra dabar; kaip rūšis jie 
galbūt atsirado iš primatų. Žmones, kaip ir beždžiones, bites ar 
driežus, veikė evoliucijos jegos. Tokiais teiginiais pasipiktinę kri- 
tikai tvirtino, jog Darwinas visą žmoniją sumenkino iki gyvūnų 
lygmens; kalbėtojus, gynusius Darwino principus, oponentai ap- 
šaukdavo beždžionėmis. 

Hegelis manė, kad istorija atskleidžia žmogiškosios dvasios es- 
mę, Darwinas nustatė gamtos dėsnių veikimą, o Marxas tiesą 
atrado materialiuose dėsniuose, kurie valdo žmonių visuomenę. 
Marxas siekė suprasti pramonės revoliucijos sukeltus pokyčius. 
Jis manė, kad kiekvienos visuomenės bazę sudaro ekonominis 
gamybos būdas ir kad tai savo ruožtu formuoja visus žmonijos 
istorijos aspektus, įskaitant politiką ir kultūrą. Gamybos būdas 
nulėmė socialinių santykių ir klasių kovos pobūdį kiekvienoje 
visuomenėje. Vieno gamybos būdo transformacija į kitą — pa- 

vyzdžiui, iš feodalizmo į pramoninį kapitalizmą - skatino istori- 
jos pažangą. Marxas savo atradimus skelbė su revoliucionieriaus 
aistra. Jis istorinių pokyčių varikliu laikė materialiąsias jėgas, pa- 
sireiškiančias kaip klasių kova tarp turinčiųjų ir neturinčiųjų, 
kitaip sakant, tai buvo Darwino natūraliosios atrankos principo 
atitikmuo. 

Už savo revoliucinę veiklą išvarytas iš žemyninės Europos, is- 
torinių dėsnių Marxas ieškojo ne gamtos „laboratorijoje“, bet 
Londono Britų muziejaus archyvuose. Po didinga muziejaus ro- 
tonda jis skynėsi kelią per kalnus dokumentacijos apie pramonės 
ir kapitalizmo funkcionavimą. Niekada nepasižymėjęs kuklumu, 
Marxas siekė pakeisti istorijos kursą. Tai jis ketino padaryti 
perprasdamas istorijos dėsnius ir sujungdamas švietimą, Prancū- 
zijos revoliuciją ir pramonės revoliuciją į vieną išsamią istorijos 
teoriją — pasaulietinį, materialiai pagrįstą žmonijos raidos pro- 
cesą. Įkvėptas Hegelio, tačiau pasaulio dvasią pakeitęs materija, 
Marxas tikėjo žmogaus proto galimybėmis prasiskverbti į ma- 
terialiąją istorijos prasmę, konkrečiai — į kapitalizmo raidos 
dėsnius. Šie dėsniai padėjo pamatą revoliuciniam kapitalizmo 
transformavimui į komunizmą. Pasak Engelso, „Darwinas atrado 
organinės gamtos raidos dėsnius, o Marxas atskleidė žmonijos 
istorijos raidos dėsnius ''*. Marxas buvo įsitikinęs, kad jeigu is- 
torijos aukos suprastų raidos dėsnius, o ypač kapitalizmo dės- 
nius, jos įsisąmonintų, kaip ir kada perimti dabarties ir ateities 
kontrolę. Revoliucijų yra buvę ir prieš Marxą, tačiau kaip tik jo 
teorijomis susižavėję revoliucionieriai galėjo įsivaizduoti esą 
mokslininkai. 

Marksizmas sužadino ir intelektualių, ir paprastų žmonių vaiz- 
duotę, nes jis leido nuosekliai paaiškinti bruralias industrializa- 
cijos laikotarpio transformacijas ekonominiame ir socialiniame 
gyvenime. Be to, marksizmas galėjo teoriškai paaiškinti ir visos 
žmonijos istoriją, ir kiekvieną atskirą epochą. Atrodė, kad mark- 
sizmas sujungia pažangos idėją, istoricizmą ir mokslinę istoriją. 
Ši herojinio mokslo įkvėpta istorijos samprata siūlė konkretų so- 

cialinį ir ekonominį pažangos, kuri reiškė vieno gamybos būdo 
triumfą prieš kitą, modelį; prirardama istoricizmui ji siekė nu- 
statyti pokyčių dėsningumą pačiame istorijos procese bei deter- 
ministiškai teigė, kad nepermaldaujamai veikiantys socialiniai 
dėsniai yra mokslo dalis. Kartu atrodė, kad marksizmas skelbė 
revoliucijų neišvengiamybę bei teigė jų naudą. 

Nereikėjo būti Hegelio, Comte, Darwino ar Marxo sekėju, 
kad įvertintum su žmonijos laiko konceptualizacija susijusius at- 
radimus, padarytus dar gerokai prieš XIX amžiaus pabaigą. Nuo 
to meto dauguma išsilavinusių žmonių Vakaruose tam tikra pras- 
me tapo istoricistais: imta tikėti, jog ir visuomenės, ir asmeninis 
žmogaus gyvenimas savo formą įgyja laike, kuris dabar yra suvo- 
kiamas kaip universalus, pasaulietinis kontinuumas. Vakarų pa- 
saulio žmonės savo visuomenės negalėjo įsivaizduoti be pasau- 
lietinės jos istorijos. Mokyklose širo mokoma nuo pat pirmųjų 
metų, o vienas iš pirmųjų dalykų, kuriuos tėvai perteikia savo 
vaikams — tai jų vieta istorijoje. Tačiau kolonizuotieji žmonės 
šią istoriją sužinojo iš Vakarų kolonizatorių, o paskui ėmėsi per- 
rašyti su jais susijusias tos istorijos dalis. 

Sių laikų istorinių diskusijų dalyviai pasikliauja vakarietiškąja 
laiko samprata ir kartu ją kvestionuoja. Pavyzdžiui, multikultū- 
ralizmo judėjimas yra glaudžiai susijęs su istoricizmu, nes to ju- 
dėjimo atstovai tvirtina, esą kiekviena epocha (ir atitinkamai kiek- 
viena tauta) sukurianti savas istorines tiesos formas. Daugeliu 
atvejų tai yra labai herderiška, netgi hegeliška pozicija. Tačiau 
tuo pat metu multikultūrizmo judėjimo šalininkai ir kiti moder- 
nybės kritikai abejojo, ar universalizuojantis ir standartizuojantis 
Vakarų laikas yra tinkamas šiuolaikinei epochai. Jie nenorėjo, 
kad būtų sunaikintos kitų kultūrų ar žodinių tradicijų savitos 
laiko sampratos. Šie kritikai iš esmės siūlo tarptautinius ir na- 
cionalinius laiko vienetus pakeisti kuo nors, kas yra labiau bū- 

Faktų įvaldymas 


Moderniosios istorijos teoretikai, įskaitant Hegelį ir Comte, logiš- 
kai pagrindė istorijos svarbą. Vis dėlto rašant istoriją šito ne- 
užteko; reikėjo įvaldyti faktus, t. y. žinoti standartus, pagal 
kuriuos istorikai faktus atskiria nuo legendos. Anksčiau tai daryta 
nenuosekliai ar bent jau geriausiu atveju — tik individualiai. Isto- 
rikai tapo profesionalais ir greitai išplėtė savo įtaką, XIX amžiu- 
je istorijai pasidarius akademiniu mokslu su visų pripažįstamais 
tyrimų ir verifikacijos standartais. Idant įteisintų savo standar- 
tus, naujieji profesionalai priėmė mokslinį modelį, o archyvus ir 
bibliotekas naudojo kaip savo laboratorijas. 

Kai XIX amžiaus trečiajame dešimtmetyje Hegelis iš naujo su- 
tvirtino istorijos pozicijas, daugelio Vokietijos žemių istorikai 
ėmė plėtoti profesionalius istorinės veiklos standartus. Tačiau 
ne jie pirmieji iškėlė reikalavimą, kad istorija turi būti teisinga. 
Tukididas, pavyzdžiui, kritikavo savo graikų pirmtakus už tai, 
kad šie nesugebėjo fakto atskirti nuo legendos; Renesanso isto- 
rikai humanistai ypač mėgavosi galėdami atskleisti istorines 
klastotes, kurias savo tikslams kūrė bažnyčios valdžia. Tačiau 
mokslininkais pasiskelbusių XIX amžiaus Vokietijos universite- 
tų istorikų nuomone, šiais ankstesniais mėginimais tebuvo ap- 
čiuoptas tik išorinis mokslinio modelio lygmuo. 

Jeigu Newtonas galėjo atgręžti veidrodį į gamtą ir paaiškinti 
jos funkcionavimą, istorikai turi būti pajėgūs tą patį padaryti su 
praeitimi. Tad istorijai, kad ji būtų mokslinė, buvo reikalinga tai, 
kas atitiktų laboratorijas ir fizinius duomenis. Seminarų lekto- 
riumai ir archyvai, kur universitetų mokslininkai dėstydavo ir at- 
likdavo tyrimus, tapo istorijos laboratorijomis; duomenų istori- 
kai ieškojo tarp apdulkėjusių dokumentų ir kitų praeities detalių. 
Per seminarus, kuriuos XIX amžiaus ketvirtajame dešimtmetyje 
emė rengti Vokietijos istorijos profesorius Leopoldas von Ranke, 
dėstytojai savo studentus mokė istorinių dokumentų skaitymo ir 
analizės metodų. Studentai mokėsi sistemiškai lyginti dokumen- 
tus; naujai atvertuose valstybės ir bažnyčios archyvuose tiriant do- 
kumentą po dokumento atsirado galimybė atrasti tiesą. Rankes 


Mokslinė istorija ir modernybės idėja 79 
studentai (kurie buvo tik vyrai) manė esą savo mylimo mokytojo 
„artimiausi mokiniai . „Profesorius pratrūkdavo džiaugsmingu 
juoku“, pasakojo vienas iš jų, „kai jam pasisekdavo sunaikinti klai- 
dingą įsitikinimą ar tiksliai rekonstruoti įvykius". Šių dienų is- 
torinėje veikloje tokį entuziazmą sunku įsivaizduoti. 

Rašydami pagal mokslinius modelius, istorikai profesionalai 
pasitelkdavo tolimą visažinio pasakotojo balsą, pažįstamą iš 
XIX amžiaus realistinių romanų, ir modeliuodavo jį mokslinin- 
kų laboratorinių ataskaitų stiliumi. Visažinis pasakotojas laikėsi 
aukščiau prietarų ir išankstinių nuostatų, ramiai ir be aistrų ste- 
bėdamas praeities vaizdus; jis pasakojo tiesas, priimtinas bet ku- 
riam kitam tyrėjui, kuris dirbo su tais pačiais duomenimis bei 
taikė tas pačias taisykles. Mokslą pasitelkus kaip modelį ir tyri- 
mams atlikti, ir istorijai rašyti, Vokietijos universitetuose buvo 
parengti pirmieji profesionalūs istorikai, kuriuos greitai „ekspor- 
tuodavo“ į Jungtines Valstijas. Šie amerikiečius įpratino prie se- 
minarų, kuriuose kiekvienam studentui buvo suteikta galimybė 
ieškoti atsakymų į klausimus ir mėginti savaip perkurti praeitį. 

Savo pirmojoje knygoje, išspausdintoje 1824 metais, Ranke 
teigė, kad istorikams privalu atsisakyti vis dar viešpataujančio 
požiūrio į istoriją kaip į rinkinį pamokomų moralinių pavyz- 
džių (kaip dabar yra daroma cituojant Miuncheno taikos ar Viet- 
namo karo nesėkmių pavyzdžius). „Istorija vertina praeitį ir bando 
patarti dabarčiai taip, kad ateitis būtų naudinga... šiame veikale 
nekeliama tokių didelių užduočių — juo tenorima parodyti tik 
tai, kaip viskas buvo“!š. „Kaip iš tikrųjų viskas buvo“ — ši frazė, 
kuria pasakytas noras tiksliai moksliškai atspindėti istorinę pra- 
eitį, greitai tapo mokslinės ir objektyvios istorijos moto. Istori- 
kai turėjo išmokti įveikti savo išankstines nuostatas ir dabarties 
rūpesčius, idant sugebėtų teisingai įvertinti praeities įvykius. Anot 
Herderio, kiekviena istorinė epocha turi būti vertinama atsižvel- 
giant į jos pačios kontekstą. 


7 G. P. Gooch. History and Historians 1n the Nineteenth Century. - Boston, 1959. — 
Citata p. 107. 

'* Citata iš George H. Nadel. „Philosophy of History Before Historicism“. Kfistory 
and Theory, 3 (1964): 291-315. Citata p. 315. 

Paties Rankes istoriją vargiai galime laikyti nešališka. Kaip is- 
torikas jis rėmė Vokietijos nacionalizmą (1841 merais Ranke ta- 
po oficialiu Prūsijos valstybės istoriografu); be to, jis tikėjo, kad 
istorijoje atsiskleidžia paslėpta Dievo ranka. Vis dėlto kitų šalių 
istorijos profesoriai, nors jų požiūris į praeitį dažnai būdavo ki- 
toks, noriai perėmė Rankes istorikų rengimo metodus. Ranke, 
kuris iš pradžių seminarus rengdavo savo namuose, darbo kabi- 
nete, dviem studentų (tarp kurių buvo Bavarijos sosto įpėdinis) 
kartoms išugdė poreikį dokumentus analizuoti kritiškai arba her- 
meneutiškai. Dėmesys profesiniam rengimui išliko net po to, 
kai paties Rankes istorijos interpretacija tapo nebemadinga. Pri- 
pažindama tarptautinę jo įtaką, Amerikos istorikų asociacija sa- 
vo įsikūrimo metais (1884) Rankę priėmė pirmuoju garbės na- 
riu'?. Ranke buvo tarptautinio istorijos mokytojo prototipas, o 
jo vardas ilgai sietas su objektyvizmo siekiu. 

Istorikai dar iki XIX amžiaus devintojo dešimtmečio buvo 
žengę keletą svarbių žingsnių, kurdami organizuotą bei profe- 
sionalų istorijos kaip mokslo dalyką Europoje ir Jungtinėse Vals- 
tijose. Nors istoriją vis dar rašė mėgėjai, viešpatavę Amerikos 
istorikų asociacijoje pirmaisiais jos gyvavimo metais, vis dėlto 
jau buvo įdiegtas ir reguliarus mokymas auditorijose, ir oficia- 
lios standartų kontrolės institucijos. Profesionalizacija, kuri ėjo 
koja kojon su mokslinės istorijos projektu, turėjo garantuoti 
mokslinį nešališkumą. Norint tapti profesionalu, reikėjo gauti 
aukštojo mokslo laipsnį, patvirtinantį, jog asmuo įgijo dalyko, 
kuris yra būtinas norint įveikti savanaudiškus interesus, šališku- 
mą, išankstines nuostatas ir dabarties rūpesčius, žinių. Šis moks- 
linis profesionalizmas buvo labai aiškiai apibrėžtas įžanginiame 
La Revue bistorigue numeryje, kuris pasirodė 1876 metais. Čia 
buvo teigiama, kad žurnalas iš savo autorių reikalaus taikyti 
„griežtai mokslinius medžiagos pateikimo principus; kiekvienas 


'* Gera diskusija apie Rankę yra pateikta Lionel Gossman. Towards a Rarional 
Historiograpby // Transactions of the American Philosopbical Society. - Sąs. 79. 3 
dalis. 1989. - P. 32; ir Peter Novick. That Noble Dream: The „Objectivity Oues- 
tion“ and the American Historical Profession. — Cambridge, England, 1988. — 
P. 28-29. 

teiginys turi būti pagrindžiamas įrodymais, nuorodomis į šalti- 
nius ir citatomis“2?. Tokių metodų nenaudojantis autorius ma- 
žai turėjo galimybių nuolat spausdinti savo darbus. 

XIX amžiaus pabaigos istorikai mokslinę istoriją suvokė esant 
objektyvią, nes ji nebuvo susijusi su filosofija ar teorija. Pirme- 
nybė buvo teikiama faktams. Pirmojo tarptautinio istorikų kon- 
greso* įžanginės sesijos metu prancūzų istorikas kreipėsi į savo 
kolegas žodžiais, kurie sklido tarsi iš Charles Dickenso romano 
Sunkūs laikai herojaus p. Gradgrindo lūpų: „Mes daugiau nebe- 
norime turėti nieko bendra su apytikriais hipotezių teiginiais, 
bevertėmis sistemomis, teorijomis, kurios yra puikios, tačiau kar- 
tu apgaulingos, nei su paviršutinišku moralizavimu. Faktai, fak- 
tai, faktai — jie patys perteikia savo pamokas ir savo filosofiją. 
Tiesa, visa tiesa ir niekas kita tik tiesa“?!. 

Tačiau Gradgrindo faktai pranašavo šaltakraujišką ir despotiš- 
ką požiūrį į bejausmį pasaulį, o istoriko faktai kalbėtojui reiškė 
tam tikrą išsivadavimą. Įvyko stulbinantis pokytis: istorija ilgai 
buvo laikoma filosofijos tarnaite: o dabar istorikai, norėdami pa- 
siekti mokslinių rezultatų, siekė savo dalyką atriboti nuo filoso- 
fijos. Faktai buvo svarbesni už filosofiją; teorija tapo „beverte 
sistema“. Norėdama būti objektyvi ir moksliška, istorija kaip da- 
lykas turėjo būti autonomiška — iki šiol kai kurių istorikų krau- 
jospūdis pakyla vien paminėjus žodį „teorija“. 6 skyriuje kaip 
tik ir bus nagrinėjamos kai kurios šių pasikeitimų priežastys. 

Iki XX amžiaus pradžios naujieji istorikai profesionalai jau 
buvo sukūrę savąjį mokslo modelį, kuris suteikė galimybę isto- 
riją atskirti nuo filosofijos ar teorijos. Šiems istorikams įtaką 
darė tokių filosofų ir teoretikų, kaip Hegelis ir Comte, įžvalgos, 
tačiau minėti istorikai anaiptol neketino savo darbų grįsti filo- 
sofinėmis ir teorinėmis jų nuostatomis. Jie manė, kad istorija 
gali prisidėti prie pažangos tik tuo atveju, jeigu istorikai elgsis 
kaip mokslininkai. Kaip Newtono traukos dėsniai tiko kiek- 


* Gabriel Monod. La Revue bistorigue, 1876. — Citata iš Guy Bourde ir Herve 
Martin. Les Ecoles bistorigues. - Paris, 1983. - P. 141. 
* Jau pats susitikimas buvo dar vienas istorijos profesionalizacijos ženklas. 


2 Citata iš Novick. Tbar Noble Dream. - P. 37-38. 

vienai šaliai ir kultūrai, taip ir gera istorija turi peržengti na- 
cionalinius skirtumus. Lordas Actonas aiškino savo kolegoms, 
rašantiems šiuolaikinę Kembridžo istoriją: „„.. Mūsų Water- 
loo turi būti vienodai priimtinas prancūzams ir anglams, vo- 
kiečiams ir olandams“?2, Nors istorikai nesutarė dėl to, kokia 
turi būti mokslinė istorija bei koks vaidmuo skirtinas apibendri- 
nimams ar bendriesiems dėsniams, nuo šiol istorija plėtojosi 
kaip mokslas, kuris buvo beveik visiškai atskirtas nuo filosofi- 
jos. Istorijos filosofija buvo (ir vis dar tebėra) filosofijos, o ne 
istorijos šaka. 


Mokslinė imperialistinė istorija Vakaruose 


Siekdami sukurti nepriklausomą ir autonomišką mokslą, isto- 
rikai suformulavo naują laiko sampratą ir profesinį elgesio ko- 
deksą. Šie procesai rutuliojosi vykstant aktyviai intelektualinei 
ir politinei kovai: pasauliečiai buvo supriešinami su krikščionių 
dvasininkais, o vėliau mokslininkai profesionalai su populiarin- 
tojais, mėgėjais ir įvairių teorijų šalininkais. Pati mintis apie is- 
toriką, peržengiantį išankstines savo nuostatas ir siekiantį rašyti 
mokslinę modernėjimo istoriją, politiniu požiūriu buvo susijusi 
su švietimo suformuluota modernumo ir pažangos samprata. T'a- 
čiau dažnai apie šias politines ištakas buvo užmirštama. Ilgainiui 
istorikai profesionalai, remdamiesi universaliu (t. y. Vakarų) 
mokslu ir pažanga, sukūrė savas absoliučių tiesų rūšis ir pasiryžo 
į interpretacines schemas sudėlioti visą pasaulį. Įvertinusios tai, 
kad šiuo siekiu linkstama universalizuoti ir globalizuoti, mes jį 
vadiname imperialistiniu. Tačiau tuo visai nenorime pasakyti, 
kad pavieniai istorikai visada (ar netgi dažniausiai) rėmė impe- 
rialistinę politiką. 

Nepaisant daugelio jos variantų, profesionali istorija XX am- 
žiuje buvo kuriama su „modernizacijos“ ženklu; šiuo atveju 
modernizacija reiškia bendrą procesą, kurio meru Vakarai kaip 


* Breisach. Historiographby... - P. 284. 

paradigminis modelis, o paskui ir likusi pasaulio dalis tapo mo- 
dernūs. Tai nė kiek nestebina, nes nuo par XVIII amžiaus Va- 
karų istorijos raidą lėmė modernumo idėja. Ir toli gražu ne tik 
istorija buvo veikiama šios idėjos. Pirmaisiais XX amžiaus dešimt- 
mečiais, kai ekonomika, sociologija, politiniai mokslai, psicholo- 
gija ir antropologija apibrėžė autonomiškas savo žinojimo sritis, 
kiekvienos šios mokslo šakos (įskaitant istoriją) tyrimus įprasmino 
vienas pagrindinis klausimas: kaip atsirado modernus pasaulis ir 
kokias pamokas Vakarų modernėjimas gali duoti likusiam pasau- 
liui? Pramoninių rinkų veikimo principų ar technologijos perda- 
vimas, modernios socialinės ir politinės sąveikos formos, psi- 
chologinės plėtros ir diferenciacijos padariniai ir greitų pokyčių 
įtaka trečiajam pasauliui — visa tai galima vertinti kaip pagrindi- 
nio klausimo apie modernizaciją vedinius. 

Du didieji XX amžiaus pradžios socialiniai teoretikai Maxas 
Weberis ir Emile Durkheimas nagrinėjo šiuos klausimus ir pa- 
teikė atsakymus, kurie yra svarbūs iki šiol. Jie ieškojo alternatyvų 
Marxo modernizacijos analizei, tačiau kaip ir Marxas pradėjo 
nuo to paties Švietimo epochos išeities taško: mes esame moder- 
nūs ir mūsų užduotis - suvokti, ką tai reiškia. Ne taip kaip Mar- 
xas, kuris pabrėžė gamybos būdus, socialinę kovą ir revoliuciją, 
vokiečių socialinis teoretikas Weberis iškėlė apibendrinančią rin- 
kų, valstybių ir biurokratijų įtaką vis didesnių žmonių grupių 
integracijai, o prancūzų sociologas Durkheimas — griaunantį vis 
didėjančios funkcijų diferenciacijos poveikį, didėjančią indivi- 
do izoliaciją ir bendruomenės bei gildijų struktūrų sunykimą. 
Kad ir kokie būtų pabrėžiamų dalykų ir interpretacijų skirtu- 
mai, Weberis ir Durkheimas nepriartėjo iki Marxo optimizmo 
dėl ilgalaikių šio proceso rezultatų. Tačiau drauge su Marxu jie 
išplėtojo ilgai vyravusią modernizacijos sampratą, kurioje istori- 
ja pasitelkiama tam, kad paaiškintų modernaus pasaulio iškili- 
mą nulėmusių jėgų ištakas. 

Marxas, Durkheimas ir Weberis įkvėpė tris pagrindines 
XX amžiaus Vakarų istorinės interpretacijos mokyklas: marksiz- 
mą, Prancūzijos analų mokyklą ir Amerikos modernizacijos te- 
oriją. Kaip teigia pavadinimas, marksistinės istorijos ištakos yra 


684 TIESOS SAKYMAS APIE ISTORIJĄ 


susijusios su paties Marxo pateiktu griežtu modernybės įverti- 
nimu. Durkheimo dėmesys ilgalaikiams socialinių procesų 
padariniams turėjo įtakos Prancūzijos analų mokyklos (taip pa- 
vadintos pagal jos idėjinį žurnalą) susidomėjimui plačiomis de- 
mografinėmis ir ekonominėmis tendencijomis bei tradiciniais 
politiniais, diplomatiniais ar biografiniais pasakojimais. O 
XX amžiaus šeštajame ir septintajame dešimtmečiuose remiantis 
„Modernizacijos teorija“* išplėtoti amerikietiškieji socialiniai- 
moksliniai modeliai atskleidė įtaką, kurią Weberio lyginamo- 
sios studijos turėjo modernybės ištakoms. Nereikia nė sakyti, 
kad visa istorinė raštija neišsitenka šioje trijose kategorijose — ir 
analų mokyklos istoriją, ir modernizacijos modelius sunku 
įsprausti vien tik į Durkheimo ar Weberio tradicijos rėmus. 
Tačiau kaip bendri istorijos tikslų ir metodų modeliai šios trys 
interpretacinės pakraipos buvo pačios svarbiausios, ypač po Ant- 
rojo pasaulinio karo. 

Marksizmas, analų mokykla ir Amerikos modernizacijos teorija 
kai kuriais aspektais yra tokios skirtingos, kad jas suplakti — tai tas 
pat, kas sumaišyti obuolius ir apelsinus, o galbūt netgi obuolius, 
riešutus ir kopūstus. Nuo XIX amžiaus aštuntojo dešimtmečio 
marksizmas darė įtaką istorijos rašymo procesui, o kai kur buvo 
netgi tiesiogiai susijęs su valdančiąja partija. Be to, tik marksiz- 
mas tapo abejotinos šlovės nacionaline ir internacionaline orto- 
doksija. Kaip Prancūzijos istorijos atšaka, analų mokykla susi- 
formavo prieš pat Antrąjį pasaulinį karą. Paskui jos įraka paplito 
tarptautiniu mastu, bet kaip ir marksizmas ji nebuvo įrakinga 
Jungtinėse Valstijose. O Amerikos modernizacijos teorija buvo 
specifiškai amerikietiškas atsakas į marksizmą. Vis dėlto ji, po- 
kario laikotarpiu tiesiogiai išaugusi iš Amerikos sociologijos ir 
politikos mokslo, niekada neturėjo didelės įtakos už Jungtinių 
Valstijų ribų. 

Nepaisant to, visų trijų mokyklų bendrybės buvo mažų ma- 
žiausiai tiek pat svarbios, kiek ir dideli jų skirtumai: visų šių 


* „Modernizacijos teorija“ — atskiras atvejis to, ką mes plačiau įvardijame kaip 
modernizacijos perspektyvą. 

teorijų šalininkai jas įsivaizdavo esant universaliai pritaikomas, 
turinčias mokslinį metodą ir padedančias plėtoti Vakarų istori- 
ją. Pastaroji savo ruožtu siekė sujungti visų kitų šalių ir epochų 
studijas, pasitelkusi bendruosius vakarietiškus istorinės raidos 
modelius. Kad ir kas būtų pabrėžiama - klasių kova (marksizmas), 
dideli demografiniai pokyčiai (analų mokykla) ar naujų inves- 
ticijų ir komunikacijų tinklų plėtra (modernizacijos teorija), — 
istorikai tikėjosi, jog jų pateikiami paaiškinimai ir modeliai tiks 
visam pasauliui, ir ryžtingai stengėsi įteigti, kad niekas negali 
išvengti modernizacijos proceso. 

Marxas pateikė drąsiausią, labiausiai provokuojančią moder- 
nizacijos versiją, pagal kurią buvo analizuojami besikeičiantys 
gamybos būdai ir revoliucinė klasių kova. XX amžiaus ketvirta- 
jame ir penktajame dešimtmečiuose grupelė gabiausių jaunųjų 
Britanijos ir Prancūzijos universitetų istorikų susižavėjo mark- 
sizmu, o kai kurie įstojo į komunistų partiją. Pokario laikotarpiu 
geriausi iš jų — Christopheris Hillas, Ericas Hobsbawmas, 
E. P. Thompsonas ir Albertas Soboulis — rašė knygas, kurios 
formavo ne vieną istorikų kartą. Šių autorių dėmesys istorijoms 
„Iš apačios“ paskatino atmesti tradicines politinių lyderių, idė- 
jų ir institucijų istorijas ir plėtoti socialines darbininkų, tar- 
nautojų ir vargšų istorijas. Istorijos aspirantai seminarų metu 
vis dar buvo mokomi Rankes metodų, tačiau jų aistrą istorijos 
mokslui dažnai pakurstydavo debatai apie marksizmą ir jo ak- 
tualumą. 

Marksizmas turėjo tiesioginę įtaką Rytų Europai: po Antrojo 
pasaulinio karo jis tapo oficialia Tarybų Sąjungos ir jos sateliti- 
nių valstybių ideologija. Norėdami spausdinti knygas ir turėti 
profesines pareigas, sovietinio bloko šalių istorikai privalėjo pa- 
reikšti savo ištikimybę marksizmui. Vakarų Europoje padėtis 
buvo daug sudėtingesnė. Jeigu ne Hitleris ir fašizmo iškilimas 
XX amžiaus ketvirtajame dešimtmetyje, tai Vakaruose, kuriuose 
neišsirutuliojo sėkmingi revoliuciniai judėjimai, marksizmas ga- 
lėjo likti tik sausu akademiniu mokslu. Tačiau daugumai Vaka- 
rų intelektualų etiniu, politiniu ir socialiniu požiūriu tik mark- 
sizmas atrodė gana pajėgus kovoti su fašizmu; jie nematė (arba 

nenorėjo matyti) pavojų, susijusių su marksizmo taikymu Tarybų 
Sąjungoje. Taigi marksistinė istorija Rytų ir Vakarų Europoje 
įgijo labai skirtingas formas. Rytuose marksizmas ne tik viešpa- 
tavo, bet ir atmetė (bent jau popieriuje) visas kitas nuomones, o 
Vakaruose XX amžiaus ketvirtajame dešimtmetyje marksizmas 
vėl iškilo kaip opozicinė ideologija. 

Jungtinėse Valstijose marksizmo įtaka buvo ne tokia ryški 
kaip Vakarų ar Rytų Europai. Nedaugelis Amerikos istorikų 
atvirai išpažino marksizmą, tačiau nepaisant to marksizmas vertė 
Jungtinių Valstijų istorikus sistemiškai svarstyti kapitalizmo po- 
veikį socialiniams ir politiniams konfliktams nei daugiau dė- 
mesio skirti istoriniam žemesniųjų sluoksnių likimui. Daugelis 
istorikų, atmetusių pagrindinius marksizmo postulatus, — pa- 
vyzdžiui, revoliucijos neišvengiamybę arba klasių kovos visuo- 
tinumą, — vis tiek tikėjo, kad istorija iš esmės yra materialus 
procesas, kurio metu ekonomika formuoja socialinį, kultūrinį 
ir politinį gyvenimą. Netgi marksistai susiformavo veikiami 
marksizmo, su kuriuo jie susidūrė bendrojo lavinimo procese. 
Pagaliau ir analų mokykla bei modernizacijos teorijos įgijo ša- 
lininkų Vakaruose kaip tik dėl to, kad jos nemarksistiškai aiš- 
kino istorijos procesus ir drauge pripažino modernizacijos klau- 
simo svarbą. 

Marksistai manė savo istorijos sampratą esant tiek par (jeigu 
ne daugiau) mokslinę, kiek ir jų oponentų istorijos versijas. Va- 
karų marksistai tvirtino, kad istorija gali būti nešališka, net jeigu 
jos varomoji jėga yra pokyčių siekimas. R. H. Tawney, vienas 
žymiausių istorikų socialistų angliškai kalbančiame pasaulyje, 
1912 metais teigė: „Norint bet kurioje srityje daryti rimtą moks- 
linį darbą, būtina atmesti asmeniškumą, sutramdyti savo užgai- 
das ir polinkius bei mėginti išgirsti savyje kalbantį protą“. Tai 
vis dar priminė Rankes pateiktą sampratą, pagal kurią būdingu 
nešališkumo principu yra grindžiamas siekis visą istoriją įterpti į 
marksistinę schemą. 


J. M. Winter ir D. M. Joslin, eds. R. H. Tawneys Commonplace Book, Economic 
History Review. Supplement 5. - Cambridge, England, 1972. - P. 41-42. 

Nepaisydami to, daugelis istorikų atmetė marksizmą, siedami 
jį su determinizmu ir redukcionizmu, t. y. su pastangomis isto- 
riją redukuoti iki materialių priežasčių, nepastebint idėjų, emo- 
cijų, asmenybių ir atsitiktinumų įtakos. Marksizmo sąjunga su 
komunizmu Rusijoje po 1917 metų bolševikų revoliucijos dar 
labiau pakenkė marksizmo autoritetui daugelio istorikų akyse. 
Kai kurie iš jų ėmė netgi nepasitikėti bet kokiais mėginimais isto- 
riją paaiškinti bendraisiais dėsniais ir teorijomis. Teisingų isto- 
rinių dėsnių paieška atrodė beviltiškai susipynusi su revoliucine 
politika. Ideologinis marksistinės-lenininės istorijos Rytų Eu- 
ropoje polėkis matyti kalboje, kurią 1931 metais pasakė rusų 
istorikas M. N. Pokrovskis. Jis teigė, kad tarp svarbiausių istori- 
kų marksistų draugijos uždavinių — „demaskuoti buržuazinius 
istorikus“ (Vakarų istorikus, kuriuos vis dar veikė kapitalizmo 
ideologija) ir susiremti su „svarbiausiu ateinančio laikotarpio prie- 
šininku — visais tais, kurie nukrypo nuo tikrosios lenininės mark- 
sizmo linijos“. Tai, jo nuomone, reiškė, kad istorija „turi būti 
pateikta negailestingai marksizmo-leninizmo analizei“**. Kaip tik 
šis nuolankumas ideologijai labiausiai kėlė nerimą daugeliui Va- 
karų pasaulio istorikų. 

Pokario laikotarpiu Prancūzijos analų mokykla siūlė alterna- 
tyvą marksizmui, tačiau jos istorijos vizija buvo tiek pat (o gal ir 
dar daugiau) ambicinga. Tos mokyklos istorikai, mėgindami iš- 
spręsti seną istorijos ryšio su kitais mokslais problemą, suformu- 
lavo „visuotinės istorijos“ idėją (ne itin kukli mintis, nes jau pats 
terminas nusako troškimą suvokti atskiras istorijas kaip vieną 
bendrą modelį). Visuotinė istorija turi suvienyti visų kitų socia- 
linių mokslų metodus į vieną didingą sintezės projektą. Perėmu- 
si visų kitų mokslų metodus ir temas, istorija galėtų būti sociali- 
nių mokslų karalienė. Lucienas Febvre taip aiškino visuotinės 
istorijos būtinybę: „Žmogus negali būti suskirstytas į atskiras da- 
lis. Jis yra visuma. Taip pat ir istorijos negalima išdalyti — čia 


* Citata iš Fritz Stern. The Varieties of History: From Voltaire to the Present. — 
Cleveland and New York, 1956. - P. 336-338. 

įvykiai, ten įsitikinimai“?. Norėdama tinkamai priimti mark- 
sizmo iššūkį, analų istorija privalėjo sukurti alternatyvų visa ap- 
imančios istorijos modelį, t. y. tapti „visuotinė“. 

Fernandas Braudelis buvo didysis analų mokyklos sistema- 
tizuotojas, kuris savo pirmąjį didelį darbą parašė šio amžiaus penk- 
tajame dešimtmetyje, būdamas internuotas vokiečių karo belais- 
vių stovykloje. Braudelis sukūrė trijų lygių istorinių paaiškinimų 
modelį. Žemiausiame šio modelio lygmenyje yra klimatas, biolo- 
gija ir geografija, kurie lemia ilgalaikius populiacijų judėjimus ir 
ekonomines tendencijas. Socialinės struktūros ir modeliai, kuriuos 
labiau veikia vidutinės (paprastai dešimties, dvidešimties ar net 
penkiasdešimties metų) trukmės svyravimai, sudarė antrąjį istori- 
nės tikrovės lygmenį. Politika, kultūra ir intelektualinis gyveni- 
mas buvo trečiasis, nesavarankiškiausias istorinės patirties lygmuo. 
Garsiojoje ištraukoje Braudelis istorinius įvykius — kurie yra tokie 
svarbūs tradicinėms istorijos sampratoms — palygino su „drums- 
čiamu paviršiumi, bangos keteromis, kurias istorijos potvyniai neša 
ant savo stiprių pečių **. Svarbu buvo ne greitai pranykstantys 
purslai, bet išliekantys materialaus gyvenimo veiksniai, kurie ir 
lemia tuos bangas sukeliančius potvynius. Anot Braudelio, visa 
pasaulio istorija gali būti aiškinama tokiais istoriniais potvyniais. 

Analų mokyklos visuotinės istorijos modelis marksistinę pa- 
radigmą ypač priminė tuo, kad ilgalaikiams ekonominiams po- 
slinkiams buvo teikiama pirmenybė politinių ir intelektualinių 
procesų atžvilgiu. Tačiau analų mokykla sumenkino klasių kovą 
ir gamybos būdus, o vietoj to iškėlė pamatinių demografinių pro- 
cesų svarbą. Analų istorikai ypač pabrėžė tai, ką Durkheimas va- 


5 Citata iš Breisach. Hfistoriograpby. — P. 371. Apie analų mokyklos istoriją žr. 
Traian Stoianovich. French Historical Method: The Annales Paradigm. — Ichaca, 
N. Y., 1976; bei Bourde ir Martin. Les Ecoles bistorigues. Analų mokyklos pavadi- 
nimas kilo iš žurnalo Annales d histoire economigue et sociale, kurį 1929 m. įkūrė 
Marc Bloch ir Lucien Febvre. Žurnalas persikėlė į Paryžių XX a. 4 dešimtmetyje ir 
1946 m. buvo pavadintas dabartiniu pavadinimu Annales: Economics, Societes, Ci- 
vilisations. 

* Fernand Braudel. The Mediterranean and the Mediterranean World in the Age of 
Philip II, 2 tomai, tr. Sian Reynolds. - New York, 1972; (prancūziškas leidimas 
1949), citata iš t. 1, p. 21. 

dino „socialiniais faktais“, t. y. tokius ilgalaikius procesus, kaip 
populiacijų augimas ar mažėjimas, kainų kreivės, derlius, mo- 
kesčiai ir pan. Šie rodikliai galėjo būti studijuojami pasitelkus 
serijinius duomenis ir kiekybinius metodus, taikomus vertinti 
įvairių visuomenių pakilimus ir atoslūgius. 

Braudelio vadovaujama analų mokykla XX amžiaus septin- 
tajame dešimtmetyje susilaukė daug sekėjų, ypač Europoje ir 
Lotynų Amerikoje. Iki XX amžiaus aštuntojo dešimtmečio ši mo- 
kykla buvo įtakinga visame pasaulyje; pavyzdžiui, 1979 metais 
išspausdintame „Tarptautiniame istorinių studijų žinyne“ analų 
mokyklai buvo skirta daugiau rodyklės nuorodų nei bet kuriam 
kitam dalykui, išskyrus Marxą ir marksizmą“". Analų mokyklos 
dėmesys ekonominei ir socialinei istorijai greitai paplito ir labiau 
tradiciniuose istorijos žurnaluose. XX amžiaus aštuntojo de- 
šimtmečio pradžioje ekonominė ir socialinė istorija daugelyje 
tradicinių žurnalų pakeitė biografinę ir religinę istoriją ir tapo 
didžiausia kategorija po politinės istorijos?š. 

Ir analų mokykla, ir marksizmas skatino socialinės istorijos 
pletrą XX amžiuje. XIX amžiuje istorikai pateikdavo tik bendras 
nuorodas į „liaudį“, o XX amžiuje socialiniai istorikai siekė 
atskleisti visus paprastų žmonių gyvenimo aspektus. Paprasti 
žmonės — valstiečiai, darbininkai, imigrantai — anksčiau buvo 
paliekami už tradicinių istorinių pasakojimų ribų, nes jie nedarė 
politinių ir karinių sprendimų, turinčių įtakos visai visuomenei. 
Kvestionuodami tokių politinių ir karinių sprendimų reikšmę ir 
pabrėždami bendrąsias demografines vedybų, gimimų ir mirčių 
tendencijas, kurių įtaka visuomenėms yra tvaresnė, analų mo- 
kyklos atstovai padėjo įtvirtinti socialinę istoriją kaip atskirą ty- 
rimų sritį. 


7 Georg G. Iggers and Harold T. Parker, eds. International Handbook of Histori- 
cal Studies. - Westport, Conn., 1979. 

?8 Alain Corbin, „La Revue bistorigue: Analyse du contenu d'une publication riva- 
le des Annales“ // Kn. Charles-Olivier Carbonell ir Georges Livet, eds. Au Berceau 
des Annales: Le millieu strasbourgeois, L'bistoire en France au debut du XXe siecle. — 
Toulouse, 1979. — P. 136. Apie kitus žurnalus. Žr. Lynn Hunt. „French History 
in the Last Twenty Years: The Rise and Fall of the Annales Paradigm“ // Journal! 
of Contemporary History, 21 (1986): 209-224. 

Trečioji iš didžiųjų XX amžiaus istorinės interpretacijos mo- 
kyklų - amerikietiškoji modernizacijos teorija — siekė į savo ne- 
marksistinį istorinės plėtros modelį įtraukti vis įvairesnius isto- 
rinius tyrimus. Pasak vieno iš ankstyvųjų jos šalininkų, visose 
besivystančiose visuomenėse — nepaisant jų spalvos, tikėjimo ar 
klimato, jų istorijos, geografijos ar kultūros — veikia tas pats mo- 
dernizacijos procesas. Tai yra ekonomikos plėtros procesas, o... 
be modernizacijos plėtra negalėjusi būti nuosekli. 

Šis uždaros logikos apibrėžimas teigia, kad modernizacija ir 
ekonomikos plėtra yra glaudžiai susiję dalykai. Ekonomikos plėtra 
yra pagrindinis modernizacijos procesas, tačiau ji neįmanoma 
be modernizacijos, reiškiančios perėjimą nuo žemdirbystės prie 
pramonės, miestų augimą, švietimo (ypač mokslo ir technolo- 
gijos srityse) plėtrą; taip pat kitus susijusius intelektualinius ir 
psichologinius pokyčius. Daugelis modernizacijos teoretikų, 
remdamiesi Weberiu, pabrėžė intelektualinių ir psichologinių 
pokyčių svarbą ir kuriant racionalų bei autonomišką ego, ir ap- 
skritai modernizacijai. Tačiau labiausiai stebina ne uždara mo- 
dernizacijos apibrėžimo logika, bet noras viską aprėpti. Pasak 
modernizacijos teorijos, visos besivystančios visuomenės, kad ir 
kokios jos būrų buvusios skirtingos, neišvengiamai turėjo perei- 
ti per panašių pokyčių seriją. Tai visuotinė istorija tikrąja šio 
žodžio reikšme su visais tokios istorijos imperialistiniais padari- 
niais ne Vakarų visuomenėms. 

Iš dalies modernizacijos proceso praeitį teoretikai studijavo 
tam, kad sukurtų modelius, leidžiančius suvokti trečiojo pasau- 
lio dabartį. Vieną įrakingiausių modernizacijos modelių pateikė 
V. V. Rostowas. Remdamasis Vakarų patirtimi XVIII ir XIX am- 
žiuje, Rostowas sukūrė „pramoninio pakilimo“ (industrial take- 
off) modelį, kurį tikėjosi pritaikyti nevakarietiškoms visuo- 
menems. Sutelkęs dėmesį į paskutinio XVIII amžiaus ketvirčio 
Britaniją, autonominiam pramonės plėtros procesui, besiremian- 


* Daniel Lerner, citata pateikta Charles Tilly. Big Structures, Large Processes, Hu- 
ge Comparisons. - New York, 1984. - P. 46. 

čiam taikomąja mechanika, apibūdinti jis pasitelkė mechaninio 
pagreitėjimo ir jėgos sąvokas. 

Modernizacijos teoretikai apskritai pabrežė, kad sparti eko- 
nomikos ir urbanistikos plėtra turėjo destabilizuoti poveikį bei 
skatino įvairių formų politinį smurtą*. Pasak vieno teoretiko, 
„jau vien skatindama nuolatinius pokyčius visose visuomenės 
gyvenimo srityse, modernizacija neišvengiamai sukelia dezorga- 
nizacijos ir dezorientacijos procesus“. Socialinės problemos, gru- 
piniai konfliktai ir protesto judėjimai — visi tie reiškiniai, kurie 
iškilo XX amžiaus septintajame dešimtmetyje - gali būti laikomi 
modernizacijos trūkumais??. 

Tačiau ne modernizacijos teorija buvo postūmis Amerikos is- 
torikams atkreipti dėmesį į socialinę istoriją. Pirmaisiais XX am- 
žiaus dešimtmečiais — dar prieš tai, kai susiformavo prancūzų analų 
mokykla — grupė amerikiečių istorikų, pasivadinusių „naujaisiais 
istorikais“, ragino savo kolegas atsikratyti „anksčiau praeities stu- 
dijoms nustatytų apribojimų“ ir į savo analizę įtraukti kiek gali- 
ma įvairesnius šaltinius?!. Demokratijos ir įvairovės patirtis ne- 
išvengiamai paskatino istorikus susidomėti socialine sritimi. Ta- 
čiau neturėdama tokio teorinio modelio kaip marksizmas ar visa 
apimančių metodų, kokius siūlė analų mokykla, naujoji istorija 
Amerikoje susidūrė su didėjančiu išsiskaidymo pavojumi. Mo- 
dernizacijos teorija žadėjo visus šiuos naujus tyrimus įtraukti į 
vieną darnų modelį. Kuriam laikui ji susilaukė daug sekėjų. Ben- 
droje šiuolaikinės Jungtinės Valstijų istorinės raštijos apžvalgo- 
je, išleistoje 1980 metais, modernizacijos teorija savo reikšme 
buvo prilyginama analų mokyklai, marksizmui, tarpdalykiniams 


* Čia akivaizdi Durkheimo įtaka tik patvirtina tai, kad yra neatsargu teorijas skirs- 
tyti pagal konkrečius jų įkvėpėjus. 

* S. N. Eisenstadt, citata pateikta Tilly. Big structures. — P. 54. Apie Rostowo 
pramoninio pakilimo teoriją. Žr. W. W. Rostow. The Srages of Economic Growth. — 
Cambridge, England, 1960. 

*! James Harvey Robinson teigė, kad naujoji istorija apima „visus pėdsakus ir žen- 
klus to, ką žmogus yra padaręs ar ką jis galvojo nuo tada, kai pirmąkart pasirodė 
žemėje... Jos informacijos šaltiniai apima tiek Chelles vietovėje rastus primityvius 
titnago kirvukus, tiek rytinius laikraščius“. Citata pateikta kn. Stern, Varieries of 
History, p. 265, 258. 

reiškiniams, specializacijos procesui, kiekybiniams metodams, so- 
cialiniam mokslui bei socialinei teorijai?*. 

Šis sąrašas yra daug sakantis, nes susieja tris vyraujančius XX am- 
žiaus istorijos modelius su istorijos kaip mokslo profesionalizaci- 
ja, su kitais socialiniais mokslais bei su kiekybiniais metodais. Kaip 
ir analų mokykla, modernizacijos teorija siekė istoriją priartinti 
prie socialinių mokslų ir dažnai buvo siejama su istorinių tyrimų 
kiekybiniais metodais. Šių metodų šalininkų nuomone, nuolati- 
nis suskaičiuojamų dokumentų rinkimas ir kiekybinių priemonių 
taikymas buvo mokslinio istorijos statuso garantas ir teikė vilčių 
dėl metodo universalizacijos. Kiekybiniai metodai gali būti taiko- 
mi bet kokiai kultūrai, bet kokiai epochai ir iš esmės bet kokiam 
istorijos klausimui. Jie idealiai tiko modernizacijos studijoms 
visame pasaulyje. Istorikai naudojo statistiką, įrodinėdami vergų 
ekonomikos veiksmingumą ar neveiksmingumą, plėtodami šeimos 
gyvenimo modelius ikiindustriniais ir industriniais laikais bei 
nustatinėdami europietiškų ligų poveikį Naujojo pasaulio vieros 
gyventojams. Buvo tikimasi, kad juo plačiau istorikai naudos sta- 
tistinius metodus, juo mokslo dalykas bus moksliškesnis. Atrodė, 
jog kiekybiniai metodai idealiai garantuoja neutralumą ir nešališ- 
kumą, leidžia faktams kalbėti patiems, trumpai tariant, matemati- 
zuoja istoriją ir Vakarų istorikams leidžia reikšti vis didesnes pre- 
tenzijas dėl jų dalyko kompetencijos. 

Nepaisant pradinių pažadų ir sąsajų su kiekybiniais metodais, 
tiesioginė modernizacijos teorijos įtaka buvo trumpalaikė. Iškilu- 
si XX amžiaus šeštajame ir septintajame dešimtmečiuose įvykus 
pokyčiams trečiajame pasaulyje, susijusiems su dekolonizacija, ji 
susigadino reputaciją po Vietnamo karo. Jungtinėse Valstijose mo- 
dernizacijos teoriją imta kritikuoti dėl keleto priežasčių. Kai kurie 
istorikai teigė ją esant iš esmės neistorinę dėl to, kad ji rėmėsi 
sociologiniu teoretizavimu. Kiti ją kritikavo dėl etnocentriškumo, 
kuris pasireiškė tuo, jog nevakarietiškas visuomenes ir kultūras ji 
vertino pagal Vakarų plėtros standartus. Be to, modernizacijos te- 


>? Šis ranking grindžiamas rodykle kn. Michael Kammen, ed. The Past Before Us: 
Contemporary Historical Writing in the United States. — lthaca, N. Y., 1980. — 
P.511-524. 

orija buvo kritikuojama ir del glaudžių ryšių su strateginėmis stu- 
dijomis Vietnamo karo metu. Tad jos idėją sukompromitavo 
šiurkštus amerikiečių kišimasis į trečiojo pasaulio politiką. 

Del visų šių priežasčių modernizacijos teorija atsitraukė į šalį, 
ir dabar istorikų sluoksniuose ištikimų jos sekėjų yra nebedaug. 
Tačiau nepaisant to, kad modernizacijos teorija sunyko kaip mo- 
delis, jos iškelti klausimai lieka tiek pat svarbūs ir istorijos studi- 
jose yra labai reikšmingi. Jau pats tokių žurnalų kaip Pasaulio 
raida ir Lyginamosios visuomenės ir istorijos studijos egzistavimas 
rodo, jog dauguma mokslininkų ir toliau stengiasi panaudoti 
modernizacijos Vakaruose patirtį šių laikų ekonominiams ir po- 
litiniams procesams. XX amžiaus paskutiniame dešimtmetyje is- 
torikai ir socialiniai mokslininkai nebemano, kad funkcionuoja 
universalus modelis; jie pabrėžia skirtumus tarp Vakarų ir kitų 
pasaulio regionų, nors Vakarų raida vis dar yra laikoma pagrin- 
diniu palyginimų išeities tašku. 

Nors modernizacijos teorijos įraka sumažėjo, tikėjimas moks- 
line istorija ir visuotinės istorijos idėja dar visai neseniai buvo 
paveikus. Atsiradus kompiuteriams, kiekybiniai metodai tapo dar 
patrauklesni ir teikė galimybę kaupti greitai didėjančias žinių 
atsargas. Be to, siekiant sėkmės tebesitęsiančiame šaltajame kare 
reikėjo pažinti pasaulį. Todėl Amerikos vyriausybė finansavo nau- 
jas regionines Pietryčių Azijos, Tarybų Sąjungos ir Rytų Euro- 
pos, Lotynų Amerikos ir t. t. programas, studijas užsienio kalbo- 
mis ir istorinius tyrimus apie kiekvieną pasaulio kampelį. 

Visa ši veikla buvo grindžiama principais, išplėtotais nuo 
XIX amžiaus vidurio: moderni, mokslinė istorija, siekdama su- 
prasti plėtros tendencijas, kiekvieną pasaulio regioną gali įtraukti 
į vieną visuotinę istoriją. Nors pavieniai istorikai daugiau nebe- 
siekė patys vieni papasakoti visą visuotinę istoriją, kaip tai darė 
istorikai profesionalai rašo atskiras tokios istorijos dalis. Teisin- 
gai pateikta istorija leidžia pastūmėti į priekį patį modernizaci- 
jos (ir pažangos) procesą. Kaip paaiškės iš tolesnių skyrių, Jung- 
tinėse Valstijose imta kritikuoti kiekvieną šios vizijos elementą 
ir kelti klausimus dėl pačios istorijos ateities. 

Tačiau prieš pereinant prie šio pasakojimo, svarbu pripažinti 
stebėtiną nešališko mokslo ir modernizacijai tarnaujančios moks- 
linės istorijos įvaizdžio galią. Jokių aistrų ir prietarų nevaldomo 
visažinio mokslininko tyrinėtojo-didvyrio paveikslas vertė tikėti, 
kad yra įmanoma ne tik neregėta materialinė pažanga mokslo ir 
pramonės dėka, bet ir pergalė prieš prietarus, fanatizmą ir visas 
kitas intelektualinio ir politinio absoliutizmo formas. Sukūrę mo- 
dernią standartizuoto ir universalaus istorinio laiko koncepciją 
ir istoriko, kaip kiekvienos istorijos faktų šeimininko, sampratą, 
istorikai galėjo sau kelti naujas užduotis. Jie pasakojo moder- 
nėjimo ir išsivadavimo iš praeities tamsos istoriją. Jų istorijos 
prasmė buvo labai susijusi su moderniu pasauliu. Nepaisant nelai- 
mių, kurias arnešė šiuolaikiniai karai ir technologijos, dauguma 
istorikų ir toliau modernybę laiko vienintele alternatyva tamsai 
ir sąlygiškam daugelio „tradicinių“ visuomenių skurdui. 

Pasakodami istoriją „tokią, kokia ji buvo iš tikrųjų“, neapkrau- 
tą dieviškosios valios išaiškinimais ir nuorodomis į Bibliją, isto- 
rikai manė palengviną žengimą modernybės link. Tuo jie sudarė 
galimybę Vakarams užvaldyti ne tik laiką ir faktus, - universalius 
vienetus, kuriuos gali analizuoti kiekvienas nešališkas tyrinėto- 
jas, — tačiau galiausiai ir likusiojo pasaulio istorijas. Socialinė 
darbininkų, vergų ir imigrantų istorija bei trečiojo pasaulio tautų 
istorijos gali būti įtrauktos į vyraujančius vakarietiškus istorinės 
raidos modelius —- marksizmą, analų mokyklą ar modernizacijos 
teoriją. Šie visa apimantys imperialistiniai modeliai kartkartė- 
mis tarnaudavo Rytų ir Vakarų blokų politiniam imperializmui, 
drauge ir šaltajam karui: tam tikra marksistinės istorijos atšaka 
padėjo palaikyti sovietinio stiliaus komunizmą; modernizacijos 
teorijos atmaina tiesiogiai tarnavo Jungtinių Valstijų interesams 
užsienyje; o analų mokykla siūlė trečiąjį kelią, kurio bendras re- 
zultatas buvo vis tas pats — Vakarų (tik šiuo atveju — Vakarų 
Europos) įsiviešpatavimas. Kitame skyriuje rašoma, kokią vietą 
šios naujos istorinės koncepcijos užėmė nacionalinėje Amerikos 
epopėjoje; epopėjoje, kurią įkvėpė tikėjimas tuo, kad tauta kaip 
vienetas ypač tinka pažangai ir modernybei. 

776 metais Jungtinėms Valstijoms tapus valstybe, istorija 

jau buvo perimta iš baladžių autorių ir metraštininkų ir pa- 

tikėta filosofams, kurie visas pažinimo formas tvirtai pagrin- 

dė racionaliais tyrinėjimais. Daugelis Vakarų mąstytojų, 
kuriuos vis dar stebino Newtono gebėjimas paaiškinti Saulės siste- 
mos funkcionavimą, įtikėjo, kad žmonių judėjimą, kaip ir dan- 
gaus kūnų judėjimą, galima suvokti pasitelkus mokslinius 
dėsnius. Po tokio minties posūkio praeitis tapo ne tik faktų sau- 
gykla, — dabar atrodė, kad joje esama tam tikrų užuominų apie 
ateitį. 

Šiame perėjimo nuo pozicijos ir metraščių prie socialinio moks- 
lo etape istorikai ėmė analizuoti praeities įvykius ir ieškoti logi- 
kos, nulemiančios socialinės plėtros krypų. Paveikti Herderio ir 
Hegelio idėjų jie tvirtino, jog naujasis politinis vienetas — nacio- 
nalinė valstybė — įkūnijo žmonijos tikslus ir todėl jis turi būti 
studijuojamas siekiant atskleisti besirutuliojančių įvykių pras- 
mę. Tuo būdu istorija ir mokslas, neseniai tapę pagrindiniais 
informacijos apie žmonių veiklą šaltiniais, buvo glaudžiai susieti 
su trečiąja šiuolaikine jėga — nacija. 

Pačios nacionalinės valstybės tapo iškiliomis Europos paveikslo 
dalimis, nes XIX amžiaus pradžioje Prancūzijos revoliucijos karų 
dėka susidarė sąlygos radikalioms reformos idėjoms sklisti kaimy- 
ninėse šalyse, kuriose nuo sostų buvo nuversti rinktiniai Europos 
monarchai. Žodžiu „karalystė“ būdavo apibūdinama teritorija, 
priklausanti vienam valdovui, „šalis“ reiškė žemę, kurioje žmo- 

nės gyveno kaip valdiniai, o „valstybė“ buvo siejama su labai šiuo- 
laikiška idėja —- žmonių bendrija, sąmoningai susibūrusia į poli- 
tinį vienetą. Nacionalizmui tapus politinių ir socialinių reformų 
varikliu, žmonės tikėjosi, kad nacionalinė istorija teiks galimy- 
bių suvokti žmonijos pažangą, dėl kurios iškilo moderniosios 
valstybės. 

Šalis galima įsivaizduoti kaip įvairiaspalves dėmes žemėlapyje 
arba kaip suverenias valstybes, kurios yra puikiai atstovaujamos 
tarptautinio lygio susitikimuose. Jas daug sunkiau apibrėžti kaip 
žmonių kolektyvą, nors jos yra pagrįstos piliečių valia susiburti į 
vienijančią visumą. Stebint, kaip aistringas etninis lojalumas Rytų 
Europoje ardo nacionalines valstybes, telieka tik spėlioti, kokiais 
nematomais saitais tauta yra suvienyta į valstybę. Po nepriklau- 
somybės paskelbimo amerikiečiams šis klausimas buvo labai ak- 
tualus, nes reikėjo sukurti nacionalinio bendrumo jausmą, kuris 
kitų šalių Žmonėms atrodė savaime suprantamas. Jungtinėms 
Valstijoms stigo vieningo etninio kamieno, vienijančių oficia- 
liosios bažnyčios ritualų ar bendrų pasakojimų visumos; visus 
šalies gyventojus telkė tik sukilimo įvykiai. Tad amerikiečiai tu- 
rėjo išrasti tai, ką europiečiai paveldėjo: solidarumo jausmą, na- 
cionalinių simbolių visumą bei visa tai, kas šalies viduje sukelia 
politines aistras. 

Pranašesnės kitų šalių galimybės kurti nacionalinę tapatybę 
gerai buvo parodytos XX amžiaus septintojo dešimtmečio Pran- 
cūzijos mokyklos geografijos vadovėlyje. Knygos įklijoje per du 
lapus driekėsi poromis išrikiuotų ir tam tikro laikotarpio drabu- 
žiais aprengtų prancūzų vyrų ir berniukų — tarsi popierinių lė- 
lių — eilė. Kairiajame krašte vyras ir berniukas — aiškiai tėvas ir 
sūnus — buvo apsirengę šiuolaikiniais drabužiais, toliau vyras su 
dvieiliu švarku ir fedora buvo rankomis susikibęs su kitu ber- 
niuku, kuris mūvėjo plačias prie kelių susegamas kelnes ir avėjo 
aulinius iki kelių batus. Kiti du buvo apsirengę pagal amžiaus 
pradžios madą, ir taip toliau per du puslapius; pabaigoje pavaiz- 
duotas Karolingų laikotarpio vyras, vilkįs aptemptu švarku ir 
mūvįs glaudžiai prie kojų prigludusias kelnes. Šie vaizdai skaity- 
tojui turėjo padėti suvokti prancūzų tautos esmę: tai nenutrūks- 

tama grandinė prancūzų vyrų, nuo seno gyvenusių savo žemėje 
ir auginusių vaikus. Vaizdingojo piešinio autoriai labai raiškiai 
perteikė savo mintį ir kartu pabrėžė vyriškus modernaus nacio- 
nalizmo pagrindus. 

1789 metais ratifikavus naująją Amerikos konstituciją, Jung- 
tinėse Valstijose (tuo metu šis daiktavardis buvo vartojamas su 
daugiskaitinėmis formomis) atsirado centrinės valdžios struktūra, 
tačiau tik saujelė amerikiečių — daugiausia revoliucijos lyderių — 
turėjo tų nacionalinių sentimentų, kurie buvo būtini naujojo poli- 
tinio darinio gyvybingumui. Kaip metaforiškai pažymėjo vienas 
amžininkas, naujoji konstitucija užkėlė federalinį stogą, nors fe- 
deralinių sienų dar nebuvo. Po dvidešimties metų problema ne- 
bebuvo tokia opi, tačiau dar vis kėlė susirūpinimą. 1809 metais 
paskutinėmis savo dienomis Baltuosiuose rūmuose Thomas Jef- 
fersonas gavo Virdžinijos valstijos New Brunswicko apygardos 
Wesrwardo Millo bibliotekos draugijos laišką, kuriame jis buvo 
prašomas tapti tos bibliotekos globėju. „Mūsų draugiją, — rašė 
prezidentui draugijos sekretorius, — sudaro fermeriai, mechani- 
kai, taikos teisėjai, dvasininkai, karininkai, teisininkai, mokyklų 
direktoriai, pirkliai, paštininkai, vienas asamblėjos narys ir vienas 
kongreso narys“. Toliau buvo pateiktos šešių metams paskirtų 
direktorių pavardės: „Hubbardas Hobbsas ir Johnas Harrisonas 
(abu plantatoriai), Josephas Percivallis (natūralizuotas pilietis), 
Jesse Coe (metodistų bažnyčios vyresnysis), Josephas Saunder- 
sas (baptistų bažnyčios dekanas) ir Markas Greenas (Virdžinijos 
savanoriškosios kariuomenės majoras)“. Baigdamas savo laišką 
sekretorius pateikė nelengvą klausimą: „Ar galima tikėtis, kad 
toks nevienalytis darinys kada nors bus gana tvirtas?“! Šis 
pavyzdys atspindėjo visos amerikiečių nacijos problemą, kurios 
esmė — ideologinis „E Pluribus Unum * i1mperatyvas, t. y. aiš- 
kiai juntamas poreikis sukurti bendrą sąjungą iš itin skirtingų 
šalyje gyvenusių grupių. 


' Jefferson papers. Firestone library. — Princeton, MS, 445052. 


* Lot. „Vienovė vienovėje“. - Vert. 

Nacionalinės tapatybės problema 


Jau daug buvo pasakyta apie amerikiečių didžiavimąsi savo unika- 
liu paveldu, tačiau prieš tai, kai buvo suformuotas tas vientisas 
paveldas, akivaizdūs skirtumai, išryškėję tarp Jungtinių Valstijų 
gyventojų, sukėlė nemažai problemų. Amerikiečiai žinojo, kad 
valstybės idealas buvo „vienas karalius, viena bažnyčia ir viena 
kalba“; kaip tik tokią organišką vienybę norėjo pasiekti kolonijų 
lyderiai. Revoliucija patriotams suteikė puikią galimybę Ame- 
rikos socialinę įvairovę vertinti kaip naujoviško valstybingumo 
pagrindą; tačiau atsikratyti praeities palikimo nebuvo lengva. 
Nors Nepriklausomybės karas buvo sėkmingas, jis negalėjo sukur- 
ti bendrų nuostatų, simbolių ir socialinių teisių, kurios buvo 
būtinos norint sukurti bendrą nacionalinę tapatybę. Dauguma 
pompastiškų teiginių apie unikalią Amerikos misiją puoselėti 
visos žmonijos laisvę skambėjo tarsi nervingas šūkčiojimas ka- 
pinių tamsoje tarp „antkapių“ nesėkmingoms respublikoms, kurios 
nesugebėjo garantuoti monarchijai jai būdingos vienybės ir soli- 
darumo. 

Mokslininkų susidomėjimas politine istorija sustiprino nuo- 
monę, kad nacionalinė integracija buvo susijusi su autonominių 
tendencijų nuslopinimu trylikoje anksčiau suverenių valstybių 
arba kompromiso tarp priešiškų Jungtinių Valstijų dalių paieš- 
ka, o ne su bendros tapatybės, kuri galėtų sustiprinti visumą, 
formavimu. Paprastas Wesrwardo Millo bibliotekos draugijos 
pavyzdys atspindėjo esminę problemą: ar gali susivienyti tauta, 
susiskirsčiusi į tuziną religinių denominacijų, išsaugojusi sociali- 
nes struktūras, kurios skyrė mechanikus nuo kariuomenės majorų, 
ir būdama padalyta į šalyje gimusius ir natūralizuotus piliečius? 
Ir jeigu gali, tai kokiomis sąlygomis? Ar nacionalinė kultūra gali 
amerikiečius suburti taip, kaip juos suvienijo Nepriklausomy- 
bės karas? 

Kaip buvo galima tikėtis iš veiklos, susijusios su socialinės 
įtakos paskirstymu, pats nacionalinės savimonės formavimo pro- 
cesas vyko gana vaidingai. Po Nepriklausomybės karo amerikie- 
čiai netapo vieninga tauta. Greičiau karas iškėlė nacionalizmo 

problemą — poreikį suformuoti tobulesnę sąjungą, nes kovos su 
bendru priešu ir taikos garantavimo uždaviniai jau nebeatliko 
vienijančio vaidmens. Revoliucijos pabaigoje Jungtinių Valstijų 
piliečiai ne tik kad trumpai tebuvo gyvenę toje žemėje; žemė, 
kurioje jie gyveno, buvo ne jų. Dar visai neseniai didelė tos ša- 
lies dalis priklausė kitiems žmonėms. O išsvajotoji teritorija, ply- 
tinti už Apalačų kalnų, vis dar priklausė paveldėtosioms Ameri- 
kos indėnų valdoms. 

Amerikiečiai ne tik geografiškai įsiterpė tarp vietos gyventojų 
ir europiečių; jie atsidūrė ir tarp dviejų socialinio žemės panaudo- 
jimo sampratų: europietiškos doktrinos, anot kurios žemė 
priklauso tiems, kurie sugeba ją „veiksmingai panaudoti“, ir indė- 
nų tikėjimo, teigiančio, kad žemė, kaip saulė ar oras, negali pri- 
klausyti žmonių visuomenei. Atradimų amžiuje monarchų glo- 
bojami Europos navigatoriai iš metropolinių centrų leisdavosi į 
ilgas keliones; jų užkariavimo teisė namie buvo visuotinai pripa- 
žįstama, o užjūriuose bet kokias teises atstodavo karinė galia. Be 
to, religinė evangelinė europiečių tradicija pripažino, ir netgi ska- 
tino, pagoniškų tautų pavergimą, o hierarchinės politinės santvar- 
kos smarkiai palengvino tolimų kraštų valdymą. Užkariavimo 
apologetika, kuri buvo naudinga tokioms Europos galybėms kaip 
Didžioji Britanija, nepriklausomoms Jungtinėms Valstijoms ne- 
teko reikšmės. Amerikiečių nacija, po sukilimo nutraukus: savo 
juridinius ryšius su Didžiąja Britanija, buvo unikalus europietiš- 
kas svetimkūnis ant didžiulio žemyno atlantinio šelfo. Naujoji 
respublika turėjo ieškoti kitokių argumentų, kuriais būtų buvę 
galima paceisinti milžiniško Šiaurės Amerikos žemyno vietos gy- 
ventojų išstūmimo politiką. 

Trylika jau nepriklausomų valstijų buvo savotiškas atskirų 
politinių darinių rinkinys, iš kurio reikėjo kurti valstybę. Tik 
retrospektyviai žvelgdami istorikai tų valstijų panašumus gali su- 
griežtinti su jų skirtumais, nes realiai egzistavusios bendrybės — 
kalba, įstatymai ir institucinė istorija - nuvedė netinkama kryp- 
timi, t. y. atgal į praeitį, į sąjungą su Anglija, kuriai vis dar buvo 
priskiriamas nekenčiamo engėjo įvaizdis. Minėtųjų valstijų pro- 
testantiškas palikimas atrodo vienalytis taip pat žvelgiant tik ret- 

rospektyviai. Iš tikrųjų tuo metu tuzinas ar daugiau religinių ben- 
druomenių ir sektų kariavo viena su kita, dauguma jų tvirtino 
savo doktriną esant vienintelę teisingą. Egzistavo vienas bendras 
įkvepiantis dokumentas - Nepriklausomybės deklaracija, tačiau 
joje išreikštos savaime suprantamos tiesos apie visų žmonių įgim- 
tąją laisvę greičiau priešino nei vienijo, nes Jungtinės Valstijos 
vis dar buvo vergų savininkų visuomenė. 

Amerikos revoliucija nepadėjo susiformuoti nacijai, jei jau ne- 
kalbėsime apie bendrą tautą. Konstitucija numatė naujas naciona- 
lines institucijas, tačiau atimdama galią iš daugumos institucijų 
vietose ji veikė prieš patriotinės liaudies kultūros formavimąsi. 
Nauji Filadelfijos delegatai, 1787 metais susirinkę apsvarstyti cen- 
trinės valdžios stiprinimo klausimų, pasisakė už tai, kad tobu- 
lesnė sąjunga būtų kuriama ne simboliais ir sentimentais, tačiau 
teisiniu būdu, pasitelkus procedūras ir struktūras. Nacionalinės 
struktūros pertvarkymo būtinybė buvo pagrįsta racionaliomis dis- 
kusijomis apie gynybinę strategiją nuo išorės jėgų ir apie preky- 
binį valstijų bendradarbiavimą. 

Ratifikacijos procesas buvo atviras, tačiau specialiuose valsti- 
jų suvažiavimuose išrinkti apytiksliai tūkstantis penki šimtai de- 
legatų, 1787 ir 1788 metais diskutavusių konstitucinės sandaros 
klausimais, vis dėlto atstovavo tik revoliuciniam elitui. Nors šie 
veikėjai ir buvo išrinkti laisvuose rinkimuose, jie išsaugojo poli- 
tinius uždaros valdančiosios grupės įpročius. Jų nacionalizmas 
buvo grindžiamas praktine išmintimi. Už jų politinių diskusijų 
ribų mažai tebuvo bendrybių asmeniniame žmogiškosios patir- 
ties lygmenyje ir teigiamų simbolių, kurie būtų buvę lengvai at- 
pažįstami visoje teritorijoje nuo vieno atlantinio šelfo krašto iki 
kito. Išskyrus lyderių savitarpio supratimą, jų valstybė neturėjo 
nacionalinės ideologijos. Tėvai įkūrėjai siūlė neokolonialistiškai 
spręsti vienybės problemą ir sukurti tokią sistemą, kurioje nu- 
rodymus iš centro vykdytų specialiai atokiau nuo paprastų žmo- 
nių besilaikantys pareigūnai. 

Amerikiečiai didžiavosi tuo, kad jiems sekėsi kurti naują, stip- 
resnę federalinę valdžią, o tai skatino optimistiškai vertinti sa- 
vivaldos plėtojimą. Po porevoliucinės depresijos grįžusi gerovė 

taip pat stiprino pasitikėjimą respublikoniškuoju eksperimentu, 
tačiau amerikietiškoji tapatybė ėmė formuotis tik XVIII amžiaus 
paskutinio dešimtmečio viduryje, kai Prancūzijos revoliucijos 
įvykiai sutapo su Amerikos politiniais įvykiais. Gana netikėtai 
Prancūzijos revoliucija paskatino iškilti naują grupę amerikiečių 
radikalų, kurių dauguma dėl savo jauno amžiaus nedalyvavo anks- 
tesniuose protestuose prieš britus. Prancūzų tikslai tapo jų pačių 
tikslais; o griaunančios jėgos kupini 1793 metų įvykiai, jų nuo- 
mone, tik patvirtino gyvenamojo meto svarbą. Prancūzijos re- 
voliucija leido naujai įvertinti Amerikos revoliucijos reikšmę — 
dabar ji atrodė tarsi pirmasis veiksmas tos istorinės išsilaisvinimo 
dramos, kuri rutuliojosi Europoje. Kadangi prancūzai priėmė 
naujoves, tai ir pokyčiai, vykę Amerikos visuomenėje, greičiau 
pranašavo ateities procesus, o ne atspindėjo šiurkštų tos visuo- 
menės provincializmą. 

Būdami seniai atitrūkę nuo savo europietiškosios praeities, 
amerikiečiai galėjo savo likimą susieti su įsivaizduojama ateiti- 
mi. Prancūzijos Respublikos retorikos pakurstytos politinės aist- 
ros Jungtinėse Valstijose užvirė kaip tik tuo metu, kai Vašingto- 
no administracija energingos centrinės vyriausybės veiklos dėka 
emė didžiuotis pasiekusi stabilumą. Vietoj paprastų balsuotojų 
pagarbos valdžia sulaukė visuomeninių demonstracijų Prancū- 
zijos karinėms pergalėms paremti. Respublikoniški laikraščiai ir 
politiniai klubai, kurie dažniausiai buvo negrabi jakobinų klubų 
imitacija, buvo steigiami turint vienintelį tikslą — kritikuoti vy- 
riausybę. 

Respublikonais save vadinę naujieji radikalai pareikė nepapras- 
tai skvarbią socialinės elito galios pagrindų analizę, kuri paskati- 
no atkaklią polemiką apie plačiosios visuomenės dalyvavimą po- 
litiniame gyvenime. Diskusijos konkrečiais klausimais iškėlė į 
dienos šviesą dar didesnius nesutarimus dėl demokratinio valdy- 
mo prigimties. Oficialiąją valdžią respublikonai be paliovos puolė 
iki pat 1800 metų, kai Thomas Jeffersonas buvo išrinktas prezi- 
dentu. Prezidento rinkimus Jeffersonas laimėjo po itin triukš- 
mingos kampanijos, kurios metu labai aiškiai išryškėjo alterna- 
tyva tarp elito valdžios ir liaudies galios. Šie prezidento rinkimai 

visiems laikams pakeitė politinę nacijos kultūrą ir areinantiems 
šešiasdešimčiai metų nulėmė Jungtinių Valstijų visuomeninės po- 
litikos pobūdį. 

Tuo pačiu metu Amerikoje prasidėjo prekybos klestėjimo 
laikotarpis, kuris iš dalies buvo susijęs su tuo, kad Amerika kaip 
neutrali šalis vertėsi krovinių plukdymu kariaujančioms Europos 
tautoms. Šis klestėjimas skatino kelių statybą, pašto paslaugų plė- 
timą ir laikraščių steigimą visos šalies miestuose ir miesteliuose. 
Naujas platus komunikacijų tinklas smarkiai padidino partinių 
diskusijų atgarsį. Informacijos ir nuomonių kontrolę, kuri anks- 
čiau buvo elito rankose, dabar perėmė iškalbingieji elito kriti- 
kai. Vyrų raštingumas visur, išskyrus Pietus, artėjo prie 90 pro- 
centų; atitinkamai didėjo ir moterų raštingumas. Taigi faktinius 
aukštuomenės privalumus, - kompaktiškumą ir gebėjimą veikti 
organizuotai, — dabar nustelbė liaudies daugumos mobilizacija 
per spaudos kampanijas. 


Istorija ir nacionalinė tapatybė 


Retrospektyviai žvelgiant yra akivaizdu, kad Prancūzijos revoliu- 
cija suteikė galimybę amerikiečiams išsilaisvinti iš jų kolonijinei 
praeičiai būdingos eurocentrinės orientacijos, tačiau tai buvo 
atskirų visuomenės grupių išsilaisvinimas. Federalistų pralaimė- 
jimas rinkimuose paskatino daugelį elito šeimų pasitraukti iš na- 
cionalinės politikos ir nacionalizmo sampratos kūrimą palikti 
kitiems. Triukšminga XVIII amžiaus paskutinio dešimtmečio 
politika nuvylė tokius kultūrinius nacionalistus, kaip Noahas 
Websteris, Charles Brockdenas Brownas ir Samuelis Lathamas 
Mitchillas, kurie tikėjosi, kad laisvosios Amerikos institucijos 
skatins literatūrą, mokslą ir švietimą. Jų nacionalistinį įkarštį 
kurstydavo svajonės apie Amerikos didybę tose srityse, kuriose 
pasižymėjo didžiosios metropolinės Europos civilizacijos. Neiš- 
silavinusių Žmonių revoliucinės aistros protrūkis įtikino juos, 
kad konservatoriai buvo teisūs: verdant karilui iškyla nuoviros. 
Politinis federalistų fiasko reiškė ne tik tai, kad bus keičiami kon- 

kretūs valdžios žmonės - pralaimėjo pati gerbtinos valdžios kon- 
cepcija; drauge susiformavo ir nauja amerikiečio samprata. 

Tad iš tradicinės Amerikos orientacijos į Europą išsilaisvino 
paprasti amerikiečiai, kurie, siekdami pritarimo savo pomėgiams 
ir vertybėms, aukštino tai, kas buvo išskirtinai amerikietiška: ins- 
tituciškai įteisinta laisvė, visuotinis praktiškumas, reformatoriš- 
ka aistra, o svarbiausia — plačios paprastų žmonių veiklos gali- 
mybės. Per pirmuosius dešimtmečius po Jeffersono išrinkimo 
išryškėjo demokratinės santvarkos prasmė. Žmonės norėjo ne tik 
balsuoti; jie siekė dalyvauti visuomenės gyvenime kaip pilnaver- 
čiai piliečiai: organizuoti pusiau visuomeninius susirinkimus, 
rengti diskusijas politiniais klausimais, mobilizuoti piliečius ir 
bendrų interesų grupes. Vienas įstabiausių naujosios respubli- 
kos socialinio gyvenimo bruožų buvo spontaniškas tūkstančių 
savanoriškų asociacijų kūrimasis. Šis reiškinys liudijo, kad for- 
muojasi Amerikos visuomenė — vyrų ir moterų, pasiryžusių ak- 
tyviai dalyvauti valstybės gyvenime ir savaip traktuoti Jungtinių 
Valstijų reikšmę, bendrija. 

Naujų savanoriškų draugijų įvairovė priklausė tik nuo to, kiek 
laki buvo tuo metu vyraujanti visuomenės vaizduotė; 1808 me- 
tais, pavyzdžiui, buvo įkurta net Amerikos patriotų draugija, kuri 
ketino užsiimti nacionalinio charakterio formavimu; egzistavo 
daugybė organizacijų (tokių kaip Wesrwardo Millo bibliotekos 
draugija, kurios nariai paraše laišką Jeffersonui) bibliotekoms kur- 
ti. Troškimas tobulėti atsiskleisdavo debatų ir studijų klubuose, 
kuriuos ypač mėgo dar palyginti jauni suaugę žmonės. Plečiantis 
miestams, daugėjo priešgaisrinių organizacijų ir kitų abipusės 
pagalbos draugijų skaičius. Beveik visos religinės bendruomenės 
turėjo pagalbininkų. Naujojoje veikloje nepaprastai aktyviai da- 
lyvavo moterys. Jos organizavo labdarą, kiekviename mieste kū- 
rė vietines moterų misionierių organizacijas ir prieglaudas vieni- 
šoms moterims. 

Dažniausiai savanoriškų draugijų steigimą nulemdavo visuo- 
menės reformos reikmė, kurią dažnai paskatindavo religinio at- 
sinaujinimo iniciatyvos. Pirmasis ir ilgiausiai gyvavęs judėjimas 
buvo blaivybės sąjūdis, paskui kalėjimų ir ligoninių reforma, sa- 

batizmas, vėliau natyvizmas ir galiausiai pati produktyviausia re- 
formatoriškoji iniciatyva — antivergovinis judėjimas. Egzistavo 
šimtai antivergovinių draugijų, kurių dauguma klestėjo Pietuose. 
Tokiu būdu įvairios savanoriškos draugijos parodė sugebančios 
mobilizuoti ir platinti informaciją daug geriau nei valdžios ins- 
titucijos. 

Kaip jau buvo minėta, apsišvietęs elitas norėjo sukurti nacio- 
nalinę tapatybę, kuri remtųsi išskirtiniu Amerikos įnašu visuoti- 
nai pripažintose srityse; tuo metu reformuotojai ir sąjūdininkai 
ėmė propaguoti kitokią nacionalumo sampratą. Jiems Jungtinės 
Valstijos reiškė naują socialinio gyvenimo būdą, kuris leisdavo žmo- 
nėms atsiskleisti per visuomenines iniciatyvas. Aktyvistų optimiz- 
mas, susijęs su pastangomis panaikinti vergovę, pagerinti elgesį su 
psichiniais ligoniais ir nusikaltėliais, reorganizuoti labdarą ir kelti 
visuomenės moralę, tapo svarbiu amerikietiško charakterio bruo- 
žu. Šios labai mobilios visuomenės solidarumą turėjo palaikyti 
energija, skirta visuomenės tobulinimo veiklai. XVIII amžiaus 
paskutiniame dešimtmetyje iškilę visuomeniniai veikėjai gerai su- 
vokė, kad pergalė prieš įrakingų sluoksnių remiamą kandidatą į 
prezidentus, savanorių mobilizacija įvairioms reformų progra- 
moms, kova dėl teisės apibrėžti amerikietiškumo esmę - visa tai 
teiks galimybių ant revoliucijos pamatų sukurti savąją naciona- 
linę struktūrą. 

Tuo pat metu nacionalizmas tapo galinga jėga ne tik Jungti- 
nėse Valstijose, bet ir Europoje. Revoliuciniai Prancūzijos įvykiai 
skatino žmones suvokti, kad jie yra piliečiai, turintys naujų įsipa- 
reigojimų visuomeninėje srityje, kurioje buvo plėtojamas mokslas, 
rašoma istorija ir formuojama socialinė politika. Naujoji pra- 
moninė santvarka ėmė vilioti žmones galimybėmis įsidarbinti 
sparčiai augančių miestų gamyklose, ardydama jaukias senojo ag- 
rarinio pasaulio bendruomenes. Industrializacija taip pat skati- 
no raštingumą bei pigių spausdinimo būdų atsiradimą. Pasirodė 
gausybė laikraščių ir žurnalų, skirtų plačiajai skaitančiai visuome- 
nei. Bendra informacija, bendri pasakojimai, bendri simboliai 
nepastebimai vienijo suaugusius skaitytojus. Naujosios bendri- 
jos narius ėmė saistyti kalbiniai, prekybiniai ir valdymo ryšiai. 

Turėdami tuos bendrus atskaitos taškus žmonės galėjo formuoti 
tai, ką Benedictas Andersonas pavadino „įsivaizduotomis ben- 
druomenėmis“, kurios iškilo vietoj visiškai realių kaimo bendruo- 
menių“. 

Jausdami, kad rašytiniai Amerikos revoliucijos metraščiai ga- 
lėtų užpildyti gerbtinų tradicijų, religinės vienybės ir bendros 
kilmės stygių, senstantieji revoliucijos liudytojai paskutiniais 
XVIII amžiaus metais ėmėsi plunksnos. Su pagarbia baime žvelg- 
dami į epochinius XVIII amžiaus aštuntojo dešimtmečio įvykius, 
pirmųjų šalies istorijų autoriai kūrė Amerikos „įsivaizduojamąją 
bendruomenę“, pasitelkę karo metu išryškėjusio herojizmo ir do- 
rybių detales. Šiame judėjime išsiskyrė pustuzinis itin ambicin- 
gų vyrų ir viena moteris, kurie ėmėsi rašyti daugiatomę studiją, 
beveik išskirtinai remdamiesi savo asmenine patirtimi. Tuo bū- 
du Aukščiausiojo Teismo teisėjas Johnas Marshallas, radęs lais- 
vo nuo savo pareigų laiko, ketino perteikti savo prisiminimus 
apie Džordžą Vašingtoną, kurį jis, dvidešimt vienerių metų 
Virdžinijos eilinis, pirmąkart susitiko Valley Forge*; Davidas 
Ramsay ir Hughas Williamsonas buvo tarnavę chirurgais konti- 
nentinėje armijoje; Edmundas Randolphas kaip adjutantas lydė- 
jo Džordžą Vašingtoną į Bostoną prieš tai, kai Vašingtonas buvo 
išrinktas Virdžinijos delegatu į kontinentinį kongresą; istorikai 
ir dvasininkai Jeremy Belknapas, Benjaminas Trumbullas ir Wil- 
liamas Gordonas pamokslavo kariuomenei karo lauke, o Mercy 
Warren, kurios brolis ir vyras buvo žymūs Bostono patriotai, 
ėmėsi plunksnos pirmiausia dėl to, kad ji, būdama moteris, ne- 
galėjo griebtis „tikrų ginklų kovoje su britais?. 

Nors šiems istorikams teko rašyti ir prieš lemtinguosius 
XVIII amžiaus paskutinio dešimtmečio įvykius, ir po jų, jie at- 


? Plačiau apie tai žr. kn. Benedict Anderson. Imagined Communities. — London, 
1983. 

* Valley Forge — vietovė pietryčių Pensilvanijoje, į šiaurės vakarus nuo Filadelfi- 
jos; Washingrono ir Amerikos revoliucinės armijos žiemos stovykla (1777-1778). — 
Vert. 

> Lawrence J. Friedman ir Arthur H. Shaffer. „Mercy Otis Warren and che Politics 
of Historical Nationalism“, William and Mary Ouarcerly, 48 (1975): 194-215. 

kakliai laikėsi savo nuostatų ir pasitelkę istoriją dirbtinai forma- 
vo trūkstamas tautos „mitines atminties grandis“. Šie naciona- 
listiškai nusiteikę autoriai konstravo bendrą praeitį, kuri turėjo 
tapti pagrindu Jungtinių Valstijų išskirtinumui ateityje; naujoji 
respublikoniška valdžia ir šalies likimas, anot Warren, turėjo tapti 
„sektinu pavyzdžiu visam taikos, laisvės, teisingumo ir tiesos sie- 
kiančiam pasauliui“*. Naujų pradžių ir tėvų įkūrėjų siekimų ku- 
pina istorija greitai įgijo konkrečią formą — patriotiniai rašytojai 
sukūrė patrauklų istorinį pasakojimą, kuriame Nepriklausomy- 
bės deklaracija buvo vertinama kaip ilgo kolonijinio laikotarpio 
kulminacija. 

Vėliau šie pirmieji mėginimai rašyti šalies istoriją pravertė kaip 
modelis, kurio pagrindinės prielaidos nebuvo kvestionuojamos 
daugiau kaip šimtmetį. Amerika — tas apsišvietusios Europos 
kūdikis — kovojo už naująją laisvės erą, laikėsi savo principų ir 
siekė, kad „neišnyktų paskutinės, geriausios žmonijos viltys'?. 
Sąmoningai formuodami nacionalinę tapatybę, amerikiečiai iš- 
kėlė tas Amerikos tradicijas ir vertybes, kuriomis jų visuomenė 
skyrėsi nuo papročių ir institucijų, būdingų senajai Europos 
santvarkai. Taip jie įsitraukė į atkaklią kovą tarp hierarchinės 
tradicijos gynėjų ir radikalių reformų šalininkų. Kadangi patys 
švietimo idealai buvo ilgos ir atkaklios kovos dėl tiesos prigimties 
objektas, tai ir amerikiečių, kurie rėmėsi tais idealais, savimonė 
buvo smarkiai susijusi su kultūriniais Europos karais. Kaip jau 
matėme pirmajame skyriuje, paskutiniais XVIII amžiaus dešimt- 
mečiais naujoviškos filosofinės sintezės procesas suvienijo dvi 
intelektualinės veiklos sritis — istoriją ir mokslą. Ir mokslas, ir 
istorija įaugo į naujosios valstybės piliečių savivoką, o demokra- 
tinis nacionalizmas tapo pagrindiniu socialinės pažangos nešėju. 
Sujungę intelektualinius ir nacionalistinius švietimo aspektus, 
amerikiečiai savo šalies istoriją vertino kaip didžią pranašystę, 


* Warren. History of the Rise, Progress and Termination of the American Revolution. — 
Boston, 1805. - T. 1. - P. 435. 

3 Šios frazės autorius - XVIII a. Prancūzijos valstybės veikėjas Anne-Robert Jacgues 
Turgoc. 

skirtą engiamoms pasaulio tautoms, kurios vieną dieną nusimes 
priespaudos jungą ir pasieks savo brandą. 

Visuotiniu sutarimu grindžiamų idėjų ir vertybių cirkuliavi- 
mas Jungtinėse Valstijose buvo ypač svarbus, nes šalyje neegzista- 
vo patriotinė liaudies kultūra. Nematydami jokio konflikto tarp 
tiesos troškimo ir meilės savo šaliai, XIX amžiaus rašytojai naujo- 
sios nacijos „įsivaizduojamajai bendruomenei“ pateikė ir moksli- 
nę, ir patriotinę istoriją. Didėjantis įsitikinimas, esą demokratija, — 
kaip vienintelė valdymo forma, deranti su visais žinomais žmo- 
giškosios prigimties bruožais, — turi mokslinį pagrindą, skatino 
amerikiečius galvoti, kad jie buvo pionieriai, kurių pėdomis seks 
likusioji pasaulio dalis. Tačiau nacionalizmas ir mokslas buvo su- 
derinami tik tol, kol neišsiskyrė jų prasmės ir tiesos supratimas. 

Atvirai politinė Nepriklausomybės deklaracijos filosofija die- 
gė mintį apie mitinę istoriją, kuri teigė, jog žmonės sukūrė 
valdžios institucijas tam, kad šios garantuotų jų įgimtąsias teises. 
Tačiau norint teigti, kad deklaracija buvo logiškas Amerikos 
kolonijinės praeities rezultatas, reikėjo labai kūrybiškai perdirb- 
ti istorinę medžiagą. Revoliucijos įvykių amžininkai žinojo, jog 
amerikiečiai nepriklausomybei pasiryžo nelauktai, nors ir gana 
tvirtai. Deklaracija — šis vargu ar savo teiginiais naujoviškas 
pareiškimas — buvo netikėta atskirų trylikos kolonijų istorijų ato- 
mazga. Iki tol nedaugelis temanė, kad šios atskiros visuomenės 
būtų galėjusios ar norėjusios susivienyti į vieną valstybę; dar ma- 
žiau kas būtų išdrįsęs tvirtinti tos sąjungos priežastimi buvus 
abstrakčią įgimtųjų teisių filosofiją. Kolonijinė istorija tiesiog 
nutrūko, kai susikūrė Jungtinės Valstijos. Viskas įvyko kaip tik 
taip, tačiau tik labai išradingas pasakotojas galėjo tvirtinti, esą 
pastarasis įvykis buvo užprogramuotas jau pirmosiose XVII am- 
Žiaus gyvenvietėse. 

Jeigu deklaracija buvo natūralus kolonijinio etapo pabaigos 
akordas, tai ir Jungtinių Valstijų nepriklausomybę buvo galima 
pateikti kaip ilgos ir herojiškos įvykių sekos kulminaciją. Istori- 
ja, kuri teigė, jog revoliucija ir konstitucijos aktas įgyvendino 
pirmųjų naujakurių troškimus, galėjo gana nesunkiai suvienyti 
skirtingas grupes, sukilusias prieš Britanijos valdymą. Kaip tik 

taip įvykius traktavo įtakinga interpretacinė tradicija, kurią su- 
formavo jau vėlesnės kartos istorikai. Kaip į galingą upę įtekan- 
tys intakai, atskiros kolonijinės praeitys susiliejo į krašto lemųį, 
kuri buvo siejama su ekspansija, ir peraugo į galią valstybės, pa- 
siryžusios pletoti ir individualizmą, ir demokratiją. Benjamino 
Trumbullo istorija buvo savotiškas modelis, kuris įvairius pasa- 
kojimus apie kolonijines ištakas suvienijo į vientisą nacionalinį 
naratyvą“. Dėstoma ištisoms vaikų ir imigrantų kartoms, ši isto- 
rija baltiesiems amerikiečiams leido geriau suvokti save namie ir 
užsienyje. Ne mažiau svarbu yra ir tai, kad istorija, sukurta anks- 
tyvaisiais XIX amžiaus dešimtmečiais, įgijo neginčytinos tiesos 
statusą. 

Istorinė tautos atmintis buvo formuojama taip, jog asmeninė 
ir nacionalinė tapatybės tapo neatskiriamos. Vyravo įsitikinimas, 
kad atskiras asmuo tampa amerikiečiu, jeigu jam yra būdingas 
savarankiškumas, kuris glūdi įgimtųjų teisių doktrinoje. Ameri- 
kiečių tauta didžiavosi savo šalimi, kuri pasauliui teikia viltį, jog, 
Geitsburgo Kreipimosi žodžiais tariant, „paprastų žmonių išrink- 
ta, paprastų Žmonių atstovaujama ir paprastiems žmonėms skirta 
valdžia neišnyks nuo žemės paviršiaus . 

Pirmosios Amerikos istorijos nenagrinėjo gausybės sudėtingų 
priežasčių, dėl kurių europiečiai vyko į Šiaurės Amerikos žemy- 
ną; tuo labiau jos nesistengė įvertinti to, kaip buvo pavergtos ir 
išvarytos tautos, kurių kultūros vertybės vertė abejoti deklaruo- 
jamu Amerikos idealų universalumu. Vietoj to atskirų individų 
ketinimai buvo logiškai išvedami remiantis bendra laisvos ir ne- 
priklausomos nacijos dvasia. Nepriklausomybės deklaracijos ir 
konsritucijos diegiami įsitikinimai buvo tarsi jungiamoji medžia- 
ga, kurios padedami Amerikos nacionalistai „suklijavo“ atskiras 
šalies dalis. Studentams skirtose istorijose Amerikos revoliucija 
buvo pateikiama kaip antrasis pagal svarbą įvykis po Kristaus 
atėjimo; pasak Ruth Elson, kuriai teko apžvelgti XIX amžiaus 
vadovėlius, „Dievas ne tik nulėmė Amerikos revoliuciją, bet ir 


* Trumbull B. A General! History of United States of America. - Boston, 1810, iii. 
Citata iš Friedman ir Shaffer. „Mercy Otis Warren“. — P. 213-214. 

nustatė jos kryptį *. Tuo pat metu dvasininkai ir tokie rašytojai, 
kaip Parsonas Masonas Weemsas, kūrė nacionaliniam didvyrių 
panteonui tinkamus mitus, kuriuos entuziastingai priėmė skai- 
tančioji visuomenė. Tad bene šimtui metų buvo įtvirtinta nauja 
patraukli absoliuti tiesa apie nacijos ištakas. 

Visiškai atsitiktinai įgimtųjų teisių doktrina suteikė galimy- 
bių pateisinti Amerikos indėnų nukariavimą ir pavergimą. Ka- 
dangi amerikietiškiesiems individo laisvės ir produktyvumo sie- 
kiams abejingi vietos gyventojai atmetė prezidentų Jeffersono ir 
Washingtono siūlymus priimti baltųjų žmonių gyvenseną, jie ne- 
buvo įtraukti į pažangos planą, kurį atskleidė mokslas ir istorija. 
Tad visuomenės vaizduotėje indėnai egzistavo kaip laukiniai — 
tačiau kilnūs laukiniai, pranašesni tuo, kad jie buvo tikrieji Ame- 
rikos žemyno gyventojai“. Savo pasakojimuose istorikai pabrėžė 
pirmųjų naujakurių pasiryžimą dėti nepriklausomos valstybės pa- 
matą. Šimtas šešiasdešimt devyneri kolonijinio gyvenimo metai 
buvo tarsi būsimosios valstybės prologas. Tačiau tokia praeities 
interpretacija yra tolygi mėginimui dabarties įvykius aiškinti troš- 
kimais tų, kurie gyvens XXII amžiuje. 

Išsamios informacijos apie praeitį ieškantys Amerikos istorijų 
autoriai susidurdavo su budriais patriotinio pasididžiavimo jaus- 
mo sergėtojais. Norint susieti Jungtines Valstijas su didžiaisiais 
politikos idealais, valstybės įkūrėjai turėjo būti vaizduojami kaip 
švietėjiškų ketinimų ir bebaimės dvasios kupini misionieriai. Ant- 
ropologė Mary Douglas labai gerai apibūdino tai, kaip istorija ir 
demokratinis nacionalizmas tarnauja vienas kito tikslams: „Bet 
kokia institucija, norinti išlaikyti savo formą, — teigė ji, — turi 
kontroliuoti savo narių atmintį“. Tad institucija — 0 šiuo atveju 
valstybė — priverčia savo narius „užmiršti patirtis, nesuderina- 
mas su teigiamu jos įvaizdžiu, ir atmintyje atgaivina įvykius, ku- 
rie padeda išlaikyti reikiamą nuostatą *. 


" Ruth Miller Elson. Guardians of Tradition: American Schoolbooks of the Ninete- 
enth Century. - Lincoln, Neb., 1964. - P. 62. 

5 Ten par. - P. 70. 

* Mary Douglas. How Institutions Think. - Suracuse, N. Y., 1982. - P. 112. 

XIX amžiuje daugelis kolonijinio laikotarpio įvykių buvo už- 
miršti, nes jie neatitiko valstybės kūrimo imperatyvų. Tad ati- 
džiau pažvelgus į kolonijinę praeitį staiga paaiškėjo, kad tuo me- 
tu žmonės gyveno visai kitais rūpesčiais. Amerikos tapatybės 
meistrautojai labai didžiavosi religine laisve, tačiau, tarkime, 
Naujosios Anglijos puritonai atvirai užėmė vienintelių teisiųjų 
poziciją: jie persekiodavo kitamanius, taikydavo fizines bausmes 
baptistams ir netgi myriop nuteisė keturis kvakerius; „Dievas ne- 
pakenčia tolerancijos“, — skelbė puritonų teologas Nathanielis 
Wardas. Panašiai atsitiko ir su žodžio laisve. Nors kongresas pri- 
emė Teisių bilį, garantuojantį žodžio laisvę, teisėjai kolonijose 
vis dar teisdavo savo kritikus. Be to, egzistavo vergų išnaudoji- 
mas ir įstatymų leidėjų ištobulinti vergų kodeksai. Tad kaip šiuos 
dalykus buvo galima suderinti su ypač laisvos tautos istorija? Šio 
„kūrybiško“ darbo ėmėsi pirmieji Amerikos istorikai, tarp kurių 
buvo revoliucijos dalyviai, liudytojų pasakojimų saugotojai bei 
tie, kurie ėmėsi rekonstruoti įvykius to meto moksleiviams. Sąmo- 
ningieji XIX amžiaus nacionalistai kolonijiniu laikotarpiu atrado 
kelis atmintinus epizodus bei keletą herojų (pavyzdžiui, Rogeris 
Williamsas ir Benjaminas Franklinas), vertų savo palikuonių. Kar- 
tu visiškai buvo užmiršta apie dvidešimt tūkstančių puritonų, 
atvykusių į Ameriką, idant pastatytų pavyzdinį miestą ant kalvos 
Europoje likusių brolių dvasiniam ugdymui. Patrauklus pa- 
veikslas, vaizduojantis, kaip keli tūkstančiai kuklių piligrimų 
vakarieniauja su Wampanoago genties indėnais, esant abipusės 
pagarbos ir visuotinės padėkos atmosferai, turėjo atstoti visą vai- 
dingų kolonistų galeriją. Kolonijiniu laikotarpiu subrendo ir ši 
nuostabi frazė: „Dievas persijojo visą Tautą, idant į šią dykvietę 
atsiųstų tik rinktinius grūdus“!*. Nors ši mintis buvo pasakyta 
šalį įkūrusių puritonų garbei, ji taip pat apibrėžė vieną iš moty- 
vų, kurie buvo būdingi amerikiečių savivokai pirmąjį šimtmetį 
po nepriklausomybės paskelbimo. 


9 Citata pateikta kn. Perry Miller. The New England Mind: From Colony to Pro- 
vince. — Boston, 1953. — P. 135. 

Įgimtosios teisės kaip ideologija 


Kaip ir visos moralinės tiesos, Nepriklausomybės deklaracijoje 
didingai patvirtintos įgimtosios teisės turėjo konkrečių padarinių 
žmonių elgsenai, nes, norint išlaikyti išdidų deklaracijos ameri- 
konizmą, teko susitaikyti su kolektyvine gėda dėl įteisintos ver- 
govės ir didelių teritorinių ambicijų. Esminis prieštaravimas tarp 
vergijos ir lygybės principo paskatino pirmąjį šalyje antivergovi- 
nį judėjimą - paskutiniais XVIII amžiaus metais Šiaurės valsti- 
jos viena po kitos panaikino vergovę. Po šių atmintinų įvykių 
senoji skiriamoji topografinė linija, kurią ponai Masonas ir Dixo- 
nas nubrėžė tarp Merilendo ir Pensilvanijos valstijų, tapo simbo- 
line riba tarp laisvės ir vergovės. Vienijančios doktrinos ieškanti 
šalis staiga suvokė esanti iš naujo padalyta į skirtingas darbo siste- 
mas. Iš vergovės naštos išsilaisvinę šiauriečiai galėjo plačiai 
samprotauti apie laisvės prasmę, tačiau kaip tik tuo metu, kai 
laisvė tapo reikšmingu nacionalinio tikslo dėmeniu, lėta ideolo- 
ginė diferenciacija tarp Šiaurės ir Pietų įgijo pagreitį. 

Kad ir kaip atrodytų ironiška, būtent vergų savininkas Tho- 
mas Jeffersonas pirmasis numatė „laisvės imperijos“ ateitį, kai 
jau tapęs prezidentu jis 1803 metais nupirko Luizianos valstiją. 
Jeffersonas linkėjo, kad laisvė būtų amerikiečių nacionalinio 
charakterio savybė. Tačiau tai buvo ne tyra laisvė, kaip ją suvokė 
XVIII amžiaus konstitucijos autoriai, o užgrūdinta laisvė, skelb- 
ta ryžtingų veikėjų, pasirengusių savo gyvenimą suderinti su gam- 
tos ritmais. Kilnusis XVIII amžiaus laisvės idealas, suvokiamas 
kaip logiškas tvarkos padarinys, užleido vietą XIX amžiaus lais- 
vės, kaip išsivadavimo iš tradicijos, sampratai. Jaunasis Jefferso- 
nas, visada entuziastingai vertinęs ekspansiją, bene daugiausia 
prisidėjo prie žemės politikos, įtvirtintos 1787 metais priėmus 
Šiaurės Vakarų dekretą, kūrimo. Apmąstant Jeffersono pasie- 
kimus Kontinentiniame kongrese, į galvą ateina Mary Douglas 
mintis apie tai, kad tautos kontroliuoja savo narius. Visi ameri- 
kiečiai turbūt „prisimena“, jog vergovė buvo uždrausta Šiaurės 
Vakarų dekretu, tačiau jie veikiausiai užmiršo, — t. y. niekada 
nebuvo mokomi, - kad egzistavo ir Pietvakarių dekreras, kuris 

įteisino vergovės plitimą Pietuose. Amerikos istorijos vadovė- 
liuose neverta ieškoti nuorodų į Pietvakarių dekretą, o Šiaurės 
Vakarų dekretas buvo tvirtai įdiegtas į visų mūsų pertvarkytą 
atmintį. 

Šalies Vakarai buvo tarsi ekranas, ant kurio Jeffersonas pro- 
jektavo viziją tautos, kuri būtų demokratiška ir veikli, priešiška 
privilegijoms ir valdingam diktatui bei remtų novatoriškas indi- 
vidualias pastangas. Įgimtąsias teises pateikus kaip universalius 
siekius, Nepriklausomybės deklaracija taip pat padėtų išaukštin- 
ti Amerikos revoliucijos reikšmę. Jeffersonas, kuris iš prigimties 
buvo frazių meistras, įspūdingomis retorinėmis figūromis ėmėsi 
vaizduoti, kaip paprasti, tačiau smalsūs, gyvybingi, našiai dir- 
bantys ir motyvuoti žmonės savarankiškai kūrė savo likimą. Jis 
netgi rojų įvardijo kaip demokratinio nacionalizmo šaltinį: „Net 
jeigu pusė pasaulio būtų nuniokota ir kiekvienoje šalyje liktų tik 
laisvi adomai ir ievos, tai tokia padėtis vis tiek būtų geresnė nei 
dabartinė“!!. 

Ir erdvės, ir laiko prasme amerikiečių dėmesį Jeffersonas nu- 
kreipė į Vakarus, su kuriais buvo siejama Amerikos žemyno atei- 
tis. Mes šią orientaciją ilgai laikėme savaime suprantama. Tad 
dabar nustembame sužinoję, jog toks įžvalgus politikos lyderis 
kaip Alexanderis Hamiltonas priešinosi Luizianos pirkimui. Jis 
paskelbė, kad išmintinga valdžia vengia išblaškyti žmones. Ha- 
miltono posakyje buvo galima numanyti įsitikinimą, jog tik ben- 
druomenėse, kurių nariai yra tarp savęs artimai susiję, žmonės 
žino savo vietą ir nujaučia, kaip ją išsaugoti. Jis tarsi kėlė mintį, 
kad tvarka yra nustatoma iš viršaus. Tačiau tokia Hamiltono nuo- 
stata Jeffersonui, kovojančiam su dvasiškai ir fiziškai nelanksčiu 
politiniu konservatyvizmu, atrodė represyvi. Jeffersono nuomo- 
ne, anarchijos baimė tebuvo tik intelektualinė gudrybė, kuri nau- 
dojama siekiant sukelti pasipriešinimą prieš tai, kad paprastiems 
žmonėms būtų leista naudotis laisve. Jeffersonas žengė dar to- 
liau — visuomeninę pareigą jis priskyrė įgimtosioms žmogaus sa- 


"! Jeffersonas Williamui Shortui, 1793 m. sausio 3 d. Adrienne Koch ir William 
Peden (sudarytojai). The Life and Writings of Thomas Jefferson. - New York, 1944. — 
P. 321-322. 

vybėms. „Gamtos dėsniai formuoja mūsų pareigas ir interesus 
taip nuosekliai, — rašė jis, — kad kai tarp tų dėsnių ir mūsų nuo- 
statų atsiranda neatitikimų, mes galime įtarti savo samprotavi- 
mus esant klaidingus“ "*. Žmonės neprivalėjo pasilikti „savo vie- 
toje“ tik tam, kad savo pareigas sužinotų iš geresnių ir vyresnių 
už save: Žmonės savo pareigas žinojo intuityviai ir atlikdami jas 
drauge įgyvendino savo įgimtuosius polinkius. 

Šie raginimai buvo skirti nepriklausomam šeimos fermeriui 
Šiaurėje; vergovės klausimo Jeffersonas taip ir nebandė spręsti. 
Amerika simbolizavo laisvus žmones, laisvą žemę, laisvas insti- 
tucijas ir laisvą pasirinkimą - visa tai, į ką, pasak istorikų, šalis 
emė orientuotis nuo to laiko, kai buvo sudaryta Mayflower su- 
tartis. Iš Afrikos kilę amerikiečiai patyrė tuo metu susiklosčiusį 
paprastų baltųjų vyrų ir jų šeimų istorinį garbinimą. Mokykli- 
niuose vadovėliuose buvo teigimų, kad negrai yra „šiurkštūs žmo- 
nės, kurių žmogiškumas tėra tik išorinis“. Nepaisant abolicionistų 
puolimo įkarščio, vergai kentėjo dėl savo tamsaus gymio; mokyk- 
lose per pamokas nuolat buvo tvirtinama, kad tamsi oda rodo 
intelekto silpnumą!?. 

Jeffersonas pats nebuvo istorikas, tačiau jis tapo įkvėpimo šalti- 
niu XIX amžiaus istorinei sąmonei. Jo, kaip Amerikos naciona- 
lizmo pranašo, vaidmuo yra unikalus. Ir Henry Clay, ir Andrew 
Jacksonas ėjo prašyti senstančio Jeffersono palaiminimo savo kon- 
kuruojančioms prezidentinėms kampanijoms. Praėjus keliems 
dešimtmečiams po Jeffersono mirties, respublikonų partijos 
įkūrėjai savo pavadinimą pasirinko jo garbei. Tad abi didžiosios 
šalies partijos, pasidalijusios paties Jeffersono demokratų res- 
publikonų judėjimo pavadinimą, laikė jį savo įkūrėju. Jeffersono 
kalbose ir laiškuose išreikšta politinė filosofija teigė laisvę ir lygy- 
bę — du pagrindinius partijų programų ir nacionalinės istorijos 
motyvus. 


'2 Jeffersonas J. B. Say-ui, 1804 m. vasario 1 d. Andrew A. Lipscomb ir Albert 
Ellery Bergh (sudarytojai). Writings of Thomas Jefferson. - Washington, D. C., 
1903-5. — T. ii. - P. 2-3. 

5 John M'Culloch. Element of Geograpby and Astronomy. — Philadelphia, 1789. — 
P. 30. Citata iš kn. Elson. Guardians of Tradition. - P. 87. Žr. taip pat p. 88. 

Amerikos politiniame gyvenime Jeffersono išaukštinti laisvės 
ir lygybės idealai dažnai buvo nesuderinami, ir tai kėlė įtampą, 
tvyrojusią bene du šimtus metų. Daugumai žmonių minėtieji 
principai reiškė tikras problemas, o ne kokį nors teorinį priešta- 
ravimą, glūdintį krašto moralinėse tradicijose. Esant tokiai pa- 
dėčiai tik svetimšalis Alexis de Tocgueville'is gebėjo įžvelgti, kad 
sąlygų lygybė Jungtinėse Valstijose ėmė kelti grėsmę laisvei ar 
bent jau aristokratiniam laisvės idealui kaip drąsos ir tobulybės 
įsikūnijimui. Puikiai suvokdamas, kad europiečiai savo tradici- 
jas supriešino nerafinuotai demokratinio nacionalizmo dvasiai, 
Tocgueville'is pateikė puikų sociologinį pasakojimą apie tai, kaip 
šioje laisvę mylinčioje šalyje nuomonės formavimas, balsavimo 
sistema, garbės troškimas ir netgi geografinis mobilumas skatino 
daugumos tironiją!“ 

Amerikiečiams jų istorija tapo normatyvinių ir ekonominių 
institucijų pažangos istorija. Dievas nusiuntė rinktinius grūdus 
į dykumą, kurioje dabar nuo jūros iki jūros vešėjo derlingos ly- 
gumos. Visagalio ketinimai natūraliai susiliejo su visų žmonių 
ketinimais (jeigu apskritai jiems buvo palikta teisė rinktis). Ko- 
lonijinės seklos subrandino tokius vaisius, kaip visuotinė vyrų 
balsavimo teisė, kontinentinė ekspansija ir materialus XIX am- 
žiaus perteklius. Materializmo ir moralės sąjunga žmonijai pa- 
teikė naują imperatyvą. Ir nors daugumai žmonių — iš Afrikos 
kilusiems amerikiečiams, moterims, katalikams — nebuvo suteikta 
teisė kaip pilnaverčiams piliečiams dalyvauti šio „tikėjimo“ „apei- 
gose“, jie paprastai dėl to užsipuldavo baltųjų vyrų veidmainys- 
tę, O ne vyraujančius politikos principus. Tiesą sakant, kertiniai 
amerikietiškieji principai ir jų kilmės istorija tapo svarbia atra- 
ma disenteriams, radikalams ir reformatoriams'!". 

Jeffersono Amerikos istorijos sampratoje buvo apstu lengvai įsi- 
menamų įvaizdžių. Jis apeliavo į pionierių*, kurie kūrėsi už Apa- 


"* Alexis de Tocgueville. Democracy in America. — New York, 1835. - T. 1. - 
P. 258-271; - P. 99-105, 240-243, 336-347. 

5 Ši tema nagrinėjama kn. David Thelen (sudarytojas). The Constitution and Ame- 
rican Life. - Ichaca, N. Y., 1988. 


* Jau 1810 m. trečdalis amerikiečių gyveno naujose bendruomenėse. 

lačų kalnų plytinčiuose Vakaruose, savigarbą; kartu Jeffersonas ža- 
dino tų Rytuose pasilikusių amerikiečių, kurie iš naujo išgyveno 
savo protėvių pasiekimus, vaizduotę. Bebaimės paribio šeimos pa- 
dėjo pamatus, tapusius pažangios šalies ūkio plėtros moraliniu pa- 
grindu. Ši i istorija sukūrė naują žmogaus (tiksliau sakant — vyro) 
elgesio modelį; tai buvo Homo faber — veiklos žmogus, kurio 
darbams talkina dosni gamta. Amerikos visuomenės moralėje įsi- 
tvirtino našumo idealas, o nepaliaujamas daiktų gaminimas įgijo 
transcendentinę vertę. Tad žemdirbystė tapo priemone vyrams 
(padedamiems moterų) atskleisti savo įgimtus gebėjimus. Savano- 
riškas bendradarbiavimas, abipusis pakantumas, savaiminga tvar- 
ka — kaip tik šios galimybės atsiskleidė amerikiečiams. „Daugiau 
nebegalime sakyti, kad nieko nėra nauja po saule, — rašė Jeffersonas 
filosofui Josephui Priestley, — nes visas šis skyrius žmonijos istori- 
joje yra naujas. Mūsų respublika iš esmės yra naujoviška“!*. 

Taigi Jeffersonas vėl užčiuopė laiką dvasią, nes XIX amžiuje ši 
Amerikos samprata tapo itin įtakinga. Nereikšminga keleto mili- 
jonų gyventojų šalis, nuo bet kokios didesnės civilizacijos at- 
skirta tūkstančių mylių, atsistojo žmonijos priekyje. Amerikiečiai 
savo izoliaciją galėjo peržengti universalizuodami ir išaukštinda- 
mi tai, kas buvo būdinga tik jiems — jų sekmę steigiant laisvas 
institucijas, sukultūrinant dykumą bei išlaisvinant paprastų 
žmonių siekius. Tai, ką europiečiai būtų aiškinę kaip dėmesio 
nevertą banalybę, amerikiečių istorinė vaizduotė pakylėjo į naują 
žmonijos istorijos lygmenį. Ramsay, Warren ir Trumbullo parašy- 
tas ir Jeffersono išpopuliarintas istorinis pasakojimas iškėlė ameri- 
kietiškąsias vertybes, stengiantis sutvirtinti trapią politinę sąjungą; 
tačiau, kad ir kaip būtų ironiška, jis suformulavo tokią Ameri- 
kos nacionalizmo sampratą, kuri varžė istorinę sąmonę. Ši po- 
puliari ir savigarbi nacionalinė istorija teigė mintį apie sąsajas su 
bendraisiais žmonijos tikslais - nuolat skubančių ir užsiėmusių 
amerikiečių politinės bei ekonominės iniciatyvos buvo susietos 
epiniu žmonijos socialinio tobulėjimo procesu. 


““ 1801 m. kovo 21 d. Paul L. Ford (sudarytojas). The Writings of Thomas Jeffer- 
son. — New York, 1892-1899. — T. 18. - P. 54-56. 

Šią temą išsamiai nagrinėjo pirmasis didis Amerikos istorikas 
George Bancrofras. XIX amžiaus viduryje jo parašytoje Jungtinių 
Valstijų istorijoje visiškai atsispindėjo tai, kaip piliečių atsidėji- 
mas demokratinėms vertybėms nulėmė Amerikos didybę". Banc- 
roftas, kuris rėmėsi Leopoldo von Rankes įtvirtintu vokiškuoju 
istorijos metodu, į Amerikos istoriografiją įvedė ir mokslinius 
tyrinėjimų metodus, ir romantinius motyvus. Kaip kandidatas 
daktaro laipsniui Vokietijoje Bancroftas buvo užmezgęs ryšius 
su pažangiausiais istorijos mokslo centrais, tačiau jam svarbiau 
buvo atskleisti, kaip Amerikos istorijoje reiškėsi visuotinė de- 
mokratijos dvasia, ir pademonstruoti amerikiečių tautos didybę. 
Bancroftas apgaubė revoliucinės eros istoriją pagarbos mantija 
ir XIX amžiaus ketvirtajame dešimtmetyje sukūrė patriotinę or- 
todoksinę tradiciją, kuri dažnai kirtosi su jo paties naujoviškais 
tyrimais. Po to, kai Bancroftas Amerikos didybę išgarbino savo 
populiariuose istoriniuose pasakojimuose, amerikiečiams darėsi 
vis sunkiau priimti kuklesnes savo praeities versijas. 
Bancrofras, kaip ir Jeffersonas, buvo demokratinių pažiūrų ir 
priklausė demokratų partijai, tačiau priešingai nei Jeffersono at- 
veju Bancrofto demokratinis įkarštis buvo pagražintas krikščio- 
niškuoju sentimentalizmu, kuris panaikino ribas tarp religinių 
ir politinių idealų. Intuiciją, jausmus, protą, gailestingumą ir 
įgimtuosius žmonių gebėjimus Bancroftas sujungė į universalią 
jėgą, skatinančią amerikiečius siekti savo pažangių tikslų. Pasi- 
telkdamas gamtos įvaizdžius ir pabrėždamas įgimtąsias jėgas, 
Jungtinių Valstijų žemyninę plėtrą jis apibūdino kaip savotišką 
demokratinį liaudies sąjūdį, tarnaujantį ir Dievo, ir tautos tiks- 
lams. Anot Bancrofto, žmogaus dvasios išsilaisvinimas iš skurdo, 
prietarų ir tironijos pančių sukilnino ir individą, ir visą žmoniją. 
Bancroftas buvo Charles Darwino amžininkas ir savo paskuti- 
nius tris tomus išspausdino tais pačiais metais, kai pasirodė „Rūšių 


" Bancroft. History of the United States. 3 tomai. — Boston, 1834-1840. Puiki 
diskusija apie revoliucinės istorijos nepralaidumą kritikai pateikiama Sydney 
G. Fisher. „The Legendary and Myth-Making Process in the Histories of the Ame- 
rican Revolution“ // Proceedings of the American Philosophical Society, 51 (1912): 
53-75. 

atsiradimas“ it „Žmogaus kilmė“. Tačiau tame darbe nebuvo nė 
ženklo sarkastiškos dvasios, būdingos Darwino evoliucijos te- 
orijoms, kuriose gamta buvo vaizduojama „kruvinais dantimis ir 
nagais“. Greičiau priešingai, nes Bancroftas savo romantinę is- 
torijos vyksmo sampratą papildė religijos ir racionalizmo deri- 
niu. Nepaisant Bancrofto pastangų diegiant vokiškąjį kritinį me- 
todą Jungtinėse Valstijose, jo paties „/storija“ skatino lojalumą 
šaliai ir prisidėjo prie to, kad tautos praeitis — ypač tokie valsty- 
bės kūrimo aktai, kaip revoliucija ir konstitucija - būtų nepasie- 
kiami kruopščiai mokslinei analizei. 

Kaip ir dauguma išsilavinusių amerikiečių, Bancroftas aiškiai 
jautė skirtumus tarp Amerikos ir Europos pasiekimų. Iš karto 
po revoliucijos buvo nuoširdžiai tikima, kad laisvosios Amerikos 
institucijos skatins pasiekimus literatūros, mokslo ir švietimo sri- 
tyse. Ir tikrai, anksčiau nacionalistinį įkarštį kurstė svajonės apie 
Amerikos didybę tose srityse, kuriose pasižymėjo didžiosios 
metropolinės Europos civilizacijos. Kai tikrovė šiuos lūkesčius 
sužlugdė, dauguma amerikiečių ėmė pabrėžti realias savo šalies 
politines laisves ir ekonominius pasiekimus, o ne numatomą 
kultūrinį įnašą. Bancroftas užuominomis teigė, kad Europos pa- 
siekimai buvo pernokusios visuomenės rezultatai; tuo jis siekė 
įtvirtinti požiūrį, kad Jungtinės Valstijos yra tikroji žmonių rasės 
vėliavnešė. Bancrofto laikais — trečiojoje kartoje po revoliucijos — 
pagyrūniški palyginimai su Europa buvo tapę tokiu svarbiu 
patriotinės prozos elementu, kad galiausiai literatūros ir menų 
pasaulį imta sieti su dekadansu. 

XIX amžiaus pradžios istorikai ne tik nepateikė teisingos isto- 
rijos, — jie buvo linkę aiškinti amerikiečiams, kodėl jų valstybė 
buvo unikali ir kodėl ji tarnavo modeliu pasauliui. Tačiau dar 
blogiau buvo tai, kad pažangos idėja buvo panaudota tam, jog 
pateisintų šonių, čerokių, seminolų, krikų ir čoktų genčių išva- 
rymą iš jų protėvių žemių, kurios plytėjo abipus naujakurių ke- 
lio. Williamas Henry Harrisonas, - karo didvyris ir teritorijos 
gubernatorius, kuriam likimas lėmė tapti Jungtinių Valstijų pre- 
zidentu 1840 metais, - šį požiūrį gerai išsakė retoriniu klausimu 
1809 metais vykusiame Indianos teritorijos susirinkime: „Negi 

viena iš puikiausių pasaulio dalių taip ir liks keleto bjaurių lau- 
kinių irštva, nepaisant to, kad pats Kūrėjas greičiausiai bus ją 
paskyręs išmaitinti gausybę žmonių ir tapti civilizacijos, mokslo 
ir tikrosios religijos centru?“ '* Tai buvo neišvengiamybė, kurios 
žmogus negalėjo paveikti; amerikiečių žengimą per žemyną gali- 
ma paaiškinti tik kaip akivaizdų žmonijos pažangos pavyzdį. Si 
mintis buvo savaime suprantama, kad Šiaurės Meksikos nuka- 
riavimas jiems simbolizavo narūraliai „besipildantį likimą . 
Tokių įtakingų veikėjų kaip Harrisonas reiškiama nuostata, 
esą Amerikos gyvenime vyravo didingas planas, buvo susijusi su 
senuoju puritonų siekiu ant kalvos pastatyti pavyzdinį miestą; 
tačiau konkrečiai ši nuostata buvo grindžiama teiginiu, kad Jung- 
tinės Valstijos yra demokratijos vėliavnešė. Amerikos politiką 
demokratizavo kaip tik paprasti piliečiai, kurių pastangas Jef- 
fersono ir dviejų jo šalininkų — Jameso Madisono ir Jameso 
Monroe — rinkimų kampanijų metu vainikavo „kuklių pėsti- 
ninkų“ pergalė kovoje su aristokratiniu didžiavimusi ir privile- 
gijomis. Kai paprasti žmonės pagerino savo visuomeninę padėtį, 
apžvalgininkai ėmė teigti, esą toks jų likimas įrodo, jog sociali- 
nis mobilumas yra natūralus procesas. Nuo tol demokratijos ir 
klestėjimo principai buvo susieti į ilgalaikę sąjungą; juos imta 
vadinti kaip įgimtąsias nepriklausomų žmonių teises. 
Naujakurių šeimas, kurios kūrėsi į vakarus nuo Apalačų kalnų, 
amerikiečių rašytojai įvardijo kaip naujos ir gyvybingos demokra- 
tinės civilizacijos propaguotojus. Nors prieš kolonistų įsikūrimą 
neišvengiamai įvykdavo smurtinių susirėmimų su vietos indė- 
nais, jų niekada neapibūdindavo kaip įsibrovėlių. O vaizduoja- 
mojo meno ir literatūros kūriniuose buvo pateikiamas taikingas 
judėjimo į Vakarus paveikslas, kai saulėje įdegę ir užsigrūdinę 
pionieriai vaikščioja šalia savo Konestogos vežimo su Biblija ran- 
koje bei užtaisytu ginklu tam atvejui, jeigu bet kokia priešiška 
jėga pamėgintų užpulti jų „tvirtovę ant ratų . Šių migracijų isto- 


'* Williamo Henry Harrisono „Metinis pranešimas“ Indianos teritorijos įstatymų 
leidyklos tarybai ir Atstovų rūmams, 1810 m. lapkričio 12 d., kn. Logan Esarey, 
ed. - Messages and Letters of William Henry Harrison // Indiana Historical Collec- 
Hions, 7 (1922): 492-1]93. 

rija tarnavo Amerikos demokratijai ir Amerikos nacionalizmui, 
nes ji šlovino paprastų baltųjų piliečių drąsą ir tvirtybę bei pa- 
teisino užgrobimą teritorijos, anksčiau priklausiusios vietos gy- 
ventojams. 

XIX amžiaus istorijų autoriai sukurpė pašaliečių ir atvykėlių 
tautos paveikslą; tačiau norint išsaugoti ben ' 4 vaizdą, teko už- 
maskuoti realius kultūrinius skirtumus. Vyraujanti valstybės kū- 
rimo proceso metafora buvo „lydomasis katilas“, kuriame viskas 
perlydoma naudojant aukštas temperatūras (niekas nepasiūlė spal- 
vingo, iš atskirų skiaučių susiūto siuvinio metaforos). Vaizduotę 
žadino pasakojimai apie savimi pasikliaujančius žmones, kurie 
kūrėsi nepaliestoje žemėje ir statė miestus, plėtosiančius Harri- 
sono „civilizaciją, mokslą ir tikrąją religiją“. Didelis žemynas kvie- 
tė statyti namus ir tvarkyti žemę. Ši idėja, - nepaisant to, ar ji 
tebuvo teorinė apsaugos priemonė, ar tikrai išreiškė naujakurių 
galimybes pirkti sodybas, — sužadino beveik tokį part lojalumą, 
kaip ir pati žemė. Be to, Amerikos istoriją pateikiant kaip naujų 
darbščios tautos iniciatyvų visumą, buvo kuriamas gana patrauk- 
lus paveikslas, dėl kurio buvo verta užmiršti apie afrikiečius, at- 
plėštus nuo savo žemės ir sukaustytomis kojomis plukdomus per 
Atlanto vandenyną, arba apie purvinus priverstinius imigrantus, 
išmestus iš savo namų, esančių Europoje. 


Frederiko Jacksono Turnerio paribio (frontier) teze 


Nuo 1790 metų atlikus pirmąjį gyventojų surašymą, valstybės 
materialinė ir socialinė pažanga buvo įvertinama kas dešimt metų. 
Kiekvieną dešimtmetį didėjo žemdirbystės našumas, gamybinės 
įmonės plėtėsi ir darėsi vis sudėtingesnės. Kiekvienas gyventojų 
surašymas patvirtindavo ženklų gyventojų skaičiaus padidėjimą 
ir iš gamtos atkovotos žemės plotus bei stiprindavo amerikiečių 
polinkį teigti, kad statistinės priemonės patvirtina Didžiojo pla- 
no egzistavimą. Kas dešimt metų gyventojų surašymo ataskaito- 
se taip pat buvo nurodoma, kaip paribio linija išilgai Šiaurės 
Amerikos žemėlapio slinko į vakarus. Kai amžiaus viduryje buvo 

įsigyta Kalifornija ir atvertas Oregono kelias, naujakuriai galėjo 
keliauti per nederlingas Tolimųjų Vakarų žemes Ramiojo van- 
denyno pakrantės link. Galiausiai į vakarus slenkanti paribio li- 
nija pasiekė pakrantę. 1890 metais vykusio JAV gyventojų sura- 
šymo vadovas, kuriam buvo patikėta žymėti paribio liniją, pa- 
žvelgė į išsibarsčiusias gyvenvietes ir, iš nevilties iškėlęs į viršų 
rankas, paskelbė paribio epochos pabaigą. 

Šis kartografinis gyventojų surašymo vadovo sprendimas pa- 
skatino istoriką Fredericką Jacksoną Turnerį įvertinti paribio 
reikšmę Amerikos istorijai. Amerikiečiams jau ėmus susitaikyti 
su nauja savo, kaip pramoninės valstybės gyventojų, padėtimi, 
Turneris pradėjo rašyti paribio istoriją, skatinusią nostalgiją pra- 
eičiai. Be to, jis amerikietiškomis įvardijo tas demokratines bei 
egalitarines vertybes, dėl kurių dar tik prieš keletą dešimtmečių 
Pilietiniame kare buvo liejamas kraujas. Anot Turnerio, Ameri- 
ka turėjo būti dėkinga paribiui ne tik už šalies konsolidavimą, 
bet ir už tokius jai būdingus intelektualinius bruožus, kaip „pa- 
prastumas ir stiprybė, deranti su įžvalgumu bei intuicija; praktiš- 
kas, išradingas proto pobūdis, ... meistriškas gebėjimas apčiuopti 
materialių dalykų esmę, kuriam trūksta meniškumo, tačiau kuris 
teikia galimybių siekti didelių tikslų; nenurimstanti pulsuojanti 
energija bei su laisve sietinas gyvybingas ir produktyvus indi- 
vidualizmas“ " 
amerikiečių tautos — pokyčių nešėjos — įvaizdį, Turneris antro- 
pomorfizavo pačią naciją, paversdamas ją vienu individu, — net 
ne individu, o tipu, — kuris atstovauja šaliai kaip visumai. 

Amerikiečiai buvo įsitikinę, kad istorija yra pasakojimas apie 
pažangą. Tai padėjo Turneriui atsikratyti indėnų, tačiau jų eg- 
zistavimą paribyje vis tiek sunku visiškai ignoruoti. Nors ir ne- 
būdamas priešiškas vietos gyventojų atžvilgiu, Turneris jų din- 
gimą aiškino taip, tarsi niekas nebuvo morališkai atsakingas už 
daugelį smurtinių kampanijų, kurių metu indėnai buvo nušluo- 


„ Sekdamas Bancroftu, kuris sukūrė romantišką 


" Frederick Jackson Turner. „The Significance of the Frontier in American His- 
tory“. Annual Report of the American Historical Association for the Year 1893. — 
1893. - P. 199-227. 

ti nuo naujakurių kelio. Iš pradžių jis prisipažino esąs sutrikęs ir 
nesugebąs paaiškinti, kodėl prekybinę paribio gyvenimo stadiją 
taip greitai pakeitė pionierių šeimų atsikraustymas; vėliau Tur- 
neris žodį perdavė teoretikams teigdamas, kad „šis išsivadavimas 
iš laukinės būklės suteikia medžiagos evoliucionistų tyrimams“. 
Veliau indėnams jis priskyrė konsoliduojančio veiksnio funkci- 
ją; pasak Turnerio, indėnų nuopelnas Amerikai pasireiškė tuo, 
kad jie simbolizavo „bendrą pavojų, prieš kurį reikėjo imtis 
bendrų veiksmų“. Už dvylikos eilučių indėnai figūruoja dar 
neapibrėžčiau — čia paribį Turneris apibūdina kaip savotišką ka- 
rinio mokymo mokyklą, „kuri padeda išlaikyti pasipriešinimo 
agresijai galią“??. Su tam tikra darviniška rezignacija apmąsty- 
damas procesus, kurie dabar atrodė neišvengiami, Šiaurės Ame- 
rikos genčių išnykimą Turneris priskyrė gamtos jėgoms. Tokiu 
būdu Turneris į vieną puslapį suralpino tikrai daug — pirmiausia 
jis pasitelkė evoliucijos teoriją tam, kad paaiškintų vietos gyvento- 
jų išnaikinimą, paskui prisiminė indėnų egzistavimą, idant pade- 
monstruotų paribio svarbą Amerikos istorijai, o pabaigoje sukeitė 
moralines naujakurių ir indėnų pozicijas teigdamas, kad nepa- 
liaujamų karo veiksmų paribyje dėka amerikiečiai pasirengė prie- 
šintis agresijai! 


Kapitalizmas, konstitucija ir Amerikos istorija 


Kaip tik tuo metu, kai Turneris savo darbuose siekė iškilmingai 
pažymėti paribio, kuriam slenkant į Vakarus visame Šiaurės Ame- 
rikos žemyne kūrėsi šeimyninės fermos, svarbą, pragyventi iš 
ūkininkavimo darėsi vis sunkiau. Smarkiai mažėjant pajamoms, 
gaunamoms iš fermų, dauguma iš kaimiškųjų Amerikos vietovių 
kilusių jaunų vyrų ir moterų savo laimės ieškoti leidosi į sparčiai 
dygstančius pramonės miestus. Tačiau Turneris paribio fermoms 
teikė gana didelę reikšmę, nes jos sukūrė kai ką svarbiau nei 
derlius — jos ugdė amerikietiško charakterio bruožus. Nors išli- 


* Ten par. - P. 226-227. 

kusius fermerius žlugdė mažėjančios kainos, nepakankami ištek- 
liai ir didėjančios krovinių pervežimo sąnaudos, paribyje susifor- 
mavusios savybės — nepriklausomybė, darbo našumas ir inicia- 
tyva — tapo tais dvasiniais saitais, susiejusiais Amerikos agrarinę 
praeitį ir pramoninę ateitį. Nepaisant [urnerio duoklės pasibai- 
gusiai epochai, jo mintis apie amerikiečių „proto išradingumą 
ir „meistrišką gebėjimą apčiuopti materialių dalykų esmę buvo 
aktuali ir Turnerio amžininkams — tuomet manyta šias savybes 
itin svarbiomis buvus verslininkystei, kuri Jungtines Valstijas 
padarė galinga pramonine valstybe. Nors Turnerio paribio is- 
torija buvo aritolusi nuo plieno liejimo gamyklų ir bituminės 
anglies kasyklų kasdienybės, ji aiškiai apibrėžė kapitalistinės eko- 
nomikos, įsiviešpatavusios nacionaliniame gyvenime, amerikie- 
tiškąsias ištakas. 

XX amžiaus pradžioje kapitalizmo sampratą į Amerikos istoriją 
įdiegė meilikauti nenusiteikę mokslininkai. Sunkios gyvenimo 54- 
lygos fabrikų miestuose buvo paskata iškilti naujai reformatorių 
kartai, kuri sužadino tautos susirūpinimą dėl didėjančios prarajos 
tarp naujų pramoninių plutokratų ir persidirbusių bei menkai 
mokamų darbininkų. Tad kapitalizmas į Amerikos istoriografiją 
pateko kaip diskusijų objektas. Tik visai neseniai, žlugus sovietų 
režimui, šis žodis atsikratė kai kurių neigiamų asociacijų. Nors 
griežtąja prasme „kapitalizmo“ sąvoka tera tik nuoroda į konkre- 
čią ekonominę sistemą, yra linkstama pabrėžti tik vieną šios siste- 
mos aspektą — pačiame kapitale glūdinčią ekonominę galią. Ka- 
dangi tokia galios sankaupa kertasi su demokratijos vertybėmis, 
amerikiečiai išlaikė dviprasmišką požiūrį į kapitalizmą. Visiškai 
kitokia yra „pramoninė kapitalizmo kultūra“, — tai visuma įvaiz- 
džių, susijusių su individualia drąsa, klestėjimu, žemdirbystės ge- 
rove, atviromis galimybėmis, įtemptu darbu, laisvu pasirinkimu, 
novatorišku genijumi ir produktyvumo įgūdžiais. Kaip Turneris 
numatė, kapitalizmo kultūra įsitvirtino istorinėje tautos sąmonė- 
je. Tiksliau sakant, ši sąvoka, kurią amerikiečiams įdiegė istorija, 
buvo pagrindinis veiksnys, skatinantis kapitalizmo raidą. 

Iš pirmo žvilgsnio atrodo, kad Amerikos ūkis yra tiesiogiai 
priklausomas nuo dinamiškų rinkos procesų, į kuriuos įsiterpia 

tik privačios nuosavybės savininkų sprendimai. Kitaip tariant, 
susidaro įspūdis, jog kapitalizmas apsiriboja beasmeniais proce- 
sais ir asmeniniais įvykiais. Bet šis požiūris yra logiškas tik da- 
rant prielaidą, kad žmonės iš prigimties žino, kaip reikia dirbti 
ir taupyti, kaip rizikuoti ir išmintingai tvarkyti išteklius bei pri- 
sitaikyti prie nuolatinių naujovių ir pasikeitimų. Tačiau ne kas 
kita, o kaip tik kultūra pateikia elgsenos modelius, apibrėžia gar- 
bės ir gėdos sampratą bei nustato individualių veiksmų vertę. 
Rinkos ekonomikoje, kuri yra pagrįsta savanoriškomis pastan- 
gomis, kultūrinis elementas yra labai svarbus, nes būtent aiškiai 
suformuluotomis socialinėmis vertybėmis yra išugdomi asmeni- 
niai siekiai ir suteikiama reikalingų žinių tam, kad sistema išlik- 
tų funkcionali. 

Visiškai privatizuota Amerikos ekonomika funkcionuoja tik 
reaguodama į asmenines iniciatyvas, skatinančias investuoti į na- 
šias įmones, mobilizuoti išteklius darbui, savo nuožiūra taupyti 
ar leisti pinigus. Ir kadangi tokius sprendimus valdo smarkiai 
internalizuotos vertybės, mūsų kultūra veikia kaip nematomas 
variklis, išjudinantis laisvąją rinką. Šiai kapitalizmo kultūrai ypač 
yra svarbios tos reikšmės ir vertybės, kurias amerikiečiai priskyrė 
savo istorijai, įstatymams ir literatūrai. Tik prieš dvidešimt me- 
tų socialiniai mokslininkai neigė, kad toks neapibrėžtas dalykas 
kaip kultūra galėtų turėti lemiamos reikšmės ekonomikai, tačiau 
Rytų Europos patirtis įtikinamai parodė, kokia svarbi ūkiui funk- 
cionuoti yra plačiosios visuomenės nuomonė. Amerikos ekono- 
miką pagrindžiantys kultūros modeliai jau nuo seno buvo pa- 
tekę į šalies istorijos knygas, o per jas — ir į žmonių sąmonę. 
Amerikiečių vaikai pagrindines ekonomikos tiesas išmoksta iš 
istorijų, pamokslų, filmų ir suaugusiųjų nurodymų, kurie juos 
lydi iš namų į mokyklą, o iš mokyklos į visuomenę. Istorijos 
tekstai mažiesiems amerikiečiams iki šiol pateikia pavyzdinius 
modelius, kurie iliustruoja novatoriškas iniciatyvas, organizuo- 
tas žmonių pastangas ir asmeninį pasiaukojimą pažangos labui. 
Nacionalinėje istorijoje glūdinčios moralinės pamokos, - prade- 
dant nuo pasakojimų apie nacijos kūrimą revoliuciniu laikotar- 
piu, - paskatino kapitalizmo suklestėjimą; tačiau šios gyvybiškai 

svarbios kultūrinės ištakos, kaip ir augalo šaknys, yra sunkiai pa- 
stebimos. 

Vienas išskirtinių laisvosios rinkos ekonomikos bruožų yra tas, 
kad prievarta joje yra paslėpta. Absoliuti laisvosios rinkos tiesa 
egzistuoja be atvirų suvaržymų. Išoriškai savanoriškas prekybinių 
operacijų pobūdis sukuria iliuziją, jog jų dalyviai gali laisvai pa- 
sirinkti; žmonės turi uždirbti tam, kad galėtų pavalgyti — toks yra 
visuotinai pripažintas santykis tarp darbo ir poreikių patenkini- 
mo. Tačiau yra teigiama, jog tai yra natūralus ryšys, kurį nulemia 
poreikis valgyti, o ne specifinė maisto paskirstymo per rinką sis- 
tema. Ir nors tam, kad išgyventų, žmonės yra priversti pirkti ir 
parduoti, pasirinktiniai rinkos aspektai išlieka ryškiausi: indivi- 
das priima sprendimus, imasi rizikos ir kenčia ar džiaugiasi viso 
to padariniais. Iš akių ir iš sąmonės išslysta privalomieji sociali- 
niai kapitalizmo aspektai, kuriuos savo autobiografiniuose pasa- 
kojimuose žmonės pateikia kaip natūralius ir asmeniškus. Vis dėlto 
norint išmokti dalyvauti Amerikos ekonominiame gyvenime, rei- 
kia ne tik metų metus lavinti įgūdžius, bet ir formuoti šalta- 
kraujišką asmenį, kuriam rinkos operacijų rezultatai atrodytų tei- 
singi. Dalyvavimo rinkoje taisyklės ne tik nėra natūralios, - jos 
yra pateikiamos per sudėtingas socialines normas. Iš tikro jau pa- 
ti iliuzija, kad viešpataujančioje ekonomikos sistemoje vyrauja 
savanoriškas susitarimas, yra neeilinis kultūros konstruktas. 

Amerikiečiai savo ekonomines reakcijas vertino kaip savaime 
suprantamas iš esmės dėl savo istorijos ypatumų. Tokios rinkos 
ekonomikos tradicijos, kaip verslo skatinimas, imlumas naujovėms, 
greitas atsakas į rinkos signalus, buvo įtvirtintos jau kolonijinės 
Amerikos laikais; suderinus jas su asmeninės laisvės istorija, tos 
tradicijos įgijo politinį atspalvį. O kai ekonominė laisvė buvo 
susieta su nacionaliniu tikslu, - Amerikos dykynes paversti „vai- 
singa lyguma", — ji tapo vienu iš pagrindinių nacionalinės Ame- 
rikos savivokos elementų. Iš tikro rinka — šį terminą suvokiant 
abstrakčiai — teikė galimybių geriau spręsti tvarkos problemą. Ji 
pajėgė įtraukti žmones į gamybinę veiklą, o tai buvo alternatyva 
atviram magistratų ir ministrų nurodinėjimui. Tariamai natūra- 
lus egoizmas pagrindė nuostatą, kad rinkos ekonomika - iš tikro 

labai rafinuota socialinė santvarka — yra natūrali sistema, kurios 
principus, kaip ir traukos dėsnius, buvo galima atskleisti moks- 
liniais tyrimais. 

Politinė filosofija seniai svarstė žmogiškąją dilemą, kurios es- 
me tokia: savo išrinktiesiems suteikus galias garantuoti tvarką, 
paskui tenka baimintis dėl jų piktnaudžiavimo valdžia. Ameri- 
kiečiai šią problemą suprato tradiciškai: vyrai (kadangi tai buvo 
kaip tik vyrų idėja) trokšta laisvės, ypač laisvės patiems pasirūpinti 
savo reikalais; tačiau siekdami savo tikslų jie kartu naudojasi (ir 
piktnaudžiauja) kitų vyrų teisėmis. Tik laisvė ir konkurencija 
politinėje bei ekonominėje srityse galėjo patenkinti atkaklių pi- 
lietinės visuomenės individų poreikius ir prigimtį. Todėl many- 
ta, kad ekonomines ir politines laisves vienijantis imperatyvas 
glūdi asmenybės struktūroje. Tam tikruose istoriniuose apra- 
šymuose šiuos hipotetinius tvirtinimus imta vertinti kaip faktus. 
Amerikiečiai ir toliau praeityje ieškojo įrodymų, pagrindžiančių, 
kad natūralūs visuomenės gyvenimo principai buvo įgyvendina- 
mi Jungtinėms Valstijoms priklausančiame laike ir erdvėje. 

Iš esmės ši politinės ir ekonominės laisvės samprata sietina su 
tuo, kaip Jungtinių Valstijų buvo pateikiama istoriniuose teks- 
tuose. Prieš Pilietinį karą konstitucija buvo Šiaurės ir Pietų vals- 
tijų nesantaikos obuolys. Šiauriečiai, vadovaujami Johno Mars- 
hallo, buvo linkę konstituciją vertinti hegeliškai kaip konkrečią 
amžinųjų teisingumo principų išraišką. Pietiečiai priešinosi šiai 
interpretacijai ir apskritai atmetė valstybės idėją, pirmenybę teik- 
dami sąjungai kaip laisvai sutarčiai tarp skirtingų valstijų. Pietų 
gynyba prieš antivergovinius reformatorius rėmėsi teiginiu, kad 
konstitucija yra sutartis, kurią galima panaikinti. Siekdami iš- 
vengti įsikišimo, pietiečiai taip sėkmingai ja naudojosi, jog abo- 
licionistų lyderiai viešai degino konstitucijos akto kopijas, idant 
pabrėžtų savo tarnystę jai - amžinųjų principų įsikūnijimui. 

Vienas iš daugelio šiauriečių pergalės 1865 metų rezultatų buvo 
tai, kad galiausiai Jungtinių Valstijų konstituciją buvo galima 
pavaizduoti kaip organišką krašto įstatymą, kuris išreiškė liau- 
dies suverenumą ir įkūnijo tikruosius pilietinės tvarkos kuo 


pus. Daugiau nebepatirdami teisinių iššūkių iš Pietų, Siaurės 

mokslininkai po Pilietinio karo ėmė formuluoti istoriją, kurioje 
konstitucija buvo susieta su senovine teisingumo samprata ir kuri 
siekė atskleisti, kaip tos teisingumo idėjos iš teutonų laikų ir he- 
rojiškų Anglijos dokumentų buvo perkeltos į Mayflower sutartį 
ir Naujosios Anglijos miestų susirinkimus. 

Be to, po Pilietinio karo istorikai tėvų įkūrėjų siekius galėjo 
susieti su šalies kaip galingos pramoninės valstybės susiforma- 
vimu. Pagal šią interpretaciją konstitucija įkūnija įgimtąją tei- 
sę, nes ji saugo gyvybę, laisvę ir nuosavybę. Nebeprivaledami 
atsižvelgti į pietiečių tvirtinimus, esą sąjunga yra paremta kontr- 
aktu, šiauriečiai teisininkai ir mokslininkai konstituciją galėjo 
iškelti aukščiau rašytinio įstatymo. Tad nekorektiški palygini- 
mai tarp „aukščiausiojo krašto įstatymo“ ir išrinktųjų atstovų 
įstatymų lėmė tai, kad Amerikos demokratija pasuko savitu keliu. 
Istorikai konstituciją pateikė kaip nesugriaunamą fundamen- 
talų įstatymą, kurio rengimo metu buvo išaukštintas liaudies 
suverenumas; o demokratinio valdymo principai prezidento ir 
kongreso rankose virto mažne populistine politika pačių politi- 
kų labui. Tad demokratiją imta vertinti kaip paprastų baltųjų 
vyrų, turinčių lygias politines teises, gebėjimą atmesti valdžios 
įsikišimą. Kartu pilietiniai veiksmai siekiant bendrų tikslų ne- 
teko tos didybės, kurią anksčiau garantuodavo jų sąsajos su de- 
mokratija, nes galiausiai tokie veiksmai pavirto paprasčiausiu 
politikavimu. 

Už šių išorinių politinių procesų glūdėjo rinkos modelis, 
suprantamas kaip visuma savanoriškų susivienijimų, kuriems 
buvo keliama vienintelė sąlyga — atvirumas. Kadangi Amerikos 
istorija pabrėžė, jog išsilaisvinimas iš bet kokios despotiškos 
valdžios atgaivins praeitį žmonijos, gamtos ir pažangos naudai, 
konstitucija buvo šlovinama kaip tokio išsilaisvinimo sergėtoja. 
Amžių sandūros dešimrmečiais ši šiaurietiška konstitucijos in- 
terpretacija sukėlė naujos kritikų grupės, pasivadinusios pažan- 
giaisiais, pyktį. Mat prisidengiant teiginiais, esą konstitucija yra 
pranašiška (nes ji numatė pramoninę Amerikos ateitį) ir didinga 
(del to, kad ji įkūnijo amžinuosius teisingumo principus), buvo 
galima blokuoti valstijų įstatymuose išdėstytą socialinę politiką, 

kuria siekta apginti moteris darbininkes ir vaikus nuo fabrikų 
sistemos pavojų. 

Britų istorikas Lewis Namieras vieną kartą tvirtino, jog švieti- 
mo tradicija gyvavo tik Jungtinėse Valstijose*. Amerikos kolonis- 
tams, pasinėrusiems į netikėtą konfliktą su Didžiąja Britanija, 
atrodė, kad švietimo pateiktas politinės santvarkos pakeitimo pla- 
nas leido pateisinti ir jų maištą, ir vėliau paskelbtą nepriklauso- 
mybę. Savo šūkiu pasirinkdami Novus ordo seculorum — „Naujoji 
tvarka amžiams“ — amerikiečiai formavo ilgalaikę (ir paradoksalią) 
sąjungą su problemiška Europos reformų tradicija. Amerikietiškas 
pavyzdys buvo pagrindas manyti, kad yra įmanoma įgyvendinti 
Europos radikalų tikslus; drauge radikalūs europiečiai, susižavė- 
ję naująja valstybe, Amerikos revoliuciją įvardijo kaip epochinį 
pasaulio istorijos įvykį. Neapibrėžti ir imanentiški pažangos lū- 
kesčiai vėliau virto įsitikinimu, kad Jungtinės Valstijos įkūnijo 
reformų siekius. Kaip pažymėjo Namieras, Jungtinėse Valstijose 
švietimas gyvavo dėl to, kad jis buvo filosofinis Amerikos valsty- 
bingumo pagrindas. Pačiam valstybingumui dabar grėsmę kėlė 
kaip tik tas revoliucinis mąstymas, kuris iš pradžių buvo jo gy- 
vybingumo šaltinis. 

Jungtinės Valstijos galėjo būti žmonijos idealas tik tuo atveju, 
jeigu žmogiškosios aspiracijos būtų buvusios įdėtos į „indą“, ku- 
ris vadinamas „autonomišku, daug dirbančiu, savimi pasitikin- 
čiu individu“. Čia ryškėja nerimą keliantis prieštaravimas: isto- 
rija šlovino laisvę ir drauge tvirtino, žmonės galėjo laisvai užsi- 
imti tik nuolatiniu savęs tobulinimu. Visą tą laiką, kai moki- 
niams buvo diegiama pagarba neabejotiniems savo šalies pasie- 
kimams, jie privalėjo besąlygiškai priimti tokias vertybes, kaip 
individuali atsakomybė ir savarankiški sprendimai. Jie taip pat 
buvo ugdomi kultūros kontekste, kuriame vyravo protestantiš- 
ko tikėjimo baltaodžiai vyrai. Gamyba, darymas, statymas, didi- 
nimas, plėtra — visa tai buvo privalomosios vertybės. 


“ Namierui šiuo atveju „švietimas“ yra nuoroda į visumą galingų idėjų — tokių 
kaip pažanga ir racionalūs žmonių sugebėjimai, laisvi tyrinėjimai, religinė įvairo- 
vė, individualizmas ir teisių lygybė, kurios įsigalėjo XVIII a. pabaigoje. 

Tad Amerikos istorijos centre buvo nepakankamai visuomeniš- 
ka, individualistinė žmogaus prigimties samprata, pateikta deter- 
ministinės pažangos istorijoje. Š istorija, giliai įbrėžta į kolek- 
tyvinę vaizduotę, paskirstė socialinius nuopelnus ir visuomenės 
dėmesį, o per juos — ir politinę įtaką. Suramsčiusi trapią trylikos 
maištaujančių kolonijų vienybę, ji tapo mitiniu pasakojimu apie 
galingos pramoninės valstybės ištakas. Ilgainiui dėl istorijos kon- 
servatyvumo mažėjo dėmesys Amerikos praeičiai, nes ji negalėjo 
paaiškinti gyvenimiškų žmonių problemų: Pilietinio karo 
sumaišties, imigracijos padarinių, imperinių ambicijų ištakų ir 
Amerikos ūkio pokyčių. Gyvybingi procesai, kurie buvo visiškai 
svetimi tėvų įkūrėjų pasauliui, šalį greitai pavertė šiuolaikiniu 
pramoniniu milžinu: tad pirmoji XX amžiaus amerikiečių karta 
emė ieškoti naujų savo šalies praeities interpretacijų. Jų kritinę 
mintį skatino moderniosios absoliučios tiesos, kurias generavo 
mokslas, socialinė teorija ir nacionalizmas. 


ANTROJI DALIS 
Nuvainikuotas 
absoliutizmas 


o 4 


Absoliutinių tiesų nuvainikavimas 


VIII amžiuje absoliutinė valstybė ėmė simbolizuoti visą 
visuomenės gyvenimo blogį. Hierarchinės, netoleran- 
tiškos, represyvios ir griežtai besipriešinančios visoms 
aujovėms senojo režimo monarchijos buvo geriausi 
taikiniai reformatorių literatūrai. Kaip priešingybę toms atgy- 
venusioms institucijoms švietimo rašytojai įsivaizdavo laisvą ir 
atvirą socialinį pasaulį, kuriame piliečiai, mokslininkai ir vals- 
tybės veikėjai drauge svarstytų įvairiausias iniciatyvas, plėtotų 
laisves, puoselėtų mokslą ir spręstų visai žmonijai aktualius klau- 
simus. Jungtinėse Valstijose švietimo programa iš teorijos greitai 
peraugo į praktiką. Didžiąją XIX amžiaus dalį Amerikos piliečiai 
savo valstybę vertino kaip švietimo idealų įsikūnijimą bei socia- 
linės pažangos, ateityje pasieksiančios visas tautas, modelį. 
Netgi Europoje, —- kur radikaliąsias Prancūzijos revoliucijos 
reformas stabdė galingas reakcinis judėjimas, - mokslas, technolo- 
gija ir industrializacija skatino įspūdingą materialinę ir intelek- 
tualinę pažangą. Šio proceso šaukliai buvo ambicingi filosofai, 
pranašavę, kaip viena po kitos bus koordinuotai atskleidžiamos 
gamtos, visuomenės ir žmogaus elgsenos paslaptys. Pozityviųjų 
socialinio vystymosi dėsnių šalininkai buvo įsitikinę, kad ateitis 
bus kupina teigiamų pokyčių. Imta manyti, jog piktnaudžiavimas 
naująja pramonine sistema, kaip ir nuo praėjusių laikų išlikęs 
skurdas ir vargas, viso labo yra neužbaigta tam tikros veiksmų 
programos dalis, kultūrinio atsilikimo pavyzdžiai, o ne neišven- 
glami žmogiškosios būties aspektai. XIX amžiuje tik pažangos 

pranašų sėkmė apsaugojo juos nuo tokios pat negailestingos anali- 
zės, kurią jų pirmtakai taikė tradicinėms institucijoms. Tuo būdu 
švietėjiški absoliutizmo priešai galiausiai sukūrė naujas absoliučias 
tiesas — tik dabar jos vyravo moksle, filosofijoje ir švietėjiškoje 
visuomenės politikoje. Istorija, ypač Jungtinėse Valstijose, pasi- 
darė itin reikšminga propaguodama šią šiuolaikinę ortodoksišką 
doktriną. Ji buvo įtraukta į industrializacijos sukeltus politinius 
konfliktus kaip tik dėl to, kad nacionalinė istorija buvo neatsie- 
jama amerikiečių tapatybės dalis. 

Paskutiniais XIX amžiaus dešimtmečiais siaubingi Pilietinio 
karo sugriovimai vis dar iškildavo žmonių atmintyje, kai sąjun- 
gos armija pajudėjo į Vakarus ir pradėjo žiaurias kampanijas prieš 
lygumų indėnus. O Pietuose, pasinaudodami tuo, kad rekons- 
trukcijos laikotarpio pabaigoje* federalinė kariuomenė buvo 
atšaukta, baltieji ekstremistai ėmėsi ypatingo smurto ir nuolat 
terorizavo išlaisvintus vyrus ir moteris, versdami juos grįžti į ver- 
gišką priklausomybę. Linčo teismas tapo niūria iš Afrikos kilu- 
sių amerikiečių gyvenimo kasdienybe, — pirmaisiais XX amžiaus 
metais buvo priskaičiuojama tūkstančiai linčiavimo atvejų. Po 
Pilietinio karo istorikai apdairiai nuleido uždangą ant šių dis- 
kredituojančių duomenų ir vietoj to nukreipė dėmesį į narsius 
baltuosius kareivius, kurių ryžto dėka buvo paskelbta Vergovės 
panaikinimo deklaracija. Tačiau baltuosius amerikiečius daugiau 
jaudino ne smurtas indėnų ir juodaodžių atžvilgiu, o grėsmė, 
kurią kėlė imigracija, darbo konfliktai ir mažėjantis fermų pel- 
nas — dalykai, susiję su esminiu Amerikos ekonomikos pertvar- 
kymu. 

Tarp 1880 ir 1920 metų atsiskleidė puikios Amerikos pramo- 
nės augimo galimybės. Iškilo nauja karta nacionalinių lyderių, 
kurie laimėjo iki tol neregėtą konkurencinę kovą dėl tokių pramo- 
nės šakų, kaip mėsos, cukraus ir naftos perdirbimas, kontrolės. 
Greitai gausybė mažų privačių įmonių „ištirpo“ milžiniškose na- 
cionalinėse bendrovėse; tad naujieji instituciniai milžinai - kor- 


* Laikotarpis po Pilietinio karo (1865-1877), kurio metu buvo įgyvendinamas 
Pietų valstijų pertvarkymo planas. - Veri. 

poracijos ir trestai — ėmė centralizuotai kontroliuoti fermerių, 
mechanikų ir parduotuvių savininkų, išsibarsčiusių po visą žemy- 
ną, ekonominį gyvenimą. Vis dažniau žmonės, norėdami aprū- 
pinti savo vaikų ateitį, būdavo priversti palikti kaimo vietoves ir 
papildyti nuolat didėjančias fabrikų darbininkų gretas. 

Autonomiškai dirbusios pavienės gamybos įmonės dabar bu- 
vo sujungtos į nacionalines struktūras, traukiančias darbo jėgą ir 
išteklius į naujus ekonominės veiklos centrus. Individualių banki- 
ninkų ir fabrikantų sprendimai teikė galimybę iškelti sudėtingoms 
tarp savęs susijusioms pramonės, prekybos ir finansų sistemoms, 
dėl kurių veiklos šalies kaimo bendruomenės atsidūrė nacionali- 
nio gyvenimo paribiuose. Staiga paaiškėjo, kad nebeįmanoma 
išsaugoti tautos lygybės koncepcijos, kuri iki tol buvo svarbi ame- 
rikiečių savivokos dalis. Turtingieji ne tik darėsi turtingesni, — 
stulbinantys jų turtai skelbė naują, modernią ir grėsmingą erą. 
Žurnalistai peržvelgė aristokratinių visuomenių leksikoną ir 
triumfuojantiems Amerikos pramonininkams pavadinti surado 
„magnato“, „pramonės magnato“ ir „plėšiko barono“ terminus. 
Kadangi nuorodos į feodalinę Europą kėlė asociacijų su privilegi- 
juota visuomenės klase, kuri despotiškai engė sunkiai dirbančius 
paprastus žmones, samprotavimai apie naujus nacijos „plėšikus 
baronus“ vertė abejoti tuo, ar pavyks išsaugoti Amerikos revo- 
liucinį palikimą. 

Nors materialinė pažanga buvo akivaizdi, tačiau dėl pramo- 
nininkų šalies ekonomikos transformacijų sumažėjo atskirų 
žmonių galimybės nepriklausomai dalyvauti ekonominės plėt- 
ros procese. Staiga pasirodė, kad minimalistinę vyriausybę, - kuri 
simbolizavo Jeffersono tikėjimą paprastų žmonių gebėjimu tvar- 
kyti savo pačių reikalus, - dabar visiškai nukonkuravo milžiniš- 
kos korporacijos. Kilo grėsmė, jog materialinė pažanga pakenks 
demokratinėms šalies tradicijoms. Tokiu atveju būtų pažeistas 
ideologinis materializmo ir moralės ryšys, kuriuo amerikiečiai 
anksčiau pagrįsdavo savo tvirtinimus, esą jų gerovė simbolizuo- 
janti amerikietiškųjų vertybių pranašumą. 

Susidarė įspūdis, kad net filosofija atsigręžė prieš Jungtines 
Valstijas: valstybės kūrimo metu racionalūs žmonių (t. y. vyrų) 

gebėjimai buvo vertinami optimistiškai; o dabar įsivyravo tvir- 
tas skepticizmas dėl mąstymo galių daryti įraką galingesnėms, 
žmogaus būtį formuojančioms jėgoms. 1859 metais pasirodžiu- 
siame veikale „Rūšių ki/mė“ Darwinas pateikė evoliucijos teoriją, 
kurioje suformuluotas mechanistinis Homo sapiens genezės ap- 
rašymas sukrėtė judėjų ir krikščionių šalies kultūros pagrindus. 
XIX amžiaus pabaigoje Europa vėl ėmė telkti intelektualinę gin- 
kluotę puolimui prieš naująją absoliučią tiesą, kuri buvo pagrįs- 
ta natūraliais pažangos dėsniais. Tik šį kartą pars liberalizmas 
pateko į analitinio mokslininkų vertinimo lauką — Marxas radi- 
kaliai pervertino svarbiausias socialinio veiksmo priežastis, Dar- 
winas nuvainikavo krikščioniškąsias dogmas, o Froidas pateikė 
stulbinančių atosklandų apie vaikų seksualumą. Šie kritiniai žmo- 
gaus prigimties ir visuomenės tyrimai buvo tarsi didžiuliai ak- 
menys, įmesti į vandenį, jau spėjusį nurimti po to, kai švietimas 
buvo įtvirtinęs žmogaus tapsmo visatos šeimininku sampratą. 

Tuo metu už filosofų pasaulio ribų nepaliaujamos ekonomi- 
nės plėtros procesai plėšre išplėšė milijonus vyrų ir moterų abie- 
jose Atlanto pusėse iš tradicinių agrarinių struktūrų. Darwino 
pateiktas niūrus kovos dėl būvio aprašymas XIX amžiaus pabaigo- 
je tapo niūria analogija Jungtinėse Valstijose vykstantiems socia- 
liniams procesams. Kasyklos, liejyklos, sunkiai besiverčiančios 
įmonės, fabrikai ir daugiabučiai namai dygte dygo urbanizuoto- 
se vietovėse, o priemiesčių gyvenvietės turėjo tapti prieglobsčiu 
pasiturinčiųjų šeimoms pasislėpti nuo pažangos dvoko. Pramo- 
nės pažanga šviesos greičiu pasiekė Ameriką, vargiai atsigavusią 
po niokojančių Šiaurės ir Pietų kovų. Dosnią gamtą, savo gau- 
sias dovanas dalijusią Amerikos naujakuriams, pakeitė Darwino 
dėsniai, kurie teigė, kad didžiojoje gyvenimo sumaištyje žmonės 
buvo priversti tarp savęs kovoti dėl riboto gėrybių kiekio. Tad 
kokia vieta tuose biologiniuose atsitiktinumo ir lemties procesuo- 
se buvo skirta Jungtinėms Valstijoms, kurių nacionalinė istorija 
buvo taip glaudžiai susijusi su neatsiejamais laisvės ir lygybės 
principais? Be to, kaip pramoninėje visuomenėje, kurią sudarė 
nuosavybės netekusieji fermeriai ir nuo savo šaknų arplėšti imig- 
rantai, bus paskirstytas amerikietiškasis palikimas? 

Viena didžiausių ideologijos stiprybių yra ta, kad ji paneigia 
logiką ir todel gali suderinti nerišlius, tarp savęs netgi besiker- 
tančius idealus. Geras pavyzdys galėtų būti tai, kaip nacionalinę 
misiją amerikiečiai susiejo su nenaudojamais paribio Vakarais. 
Buvo manoma, jog laisvi žmonės, turintys galimybę kurti savo 
pačių gyvenimus, įgyvendina savo širdyse giliai glūdinčius troš- 
kimus, o nekultivuotų šalies žemių derlingumą nulėmė ypatinga 
dieviškoji valia. Tuo būdu susiliejo tai, kas yra universalu, ir tai, 
kas konkretu. Amerika siūlė būtent tai, ko siekė visi vyrai ir mo- 
terys, — t. y. viską pradėti iš naujo. Šis bendras troškimas Ameri- 
kos istoriją tarsi iškėlė virš laiko ir erdvės konkretybės. Nepai- 
sant to, pasauliui, kaip ir daugeliui Jungtinių Valstijų piliečių, 
Vakarai buvo daugiau įkvepianti idėja nei reali tikrovė. Vilionės 
palikti senąsias gyvenvietes sukūrė savotišką psichologinę erdvę, 
kurioje baltieji žmonės galėjo pasinerti į svajones apie naujas ga- 
limybes; grėsminga Vakarų tuštuma ir egzotiški vietos gyvento- 
jai buvo priimtinesni kaip pigių romanų vaizdiniai, o ne kaip 
tikrovės dalis. Paskelbęs, kad paribio linija nebeegzistuoja, Jung- 
tinių Valstijų gyventojų surašymo vadovas panaikino tą ameri- 
kiečių vaizduotės prieglobstį; tai įvyko kaip tik tuo metu, kai 
gausybė kitų pokyčių kėsinosi į tautos gebėjimą prisitaikyti prie 
industrializacijos. 

Kai 1893 metais Turneris pateikė savąją paribio koncepciją 
kaip būdą paaiškinti amerikietiškąjį charakterį, pati amerikiečių 
tautos idėja buvo tapusi problemiška, o šalį netikėtai užtvindė 
milijonai savo namus palikusių europiečių. Nuo XIX amžiaus 
aštuntojo dešimtmečio iki Pirmojo pasaulinio karo pradžios emig- 
rantai iš Graikijos, Italijos, Airijos, Chorvatijos, Serbijos, Vo- 
kietijos, Baltijos šalių, Lenkijos ir Rusijos plūdo į Ameriką, — 
vien per pirmuosius keturiolika XX amžiaus metų atvyko pen- 
kiolika milijonų žmonių. Dauguma tų naujųjų atvykėlių buvo 
katalikai ir žydai, kurių kitokias religines tradicijas baltieji vie- 
tos gyventojai vertino anaiptol ne palankiai. Tolerantiška dvasia 
išauklėtus Jungtinių Valstijų piliečius - o dauguma jų buvo pro- 
testantai — apstulbino jų pačių priešiškumas neįprastų imigran- 
tų tradicijų atžvilgiu. Nelauktai paaiškėjo, kad iki tol religinę 

Amerikos įvairovę sudarė tik protestantiškos krikščionybės atša- 
kos; šių protestantiškų bendruomenių papročių ir tradicijų ben- 
drybės sumažino trintį, kuri kartkartėmis kildavo del skirtingų 
tikėjimo ir garbinimo schemų. O kitokia katalikų ar žydų imig- 
rantų išvaizda, elgsena bei bendravimo modelių skirtumai kėlė 
nerimą Amerikos protestantams. Naujieji imigrantai gerdavo alų 
parkuose, mėgaudavosi bokso varžybomis, religinius ritualus 
atlikdavo svetimomis kalbomis ir apsigyvendavo ankštuose lai- 
kinuose būstuose. Pati jų kultūrinė įvairovė vertė suabejoti ame- 
rikietiškųjų normų universalumu, o šalies gyventojų požiūris į 
tamsaus gymio naujuosius atvykėlius atskleidė prieštaravimus tarp 
amerikiečių puoselėjamų idealų ir jų rasinių prietarų. 

Nors šalyje buvo deklaruojama religinė laisvė, visuomenės gy- 
venime viešpataujantys baltųjų Amerikos kolonistų palikuonys 
labai jautriai reaguodavo į nukrypimus nuo savo papročių, net 
jeigu tai buvo sankcionuojama religinių bendruomenių“. Seniau- 
sieji baltieji imigrantai —- grupė, kuri dabar yra dažnai vadinama 
WASP** — nesąmoningai teigė universalumą tų vertybių, kurios 
iš tikrųjų tebuvo sietinos su jų protestantiška kilme. Jie išgarbi- 
no individo laisvę ir savikliovą — kaip tik šios savybės buvo pri- 
skiriamos protestantizmui nuo tada, kai po reformacijos krikš- 
čioniškajame pasaulyje įsitvirtino didžioji takoskyra. Taupumas, 
kryptingos pastangos ir malonumų atsisakymas buvo išskirtiniai 
ankstyvųjų šiuolaikinių kalvinistų bruožai, kuriuos vokiečių so- 
ciologas Maxas Weberis pavadino protestantiškąja darbo etika. 
Netgi „nematomos rinkos rankos“ įvaizdis, kurį Adamas Smit- 
has pasitelkė aprašydamas neprievartinį laisvos ekonomikos funk- 
cionavimą, buvo daug labiau susijęs su protestantiška jo stebėtų 
britų orientacija, nei su kokiais nors universaliais žmogiškosios 
prigimties polinkiais. 

Amerikos protestantai šiuos asmeninius polinkius buvo linkę 
laikyti įgimtomis savybėmis, o ne socialinėmis charakteristiko- 


* Mormonai, pavyzdžiui, buvo persekiojami net ir penktajame XIX a. dešimt 
metyje. 


: Santrumpa iš White Anglo - Saxon Protestant - baltieji protestantai anglosaksai. — 
ert. 

mis. Kadangi natūralus žmogaus polinkis į autonomiją geriau- 
siai atsiskleidžia laisvoje aplinkoje, tai, jų nuomone, kaip tik dėl 
to minėtosios savybės itin akivaizdžiai atsiskleidė Jungtinėse Vals- 
tijose. Ir nors šiuos asmeninius bruožus būtina diegti vaikystėje, 
kultūrinis elgsenos komponentas — elgesys, kurio suaugusieji mo- 
ko pagal tam tikrus modelius — buvo visapusiškai išgirtas tik mūsų 
laikais. XIX amžiuje Amerikos istorija, kaip ir apskritai visas Ame- 
rikos intelektualinis gyvenimas, sukosi apie sėkmingai savo tiks- 
lų siekiantį baltąjį vyrą protestantą, kurio bruožai buvo pateikti 
kaip siekiamybė visai žmonių rasei. Tų bruožų stygius reiškė ne- 
natūralų nukrypimą (moterims tokia nuostata nebuvo taikoma, 
nes, kaip manyta, jos turėjo įgimtų trūkumų ir todėl buvo pri- 
klausomos nuo vyrų). 

Vidurinės klasės atstovai nesąmoningai buvo linkę universa- 
lizuoti protestantiškąsias vertybes, ir tai tapo visiškai akivaizdu, 
kai jie ėmė viešai smerkti naujai atvykusiųjų papročius, politiką 
ir religiją. XIX-XX amžių sandūroje gyvenusieji Amerikos WASP 
atstovai teigė, kad į jų miestus plūstantys užsieniečiai kelia grėsmę 
kaip tik dėl to, kad jie buvo tokie „neamerikietiški“. Bijota, jog 
atvykėliai iš Pietų ir Rytų Europos gali pažeisti, „hibridizuoti“ 
vietos genofondą; ši baimė galiausiai peraugo į reikalavimus 
kongresui įvesti imigracijos apribojimus. Pats „hibridizavimo“ 
(mongrelization) terminas kėlė asociacijų su civilizaciją griau- 
nančios gyvuliškos jėgos įvaizdžiais. XIX amžiaus europiečiams 
ir amerikiečiams, jau ir taip skausmingai jautusiems rasinius 
skirtumus, Darwino evoliucijos teorija bei sociologinės jos in- 
terpretacijos suteikė mokslinį pagrindą visus kitus laikyti nepil- 
naverčiais. 

Šiems tikslams buvo pasitelkta pažangos idėja, nes susiforma- 
vus tikėjimui žmonijos pažangos neišvengiamumu, reikėjo kaip 
nors paaiškinti sąlygišką nevakarietiško pasaulio abejingumą ma- 
terialistinėms ir socialinėms naujovėms. Atsakymą pateikė evo- 
liucijos teorija, taikoma visoms pasaulio visuomenėms. Sujungę 
fizinę ir socialinę sritis, mokslininkai paskelbė naują rasinių tipų 
hierarchiją, pagal kurią buvo galima suskirstyti žmones atsižvel- 
gus į jų grupės vietą akivaizdžios Vakarų pažangos konteksre. 

Šios vyraujančios antropologinės teorijos skatino aktyvią vei- 
dų, kūno tipų ir intelekto analizę, panaudotą ieškant į Jungtines 
Valstijas atvykstančių imigrantų nepilnavertiškumo ženklų. 
Visuomeniniai komentatoriai, kurie vadovavosi tokiomis teo- 
rijomis, padarė išvadą, kad naujieji imigrantai buvo ne tiek skir- 
tingi, kiek atsilikę. Evoliucijos teorijos, pabrėžiančios įgimtąsias 
genetinės savybes, buvo naudojamos siekiant moksliškai pagrįsti 
priešiškus prietarus. Visoje šalyje įsivyravo nauja tulžinga rasiz- 
mo forma, kurios šalininkai skelbė, kad juodaodžiai, indėnai ir 
naujieji imigrantai neverti būti Amerikos piliečiai. 

Šios tendencijos dar labiau sustiprėjo, kai po Pilietinio karo 
imta visuotinai pripažinti, kad šaliai nepavyko „pertvarkyti“ se- 
nųjų Pietų. Federalinė vyriausybė iš esmės nebegynė milijonų 
Pietuose išlaisvintų žmonių, o daugelis amerikiečių abipus seno- 
sios Masono-Dixono linijos susitaikė su išpuoliais prieš juodao- 
džius amerikiečius. Tuo pačiu metu išgirtoji Amerikos fermerių 
nepriklausomybė žlugo prieš ekonominę korporacijų galią, o nuo- 
savybės netekusios Europos valstiečius į Jungtines Valstijas ne- 
paliaujamai viliojo tai, kad pramonininkams nuolat stigo darbo 
jėgos. Trapus tautos vientisumas, jeigu toks iš viso egzistavo, da- 
bar sužlugo galutinai. 

Jau XX amžiaus pradžioje tradicinė šalies istorija, kurioje ame- 
rikiečiai buvo vaizduojami kaip didvyriški demokratijos gynė- 
jai, nebeteko savo galios; taip atsitiko ne todėl, kad amerikiečiai 
nebetikėjo pažanga, bet greičiau dėl to, jog tuometinės Jungti- 
nėse Valstijose egzistavusios sąlygos žlugdė aukštus moralinius 
tokio tikėjimo imperatyvus. Kažkas čia buvo ne taip. Patriotinė 
istorija, iš pradžių vienijusi visiškai skirtingus žmones, tapo kon- 
servatyvizmo ikona. Ja turtingųjų elitas stengėsi apsaugoti savo 
kontroliuojamas politines institucijas nuo kritikos. Baimė dėl 
mąžtančių ekonominių galimybių po sienos uždarymo buvo su- 
mišusi su nerimu dėl demokratinių vertybių netekimo bei dėl 
grėsmės senosioms tautos genealogijos linijoms. Nauja istorikų 
karta liovėsi kalbėti apie visą amerikiečių tautą, kaip tai darė Banc- 
roftas, ir sskdama Karlo Marxo pėdomis ėmė diskutuoti apie 
visuomenės klases. Šie mokslininkai nesiryžo imtis Amerikos ra- 

sinių prietarų problemos ir vietoj jos ketino analizuoti klasių 
konflikto reikšmę Amerikos istorijai; kaip tik tuo metu iškilo 
nauja pažangiųjų reformatorių grupė, pasirengusi stoti į kovą su 
plutokratais, kurių valdymo tradicijos su Amerikos demokratija 
neturėjo nieko bendra. 


Pažangieji istorikai revizuoja Amerikos istoriją 


Jau nuo revoliucijos laikų amerikiečiai tikėjo pažanga, tačiau tik 
pirmojoje XX amžiaus pusėje vyravusi istorikų mokykla buvo pa- 
vadinta pažangiaisiais istorikais, kuriems šis pavadinimas suteiktas 
iš esmės dėl jų pastangų reformuoti politinę Amerikos gyvenimo 
sritį. Garsus šios mokyklos atstovas Charles Beardas 1913 metais 
pasiūlė atidžiai peržiūrėti nacionalinę istoriją. Jis pats pradėjo versti 
valstybės tėvus įkūrėjus nuo pjedestalų, ant kurių jie stovėjo dau- 
giau kaip šimtmetį. Kai šie ilgai garbintieji tautos tėvai buvo nu- 
leisti ant žemės, Beardas ėmė kraustyti jų kišenes, ir pažangiųjų 
istorikų džiaugsmui išaiškėjo, kad jos buvo prikimštos vyriausy- 
binių obligacijų; o tais laikais visi žinojo, kad Konfederacijos su- 
tartį pakeitus nauja valdžios struktūra ir perėjus prie griežtesnės 
finansinės politikos, obligacijų vertė gerokai padidės. Tai, Bear- 
do nuomone, buvo aiškus įrodymas, kad 1787 metais Filadelfijos 
Konstituciniame susirinkime susirinko ne pusdievių draugija, kaip 
juos vadino Jeffersonas, o grupė savanaudiškų politikų, kurie Be- 
ardui priminė gyvenamojo meto politinius veikėjus. Beardo pa- 
teikta ekonominė Jungtinių Valstijų konstitucijos interpretacija 
naujai ir įspūdingai pademonstravo istorijos svarbą demokratiniam 
nacionalizmui. Pasirelkęs naujas socialines teorijas ir nepanaudotus 
archyvinius duomenis, savo atradimus Beardas sutvirtino mokslo 
tiesomis, iš esmės pakeisdamas savo amžininkų požiūrį į konsti- 
tuciją. Beardas akivaizdžiai parodė, kad istorija gali būti galingas 
reformos ginklas. Vaizdingai aprašydamas Konstitucinį susirin- 
kimą ir susipynusius jos delegacijų interesus, jis prasiskverbė pro 
konstituciją gaubusią neliečiamumo skraistę ir pastarąjį dokumentą 
istorinėje sąmonėje įtvirtino kaip politinį aktą. 

Jungtinių Valstijų konstitucija, ankstesnėms amerikiečių kar- 
roms įkūnijusi antikos idealus, dabar istorijos tekstuose buvo 
vertinama kaip prokapitalistinio elito pasiekimas. Šio sluoksnio 
atstovų nenoras dalytis valdžia su paprastais amerikiečiais buvo 
sietinas su jų įžvalgiu pramoninės šalies ateities vertinimu. Pasi- 
naudodami konstitucija, Amerikos verslininkai blokavo nepagei- 
daujamus įstatymus, kuriais buvo siekiama pagerinti darbinin- 
kų darbo sąlygas. Todėl Beardo kritiška konstitucijos kūrimo 
analizė iškart ėmė daryti poveikį Aukščiausiojo Teismo spren- 
dimams. Beardas sėkmingai demistifikavo konstituciją, priversda- 
mas suabejoti visos ją supusios istoriografinės tradicijos, klestė- 
jusios nuo Pilietinio karo laikų, pagrįstumu. 

Sukritikavęs nuomonę, esą konstitucija buvusi revoliucinių šalies 
pasiekimų kulminacija, Beardas Nepriklausomybės deklaraciją at- 
skyrė nuo konstitucijos, šią apibūdinęs kaip reakcinį dokumentą, 
kuriuo buvo siekiama pristabdyti tikrai demokratines revoliucijos 
išlaisvintąsias jėgas. Beardo sekėjų nuomone, klasių kova buvo 
Amerikos istorijos variklis. Savanaudiški valstybės tėvų įkūrėjų 
veiksmai buvo susiję su vėliau prasidėjusia Jungtinių Valstijų in- 
dustrializacija; tai reiškė, kad Amerikos ištakos buvo įkomponuo- 
tos į pasaulinės kapitalizmo raidos procesą. Nors Beardas tiesio- 
giai nesirėmė kontroversiškais Marxo raštais, jis tautos istorinėje 
sąmonėje įdiegė marksistinės materialinių interesų ir klasių kovos 
sąvokas. Beardas neapsiribojo įterpęs rūsčios tikrovės vaizdus į 
šlovingą istorinę tradiciją: tautą jis apibūdino kaip bejėgę daugumą, 
tuo visiškai sugriaudamas pagrindinę amerikietiškosios ideologi- 
jos mintį. Pirmą kartą amerikiečių istoriko profesionalo pozicija 
išsiskyrė su Amerikos išskirtinumo sergėtojų nuostatomis. 

Galiausiai išsilaisvinę iš tylėjimo priesaikos, kurią buvo sufor- 
mavusi patriotinė tradicija, Beardo sekėjai su malonumu ėmėsi 
analizuoti interesų grupes, kurios veikė Amerikos istorijoje. Savo 
tyrinėjimų metu jie išryškino skolininkus ir kreditorius, vaka- 
riečius ir rytiečius, fermerius ir pirklius, gamintojus ir darbi- 
ninkus, kurie nuo tol konkuravo istorijos vadovėliuose. Pats Be- 
ardas dirbo itin našiai. Kartu su žmona Mary Beard jie parašė 
išsamią Jungtinių Valstijų istoriją, kuri atskleidė galingas eko- 

nomines jėgas, taip ilgai slypėjusias po patriotinės retorikos 
sluoksniu. Beardas naujai pažvelgė į Pilietinio karo istoriją, kuri, 
jo nuomone, buvo tarsi antroji Amerikos revoliucija ir savotiš- 
kai atkartojo fermerių ir kapitalistų konfrontaciją, paskatinusią 
konstitucijos kūrimo procesą. Pažangiųjų nuomone, Šiaurė bu- 
vo naujųjų pramonininkų valdoma visuomenė; karą jie vertino 
kaip modernėjančių šiauriečių triumfą prieš konservatyviuosius 
Pietų plantatorius. Taigi šalies problemos vėl buvo sprendžia- 
mos įnirtingo konflikto metu, tik dabar turtingieji, pasinaudo- 
dami pramonės plėtros procesais, taip sustiprino savo įtaką, kad 
Amerikos demokratijos ateitis atsidūrė pavojuje. 

Naujoviškai vertindami istorinių pokyčių pobūdį, pažangieji 
istorikai koregavo Amerikos istorijos motyvus, siužetą ir rašymo 
stilių. Jie buvo įsitikinę, kad ekonominiai interesai ne tik nule- 
mia asmenines žmonių pažiūras, bet ir supriešina žmones. Tad 
socialinis konfliktas buvo neišvengiamas. Dar radikaliau pažan- 
gieji peržiūrėjo nuostatą apie idėjų įtaką istoriniams procesams. 
Kadangi ekonominiai interesai nebuvo atvirai pripažįstami, — 
ypač tokioje visuomenėje, kuri buvo atsidėjusi tokioms kilnioms 
politinėms nuostatoms, kaip lygios teisės, — tai, pažangiųjų 
nuomone, istorikai privalo prasiskverbti pro politinės retorikos 
sluoksnį tam, kad atskleistų tikruosius žmonių veiksmų motyvus. 

Vadovaudamiesi tokia metodologine užduotimi, mokslininkai 
turtingą šalies politinę literatūrą, —- samprotavimus apie teisingu- 
mą, tiesą, laisvą pasirinkimą, atsvarų 1r kontrolės mechanizmą, 
moterų teises, visuotinę balso teisę ir religinę toleranciją, — vertino 
kaip dūmų uždangą, už kurios vyksta tikrosios valdžios dalybos. 
Ilgalaikės užduotys, rūpinimasis visuomenės gerove, didingi vals- 
tybiniai planai, — visa tai, pažangiųjų nuomone, buvo pavojin- 
gos abstrakcijos, kuriomis siekta naivių stebėtojų dėmesį nukreipti 
nuo tikrųjų politinio veiksmo motyvų. Pasak Beardo, „žmogus 
kaip politinis padaras, kuris veikia skatinamas politinių — o ne 
kirų daug esmingesnių ir galingesnių motyvų, yra labiausiai 


„e. . k “a «1 
neapciuopiama abstra cija 


! Charles ir Mary Beard. History of American Civilization. — 4 t. —- New York, 
1927-1942. 

XX amžiaus pradžios mokslininkų karta itin susidomėjo gali- 
mybe taikyti šias istorines įžvalgas patriotiniams XIX amžiaus 
istorinių knygų protrūkiams. Jungtinių Valstijų galingieji nebe- 
galėjo tikėtis, kad istorikai profesionalai jų veiklą apibūdins kaip 
įnašą į Amerikos didybę. Neatsitiktinai Beardo skaitytojai išve- 
dė paraleles tarp nacijos tėvų įkūrėjų pastangų tramdyti liaudies 
valią ir to, kaip naujieji šalies „plėšikai baronai“ naudojosi val- 
džia. Dėl to demaskuojančio polėkio kupini pažangieji istorikai 
užsitraukė pyktį tų pramonininkų ir finansininkų, kurie buvo 
bepradedą mėgautis neseniai „nusipirkta“ šalimi; o paprasti 
amerikiečiai Kolumbijos universiteto dėstytoją Charles Beardą 
įvardijo kaip vieną iš dešimties pačių įtakingiausių Jungtinių Vals- 
tijų žmonių. Garbusis Kolumbijos universiteto prezidentas Ni- 
cholas Murray Butleris atsidūrė tarp Beardo ir jo kritikų, kurių 
dauguma buvo universiteto rėmėjai. Kartą Butlerį, žingsniuo- 
jantį per Morningside Heights, palabino pro šalį ėjęs universite- 
to dėstytojas ir paklausė: „Ar skaitei paskutinę Beardo knygą?“ — 
„Tikriausiai, - atsakė Beardas, - tikriausiai“. Žinoma, jis tos kny- 
gos nebuvo skaitęs, - Beardas ir jo kolegos mokslininkai nuolat 
spausdino naujus darbus. Be to, jų dėka Amerikos istorija tapo 
patraukliu dalyku rafinuotai skaitančiajai visuomenei. 

XX amžiaus trečiajame dešimtmetyje pažangieji jau buvo laimė- 
ję kovą dėl tautos sąmonės kontrolės; šią pergalę iš esmės lėmė 
tai, kad žmonėms, išaugusiems industrializacijos kovų laikotar- 
piu, šių mokslininkų pateikta istorinio veiksmo samprata atrodė 
labiau tikėtina.Vis dėlto, pabrėždami lemiamą ekonominių inte- 
resų reikšmę. pažangieji iš esmės toliau tęsė tą Amerikos istorinę 
tradiciją, kuri teigė, kad pažangą lemia materialinė pažanga. Pa- 
sak jų, Amerikos revoliuciniai demokratai kovojo del laisvės ir 
galimybės naudotis gausiais šalies ištekliais, o jų pačių amžininkai 
reikalavo didesnių atlyginimų ir geresnių darbo sąlygų. Pažan- 
gieji neigė, kad visais laikais visų amerikiečių interesai sutapo, 
tačiau jie išsaugojo įsitikinimą, esą istorija atskleidžia pažangią 
paprastų žmonių kovą prieš privilegijų galią. Šios grupės atsto- 
vai visada blaiviai vertino interesų konfliktus ir niekada neabe- 
jojo dėl to, kad esminiai žmogiškieji skatuliai yra susiję su asme- 

nine laisve ir ekonomikos galimybėmis. Beardas, kuris buvo ne 
tik mokslininkas, bet ir visuomenės veikėjas, drauge su radikaliu 
ekonomistu Thorsteinu Weblenu ir filosofu Johnu Dewey įsteigė 
Naująją socialinių tyrimų mokyklą. Tai buvo pirmoji Amerikos 
institucija, kuri tradicinių reikalavimų neatitinkantiems suaugu- 
siems Žmonėms suteikė galimybę siekti aukštojo mokslo. 

Pažangos idėjos dėka Jungtinės Valstijos užėmė svarbią vietą 
žmonijos evoliucijoje. Kadangi garbinga praeitis neegzistavo, re- 
voliucinės valstybės ištakas Amerikos istorikai pavaizdavo kaip 
prologą į žmonijos ateitį. Todėl visiškai suprantama, kad tokia 
pakyleta istorija, nušviečianti bendrąsias filosofines žmonijos li- 
kimo tendencijas, prarado ryšį su pačia praeitimi. Kadangi pati 
pažanga teikė galimybių paaiškinti žmonių veiksmų priežastis, 
istorikai galėjo nekreipti dėmesio į žmonių vertybes ir kasdie- 
nius planus; jų nedomino ir paprasti, niekuo neišsiskiriantys žmo- 
nės bei įvykiai. Dėmesio nusipelnė tik vienos rūšies išsišokėlis — 
individas, kuris pralenkė savo laiką. Netgi pažangieji istorikai, 
kurie ėmėsi demaskuoti paveldėtąsias patriotines ir šlovinančias 
istorijas, patys niekada per daug neatitolo nuo pagrindinio Ame- 
rikos istoriografijos klausimo: ar tauta liko ištikima savo demo- 
kratiniams tikslams ir švietimo principams? 


Perry Millerio puritonų reabilitacija 


XX amžiaus ketvirtajame dešimtmetyje jaunas mokslininkas Perry 
Milleris ryžtingai ėmėsi tyrinėti kolonijinę Ameriką, nepaisyda- 
mas vėlesnių jos sąsajų su Jungtinėmis Valstijomis. Milleris — 
galbūt geriausias šio amžiaus istorikas — norėdamas naujai įpras- 
minti anglų įsikūrimą Naujajame pasaulyje, pasirinko itin ne- 
malonią kolonizatorių grupę — puritonus. Milleris niekinamai 
vertino Turnerio pastangas šlovinti „lemtingą ir neišvengiamą 
paribio galią“, nes, jo nuomone, buvo diegiama mintis, esą is- 
torijos vyksmą formavo ne mąstantys žmonės, o neapibrėžtos są- 
lygos. Anot Millerio, kai paprasčiausios susidariusios aplinkybės 
yra pateikiamos kaip socialinio veiksmo priežastis, grįžtama į ne- 

atsakingumo būklę; pasisakydamas prieš, jo nuomone, klaidingą 
amerikietišką įsitikinimą, „esą daiktai, o ne formos lemia tik- 
rovę“?, Milleris teigė, kad Turneris buvo bene žymiausia tokio 
mąstymo auka. Šie drąsūs teiginiai buvo tarsi įžanga į platesnius 
filosofinius svarstymus, kurie prieštaravo ilgą laiką Amerikos isto- 
rijos raštijoje vyravusioms prielaidoms. Nors Milleris tiesiogiai 
nekėlė marksistinių istorijos interpretacijų klausimo, tačiau jis 
pabrėžė ir žmogiškąjį veiksnį, ir lemiamą idėjų įtaką pokyčių pro- 
cesams, tuo Amerikos istorinę diskusiją ryžtingai nukreipdamas 
kita kryptimi nei toji, kurios laikėsi pažangieji istorikai, linkę 
pabrėžti iš esmės ekonomikos veiksnius. 

Milleris atmetė mintį, kad socialinius pokyčius lemia finan- 
siniai interesai ar materialios jėgos. Jis teigė, jog tėkmę for- 
muoja idėjos ir tikslai. Negalvodamas žmogus negali žengti nė 
žingsnio, pažymėjo jis, tad norint daryti poveikį kitiems, bū- 
tina turėti aiškių minčių. Žmonių planai gali būti siejami su 
valstybės didybe ir teritoriniu viešpatavimu, ekonomine veikla 
ir gamtos pavergimu arba sakralinių principų išsaugojimu, ta- 
čiau kad ir koks būtų tikslas, pirmiausia jis turi būti suformu- 
luotas mintyse. Kažkas privalo apibrėžti viziją, įvertinti jos reikš- 
mę ir suplanuoti veiksmus jai įgyvendinti. Millerio nuomone, 
idejos taip pat nesančios lygiavertės: vienos paskatina keliauti 
per vandenynus, kitos visiškai nepajėgia sužadinti visuomenės 
vaizduotės. Milleris teigė, jog istorikai privalo atskleisti isto- 
riniuose reiškiniuose slypinčius motyvus ir skatulius. Tačiau 
tokios užduotys paprasčiausiai netenka prasmės, jeigu yra ma- 
noma, kad egzistuoja universalūs stimulai, - pvz., ekonominis 
savanaudiškumas ar politinė būtinybė kurti valstybę, - kurie 
sudaro galimybes paaiškinti šiuolaikinės visuomenės istorines 
transformacijas. 

Milleris pasirinko studijuoti puritonus dėl to, kad jie turėjo 
aiškią ateities viziją; tai leido atskleisti, kaip, pasitelkę savo va- 
lios jėgą, žmonės kuria institucijas ir suteikia formą inertiškai 


2 Žr. David Hollinger. „Perrv Miller and Philosophical History“ // History and 
Theory, 7. - 1968. 

fizinės aplinkos medžiagai. Millerio amžininkai, kurie dar visiš- 
kai neseniai buvo išsivadavę iš „puritoniškojo“ palikimo, nebu- 
vo pasirengę palankiai vertinti puritonų idėjų. Populiarus saty- 
rikas H. L. Menckenas puritonus pavertė amerikiečių humoro 
taikiniu. Anot Menckeno, puritonus persekiojo baimė, kad 
kažkur kažkas kažkaip pramogauja. Tad Millerio puritonų rea- 
bilitacijai metas nebuvo palankus. Amerikos kultūra jau buvo 
tokia pasaulietinė, jog vienas šmaikštuolis net siūlė religinę ša- 
lies istoriją dėstyti kaip perėjimą, kurį geriausiai apibūdina są- 
vokos „Nuodėmingieji piktojo Dievo rankose“ transformacija į 
„Dievas piktų nuodėmingųjų rankose“?. Tačiau Milleris priėmė 
iššūkį ir dievobaimingus puritonus pavaizdavo kaip drąsius per- 
sonažus dramoje, kupinoje dvasinių siekių ir paradoksų. 
Milleris apdairiai nusileido puritonų kritikams ir pripažino 
blogąsias puritonų savybes: Millerio vaizduojami puritonai te- 
ologai buvo diktatoriai, o jų atsidavę sekėjai — neurotiški išsigel- 
bėjimo šaukliai. Cotton Marher* jis apibūdino kaip „patį šlykš- 
čiausią kažkada gyvenusį žmogų“*. Tačiau Milleris įsitraukė į 
drąsius puritonų siekius būti nuodėmingame pasaulyje ir kartu 
nebūti jo dalimi ir šiuos aiškiai neamerikietiškus personažus 
pavertė bebaimiais sielos tyrinėtojais, kurie leidosi į savo pačių 
menkystės gelmes ir kurie savo drąsa nenusileido Turnerio pionie- 
riams, dykumoje susidūrusiems su nematytais priešininkais. Pa- 
sitelkęs didelį istoriko talentą, Milleris analizavo sekmadieninio 
pamokslo potekstę ne tam, kad ten atrastų ekonominių interesų 
atspindžių; jis siekė atskleisti aistringus įžadus, kuriais narsieji 
sielos pionieriai apipynė savo krikščioniškas maldas. Puritonų 
sielvartą Milleris pateikė XX amžiaus skaitytojams suprantama 
forma, - jis atskleidė, kaip puritonai iš savo šventųjų tekstų pa- 


> „Nuodėmingieji piktojo Dievo rankose“ — taip Jonathanas Edwardsas pavadino 
vieną savo garsiųjų pamokslų, kuriame pasmerktųjų likimą jis palygina su likimu 
voro, kuris nukrinta į atvirą ugnį. 

* Cotton Macher (1663-1728) - kontroversiškas Bostono pamokslautojas ir moks- 
lininkas. — Verr. 

* Perry Miller. The New England Mind: The Seventeenth Century. - Boston, 1939; 
The New England Mind: From Colony to Province. — Boston, 1953. - P. 269. 

šalino filosofinius svaičiojimus ir ieškojo grynos tiesos apie zmo- 
nijos likimą". 

Puritonai pažymėjo, kad visa, kas tik kilo iš Dievo, buvo to- 
bula; visa, ką darė žmonės, buvo fragmentiška, nepilnavertiška, 
menka, pusėtina. Jie tvirtino, kad tikėjimas kilo iš pačios žmo- 
gaus sąžinės gelmės — iš atsakomybės jausmo, kaltės pojūčio ir 
noro gauti atleidimą. Pasak vieno pamokslininko, „joks vyras 
[ar galbūt moteris], jeigu jis subręsta, neišvengia tokių patirčių. 
Kiekvienas žmogus anksčiau ar vėliau jaučiasi esąs teisingai išva- 
rytas iš rojaus ir nori ten grįžti. Puritonizmas šią temą išplėtojo 
ir pateikė nedviprasmišką išvadą: kai kurie dalykai yra geresni už 
kitus, ir svarbiausia yra atrasti geriausius““. 

Puritonų kūrimąsi Naujajame pasaulyje vertindamas kaip dra- 
mą, Milleris dvasininkijos savitarpio kovai dėl tokių religinių 
klausimų, kaip Kompromisinis susitarimas*, sugebėjo suteikti 
tokią teatrališką įtampą, kuri paprastai priskiriama tik Napoleo- 
no įžengimui į Maskvą. Jo puritonai buvo dievoti svajotojai apie 
Biblijos karalystę, kurie tuo pat metu negailestingai naikino pe- 
kot genties indėnus. Panašiai kaip šiuolaikiniai vyrai ir moterys, 
puritonai buvo kupini neaiškaus nerimo, o puritonės itin įtariai 
vertino gaivališkos vyriškos prigimties protrūkius. Millerio pu- 
ritonai aktyviai priešinosi daugeliui liberalių dalykų — nuo tole- 
rancijos ir romanų skaitymo iki asmeninės laisvės ir praktinių 
vertybių. Tačiau labiausiai amerikietiškuosius principus žeidė tai, 
kad puritonai nuolat pralaimėdavo. Jie pralaimėjo švietėjiškam 
tikėjimui žmogaus protu; jie pralaimėjo revoliucinės kartos susi- 
žavėjimui pasaulietine pažanga. Vis dėlto amerikiečiai, kurie po 
Antrojo pasaulinio karo stengėsi suvokti siaubingą holokausto 
patirtį, guodėsi galiausiai suradę savo pirmtakus, tiesiogiai susi- 
jusius su blogiu. 


> Ypač žr. George Marsden. „Perry Miller's Rehabilitation of the Puritans: A Cri- 
tigue“. - Church History, 39. — 1970. 

* Ralph Barton Perry. Puritanism and Democracy. - Boston, 1945. - P. 627. 

“ Kompromisinis susitarimas (angl. Half-Way Covenant) - religinis-politinis Nau- 
josios Anglijos puritonų susitarimas, kuriuo leidžiama krikštyti nepilnateisių baž- 
nyčios narių vaikus, tampančius bažnyčios nariais ir įgyjančius tam tikrų politinių 
teisių. — Vert, 

Pažangos tema vyravo daugelyje Jungtinių Valstijų istorijų, 
parašytų nuo revoliucijos iki Antrojo pasaulinio karo. O Mil- 
lerio pateikta puritonų istorija buvo pagrįsta judėjų ir krikščio- 
nių tradicija. Joje buvo pasakojama apie Biblijos pažadus, žmo- 
nių nuodėmingumą, dieviškąją bausmę, pažadėrąjį arpirkimą ir 
nuolat kartojamas klaidas. Savo pasakojimą pradėjęs nuo pačios 
amerikiečių istorijos pradžios, t. y. pirmųjų XVII amžiaus de- 
šimtmečių, Milleris visiškai pakeitė amerikietiškosios pažangos 
sampratą. Anot Millerio, pradžioje vyravo egzaltuota Dievui pa- 
sižadėjusių žmonių viltis; paskui būta nusivylimų ir netikėtų liki- 
mo posūkių. Šiuo požiūriu lemtingi valstybės kūrimo įvykiai — 
revoliucija ir konstitucijos aktas — atrodė kaip kompromisai, o 
ne viršūnės. Piršosi neišvengiama išvada, kad Jungtinių Valstijų 
įkūrimo metu amerikiečių tikslai jau buvo aiškiai netekę savo 
pradinės didybės. Millerio puritonai, kurie buvo aktyvūs mo- 
dernybės kritikai, teikė galimybių geriau suprasti disidentiškas 
Jonathano Edwardso ir Henry Davido Thoreau nuostatas. 

Amerikos istoriją studijuojantys mokslininkai nuo tol privalėjo 
įsisąmoninti, kad XVII amžiaus žmonės nesiruošė kurti demokra- 
tinės valstybės pagrindų; jie atvyko turėdami konkretų tikslą — 
atkurti Europos krikščioniškojo pasaulio vienybę ir tyrumą. Iš 
tikro tai buvo išlaisvinanti, o drauge ir destabilizuojanti mintis; 
tą patį galima pasakyti ir apie suvokimą, kad kolonijinė patirtis, 
nors ir mažai teturėjusi bendra su pažanga, buvo kupina kitų 
tiesų apie viltį, netektis ir kaltę, apie bendruomenių išlikimą nio- 
kojančių pokyčių akivaizdoje, apie tai, kas yra padoru, apie žvel- 
gimą mirčiai į akis, apie nesėkmės pripažinimą ir nuolatinę prie- 
šų sekmę. 


Socialiniai istorikai 
transformuoja istorinius tyrimus 
Millerio istorinis požiūris buvo itin įtakingas po Antrojo pasau- 


linio karo, kai Amerikos istorikai siekė paaiškinti, kodėl Jungri- 
nės Valstijos pasuko visiškai kitokiu keliu nei totalitariniai ko- 

munistiniai ir fašistiniai režimai. Tuo pačiu laikotarpiu nauja 
socialinių istorikų karta ėmėsi rekonstruoti paprastų amerikie- 
čių gyvenimo detales. Susidomėjimą šiais naujais tyrimais socia- 
linės istorijos srityje iš dalies galima paaiškinti asmeninėmis pa- 
tirtimis tų istorikų, kurie ėmėsi rašyti istoriją „iš apačios“. Savo 
aukštojo mokslo studijas jie pradėjo XX amžiaus šeštajame ir 
septintajame dešimtmečiais, kai istorijos doktorantų skaičius 
padidėjo keturis kartus. Daugelis naujųjų mokslininkų buvo 
imigrantų vaikai ir vaikaičiai, ėmęsi rašyti disertacijas tam, kad 
atgautų prarastą atmintį. Tarp jų buvo ir moterų bei tamsia- 
odžių, taip pat pasiryžusių ieškoti būdų „prakalbinti“ tuos, ku- 
rie anksčiau istorijoje būdavo „nebylūs“. Istorijos doktorantų 
skaičius svyravo, priklausydamas nuo darbo rinkos tendencijų, 
o naujų istorijos doktorančių skaičius nuolat augo nuo 11 proc. 
(29 doktorantės) 1950 metais iki 13 proc. (137) 1970 metais, o 
galiausiai iki 37 proc. (192) 1989 metais". 

Ir nors dokumentuose sunkiau rasti duomenų apie tautybę, 
Lengvatų programa“ aiškiai buvo veiksminga tuo, kad sudarė są- 
lygas darbininkų klasės vaikams įsilieti į bendrąją vidurinės kla- 
sės švietimo sistemą“. Taigi demokratizacijos procesai pasiekė ir 
Jungtinių Valstijų aukštąjį mokslą. Iki tol jokioje šalyje tiek daug 
žmonių nebuvo įgiję aukštojo mokslo laipsnio. Svarbūs buvo ne 
tik kiekybiniai aspektai, bet ir visiškai naujos jaunųjų moksli- 
ninkų nuostatos, kurių dėka tapo įmanomi įspūdingi atitinka- 
mų dalykų kokybiniai pokyčiai. Staiga aspirantai keistomis, sun- 
kiai ištariamomis pavardėmis, su Bruklino akcentu ir kitokia odos 
spalva pasklido po senovinius gebenėmis apsodintus pastatus, 
kurie buvo savotiški elitinio švietimo simboliai. Jų tėvai nevaldė 


" Mes esame dėkingos Amerikos istorikų asociacijai už šiuos statistinius duomenis. 
* Valstybinė programa (GI Bill), kuri sudarė sąlygas jauniems žmonėms užsidirbti 
mokslui tarnaujant armijoje. — Vert. 

* 1975 m. iš visų apgintų istorijos daktaro disertacijų 3,9 proc. teko mažumų 
studentams. Atitinkamai 1990 m. - 6,9 proc. Tačiau šie skaičiai parodo tik tuos 
studentus, kurie norėjo nurodyti savo tautybę (90 proc. visų respondentų). Sum- 
mary Report 1990: Doctorate Recipiens from United States Universities (Office 
of Scientific and Engineering Personnel, National Research Counsil, Washing- 
ton, D. C., 1991). - P. 40—41, 80. 

kapitalo; daugelis netgi neturėjo nuosavų namų. Anksčiau Perry 
Milleris, pasisakydamas prieš absoliutinę tiesą apie neišvengia- 
mą pažangą, teigė, kad lemiamą įtaką socialiniam veiksniui turi 
idėjos; šių mokslininkų požiūriui į švietimo doktriną buvo bū- 
dingas skepticizmas, su kuriuo paprastai visi pašaliečiai vertina 
vyraujančią ideologiją. 

Naujųjų aspirantų antplūdis paskatino akivaizdžius daktaro 
disertacijų tematikos pokyčius. Nuo 1958 iki 1978 metų keturis 
kartus padaugėjo darbų socialinės istorijos temomis: socialinė 
istorija, aplenkusi politinę istoriją, tapo pagrindine daktarinių 
tyrinėjimų sritimi?. Panašiai kaip ir XIX amžiaus Bostono moks- 
linio elito mokslininkų džentelmenų grupės atstovai, šie naujieji 
tyrinėtojai Amerikos praeityje ieškojo protėvių, tačiau juos rado 
pačiose istoriniams personažams netinkamiausiose vietose — par- 
duortuvėse, vergų kvartaluose, svetainėse, perskirstymo centruose, 
blaivybės susirinkimuose, žeminėse, ryžių laukuose ir evangelikų 
sueigose. Šie mokslininkai visiškai naujai vertino Amerikos pra- 
eitį (tai taip gerai suprantama turint omenyje jų kilmę); jie galė- 
jo kontrasto būdu išryškinti ankstesnės mokslininkų aristokratų 
kartos atstovų, — kurie visą dėmesį skirdavo valstybės veikėjams, 
generolams, diplomatams, intelektualams ir elito institucijoms, — 
supratimą apie tai, kas yra reikšminga. 

Apsiginklavę kompiuteriais ir puikiu regėjimu, jaunieji XX am- 
žiaus septintojo dešimtmečio mokslininkai ėmė gilintis į gimimų, 
vedybų, mirčių, testamentų, žemės nuosavybės, vergų pirkimo, 
miestų ir mokesčių archyvus, kurie iki tol būdavo ignoruojami. 
Remdamiesi šiais primirštais šaltiniais, jie sumaniai modeliavo 
Amerikos istorijoje vyravusias gyvenimo ir mirties, vedybų ir mo- 
bilumo, galimybių ir išdavų tendencijas. Jie taip pat aprašė gy- 
venimus tų vyrų ir moterų, kurie ilgai buvo šešėlyje dėl to, kad 
tradiciškai dėmesys buvo nukreiptas į pionierius ir didvyrius. 
Socialiniai istorikai, jau apie trisdešimt metų besidarbuojantys 
valstybiniuose archyvuose, atrado žlugusių vilčių ir nusivylimų 
* Robert Darton. „Intellecrual and Cultural History“ // Kn. Michael Kammen 


(sudarytojas). The Past Before Us: Contemporary Historical Writing in tbe United 
States. — Irhaca, 1980. — P. 334. 

kupinus pasakojimus, sunkiai suderinamus su monolitinėmis 
Amerikos sėkmės istorijomis. 

Tačiau rekonstruoti paprasto gyvenimo pobūdį ir struktūrą 
lengva nebuvo. Pirmiausia reikėjo nustatyti tai, kas buvo tipiš- 
ka; tam tikslui reikėjo išnagrinėti ilgai kauptus duomenis apie 
daugybę žmonių. Ne taip, kaip dienoraščiai ir laiškai, tokie duo- 
menys nėra iškalbūs. Jie galbūt padeda atsakyti į hipotetinius 
klausimus, kuriuos pateikia prityrę tyrinėtojai. Ar amerikiečiai 
kolonijiniais laikais vesdavo jauni ir turėdavo daug vaikų? Jeigu 
gyventojų skaičiaus kaita priklausė nuo laiko ir vietos, kokie me- 
chanizmai lėmė tuos pokyčius? Ar kisdavo šeimos struktūra, kai 
agrarinį gyvenimo būdą ėmė stelbti pramoninė tikrovė? Jeigu 
taip, kokie veiksniai siejo didžiąją ekonomiką ir asmeninius fer- 
merių ir tarnų sprendimus? Jeigu Naujajame pasaulyje egzistavo 
darbo jėgos paklausa, kokie veiksniai lėmė vienokio ar kitokio 
išorinio darbo jėgos šaltinio pasitelkimą tai paklausai patenkin- 
ti? Arba konkrečiau kalbant — kodėl Virdžinijos gyventojai ėmė 
naudoti vergų darbo jėgą: atslūgusi baltųjų imigrantų į Naująjį 
pasaulį banga, tai, kad, atsižvelgiant į mirtingumo lygį, buvo nau- 
dinga investuoti į visą darbininko gyvenimą, ar tai, jog, didėjant 
vergus perkančių plantatorių skaičiui, vergų pirkliai ėmė savo 
laivus plukdyti į Chesapeake įlanką? Kokie imigrantai vykdavo 
ir į kokius miestus? Ar miestai traukė imigrantus dėl to, kad juose 
buvo galima rasti darbo, ar pigios darbo jėgos ieškančius fabri- 
kantus traukė santalka imigrantų, kurie vyko į konkretų miestą 
pagal etninį principą? Tokie klausimai skatino naujus tyrimus, 
o niekuo neišsiskiriančias pastabas dokumentuose, trūnijusiuo- 
se valstybiniuose archyvuose ir privačiose apskaitos knygose, pa- 
vertė istoriniais duomenimis. Jais remiantis buvo kuriami nauji 
pasakojimai apie Amerikos praeitį. 

Socialiniai mokslai, ypač sociologija ir ekonomika, jau seniai 
nagrinėjantys įvairias elgsenos schemas, istorikams galėjo pasiū- 
lyti konkrečias teorijas ir modelius. Pritaikę gerai suformuluotas 
hipotezes, mokslininkai ištisus mėnesius (ar netgi metus) skai- 
čiuodavo, pavyzdžiui, santykinį juodųjų moterų vaisingumą Ja- 
maikoje, Barbardose ir Virdžinijoje, arba nuomininkų ir ferme- 

rių valdomos žemės proporcijas atskirose Ajovos valstijos apy- 
gardose. Be to, šie naujieji metodai leido istorikams atsisakyti 
neeilinio vadovo žygdarbių aprašymo ir imtis paprastų, niekuo 
neišsiskiriančių visuomenės narių gyvenimo normų analizės. Ka- 
dangi naujieji informacijos šaltiniai suteikdavo daugiau skaičių 
nei žodžių, tyrinėtojai turėjo tapti statistikos specialistais. Ne- 
trukus istorijos knygose pasirodė nuorodų į Gini koeficientus, 
Belo kreives ir Gutmano skales. Istorikai, ilgai buvę unikalumo 
sergėtojais, staiga suvokė kalbą apie tai, kas kartojasi. Jie nau- 
dojosi naujų žodynu, kuriame buvo apstu tokių žodžių kaip 
„norma“ , „modelis“, „procesas“, „struktūra“, „organizacija ir „siste- 
"„ Kiekybiniai tyrinėtojai, familiariai vadinami „skaičių grau- 
žikais“, pasistengė, kad istorija priartėtų prie socialinių mokslų, — 
apmaudui tų, kurie teigė, kad istorija yra sietina su literatūra. 
"Tuo pat metu, kai dienraščiai amerikiečius supažindino su 
demografiniais duomenimis, mokslininkai ėmė studijuoti isto- 
rinius gyventojų skaičiaus kitimus. Istoriniai demografai atkak- 
liai stengėsi atkurti šeimų struktūras iš sunkiai įskaitomų įrašų 
XVII amžiaus parapiniuose užrašuose ir XIX amžiaus gimimų, 
mirčių ir vedybų archyvuose. Tačiau priešingai nei genealogai 
šie socialiniai istorikai ieškojo ne kokių nors ypatingų protėvių; 
jie siekė atskleisti pačias asmeniškiausias kasdienio gyvenimo 
smulkmenas. Dabar net sunku suvokti, kad prieš dvidešimt pen- 
kerius metus beveik nieko nebuvo žinoma apie pagrindinius is- 
torinės Amerikos žmonių asmeninio gyvenimo faktus. Kaip jau 
parodė Perry Milleris, Amerikos praeityje atrandamos tiesos pri- 
klausė nuo požiūrio į tą praeitį. Tai ypač taikytina socialiniams 
istorikams, kurie, tyrinėdami grupių elgseną, siekė atskleisti ten- 
dencijas ir procesus, išvedamus iš vidurkių, formų ir standarti- 
nių nukrypimų. Galiausiai ir Amerikos istoriniai šaltiniai leido 
patvirtinti sistematiškumo svarbą. Istorikai pagaliau išvydo sis- 
temą, — arba grėsmingąją Sistemą, — kuri kontroliavo pasirinki- 
mo galimybes bei sprendė apie žmonių vertę prieš paskirstant 
šalies kultūrines bei ekonomines gėrybes. 
Visiškai suprantama yra tai, kad, analizuodami vidutinio ame- 
rikiečio gyvenimo ciklą, socialiniai istorikai sužinodavo daugiau 

apie grupes nei apie individus. Jie netgi tiksliai nustatė tokios 
priklausomybės nuo grupės pobūdį; tos pačios priklausomybės, 
kuri buvo būdinga nuskurdusių ir perpildytų Europos šalių gy- 
ventojams ir kuri anksčiau kėlė siaubą baltiesiems Amerikos sen- 
buviams. Vietoj amerikiečio kaip autonomiško pionieriaus arche- 
tipo savo veikaluose jie įvedė visuomenišką bendruomenės narį, 
kuris buvo glaudžiai susijęs su savo draugais ir giminėmis. Nusta- 
čius ir pradėjus tirti istorines moterų, vaikų, darbininkų, etninių 
bendruomenių, vergų ir indėnų patirtis, pastarąsias buvo galima 
įtraukti į istorinę Amerikos sąmonę. Siekiant šio tikslo vien tyri- 
nėjimų medžiagos nepakako; reikėjo naujų interpretacijų, nes 
norint atskiras mokslinio tyrinėjimo dalis įtraukti į konkrečią 
struktūrą (šiuo atveju — į prasmės struktūrą) būtina turėti kon- 
kretų planą, - kaip ir statybose, kur plytos yra klojamos pagal 
konkretų projektą. Daugelis istorikų, pripratusių prie šlovinančių 
Amerikos praeities versijų, nebuvo linkę aprašinėti nesekmių ku- 
pinus gyvenimus. Naujieji pasakojimai apie „kitus amerikiečius“ 
kirtosi su pažangos istorijomis ir interpretacijomis, kurių atskai- 
tos taškas buvo universalūs ekonominiai stimulai. 

Tačiau naujoji socialinė istorija ne tik neigė šlovinimo tradi- 
ciją. Ji atskleidė realų gyvenimą, kuriame būta visko: airių, italų 
ir žydų kilmės imigrantų, kurių atvykimas pakeisdavo gyvena- 
mųjų kvartalų kasdienybę; pionierių moterų, savo išsiskyrimo 
skausmą perteikiančių prerijų dienoraščiuose; išlaisvintųjų ver- 
gų, per stebuklą suburiančių savo išblaškytas šeimas po vergovės 
panaikinimo; lenkių namų šeimininkių, mėginančių pasinaudo- 
ti Naujojo pasaulio teikiamomis galimybėmis ir drauge turinčių 
atsižvelgti į savo vyrų nuomonę apie moters vietą šeimoje ir visuo- 
menėje. Juodaodžių amerikiečių, kurie taip ilgai buvo įvardi- 
jami tiesiog kaip vergai, staiga tapusių gyvybingais ir pasirodžiusių 
atkakliais savo autentiškos kultūros nešėjais arba bebaimiais savo 
laisvės kalviais (šis jau kažkur girdėtas žodžių derinys staiga pa- 
deda skaitytojams suvokti, kaip valdančiųjų kalba kontroliuoja 
valdinių suvokimą). 

Vargu ar įmanoma perdėti skirtumus tarp istorinių pasakoji- 
mų, pagrįstų individo — Amerikos Adomo, novatoriško pionie- 

riaus, vienišo disidento — veiksmų analize, ir istorijų, kurios yra 
formuluojamos pritaikant modulinius vienetus, grindžiamus gru- 
pine patirtimi. Kad ir koks būtų istorikų tyrinėjimų objektas, — 
išlaisvintosios šeimos Germantoune, Pensilvanijos valstijoje, ver- 
gaujantys ibo tautybės žmonės Šiaurės Karolinoje, emigrantai iš 
žemės erozijos nusiaubto regiono Oklahomoje ar politiniai pa- 
žangiosios eros lyderiai, — jų pasakojimas įgyja kitą atspalvį, kai 
žmonės yra vertinami kaip grupės nariai. 


Socialinės istorijos reikšme multikultūralizmui 


Istorija, kaip ir literatūra, yra pagrįsta troškimu kuo geriau su- 
vokti žmogiškąją patirtį; tačiau norint, kad praeitis iškiltų prieš 
mūsų akis, būtina žinoti konkrečias tos praeities detales. Pavyz- 
džiui, kaip pasakoja Philipas Grevenas, Masačiusetso valstijos 
Andoverio mieste tėvai savo jauniems sūnums neleisdavo sava- 
rankiškai dirbti žemės, taip sulaikydami juos nuo ankstyvų ve- 
dybų"“. Truputis statistikos apie testamentus, vedybinį amžių ir 
žemės pardavimo dokumentus — ir skaitytojas galėjo pasijusti 
esąs socialinėje tikrovėje, kurioje vyrauja tėvų kontrolė ir vaikų 
paklusnumas. Ar skaitytojas išlaikytų tokius suvaržymus? O kaip 
tai sekėsi patiems istorijų personažams? Ką jautė tradicinės šeimos 
narys, turėjęs tręšti laukus, kuriuos įdirbs ateinančios kartos? Šis 
naujas gebėjimas atkurti gausybės paprastų žmonių gyvenimų 
detales daro moralinį poveikį. Jis padeda užmegzti žmogiškąjį 
ryšį. Kadangi viena yra žinoti, kad egzistavo vergų kvartalai, ir 
visiškai kas kita — turėti galimybę pažvelgti į namo planą, apskai- 
čiuoti gyvenamąjį plotą ir įsivaizduoti, kaip maži vaikai žaidžia 
viduje ar netgi kaip dejuodamas iš skausmo nerangiai vaikštinėja 
ką tik nuplaktas juodaodis vyras. Paprastos vyravusios nacionali- 
nės istorijos pasakojo apie žmogų, nesaistomą visuomeninių ryšių, 
o socialinių mokslų darbuose išryškėjo nuostata, kad individai 
esti visiškai priklausomi nuo visuomenės. Senasis pasakojimas 


* Philip Greven. Four Generations. - Ithaca, N. Y., 1970. 

apie vienišą pionierių, gyvenantį su savo šeima pasienio zonoje, 
apie protestantą vienumoje su Dievu arba apie savarankišką vyrą 
vienumoje su savo sąžine buvo prasmingas tik tada, kai indivi- 
dui teikiama pirmenybė grupės atžvilgiu. 

Įsivyravus įsitikinimui, jog visuomenė iš pradžių veikia indi- 
vidą, jai arba jam „suteikdama“ konkrečios grupės tapatybę, te- 
ko užduoti keletą nemalonių klausimų apie anksčiau vyravusį 
tikėjimą universaliais žmonių būdo bruožais. Socialiniai istori- 
kai reikalavo, kad istorinė moterų patirtis būtų vertinama rim- 
tai, bei ragino nesutapatinti universalių standartų su normomis, 
kurios buvo priimtinos tik vyrams. Istoriniai moterų gyvenimo 
tyrinėjimai teikė galimybę suvokti tai, koks specifiškas buvo vy- 
riškumo idealas, nuo antikos laikų įsigalėjęs Vakarų literatūroje. 
Vienos lyties vyravimo problemą bene geriausiai iliustravo tai, 
kad pirmuosius du šimtus šalies gyvavimo metų Amerikos isto- 
rijose ypač daug dėmesio buvo skiriama vyrų interesams ir pa- 
siekimams. 

Naujosios istorijos atskleidė dar vieną niekuo nepagrįstą tra- 
dicinės Amerikos istoriografijos prielaidą: idėją, kad pati žmo- 
giškoji prigimtis buvo veiksmų motyvacijos šaltinis. Kol buvo 
tikima, jog žmonių giminei yra būdingi universalūs elgesio prin- 
cipai, nebuvo jokio poreikio kaip nors išsamiai nagrinėti istori- 
nių asmenybių poelgių reikšmę. Tačiau jeigu kaip tik kultūra 
nulemia visuomenės narių siekius, istorikai privalo ištirti reikš- 
mines žmogiškųjų motyvacijų sistemas; drauge jie yra priversti 
atsisakyti minties, esą žmogaus prigimtyje glūdi visų veiksmų ir 
troškimų priežastys. Taigi teorinės socialinių istorikų įžvalgos 
suartėjo su idealistiniais tokių intelekto istorikų, kaip Milleris, 
akcentais. Be to, itin išsamūs moksliniai kultūrinių antropologų 
darbai buvo teorinis pagrindas socialinių istorikų diskusijai apie 
vertybių integraciją į kasdienį gyvenimą konkrečiose visuome- 
nėse. Visi šie mokslininkai atmetė švietimo įsitikinimus, kad uni- 
versali žmonių kova dėl laisvės paskatino sparčius ir sklandžius 
istorinius pokyčius, kurių esmė — neabejotina pažanga. Pabrėž- 
dami lemtingą socialinių vertybių įtaką, socialiniai istorikai rė- 
mesi iš Afrikos kilusiu amerikiečiu sociologų W. E. B. DuBois, 

kuris savo puikiame veikale Juodaodžių žmonių sielos (1903 m.) 
įtikinamai pademonstravo, kaip rasinis priešiškumas buvo nau- 
dojamas pagrįsti Pietuose vyravusiai segregacijos politikai. 

Istorikai vis dažniau teigdavo, kad kultūra suteikia formą ir 
prasmę žmonių gyvenimams ir kad norint suprasti jų veiksmus, 
būtina ištirti konkrečios žmonių grupės vertybes; nepakanka at- 
skleisti tam tikrus žmogiškus jausmus (pvz., garbės troškimą ar 
pavydą) ir tuos jausmus pateikti kaip konkrečių veiksmų prie- 
žastis. Anot kultūrinės perspektyvos atstovų, emocijų struktūrą 
lemia laiko ir vietos veiksniai. Jeigu istorikai pritartų kultūros 
tyrinėtojų teigimui, kad konkrečiose visuomenėse egzistuoja sa- 
vitos schemos emocijoms ir interesams išreikšti, tokia specifika 
galėtų tapti istorinių tyrinėjimų objektu. Jeigu kiekvieną kūdikį 
reikia mokyti mąstyti ir elgtis kaip grupės narį, tai skatulių ir 
prasmių pasaulį galima atverti tik rekonstruojant tokį privalomą 
elgesį. 

Praėjusių dvidešimties metų socialinės istorijos tyrimai iš ne- 
žinios iškėlė gyvenimus tų, kuriuos pažangos metaistorija buvo 
nustūmusi į pašalius. Šie tyrimai taip par atskleidė tas užslėprą- 
sias sistemas, kurios reglamentavo galimybes ir paskirstydavo at- 
lygius Jungtinėse Valstijose; jie taip pat pademonstravo, kaip tos 
sistemos veikė konkrečių žmonių sėkmes ir nesekmes. Tie, iš ku- 
rių buvo atimta teisė į Amerikos istorinį paveldą, galiausiai rado 
užtarėjų prie istorinio teisingumo barjero. Kadangi ši istorinė 
tradicija buvo orientuota į paprastus amerikiečius, - dauguma 
kurių buvo priversti nuolat kęsti neteisybę ir patirti įvairiausius 
išpuolius, — ji buvo kritikuojama kaip kone atviras puolimas prieš 
Amerikos institucijas; panaši lemtis buvo ištikusi ir socialinius 
istorikus, kurie domėjosi sunkiai pastebimais praeities aspektais 
ir todėl buvo kaltinami nuvertiną didingus nacionalinės istori- 
jos motyvus. 

Visa tai leido geriau suvokti istorijos ir Amerikos pilietinės 
sąmonės ryšį, kuris ilgai slypėjo už tradicinių aukštosios politi- 
kos istorinių aprašymų. Kaip teigė Mary Douglas, tautos turi 
kontroliuoti nacionalinę atmintį, nes savo formą jos išlaiko for- 
muodamos savo piliečių supratimą apie praeitį. Tačiau iš tikro 

kaip tik istorikai atlieka praeities tyrimus, rašo istorijas ir moko 
jaunimą. Kaip tik jie blokuoja ir atveria atmintį*. Patinka tai 
demokratiniams lyderiams ar ne, istorikai formuoja kolektyvinę 
tautos savivoką, tačiau jie daro tai ne kaip valstybės atstovai. Tad 
politiniai imperatyvai, susiję su nacionalinių istorijų panaudoji- 
mu, nėra taip lengvai įgyvendinami, nes demokratinei sistemai 
yra būdinga valdžios sklaida. Tyrimų laisvei atsidėję tyrinėtojai 
sunkiai priima paprastą sociologinį truizmą apie būtinybę kon- 
troliuoti tautos atmintį. 

Istorija yra organizuotas praeities įvykių tyrinėjimas, nepri- 
klausantis nuo to, ką nacionalizmo sergėtojai norėtų įteigti pi- 
liečiams. Juolab kad šiuo atveju kalbama ne vien apie valstybės 
pareigūnus ir istorijos mokytojus. Oficialusis požiūris toli gražu 
neatstoja visos demokratinės tradicijos, kuri apima skirtingas įvai- 
riausių visuomenės grupių nuostatas. Mintis, jog valstybės kon- 
troliuoja savo piliečių atmintį, skatina pasidomėti, kokios gru- 
pės valdo šalį. Tai gali būti dorybingi lyderiai, kultūrinio elito 
ar galingų vietos mažumų atstovai, daugiašalės koalicijos, trium- 
fuojančios interesų grupės arba paskutinių triukšmingų rinkimų 
laimėtojai. Tačiau kad ir kas jie būtų, valdantieji jokiu būdu nė- 
ra visa tauta. Kai valstybė yra apibūdinama kaip institucija, at- 
kakliai besistengianti nuslėpti patirtis, kurios neatitinka jos su- 
sikurtojo savivaizdžio, apeinamas klausimas, kieno patirtys turi 
būti užmirštos ir kokios grupės interesais yra tai daroma. Demo- 
kratinėje valstybėje, — ypač tokioje kaip Jungtinės Valstijos, kur 
apstu skirtingų etninių grupių, — pilietybės samprata yra daug 
platesnė už oficialiąją jos išraišką. 

Tokioje situacijoje klesti interesų konfliktai. Nacionaliniai 
lyderiai mėgina kontroliuoti kolektyvinę atmintį, siekdami 
apibrėžti pilietinę tapatybę; atskiros visuomenės grupės skatina 
savo narių solidarumą pasakodamos istorijas, kurios dažnai ker- 
tasi su pasakojimais apie vientisą tautos praeitį; O istorikai, — 
jeigu jie yra ištikimi tiesos ir objektyvumo idealams, - siekia plėsti 


* Beveik aštuntadalis visų amerikiečių nuo dvylikos iki dvidešimt vienerių metų 
amžiaus šiuo metu mokosi Jungtinių Valstijų istorijos. 

ir gilinti kolektyvinę sąmonę, neapsiribodami ucilitariniu siekiu 
kurti visuomenės santarvę. Jie gali pateikti informaciją, panei- 
giančią šlovingąjį nacijos įvaizdį, arba verčia suabejoti pagarbiu 
grupės požiūriu į savo praeitį. Istorikai taip pat gali imtis socia- 
linių kritikų vaidmens ir todėl atsisakyti šaltų mokslinių faktų 
bei savo tyrimams suteikti moralinių pamokymų atspalvį. Savo 
šalies istorijos rašymas skiriasi nuo kitokio istorinio darbo, nes 
atviram moksliniam tyrinėjimui atsidėję mokslininkai susiduria 
su budrių nacionalinių interesų saugotojų ir šlovingojo šalies 
įvaizdžio kūrėjų spaudimu. Tada istorikai staiga suvokia, kad jie 
irgi yra piliečiai, kurie mano, jog šalies dabarties realijos yra glau- 
džiai susijusios su jos praeities vertinimu. 

Iš pirmuose keturiuose skyriuose pateiktos istorinės apžvalgos 
turėtų būti aišku, kad Nepriklausomybės deklaracijoje įkūnyti 
idealai atspindėjo aukščiausius Vakarų pasaulio, - kuris pamažu 
pavergė ir gamtą, ir „atsilikusius“ žmones, - siekius. XVIII am- 
žiaus amerikiečiams buvo artimi deklaracijos teiginiai, kurių dėka 
jie įgijo teisę vadintis garbingu tautos vardu. Ilgainiui šie princi- 
pai paskatino nesutarimus dėl nacionalinių tikslų įgyvendinimo 
būdų, o tai galiausiai peraugo į Pilietinio karo žiaurumus. 

Anksčiau ir dabar Amerikos vardas yra siejamas su serija abst- 
rakcijų, kurios skelbia individo laisvę, valdžios kontrolę, atviras 
galimybes, visuotinę toleranciją ir diplomatinę paramą laisvoms 
tautoms. Jeigu šiais idealais vadovaujamasi sąžiningai, jie iškelia 
didesnius reikalavimus ir piliečiams, ir pareigūnams; tačiau kai 
šie idealai yra paverčiami patriotine pompastika, iškyla grėsmė 
tautos vienybei ir jos ryšiui su demokratijos tikslais visame pa- 
saulyje. Amerikiečiai, pasiryžę tautą suvienyti remdamiesi libe- 
ralios demokratijos principais, iš pradžių savo istoriją pavertė 
nacionalinės santarvės metraščiu. 

Dabartinės įnirtingos diskusijos dėl Jungtinių Valstijų istori- 
jos dėstymo patvirtina tą svarbų faktą, kad pasakojimai apie pra- 
eitį dar neprarado galios. Ir iš tiesų vadovėliuose, pamoksluose 
ir politinių kampanijų literatūroje pasakojama ir perpasakojama 
Amerikos praeities versija buvo reikšminga pačių įvykių tėkmei. 
Šis didingas naratyvas, suformuluotas moksliniuose ir mokslo 

populiarinimo darbuose, smarkiai veikė tuos nepastebimus pro- 
cesus, per kuriuos buvo telkiami ištekliai ir paskirstomas atlygis. 
Šiame pasakojime propaguojamos vertybės nulėmė amerikietiš- 
kų siekių pobūdį ir nustarė dorybės ir ydos, dėmesio ir abejingu- 
mo, sėkmės ir nesėkmės polius. Nuo revoliucijos iki part XX am- 
žiaus pradžios ši istorija, kurią generavo maža, tačiau įtakinga 
šalies gyventojų grupelė, nuolat meilikavo elitui. Pasakojimuose 
apie šalies pasiekimus buvo įkūnytos kaip tik tos socialinės nuo- 
statos, kurioms šios grupės nariai teikė pirmenybę. Tuo būdu 
ateinančiai kartai buvo diegiamos protestantiškoje kultūroje auk- 
lėtiems baltaodžiams vyrams būdingos vertybės. Įspūdingą Jung- 
tinių Valstijų klestėjimą mėginta priešpriešinti kitų šalių skur- 
dui, siekiant įrodyti neabejotiną kapitalizmo, — su jam būdinga 
juridiškai įforminta pagarba privačiai nuosavybei ir moraline 
antipatija socialiniam planavimui, - pranašumą. Ir būtent šios 
išvados, - ypač mėginimas sutapatinti demokratiją ir laisvąją rin- 
ką, — nuo pat šio amžiaus pradžios žadino kitaip manančių isto- 
rikų pasipriešinimą. 

Prieš aštuoniasdešimt metų Charles Beardas ir pažangieji isto- 
rikai pasisakė prieš konstitucijos garbinimą, atkreipdami dėmesį į 
materialinius valstybės tėvų įkūrėjų interesus ir nuolatinius interesų 
grupių konfliktus. Įsitikinę, kad patriotinis požiūris į valstybės 
kūrimą trukdė šiuolaikinėms reformoms, jie pasitelkė istorinį ži- 
nojimą, idant pašalintų sentimentus ir atgaivintų susidomėjimą 
tikrosiomis žmonių paskatomis. Per praėjusius tris dešimtmečius 
socialiniai istorikai savo dėmesį sutelkė į Amerikos autsaiderių, — 
vargšų, persekiojamųjų ir užsieniečių — patirtį. Jų darbai atsklei- 
dė, kokia trapi yra bendruomene, kurios ekonominė santvarka ska- 
tina konkurenciją dėl darbo ir pinigų, o darbininkų šeimos tampa 
priklausomos nuo verslo pakilimų ir nuosmukių ciklų. Anot jų, 
mėginta paneigti struktūrines kapitalizmo sukeliamas problemas, 
tam tikslui tikrovė buvo pateikiama taip, tarsi skurdą nulemtų 
charakterio trūkumai ir nesėkmės. Pasakodami streikuojančių šach- 
tininkų, skurstančių Pietų valstijų fermerių arba fabrikuose dir- 
bančių moterų istoriją, jie ne tik suteikia žodį tiems, kurių anks- 
čiau niekas neišklausydavo - jie atskleidžia kapitalizmo sąnaudas. 

Ėmę analizuoti ryšį tarp tradicinės nacionalinės Istorijos ir st2- 
tus guo išlaikymo, socialiniai istorikai sukėlė patriotų pyktį. Pas- 
rarieji tvirtino, esą šiandienos universitetuose pilna pagyvenusių 
„etatinių radikalų“, kurių politinės vertybės susiformavo maiš- 
tingame septintajame dešimtmetyje. Jie priekaištavo ir dėl to, 
kad tarp šiuolaikinių amerikiečių ir jų garsiųjų protėvių buvo 
įvarytas kultūrinis pleištas. Tačiau istoriniai dokumentai atskleidė 
Amerikos revoliucinės ir dabartinės kartos pasaulėžiūros skirtu- 
mus, todėl buvo sunku patikėti, jog valstybės tėvai įkūrėjai siekė 
subrandinti XX amžiaus Amerikos valstybę. Dabar pasirodo, kad 
XVIII amžiaus žmonės (kaip ir mes patys) paprasčiausiai buvo 
priversti reaguoti į nenumatytus įvykius ir žengti į nenuspėjamą 
ateitį. Todėl valstybės tėvus įkūrėjus grąžinus į jų epochą, jie 
drauge buvo atskirti ir nuo didžiosios pažangos epopėjos; tada 
jau pasidarė dar sunkiau patikėti, jog Jungtinėms Valstijoms bu- 
vo lemta nešti visos žmonijos fakelą. 

Tokie naujosios socialinės istorijos kritikai, kaip Johnas Don- 
ne, apgailestavo, kad „visa sudužo į šipulius, pradingo būtas vien- 
tisumas“!!. Ir iš tiesų atrodė, jog naujieji moksliniai paprastų 
žmonių gyvenimo tyrinėjimai pateikė daugiau istorinių faktų, 
negu tauta pajėgė aprėpti. Šie tyrinėjimai, be paliovos vykdomi 
nuo XX amžiaus septintojo dešimtmečio, iš esmės pakeitė santy- 
kį tarp istorijos ir demokratinio nacionalizmo. Užgriuvo gausy- 
bė informacijos, kurios didelės dalies nebuvo galima įsprausti į 
jokį pasakojimą, šlovinanųį šalies pasiekimus. Tai tik patvirtina 
spėjimus, kad istorijos studijos visiškai nepadeda stiprinti loja- 
lumo savo šaliai. Netgi priešingai — atviro šalies praeities tyrinė- 
jimo metu iškelti svarbūs klausimai apie tai, kaip visuomenėje 
yra paskirstoma valdžia ir pagarba, gali net susilpninti pilieti- 
nius saitus. 

Svarstydamas apie žmogaus gyvenimo sunkumus ir nusivyli- 
mus, jaunasis Richardas Niebukhras stebėjosi, kaip galima reigti, 
kad puritonų idėjos pralaimėjo; galbūt jos buvo ignoruojamos, 
tačiau, pasak jo, kas galėtų nuvertinti puritonų mintis apie „gy- 


"! John Donne. „The Anaromy of the World“. 

venimo nepastovumą arba visišką žmonių nesaugumą visuome- 
nėje, kuri gali ir pasinerti į anarchiją, barbarizmą ir visų karą su 
visais, ir žengti harmonijos bei integracijos link“. Niebuhras tar- 
si išpranašavo priežastis, dėl kurių XX amžiaus amerikiečiai atsi- 
liepė į puritonų teologų pamokslus ir drauge atmetė Danielio 
Websterio, kurio kalbų mokiniai anksčiau privalėdavo mokytis 
atmintinai, naivią retoriką. Todėl Milleris, perteikęs rūsčias pu- 
ritonų idėjas, ir socialiniai istorikai, atskleidę skausmą ir sunku- 
mus tų, kurie atsidūrė už stebuklingojo sėkmės rato, buvo labai 
gerai suprantami šių laikų kartos amerikiečiams, nerimavusiems 
dėl branduolinio karo, demografinio sprogimo, šeimos tvirtu- 
mo, AIDS epidemijos, priklausomybės nuo narkotinių medžia- 
gų, nykstančių gyvūnų rūšių ir ozono sluoksnio sunykimo. 

Beveik prieš du amžius istorikai ėmė praeityje ieškoti sociali- 
nio vystymosi dėsnių. Dabar pasitikėjimą tokia veikla pakeitė 
skepticizmas, verčiantis abejoti tokių dėsnių egzistavimu. Šian- 
dien žmonijos procesų neapibrėžtumas atrodo labiau tikėtinas 
nei nepermaldaujama tų procesų logika. Žmogiškasis veiksnys, 
atsitiktinumas, nepasirinkti keliai, — tai, kas anksčiau įkvėpdavo 
romanų autorius ir poetus, — vėl ėmė dominti istorikus. Kadan- 
gi istorija nebeprivalėjo ieškoti visuotinio socialinio žinojimo, 
istorikai ėmė nagrinėti naujus visuomeninius klausimus, susiju- 
sius su įvairialype Amerikos praeitimi ir jos daugiakultūriniu pa- 
veldu. 


o 509 


Herojinio mokslo nuvainikavimas 


š visų neabejotinų tiesų, paveldėtų iš XVIII ir XIX amžių, 

herojinis mokslo modelis pasirodė esąs patvariausias. Netgi 

radikalai ir skeptikai pripažino mokslo svarbą kovai su seno- 

siomis absoliutinėmis tiesomis. Beveik visą XX amžių pa- 
žangiosios krypties Amerikos istorikai - nuo Beardo ir jo sekėjų 
iki naujųjų XX amžiaus septintojo dešimtmečio socialinių is- 
torikų — tiksliuosius mokslus laikė savo sąjungininkais. Vadovau- 
damiesi metodais, kuriuos jie vadino moksliniais, XX amžiuje 
Amerikos istorinės sąmonės reformatoriai į šipulius sudaužė seniai 
nusistovėjusias tiesas apie amerikiečių tautą. Tai atvėrė kelią 
konkuruojančioms daugiakultūrinėms Amerikos praeities vi- 
Zijoms. 

Suprantama, nei liberalai, nei reformatoriai nebuvo linkę at- 
sisakyti taip gerai jiems pravertusio mokslinio modelio. Ilgai ma- 
nyta, kad intelektualinė ir materialinė mokslo nauda taip ryškiai 
atsvėrė problemas, iškylančias dėl mokslo taikymo, — neigiamą 
pašalinį poveikį, nenumatytus padarinius ar grėsmę aplinkai, — 
kad herojinis nešališko mokslo modelis atrodė vienintelis būdas, 
leidžiantis suvokti ankstesnę ir dabartinę žmogaus būklę. Vėliau 
nenoras mokslą kritikuoti staiga pranyko ir pokario epochoje 
herojinis mokslo modelis buvo nuvainikuotas. 

Vakarų mokslo istorijoje (ir ne tik joje) Hirosimos įvykiai sim- 
bolizavo svarbų ir kartu bauginantį posūkį. Vėlesniais dešimt- 
mečiais branduolinė fizika, įvilkta į nešališkumo ir neutralumo 


drabužį, tarnavo visų šaltojo karo dalyvių interesams, o šio mokslo 
IL-1126 

specialistai ir atominio ginklo kūrėjai darbavosi bet kokiai vy- 
riausybei, kuriai tik prireikdavo jų paslaugų. Tad nieko nestebi- 
no tai, kad šaltojo karo pabaigoje kai kurie šios srities moksli- 
ninkai ir technologai, iškilus nedarbo grėsmei, buvo pasirengę 
tarnauti bet kokiam tironui, valdovui arba tiems, kas pasiryžę 
daugiausia jiems sumokėti. Kadangi pokario mokslui ir techno- 
logijai vis didesnę įtaką darė karo pramonės poreikiai, žmonės 
ėmė nerimauti dėl galimo naujųjų technologijų panaudojimo!. 
Prie atominio karo baimės prisidėjo susirūpinimas dėl žalos ap- 
linkai. Iškilus tokiai grėsmei mintis apie nešališką mokslą, pasi- 
rengusį tarnauti bet kokiai valdžiai ar bet kokiam tikslui, ėmė 
atrodyti ne tik moraliai neatsakinga, bet netgi amorali. 

Šaltojo karo problemos ir nusivylimas herojinio mokslo įvaiz- 
džiu paskatino istorikus ir filosofus nuodugniau įvertinti moks- 
lininkų veiklą. Iškart po Antrojo pasaulinio karo mokslo isto- 
rikai - dauguma jų dalyvavo kare, - atnaujino savo tyrinėjimus, 
kuriems pritarė ir patys mokslininkai. Tačiau dabar mokslo isto- 
rija ėmėsi naujos užduoties. Kai kurie naujosios mokslo istorijos 
kūrėjai karo metu aktyviai dalyvavo Amerikos branduolinio gink- 
lo kūrimo programoje. Po karo pabaigos pasidarė neaišku, kas 
kontroliuos branduolinę technologiją. 1945 metais daugelis 
žmonių ėmė baimintis dėl to, jeigu branduolinės fizikos ir tech- 
nologijos neims tvirtai kontroliuoti civilinė valdžia, smarkiai pa- 
didės karinių sluoksnių įtaka, o demokratijai, mokslo laisvei ir 
tarptautiniam stabilumui iškils pavojus. Tarp keturių ar penkių 
pačių įtakingiausių karo meto Amerikos branduolinės progra- 
mos vykdytojų buvo chemikas, Harvardo universiteto preziden- 
tas Jamesas B. Conantas. Liberalių sąjungininkų padedamas jis 
pradėjo nacionalinę kampaniją už civilinę branduolinės energi- 
jos kontrolę. Tokie mokslininkai kaip Conantas nenorėjo, kad 


' Ann Markusen, Peter Hall, Scott Campbell ir Sabina Derrick. The Rise of the 
Gun Belt: The Military Remapping of Industrial America. - New York, 1991. - P. 3. 
Del nuorodų žr. Ann Markusen. „Dismantling the Cold War Economy“ // World 
Policy Journal. - Summer 1992. - P. 389-399. Taip pat žr. Arnold Thackray 
(sudarytojas). Science After 40. - Chicago, 1992, ir Stuart W. Leslie. American 
Science and the Cold War. — New York, 1992. 

kariškiai paslapčia vadovautų pokario branduolinės energijos po- 
litikai; jie taip pat pasisakė už tarptautinį bendradarbiavimą ir 
ginklų kontrolę. Šie mokslininkai tikėjosi, kad remiantis šiais 
priesakais piliečiai apie mokslą sužinos per mokslo istoriją ir ne- 
išvengiamai ims remti Conanto skelbiamas idėjas. 

Pasinaudodamas galimybėmis, kurias suteikia Harvardo uni- 
versiteto prezidento postas, Conantas pasisakė už civilinę mokslo 
kontrolę ir mokslinę laisvę bei rėmė atnaujintas istorijos studijas. 
Jis teigė, kad tik atviras mokslas galįs būti prieinamas visiems; jo 
tradicijos ir procedūros turi būti suprantamos neprofesionalams, 
kurie demokratinėje visuomenėje vykdo pilietinę vidaus ir už- 
sienio politikos kontrolę. Conantas pripažino, kad XX amžiuje 
mokslas tapo bauginamai sudėtingas, ir pasisakė už tai, jog moks- 
las nespecialistams būtų dėstomas pasitelkiant mokslo istoriją. 
Jis kvietė kurti visiškai naujas mokslo šakas, kurios tyrinėtų moks- 
l4 ir naujajai pokario Amerikos studentų kartai pasakotų mokslo 
pasiekimų istoriją. 

Harvardo universiteto iniciatyva mokslo istorija, sociologija 
ir filosofija po 1945 metų atskilo kaip atskiri dalykai, o keliuose 
didžiuosiuose universitetuose buvo įkurti nauji departamentai. 
Harvardo universiteto paskaitų cikluose apie mokslą buvo pa- 
teikiama konkrečių istorinių pavyzdžių, atskleidžiančių išskirti- 
nę mokslo pažangą. Kiti universitetai, kuriuose anksčiau buvo 
dėstomi tik politinės, diplomatinės ir karinės istorijos kursai, 
simboliškai nusisamdė po mokslo istoriką. XX amžiaus aštunta- 
jame dešimtmetyje technologijos istorija taip pat iškilo kaip at- 
skiras dalykas. 

Conanto mokslo istorijos vizijos centre atsidūrė nešališkas ir 
pažangus mokslas. Šis modelis vyravo didžiumoje mokslo isto- 
rijos mokymo kursų iki pat XX amžiaus septintojo dešimtmečio. 
Žymiausias industrializacijos istorikas Johnas U. Nefas anks- 
tesniajame dešimtmetyje aiškino, esą Vakarų mokslas išsiskiria 
„Iš visų kitų praeities mokslų... tuo, kad jo mokslininkai itin 
ramiai atsidėdavo savo tyrimams... objektyviai macerijos, erdvės, 
laiko ir judėjimo analizei bei tyrimui“. Nefo nuomone, žmo- 
giškosios dvasios laisvė buvo „pagrindinė mokslinės revoliuci- 

jos jėga“?. Jo amžininkas, Kembridžo universiteto istorikas Her- 
bertas Butterfieldas tvirtino, kad mokslo istorija turėtų būti ne- 
lyginant tiltas tarp menų ir mokslo. 1948 metais Kembridžo stu- 
dentams jis skaitė bendrųjų paskaitų ciklą apie mokslinę revo- 
liuciją, kurią apibūdindamas Butterfieldas teigė, jog „nuo krikš- 
čionybės iškilimo istorijoje kitos tokios reikšmingos istorinės gai- 
rės nebuvo“. Minėtasis istorikas taip pat buvo įsitikinęs, kad po- 
kario eros istorikai turėjo unikalią galimybę visapusiškai suvokti 
istorinę mokslo reikšmę Vakarų kultūrai nuo XVIII amžiaus. Šis 
Butterfieldo paskaitų ciklas iki šiol yra pats populiariausias moks- 
linės revoliucijos įvadas, parašytas anglų kalba". 

Tačiau jau XX amžiaus aštuntajame dešimtmetyje buvo įgy- 
vendintos Conanto, Butterfieldo ir kitų jų kartos mokslininkų 
mintys apie tai, kad mokslas turi būti pateikiamas per mokslo 
istoriją. Naujoji mokslo istorija ne tik nesiekė iliustruoti moksli- 
nio racionalumo ir objektyvumo stebuklų (t. y. to, kaip mokslo 
didvyriai įveikdavo savo kelyje atsiradusias kliūtis); ji apskritai 
emė kvestionuoti herojinio modelio pagrįstumą. Tai sudarė 
sąlygas kai kuriems žmonėms tvirtinti, esą Conantas ir jo sąjun- 
gininkai toli gražu neprisidėjo prie to, kad studentai daugiau 
sužinotų apie išskirtinius Vakarų kultūrinius pasiekimus, o nesą- 
moningai sukūrė grėsmingą Trojos arklį, kuriame slėpėsi nepagar- 
būs kritikai. Išleisti iš jo, jie neatsakingai užsipuls akademinius 
pasiekimus ir pakenks reputacijai to mokslo, kuriuo taip aistrin- 
gai tikėjo Conanto karta. 


Kubno Trojos arklys 


Kad ir kaip atrodytų ironiška, tačiau būtent vienas Conanto se- 
kėjų Harvardo universitete - Thomas S. Kuhnas - šį metaforinį 
arklį iškėlė į visuomeninės polemikos centrą. Kuhnas, būdamas 


* John U. Nef. Cultural Foundations of Industrial Civilization. - Cambridge, En- 
gland, 1958. - P. 23, 64. 

naujosios mokslo istorijos dėstytojas Harvardo universitete, su- 
kūrė teoriją, kuri, remdamasi socialiniais veiksniais, siekė paaiš- 
kinti mokslinės revoliucijos ištakas. 1962 metais išspausdintame 
veikale „Mokslinės revoliucijos struktūra“, kuriam įžangą parašė 
Conantas, Kuhnas teigė, kad kiekviena mokslo sritis yra organi- 
zuota apie vyraujančią arba paradigminę teoriją. Įprastame kas- 
dieniame moksle visuomeniniai mokslininkų ryšiai ir bendras 
darbas laboratorijose bei profesiniuose sambūriuose padeda stip- 
rinti vyraujančią paradigmą. Mokslininkai, izoliuoti savo darbo 
salelėse, paprastai mėgina kaip nors pateisinti bet kokias jų ty- 
rimų metu iškylančias anomalijas. Ir tik kai nauji duomenys verste 
priverčia į šias anomalijas atsižvelgti, kai kurie mokslininkai, — 
kurių paprastai būna labai mažai, — staiga pakeičia savo inte- 
lektualinę nuostatą, o tai jiems teikia galimybių išsilaisvinti iš 
tradicinio mokslo saitų. Kaip tik taip ir vyksta mokslinės revo- 
liucijos. Pakeitę mokslinę paradigmą, mokslininkai gali atsikra- 
tyti prielaidų, kurios buvo savaime suprantamos senojoje tradi- 
cinio mokslo teorijoje. Tad, anot Kuhno, socialiniai veiksniai 
mokslininkus saisto su tradiciniu mokslu, o teorijų kaita juos 
išlaisvina. 

i versija neatrodo nei piktavališka, nei diegianti mintį apie 
Trojos arklį*. Tačiau tik pasirodžius Kuhno knygai autoriui imta 
priekaištauti už tai, kad vertindamas įprastą mokslininkų veik- 
lą, - o drauge ir tai, kaip mokslininkai nutraukia ryšius su egzis- 
tuojančia paradigma, - jis pabrėžė socialinius veiksnius. Atsigrę- 
žę į praeitį galime teigti, kad Kuhno knyga buvo to laikotarpio 
atspindys, kuris iliustravo Conanto ir kitų mokslininkų inici- 
juotas pastangas suvokti mokslinio žinojimo pobūdį, nes kėlė 
nerimą didėjanti jo reikšmė. 

Verta atkreipti dėmesį ir į tai, kas Kuhno knygoje buvo pa- 
sakyta ir kas ne. Kuhno modelyje mokslininkai dažniausiai yra 
atskirti ne tik nuo konkuruojančių teorijų poveikio, bet ir nuo 
platesnio dalyvavimo socialiniame, ekonominiame ir politinia- 


* Kuhno teiginiai panašiai analizuojami Steve Fuller. „Being There with Thomas 
Kuhn: A Parable for Postmodern Times“ // History and Theory, 31 (1992): 241- 

me gyvenime. Esant tokiai padėčiai „normali“ mokslinė veikla 
yra pagrįsta vyraujančia paradigma. Ir tik didelė teorinė naujovė, — 
garsioji paradigmų kaita, — išlaisvina mokslininkus iš teorinių 
saitų ir sukuria prielaidas naujam revoliuciniam mokslui. Tačiau 
Kuhnas nė nemano teigti, kad šių pokyčių iniciatoriai paneigia 
mokslo metodus arba neatsižvelgia į empirinius tyrimus. 

Kuhnas neketino atverti durų reliatyvizmui. Jo modelis liko 
ištikimas iš esmės realistinėms prielaidoms apie ryšį tarp pažini- 
mo galimybių ir to, kaip moksliniai dėsniai atspindi gamtą. Kla- 
sikinis mokslinis realistas lengvai gali įsivaizduoti, kad mokslo 
kalba gana tiksliai perteikia gamtos reiškinius. Remiantis Kuh- 
no modeliu, paradigmų kaita leidžia mokslininkui pakoreguoti 
savo „veidrodį“, kuris yra nukreiptas į gamtą. Paradigmų kaitos 
koncepcija perša mintį, jog kartais dėl įpročių ir uždarumo „veid- 
rodis“ gali prarasti skaidrumą: vis dėlto Kuhno modelis teigia, 
esą mokslas funkcionuoja todėl, kad jis daugiau ar mažiau tiks- 
liai vertina tai, kas vyksta gamtoje. Kuhnas nepritarė naiviosioms 
žmogiškojo žinojimo versijoms, anot kurių protas yra švari len- 
ta, kurią užpildo per pojūčius gauta informacija apie gamtą. Jo 
nuomone, teorijos sistemina, o socialinės konvencijos proto veiklą 
sustiprina. Tačiau Kuhnas anaiptol nemanė, jog demaskavus te- 
orijas ar socialines konvencijas, mokslinis projektas nustoja ga- 
lioti, — jis tampa tik šiek tiek žmogiškesnis?. 

Kuhnui būdingas realizmas jo neapsaugojo nuo kritikų, ėmu- 
sių jam priekaištauti dėl mokslo atžvilgiu plintančio skepticiz- 
mo. Vien paminėjęs socialinį aspektą Kuhnas buvo apkaltintas 
objektyvius dalykus paverčiąs absoliučia subjektyvybe. Kritikų 
nuomone, savo teiginiu, pagrindžiančiu, kad pokyčius mokslo 
srityje dažnai lemia paradigmų kaita, kurią inicijuoja nedidelė 
mokslininkų grupelė, Kuhnas tarytum norėjo pasakyti, jog „naujų 
mokslinių teorijų suvokimas yra intuityvus arba mistiškas reiš- 
kinys, kuriam reikia taikyti psichologinį aprašymą“, o ne grynas 
ir paprastas įrodymais bei logika grindžiamas procesas“. Per pas- 


> Už šį akcentą mes dėkingos Ruth Bloch. 

taruosius trisdešimt metų veikalas „Mokslinės revoliucijos struk- 
rūra“ buvo išverstas į daugelį kalbų, ir visame pasaulyje jo par- 
duota 750 000 kopijų. Sociologinė Kuhno mokslo vizija išreiškė 
polinkį atsisakyti herojinio modelio, teigusio, esą mokslininkai 
turį ypatingų galimybių atrasti tiesą. Tačiau šis procesas nebuvo 
nei skubus, nei ryžtingas. Prieš tai reikėjo pašalinti dar vieną fi- 
losofinę kliūtį. 

Kuhno kartos — kartos, kuri kovojo Antrajame pasauliniame 
kare ir jį laimėjo —- nuomone, herojinis mokslas buvo filosofiškai 
teisingas ir moraliai būtinas. Netgi branduolinio sunaikinimo 
grėsmė nepakeitė jų įsitikinimo, kad mokslas ir jo istorija, anot 
Conanto, „pagrindė diskusijas apie racionalių metodų taikymą 
žmogiškosioms problemoms nagrinėti ir spręsti “7. O vertindamas 
XX amžiaus branduolinės fizikos istorijos dalį, skirtą branduoli- 
niam ginklui, Conantas įtikinėjo amerikiečius, kad griaunamoji 
jo jėga galbūt ir yra „ta kaina, kurią mes šiame moksliniame am- 
žiuje esame priversti mokėti už sveikatą, patogumus ir mokymo 
priemones“. Kadangi Conantas ir kiti to meto istorikai bei moks- 
lininkai tikėjo mokslą padėjus pamatus Vakarų pažangai ir ra- 
cionalumui, jie neketino jo aukoti ant socialinių interpretacijų 
altoriaus. Sekdami Vakarų mokslininkais, kurie jau nuo Descar- 
tes laikų glaudėsi už filosofijos mūro, herojinio mokslo šalinin- 
kai buvo įsitikinę, kad socialinė sritis buvo sietina su tuo, kas 
iracionalu, ir kad tik filosofiškai suvokta logika bei protas gali 
išsaugoti mokslo grynumą. 


Filosofinė herojinio mokslo ginkluotė 


Conanto ir Butterfieldo kartos istorikai ir mokslininkai mokslo 
istoriją įtvirtino Amerikos universitetuose, nes, jų nuomone, to- 
kia istorija atitinka švietimo pateiktą mokslo viziją. Jie taip pat 
turėjo galingą moralinį ginklą - akademinę filosofiją, kuri buvo 
" James B. Conant. On Understanding Science: An Historical Approach. - New 

dėstoma nuo XX amžiaus penktojo dešimtmečio. Filosofija, 
mokslą vertindama pozityviai, pabrėžė, kad mokslas yra vienin- 
telė žmogiškojo tyrinėjimo forma, kuri sėkmingai funkcionuoja 
savo vidinio racionalumo dėka. Mokslo pagrinde slypėjo loginės 
taisyklės, kurias netikėtai atrado keletas ankstyvųjų mokslo genijų. 
Iki pat XX amžiaus devintojo dešimtmečio kai kuriuose visuo- 
menės ir akademikų sluoksniuose paplitusi mokslo legenda tei- 
gė, jog „įvairių kartų mokslininkai nuosekliai kuria išsamią ir 
teisingą pasaulio istoriją“?. Tai buvo taip paprasta ir pozityvu. 

Pozityvistinės mokslo filosofijos šaknys siekia Comte ir 
XIX amžiaus pradžią, tačiau konkrečiai jos atsiradimas sietinas 
su XX amžiaus trečiojo dešimtmečio Viena, kur pirmą kartą pasi- 
rodė vieno įtakingiausių šio amžiaus mokslo filosofų Karlo 
Popperio darbai apie mokslinio atsiradimo logiką. XX amžiaus 
ketvirtajame dešimtmetyje dėl nacių persekiojimų Popperis ir jo 
kolegos filosofai buvo priversti bėgti iš Austrijos ir Vokietijos; 
taip jie pasklido po didžiausius anglakalbius universitetus abi- 
pus Atlanto. Iš šių institucinių bazių jų pozityvistinė mokslo sam- 
prata veikė istorikus, kurių daugumai savo ruožtu teko kovoti su 
blogiu, nuo kurio pabėgo Popperis ir jo kolegos. 

Remdamiesi Popperiu ir jo sąjungininkais, kurie vėliau kar- 
tais buvo vadinami loginiais pozityvistais, šie filosofai teigė, kad 
tik pozityvistinė — ir, mūsų nuomone, iš esmės neistorinė - moks- 
lo samprata gali sutvirtinti racionalaus proto pozicijas amžiuje, 
kuriame aiškiai trūko racionalios išminties!?. Popperis pabrėžė, 
jog nešališkų mokslininkų bendradarbiavimas teikia puikių ga- 
limybių pasiekti objektyvų žinojimą. Jeigu žinojimo nevalia fal- 
sifikuoti, jis amžiams yra teisingas. Popperio teigimu, filosofo 
užduotis — perprasti mokslo žaidimo taisykles ir suvokti, kaip 


* Taip ironiškai rašė Philipas Kitcher kn. The Advancement of Science: Science with- 
out Legend, Objectivity without Illusions. - New York, 1991. - P. 3. 

'* Glaustumo sumetimais turėjome praleisti skirtumus tarp Popperio ir daugelio 
loginių pozityvistų. Popperį mes vertiname kaip simbolinę figūrą, nes jis nuolat 
domėjosi tais klausimais, kurie yra svarstomi šioje knygoje; plg. Robert Proctor. 
Value-Free Science? Purity and Power in Modern Knowledge. - Cambridge, Mass., 
1991. - P. 209-212. 

mokslininkas skverbiasi į „neištirtą tikrovę, esančią už konkre- 
čių pavidalų, ir yra pasirengęs mokytis iš klaidų !!. Sudaręs są- 
jungą su mokslu, filosofas eksplikuoja jame veikiančią filosofinę 
logiką. Mokslo logika yra išskirtinė, o moksliniu eksperimenta- 
vimu ir matematiniu protavimu grindžiamas mokslo dalykas pri- 
kausto proto dėmesį prie gamtos. Pozityvi, negailestinga mokslo 
logika, kuria yra pagrįsta vakarietiška tiesos paieška, funkcio- 
nuoja kaip pavyzdinis modelis visiems kitų dalykų metodams. 

Popperio tikėjimas mokslo logika susiformavo nepalankios 
tikrovės sąlygomis. Didžiąją šio amžiaus dalį puolimas prieš racio- 
nalizmą gana teisingai buvo siejamas su totalitarinėmis politinė- 
mis sistemomis. Popperis ir kiti nuo nacizmo pabėgę jo kolegos 
manė, kad nacizmo iracionalumas tik patvirtina egzistuojant glau- 
dų ryšį tarp mokslo neutralumo ir galimybės racionaliai mąstyti 
ir veikti. Jie manė, jog tik naciai — didieji proto ir objektyvumo 
priešai — siekė manipuliuoti mokslu. Ši mintis tebebuvo aktuali 
ir XX amžiaus penktojo dešimtmečio britų ir amerikiečių inte- 
lektualams. Jie su siaubu stebėjo fašizmo įsitvirtinimą pačioje 
mokslo požiūriu pažangiausioje pramoninėje valstybėje. Staiga 
pasirodė, kad vakarietiškasis projektas, pagrįstas moksliniu ra- 
cionalumu, mažų mažiausiai yra trapus. Tokį įspūdį tik sustip- 
rino sovietinio komunizmo keliama grėsme. Visa tai pateisino ir 
prieškario, ir pokario kartos pastangas kaip galima geriau išsau- 
goti švietimo palikimą. Kartai, kovojusiai su totalitarizmu ir lai- 
mėjusiai Antrąjį pasaulinį karą, herojinis mokslas buvo reikalin- 
gas. Žinodami, kad totalitarizmas iš esmės buvo amoralus, o jo 
prielaidos iracionalios, jie tvirtai tikėjo, jog mokslas totalitari- 
nėse valstybėse negalįs būti racionalus. 

Lemtingą įtaką Conanto, Butterfieldo ir Nefo kartos žmonių 
požiūriui į mokslą padarė Popperis ir jo sekėjai. Kai kurie iš šių 
filosofų manė, kad mokslo metodus, o ypač gamtos dėsnių pa- 
iešką, galima pritaikyti socialiniams mokslams ir istorijos studi- 


"" Karl P. Popper. Realism and tbe Aim of Science. - Totowa, N. J., 1983. - P. xxv. 
Didžioji šios knygos dalis parašyta šeštajame dešimtmeryje, tačiau jos spausdini- 
mas buvo acidėliojamas iki devintojo dešimtmečio. 

joms. Istorikams privalu ieškoti istorijos raidos dėsnių. XX am- 
žiaus septintojo dešimtmečio pabaigoje Amerikos aukštųjų isto- 
rijos mokyklų studentai, pavyzdžiui, turėdavo skaityti straips- 
nius apie dėsnius, kuriais remiasi istorija. Tai, kad joks istorikas 
niekada nebuvo atskleidęs nė vieno visuotinio istorijos dėsnio, 
loginių pozityvistų nė kiek nejaudino!“. Ir apskritai, remdamiesi 
tuo, jog istorija nesanti naudinga norint filosofiškai paaiškinti 
mokslo racionalumą ir neutralumą, dauguma jų ignoravo istori- 
ją (o tai galbūt ne taip ir blogai). Jų pagrindinės nuostatos pri- 
mena XIX amžiaus pozityvistų — Comte ir jo sekėjų — išdėstytus 
principus, nes loginiai pozityvistai taip pat tvirtino, €s4 grynas, 
paprastas be jokių priemaišų mokslas yra paskutinis pozityvusis 
žmogiškojo pažinimo etapas. 

XX amžiaus aštuntajame dešimtmetyje Karlas Popperis vis dar 
teigė, kad jo suformuluota mokslo filosofija siekusi pateisinti 
mokslo racionalumą ir priešintis intelektualiniam ir moksliniam 
reliatyvizmui, kurį jis laikė pagrindine to meto filosofijos liga. 
Popperis nerimavo dėl naujojo reliatyvizmo pavojaus, kuris atgijo 
pasirodžius Kuhno knygai, ir dėl išvadų, kurias iš tos knygos 
padarė kylanti socialinių istorikų karta. Žinoma, Popperis visa- 
da tvirtai tikėjo, kad istoriniai argumentai atves į reliatyvizmą; ir 
štai paskutinis — nors ir pasislėpęs Trojos arklys — vėl grįžo per 
Thomo Kuhno veikalą. 

Popperis pasitelkė patį stipriausią jam žinomą argumentą prieš 
socialinę mokslo sampratą, — jis apeliavo į metafiziką. Įsivaiz- 
duokite pasipiktinimo gaideles jo balse, kai jis sakė: „Aš nema- 
nau, kad empiriniu dalyku galima vadinti metodologiją, kurią 
paprasčiausiai galima išbandyti pasitelkus mokslo istorijos fak- 
tus“?. Bent jau Popperio ir jo sekėjų nuomone, tuo viskas ir 


'* Sakydamos, kad neegzistuoja visuotiniai istorijos dėsniai, mes nenorime pa- 
neigti priežasties — padarinio schemų, kurios gali būti net kartotinės. Apie dės- 
nius, kuriais remiasi istorija, žr. C. G. Hempel. „The Function of General Laws in 
History“ // Journal of Philosophy, 39 (1942): 32-48; o apie Hempel poziciją žr. 
Louis O. Mink. Historical Understanding. Sudarytojai Brian Fay, Eugene O. Go- 
lob ir Richard T. Vann. - Ithaca, N. Y., 1987. 


3 Popper. Realism. — P. xxv. 

buvo pasakyta apie socialinę mokslo istoriją. O mokslą Popperis 
apgaubė metafizinio realizmo mantija. Anot filosofo, mokslinis 
metodas yra grindžiamas logikos taisyklėmis, išbandomomis te- 
orijomis, o ne paprasčiausiu faktų rinkimu. Mokslo racionalu- 
mas nepriklauso nuo kokio nors empirinio gamtinių reiškinių 
tyrinėjimo sėkmės ar nesėkmės. 

Apeliuodamas į metafizinį reliatyvizmą, Popperis mėgino iš- 
judinti naujosios socialinės mokslo istorijos pagrindus. Tačiau 
savo filosofinės gelbėjimo operacijos metu jis vis dėlto norėjo 
likti rafinuotas ir atsargus. Kaip matyti iš ankstesnes diskusijos 
apie herojinį mokslą, filosofinis realizmas yra būdingas mokslo 
siekiui savo dėsniais tiksliai atspindėti gamtą. Kai kalba moksli- 
ninkas, jo žodžiai (kad ir kokia būtų jo gimtoji kalba) iš tikro 
reiškia tai, kas amžinai teisinga, — arba tai, ko niekad nebus gali- 
ma falsifikuoti, pasak svarbios Popperio modifikacijos. Priešin- 
gai nei visas ankstesnis mokslas, vargiai nusipelnantis mokslo 
vardo, tikrasis mokslas pasikliauna „veidrodžiais“, kuriuos moks- 
lininkai „atgręžia“ į pasaulį. 

Tačiau Popperis gerai žinojo, kad naivūs realistiniai argumentai 
yra kupini pavojų. O jeigu tradicinis mokslas suklysta ir jį pa- 
keičia naujas, geresnis mokslas? Ar Ptolemėjaus mokslas, kuris 
Žemę laikė visatos centru, buvo niekam tikęs? Gal apskritai tai 
buvo ne mokslas, o klaida, kurią Copernicus ir jo sekėjai ištaisė 
tik praėjus keliems amžiams? Ar mokslo pažanga reiškia, kad vi- 
sa tai, kas buvo prieš paskutinį atradimą, netenka mokslinio sta- 
tuso? Teiginys, esą mokslas yra gamta, — ta prasme, kad mokslo 
dėsniai atitinka tai, kas vyksta gamtoje, — sukuria tiek pat pro- 
blemų, kiek ir išsprendžia. 

O Popperis tvirtino, kad mokslinio realizmo esmė — toli gra- 
žu ne paprasta analogija tarp empiriškai atrandamo pasaulio ir 
mokslininko proto; ją sudaro logikos taisyklės, falsifikacija ir ve- 
rifikacija. Pirmenybę Popperis teikė „metafizinio realizmo“ termi- 
nui, nes jis geriau perteikia modelį, pagal kurį mokslas plėtosis 
pagal savo vidinę logiką, kuri iškyla virš istorijos ir nesiima spręsti 
apie ryšį tarp dėsnių ir tikrovės. Oponuodamas socialinei moks- 
lo istorijai, metafizinis realizmas tvirtina, jog egzistuoja „grynai 

mokslinės revoliucijos, kurios nėra susijusios su ideologinėmis". 
Vadovaujantis Popperio logika, bet kokia ideologija turi „prie- 
maišų“, todėl yra nelogiška ir nieko bendra neturi su tikraisiais 
mokslinio mąstymo procesais. Popperis mėgino išgelbėti moks- 
lą, atskirdamas jį nuo istorinio konteksto tam, kad skeptiškai 
nusiteikę socialiniai istorikai jo „nepaskandintų“ istoriniuose fak- 
tuose. Mes teigsime, jog mokslinės revoliucijos yra ideologinės, 
tačiau jos lygmuo nepanaikina mokslinės pažangos teisėtumo. 
Mokslas gali būti istoriškai ir socialiai angažuotas, bet, nepai- 
sant to, jis yra teisingas. 


XX amžiaus septintojo dešimtmečio karta 


Iki pat XX amžiaus septintojo dešimtmečio Amerikos univer- 
sitetuose propaguojama mokslo samprata liko artima tam 
triumfuojančiam pasakojimui, kurį XIX amžiaus paskutiniame 
dešimtmetyje Kornelio universitete skelbė Andrew Dicksonas 
Whitas. Mokslo istoriją rašė asmenys, turintys gerą mokslinį pa- 
sirengimą, tačiau menkai išmanantys istorijos metodus. Medici- 
nos istorijoje iki pat XX amžiaus septintojo dešimtmečio padėtis 
buvo panaši, — vyravo gydytojai, papildomai ėmę tyrinėti istori- 
ją. Tačiau po to į Whito Kornelio universitetą atėjo nauja jaunų 
moterų ir vyrų karta. Šie naujieji studentai dažnai būdavo kilę iš 
didelių Rytų pakrantės miestų, iš parapinių ir valstybinių mo- 
kyklų, iš šeimų, kurių tėvai kariuomenėje tarnaudavo paprastais 
kareiviais, kartais net izoliuotuose daliniuose, arba kurios šiame 
amžiuje imigravo iš Rytų ir Vakarų Europos. Profesionalizacija 
koja kojon žengė su demokratizacija. Galbūt daugiausia ironijos 
susilaukė tai, kad mokslu susidomėjusi naujoji karta, - kuri la- 
biau buvo suinteresuota rašyti teisingą istoriją nei išsaugoti moks- 
lo teisėtumą, — rėmėsi tais istorijos metodais, kuriuos įkvėpė 
mokslas. 

4 skyriuje aprašytoji naujoji socialinė istorija kvestionavo ir 
nuvainikavo daugumą paveldėtųjų absoliučių intelektualinių tie- 
sų. Kai mokslo istorijoje prasidėjo tam tikri procesai, buvo su- 

naikintas vienas iš Vakarų kultūros stabų. Šis iššūkis sukėlė karą 
tarp, anot tuometinės terminologijos, „internalistų“ ir „ekster- 
nalistų“. Internalistai mokslą iš esmės vertino iš Popperio pozi- 
cijų. Jų nuomone, istorinę mokslo raidą nulėmė empirinė veikla 
ir logikos taisyklių plėtotės. Iš esmės mokslo istorija nieko bendra 
neturėjo su socialine sritimi. Mokslo didvyriai buvo pastatyti 
ant pjedestalų dėl to, kad jie buvo tikrieji didvyriai, kurie suma- 
numu ir kūrybingumu lenkė visus kitus. 

Socialinės istorijos veikiama naujoji mokslo istorikų ekster- 
nalistų karta siekė atskleisti įvairius mokslininkų bendruomenės 
interesus ir vertybes. Be to, eksternalistai* smarkiai praplėtė so- 
cialinės srities sampratą. Kuhnui socialinė sritis reiškė tarp savęs 
susijusių mokslininkų visumą. O XX amžiaus septintojo de- 
šimtmečio karta į šią sąvoką įtraukė ir visuomenės gyvenimą už 
laboratorijų bei universitetų ribų. „Socialinis kontekstas“ tapo 
eksternalistų šūkiu kovoje su internalistais. Kaip ir galima buvo 
tikėtis, pati kova vyko dėl mokslo didvyrių statuso. 

XX amžiaus septintojo dešimtmečio kartos mokslininkai augo 
jau atominės bombos eroje; tad neatsitiktinai jų požiūris labai 
skyrėsi nuo jų pirmtakų (įskaitant Kuhną) pozicijos. Panašiai 
kaip ankstesnės epochos pažangieji istorikai jie plėtojo naujus 
metodus ir kėlė naujus klausimus, kurie leistų suvokti interesų ir 
ideologijų reikšmę mokslo kūrimo procesui. Jei atsižvelgsime į 
stiprias socialinės istorijos pozicijas XX amžiaus septintajame de- 
šimtmetyje, visiškai neteks stebėtis tuo, jog mokslo istorija ėmė 
pabrėžti socialinį veiksnį, kuris dabar buvo suvokiamas kur kas 
plačiau. 

Tais laikais, kai dauguma vyrų (ir dar daugiau moterų) nemo- 
kėjo rašyti ir neturėjo pernelyg daug laisvo laiko, mokslininkai 
dažnai priklausė to meto elitui, tad jiems buvo būdinga to sluoks- 
nio socialinė pasaulėžiūra bei politiniai interesai. Tyrinėdami pri- 
vačius laiškus ir dienoraščius socialiniai istorikai atskleidė, kad 
mokslo didvyriai dalyvaudavo to meto galingųjų kovose, o jų 


* Pats terminas yra klaidinantis, nes juo iš anksto apibrėžiama tai, kas yra viduje ir 
turėtų būti išorėje. 

požiūrį į teorijas dažnai nulemdavo daugelis sudėtingų (ir ne vi- 
sada objektyvių) priežasčių. Todėl naujieji socialiniai istorikai 
siekė suprasti mokslininkų santykį su vyriausybėmis, bažnyčio- 
mis, religiniais tikėjimais, politinėmis ideologijomis, netgi su ly- 
tine tapatybe ir materialiniu turtu bei nuosavybe. 

Pagal tai, kad eksternalistams buvo priskiriama plačioji so- 
cialinė mokslo samprata, mokslininkų supratimą apie gamtą 
nulemdavo jų interesai, vertybės, kalbinės konvencijos, netgi jų 
išdidumas bei godumas. Tiesą sakant, iš esmės pasikeitė supra- 
timas apie tai, kas turėtų būti priskiriama mokslui. Mokslo didvy- 
riai buvo verčiami nuo pjedestalų, kurie geriau ištyrus pasirodė 
besą ne marmuriniai, o moliniai. Anot šios pozicijos atstovų, 
galbūt vis dėlto Popperis buvo teisus. Jeigu būtų galima įrodyti, 
kad Vakarų mokslo didvyrių ir pradininkų „veidrodžius“ sufor- 
mavo visuomenė, tai, savaime suprantama, išaiškėtų, jog visas 
žmonijos žinojimas yra socialiai sukonstruotas. Šios pozicijos 
atstovai paradoksaliai panaudojo seniau tarp pozityvistų papli- 
tusią realistinę mokslinio proto sampratą, pagrįstą tiesioginio 
tikrovės atspindėjimo principu. Pozityvistai ir internalistai tvirti- 
no, kad mokslininkų „veidrodžiai“ visada buvo nukreipti į gamtą; 
kraštutiniai eksternalistai teigė, jog tuo atveju patys „veidrodžiai“ 
buvo visuomenės produktai. Tad patekęs į lingvistinių konven- 
cijų tankumyną šiuolaikinis mokslas funkcionuoja tik disponuo- 
damas tokiais žodžiais kaip „gamta“ ir „visuomenė“, kurių reikš- 
mes apibrėžė XVII amžiaus mokslininkai, įskaitant Boyle'į ir 
Newtoną. Jie, suformavę šiuolaikinę „gamtos“ sampratą, susikū- 
rė sau pasaulį, kurį jie ir jų sekėjai vėliau galėtų tyrinėti. 

Dabar būtina ištirti, kaip įvyko tokia dramatiška istorikų moks- 
lo sampratos paradigminė kaita. Conanto, Butterfieldo ir Nefo 
kartai kėlė siaubą praraja, atsivėrusi tarp likusių negausių heroji- 
nio mokslo gynėjų ir socialinių mokslo istorikų. Didieji pokario 
mokslo istorikai Henry Guerlacas, I. B. Cohenas ir Richardas 
Wesrfallas niekada neįsivaizdavo, kad jų dalykas kada nors galė- 
tų suabejoti mokslo tiesomis ir statusu. XX amžiaus šeštajame 
dešimtmetyje jie ėmė diegti programas, kurios skatintų naujo- 
sios kartos atstovus istoriškai studijuoti mokslą. Tačiau vėl įsi- 

terpus istorijai visu pajėgumu prasidėjo procesas, kurį mes api- 
būdinome kaip aukštojo mokslo demokratizaciją. Kai didžiųjų 
mokslo istorikų programos įgijo pripažinimą, staiga neregėtai 
išaugo koledžų dėstytojų poreikis ir drauge aukštesniųjų laips- 
nių siekiančių aukštųjų mokyklų absolventų skaičius. Įgijusi iš- 
silavinimą ir patekusi į akademinį pasaulį, kylanti istorikų karta 
savo kritiką nukreipė į mokslo didvyrius. 


Naujas požiūris į didvyrius: Newtonas ir Darwinas 


XX amžiaus septintajame dešimtmetyje mokslo istorikai ėmėsi 
atskleisti socialinį herojinio mokslo milžinų kontekstą. Kaip ir 
galima buvo tikėtis, socialinės įžvalgos įstabiai pakeitė šių moks- 
lo didvyrių įvaizdį. Sraiga paaiškėjo, kad kurdamas savąjį dujų 
dėsnį XVII amžiaus anglų mokslininkas Robertas Boyle'is akty- 
viai dalyvavo to meto politiniame ir religiniame gyvenime!“; jo 
amžininkas Isaacas Newtonas savo laboratorijoje praktikavo al- 
chemiją - sunku įsivaizduoti ką nors kita, kas herojiniam mokslui 
būtų labiau svetima už magiją; o po pusantro amžiaus Charles 
Darwinas savo natūraliosios atrankos teoriją sukūrė stebėdamas 
vargingųjų klases. Šiuos faktus atskleidusi istorija toli gražu ne- 
buvo tokia, apie kokią svajojo Conantas ar netgi Kuhnas. Tarsi 
pasitvirtino Popperio nuogąstavimai, kad ideologinių moksli- 
ninkų nuostatų tyrimas skatina filosofinį reliatyvizmą. Ar gali- 
ma ir toliau manyti mokslą esant teisingą, jeigu jį suformavo 
toks gaivališkas ir tikriausiai iracionalus mąstymo procesas? 
Tie, kurie imasi tyrinėti XVII amžiaus Angliją, siekdami at- 
skleisti didžiųjų mokslo genijų aplinką, gali susidurti su sunkiai 
įveikiamomis užduotimis. Tokios sąvokos kaip, pavyzdžiui, „ma- 
terijos teorija“ ar panteizmo apibrėžimai ne kiekvienam iškart 
ateina į galvą. Netgi norint apibūdinti anglikonus, - jau nekal- 
bant apie levelerius ar digerius, — reikia gerokai įtempti atmintį. 
Newtono amžiuje tai buvo įprastos sąvokos. Tad jeigu trokštate 


4 James R. Jacob. Robert Boyle and the English Revolution. - New York, 1977. 

suprasti 1642 metais gimusį žmogų, būtina bent bendrais 
bruožais susipažinti su barokine metafizika ir religiniu sektan- 
tizmu. Juolab kad naujosios socialinės mokslo istorijos kūrėjai 
privalo išmanyti visuotinę istoriją. Paguoda gali būti tai, kad po 
Newtono Darwinas mums nebeatrodo toks tolimas. 

Anksčiau Vakaruose vyravo nepriekaištingas Newtono raciona- 
listo paveikslas, kuris atrodė nesunaikinamas. Tačiau XX amžiaus 
ketvirtajame dešimtmetyje, minint dvišimtąsias Issaco Newtono 
mirties metines, visuomenei buvo pateikta tūkstančiai iki tol ne- 
spausdintų rankraščių, atskleidusių naujų faktų apie šį moksli- 
ninką. Kai 1936 metrais minėti rankraščiai buvo pateikti Sotheby's 
aukcione, pasirodė, kad dauguma jų yra aiškiai „nemokslinio“ 
pobūdžio. Norinčių įsigyti šimtus teologinių ir alcheminių kolek- 
cijos rankraščių nebuvo daug, tad raštai buvo išparduoti pusvel- 
čiui ir pasklido po visus pasaulio kraštus, o kai kurie jų galbūt ap- 
skritai dingo visiems laikams. Ir tik XX amžiaus septintajame 
dešimtmetyje vis profesionalesni mokslo istorikai ėmė rimčiau 
vertinti privačius Newtono raštus. Šių istorikų atradimai sudavė 
dar vieną smūgį mokslo modeliui, kurį taip mėgo loginiai pozity- 
vistai ir daugelis jų sekėjų - nauji duomenys kartais sukelia anoma- 
lijų ir istorikams, ir mokslininkams. 

Atidžiau ištyrus ir skelbtus, ir neskelbtus šio didžiojo Švieti- 
mo epochos mokslininko raštus pasirodė, kad tikrasis Isaacas 
Newtonas nė iš tolo nepanašus į pasaulietinį didvyrį. Nauji duo- 
menys leido teigti, jog Newtonas atmetė tam tikras filosofines 
nuostatas ne tik todėl, kad jomis grindžiamas mokslas buvo klai- 
dingas, tačiau taip pat (o galbūt pirmiausia) dėl to, kad, jo nuo- 
mone, Newtonas atmetė Descartes materijos teoriją, skatinusią 
paneigti Darwino įtaką visatoje ir drauge, anot Newtono, propa- 
gavusią ateizmą. Dekartiška visata funkcionavo dėl to, kad ji bu- 
vo visiškai užpildyta: kūnų judėjimą nulėmė tai, kad jie nuolat 
atsitrenkdavo vienas į kitą; visas judėjimas rėmėsi mechaniniu 
veiksmu ir atoveikiu tarp didelių ar labai mažų (pvz., eterio dale- 
lės) kūnų; nebuvo reikalinga jokia dvasinė jėga tarpininkė. 


5 Žr. A. Rupert Hall and Marie Boas Hall, trans and eds. Unpublisbed Scientific 
Papers of Isaac Newton. - Cambridge, 1962. - P. 142-143. 


Herojinio mokslo nuvainikavimas 177 


Neskelbti Newtono raštai, išsibarstę po bibliotekas nuo Kali- 
fornijos iki Izraelio, byloja, kad jam siaubą kėlė galimi Descartes 
samprotavimų padariniai religinei pasaulėžiūrai. Newtono nuo- 
mone, Descartes visata buvo ne tik autonomiška, bet ir nuolat 
atsinaujinanti, todėl ir be Dievo. Čia Newtono religinius įsitiki- 
nimus parėmė moksliniai ir matematiniai apskaičiavimai. Tie- 
siogiai prieštaraudamas Descartes minčiai apie užpildytą visatą, 
Newtonas teigė, kad pagal jo matematinį modelį planetų judėji- 
mo neveikia jokios papildomos jėgos; jeigu egzistuotų kokia nors 
papildoma, kad ir labai laki materija, jo matematinės formulės 
nebūtų tokios veiksmingos. Tačiau ar nebuvo pavojaus, kad at- 
sisakęs mechaninio veiksmo ir atoveikio dėsnio, kuriuo buvo pa- 
grįstas naujasis Descartes mokslas, Newtonas grįš prie magiško 
ar teleologinio požiūrio, esą judėjimas slypi pačioje kūnų pri- 
gimtyje? 

Naujieji socialiniai tyrimai atskleidė tiek Newtono religinių 
vertybių įtaką jo požiūriui į Descartes poziciją, tiek didžiojo 
mokslininko susižavėjimą alchemija. Iškilo rimtas klausimas: ar 
tik Newtonas - vienas iš moderniojo mokslo įkūrėjų - nepažei- 
dė pagrindinio naujojo mokslo priesako, - atliekant gamtos ty- 
rimus vadovautis eksperimentais, o ne magiškais triukais? Ar tik 
Newtonas mokslo nepaaukojo ant savo religinių įsitikinimų al- 
toriaus? Jeigu istorikai tvirtai laikosi savųjų mokslo apibrėžimų 
ir jais remdamiesi formuluoja savo klausimus, tai netgi Newto- 
nas neišlaiko tokio išbandymo. 

Istorinė religinių įsitikinimų analizė leidžia paaiškinti, kaip 
Newtonas suprato gamtą ir mokslą. Newtonas tikėjo aukščiau- 
sia Dievo galia ir valdžia, išreikšta per dvasinius tarpininkus ir 
visatoje veikiančias nematerialias jėgas. Taip jis išvengė spąstų, — 
kuriuos paspendė magija, gamtą ir magus pavertusi nuo Dievo 
nepriklausomomis jėgomis ir tuo, kaip buvo manoma, skatinusi 
ateizmą, — ir drauge galėjo žengti toliau nei tais laikais vyravęs 
dekartiškasis modelis. Newtono tuščiose visatos erdvėse vyravo 
dvasinės jėgos: Dievas, angelai, „aktyvieji principai“, netgi Kris- 
tus. Naudojant jo metaforą visata tapo jutimine sfera, per kurią 
Dievas palaikydavo ryšį su savo kūriniais. Newtonas manė, kad 

negyvą „šiurkščią ir kvailą“ visatos materiją išjudina tik nema- 
terialiosios jėgos. Tai leido Newtonui atmesti pagrindinį judė- 
jimo dekartiškoje visatoje principą — kontaktą tarp kūnų. Va- 
dovaudamasis šiuo modeliu Newtonas nemažą savo mokslinės 
veiklos dalį paskyrė alcheminiams eksperimentams, kurie, jo 
nuomone, atskleidė nematomas jėgas, generuojamas visagalio 
kūrėjo. Kad ir ką Newtonas būtų studijavęs — planetas ar mikro- 
skopiškas cheminių medžiagų daleles — jis norėjo aiškiai pade- 
monstruoti Dievo kūrybingumą ir amžinąją galią. 

Be religinės gyvenimo patirties Newtonas nebūtų galėjęs su- 
formuluoti visuotinės traukos dėsnio. Todėl socialinei erdvei, 
kuri darė tiesioginę įtaką Newtono mokslui, būtina priskirti ne 
tik Newtono laboratoriją, bet ir Kembridžo universiteto Trinity 
koledžo koplyčią. Remdamasis savo religiniais įsitikinimais, New- 
tonas apibrėžė visuotinę trauką teigdamas, kad Dievo sukurtoji 
trauka veikia kaip visatos, kurią sudaro vakuume judančios pla- 
netos, jėga. Savo religinių ir metafizinių įsitikinimų dėka New- 
tonas galiausiai įstengė įsisąmoninti, kad jo matematinis dėsnis 
yra teisingas ir fizikiniu požiūriu. 

Socialiniai mokslo istorikai neapsiribojo Newtono religiniais 
ir filosofiniais raštais. Siekdami atskleisti šių raštų kontekstą jie 
analizavo ne tik tai, kas vyko koplyčioje ir laboratorijoje, — jie 
pažvelgė į Newtono vaikystę ir apskritai į XVII amžiaus antro- 
sios pusės revoliucinės Anglijos realijas. 1661 merais, kai buvo 
atgaivinta monarchija ir atkurta bažnyčia, vos dvidešimtmetis 
Newtonas įstojo į Kembridžo universitetą kaip stipendiantas, 
turįs patarnauti vyresniesiems valgio metu. Po puritonų revo- 
liucijos Kembridžas tapo tarsi ideologiniu mūšio lauku, o uni- 
versiteto studentai ir profesoriai atsidūrė nuožmių dogmatiškų 
ir sektantiškų kovų sūkuryje. Pasiryžę „išvalyti“ universitetą, baž- 
nyčios atstovai siekė su šaknimis išrauti ereziją net iš savo pačių 
aplinkos. Tolerantiškesni anglikonai, įskaitant Newtono dėsty- 
tojus, kurie buvo pasirengę kompromisui su buvusiais purito- 
nais, patys buvo persekiojami konservatyvesniųjų savo kolegų; 
įtarimo šešėlis krito netgi ant naujojo mokslo, nes jis buvo sieja- 
mas su puritonų tikslais. Newtono mokslo principams nedarė 

poveikio jokia atskira ideologija, kultūrinė ar religinė pozicija. 
Tačiau kultūrinės ir socialinės to meto jėgos vis dėlto nustatė 
tam tikras ribas ir leido vadovautis tik kai kuriomis teorijomis. 
Veikiamas savo dėstytojų dvasininkų, Newtonas negalėjo palai- 
kyti jokios teorijos, kuri teigė, kad materija yra gyva, dinamiška 
ir autonomiška arba reguliuojanti savo judėjimą. Tokie įsitiki- 
nimai buvo siejami su panteizmu ir materializmu, būdingu radi- 
kaliesiems revoliucijos sektantams. Radikalai žengė toliau negu 
revoliucijos pradininkai puritonai, — jie pasitelkė filosofinius 
argumentus, kuriais buvo siekiama sulyginti dvasininkų padėtų, 
netgi įtvirtinti visos visuomenės lygybę. Tokie radikalai kaip le- 
veleriai reikalavo suteikti balsavimo teisę visiems vyrams, išsky- 
rus tarnus, ir perskirstyti nuosavybę. Digerių sekta pasisakė už 
bendruomeninę žemės nuosavybę; kvakeriai siekė, kad moterims 
būtų leista viešai sakyti pamokslus religinei bendruomenei. Reli- 
giniai radikalų įsitikinimai skelbė šio pasaulio šventumą, o fi- 
losofinė doktrina dvasinę sritį vėl suvienijo su kasdienybės pasau- 
liu. Pasak ortodoksiškų socialinės rvarkos ir hierarchijos gynėjų, 
visos šios nuostatos prilygo ateizmui. 

Newtono idėja apie absoliutų ir amžiną kiekvieno jo mokslo 
aspekto teisėtumą buvo sietina su jo religiniais įsitikinimais ir 
ateizmo baime. Savo sistemoje turėdamas Dievą Newtonas žinojo, 
jog tvarka yra įmanoma visatoje, galbūt ir visuomenėje. Įmano- 
ma ir absoliuti Tiesa, egzistuojanti aukštesniame dvasiniame lyg- 
menyje, kurį galima išvysti tik trumpomis praregėjimo akimirko- 
mis. O ta transcendentinė tiesa, kuri, kaip manė Newtonas, buvo 
būdinga jo mokslui ir kurią jis perdavė švietimui, pagrįsta perkė- 
limu (transference), t. y. dieviško autoriteto suteikimu mokslo dės- 
niams. Praėjus trims amžiams po pirmosios reikšmingos vakarie- 
tiškos revoliucijos galima teigti, kad tos tolimos XVII amžiuje 
vykusios kovos, kurių metu buvo siekiama išsaugoti dievybės 
transcendenciją ir ortodoksiškos krikščionybės pranašumą erezi- 
jos ir netvarkos atžvilgiu, padėjo pagrindus šiuolaikiniam tikėji- 
mui tuo, kad mokslinis racionalumas yra transcendentiškas. 

Tačiau istorinis Newtono palikimas išlieka aktualus ir kita 
prasme. Newtono raštų tyrimai privertė suabejoti standartiniais 

racionalumo apibrėžimais. Iš privačių Newtono alcheminių už- 
rašų matyti, kad Newtonas, kaip ir daugelis to meto mokslinin- 
kų, praktikuodavo alchemiją. Netgi tais laikais, — ir juo labiau 
dabar, — daugelis žmonių alchemiją apibūdina kaip magiją; o 
magija, kaip žinoma, negali būti racionali. Tačiau Newtonui al- 
chemija buvo neatskiriamas jo religinės ir mokslinės sistemos 
elementas. Žvelgdamas į gyvsidabrio reakcijas su auksu jis savo 
rankraščiuose rašė, kaip gyvsidabrio pavidalai „kasdien mane ža- 
vi !*. Newtonas slėpė savo alcheminius eksperimentus, kurių mas- 
tai išaiškėjo tik 1936 metais Sotheby's aukcione. 

Newtono laikais alchemikai, astrologai ir magai dažniausiai 
buvo siejami su radikaliais politiniais judėjimais, aktyviai veiku- 
siais amžiaus vidurio revoliucijos metu. Visas XVII amžiaus al- 
chemikų darbas buvo vertinamas kaip potenciali ardomoji veik- 
la, - įsivaizduokite, kas atsitiktų su šalies valiuta, jeigu paprastus 
metalus būtų galima paversti auksu, — ir kaip tam tikra apgaulės 
forma. Alchemikai buvo blogai pagarsėję savo eliksyrais ir mei- 
lės mišiniais, už kurių platinimą jie kai kuriose šalyse būdavo 
areštuojami ir įkalinami". 

Pokario laikotarpiu ištyrus gausius Newtono rankraščius emė 
aišketi, kad laboratorijos vienumoje savo alcheminę veiklą jis ver- 
tino taip pat rimtai, kaip ir tyrinėjimus fizikos srityje. Newtonas 
buvo skaitęs daug alcheminės literatūros; kad ir kaip atrodytų 
paradoksalu, tai galėjo netgi sustiprinti traukos dėsnio filosofi- 
nius pagrindus, nes formuluojant tokį dėsnį reikėjo įsivaizduoti 
nematomas jėgas, kurios veikia vakuume esančias planetas'š. Dar 
ne taip seniai skiriamoji linija tarp mokslo ir magijos buvo aiški 
ir visuotinai pripažinta, tačiau Isaacas Newtonas tokio išskyri- 
mo nepripažino. Atlikus šiuolaikinius tyrimus paaiškėjo, kad 
Newtonas gamtą suvokė tiek moksliškai, ir filosofiškai ir tą jo 
suvokimą smarkiai veikė tuometinės politinės ir kultūrinės rea- 


'* Betty Jo Teeter Dobbs. The Foundations of Newton's Alchemy. — Cambridge, 
England, 1975. — P. 253, citata iš jo rankraščio „The Key“. 

"" Policijos prefektūra, Paryžius, Aa/5/218, Marie Magnano areštas 1704 m. 

'š Čia mes rėmėmės kn. Betty Jo Teeter Dobbs. The Janus Faces of genius: The Role 

lijos. Vis dėlto Newtonas išlieka matematinis genijus; jo meto- 
das, kaip matyti iš jo užrašų, išties buvo griežtai eksperimentinis 
ir nepaprastai platus, apimantis fiziką, optiką, mechaniką ir netgi 
alchemiją. Tačiau tuo pačiu metu, kai Vakarų keliautojai kone- 
veikė kinus už jų atsilikusius magiškus ritualus, Newtonas savo 
laboratorijoje Trinity koledže intensyviai taikė paslaptingus me- 
todus, mėgindamas netauriuosius metalus paversti auksu. 

Newtono dėsniai, kurių religinės ir filosofinės ištakos slypėjo 
jo raštuose, Švietimo epochai perdavė matematiškos, tvarkingos 
ir harmoningos gamtos sampratą. Kai kurie Newtono kolegos jo 
veikalą Principia naudojo kovodami su ateistais; buvo teigiama, 
kad Newtono visatą sukūrė Dievas. Tačiau kad ir kaip būtų iro- 
niška, pamažu tiesioginis Dievas išnyko iš Newtono visatos, o 
tarp išsilavinusių XVIII amžiaus europiečių visuotinai paplito 
deizmas. Nematoma visa tvarkančios dievybės ranka vis labiau 
tolo, kol XIX amžiuje pasirodžius Darwino raštams ji tapo savo- 
tiška atgyvena. 

Buvo manoma, kad dieviška tvarka, priskiriama krikščioniš- 
kųjų dvasininkų sukonstruotos niutoniškos visatos planetoms, 
galioja ir biologiniams bei geologiniams procesams. Įsitikinimas, 
jog Žemė vystosi harmoningai, o joje gyvenančių rūšių prigimtis 
yra apibrėžta, buvo visiškai suderinamas su tikėjimu biblinio 
sutvėrimo versija. Kaip teigiama Pradžios knygoje, ir žemė, ir 
žmonija tuo metu iškart įgijo tokius pavidalus, kokie jiems yra 
priskiriami nuo fiksuojamos istorijos pradžios. XIX amžiaus pra- 
džioje evoliucijos teorija dramatiškai pakeitė Vakarų supratimą 
apie žmogaus ir gyvūnų kilmę, paneigdama vieną iš Newtono 
tvarkos ir harmonijos vizijos elementų. 

Tokios svarbos transformacijomis susižavėjo naujosios kartos 
socialiniai istorikai, kurie, kaip ir buvo galima spėti, savo metodus 
ėmė taikyti pagrindinei pereinamojo laikotarpio figūrai, didžia- 
jam XIX amžiaus britų gamtininkui Charles Darwinui. Gimęs 
1809 metais aukštuomenės šeimoje, kurioje mokslas buvo labai 
vertinamas, Darwinas - dar vienas Kembridžo universiteto auklėti- 
nis - atmetė teiginius apie dieviškąją visatos tvarką ir planą, galio- 
jantį biologinėms rūšims ir geologinėms formacijoms. Studijų 

metais jis susidomėjo gyvaisiais organizmais, ir tai buvo paskata 
leistis į įstabią ir kartu varginančią penkerių metų kelionę po pa- 
saulį. Amerikoje ir Afrikoje jis stebėjo iki tol mokslui nežinomas 
gyvūnų rūšis. „Puikūs koralai, malonus šiltas oras [ir] mėlynas tro- 
pikų dangus“, — visa ši patirtis jam buvo „nepaprastai maloni . 

1836 metais grįžęs į Angliją, Darwinas mėgino sistematizuoti 
padrikus savo geologinių ir biologinių stebėjimų duomenis ir 
perprasti „laipsnišką rūšių gimimą ir mirtį“. Darwino kolegos 
kalbininkai teigė, jog gamtos reiškiniai buvo panašūs į žodžius, 
kuriuos tuo metu aktyviai tyrinėjo naujasis hermeneutikos moks- 
las — filologija. Pats Darwinas mėgo cituoti vieno žymiausių her- 
meneutikos specialistų mintį, esą „žodžiai antropologams, kaip 
ir žvirgždas geologams, yra apnykusios praėjusių amžių lieka- 
nos, kuriose glūdinčią informaciją galima prasmingai paaiškin- 
ti“. Tačiau vis dėlto ką gi mokslininkai girdi toje naujai atrastų 
dalykų ryloje?“"? 

Darwinas buvo gerai susipažinęs su ekonomikos ir socialinės 
teorijos problematika iš Adamo Smitho, Auguste Comte ir ypač 
Thomo Malthuso veikalų, kuriais jis rėmėsi aprašydamas kelio- 
nės metu surinktą medžiagą. Praėjusiame amžiuje savo veikale 
Ese apie populiaciją (1798) T. Malthusas suformulavo naują po- 
puliacijų vystymosi dėsnį, kuris teigė, kad maisto atsargos auga 
aritmetiškai, vienas plius vienas, o žmonių skaičius didėja ekspo- 
nentiškai, t. y. dukart du. Norintiesiems apriboti masių augimą 
ir tuo panaikinti kovos dėl išteklių būtinybę, Malthusas reko- 
mendavo seksualinę abstinenciją, ypač žemiesiems sluoksniams, 
kuriuos jis vertino beveik kaip atskirą rasę. Malthuso modelis 
suteikė pagrindą vidurinės klasės reformatorių vykdomai varguo- 
menės diskriminacijos politikai, kuria buvo siekiama, kad varg- 
šai nustotų tikėtis turtingesniųjų labdaros ir imtų dirbti bei tarp 
savęs konkuruoti. Dauguma tų liberalių reformatorių buvo pa- 


"* Adrian Desmond and James Moore. Darwin. - New York, 1991. - P. 215, kur 
cituojamas Herschelis. Citata apie Darwino kelionės įspūdžius pateikiama 140 p. 
ir yra paimta iš Darwino laiško vienam savo draugui. Frazė „laipsniškas rūšių gi- 
mimas ir mirtis“ yra minima jo pastabose apie Beagle ir yra susijusi su Lyello 
veikalo interpretacija (p. 159). 

saulietinių pažiūrų mąstytojai, siekiantys reformuoti mokslą taip, 
kad jis taptų mažiau priklausomas nuo krikščioniškosios doktri- 
nos ir klerikalų įtakos. Mokslas turi būti tvirtas ir nepriklauso- 
mas nuo dogmų tironijos. 

Darwinas — liberalus vigas, kurio gimtinėje buvo pramoni- 
ninkų — simpatizavo reformatoriškoms idėjoms. Šiuolaikiniai 
Darwino biografai jo aplinką apibūdina kaip terpę, kurioje „poli- 
tika, mokslas ir literatūra buvo glaudžiai susiję'??. Pasak reformos 
principų, dabartis yra geresnė už praeitį, o pranašesnieji nukonku- 
ravo mažiau pajėgius. Be to, mintis apie tai, kad rūšių vystymosi 
pagrindas buvo kova, - maltūziška vizija apie stipriausiųjų popu- 
liacijos išlikimą ir silpnųjų populiacijos ribojimą maru ir badu, — 
paskatino Darwiną apmąstymams. Jo surinkta medžiaga apie su- 
akmenėjusias iškasenas ir paukščius teigė mintį, kad vienos rūšys 
keitė kitas arba kad tam tikromis geografinėmis sąlygomis išgy- 
vena tik kai kurios rūšys, turinčios tam tikrų ypatumų. 

Iš Darwino kelionių laikų buvo likę suakmenėjusių iškasenų, 
kurias Darwinas pirmiausia ir turėjo galvoje, savo darbo kabinete 
Londone skaitydamas pranešimus mokslininkams bei rinkos vi- 
suomenės teoretikams. Galbūt nuolatinė gyvūnų ir žmonių popu- 
liacijos atmainų kova dėl išlikimo įspraudžia juos į tam tikras ni- 
šas, kuriose jie vystosi toliau arba išnyksta. Iš naujųjų atmainų 
susiformuoja naujos rūšys. Veikiausiai rūšys nėra Dievo duotos ir 
apibrėžtos visiems laikams — argi jis negyveno visuomenėje, kur 
vargšai buvo kur kas silpnesni ir turėjo kovoti tam, kad išliktų? 
Argi neatrodė, kad technologinių ir imperinių siekimų kupini eu- 
ropiečiai išsivystė dėl tam tikrų savo bruožų, kuriais jie galiausiai 
tapo aiškiai pranašesni už barbarus?*! Argi XIX amžiaus ketvirtojo 
dešimtmečio reformų judėjimas neatspindėjo pažangos ir visuo- 
menės bei valdžios tobulėjimo? Tokie klausimai sklandė ne tik 
Darwino intelektualiniame rate, bet ir plačiojoje visuomenėje. 


0 Ten par. - P. 216. 

2! David R. Oldroy. „How Did Darwin Arrive at His Theory? The Secondary 
Literature to 1982“ // History of Science, 22 (1984): 325-374; apie barbarus žr. 
Charles Darwin. The Descent of Man, and Selection in Relation to Sex. — 1 1. — 
London, 1871. - P. 239. 

Socialinės Malthuso ir kitų autorių idėjos Darwinui buvo būti- 
nos, nes be jų jis nebūtų suformulavęs natūraliąją atranką paaiš- 
kinančio teorinio mechanizmo. Darwino modelio pagrindas buvo 
atsitiktinių rūšių mutacijų principas, galėjęs nulemti tų rūšių iš- 
likimą ar išnykimą. Tačiau šis principas buvo nesuderinamas su 
tikėjimu, esą dieviškoji jėga prižiūri visiems laikams apibrėžtas 
rūšis arba kad žmogus buvo sukurtas vieną konkretų akimirksnį. 
Niutoniškoji Dievo samprata buvo nesuderinama su Darwino 
gamtos pasauliu. Darwinui būdinga kitokia metafizika, — jo lėtai, 
netgi skausmingai įgytas ir labai asmeniškai išpažįstamas ateiz- 
mas ir materializmas. Dabar jau galima perskaityti Darwino die- 
noraščius, kur jis atsainiai postringauja: „Blaivus protas byloja 
materializmo naudai; jis teigia intelektualinę nuostatą, kurią gali- 
mą prilyginti religiniams jausmams“. Tad vargiai tai krikščionio 
ar net teisto požiūris. Jau beveik praradęs tikėjimą Darwinas pats 
sau svarstė, ar nėra „šiek tiek keista, kad nusistovėję gamtos dės- 
niai „visuotinai“ yra vertinami kaip kažkokios aukščiausiosios 
būtybės valios išraiška“??. Galima įsivaizduoti Newtono siaubą, 
jeigu jis būtų galėjęs skaityti Charles Darwino mintis. 

Darwino moksle buvo susipynusios socialinės pažiūros, būdin- 
gos imperinei ir kartu į rinką orientuotai visuomenei, kurioje 
tęstinės reformos atrodė įmanomos. Pirma, Darwinas materia- 
listas suformulavo mintį apie žmonių kaip atsitiktinai atrinktų 
tomų lygybę; įgytų savybių paveldėjimas atrodė nesuderinamas 
su atsitiktine atranka. Tačiau kita vertus, Darwinas, būdamas 
britų džentelmenas, galėjo nesunkiai įsivaizduoti, kad moralinis 
pranašumas, - kuris laimingo atsitiktinumo dėka tapo būdinga 
Vakarų pasaulio žmonių, ypač vyrų, savybe, — gali būti paveldi- 
mas: „menka laukinių moralė... ribotos jų protavimo galios ... 
silpna savitvarda..., kurios ugdymui trūko senų, galbūt net pa- 
veldėtų įpročių, mokymo ir religijos“. Darwino rasinės ir sek- 


** Paul H. Barrett, Peter J. Gautrey, Sandra Herbert, et al. (sudarytojai). Charles 
Darwins Notebooks, 1836-1844. Geology, Transmutation of Species, Metapbysical 
Enguiries. — Itchaca, N. Y., 1987. — P. 524, 535. Abi ištraukos buvo parašytos 
1838 m. 


3 Darwin. Descent of Man. - 1 t. - P. 225, 297. 

sualinės pažiūros persmelkė jo požiūrį į rūšių kilmę, o ypač į 
žmonių kilmę. Darwino amžininkus stulbindavo mintis, kad 
žmonės išsivystė iš primatų. Šiais laikais daugelį žmonių šoki- 
ruoja Darwino rasistinės pažiūros. 


Socialinės istorijos tiesa ir jos padariniai 


Konfliktas tarp internalistų ir eksternalistų iš esmės buvo susijęs 
su socialine mokslo istorija. Šios istorijos įkvėpta nedidelė filo- 
sofų grupelė teigė galinti pasiūlyti „stipriąją programą“ (vėliau 
ši frazė, kurios įtaigumą sustiprino jo britiškoji transkripcija“, 
tapo savotišku kovos šūkiu), kuria remiantis būtų įrodyta, jog 
visas mokslinis pažinimas yra socialiai sąlygotas arba sukonstruo- 
tas?*. Nors socialiniai konstrukcionistai sukėlė sąmyšį ir supyk- 
dė filosofinius loginio pozityvizmo sekėjus, vis dėlto jie negalė- 
jo paaiškinti, kokiu būdu ištisos tyrimų programos skiriamos 
techninėms problemoms ar naujiems gamtos reiškiniams, 
tokiems kaip virusai. Tačiau jis sugebėjo inicijuoti filosofinę 
diskusiją, kuri savo ruožtu įkvėpė kai kuriuos reikšmingus isto- 
rinius tyrinėjimus. 

Šie tyrimai bando įteigti mintį, kad moksle vykstantys procesai 
kažkuo primena socialinį kontekstualizavimą — t. y. apskliauti- 
mą ir apribojimą, o ne paprastą konstravimą. Socialiniai veiks- 
niai (pvz., Darwino požiūris į tariamai nepilnaverčius žmones) 
susilieja su mokslininkų prielaidomis ir vertybėmis, darančio- 
mis poveikį jų mokslinei veiklai. Tačiau socialinės įžvalgos, iliust- 
ruotos Newtono ir Darwino pavyzdžiais, jokiu būdu negali būti 
pagrindas kai kuriems radikaliems „stipriosios programos“ au- 
torių samprotavimams (juolab kad šios grupės atstovai apskritai 
nepateikė teorijos, tinkamai įvertinančios sudėtingas žinojimo 


* Šioje frazėje vartojama angliškoji (Programme), o ne amerikietiškoji (program) 
žodžio transkripcija. — Vert. 

“4 Vienas iš pagrindinių straipsnių šia tema — B. Barnes and D. Bloor. „Relativism, 
Rationalism and the Sociology of Knowledge“ // M. Hollis and S. Lukes, eds. 
Rationalism and Relativism. - Oxford, England, 1982. 

kūrimo aplinkybes ir situacijas). Sąmoningai provokuodami 
„stipriosios programos“ šalininkus, šiuolaikiniai mokslo filoso- 
fai samprotauja apie „sunkiąją programą . Jie pataria pripažinti, 
kad socialinis konstrukcionizmas ir reliatyvizmas atsidūrė akla- 
vietėje, ir siūlo imtis sunkesnės užduoties — t. y. mėginti atskleisti, 
kaip bendrauja ir sąveikauja socialinė ir pažintinė sritys“. Sie 
filosofai, kaip ir mes paskutinėje šios knygos dalyje, pateikia nau- 
jas įžvalgas apie tai, kad objektyvų žinojimą gali pateikti itin sub- 
jektyvūs žmonės. 

Socialinės įžvalgos apie Darwiną ir Newtoną praturtina Va- 
karų mokslo istoriją ir suteikia realių žmogiškų savybių netgi 
didiesiems to mokslo praktikams. Tačiau dėl to Darwino moks- 
linis susidomėjimas iškasenomis ir paukščiais ar Newtono mate- 
matinis kūrybiškumas ir gana griežti eksperimentai nepraranda 
savo vertės. Nors Newtono ir Darwino mokslinę veiklą pagrindė 
ar netgi tiesiogiai veike giliai viduje glūdinčios šių mokslininkų 
vertybės, jų mokslas ir toliau iš esmės lieka gana teisingas gam- 
tos atžvilgiu ir yra tinkamas naudoti. Vertybiškai angažuota, sub- 
jektyvi, šališka lyčių problemos atžvilgiu, teoriškai orientuota ir 
metafiziškai įkvėpta mokslinė veikla kartais, — per konkurenci- 
ją, diskusijas ir bandymus, - leidžia pateikti gana teisingas išva- 
das apie gamtą. Nepaisant to, kas - mokslininkas ar istorikas — 
analizuoja žmonijos praeitį, mokslinius duomenis būtina rinkti, 
įvertinti ir ištirti. Privalu formuluoti teorijas, kurios būtų susi- 
jusios ir su gamtos, ir su socialiniu pasauliu, nes prote neegzis- 
tuoja filtrai, kurie leistų išgryninti kurį nors iš šių pasaulių. Po- 
žiūris į tyrimo objektą (nepaisant to, ar tai iškasenos, planetos, 
ar seni dokumentai) neišvengiamai priklauso nuo idėjų ir ideo- 
logijų, kurias nulemia gyvenimo patirtis, tapatybės, vertybės ir 
išankstinės nuostatos. Ne mažiau svarbios yra ir mokslininkų 
bei istorikų metafizinės pažiūros. Formuluodamas evoliucijos te- 
oriją, Darwinas jau buvo ateistas ir materialistas, o tai paskatino 
jį visiškai savitai aiškinti rūšių kilmę, natūraliąją atranką ir tų 


2 MV. Schmaus, U. Segerstrale and D. Jesseph, „Hard Program: A Manifesto“, So- 
cial Epistemology. A Journal of Knowledge, Culture and Policy, 6 (1992): 243-265. 


Tame pačiame numeryje pateikiamas ypač naudingas Helen Longino atsakymas. 

rūšių nepastovumą““. Tad Dievo egzistavimo klausimu nei Dar- 
winas, nei Newtonas nebuvo „objektyvūs“ ar nešališki. 

Naujasis istorinis žinojimas apie socialinį modernaus mokslo 
kontekstą atskleidė įdomią filosofinę problemą. Tiksliau sakant, 
socialinė mokslo istorija paaštrino filosofinę problemą, kuri eg- 
zistavo nuo XIX amžiaus pradžios — to meto mokslininkų sam- 
protavimuose apie gamtą jau nebebuvo vietos Dievui kaip viską 
paaiškinančiam principui. O iki tol dauguma disciplinuoto žmo- 
giškų ar gamtinių sąlygų tyrinėjimo autorių darydavo prielaidą, 
kad apie objektus galima žinoti reikšmingų ir teisingų dalykų, 
nes galiausiai tiesą garantuoja metafizinis ir metaistorinis lyg- 
muo, Newtono Dievo lygmuo. Pasak jų, žmonės gali atrasti tie- 
są, kad ir kaip juos būtų nusilpninęs blogis ar nugrimzdimas į 
save, nes Dievas egzistuoja ir prižiūri gamtos ir žmonių pasaulį. 
Kitaip tariant, pirmieji Vakarų mokslininkai sugebėjo pripažinti, 
kad mokslas užėmė kokybiškai pranašesnę poziciją tiesos paieš- 
koms, nes jiems buvo būdingas uolus teizmas bei savita judėjiško- 
jo ir krikščioniškojo Dievo samprata, kuri leido įtvirtinti mokslą 
dieviškojoje santvarkoje. Jie savo dėsnius derino prie dieviškojo 
sutvėrimo, kurio tiesa visiškai pasikliovė. Anglijos protestantai 
ir Amerikos puritonai ypač įsidėmėjo Bacono reikalavimą pa- 
žinti Dievą per Jo Žodį ir darbus. 

XIX amžiuje tokios pozicijos laikėsi ne tik ortodoksiškų pažiū- 
rų tikintieji. XVIII amžiaus pabaigos panteistai ir materialistai, 
įskaitant Darwino senelį Erasmus Darwiną, kuris taip pat buvo 
ateistas, atliko įdomų lingvistinį ėjimą. Vyresnysis Darwinas teigė, 
kad Gamta yra Dievas, ir norėdamas pabrėžti savo mintį, žodį 
„gamta“ rašydavo didžiąja raide. Taigi XVIII amžiaus ateistai 
vienu ypu (arba vienu žodžiu) sugebėjo išsaugoti tiek metafizinį, 
tiek fizinį lygmenis. Gamtai jie suteikė visus transcendentinius 
požymius, kurių dėka XVIII amžiuje mokslinė tiesa ir jos paieš- 
kai būtinas objektyvumas tapo įmanomas. 


* Naudinga diskusija apie Darwiną ir daugelį filosofinių problemų, kurias iškelia 
socialinė mokslo istorija, pateikta kn. David L. Hull. Science as a Process: Evolu- 
tionary Account of the Social and Conceptual Development of Science. — Chicago, 
1988. - P. 1-37. 

Tuo tarpu XX amžiuje mokslinėse (tiesą sakant — ir politinė- 
se) diskusijose tiesos nebebuvo galima paaiškinti apeliuojant į 
Dievą ar Gamtą. Iš esmės metafizinis pagrindas, kurį perdavė 
pirmosios moderniosios teologijos — ar netgi senasis panteistinis 
materializmas - buvo sumaniai atskirtas nuo esybės, sudariusios 
sąlygas jį sukurti. Praeityje žmonės galėjo atrasti absoliučią Tie- 
są, kadangi tai jiems garantavo Dievas (ar Gamta). Nors šiuolai- 
kiniai politikai ir gali pamaldžiai šauktis Dievo, tačiau jeigu koks 
nors kandidatas rinkėjams išdrįstų teigti, kad ekonominio nuos- 
mukio pabaigą nulėmė jo maldos Dievui, jis būtų išvytas pro 
duris. Taip pat ir mokslininkas, rvirtinantis, kad Dievas atsklei- 
dė kvarkų egzistavimą, vargiai galėtų skelbti savo darbus. Tad 
šiuolaikiniai žmonės negali grįžti į XVII amžių ir įtikėti Newto- 
no Dievą vien tik tam, kad išvengtų reliatyvizmo. Newtono Die- 
vas pranyko visiems laikams; kad ir kaip būtų paradoksalu, jį 
paneigė jėgos, kurias išlaisvino Newtono mokslas. 

Socialinė mokslo istorija priskirtina prie pagrindinių veiks- 
nių, pagreitinusių vienos tvariausių Vakarų pasaulio absoliuti- 
nių tiesų žlugimą. Tačiau panašiai kaip istorinės Vakarų mokslo 
studijos, socialinė mokslo istorija nesusilaukė didesnio atgarsio, 
o jos įžvalgos tesukėlė tik sporadiškas diskusijas filosofinėje 
mokslo literatūroje. Mokslo istorija ne tik netapo pagrindine vals- 
tybės piliečių išsimokslinimo atrama — ji pavirto specializuotu 
kursu, kuris sudomina tik nedaugelį studentų. Naujieji depar- 
tamentai buvo maži, o iš jų „klientų“ nebuvo reikalaujama stu- 
dijuoti mokslo istorijos (o iki 1970 metų, tiesą sakant, — išvis ką 
nors studijuoti); neatsitiktinai studentai vietoj kurso Nuo Gali- 
leo iki Einstaino pasirinkdavo, pavyzdžiui, fiziką poetams. Pa- 
naši padėtis yra ir Amerikos koledžuose, kur pačiu mokslu susi- 
domi vis mažiau studentų. 


Reliatyvizmo sugrįžimas 


Nuo XX amžiaus septintojo dešimtmečio Amerikos universitetuo- 
se 1mta kurti ištisus mokslo ir technologijos istorijos departa- 

mentus, ir kasmet mokslo istorijos ir filosofijos daktaro laipsnis 
būdavo suteikiamas apytiksliai trisdešimčiai doktorantų“?. Pro- 
fesionalizacija ir demokratizacija bei padidėjęs socialinės moks- 
lo istorijos finansavimas iš Nacionalinio mokslo fondo nulėmė 
socialinę mokslo dalyko kryptį. Visi šie pokyčiai pokariniuose 
Amerikos universitetuose skatino atsisakyti švietimo pasitikėji- 
mo herojiniu mokslu, kuris vyravo nuo XVIII amžiaus. Paskuti- 
niame XX amžiaus ketvirtyje iš Švietimo epochos atėjusi nesuin- 
teresuotos, išlaisvintos ir nešališkos tiesos, nugalinčios prietarus 
ir tamsą, vizija nebeatrodė tinkama ar netgi tikėtina. Veiksmingi 
iššūkiai mokslo neutralumo atžvilgiu galiausiai sugriovė naivų 
pasitikėjimą juo. Kritikai mokslą ir technologiją vertino ne kaip 
žmonijai tarnaujančią veiklą, o kaip dalykus, kurių turinys iš- 
reiškė vyriausybinių rėmėjų interesus, karinių projektų reikmes 
ir apskritai kalbant Vakarų vyrų poreikius (moterims tyrimų la- 
boratorijose dažniausiai neatsirasdavo vietos). 

Istorikai, kuriuos irgi paveikė toks nusivylimas universitetinė- 
mis mokslo pretenzijomis, artėjant XX amžiaus septintajam de- 
šimtmečiui atsigręžė į Vakarų mokslo istoriją; tai, ką jie išvydo, 
visiškai neatitiko iki tol vyravusių įsitikinimų. Pačiuose heroji- 
nio mokslo pagrinduose jie aptiko vyriško dominavimo idėjas bei 
šališkas nuostatas moterų ir neeuropiečių atžvilgiu““. Pavyzdžiui, 
XVIII amžiuje Europos valstybių kolonijose istorikai surado moks- 
lininkų ir gydytojų, kurie buvo pasirengę taikyti savo metodus ir 
gydymo būdus vien tam, kad galėtų kuo veiksmingiau išnaudoti 
savo vergus (ir visa tai - Švietimo epochoje!)?. Be to, reikėjo įver- 


" Survey of Earned Doctorates, Sponsored by Five Agencies: National Science Founda- 
tion (NSF); National Institutes og Healtb (NIH); U. S. Department of Education 
(USED); National Endowment for the Humanities (NEH); and the U. S. Department 
of Agriculture (USDA); and conducted by the National Research Council (NRC); šią 
apžvalgą galima gauti Nacionalinėje tyrimų taryboje Vašingtone. Ji apima laikotar- 
pį nuo 1940 m. iki dabarties ir atskleidžia, kad iki 1967 m. mokslo istorijos daktarai 
buvo skaičiuojami kartu su istorijos daktarais; nuo tol kasmet mokslo istorijos dak- 
taro laipsnis buvo suteikiamas mažiau nei trisdešimčiai doktorantų. 

28 Londa Schiebinger. The Mind Has No Sex? Women in the Origins of Modern 
Science. - Cambridge, Mass., 1989. 

*? James E. McClellan III. Colonialism and Science: Saint Domingue in the Old Regi- 
me. — Baltimore, 1992. Tarp vergų savininkų buvo karalius ir daugelis dvasininkų. 

tinti ir šio amžiaus baisybes. Iš naujų trečiojo reicho Vokietijos 
mokslo tyrinėjimų paaiškėjo dar didesnį nerimą keliantis para- 
doksas. Nors anksčiau nešališko mokslo šalininkai teigdavo, kad 
visas nacių mokslas buvęs pseudomoksliškas, tačiau istoriniai ty- 
rimai parodė, jog naciai turėjo savų gamtos ir socialinių mokslų, 
kurie tarnavo ideologiniams ir kariniams režimo poreikiams iki 
pat jo galo??. Pasirodė, kad nacių mokslas buvo tiek gana geras 
moksliniu požiūriu, tiek visiškai nepriimtinas politine ir morali- 
ne prasme. Kai kurie kritikai cinikai netgi mėgino teigti, kad ant- 
rąjį faktą nulėmė pirmasis. 

ias įžvalgas apie nacių mokslą papildė nauja informacija apie 
mokslo ir technologijos padėtį buvusioje Tarybų Sąjungoje. 
Staiga XX amžiaus pabaigoje pasaulis išvydo sąlygišką šios šalies 
atsilikimą. Kaip ištikimi herojinio mokslo šalininkai, - kurių 
manymu, netgi marksizmas yra mokslinis, — sovietai sukūrė di- 
džiausią pasaulyje mokslinį ir technologinį kompleksą ir vis tiek 
„sugebėjo“ atsilikti pramoniniu ir aplinkosauginiu požiūriu?!. 
Tad neišvengiamai darytina išvada, jog pažanga, kurią teigė he- 
rojinis mokslo modelis, paprasčiausiai neatitinka tikrovės. Kaip 
išeitį iš šios padeties Stipriosios programos atstovai, arba socia- 
liniai konstrukcionistai, siūlė reliatyvizmą; tačiau nors dauguma 
mokslo istorikų ir filosofų pripažino socialinio konteksto ir socia- 
linio kontekstualizavimo svarbą, jie nemanė, kad reliatyvizmas 
galėtų tinkamai paaiškinti mokslo tiesas. Sprendimas, kuris atrodė 
priimtiniausias, buvo siejamas su pastangomis suvokti mokslo, 
mokslininkų ir mokslinių tekstų istoriškumą, drauge pripažįs- 
tant racionalių ir socialinių procesų sąsajas. 

Internalistų ir eksternalistų karo ir socialinio konstrukcio- 
nalizmo reikšmė liko neįvertinta (ar nepastebėta) kitų istorijos 
sričių — hermeneutikos, ir ypač teorijos, novatorių. Iš pirmo 
žvilgsnio neatrodė, kad sovietinių fizikos arba garo variklių ir 
turbinų istorija būtų kuo nors naudinga žmonėms, skaitantiems 


“ Alan Beyerchen. „What We Now Know About Nazism and Science“ // Social 
Research, 59 (1992): 615-641. 

Apie kontekstą žr. kn. Paul R. Josephson. Physics and Politics in Revolutionary 
Russia. — Berkeley, Calif., 1991. 

Sartrą, vėliau Faucoult ir postmodernistus. Tačiau tie teoretikai, 
kurie teigia, kad mokslas yra unikalaus universalinio ir hegemoni- 
nio Vakarų diskurso dalis, tinkamai neįvertina mokslo galimy- 
bių ir jo reikšmės. Siekiant išsivaduoti iš šabloniškų vertinimų, 
galbūt galima drauge su feminizmo atstovėmis teigti, kad „metodo 
ir jo technologijų objektas yra ego cogito — vyras istorijoje“??. Tuo 
norima pasakyti, jog dekartiški tiesos paieškos receptai pirmiau- 
sia buvo pateikti vyrams, todėl mokslinis žinojimas negali būti 
universalus. Kadangi abejojimo ir gamtos tyrinėjimo metodas, 
siekiantis atrasti praktiškam pritaikymui tinkamą žinojimą, bu- 
vo skirtas tik XVII amžiaus vyrams, vadinasi, XX amžiaus pabai- 
gos moterys turinčios išsivaduoti iš šių konvencijų. 

Reliatyvizmas nepadeda mums suvokti kai kurių metodų galios 
ir žinojimo, kurį tie metodai leidžia suformuluoti. Jo šalininkai 
neįvertina to, kad kartais laboratorijose dirbantys skirtingų ly- 
čių Žmonės, suvaržyti kalbinių normų, kultūros vertybių bei įsi- 
tikinimų sistemų, gali išspręsti konkrečią problemą taip, kad prie 
jos vėliau nebereikia grįžti. Pavyzdžiui, Newtonas, kuris bijojo, 
kad neįsigalėtų ateizmas ir neišnyktų religingumas, puoselėjo ba- 
rokinę metafiziką ir šalia mechanikos ir optikos praktikavo al- 
chemiją, vis dėlto sugebėjo pateikti tokią savo įsitikinimams ir 
vertybėms neprieštaraujančią fizinę ir matematinę formuluotę, 
kuri visų kultūrų žmonėms tapo žinoma kaip visuotinis traukos 
dėsnis. 

Turbūt herojinis mokslo modelis tam tikra prasme skatino 
šiuolaikinį reliaryvizmą, nes jo herojinė mokslinio racionalizmo 
koncepcija tarnavo daugeliui šeimininkų ir jis buvo naudojamas 
siekiant nustatyti tiesos standartus bei pagrįsti iš esmės savitikslį 
imperinį tikėjimą Vakarų pasaulio ir vyriško prado pranašumu. 
Absoliutūs mokslinės tiesos gynėjai manė, kad jeigu jau heroji- 
nis mokslas yra neįmanomas, tai reliatyvizmas esanti vienintelė 
logiškai pagrįsta pozicija. Kad ir kaip būtų ironiška, senieji po- 
zityvistai turi nemažai bendra su naujaisiais postmodernistais re- 


32 Alice A. Jardine. Gynesis: Configurations of Woman and Modernity. — Ichaca, 

liatyvistais. Ir vieni, ir kiti operuoja absoliutinėmis reikšmėmis 
ir neturi supratimo, kaip dažnai netoliaregiški žmonės, — kurių 
tapatybė gali būti visiškai svetima paties vertintojo tapatybei, — 
po gaivališkų, ideologiškai moryvuotų, egoistiškų intervencijų 
atranda realias tiesas. Ir absoliutistai, ir reliatyvistai pasijunta ne- 
patogiai, kai jiems tenka tuo pat metu įvertinti ir žmogiškojo 
pažinimo istoriškumą, ir jo sėkmę. 

Didėjant istorikų nusivylimui mokslinės istorinės tiesos mo- 
deliu, nemažo atgarsio susilaukė pasiūlymas suderinti istorikų 
„Stipriosios programos“ versiją ir filosofinį reliatyvizmą. I ačiau 
tokiu būdu suformuluotas reliatyvizmas negali tinkamai spręsti 
problemų, susijusių su istorinės tiesos paieška, ir įvertinti prie- 
žastinių aiškinimų ir pasakojimų poreikio. Vėlgi reliatyvizmas, 
kuris vengia aptarinėti mokslo tiesų egzistavimo klausimą, ne- 
atitinka ir istorikų poreikių. Kiekvieną kartą, kai žmonės pasuka 
reliatyvizmo keliu, kelias aptemsta ir tunelio gale dingsta šviesa. 


Tiesa be didvyrių 


Socialinė mokslo istorija teigia, kad žinojimą žmonės kuria laike 
ir erdvėje. Tokiu būdu atskleistos tiesos neleidžia pasiekti trans- 
cendencijos, kurią, kaip manė Newtonas, gali atskleisti jo moks- 
las. Šis apribojimas suvaržo mokslą; jis praranda savo herojiš- 
kumą ir didingumą, tačiau išlieka racionalus ir galingas. Tiesą 
sakant, neherojinės tiesos turi netgi savo filosofinių šalininkų. 
Jau nuo XIX amžiaus pradžios, kai buvo išspausdinti vokiečių 
filosofo Hegelio raštai, vakariečiai sugeba apibrėžti tokią žmo- 
giškąją situaciją, kai tiesa pasireiškia istorijoje, o žinojimo for- 
mas joje išranda nuo laiko visiškai priklausomi žmonės, kuriems 
didelę įraką daro socialinis bei gamtos pasaulis. 

Kai buvo atskleistas istorinis mokslo kontekstas, jis pasirodė 
esąs žmonių kūrinys; mokslas virto paieška, kuri nesuteikia trans- 
cendencijos. Nepaisant to, kuo tikėjo Newtonas ir nergi Hege- 
lis, nebebuvo galima apeliuoti į dievus. Tačiau Popperis taip par 
klydo manydamas, kad dėl istorizmo įtakos reliatyvizmas tampa 

neišvengiamas. Vis dėlto mokslines revoliucijas gali paskacinti 
tiek iškilusios techninės problemos, tiek ideologijos; ir praeityje, 
ir dabar abu veiksniai gali vienas kitą papildyti. 

Mokslo šalininkai dažnai koneveikia mokslo istorikus, nes, jų 
nuomone, istorinė rekonstrukcija teigia mintį, €są mokslas ne- 
gali pateikti tinkamos praktiškos tiesos. Mokslo gynėjai mano, 
kad socialiniai istorikai yra naujieji reliatyvistai, neigiantys gali- 
mybę suformuluoti dėsnius, kurie gana tiksliai atspindėtų gam- 
toje vykstančius procesus. Tačiau jie daro klaidingą prielaidą, 
jog istorikams yra būdinga tai, kas šiek tiek ironiškai vadinama 
absoliučiu reliatyvizmu (kaip priešingybė metodologiniam re- 
liatyvizmui). Reliatyvizmo metodas grindžiamas Descartes nuo- 
roda: „Aš imitavau skeptikus, kurie abejoja tik abejonės dėlei..., 
siekdamas rasti uolą ar molį“?>. Pagal šį metodą skepticizmas ar 
reliatyvizmas tampa tik priemone tinkamesnei tiesai rasti. Ki- 
taip tariant, norėdamas imtis mokslo istorijos, istorikas privalo 
suspenduoti savo įsitikinimus; besąlygiškai pripažįstant Newto- 
no teisumą gana keblu užduoti klausimus apie tai, ką Newtonas 
manė darąs ir kodėl tai darė. Kaip tik atskleisdami istorinį bet 
kokio žinojimo sistemos, įskaitant mokslo, kontekstą, istorikai 
atranda, aprašo ir paaiškina praeitį. Tačiau argi ne mokslo me- 
todai padėjo suformuluoti šiuolaikinių istorikų veiklos princi- 
pus? Kai kas gali teigti, kad taikydami savo kritinius metodus, 
ypač mokslo pretenzijoms į tiesą, šiuolaikiniai istorikai tapo ne- 
dekingąja paderme. 

Kaltinimų dėl nedėkingumo nevertėtų lengvabūdiškai atmes- 
ti. Stebėdami įvairių rūšių šiuolaikinio totalitarizmo puolimą 
prieš tiesos ir objektyvumo paiešką, kai kurie žmonės padarė iš- 
vadą, kad, mokslą grąžinus į istorinį kontekstą, būtų paneigtos 
mokslo tiesos ir pasiekimai. Tačiau tam, kad visapusiškai suvok- 
tų egzistuojančią problemą, istorikui neprivalu pritarti tokiai iš- 
vadai. Turint omenyje šiuolaikinio mokslo statusą ir pasiekimus, 
mokslo reliatyvizacija turėtų tapti pagrindiniu tikslu tiems, ku- 


3 Renė Descartes. Discourse on Method and The Meditations. - New York, 1968. — 
P. 50. 

rie siekia destabilizuoti tiesos paiešką ir objektyvumo statusą. 
Kadangi jau nuo Švietimo epochos laikų ir istorijos studijos, ir 
visas Vakarų švietimas buvo susietas su mokslu, herojinio mokslo 
sunykimas yra reikšmingas visiems istorikams. Kai paneigiama 
galimybė nustatyti tiesą, atsiranda reliatyvizmas, kuris nebelei- 
džia tinkamai įvertinti ir pasirinkti iš egzistuojančių moralinių 
sistemų. O Newtono Dievo mirtis sudarė sąlygas iškilti episte- 
mologiniam ir moraliniam reliatyvizmui; tiesą sakant, abi šios 
reliatyvizmo formos tapo netgi madingos. 

Tačiau reliatyvizmas nėra vienintelė galima išeitis. Tai, kad 
mokslas (kaip ir bet kas kita) turi istoriją, dar nereiškia tiesos 
sunykimo; vis dėlto tai rodo, jog XIX amžiaus filosofai perverti- 
no mokslo galias, o paskui jam siekė prilyginti ir istoriją. Būtina 
pripažinti, kad neegzistuoja tokia mokslinė istorija ir netgi toks 
mokslinis mokslas, kaip jie buvo suprantami XIX amžiuje. Nepai- 
sant to, kai kuriuos dalykus įmanoma pažinti daugmaž teisingai — 
istorija ir mokslas kaip tik tai ir siekia daryti. Atsižvelgdami į tie- 
sos ir reliatyvizmo problemas, iškilusias šio amžiaus pabaigoje, 
istorikai nebegali vaizduoti, kad viskas yra taip kaip buvę. Būti- 
na iš naujo apmąstyti tiesos ir objektyvumo sampratą. Susidūrę 
su tuo, kas yra žinoma apie socialinės ir mokslinės srities sąvei- 
ką, mokslo filosofai sunkiai braunasi per patį problemų tanku- 
myną; kaip tik taip turi elgtis ir istorikai bei mokslininkai. 

Filosofai gali pagelbėti istorikams diskutuoti apie reliatyviz- 
mą. Dauguma jų žengė už pozityvistų ir socialinių konstruk- 
cionistų dichotomijos. Jų požiūris į tiesos paieškos problemą 
yra aktualus bet kokiam dalykui, kuris yra priverstas ne tik su- 
vokti, kad žmogiškasis žinojimas yra socialus, lytiškai angažuo- 
tas, egzistuojąs laike ir išreikštas kalbinėmis priemonėmis, bet 
ir priimti su tuo susijusį reliatyvizmo iššūkį. Istoriniais tyri- 
mais besiremiantys filosofai, pavyzdžiui, teigia, kad socialinis 
mokslinės veiklos pobūdis yra neatskiriama jo dalis, o ne pa- 
prasčiausiai dažno dalyvavimo konferencijose padarinys. Kitaip 
tariant, moksliniam tiesos ieškojimui socialinis veiksnys yra bū- 
tinas, nes „mokslinio pažinimo negalima redukuoti į individo 
žinojimą ir aiškinti jį per individualistinius procesus, t. y. teig- 

ti, kad mokslinis pažinimas — tai paprasta atskirų individualių 
žinojimų suma“?“. 

Tačiau tokiomis socialinėmis įžvalgomis nesiekiama paneigti 
tiesų, kurios yra sunkiai atskleidžiamos po racionalių tyrinėjimų 
ir karštų mokslinių kovų (net jeigu pasirodo, kad tos kovos iš es- 
mės yra asmeninės, primenančios Newtono diskusijas su Descar- 
tes). Jos greičiau simbolizuoja atnaujintą objektyvumo sampratą 
ir skatina atkreipti dėmesį į tai, kaip kompleksiškai funkcionuoja 
protas. Tos tiesos leidžia suprasti, kad objektyvybė ne paprasčiau- 
siai slypi žmoguje, bet yra pasiekiama per kriticizmą, ginčus ir 
mainus. Toks mokslas, koks jis yra žinomas nuo XVII amžiaus, 
yra neatsiejamas nuo kumuliatyvinio bei konkurencinio - ir todėl 
kartais ideologiško ir socialinio proceso. Kriticizmas skatina ob- 
jektyvumą ir tuo stiprina racionalaus tyrinėjimo pagrindus. Ob- 
jektyvumas — tai ne pozicija, kurią galima pasiekti gryna valios 
jėga, ir ne būdas, kuriuo dauguma žmonių dažniausiai sprendžia 
kasdienes savo problemas. Jį greičiau reikėtų sieti su socialinių 
interesų, ideologijų ir socialinių konvencijų susidūrimu discipli- 
nuotoje žinojimo paieškoje, kuri yra orientuota ir į objektą. Šias 
paieškas nuolat skatina tiesos, atskleidžiamos laike — temporali- 
niame procese, kurį amžiams išsaugo atmintis ir istorija. 

Socialinį mokslinių tyrimų pobūdį pabrėžiantys mokslinin- 
kai tiesiogiai remiasi Vakarų demokratinių tradicijų ir instituci- 
jų istorija, nes tik pilietinėje visuomenėje atsirado gana laisva 
socialinė erdvė diskusijoms ir mokslinei konkurencijai. Šiuo po- 
žiūriu aktualūs yra ir kiti švietimo palikimo aspektai. Herme- 
neutika — tikrovės interpretavimo per tekstus menas — yra tiek 
mokslinei, tiek istorinei tiesos paieškai. Ji egzistuoja pačiame 
moksle - mokslininkai objektams suteikia prasmę bei patys yra 
priklausomi nuo lingvistinių konvencijų ir diskurso. Netgi eks- 
perimentinis ir empiriškas žinojimas turi būti išreikštas kalbo- 
mis, kuriomis galima perteikti tiek teorines prielaidas, tiek so- 
Cialines vertybes, kitaip tariant, „prieš aptariant faktus juos būti- 

na įvardyti“*>. Tačiau visa tai neturėtų paneigti galimybės pra- 
smingai ir teisingai kalbėti apie pasaulį. Nepaisant problemų, 
susijusių su kalba ir kalbinėmis konvencijomis, pati gamta — ar 
tai būtų planetos, ar mikrobai — vis tiek yra reali, egzistuojanti 
anapus proto bei nuspėjamai funkcionuojanti net ir tuo atveju, 
jeigu to nebūtų įmanoma išreikšti žodžiais?“. Pavyzdžiui, antrą- 
kart susidūrus su judančiu objektu galima išvengti triukšmo, ta- 
čiau ne inercijos dėsnio. 

Pagal šią filosofinę poziciją ir mokslininko, ir istoriko kalba 
aktyviai dalyvauja kuriant žinojimą. Vartodamas žodį „materija“, 
Newtonas iš pradžių greičiausiai turėjo galvoje darinį be gyvybės 
ar valios, ir tik po to jam atėjo mintis apie visatoje funkcionuo- 
jančią atskirą dinamišką gravitacinę jėgą. Žodžius „jėga“, „visata“, 
„Dievas“ jis taip pat greičiausiai suvokė savitai, kitaip nei šiais 
laikais. Tačiau nors ir atsisakydami niutoniškos nuostatos, esą 
materija yra „šiurkšti ir kvaila“, XX amžiaus žmonės vis tiek gali 
suvokti ir studijuoti visuotinės traukos dėsnį. Arba imkime Darwi- 
no pavyzdį. Kai Darwinas susidūrė su duomenimis apie jau iš- 
nykusias rūšis, natūraliosios atrankos principas jam atėjo į galvą 
iš dalies dėl to, kad jis turėjo progą stebėti nuožmią kovą dėl 
būvio to meto socialiniame pasaulyje, kuris jam pačiam buvo 
toks palankus. 

Ne viena iš šių istorinių įžvalgų nesumenkina evoliucinės bio- 
logijos ar Newtono mechanikos tiesų: jos teikia galimybių iš is- 
torinės perspektyvos pažvelgti į tiesos kūrimo procesą. Kad ir 
kaip žmonės būtų priklausomi nuo laiko ir kalbos, jų sunkiai 
atrastos tiesos gali tapti didele paguoda. Niūriausiomis šio am- 
žiaus akimirkomis jos daugelį žmonių gelbėjo nuo nevilties. No- 
rint atskleisti bet kokio laiko tarpsnio istorinį kontekstą, negali- 
ma paaukoti tiesų, kurias žmonės tuo metu atrado. Tiesą sakant, 
istorinė kontekstualizacija yra sietina su būtinybe vadovautis tų 


> Joseph Rouse. Knowledge and Power: Toward a Political Philosophy of Science. — 
Ithaca, N. Y., 1987. - P. 47. 

žmonių pastangomis bei ieškoti kitų žinojimo formų, įskaitant 
istorinį žinojimą. 

Kaip tik ši paieška paskatino puolimą prieš absoliutinį heroji- 
nį mokslą, kurį XX amžiui perdavė šio mokslo šalininkai iš pra- 
ėjusių amžių. Atsižvelgiant į mokslo ir technologijos vaidmenį 
karo pramonėje, pokario epochoje buvo riesiog privalu kritiškai 
išnagrinėti ir iš naujo įvertinti pačią mokslo prigimtį. Ber kokia 
žinojimo sistema, kuri turi tokios galios, bet kokia vyrų (ar mo- 
terų) grupė, valdanti tokius išteklius, — kurių dalis yra slaptai 
saugoma nuo visuomenės akių, — turėjo būti ištirta ir įvertinta. 
Tad herojinis mokslas tapo negailestingosios kritikos objektu. 
Tačiau kad ir kaip tai atrodytų keista, būtent šiuolaikinės įžvalgos 
apie neherojinį ir itin socialų mokslinės veiklos pobūdį leidžia ir 
toliau vertinti mokslą kaip viso pažinimo projekto pagrindą. Švie- 
timo epochoje atsiradusios demokratinės visuomenės gyvybin- 
gumas priklauso nuo tos visuomenės sugebėjimo apibrėžti mokslo 
vietą, skatinti žmonių pastangas laisvai ir sėkmingai samprotau- 
ti apie objektus, esančius už proto ribų, drauge pripažįstant so- 
cialinį ir ideologinį viso žinojimo pobūdį. 


"+ 

modernybės krizė 





uo XX amžiaus septintojo dešimtmečio naujosios is 
torijos mokslo tendencijos bei platesnės socialinės bei 
politinės transformacijos skatino nuvainikuoti dau- 
gelį nusistovėjusių absoliutinių tiesų apie amerikie- 
čių tautą ir apie herojinį mokslo modelį. Socialiniai istorikai ėmė 
kvestionuoti amerikiečių vienybę, pasakodami apie konfliktuo- 
jančias etnines ir rasines grupes, kurių istorinės patirtys vargu ar 
buvo suderinamos su pasakojimu, šlovinančiu iš esmės baltųjų 
protestantų valstybę. Be to, vis daugiau naujųjų socialinių isto- 
rikų kritikavo optimistišką pasakojimą apie savimi pasitikintį, 
iniciatyvų individą, kuris pats — ir tik pats — priima sprendimus 
ir tuo prisideda prie kapitalistinės Amerikos ekonomikos stipry- 
bės. Panašiai socialinės mokslo istorijos įtikinamai pademonst- 
ravo, jog netgi mokslo didvyriai ir genijai buvo itin priklausomi 
nuo savo gyvenamojo meto socialinių ir politinių procesų. Pavyz- 
džiui, Newtonas ir Darwinas nebūtų galėję suformuluoti tokio 
universalaus masto teorijų, jeigu jie nebūtų vadovavęsi įvairiais 
religiniais, politiniais ir socialiniais interesais. Staiga paaiškėjo, 
kad mokslas, kaip ir pati tauta, yra prasmingas tik konkrečiame 
socialiniame kontekste. 

Kaip ir galima buvo tikėtis, socialinių istorikų iššūkis Ameri- 
kos (o ir apskritai visų Vakarų) pasitikėjimui savo galiomis iš- 
provokavo dešiniųjų politikų reakciją. Tie, kurie laikosi tradici- 
nio požiūrio į Amerikos istoriją ir Vakarų kultūrą, koneveikia 
naująją istorikų kartą už tariamą jų cinizmą nacionalinių ir va- 

karietiškų vertybių atžvilgiu. Jie teigia, kad kritiškai nusiteikę 
naujieji istorikai nebegalėjo papasakoti pamokomos nacionali- 
nės epopėjos ir atskleisti transcendentiškųjų Vakarų vertybių. Pa- 
vyzdžiui, Gerttude Himmelfarb piktinosi tuo, jog socialiniai is- 
torikai „nuvertino politikos sferą“, tuo sumenkindami istoriją ir 
netgi patį protą. Ji teigė, kad „revoliuciją disciplinoje“ įvykdę 
socialiniai istorikai kėsinosi į racionalumą, — neatsiejamą istori- 
jos elementą, - pabrėždami iracionalias ir neracionalias gyveni- 
mo struktūras — nuo ekonominių leidėjų interesų iki paprastų 
žmonių valgymo įpročių — o ne „konstituciją ir įstatymus, lei- 
džiančius žmonėms racionaliai tvarkyti savo reikalus“!. 

1988 metais kongresui buvo pateikta ataskaita, kurioje Naciona- 
linio humanitarinių mokslų fondo pirmininkė Lynne V. Cheney, 
kalbėdama apie istoriją studijuojančių studentų skaičiaus suma- 
žėjimą, del to kone apkaltino pačią socialinę istoriją. Ji teigė, esą 
studentai daugiau nebesuvokia istorijos studijų svarbos, nes di- 
dėjanti dalykų specializacija ir susidomėjimas kiekybiniais meto- 
dais — socialinės istorijos plėtrai gyvybiškai svarbūs reiškiniai — 
skatina paneigti bendro švietimo tikslo būtinybę. Lynne V. Cheney 
padare išvadą, kad „krizę“ humanitariniuose moksluose ir „izo- 
liaciją“ bei „sumaištį“ tarp humanitarų nulėmė šios srities politi- 
zacija. Humanitarinių mokslų atstovai netgi ėmė „įrodinėti, kad 
tiesa, grožis ir tobulybė yra ne amžini dalykai, o greičiau pereina- 
mosios sąvokos, priemonės, kurias įvairios grupės naudoja, idant 
įteisintų savo „hegemoniją ?. Tad socialinę istoriją ji apkaltino 
del bendrosios polemikos Vakarų kultūros klausimais. 

Tokio pobūdžio kritika skaudi, bet ne žlugdanti. Socialinė 
istorija buvo pagrįsta kiekybinių aspektų iškėlimu: kuo daugiau 
yra žinoma apie paprastų žmonių, darbininkų, moterų ir vergų 
gyvenimus (arba apie mokslininkų vertybes ir įsitikinimus), tuo 


' Gertrude Himmelfarb. The New History and the Old. - Cambridge, Mass., 1987. — 
P. 18-23. 

* „Text of Cheney's „Report to the President, the Congress, and the American 
People“ on the Humanities in America“ // Chronicle of Higher Education. September 
21, 1988. - P. A17-A23, citatos p. A18. Nuo tada istorijos studentų skaičius vėl 
emė didėti. 

pasakojimai apie praeitį yra išsamesni. Socialiniai istorikai nenei- 
gė vyraujančių objektyvumo standartų ar nusistovėjusių normų; 
jie patys pasitelkė tuos standartus prieš tradicines interpretaci- 
jas, kurios neatsižvelgia į marginalines ir nepritampančias visuo- 
menės grupes. 

Socialiniai istorikai tikėjosi pateikti sudėtingesnį praeities pa- 
veikslą ir tuo praplėsti supratimą apie ją, tačiau bene labiausiai 
jiems rūpėjo atskleisti ankstesniųjų istorijų riborumą. Iš esmės 
jie siekė pabrėžti tai, kad istorijos mokslas visada buvo smarkiai 
ideologizuotas. „Vienos Dievo tautos“ istorija, pavyzdžiui, tar- 
navo ne visų, o tik kai kurių visuomenės grupių interesams, to- 
dėl Amerikos istoriją (ir Vakarų civilizacijos istoriją apskritai) 
galima interpretuoti kaip politinę valdančiojo elito propagandą. 
Naująja socialine istorija gali pasinaudoti (o kartais ir piktnau- 
džiauti) ir tie, kurie tvirtina, kad nebėra prasmės samprotauti 
apie bendrą nacionalinį naratyvą ir kad istorija neišvengiamai 
yra neišsami, politiškai angažuota, propagandinė ir netgi miti- 
nė. Tad kad ir kaip atrodytų ironiška, socialinių istorikų darbai 
paskatino abejones dėl istorijos objektyvumo. Socialiniai istori- 
kai, aistringai analizuojantys istorinius metraščius, tarsi iškasė 
duobę pačiam istorijos kaip mokslo dalykui. 

Novatoriškomis socialinių istorikų įžvalgomis pasinaudojo 
postmodernistai — nauja kritikų grupė, kuri ėmė kvestionuoti 
apskritai visų socialinių mokslų objektyvumą. Jų kritika neapsiri- 
bojo ideologinio Amerikos istorijos ir Vakarų mokslo pobūdžio 
pasmerkimu — jie taikė į pačius istorinio ir mokslinio žinojimo 
pagrindus. Pats „postmodernizmo“ terminas, plačiai paplitęs 
naujausiose kultūrinėse diskusijose tarp tradicionalistų ir jų opo- 
nentų, garsėja tuo, kad dažnai sunku yra pasakyti, ką jis iš tikro 
reiškia?. Kartais atrodo, jog mes visi esame postmodernistai; kitą- 
kart — kad visuotinai vengiama tokio įvardijimo, kuris dažnai yra 
siejamas su nihilizmu ir kvailu pasipuikavimu*. Postmodernizmas 


? Gera šios problemos apžvalga pateikiama kn. Pauline Marie Rosenau. Post-mo- 
dernism and the Social Sciences: Insigbts, Inroads, and Intrusions. - Princeton, 1992. 
* Kai ir Jacgues Derrida, ir Madonna yra laikomi postmodernistais, tai galite įsi- 
vaizduoti šios sąvokos apibrėžimo problemiškumą. 

yra sietinas su trimis susijusiomis sąvokomis: „modernybe“, „mo- 
dernizmu“ ir „poststruktūralizmu“; „modernybė“ reiškia moder- 
nų, pramoninį ir miestietišką gyvenimo būdą; „modernizmas“ — 
tai judėjimas mene ir literatūroje, siekiantis užčiuopti naujojo gy- 
venimo būdo esmę (kurią, pavyzdžiui, simbolizuoja dangoraižis); 
poststruktūralizmas yra modenybės prielaidų, vyraujančių filoso- 
fijoje, mene ir kriticizme nuo XVII-XVIII amžių, teorinė kritika. 

„Postmodernizmo“ terminu, kuris pirmiausia pasirodė mene 
(ypač architektūroje), buvo apibrėžiamos antimodernistinės meno 
formos. Architektai postmodernistai atmetė pragmatišką, veiks- 
mingą, racionalistinį modernistinės architektūros funkcionaliz- 
mą, pirmenybę teikdami istorinėms, keistoms ir nenuspėjamoms 
formoms bei linijoms. Vėliau šis terminas paplito plačiau ir ėmė 
reikšti apskritai modernybės, kaip prielaidų apie pramonines ir 
technologines gyvenimo formas, kritiką. Kaip jau esame minėjusios, 
modernybe įkūnija vakarietiškų idėjų, įsigalėjusių XVIII amžiu- 
je, visumą; su ja yra siejama naujoji istorijos periodizacija, kurioje 
yra išskiriami antikos, viduramžių, modernybės laikotarpiai. Mo- 
derniuoju vadinamas laikotarpis, kai protas ir mokslas triumfa- 
vo prieš Šventąjį Raštą, tradicijas ir papročius. Modernybė pa- 
grįsta mintimi apie laisvai mąstantį ir veikiantį individą, kuris 
savo eksperimentais gali prasiskverbti prie gamtos paslapčių ir 
drauge su kitais individais sukurti tobulesnį pasaulį. 

Savo pagrindiniu tikslu postmodernistai laikė esminę žinoji- 
mo objektyvumo ir kalbos stabilumo idėjų kritiką. Savaime su- 
prantama, čia ne vieta kalbos teorijų istorijai ar pasakojimui apie 
poststruktūralizmo transformaciją į platesnį postmodernistinį 
kultūrinį kriticizmą“, todėl stabtelime prie postmodernizmo iš- 
keltų klausimų apie istorijos prasmę ir jos rašymo problemas. 
Siekdamos išlaviruoti tarp tradicinių kritikų ir postmodernistų, 
mes pasisakome už objektyvią ir atvirą istoriją, nors drauge pri- 
pažįstame būtinybę ištirti teorinius jos trūkumus. 


* Esame dėkingos Gabriellei Spiegel už tai, kad ji mus paragino pagilinti mūsų 
supratimą apie skirtumus tarp poststruktūralizmo ir postmodernizmo. Būtina pa- 
žymėti, jog daugelis komentatorių šiuos reiškinius sutaparina, o kitų nuomone, 
jie yra radikaliai skirtingi. Žr., pavyzdžiui, Rosenau. Posr-modernism. - P. 3. 

Posrtmodernizmas yra linkęs kvestionuoti tikėjimą pažanga, 
moderniąja istorijos periodizacija ir individu kaip žinančiu ir 
veikiančiu subjektu. Pati asmens ego samprata, - kuri buvo tokia 
svarbi ir Švietimo epochos žmogaus teisių filosofijoje, ir istorikų 
pasakojimuose apie Amerikos lemtį, — atsiduria pavojuje, nes 
postmodernistai pranašauja asmeninės tapatybės fragmentaciją. 
Michel Foucault pateikė vieną įspūdingiausių „subjekto mirties 
formuluočių, kuria paskelbė, kad pati žmogaus idėja yra „gana 
naujas išradimas“, greitai pranyksiantis „kaip veidas, nupieštas ant 
jūros kranto smėlio“?. Posrmodernistai teigia, jog asmens ego 
yra ideologinis konstruktas, mitas, palaikomas liberaliosios visuo- 
menės, kurios teisės sistema grindžiama asmeninės atsakomybės 
idėja. Iškeldami šį argumentą prieš vieną ego — postmodernistai 
jį vadina „subjektu“, norėdami pabrėžti jo nesavarankiškumą — 
jie, galbūt patys to nenorėdami, paneigia multikultūralizmo prie- 
laidas. Kadangi be atpažįstamo ego nebūtų jokio poreikio rū- 
pintis skirtingomis kultūromis, etnine savigarba ir nerimauti dėl 
žlugdomų tapatybių; be subjekto beprasmiška būtų kalbėti apie 
tapatybių politiką ar kultūrinės saviraiškos politiką. 

Postmodernistiniai istorijos ir mokslo kritikai nuolat yra pasi- 
rengę pulti. Jie kritikuoja visa, kas susiję su modernumu. Postmo- 
dernistai teigia, kad genocidas, karai, ekonominiai nuosmukiai 
ir badas verčia abejoti pažangos neišvengiamybe, švietimo idėjo- 
mis ir protu, nors drauge jie besąlygiškai neigia galimybę suži- 
noti ką nors tikra apie minėtąsias negandas. Tiesą sakant, jie ap- 
skritai neigia bet kokio tikro žinojimo galimybę. Postmodernistai 
abejoja dabarties pranašumu ir bendrųjų pasaulėžiūrų — ar jos 
būtų krikščioniškos, marksistinės ar liberalinės — naudingumu. 
Kaip teigė Foucault, „kiekviena visuomenė turi savąjį tiesos reži- 
mą, savo bendrąją tiesos politiką“. Postmodernistų nuomone, 
už ideologijos ribų tiesa neegzistuoja. 


* Michel Foucault. The Order of Things: An Archbeology of the Human Sciences. — 
New York, 1970. - P. 387. 

* Michel Foucault. Power/Knowledge: Selected Interviews and Orber Writings, 1972— 
1977, ed. Colin Gordon, trans. Colin Gordon, Leo Marshall, John Mepham, and 
Kate Soper. - New York, 1980. - P. 131. 

Kadangi nuo XVIII amžiaus mokslas buvo Vakarų žinojimo 
pagrindas, jis, savaime suprantama, patraukė postmodernistų dė- 
mesį. Kaip aiškino vienas kritikas postmodernistas, „modernis- 
tams ir struktūralistams mokslas buvo alfa ir omega, mokslą jie 
vertino kaip ... pagrindinę moderniojo laikotarpio duotybę“". 
Pasak Foucault, „tokiose visuomenėse kaip mūsų tiesos „poli- 
tinė ekonomija“ yra sutelkta į mokslinio diskurso ir jį generuojan- 
čių institucijų formą; ją nuolat veikia ekonominiai ir politiniai 
veiksniai *; o mokslo ir technologijos plėtotę lemia hegemoniški 
interesai. Mokslininkų pretenzijos į objektyvumą ir tiesą yra da- 
lis intelektualinės ekonomijos, kurioje stoka (paucity) ir mani- 
puliacijos yra neatsiejama tiesos paieškos dalis; pati tiesos paieš- 
ka savo ruožtu yra beviltiškai įklimpusi diskursuose, kuriuos pa- 
čius generuoja šališkos institucijos. 

Kiti postmodernistai abejoja, ar kognityvūs mokslo metodai 
gali būti neutralūs, kai tikrieji mokslininkų tikslai esti susiję su 
jų lytine priklausomybe, ideologiniais bei politiniais interesais. 
Jie teigia, kad mokslinių faktų objektyvumas pabrėžiamas dėl 
ideologinių priežasčių — tuo mokslininkai nori nuslėpti savo akty- 
vų vaidmenį atrenkant ir formuluojant faktus. Mokslines labo- 
ratorijas postmodernistai pirmiausia vertina kaip jėgos santykių 
ir politinių manevrų centrus ir drauge tvirtina išsklaidę „mitus, 
kurie anksčiau supo mokslą“. Jie teigė, kad laboratorijoje nevyksta 
„nieko ypatinga, nieko nepaprasta, iš tikro nieko, kas turėtų ko- 
kią nors pažintinę naudą. Pagal šį požiūrį mokslinių laborato- 
rijų funkcijas ir pobūdį iš esmės nulemia politinės programos. 
Paradoksalu yra tai, kad postmodernistai kaip tik istorikus ir 


" E. R. Ankersmit. „Historiography and Postmodernism“ // History and Theory, 
28 (1989): 140. 

* Foucault. Power/Knowledge. - P. 131. Gerokai subtilesnis, tačiau panašus požiū- 
ris pateikiamas kn. Steven Shapin ir Simon Schaffer. Leviarban and the Air Pump: 
Hobbes, Boyle and the Experimental Life. - Princeton, 1985. - P. 333-343. „Ma- 
nome, galima pareikti tris motyvus, kurie pagrįstų nuomonę, esą mokslo istorija 
užima tą pačią sritį, kaip ir politikos istorija... Politiniai procesai, reglamentavę 
santykius filosofinėje bendruomenėje, buvo tokie par svarbūs, nes padėjo nustaty- 
ti taisykles, kuriomis privalo remtis visi besiimantys kurti autentišką žinojimą“. 

sociologus įpareigoja išsiaiškinti, kaip apskritai laboratorijos įgijo 
tiek daug politinės galios?. 

Norėdami pabrėžti savo abejonę dėl tikrovės, esančios už pro- 
to ribų, žodį „tikrovė“ postmodernistai dažnai rašo kabutėse. Jų 
nuomone, jokia tikrovė negali išsilaisvinti (transcend) iš diskur- 
so, kuriame ji yra išreikšta'?. Mokslininkams gali atrodyti, kad 
disciplinuoti veiksmai laboratorijose — pvz., objektų stebėjimas 
pro mikroskopą ar teleskopą — priartina juos prie tikrovės, ta- 
čiau iš tiesų tuo būdu jie paprasčiausiai privilegijuoja savo kal- 
bą, savo pačių susikurtas technologijas!!. Ir nereikia nė sakyti, 
kad toks privilegijavimas sudarė sąlygas daugeliui mūsų amžiaus 
negandų. Pagal šį požiūrį vakariečiai ypač yra linkę klaidingai 
manyti, jog tikrovė esanti fiksuota ir pažini. 

Kaip rodo ši trumpa apžvalga, postmodernistai iki šiol neiš- 
plėtojo bendros mokslo kritikos. Kai kas mano, kad postmo- 
dernizmas yra tik viena iš diskurso formų, todėl jis neturi jokių 
privilegijų, palyginti su kitais diskursais; kiti postmodernizmui 
priskiria tik informacinę funkciją ir atriboja jį nuo visuomeninių 
procesų ir diskusijų apie socialinį žinojimą. Ir apskritai patys 
postmodernistiniai kritikai labiau domisi istorija, ypač naratyvu 
ar netgi modernia paties laiko samprata. Kalbėdamas kaip Delfų 
orakulas, vienas postmodernistas pranašavo, esą ateityje „apibrėž- 
tas ir darnus realizmo laikas taps nenusakomu posrmodernistinės 
raštijos laiku“. Tai reiškia, kad istorija paprasčiausiai išnyks, o 
„postmoderniškai sunaikinus istorinį laiką“ žmogaus teisių idė- 


* Bruno Latour. „Give Me a Laboratory and I Will Raise the World“ // Karin 
D. Knorr-Cetina and Michael Mulkay, eds. Science Observed: Perspectives on the 
Social Study of Science. - London, 1983. - P. 161. Latour sakosi esąs „ne modernis- 
tas“, tačiau jo poziciją sunku atskirti nuo postmodernizmo. 

'9 Mari Sorri and Jerry H. Gill. A Pos:-Modern Epistemology: Language, Trutb and 
Body. - Lewiston, N. Y., 1989. - P. 198. 

"" Kai kurie postmodernistai visiškai nekreipia dėmesio į santykį tarp mokslo ir 
visuomenės. Kaip teigia vienas postmodernizmo atstovas, mokslas paprasčiausiai 
pateikia informaciją; jis turi dominti ne filosofus ar istorikus, o politikus. Pasak 
Jo, postmodernistas „mokslo atžvilgiu“ [išlieka] tiek par abejingas, kaip ir ... infor- 
macijos atžvilgiu ... mokslas ir informacija yra nepriklausomi studijų objektai, 


kurie veikia pagal savo pačių dėsnius“. Ankersmit. „Historiography and Postmo- 
dernism“. — P. 140-14]. 

ja, aiškiai apibrėžti mokslo dalykai, reprezentacijos politikoje ir 
mene galimybė bei informacinės kalbos funkcijos atsidurs pavo- 
juje!*. O tai jau yra nemažai! 

Istorinės tiesos pobūdis, objektyvumas ir naratyvine istorijos 
forma susilaukė griežtos postmodernistų kritikos. Jie teigė, kad 
laiko įvaldymo idėja tėra tik apgaulinga priemonė, padedanti įpiršti 
imperialistinę, vakarietišką istorinę sąmonę pavergtiems žmonėms, 
bet jokiu būdu neleidžianti rasti teisingų atsakymų, kurie padėtų 
ką nors sužinoti ar suprasti. Atitinkamai faktų įvaldymo idėja yra 
susijusi su klastingu prasimanymu apie visažinį istoriką, kuris — 
kaip ir „autorius“ ar „mokslininkas“ — tėra tik kapitalistinės Vakarų 
vaizduotės padarinys. Maža to, šie prasimanymai daro žalą — jie 
stiprina baltųjų vyrų hegemoniją moterų, kitų rasių ir tautų žmo- 
nių atžvilgiu. Postmodernistinė Vakarų istorijos samprata teigia, 
kad toralitarizmas yra sietinas ne su konkrečiais režimais ar vyriau- 
sybėmis, bet su visomis įmanomomis vyravimo formomis: „Is- 
toriniai šio naujojo totalitarizmo vardai jau nebe Sralingradas ar 
Normandija (juolab ne Aušvicas), tačiau Niujorko Wall Street 
Dow Jones Average ir Tokijo Nikkei indeksai '. Taigi pati vysty- 
mosi idėja yra teroro forma, o demokratiją nuo nacizmo skiria 
tai, kad ji paprasčiausiai atrodo „santūresnė“*. 

Galima paklausti, iš kur kyla ši neigimo aistra? Ar galima ją 
vertinti rimtai? Nesunku suprasti, kodėl įvykiai, prasidėję XX am- 
žiaus ketvirtajame dešimtmetyje, priverte suabejoti XVIII ir 
XIX amžiams būdinga neišvengiamos pažangos idėja. XX am- 
žiaus patirtis rodo, kad mokslas ir technologija gali būti naudoja- 
mi kurti mirties stovyklas ir atomines bombas taip par lengvai, 
kaip ir norint apšviesti gatves, padidinti derlių ir pailginti gyveni- 
mo trukmę; istorijos profesoriai gali darbuotis ne tik demokra- 
tinėms vyriausybėms, bet ir naciams, komunistiniams režimams 
bei dešiniesiems diktatoriams. Visa tai akivaizdžiai patvirtina, 
kad pats istorijos dalykas jos praktikų neapsaugo nuo politikos 


'* Elizabeth Deeds Ermarth. Seguel to History: Postmodernism and the Crisis of 
Representational Time. - Princeton, 1992. - P. 6, 7, 8. 

3 Jean-Erancois Lyorard. Toward the Postmodern, eds. Robert Harvey and Mark 
S. Roberts. - Atlantic Highlands, N. J., 1993. - P. 159-162. 

įtakos, o mokslo objektyvumas negarantuoja, jog mokslas bus 
naudojamas geranoriškiems tikslams. Tad pažanga galinti būti 
tarsi lazda su dviem galais. 

Nors bendruosius nepasitenkinimo modernybe šaltinius nu- 
statyti yra gana lengva, daug sunkiau perprasti postmodernistų 
argumentų logiką ir suvokti jų politinius interesus. Neatsitik- 
tinai postmodernistų tikslai yra įtemptų diskusijų objektas. Post- 
modernistai yra linkę tikėti, kad visas žinojimas yra iš esmės poli- 
tiškas, bet jų pačių politinės nuostatos gana neapibrėžtos ir 
paprastai praverčia kaip kritika, o ne kaip konkrečios teorinės 
gairės. Jų samprotavimai apie galią iki šiol kelia abejonių, nes du 
svarbiausieji postmodernizmo pirmtakai intelektualai - vokiečių 
filosofai Friedrichas Nietzcshe ir Martinas Heideggeris - pagarsė- 
jo savo antidemokratiniais, antivakarietiškais ir antihumanis- 
tiniais pareiškimais bei, nors ir ne visada pagrįstai, buvo kalti- 
nami antisemitizmu. Kaip žinoma, Hidleris citavo Nietzsches 
raštus savo rasinei ideologijai paremti, o Heideggeris pats įstojo 
į nacių partiją. Ir nors dauguma postmodernizmo teoretikų aiš- 
kiai atmetė profašistinius ir antisemitinius Nietzsches ir Heidegge- 
rio darbų motyvus, vis delto lieka abejonių, ar yra įmanoma taip 
paprastai atskirti susipynusias jų minčių gijas. 

Mūsų nuomone, postmodernistai — tai smarkiai nusivylę in- 
telektualai, kurie urmu atmeta marksizmą ir liberalųjį humaniz- 
mą, komunizmą ir kapitalizmą bei visas išsilaisvinimo viltis. Jie 
teigia, kad iš esmės visos vyraujančios ideologijos yra panašios, 
nes prisidengdamos samprotavimais apie mokslą ir tiesą jos iš 
tikro siekia disciplinuoti ir kontroliuoti žmones. Niekam nėra 
lemta išsivaduoti iš tokios kontrolės gniaužtų. Tad daugeliu at- 
žvilgių postmodernizmas yra ironiška, galbūt net nevilties kupi- 
na pasaulėžiūra, kurios kraštutinės atmainos visiškai sumenkina 
tradicinės istorijos reikšmę. Antra vertus, postmodernizmas iš- 
kelia aktualius klausimus, susijusius su tiesos, objektyvumo ir 
istorijos problematika — klausimus, kurių negalima lengvabū- 
diškai atmesti. Juolab kad šie klausimai tik dar labiau sustiprina 
plačiai paplitusį įsitikinimą, jog XIX amžiaus mokslo ir istorijos 
modelius būtina kuo skubiau pertvarkyti. 

Žymiausi šių laikų postmodernizmo atstovai yra prancūzų filoso- 
fai Michelis Foucault (1926-1984) ir Jacgues Derrida (1930- ). 
Didelė postmodernizmo kriticizmo dalis gali būti siejama su šiais 
autoriais, o per juos — Nietzcshe ir Heideggeriu (tačiau tai jokiu 
būdu nereiškia, kad Foucault ir Derrida pritarė visoms mintims 
tų, kurie save vadina postmodernistais). Galima paminėti daugelį 
kitų (daugiausia prancūzų) poststruktūralistų ir postmodernistų 
vardų: psichoanalitikas Jacgues Lacanas, literatūrinio kriticizmo 
atstovas Rolandas Barthes ir filosofas Jeanas Francois Lyotardas; 
tačiau kaip tik Foucault ir Derrida suformulavo pagrindinius 
postmodernizmo, ypač amerikietiškojo, — principus. 

Abu filosofai augo sunkiais pokario metrais - XX amžiaus penk- 
tojo dešimtmečio pabaigoje ir šeštojo dešimtmečio pradžioje. 
Foucault ir Derrida nebuvo asmeniniai draugai, tačiau jie ėmėsi 
kurti bendrą intelektualinę programą, turėjusią platų tarptauti- 
nį atgarsį. Jų darbų dėka „poststruktūralizmas“ tapo jei ne buiti- 
ne sąvoka, tai mažų mažiausiai įtakinga kategorija (nors abu 
mokslininkai ir atmetė beveik visas pastangas kategorizuoti). Šie 
autoriai neapribojo prancūzų intelektualų sluoksniais: Foucault 
dirbo Švedijoje, Vokietijoje, Tunise ir Kalifornijoje, o Alžyre gi- 
męs Derrida dėstė įvairiuose Jungtinių Valstijų universitetuose. 

Nepaisant labai skirtingų principinių nuostatų ir griežtos 
savitarpio polemikos, tiek Foucault, tiek Derrida siekė kvestio- 
nuoti esmines Vakarų socialinių mokslų prielaidas“. Jie neigė 
galimybę objektyviai atspindėti tikrovę ir siūlė „dekonstruoti * 
individo, — kaip auronomiško, sąmoningo agento, — sampratą. 
Savo veikaluose derindami literatūrinį kriticizmą su filosofija (o 
F6ucault atveju — ir su istoriniu komentaru), jie savo žvilgsnius 
nukreipė į Vakarų žmogų, anksčiau apibūdinamą kaip racionalų 
individą, kuris gali būti objektyvus ir kurio žinojimas atitinka 


“* Panašus požiūris į šiuos mąstytojus pateikiamas kn. Richard Wolin. The Terms 
of Cultural Criticism: The Frankfurt School, Existentialism, Poststructuralism. - New 
York, 1992. 3 dalis. 


* Šį žodį išgarsino Derrida ir jo sekėjai. 

gamtos ir visuomenės tiesas. Trumpai tariant jie užsipuolė visą 
švietimo projektą. 

Pasisėmę įkvėpimo iš Nietzsches, Vakarų žmogų jie apibūdi- 
no kaip šių dienų Galileo, kuris yra supančiotas ideologinių vir- 
vių ir kuriam transcendencija esanti nepasiekiama, nes jis nepa- 
jėgus žengti į tikrovę, esančią anapus kalbos uždangos. Kadangi 
ironijos ir satyros kupiną Nietzsches viziją galima interpretuoti 
labai įvairiai, postmodernistai taip pat pateikia daugybę jo at- 
skalūniškų raštų aiškinimų. Pats Foucault, pavyzdžiui, teigė, kad 
skaitydamas Nietzsches darbus jis patyrė „filosofinį šoką ir „atra- 
dimą“ — tačiau tuo jis beveik nesiskiria nuo daugumos Amerikos 
universitetų pirmakursių!?. Tad Nietzsches įraka gali būti ir sti- 
listinė, ir literatūrinė, ir filosofinė. Foucault ir Derrida dažnai 
mėgindavo imituoti sudėtingą, aforistinį ir pilną užuominų 
Nietzsches rašymo stilių, nes, jų nuomone, toks stilius dera su 
pagrindiniu Nietzsches intelektualiniu argumentu apie tai, kad 
visos sąvokos galiausiai tėra iliuziniai akimirkos dariniai. Žino- 
jimas, kaip teigė Nietzsche, yra išradimas, už kurio slypi valia 
valdyti. 

Nietzsche vaizdavosi esąs radikalus filosofijos ironizuotojas 
ir amoralistas. Jis teigė, kad „be galo sudėtingas [vakarietiškų 
idėjų statinys ... [buvo suręstas] ant netvaraus pamato, kuris 
plūduriuoja tekančiame vandenyje“'“. Anot Nietzsches, žmo- 
nės neatskleidžia tiesos stebėdami gamtą; tiesa yra išrandama, 
ji nuolat kinta kaip upės vanduo. Todel pretenzijos į tiesą tėra 
tik apgaulė tų, kurie turi valdžią. Kilmingos, teisingos ir geros 
yra tik tos vertybės, kuriomis rėmėsi antikos aristokratija; po 
to įvykusi krikščionybės revoliucija pažeidė nusistovėjusią tvarką 
ir sudarė sąlygas žemesniosioms klasėms apversti vertybių ska- 
lę. Krikščionybė, anot Nietzsches, nuolankiesiems, silpnesniems 
ir vargšams suteikė galimybę atsirevanšuoti. Pačios demokra- 


5 Cituojama iš James Miller. The Passion of Michel Foucault. - New York, 1993. — 
P. 67. 

'6 Iš jo darbo „On Truth and Falsity in an Extra-Moral Sensce“; citata pateikiama 
kn. Alan Megill. Propbers of Extremity: Nietzsche, Heidegger, Foucault, Derrida. — 
Berkeley, 1985. - P. 52. 

tinės tradicijos ištakose vertybių sistema buvo apversta, nes žmo- 
nių „banda“ pasivadino tiesos arbitru ir įtvirtino krikščioniš- 
kąją „vergų“ moralę. 

Dažnai Nietzsches argumentai tampa kone amoralūs. Pavyz- 
džiui, Morales genealogijoje jis teigė: „Tad atsigręžkime į faktus: 
„nugalėjo tauta — vergai“, „prastuomenė“, arba „banda“, kad ir 
kaip juos vadintumėte, ir jei tai padarė žydai, tokiu atveju reikia 
pripažinti, jog nė viena tauta nėra turėjusi pasauliui svarbesnės 
istorinės misijos... Aš neneigiu, kad šį triumfą galima vertinti 
kaip ir savotišką kraujo užkrėtimą, nes jis pasibaigė rasių sumai- 
šymu...“"/. Galbūt nesuvokdami, kad tokie teiginiai yra gana pa- 
vojingi, kaip pademonstravo karti istorinė patirtis, kai kurie post- 
modernistai ėmėsi neatsakingai komentuoti tokius Nietzsches 
samprotavimus. Alice Jardine, pavyzdžiui, tvirtai teigia, kad „tik 
po skaudžių išgyvenimų XX amžiaus žmonės galiausiai įsisąmo- 
nina šokiruojančią Nietzsches mintį, jog Vakarų tiesa ir Vakarų 
pasaulio pastangos ją atrasti buvo siaubingos klaidos“'*. Dar la- 
biau kraštutinę hipotezę pateikė Jean-Francois Lyotardas, kuris 
teigė, kad „judėjų religijos ir Vakarų pasaulio — kiek pastarasis 
yra minėtosios religijos produktas - būdingų bruožų reikia ieš- 
koti ne obsesyvinėje neurozėje, o psichozėje . Didelę savo darbo 
dalį Lyotardas skyrė kriticizmui, nagrinėjančiam „modernybės 
nykimo“ (defaillance) ir „visų išlaisvinančių naratyvų žlugimo“ 
problemas". 

Postmodernistai, kaip ir Nietzsche, istoriją nori panaudoti 
prieš ją pačią; jie siekia sugriauti neabejotinus faktus ir abso- 
liučias tiesas, kuriomis rėmėsi XIX amžiuje susiformavęs pozity- 
vizmas ir humanitariniai mokslai. Foucault, pavyzdžiui, savąją 
istorijos versiją apibūdino Nietzschei būdingu stiliumi: pasak 


'" Cituojama iš F. Nietzsche. The Birth of Tragedy and the Genealogy of Morals, 
trans. Francis Golffing. - New York, 1956. - P. 169. 

'8 Alice Jardine. Gynesis: Configurations of Woman and Modernity. - Ichaca, N. Y., 
1985. - P. 148. 

9 Jean-Erancois Lyotard. The Lyotard Reader, ed. Andrew Benjamin. - Cambridge, 
Mass. 1989, citata p. 102. Tame pačiame šaltinyje žr. „Universal History and 
Cultural Differences“. - P. 314-323. 

jo, istorija „išjudina tai, kas anksčiau buvo nepajudinama: su- 
skaido tai, kas buvo vientisa; ... atskleidžia daugialypę tariamai 
vientisų dalykų prigimtį“. Foucault išdidžiai paskelbė: „Aš gerai 
suprantu, kad tai, ką rašau, tėra tik beletristika'. Nepaisant to, 
jis Nietzschei būdingu ironišku stiliumi tvirtino: „Nė nemanau 
teigti, kad beletristika yra už tiesos ribų (bors vėritė). Mano nuo- 
mone, yra įmanoma, kad fikcija funkcionuotų pačioje tiesoje...“ 
Tačiau Foucault niekada nenurodė, kaip reikėtų nustatyti šią „tie- 
są“ arba koks galėtų būti jos epistemologinis statusas. 

Įkvėpimo žengti „už tiesos ribų“ buvo pasisemta ir iš Martino 
Heideggerio. Dėl sąsajų su šiuo filosofu postmodernizmui iškilo 
dar didesnių politinių problemų, nes Heideggeris priklausė na- 
cių partijai ir dėl to visiškai neargailavo, o tai vertė kvestionuoti 
politinę jo darbų prasmę. Kaip ir Nietzsche Heideggeris teigė, 
kad Vakarų filosofiją ir kultūrą yra apėmusi gili krizė. 1946 me- 
tais jis tvirtino, jog „istorija dabar skuba į savo pabaigą, o [mes 
esame] jos vėlyvieji svečiai“. Heideggeris atmetė Švietimo epo- 
chos proto ir objektyvumo vertybes dar radikaliau nei Nietzsche. 
Savo esė, pavadintame „Štai Nietzsches Žodis: „Dievas mirė“, 
Heideggeris rašė, kad „mąstymas prasideda tik tada, kai mes pa- 
tiriame, jog tūkstantmečius garbintas protas yra atkakliausias mąs- 
tymo priešininkas". 

Ne taip kaip Nietzsche, kuris bent jau kalbos studijose pritarė 
tam tikriems mokslinio metodo aspektams, Heideggeris atvirai už- 
sipuolė mokslą už gamtos išnaudojimą. Anot jo, „technologinės 
manijos“ apimtas šiuolaikinis žmogus gamtą, o drauge ir žmones, 
vertina iš grynos manipuliacijos pozicijų ir tuo išreiškia Vakarų 
„dvasinį smukimą '*!. Heideggerio teigimu, „šiuolaikinis žemės 
ūkis — tai mechanizuota maisto pramonė, kuri iš esmės yra tokia 
pat kaip ir lavonų „gamyba“ dujų kamerose ir naikinimo stovyklose, 
kaip šalių blokada ir badas, kaip atominių bombų gamyba“?*. Su- 


* Cituojama iš Megill. Propbess of Extremiry. — P. 235, 234. 
*! Ten par. - P. 145, 106, 140. 
* Remiantis Wolin. Terms of Cultural Criticism. — P. 239, kurioje cituojama iš 


Nk Schirmacher. Tecbnik und Gelassenbeit. — Freiburg and Munich, 1983. — 
„25. 

sidūrę su tokia jo moraline pozicija (arba jos nebuvimu), daugelis 
pasmerkė Heideggerį už tai, kad jis propagavo Gelassenbeit („te- 
būnie tai, kas turi būti ') nuostatą. Akį rėžė tai, jog mechanizuotos 
žemdirbystės palyginimas su mirties stovyklomis buvo tiesiogiai 
susijęs su jo paties politiniais interesais — tai buvo samprotavimai 
buvusio nacisto, kuris niekada nepadarė atgailos už savo veiksmus 
XX amžiaus ketvirtajame dešimtmetyje??. Už Heideggerio išpuo- 
lių prieš modernybę slypėjo bauginantis filosofo nejautrumas. 

Nors Nietzsche ir Heideggeris priklausė skirtingoms epo- 
choms, jie abu užsipuolė istoricizmą ir žmogų — pagrindinį is- 
toricizmo dėmesio objektą. Jie teigė, kad istorija vystosi ne li- 
nijiniu būdu, po truputį atskleisdama tiesą laike; ji juda per atsi- 
tiktines krizes, pertrūkius ir žlugimus. Priežasties ir padarinio 
serijos neegzistuoja, tad priežastingumo sąvokos galima atsisa- 
kyti kartu su žmogiškuoju veiksniu ir socialine struktūra. Anot 
šių filosofų, modernybės mitą išradę istorikai negali tikėtis suge- 
bėsią būti objektyvesni už bet kurį kitą socialinį mokslininką. 
Žmonės negali atsiriboti nuo objektų, kuriuos j jie studijuoja; jie 
paprasčiausiai tiems objektams priskiria savo pačių vertybes. i 
mąstytojai ėmė abejoti ne tik šiuolaikine istorija, bet ir mintimi, 
jog žmogus yra autonomiškas, subjektyvia valia besivadovaujan- 
tis ir racionalus subjektas. Kaip teigė Foucault, Nietzsche žmo- 
gų 7 Dievą nužudė „savo kalbos viduje““*. Heideggeris, kaip ir 
Nietzsche, tvirtino, jog mąstymas viską dar labiau supainioja ir 
aptemdo. 

Foucault ir Derrida pritarė daugeliui šių samprotavimų apie 
istoriją, tačiau vargu ar galima juos vadinti Nietzsches ir Hei- 
deggerio mokiniais. Jie nepraktikavo nei tradicinės filosofijos, 
nei Nietzschei ar Heideggeriui būdingo filosofinio stiliaus. Fou- 
cault parašė keletą istorinių darbų apie beprotybę, mediciną, ka- 
lėjimus ir seksualumą ir t. t.; savo veikaluose jis siekė parodyti, 
kaip šiuolaikinį individą, arba ego, formuoja institucijų meto- 


2 Dėmesio verta Heideggerio filosofijos apžvalga pateikiama kn. George Steiner. 
Martin Heidegger. - New York, 1979. 
4 Cituojama iš Megill. Propbers of Extremiry. — P. 101. 

dai ir diskursai. Derrida rašė esė, kuriuose kritikavo mąstytojus 
nuo Platono ir Foucault teigdamas, esą juos visus varžė binari- 
nės Vakarų metafizikos kategorijos: gėris-blogis, būtis-nebūtis, 
teisingumas-klaida, gamta-kultūra, kalba-raštas. Norėdamas 
atkreipti dėmesį į Vakarų literatūrinės ir filosofinės raiškos gali- 
mybių ribotumą, Derrida sąmoningai laužė priimtas rašymo 
normas savo neįprasta rašyba, nuolatiniu neologizmų srautu bei 
keistais pavadinimais (Atvirukas: nuo Sokrato iki Freudo ir ne tik; 
raŠymas, apipAvIdalinimas, anaLizė“). Abu autoriai pabrėžė kal- 
bos padarinius arba tai, ką Foucault vadino diskursu. Anot jų, 
kaip tik diskursas kūrė žinojimą, o ne atvirkščiai. Taigi Foucault 
ir Derrida iškėlė prielaidą, kad galbūt pats tiesos ieškojimas yra 
didžiausia Vakarų iliuzija. 

Kai kas gali tvirtinti, kad nei Foucault, nei Derrida neturėtų 
būti laikomi reliatyvistais, nes nė vienas jų nepripažįsta egzis- 
tuojant subjekto, turinčio subjektyvų požiūrį (reliatyvistas yra 
tik tas, kurio pozicija esanti reliatyvi kitų atžvilgiu). Jie abu sie- 
kė decentruoti subjektą, t. y. kvestionuoti įsitikinimą, jog kaip 
tik Ji ar Jis priima sprendimus ir ieško tiesos. Jie suabejojo visu 
švietimo projektu, kuris iškelė auronomiško subjekto idėją. Nors 
ir vertindamas kai kurias XVIII amžiaus mokslininkų pastan- 
gas atrasti naujus žinojimo pagrindus, Foucault ragino sukilti 
prieš švietimo doktriną ir imtis praktinės proto kritikos, kuri 
„galbūt galiausiai paneigtų savąjį vertinimo objektą'?. Tad šių 
autorių kritika, nukreipta prieš subjekto ir kalbos idėjas, viso- 
keriopai skatino skepticizmą (beišnykstančio) ego bei tiesos at- 
žvilgiu. 

Foucault nuomone, tiesa yra niekas kita, kaip diskurse besireiš- 
kianti valia valdyti, o Derrida abejojo tuo, kas vadinama „tiesa“, 
paieška, samprotaudamas apie begalinį žaidimą signifikantais. 
Nors jų požiūriai buvo radikaliai skirtingi, o kai kuriais atžvil- 
giais — ir priešingi, abu jie siekė dekonstruoti tiesą kaip vakarie- 


5 Žr. Michel Foucaulc. „Whar Is Englightenment?“ // Paul Rabinow (red.). The 
Foucault Reader. — New York, 1984. - P. 45. 

tišką vertybę?“. Tokių nuostatų įtaka buvo labai įvairialypė. Pa- 
vyzdžiui, kritikuodamas Foucault biografiją, kurioje buvo atvi- 
rai nagrinėjamas jo homoseksualumas, vienas mąstytojo sekėjų 
teigė: „Todėl „tiesa“ nėra klaidingumo priešingybė; „tiesa“ yra 
diskursyvinė strategija, kuri (be kita ko) blokuoja savo pačios 
kūrimo dinaminių ir erotinių aplinkybių tyrimą“??. 

Todėl kalba iškyla kaip neįveikiama kliūtis tiesos paieškos 
procese. Foucault ir Derrida teigia, kad žmonės yra uždaryti į 
kalbos kalėjimą, kuris apriboja labiau nei Marxo ekonominis ir 
Freudo psichologinis determinizmas. Galiausiai ir Marxas, ir 
Freudas manė esą mokslininkai, galintys nustatyti objektyvų ry- 
šį su istorine ar psichologine tikrove, kurį būtų galima toliau 
plėtoti; jų teorijos ne tik teikė galimybių analizuoti tikrovę, bet 
ir priemonių ją transformuoti. Foucault ir Derrida atmetė tokį 
tikrovės fiksavimą, o kartu ir objektyvumo galimybę, pagrįstą 
subjekto atskyrimu nuo pažinimo objekto. Jie neigia bet kokį 
asmeninį ryšį su pasauliu už subjekto ribų, nes tikrovė yra kal- 
bos kūrinys. 

Foucault ir Derrida rėmėsi fundamentaliu Ferdinando de Saus- 
sure veikalu apie kalbos prigimtį?*. XX amžiaus pradžioje didy- 


* Mes pripažįstame, kad postmodernistai, įskaitant Foucault ir Derrida, įvairiai 
(ir ne visada nuosekliai) vertino tiesą. Praleidome kai kuriuos iš šių skirtumų (ir 
tuo, be jokios abejonės, sukėlėme kai kurių skaitytojų pasipiktinimą) tam, kad 
galėtume toliau dėstyti savo požiūrį į istoriją. Dėkojame Josephui Rouse, nes jis 
paragino mus atkreipti dėmesį į tai, koks sudėtingas yra postmodernistų požiūris į 
tiesos klausimą. Jis visiškai nėra atsakingas už mūsų samprotavimus šiuo klausi- 
mu; galbūt netgi nesutiktų su mūsų nuomone. Postmodernistų pozicijos apiben- 
drinimas šiais klausimais pateikiamas kn. Christopher Norris. Whbars Wrong with 
Postmodernism: Critical Theory and the Ends of Philosophy. - Baltimore, 1990. 
Apie postmodernistų neapsisprendimą tiesos klausimu žr., pvz., Lyorard. Toward 
the Postmodern. 

" David M. Halperin. „Bringing out Michel Foucault“ // Sa/magundi, 97 (Winter 
1993): 69-93, citata p. 88. 

28 Svarbiausias Saussure tekstas yra sudarytas remiantis jo žodžių užrašais. Ferdi- 
nand de Saussure. Course in General! Linguistics, eds. Charles Bally and Albert 
Sechehaye, trans. Roy Harris. — La Salle, III., 1983. Foucault apie Saussure žr. 
The Order of Things. — P. 294—-300. Derrida apie Saussure žr. Of Grammatology, 
trans. Gayatri Spivak. — Baltimore, 1976. Būtina pažymėti, kad pats Saussure 
buvo mokslo šalininkas; žr. Course. - P. 16. 


214 TIESOS SAKYMAS APIE ISTORIJĄ 


sis lingvistas Saussure teigė, kad kalba jokiu būdu negarantuoja 
tiesioginio ryšio su tikrove, nes ji pati yra pagrįsta skirtumo ir 
atstumo principais, - pradedant nuo esminio skirtumo tarp signi- 
fikanto (žodžio skambesio arba formos) ir mintyse esančio signi- 
fikato (žodžio reikšmės arba idėjos). Signifikantas ir signifikatas 
nėra tas pat; žodis „s-n-i-e-g-a-s“ nėra pats sniegas; jis įvardija 
mažus baltus užšalusius kristalus, kuriuos vadiname sniegu (kitaip 
tariant, yra jų signifikantas). Signifikantas įvardija signifikatą, 
tačiau nėra jam tapatus; toks įvardijimas yra susijęs su nuslėpi- 
mo, iškreipimo ir suklaidinimo pavojumi. Kalba yra pagrįsta skir- 
tumo principu ir santykiu tarp signifikanto ir signifikato bei tarp 
pačių žodžių, o ne tiesioginiu atitikimu tikrovei. Tai galima pa- 
stebėti pakeičiant įprastą sniego kontekstą. Nors, pavyzdžiui, 
techniškai žodžių darinys „Kai temperatūra nukrito, sniegas iš- 
tirpo“ ir yra sakinys, skaitytojas vis dėlto smarkiai suabejoja dėl 
sniego reikšmės. 

Tad galima teigti, kad tikrovė, arba tai, ką metafizikai vadino 
„esamybe“ (/ogos - kaip realybė, esamybė, protas ar Dievo žodis), 
niekada mums nėra tiesiogiai prieinama. Tikrovę visada užgožia 
kalba, o pačios kalbos funkcionavimą savo ruožtu užmaskuoja 
kultūriniai kodai??. Derrida savo poziciją apibendrino viename 
iš mįslingų savo pareiškimų: 

Koks nors diskursas jums teigia: kolona yra tai ar kita, yra 
ten... kolona neturi Būties nei jokio buvimo čia ar kur nors kitur. 
Ji nepriklauso niekam... Ir dėl šios kolonos nebuvimo (esiniu) 
bei dėl to, kad ji nepatenka į esaties galią, visa Vakarų metafizi- 
ka, kuri savo ruožtu funkcionuoja toje esa:yje, nuolat „sukasi“ 
apie tą koloną“. 

Derrida požiūriu, daugiau nebegalima daryti prielaidos, kad 
signifikanto (žodžio, kolonos) tiesą gali garantuoti kokia nors 
transcendentinė reikšmė ar išankstinė tiesa (Dievas, protas arba 
būtinas gamtos ir kalbos atitikimas). 


* Naudinga Derrida pozicijos apžvalga pateikiama Barbaros Johnson įvade kn. 
Jacgues Derrida. Dissemination, vert. Barbara Johnson. - Chicago, 1981, pp. vii- 
Xxxiiį. 

*“ Derrida. Dissemination. - P. 352. 

Derrida išplėtojo dekonstrukcijos metodą, kuriuo buvo nori- 
ma parodyti, jog visi tekstai nuslepia tiek, kiek ir išreiškia, idant 
išlaikytų esminį Vakarų prasimanymą — „logocentrizmą , t .y. 
(klaidingą) idėją, kad žodžiai tiksliai apibūdina tikrovę. Kaip 
pademonstravo dekonstrukcijos metodas, tekstai gali būti inter- 
pretuojami labai įvairiai, nes privalomas ryšys tarp signifikantų 
ir signifikatų neegzistuoja. Turbūt nieko neturėtų stebinti tai, 
jog nacių okupacijos metais augusiems prancūzų intelektualams 
patekimo į spąstus (entrapment) — arba jo antonimo visiškos lais- 
vės — metafora buvo itin patraukli: anot Derrida, vakariečiai 
klysta manydami, kad kolona turi būtį, tačiau jie niekaip negali 
tokios minties atsisakyti. Ir atsižvelgdami į sunkumus, su ku- 
riais susidūrė pokario Prancūzijos intelektualai, mėgindami su- 
vokti konkuruojančių hegemoniškų šalių — Amerikos kapitaliz- 
mo ir Rytų bloko komunizmo arba liberalaus humanizmo ir 
marksizmo — reikalavimus, galima suprasti jų įtarumą išgirdus 
bet kokius lengvabūdiškus teiginius apie išsilaisvinimą ar atras- 
tą tiesą. 

Kai „paaiškėja“, kad ego yra kalbos ir ideologijos kūrinys, jis 
staiga pavirsta narve uždarytu, anot Foucault, arba, pasak Derri- 
da, išnyksta kaip danguje išsisklaidantis dūmas. Vientisa asmens 
tapatybė, postmodernistų nuomone, yra istorijos produktas, ku- 
rio dienos jau suskaičiuotos. Ego nevartoja kalbos: kalba reiškia- 
si per ego — būtent taip teigė Heideggeris. Foucault padarė išva- 
dą, kad autoriaus idėją suformulavo tie XVII ir XVIII amžiaus 
diskursai, kurie pabrėžė asmeninę atsakomybę plačiąja prasme. 
Teksto skaitymas, anot Derrida, neturi „nieko bendra su auto- 
riumi kaip realiu asmeniu“?'. Autoriaus, o kartu ir „žmogaus“, 
idėja ilgainiui pranyks, nes tai yra kultūrinis konstruktas. 

Postmodernizmo įtaka XX amžiaus pabaigos istorikams bū- 
tų likusi visiškai nereikšminga, jeigu ne istorijos kaip mokslo 
dalyko pokyčiai. Juos nulėmė reliatyvizmo ir skepticizmo idė- 
Jos. Jau XX amžiaus ketvirtajame dešimtmetyje pažangieji Ame- 
rikos istorikai Carlas Beckeris ir Charles Beardas ėmėsi skelbti 


31 2 d * . 
Cituojama iš Rosenau. Posr-modernism. — P. 30. 

istorinį reliatyvizmą — jie teigė, kad kiekvienas žmogus rašys 
savo paties istoriją. Tuo jie tarsi būtų norėję pasakyti, kad jeigu 
kiekvienas žmogus turi savo istorijos versiją, istorija funkcio- 
nuoja kaip kultūrinis mitas, o ne objektyvus pasakojimas apie 
praeitį (akivaizdu, kad tokia pozicija ne per daug skiriasi nuo 
Nietzsches nuostatų). Jie tvirtino, kad apibrėžta ir objektyvi 
praeities rekonstrukcija yra tik fantazijos vaisius. Faktai patys 
savaime neiškyla prieš istoriką; savo ideologinėmis prielaido- 
mis besivadovaujantis istorikas pats renkasi reikiamus faktus. 
Beardo žodžiais tariant, istorikas atlieka „ritualinį veiksmą, 
grindžiamą „subjektyviu sprendimu, o ne grynai objektyviu at- 
radimu“?2. Tad netrukus po to, kai istorija tapo atskiru dalyku, 
besivadovaujančiu moksliniais tyrinėjimų metodais, iškilo abe- 
jonių dėl pačios istorijos mokslinio statuso ir jos pretenzijų į 
objektyvumą. 

Tačiau kol kas tokios paradigmos, kaip marksizmas, analų 
mokykla ir modernizacijos teorija, energingai plėtėsi ir po 
Antrojo pasaulinio karo tarp savęs ėmė konkuruoti dėl įtakos 
istorijos tyrinėjimams. Ilgai šių paradigmų kritika buvo beveik 
nepastebima, kol stiprų impulsą suteikė jai XX amžiaus aštun- 
tajame ir devintajame dešimtmečiais prasidėjusi universitetų de- 
mokratizacija. Naujieji universitetų studentai pasirodė esą ypač 
imlūs skeptiškiems postmodernizmo teiginiams, nes trijų svar- 
biausių istorijos mokyklų pagrindiniai atstovai moterims ir 
mažumoms neskirdavo jokio dėmesio arba jas vertino itin ste- 
reotipiškai. Nors kai kurie socialiniai istorikai atkakliai laikėsi 
objektyvaus mokslinio modelio, jų tyrinėjimų rezultatai taip 
pat prisidėjo prie postmodernistų pastangų sugriauti visas riš- 
lias interpretacines schemas. Pasirodė, kad darbininkų, imig- 
rantų, moterų, vergų ir gėjų —- kuriuos visus postmodernistai 
vadino priklausomomis (swbaltern) grupėmis - istorijas yra sun- 
ku integruoti į Amerikos istoriją. Kaip, pavyzdžiui, galima su- 
derinti tragiškas vergų gyvenimo istorijas ir vientisą, optimiz- 
* Beckerio ir Beardo pozicijos ir jų sukeltos poleminės diskusijos yra aprašomos 


kn. Peter Novick. That Noble Dream: The „Objectivity Ouestion“ and the Ameri- 
can Historical Profession. - Cambridge, 1988. - P. 250-264; Beardo citata p. 257. 


Postmodernizmas ir modernybės krizė 217 


mo kupiną pasakojimą apie pažangą? Tad ėmė formuotis nuo- 
stata, jog socialinė istorija, kitados buvusi didžioji atviro ir drauge 
moksliškai orientuoto dalyko viltis, nebegali pasiūlyti naujo ir 
atviro naratyvo. 


Kultūrinės istorijos iškilimas 


Šalies universitetų demokratizacijos procesai (kurie buvo pažengę 
toliau nei Beardas ir Beckeris kitados galėjo įsivaizduoti) sukėlė 
kultūrinį karą, apėmusį istoriją ir literatūrą, teisę ir švietimą. Tiesą 
sakant, istorijai sekėsi geriau nei kitiems humanitarinių mokslų 
dalykams, nes dar visai neseniai pagrindinis šio dalyko diskusijų 
objektas buvo socialinės istorijos metodai ir tikslai, o ne post- 
modernizmo iškeltos filosofinės dilemos. Tačiau nors istorinėse 
diskusijose vyravo socialinė istorijos problematika, kai kurie isto- 
rikai nusigręžė nuo šios istorinės tradicijos, - kuriai imta priekaiš- 
tauti dėl netesėtų pažadų, — ir ėmė domėtis kultūros istorija. 
Naujausieji istoriniai tyrinėjimai buvo nukreipti į protą kaip ne- 
rašytų visuomenės taisyklių saugyklą, kaip vietą, kur formuojasi 
tapatybė, o tikrovė yra lingvistiškai performuluojama; būtent ten 
slypėjo kultūra kaip visuomenės interpretacinių mechanizmų ir 
vertybinių sistemų rinkinys. 

Kultūros istorikas siekė po formaliu įstatymų, literatūros, 
mokslo ir meno sluoksniu atrasti kodus, užuominas, ženklus, 
gestus ir artefaktus, per kuriuos žmonės perduoda savo vertybes 
ir tiesas. Svarbiausia, kultūros tyrinėtojai ėmė suvokti, kad kul- 
tūra individualizuoja reikšmę, nes kultūriniai simboliai yra be 
paliovos performuojami kasdienių socialinių kontaktų metu. Tik 
priklausydamas tam tikrai grupei žmogus gali visiškai suprasti 
toje grupėje funkcionuojančias reikšmes; ir atitinkamai, būda- 
mas socialinės ženklų sistemos viduje, asmuo tampa grupės — ar 
tai būtų bendruomenė, klasė, kongregacija ar tauta — nariu. Šis 
kultūrinis požiūris gali (bet nebūtinai privalo) paneigti įsitikini- 
mą, jog konceptuali kalba yra universali, o žmogiškasis protavi- 
mo būdas visur yra vienodas. Tačiau žvelgiant iš postmo- 

dernistinės pozicijos, kultūros istorija gali būti panaudota ir proto 
bei universaliųjų žmogiškųjų vertybių kritikai. 

Kultūros perspektyvai yra būdingas savitas požiūris į racio- 
nalumą, anot kurio, žmogiškasis supratimas funkcionuoja kon- 
krečiame kultūros kontekste. Žmonių mąstymą apibrėžia jų in- 
telektualinio pasaulio ribos ir jie negali iš šalies įvertinti savojo 
pasaulio. Tačiau jie gali atrasti mokslines ir moralines tiesas, priei- 
namas ir tiems žmonėms, kurių intelektualinis pasaulis yra kitoks. 
Kultūros perspektyva nebūtinai patvirtina nuomonę, kad kalbos 
yra nesuderinamos, kad jos nėra tiek pat prasmingos žmonėms, 
neprisidėjusiems prie tų kalbų kūrimo. Naujoji kultūros istori- 
ja, kaip ir kitos istorinės mokyklos, domėjosi socialiniais (arba 
kontekstualiniais) motyvų ir veiksmų šaltiniais, kurie buvo ap- 
tarti ankstesniuose šios knygos skyriuose apie Amerikos istoriją 
ir mokslo istoriją. Tačiau ne taip kaip istorikai, modernizacijos 
teoretikai ar analų mokyklos atstovai, kurie remdavosi ekono- 
mika ir sociologija, kultūros istorikai atsigręžė į antropologiją ir 
literatūros teoriją. 

„Kultūros“ terminas garsėja savo neapibrėžtumu ir jau nuo 
seno yra antropologų ginčų objektas. XX amžiaus aštuntajame ir 
devintajame dešimtmečiuose Cliffordas Geertzas buvo istorikų 
dažniausiai cituojamas antropologas. Savo puikiame provokuo- 
jančiame esė Išsamus aprašymas Geertzas teigė, kad „kultūra nėra 
kokia nors jėga, kuriai būtų galima priskirti socialinius reiški- 
nius, elgesį, institucijas ar procesus; kultūra — tai kontekstas, ku- 
riame anksčiau išvardytieji dalykai gali būti suprantamai, t. y. 
labai išsamiai, aprašyti“??. Pabrėždami tai, jog išsamus konteks- 
to aprašymas padeda geriau suprasti bet kokio reiškinio esmę, 
antropologai savo dalyką vertino kaip prasmės ieškantį interpre- 
tacinį mokslą, o ne kaip dėsnius formuluojant eksperimentinį 
mokslą. Geertzas aiškiai atmetė pozityvistinį mokslinį modelį, 
pirmenybę teikdamas literatūriniam kultūrinio kriticizmo mo- 
deliui. Tad jo pozicija turi neabejotinų sąsajų su tokių postmo- 
dernistų, kaip Foucault ir Derrida, nuostatomis. 


> Clifford Geertz. „Thick Description: Toward an Interprerive Theory of Cultu- 
re“ // The Interpretation of Cultures. - New York, 1973. —- P. 14. 

Daugelis kultūros istorikų greitai perėmė interpretacijų modelį. 
Imta kalbėti apie „etnografinio pobūdžio istorijos“ privalumus, 
nes, istorikų nuomone, etnografinė istorija siūlė tokį reikšmės 
interpretavimo būdą, kurį anksčiau žmonės priskirdavo savo as- 
meninėms patirtims. Kaip parodė nauji tyrimai, nuo 1976 iki 
1990 metų Prancūzijos istorijos tyrinėjimuose politikos ir SO- 
cialinę istoriją aiškiai ėmė užgožti intelektualinė ir kultūros isto- 
rija; tai, be jokios abejonės, atspindėjo bendrąsias istorijos mokslo 
tendencijas?“. Įsivyravo požiūris, kad ne priežastinių dėsnių pa- 
ieška, o reikšmės iššifravimas yra pagrindinė kultūros istorijos 
užduotis; Geertzo nuomone, tai yra pagrindinė kultūrinės ant- 
ropologijos užduotis??. 

Iš pradžių susidomėjimą kultūra ir kultūros istorija skatino 
du su postmodernizmu nesusiję teoriniai šaltiniai bei istorijos 
mokslo tendencijos. Svarbiausias iš jų buvo nepasitenkinimas, 
kurį sukėlė pastangos viską aiškinti ekonominiais ir socialiniais 
veiksniais, t. y. ekonominiu ir socialiniu redukcionizmu. Kultū- 
rinės pozicijos šalininkai teigė, kad žmonių įsitikinimai ir ritua- 
lai sąveikauja su jų ekonominiais ir socialiniais lūkesčiais, o ne 
paprasčiausiai atspindi socialinę ir ekonominę žmonių padėtį. 
Jungtinėse Valstijose susidomėjimą kultūros istorija skatino ir 
vis stiprėjantis suvokimas, jog Amerikos kultūroje funkcionavo 
daug skirtingų, ir kartais konkuruojančių, subkultūrų. Dėl šių 


* 1976-1990 metais publikacijų apie Prancūzijos istoriją, parašytų anglų kalba ir 
skirtų politikos bei diplomatijos istorijai, sumažėjo perpus, atitinkamų publikacijų 
ekonominės ir socialinės istorijos klausimais sumažėjo ketvirtadaliu, o publikacijų 
intelektualinės ir kultūros istorijos tematika skaičius išaugo dvigubai. Socialinės 
istorijos populiarumo mažėjimo tendencija buvo dar ryškesnė Prancūzijoje, analų 
mokyklos tėvynėje. Čia publikacijų apie Prancūzijos istoriją, parašytų prancūzų 
kalba ir skirtų politikos bei diplomacijos istorijai, sumažėjo ketvirtadaliu, publi- 
kacijų ekonomikos ir socialinės istorijos klausimais — perpus, o publikacijų inte- 
lektualinės ir kultūros istorijos tematika skaičius padidėjo dvigubai. (Pagal 1 ir 2 
lenteles, kurios buvo pateiktos str. Thomas J. Schaeper. „French History as Writ- 
ten on Both Sides of the Atlantic: A Comparative Analysis“ // French Historical 
Studies, 17 (1991): 242-243. 

35 Žr., pavyzdžiui, Robert Darnton. The Great Car Massacre and Other Episodes in 
French Cultural History. —- New York, 1984, kur ryšys su Geertzo pozicija yra 
akivaizdus. 

procesų įtakos XX amžiaus aštuntajame ir devintajame dešimt- 
mečiais buvo gerokai pakoreguoti kaip tik tie interpretacijų mode- 
liai, kurie daugiausia prisidėjo prie socialinės istorijos iškilimo. 
Marksistai ir analų mokyklos atstovai vis labiau domėjosi kul- 
tūros istorija, pirmiausia atkreipdami dėmesį į savųjų kultūros 
teoretikų samprotavimus. Netgi prisiekusieji modernizacijos 
teoretikai vis dažniau pabrėždavo kultūros veiksnius. 

Marksistų dėmesį kultūros formoms paskatino Italijos ko- 
munistų partijos įkūrėjas Antonio Gramsci, kuris XX amžiaus 
trečiajame ir ketvirtajame dešimtmečiuose savo mintis užrašė 
sėdėdamas kalėjimo kameroje. Pati įtakingiausia buvo jo su- 
formuluotoji „hegemonijos“ samprata, anot kurios, elitas įsigali 
tik tada, jeigu jis kultūriškai įsiviešpatauja kitų socialinių klasių 
atžvilgiu. Gramsci teigė, kad vien tik materiali jėga negarantuoja 
valdžios; būtina išplėtoti priemones savo kultūriniam ir intelek- 
tualiniam pranašumui įtvirtinti. Tad darbininkų klasė gali ateiti 
į valdžią tik tuo atveju, jeigu ji sugebėtų sukurti savo nepri- 
klausomą kultūrą, savo „originalią pasaulėžiūrą '**. Tokia Gramsci 
nuostata kultūros atžvilgiu Antrojo pasaulinio karo marksis- 
tiniuose sluoksniuose plito gana lėtai, tačiau ja pasinaudojo 
E. P. Thompsonas savo įtakingoje ir novatoriškoje Anglijos dar- 
bininkų klasės istorijoje. Thompsonas aiškiai atsidėjo studijuoti 
tai, ką jis pavadino „kultūrinėmis ir moralinėmis meditacijomis“, 
bei nagrinėti, „kaip šios materialiosios patirtys yra pritaikomos... 
kultūroje“?". 

Marksistų susidomėjimą kultūra skatino ir kitos įtakos - nuo 
literatūros kritiko Raymondo Williamso iš Didžiosios Britani- 
jos iki Frankfurto kritinės teorijos mokyklos. Prancūzijoje Louis 
Althusseris marksizmą aiškiai mėgino nukreipti poststruktūra- 
lizmo linkme. Jo nuomone, paties Marxo darbai rodė, jog akty- 


* Cituojama iš A. Pozzolini. Antonio Gramsci: An Introduction to His Thought, 
vert. Anne F. Showstack. - London, 1970. - P. 109. 

" Cituojama iš Ellen Kay Trimberger. „E. P. Thompson: Understanding the Process 
of History“ // Theda Skocpol, ed. Vision and Method in Historical Sociology. — 
Cambridge, 1984. — P. 219. Thompson knyga The Making of the English Working 
Class pirmąkart buvo išspausdinta 1963 m. 

vaus, laisvai veikiančio subjekto idėja tebuvo tik buržuazinės ide- 
ologijos produktas. Tačiau dauguma britų marksistinės tradici- 
jos istorikų, įskaitant Thompsoną, atsitraukė nuo kraštutinių 
postmodernistinių požiūrių į kultūrą, nes jos, minėtųjų istorikų 
nuomone, kėlė grėsmę istoriniam materializmui. Thompsonas 
aiškiai užsipuolė Althusserį už tai, kad šis neigė žmonių vaid- 
menį kuriant savo pačių istorinį likimą?s. Thompsonui ir daugu- 
mai jo sekėjų nerimą kėlė tai, kad postmodernizmas, iškeldamas 
diskurso reikšmę, kalbą atskyrė nuo socialinės tikrovės ir drauge 
nusigręžė nuo realios istorijos. Vienas ypač triukšmingas kritikas 
marksistas pasmerkė „rašliavą, pateikiamą su madingomis po- 
ststruktūralizmo ir postmodernizmo etiketėmis“, kaip lėkšrą aka- 
deminį žaidimą žodžiais, kuris skatina solipsistinį pasinėrimą į 
save, o ne rimtą intelektualinį darbą??. 

Alternatyvų marksistinį požiūrį į kultūrą pateikė prancūzų 
sociologas ir antropologas Pierre Bourdieu. Marksistiniam mo- 
deliui Bourdieu suteikė naują formą; jis daugiau dėmesio skyrė 
kultūrai kaip visumai tradicijų, kurias skirtingos socialinės gru- 
pės panaudoja skirtingai. Nors ir teigė, kad „kultūrinio produk- 
to išraiška visada priklauso nuo rinkos, kurioje jis yra siūlomas, 
dėsnių“, pats jis siekė atskleisti „specifinę kultūrinių prekių lo- 
giką“*?. Šios logikos centre yra kultūrinių objektų pasisavinimo 
būdai ir priemonės. Ne taip kaip Foucault, kuris pabrėžė ben- 
drojo diskursyvinio lauko reikšmę, Bourdieu iškėlė socialinius 
kultūrinės vartosenos skirtumus ir patvirtino socialinės istorijos 
gyvybingumą. 

Analų mokyklos reakcija į kultūros istoriją pasižymėjo dar di- 
desniu entuziazmu. Jaunesnieji jos nariai vis labiau nusivylė Brau- 
delio istorinės patirties lygmenų paradigma. Kultūrinis analų mo- 
kyklos judėjimas, — prasidėjęs nuo susidomėjimo tuo, ką pran- 


38 E. P. Thompson. The Poverty of Theory and Other Essays. - New York, 1978. 
> Bryan D. Palmer. Descent into Discorse: The Reification of Language and the 
Wriring of Social History. — Philadelphia, 1990. - P. 198-199. 

* Pierre Bourdieu. Distincrion: A Social Critigue of the Judgment of Taste, vert. 
Richard Nice. - Cambridge, Mass., 1984. — P. xiii, 1. Kritinė apžvalga pateikia- 
ma kn. Richard Jenkins. Pierre Bourdieu. —- London and New York, 1992. 

cūzai gana paslaptingai vadina mentalitės“, — iškėlė kolektyvines 
intelektualines visuomenės tradicijas ar struktūras*!. Mentalitė 
terminu jie tarsi atskyrė kultūrinį ir intelektualinį gyvenimą nuo 
ekonominių, socialinių ir demografinių procesų, anksčiau rūpė- 
jusių analų istorikams. 

Naujosios analų mokyklos kartos atstovų nuomone, menta- 
litės arba kultūra nebegali būti priskiriama trečiajam istorinės 
patirties lygmeniui. Jie teigė, kad šis „trečiasis lygmuo  — visai 
ne lygmuo, o lemiamas istorinės tikrovės veiksnys, nes mentali- 
nių struktūrų negalima išskaidyti į materialius elementus. Eko- 
nominiai ar socialiniai santykiai nėra nei svarbesni už kultūri- 
nius santykius, nei juos nulemia; jie patys yra kultūrinės veiklos 
ir kultūrinės produkcijos dalis. Šiuo požiūriu kultūrinės prakti- 
kos negalima paaiškinti dedukryviai, pasitelkus ekstrakultūrinį 
patirties lygmenį. Visos ekonominės ar kultūrinės tradicijos pri- 
klauso nuo kultūrinių ar mentalinių reprezentacijų arba kodų, 
kuriais pavieniai individai mėgina suvokti pasaulį**. 

Naujoji analų mokyklos karta ir jų sąjungininkai ne tik pa- 
teikė naujų temų tyrinėjimams; jų požiūris į kultūrą paskatino 
iškelti bendresnius klausimus apie istorijos metodus ir tikslus. 
Kultūros idėja nebūtinai trukdo domėtis socialinėmis ir ekono- 
minėmis interpretacijomis, tikėti tikrove ar užsiimti veikla, pa- 
grįsta empiricizmu, tačiau kai ši idėja iškeliama kaip svarbiausia 
istorinių pokyčių jėga, istoriniai aiškinimai susiduria su esminė- 
mis problemomis. Jeigu atsisakoma egzistuojančių prielaidų apie 
socialines ir ekonomines įvykių priežastis, tai kas užims jų vietą? 
Jeigu bet koks veikimas yra sąlygotas kultūrinių ir kalbinių veiks- 
nių, jeigu reikšmė, netgi mokslinių dėsnių reikšmė, priklauso 
nuo kultūros konteksto, tai kaip galima ką nors paaiškinti prie- 


* mentalitė - pranc. „galvosena, mąstysena, mentalitetas“. — Vert. 


*! Volker Sellin atskleidžia žodžio ir sąvokos istoriją str. „Mentalitit und Menta- 
litūtsgeschichte“ // Hlistorische Zeitschrift, 241 (1985): 555-598. 

“ Įtakingas pareiškimas apie analų mokyklos poziciją pateikiamas str. Roger Char- 
tier. „Intelectual History or Sociocultural History? The French Trajectories“ // 
Dominick La-Capra and Steven L. Kaplan, eds. Modern European Intellectual His- 
tory: Reappraisals and the New Perspectives. — Ithaca, N. Y., 1982. 

žastiniu būdu? (Atrodo, Geertzas buvo linkęs manyti, jog tai ne 
tik nepatartina, bet ir neleistina.) Kaip dažnai atsitinka su stai- 
giais entuziazmo protrūkiais, iškilo pavojus, kad kultūra kaip 
kategorija sieks apimti viską ir todėl nepaaiškins nieko; ką, pa- 
vyzdžiui, reiškia teiginys, jog viskas priklauso nuo kultūros? Ar 
istorikai turi sutelkti dėmesį tik į išsamius aprašymus ir pamiršti 
apie priežastinę analizę? Todėl iššūkis materialistiniam reduk- 
cionizmui, — t. y. veiksmų aiškinimui ekonominiais ir sociali- 
niais veiksniais arba priežastimis, — virto iššūkiu pačiam priežas- 
tiniam aiškinimo būdui, nes pagal šį požiūrį kultūros visumoje 
neįmanoma atskirti priežasčių ir padarinių. Neatsitiktinai kultū- 
ros istorija ir filosofiniai reliatyvizmo bei skepticizmo postulatai 
emė sąveikauti ir papildyti vieni kitus. 


Postmodernizmas tr istorikai 


Iš pirmo žvilgsnio gali atrodyti, kad Foucault arba Derrida įtaka 
istorijai neturėtų būti didelė, nes jie abu aktyviai pasisakė prieš 
bet kokius šaltinių tyrinėjimus, — prieš šį galbūt klasikinį istorikų 
požiūrį į bet kokią problemą, - bei pateikė tokius diskurso anali- 
zės metodus, kuriems nebuvo reikalingos įprastinės sąsajos su eko- 
nomika, visuomene ir politika. Dėl širokių savo nuostatų abu au- 
toriai galiausiai buvo apkaltinti nihilizmo skatinimu. Atrodo, kad 
Derrida apskritai neaiškino, kas nulemia kalbinį žaidimą, o vie- 
nintelė Foucault pateikta rimta priežastis - Nietzsches valia val- 
dyti, kurią paprastai išreiškia institucijos, o ne individai*?. Savo 
darbą apibūdindamas kaip „tiesos kūrimo“ sąlygų istoriją, Fou- 
cault rizikavo visą tiesą ir visus jo paties pateiktus istorinius tiesos 
aiškinimus redukuoti į visa apimančią valią valdyti — tokia jo po- 
zicija daugeliu atžvilgių buvo priešinga Derrida nemotyvuotam 
kalbiniam žaidimui. Tačiau abu autoriai iš žmonių atima galimy- 
bę prasmingai pasirinkti — tuo yra eliminuojamas kriterijus, kuris 


* Mes esame dėkingos Ruth Bloch už jos pastabas šiais klausimais. Žr. taip pat 
Wolin. Terms of Cultural Criticism. — P. 185-186. 

anksčiau leisdavo žmones atskirti nuo gyvūnų. Tiek Foucault, tiek 
Derrida manymu, bet kokių pokyčių priežastis — ne kryptingi žmo- 
nių veiksmai, o netikėti ir nenuspėjami reikšmės poslinkiai, ku- 
riuos nulemia atsitiktinės klaidos bendrosiose diskursyvinėse kon- 
figūracijose bei sėkmingai išnaudotos progos visų kare prieš visus. 

Nepaisant didelio pasipriešinimo postmodernizmui, per pas- 
taruosius du dešimtmečius jis sutvirtino savo pozicijas dėl to, 
kad visose kultūros studijų srityse smarkiai padidėjo literatūros 
teorijos įtaka. XX amžiaus devintajame dešimtmetyje Geertzas 
antropologų dėmesį atkreipė į šiuos procesus, savo „interpretaci- 
jos teoriją“ susiedamas su tuo, ką jis vadino „teksto analogija... 
kuri laikytina svarbiausia iš naujųjų socialinės teorijos atmainų “*. 
Remiantis „teksto analogija“, kultūra yra prilyginama tekstui ar- 
ba kalbai. Kaip ir tekstas, kultūra turi būti studijuojama kaip 
daiktas savyje, o ne kaip pažini kažkokių esmingesnių procesų 
(pvz., ekonominių ar socialinių tendencijų) išraiška. Jeigu kul- 
tūrą iš tiesų galima sulyginti su tekstu ar kalba, tai galbūt jai 
galima taikyti visą Foucault ir Derrida kritiką. 

Visi kultūros istorikai privalo ieškoti būdų, kurie leistų kul- 
tūros artefaktus — tekstą, paveikslą ar garo variklį — susieti su 
juos kuriančių žmonių įsitikinimais, pažinimo sistemomis, inte- 
resais ir struktūromis. Tačiau postmodernistinės interpretavimo 
teorijos niekada neapsiriboja teiginiais apie tai, kad kultūros ar- 
tefaktai yra vientisi ir nedalomi. Jos apskritai verčia abejoti viso- 
mis pastangomis susieti kultūrą (arba diskursą ar tekstą) su tuo, 
kas yra už jos — ar tai būtų gamta, ar materialinės aplinkybės; 
tuo šios teorijos paneigia bet kokių gamtos ar humanitarinių 
mokslų pretenzijų į žinojimą pagrindus. Postmodernistinių te- 
orijų šalininkai teigia, jog neegzistuoja toks metaistorinis ar trans- 
cendentinis pagrindas, kuriuo galėtų remtis mokslinės interpre- 
tacijos, 0 patys Žmonės neturi tiesioginio kontakto su daiktų ar 
įvykių pasauliu“?. Anot postmodernistų, iš viso neegzistuoja tie- 


*“ Clifford Geertz. „Blurred Genres: Refiguration of Social Thought“ // Local Know- 
ledge: Further Essays in Interpretive Anthropology. - New York, 1983. — P. 30. 

* John E. Toews. „Intellectual History After the Linguistic Turn“ // American 
Historical Review, 92 (1987): 879-908, ypač p. 901-902. 

sus kelias į pasaulį už teksto ribų, ir jokios tautos ar kultūros 
negali suvokti bet kokio joms svetimo teksto. Tiek „grožis“, tiek 
„tikrovė“ slypi pačioje kalbos struktūroje. Ir tikrovė, ir mąstan- 
tis individas egzistuoja tik kultūros sistemoje. Pasaulis, mąstan- 
tis subjektas, žinojimas iš esmės yra reliatyvizuoti ir atskirti nuo 
socialinių procesų, kurie be garso vyksta šalia kultūros subjekto. 
Tad mokslinis žinojimas tėra tik kalbinė konvencija arba tam 
tikras diskursas, sietinas su Vakaruose vyraujančiu racionalizmu. 

Reakcija į postmodernizmo teorijas istorijoje buvo labai ne- 
vienalytė. Tradicionalistai atmetė naująsias teorijas (kaip ir visas 
ankstesnes), kaip nereikalingą ar netgi kenksmingą kišimąsi į is- 
torijos sritį. Socialiniai istorikai priešinosi kultūros istorijai, teig- 
dami, kad ji yra per daug nutolusi nuo konkrečių socialinių są- 
lygų, nors kai kurie socialiniai istorikai priėmė naująsias teori- 
jas. Kaip dažnai atsitinka akademiniame pasaulyje, pasirodžius 
naujosioms teorijoms mokslininkai susiskirstė į priešingas sto- 
vyklas. Mūsų pačių nuomone, naujosios kultūros teorijos (įskai- 
tant postmodernistines), kaip ir jų pirmtakės, padėjo atgaivinti 
diskusijas apie pažinimo metodus, tikslus ir netgi pagrindus. Jos 
provokuoja, trikdo bei kelia klausimus, į kuriuos būtina rasti 
naujus atsakymus. 

Postmodernistinės teorijos pasirodė artimos kai kurioms fe- 
ministinių pažiūrų mokslininkėms, kurios palankiai įvertino tų 
teorijų nuostatą, esą kultūrinės normos ir tradicijos yra sąlygiš- 
kas bei nuolat kintantis žmonių veiklos produktas. Jungtinėse 
Valstijose (ir galbūt tik jose) moterų istorija ir lyčių studijos (ge2- 
der studies) žengė naujosios kultūros istorijos priekyje; istorikės 
feministės vienos pirmųjų ėmė taikyti antropologines įžvalgas, 
ir kai kurios iš jų dabar atsidūrė tarp pagrindinių postmo- 
dernizmo praktikų. 

Pati „giminės“ samprata atskleidžia šios kultūrinės ir kalbinės 
sąvokos reikšmę humanitariniams mokslams. Nors anglų kalbo- 
je žodis „gender“ (angl. „giminė“) pirmiausia nusako gramatikos 
terminą, jį vis dažniau imta vartoti norint atkreipti dėmesį į tai, 
kad lytinė tapatybė yra kultūriškai ir socialiai sukonstruota. Sa- 
vo įtakingame apybraižų rinkinyje Lytis ir istorijos politika Joan 


15.-1126 

Wallach Scott teigė, kad norint vykdyti „radikalesnę feministinę 
politiką“ reikalinga „radikalesnė episremologija“, kuri, jos nuo- 
mone, yra būdinga postmodernizmo teorijai. Turėdama omeny- 
je Foucault ir Derrida pozicijas, ji gyrė postmodernizmo teorijas 
už tai, kad jos reliatyvizavo visą žinojimą““. 

Problemos, kurias iškėlė feministinės postmodernizmo teorijų 
interpretacijos, apskritai būdingos diskusijoms apie teksto analo- 
giją ir postmodernizmo teoriją. Šių diskusijų centre yra nykstan- 
čios ribos tarp teksto ir konteksto (ar tarp kalbos ir socialinio 
pasaulio). O klasikinė socialinė teorija rėmėsi euristiniu teksto 
ir konteksto atskyrimu. Pagal šią teoriją egzistuoja koks nors 
reiškinys, kurį reikia paaiškinti —- pavyzdžiui, kapitalizmo iškili- 
mas, biurokratinio racionalizavimo veikimas ar didėjantis šiuo- 
laikinės visuomenės beasmeniškumas (rai galima vadinti tekstu, 
padariniu ar priklausomu kintamuoju dydžiu); atitinkamai kas 
nors kita yra pateikiama kaip paaiškinimo būdas, pavyzdžiui, 
protestantiška darbo etika, rinkų plitimas arba didėjanti šiuo- 
laikinės visuomenės funkcijų diferenciacija (tai būtų konteks- 
tas, priežastis arba nepriklausomas kintamasis dydis). Ogi dabar 
socialiniam teoretizavimui kyla pavojus, nes postmodernizmo 
teorijos neigia galimybę atskirti tekstą ir kontekstą (arba prie- 
žastį ir padarinį). 

Jeigu galima pasikliauti postmodernizmo kultūrinės antropo- 
logijos patirtimi, priežastinius aiškinimus ir socialines teorijas 
postmodernizmo istorijoje turėtų pakeisti savistaba ir literatūri- 
nio konstravimo problemos, t. y. bus mėginimų analizuoti, kaip 
istorikas autorius konstruoja savo tekstą, kaip sudaro autentiš- 
kumo iliuziją, kaip sukuria įspūdį, kad teisingai perteikia faktus 
ir tiksliai atspindi praeities tikrovę (tai, kas kartais yra vadinama 


* Joan Wallach Scott. Gender and tbe Politics of History. - New York, 1988, citata 
p. 4. Scott susilaukė griežtos kritikos už tai, kad istorikai naudotų tokias teorijas. 
Tradiciniai istorikai, marksistai ir daugelis feminisčių ją kritikavo už jos sąsajas su 
postmodernizmu, už kraštutinį reliatyvizmą ir už polinkį istoriją redukuoti į pras- 
mės suvokimą. Žr., pavyzdžiui, Palmer. Descent into Discourse. — P. 172-186. 
Filosofinis atsakas į dekonstrukciją pateikiamas kn. Hilary Putnam. Renewing Phbi- 
losophy. - Cambridge, Mass., 1992. — 6 sk. 

„tiesos efekto“ kūrimu)“'. Vienintelė galima išvada iš tokių sam- 
protavimų yra ta, kad istorikas iš tikro ne fiksuoja praeitį, o, 
kaip ir rašytojas, sukuria iliuziją tai darąs. Kaip jau buvo minėta, 
postmodernizmo istorijoje tiesos apie praeitį paiešką pakeistų 
savistabi analizė visų priemonių, kurias istorikai naudoja fikty- 
viai kurdami įtikinamą „tiesos efektą“. Atitinkamai istorikai ar- 
ba turėtų pataikauti praeities žmonėms, arba pripažinti, kad tie 
žmonės klydo manydami, jog jie dalyvauja tiesos paieškose; jų 
bevertes pastangas tektų prilyginti odisėjai, į kurią yra priversti 
leistis prietarų ir saviapgaulės kupini žmonės**. Pagarbą tokiems 
žmonėms pakeistų cinizmo ir arogancijos persismelkęs istorikų 
reliatyvizmas. Tų žmonių trumparegiškumo ar beprasmių dis- 
kursyvinių strategijų akivaizdoje ironija nustelbtų istoriko nuosta- 
bą, o neblėstantis žmonių troškimas atrasti tiesą būtų vertina- 
mas kaip „tiesos efekto“ paieška. 

Veikiami postmodernistinių literatūrinių samprotavimų isto- 
rikai vis labiau įsisąmonina, kad iš to, kaip jie tariamai dalykiš- 
kai pasirenka pasakojimo būdus ir analitines formas, galima da- 
ryti įvairius apibendrinimus, kurie neretai nukreipia į įvairias 
socialines ir politines realijas. Apybraižoms apie istorijos padėtį 
dažnai yra būdinga jau nusistovėjusi forma: pirmiausia autorius 
pateikia pasakojimą apie naujų istorijos šakų plėtrą, paskui ana- 
lizuoja problemas, kurias iškėlė naujosios istorijos šakos, o ga- 
liausiai koneveikia naujųjų metodų blogybes arba džiūgauja dėl 
to, kad galiausiai buvo įveiktos visos kliūtys. Taigi literatūrinė 
dėstymo forma daro didelę įtaką duomenų ir argumentų patei- 
kimo būdui. 

XX amžiaus pradžios apybraižose apie „naująją istoriją arba 
XX amžiaus šeštojo ir septintojo dešimtmečio straipsniuose apie 
socialinę istoriją didingu ir romantišku stiliumi buvo aprašoma 


* Kritinė šios kultūrinės antropologijos tendencijos apžvalga pateikiama str. Frances 
E. Mascia-Lees, Patricia Sharpe ir Collenen Ballerino Cohen. „The Postmodernist 
Turn in Anrthropology: Cautions from a Feminist Perspective“ // Signs, 15 (1989): 
7-33. 

* Apie tai žr. Phyllis Mack. Visionary Women: Ecstatic Prophecy in Seventeenth- 
Century England. — Berkeley, Calif., 1992. — P. 6-7. 

socialinės ir ekonominės istorijos pažanga, kai drąsus istorikas 
žengia koja kojon su pažanga ir demokratijos jėgomis į kovą prieš 
atsilikimą ir pasenusias tradicijas. Vėliau tam tikruose istorikų 
darbuose įsigalėjo ironiškas stilius; kaip ir kiti kultūros tyrinėto- 
jai, jie ėmė susitaikyti su tuo, kad jų darbai tėra fragmentiški ir 
daliniai, neturintys nieko bendra su didingais pasakojimais apie 
praeitį. Nebetikėdami, kad yra įmanoma rašyti „makroistoriją , 
jie pasineria į ironiją ir tvirtina rašą tik „mikroistorijas“. 

Akivaizdu, kad klausimams, susijusiems su forma ar metodu, 
mes skiriame daug dėmesio. Pabrėždamos ir savo pačių naraty- 
vais iliustruodamos naratyvinio rišlumo, priežastinės analizės ir 
socialinės kontekstualizacijos svarbą, siekiame atsiriboti nuo da- 
bar vyraujančių neigiamų ar ironiškų istorijos reikšmės vertini- 
mų. Nepaisant to, mes, kaip istorikės, taip pat pasirinkome savo 
estetinę poziciją — taip, kaip kiti pasirinko komedijinį, romantišką 
ar ironišką stilių. Teigiame, kad žmogaus savivokai yra būtinas 
rišlus pasakojimas apie praeitį ir iš dalies, tačiau neabejotinai 
objektyvus praeities įvykių aiškinimas. Šia prasme mes tvirtai 
atmetame ironišką požiūrį'?. Nesiekiame įrodyti savo pranašu- 
mo praeities istorikų atžvilgiu ir neiškeliame jų klaidų, netgi prie- 
šingai, norime mokytis iš jų pastangų suvokti socialinį pasaulį; 
netvirtiname, kad visiškas objektyvumas ir absoliučiai teisingi 
priežastiniai aiškinimai yra neįmanomi, ir pabrėžiame, kad būti- 
na kuo objektyviau aiškinti praeitį, nes kaip tik tai leidžia kurti 
intelektualiai gyvybingą, demokratinę visuomenę, tokią, kurioje 
mes norėtume gyventi. 

Šios pasirinktosios nuostatos yra estetinės arba literatūrinės, 
nes jos susijusios su pasakojimo organizavimo būdais. Tačiau 
istorija yra daugiau negu literatūros žanras, apie kurį galima spręs- 
ti vadovaujantis literatūriniais kriterijais. Be to, mūsų nuostatos 
turi politinės, socialinės ir epistemologinės reikšmės. Politinė ir 
socialinė šių nuostatų reikšmė pasireiškia tuo, kad jos atspindi 
tam tikrų istorikų bendruomenės ir amerikiečių visuomenės vi- 


* Apie ironiją kaip tropą istoriniuose darbuose žr. Hayden White. Merabistory: 
The Historical Imagination in Nineteenth-Century Europe. — Baltimore, 1973. 

Ziją. Šios nuostatos yra svarbios ir epiostemologine prasme, nes 
atspindi mūsų požiūrį į tai, ką galima žinoti ir kaip tai yra įma- 
noma. Jeigu tokios nuostatos taikomos kruopščiai ir nuoširdžiai, 
jos leidžia kartkarčiais pateikti iš dalies teisingus pasakojimus 
apie tolimą ir artimą praeitį. 

Analų mokyklos, marksizmo ir modernizacijos teorijų šalinin- 
kai buvo linkę teigti, kad egzistuoja aiški istorinių procesų aiški- 
nimo hierarchija, —- pradedant nuo ekonomikos ir visuomenės, 
baigiant politika ir kultūra; o tokios hierarchijos gyvybingumu 
galima įsitikinti atsivertus daugelio socialinės istorijos monog- 
rafijų turinius. Mes sutinkame, kad atidžiau studijuojant kultū- 
rą ir kalbą šis hierarchinis požiūris netenka pagrindo, kad visa 
socialinė tikrovė yra kultūriškai sukonstruota ir diskursyviai in- 
terpretuota. Jeigu net „pagrindiniai [gyvenimo] elementai“ — t. y. 
demografija, ekonomika, - priklauso nuo kultūros, tai pastarosios 
negalima laikyti „trečiojo lygmens“ reiškiniu, kaip ją anksčiau 
apibūdindavo analų mokyklos atstovai. Šia prasme diskursyviniai 
ir lingvistiniai modeliai verčia abejoti tais tradiciniais istoriniais 
aiškinimais, kurie kadaise buvo laikomi absoliučiai teisingais, ir 
atveria kelius naujoms istorijos tyrinėjimų formoms. Paties Fou- 
cault darbas galbūt yra bene geriausias tokių naujų tyrinėjimų pa- 
vyzdys. 

Todėl mes neketiname lengvabūdiškai atmesti visko, ką pateikė 
postmodernistai. Teksto analogija ir kai kurie postmodernizmo 
teorijų aspektai yra gana patrauklūs politiniu ir epistemologiniu 
požiūriu. Susidomėjimas kultūra buvo vienas iš būdų atsiriboti 
nuo marksizmo arba bent jau nuo nepriimtinų jo ekonominio ir 
socialinio redukcionizmo versijų. Kultūriniai ir lingvistiniai mo- 
deliai taip pat padėjo prasiskverbti pro mokslo mūrus, už kurių 
dažnai slypėdavo paprasčiausias redukcionizmas. Kaip jau buvo 
minėta, dėmesys kultūrai priverčia suabejoti tradicine prielaida, 
kad istorijoje (t. y. visoje socialinėje tikrovėje) egzistuoja aiški 
hierarchija, — pradedant nuo biologijos ir topografijos per de- 
mografiją ir ekonomiką iki socialinės struktūros ir baigiant poli- 
tika bei jos vargšais „giminaičiais“ — kultūriniu ir intelektualiniu 
gyvenimu. 

Tačiau kaip ir bet kuri ankstesnė teorinė intervencija, postmo- 
dernizmas sukėlė nemažai problemų, tarp kurių išsiskyrė lingvis- 
tinio determinizmo problema, t. y. socialinio ir gamtos pasaulio 
redukcija į kalbą ir konteksto redukcija į tekstą. Ar atsisakydami 
lygmenų analogijos (analų mokykla) arba bazės ir antstato (mark- 
sizmas) principų istorikai drauge turi visiškai atsisakyti sociali- 
nės teorijos ir priežastinės kalbos? Paradoksalu, kad nuo Hegelio 
ir Marxo laikų vienos teorinės pakraipos atstovai — pradedant 
Nietzsche bei Heideggeriu ir baigiant postmodernistais — kuo 
toliau, tuo ryžtingiau atsisako bet kokių ketinimų ką nors paaiš- 
kinti. Kalbėdami apie istoriją, tos pakraipos atstovai užsipuola 
pirminį jos teorinį ir empirinį projektą — ilgalaikių socialinio ir 
politinio vystymosi procesų aiškinimą. Kitaip tariant, postmo- 
dernizmas priverčia suabejoti šiuolaikine naratyvo forma, taip 
tik dar kartą patvirtindamas istorijos filosofijos svarbą. 


Naratyvo problema 


Filosofinės diskusijos apie epistemologinius pagrindus neišvengia- 
mai sukasi apie problemas, susijusias su pasakojimo forma, kuri 
istorijai kaip dalykui suteikia rišlumo. Nors ir kitaip nei anksčiau, 
naratyvas vis delto išlieka esminis istorijos, kaip mokslo apie žmo- 
gaus gyvenimą, elementas, — nepaisant to, kad nedaugelis istorikų 
profesionalų šiais laikais kuria naratyvinę istoriją, t. y. didingus 
panoraminius pasakojimus apie naujų valstybių susiformavimą arba 
apie dideles krizes, keliančias grėsmę nacionalinei tapatybei. Nors 
didingų naratyvų laikai jau praėjo, griežta naratyvinė forma tebė- 
ra būdinga istorijai ir netgi daugumai specializuotų socialinės ir 
kultūros istorijos monografijų. Kaip ir pati atmintis, kiekvienas 
istorijos darbas turi siužeto struktūrą, kurios pagrindiniai elemen- 
tai — pradžia, vidurys ir pabaiga — išlieka nepaisant to, ar rašoma 
apie socialinį mobilumą XIX amžiaus Amerikos mieste, apie pro- 
pagandinę meno funkciją Rusijos revoliucijoje ar apie didėjančią 
postmodernizmo teorijos įtaką istorinei raštijai. Tad tie, kurie ra- 
gina grįžti prie naratyvo (kaip tai daro kai kurie tradicionalistai), 

paprasčiausiai neatsižvelgia į tai, Jog istorikai niekada nebuvo nuo 
jo per daug nutolę?“. 

Visiškai nenuostabu, kad „naratyvas“ tapo vienu iš kertinių 
sąvokų kovoje dėl istorijos. Tie, kurie priešinosi dalyko poky- 
čiams (pvz., socialinės istorijos iškilimui), yra linkę ginti naraty- 
vą kaip būdingą istorijos rašymo formą, o naujovių šalininkai 
teigia, kad naratyvas yra neadekvatus pasakojimo apie praeitį bū- 
das arba kad tai tiesiog fikcija, pateikiama kaip istorija. Tačiau 
tai tėra iš esmės paviršutiniška* diskusija apie naratyvo vietą is- 
torijos dalyke, už kurį daug svarbesnis yra metanararyvo arba 
pagrindinio naratyvo klausimas. 

Metanaratyvas, arba pagrindinis naratyvas, yra didinga struk- 
tūra, padedanti organizuoti istorijos interpretaciją ir jos rašymą. 
Ankstesniuose skyriuose aprašėme tris pačius svarbiausius šiuolai- 
kinės istorijos metanaratyvus: herojinį mokslo pažangos modelį, 
amerikiečių valstybės epą ir „modernumo“ idėją. Marksizmas, 
liberalizmas ir netgi pats postmodernizmas yra metanaratyvai, 
nes pateikia apibendrinančius pasakojimus apie Amerikos ir Va- 
karų problemų šaltinius, apie galimas šiuolaikines tendencijas ir 
apie ateities problemų sprendimo būdus. Iš visų jų tik post- 
modernizmas užsipuola tiek metanaratyvą, tiek pačią naratyvinę 
formą, teigdamas, kaip tai yra iš esmės ideologiški ir todėl klai- 
dinantys artefaktai. Foucault ir Derrida veikaluose išryškėja ir 
kitiems postmodernistams būdingas požiūris į istoriją ir konkre- 
čiai — į naratyvą, kaip atmestiną „reprezentacinę [Vakarų visuo- 
menės] veiklą“, kuria siekiama formuoti asmenybę, ypač gerai 
prisitaikiusią gyventi poindustrinėje valstybėje?!**. 

Geriausiu atveju, anot šių postmodernistinių samprotavimų, 
naratyvas ir metanaratyvas tėra tik beletristikos formos, kurio- 


* Diskusiją kai kuriais iš šių klausimų žr. ypač Hayden White. „The Ouestion of 
Narrative in Contemporary Historical Theory“. The Content of the Form: Narra- 
tive Discourse and Historical Representation. - Baltimore, 1987. - P. 26-57. Apie 
pastangas atgaivinti naratyvą žr. Novick. The Noble Dream. - P. 622-625. 

* Paviršutiniška, nes ji yra susijusi su regimąja rašymo forma, o ne su gilumine jos 
reikšme. 

* Apie tai žr. White. Content of the Form. - P. 35. 

** Tiesą sakant, nevisiškai aišku, kodėl tai yra blogai. 

mis sėkmingai naudojasi šių laikų industrinės visuomenės. 
Blogiausiu atveju — tai klastingas būdas norint paslėpti naratyvo 
autoriaus šališkumą ir propagandinius tikslus bei griežtai nor- 
muojančias tendencijas, kuriomis pasižymi šiuolaikinės valsty- 
bės ir visuomenės. Kai kurių postmodernistų nuomone, visi me- 
tanaratyvai iš esmės yra totalitariniai ir todėl jokiu būdu negali 
būti teisingi; o vienas postmodernistas netgi pareiškė, kad pati 
„Istorija yra Vakarų pasaulio mitas“?*. Vietoj siužeto ir veikėjo, 
istorijos ir individualybės ar netgi vietoj pačios reikšmės patys 
radikaliausi postmodernistai siūlo „nenutrūkstamą struktūrą be 
reikšmės“ — rašymo būdą, kuris yra artimesnis šiuolaikinei mu- 
zikai ir kai kurioms šiuolaikinio romano formoms??. 

Labiausiai kraštutiniai naratyvo kritikai postmodernistai su 
ypatinga panieka vertina tuos, kurie rašo „paprastiems išsilavinu- 
siems žmonės“, nes tokie autoriai realius istorijos prieštaravimus, 
politines jėgas ir ideologines įtampas paverčia „nemintimi“ (dist- 
bougbt)“, t. y. propagandos forma, kuria siekiama išlaikyti sta- 
tus guo. Tai yra tikrų tikriausias postmodernistinės istorijos kriti- 
kos reductio ad absurdum. Tokie kritikai perdėm rimtai vertina 
postmodernistinę nuostatą, esą istorija neturinti įtakos tapaty- 
bei (tarp kitko, su ta nuomone nesutinka Foucault, kuris bet 
kokią tapatybę susiejo su istorinių procesų vyksmu). Jie neigia, 
kad pasakojimas (arba naratyvas) yra vienas iš svarbiausių būdų, 
kuriuo žmogaus protas įprasmina gyvenimą. Jų nuomone, visa 
istoriografinė tradicija tiesiog ugdo „sąmonę, kuri niekada nesu- 
gebės būti kritiška“??; tad naratyvas ir kritinis mąstymas yra ne- 
suderinami. 

Metanaratyvų kritika taikoma kelių skirtingų lygių elemen- 
tams: istoriografijai kaip istorijos rašymo tradicijai; naratyvui kaip 
istorijos rašymo formai; istorijų pasakojimui kaip socialinio pa- 
saulio įprasminimo būdui. Radikaliausi postmodernistai visus 


*2 Descombes citata iš Rosenau. Post-modernism. — P. 62. 

** Ermarth. Seguel of History. — P. 212. 

* Sande Cohen. Historical Culture: On rbe Reconding of an Academic Discipli- 
ne. — Berkeley, 1986. - P. 326. 

5 T. p. - P. 77. 

šiuos elementus iš karto atmeta. Metanaratyvas yra pasmerkia- 
mas kaip mitas, istoriografija atmetama kaip „biurokratinės ide- 
ologinės sistemos elementas“, naratyvas — kaip propagandos for- 
ma, o pasakojimas arba siužetas*“ — kaip dalis „mito, kad istorija 
yra viena žinojimo sąlygų“. Tačiau nevisiškai aišku, ką tokie kriti- 
kai galėtų pasiūlyti istorikams, išskyrus nebent tai, kad pastarieji 
turėtų apskritai liautis rašyti istoriją arba galiausiai pripažinti, 
jog istorija yra viena iš beletristikos formų?“. Pasak vieno šiuo- 
laikinio filosofo, kuris pasisakė prieš tokį nihilistinį kriticizmą, 
„dekonstrukcija be rekonstrukcijos yra neatsakinga veikla“??. 

Šiais laikais niekas nebesivadovauja Rankes nuostata, esą isto- 
rinis naratyvas tiksliai atspindi būtovę („kokia ji buvo iš tikro“). 
Praeities įspūdžių istorikai negali užfiksuoti geriau negu atskirų 
žmonių atmintys: istorikai disponuoja tik praeities pėdsakais ar 
liekanomis, o jų pateikiamos versijos tėra tik dalinės. Netgi tie, 
kurie teigia, kad naratyvo struktūra glūdi pačiuose įvykiuose ir 
kad pats pasakojimas yra veiksmas ir patirtis, yra linkę pripažin- 
ti, jog istoriniai naratyvai negali tiksliai atspindėti ar atkurti tie- 
sioginių tikrovės patirčių?“. 

Nors dauguma istorikų vis dar tiki, jog naratyvas yra universali 
žinojimo organizavimo forma, tačiau esama tokių, kurie tokią 
poziciją kvestionuoja. Vienas buvęs naratyvo šalininkas neseniai 
padarė išvadą, kad vis dėlto ir metanaratyvui, ir pačiam naraty- 
vui greičiausiai yra būdingos „kultūros ir istorijos ydos“. Jis spė- 
jo, jog istorijos politikos ir naratyvo „mirtis“ galbūt yra dalis dar 
vienos didingos transformacijos, kuri savo mastu ir poveikiu pri- 
lygs pokyčiams, susijusiems su antikos graikų minties iškilimu??. 
Ta pačia dvasia buvo teigiama, kad postmodernusis naratyvas ne 
tik nebebus pagrįstas Newtono laiku, „istorijos laiku ... laikro- 


* Pradžios, vidurio ir pabaigos elementų serija kaip pagrindinė priemonė, leidžianti 
apibrėžti bet kokį tikrovės veiksmą. 

3 Ten par. - P. 8, 12, 21. 

*7 Putnam. Renewing Philosophy. - P. 133. 

* David Carr. „Narrative and the Real World: An Argument for Continuity“ // 
History and Theory, 25 (1986): ypač p. 117-131. 

* White. Content of the Form. — P. 1, 168. 

džių ir kapitalo laiku“; jis panaikins ribas tarp subjekto ir paži- 
nimo objekto, drauge ir skirtumą tarp „fikcijos ir tikrovės“. 

Turbūt niuroniškame laike neįmanoma sukurti nepajudina- 
mos naratyvo ir metanaratyvo gynybos. Vienas apžvalgininkas 
neseniai pripažino, jog „neegzistuoja tokie gynybos būdai, kurie 
leistų visiškai apsaugoti naratyvą nuo skeptiškų abejonių “*!. 
Filosofų pastangos tiksliai apibūdinti priežastinės analizės funk- 
cionavimą istorijoje beviltiškai paskendo diskusijose apie bend- 
ruosius istorinio aiškinimo dėsnius ir apie istorijos ryšį su gamtos 
mokslais. Jeigu šių laikų filosofinėse ir mokslinėse bendruome- 
nėse diskusijos vyksra net dėl fizinį pasaulį sudarančių dalelių 
prigimties, tai ką jau kalbėti apie būtovės ryšį su istoriniu jos 
pavaizdavimu? Tačiau klausimų ir abejonių egzistavimas dar ne- 
leidžia teigti, kad priežastine kalba grindžiamas naratyvas yra iš 
esmės klaidingas. 

Mūsų nuomone, nėra pagrindo teigti, kad dėl atotrūkio tarp 
tikrovės ir pasakojimo apie ją (t. y. tikrovės reprezentavimo) tas 
pasakojimas iš esmės netenka savo galios. Naratyvus kuria žmo- 
nės, tačiau tai jokiu būdu nereiškia, kad visi naratyvai yra iš- 
galvoti ar mitiniai. Savo paskutiniuose dviejuose skyriuose mes 
plačiau nagrinėsime tai, kaip istorikai nustato savo naratyvinių 
kūrinių teisingumą ar klaidingumą, o dabar pakanka pasakyti, 
kad, mūsų nuomone, naratyvas yra itin svarbus tiek individualiai, 
tiek socialinei tapatybei. Todel naratyvas yra pagrindinis rašyti- 
nės istorijos elementas, o istoriografinė tradicija, kurią mes čia 
trumpai apžvelgėme, yra svarbus ir istorikų, ir apskritai bet kokios 
šiuolaikinės visuomenės piliečių tapatybės elementas. Mūsų 
nuomone, istorikai privalo kurti naujas tobulesnes socialines 
teorijas arba naujus metanaratyvus, netgi jei tektų suabejoti se- 
naisiais. Galima manyti, jog ateityje žmonės mėgins kurti nau- 
jus metanaratyvus vietoj senųjų, lygiai taip pat kaip pažangos 
metanaratyvas Vakaruose pakeitė krikščionybės meranaratyvą. 


“ Ermarth. Seguel to History. - P. 22. 
* Andrew P. Norman. „Telling It Like It Was: Historical Narratives on Their 
Own Terms“ // History and Theory, 30 (1991): 119-135, citata p. 128. 

Naujoms patirtims įprasminti visada bus reikalingos naujos in- 
terpretacijos ir nauji aiškinimai. 

Tiesą sakant, postmodernizmas taip pat yra metanaratyvas, — 
daugelis komentatorių atkreipė dėmesį į tai, kad pats postmo- 
dernizmas remiasi modernizmo naratyvu. Anot vieno istoriko, 
samprotavimai apie istorinio metanaratyvo pabaigą jau savaime 
yra „(gana plačiai apibendrinantis) istorinis naratyvas““?. Nėra 
tikslinga atmesti visų metanaratyvų, nes naratyvai ir metanaraty- 
vai yra tie pasakojimai, kurių dėka veiksmas pasaulyje yra įmano- 
mas. Veiksmas tampa įmanomas, nes jam priskiriama reikšmė. 
Nors ir ginčydamas bet kokios reikšmės pagrindus, postmoder- 
nizmas iš esmės siūlo tik kitaip interpretuoti reikšmę, įskaitant 
istorinę reikšmę. Veiksmas neegzistuoja, jeigu neegzistuoja pa- 
sakojimas apie tai, kaip funkcionuoja pasaulis; ir kuo tie pasako- 
jimai spekuliatyvesni, tuo labiau veiksmas yra diskutuotinas. Šie 
pasakojimai nuolat kinta (jie iš esmės yra pasakojimai apie tai, 
kaip vyksta pokyčiai), tačiau norėdami įprasminti praeitį istori- 
kai vis tiek privalo juos pasakoti; todėl yra svarbu, kad istorikų 
pasakojimai būtų kuo išsamesni ir teisingesni. 

Itin skeptiškos ir reliatyvistiškos postmodernistinės nuostatos 
neišvengiamai veda į aklavietę. Nors postmoderniame pasaulyje 
yra madinga atmesti istoriją, politiką ir naratyvą kaip „beviltiškai 
modernias idėjas, tačiau kaip tik tai tebėra geriausios priemonės, 
padedančios suvokti pasaulį ir pasirengti ateičiai. Postmo- 
dernistinių pažiūrų krizė pastebima beveik kiekvienoje žinojimo 
ir mokslo srityje. Postmodernizmo menas dažnai yra ne naujas 
menas, o meno, ypač praeities meno, funkcijų kritika (pavyz- 
džiui, parduotuvės vežimėlių kalnas, sukrautas aplink Mocarto 
statulą Zalcburgo centre didžiojo kompozitoriaus dušimtųjų gi- 
mimo metinių proga). Panašiai susidaro įspūdis, kad postmo- 
dernizmo istorija dažnai tėra tik ankstesnės istorijos kritika, o ne 
nauja dabarčiai ir ateičiai tinkama istorija. Nors teorinės disku- 
sijos kartkarčiais neabejotinai yra naudingos, nes jos leidžia atvi- 


62 William Reedy. „Postmodernism and the Public Sphere: Implications for an 
Historical Ethnography“ // Cultural Antbropology, 7 (1992): 135-168, citata 
p. 137. 

rai apsvarstyti nusistovėjusias prielaidas apie meną, istoriją ar 
mokslą, tačiau postmodernizmas negali pateikti modelių atei- 
čiai, nes jis atsisako net minties siūlyti tokius modelius. Tad ga- 
liausiai postmodernizmo istorija yra neįmanoma. Tuo tarpu mes 
imsimės formuluoti modelius, kurie būtų tinkami ateities istori- 
jai ir kurių dėka istorinių tiesų paieška būtų siejama su atnaujin- 
ta ir pertvarkyta objektyvumo samprata. 


TREČIOJI DALIS 
Naujoji 
mokslinio 
žinojimo 


epocha 


o Jo 


Tiesa tr objektyvumas 


nkstesniuose skyriuose stebėjome trijų intelektualinių 
absoliučių tiesų plėtotę ir analizavome jų reikšmę isto- 
rikams. Pirmoji absoliuti tiesa — švietimo tikėjimas 
herojinio mokslo modeliu paskatino istorikus sekti 
mokslininkais ir tapti neutraliais bei beaistriais tyrinėtojais, 
siekiančiais tiksliai atkurti praeitį. Antroji absoliuti tiesa — pa- 
žangos idėja — juos skatino istorijoje ieškoti žmonijos vystymosi 
dėsnių, kurie nuosekliai atsiskleidžia laike. Žinoma, ši tvarių so- 
cialinio veiksmo principų paieška buvo grindžiama prielaida, kad 
kasdienius žmonių veiksmus veikė nematomos jėgos, kurios iš 
šių veiksmų formavo sistemiškus pokyčių procesus. 

Paskutinė intelektualinė absoliuti tiesa buvo susijusi su itin stip- 
riais nacionaliniais jausmais, tapusiais pagrindu daugelio XIX am- 
žiaus žmonių tapatybei. Nacionalistiniai procesai, kuriuos skatino 
XVIII amžiaus pabaigoje išlaisvintosios revoliucinės jėgos, vertė 
istorikus apibrėžti savo šalies — taip pat ir savo bendrapiliečių — 
vietą platesniame pasaulio istorijos paveiksle. Nacionalinės valsty- 
bės kūrimas tapo absoliučia vertybe, ir istorijos įnašas į šias pastan- 
gas buvo priimtas be išlygų. Už visų šių absoliučių tiesų slypėjo 
švytinti gamtos idėja: tai buvo ne vešli ir laukinė primityvaus pa- 
saulio gamta ar gamta, kuri Adomą ir Ievą pastūmėjo į nuodėmę, 
tačiau gamta, sietina su mokslu, pažanga ir spontaniška tvarka, 
kurią tyrinėtojai atrado po kasdienybės apnašų sluoksniu. 

Šis labai nervarus aspiracijų, siejamų su istorija, derinys įsta- 
biai lengvai išsilaikė daugiau nei šimtą metų. Tačiau visos minė- 

tosios idėjos intelektualiniame pasaulyje darniai egzistavo viena 
šalia kitos tik dėl to, kad jos nebuvo susidūrusios su griežtais 
verifikacijos metodo išbandymais. Žmonės buvo linkę tikėti sam- 
protavimais apie tai, jog atsitiktinai įvykiai formuojasi į nema- 
tomus pokyčių procesus; tokie samprotavimai atrodė pagrįsti iš 
dalies dėl to, kad Newtonas savo traukos dėsnyje atskleidė para- 
doksalius kontrastus tarp išorinių pavidalų ir tikrovės: tai, kas 
yra matoma, klaidina jausmus ir netiksliai apibūdina nemato- 
mą, bet realią fizinę pasaulio sandarą. XIX amžiuje, kai įvairios 
Vakarų visuomenės skirtingais tempais žengė modernėjimo ke- 
liu, mokslas su savo metodais, planais, lūkesčiais ir didvyriais 
formavo naują kultūrinį diskursą. Mokslas pamažu pakeitė reli- 
giją ir tapo pagrindiniu modelių ir metaforų šaltiniu, padedan- 
čiu suvokti socialinę patirtį. 

Kiekviename išsamiais tyrinėjimais pagrįstame darbe nacio- 
nalinės istorijos tematika mokslas buvo vertinamas palankiai, nes 
teikė galimybių atskleisti kiekvienos šalies vietą bendrojoje so- 
cialinės pažangos schemoje. Ši susipynusi pagarba mokslui ir na- 
cionalizmui atitraukė dėmesį nuo galimo jų konflikto; nepai- 
sant to egzistavo didelė tikimybė, kad, pavyzdžiui, istorijos apie 
nacionalinę didybę ims konfliktuoti su istorijomis, pagrįstomis 
moksliniais metodais ir nagrinėjančiomis mažumų persekiojimo 
problemas nacionalinėse valstybėse. Tačiau tuo metu dar neeg- 
zistavo sąlygos, kurios būtų leidusios nagrinėti neatitikimus tarp 
patriotinių pasakojimų apie šalį ir tikslios šalies nesėkmių re- 
konstrukcijos; tad XIX amžiuje mokslininkai visiškai laisvai ir 
netrukdomai kaupė archyvus ir tobulino tyrinėjimų metodus, 
kuriuos vėliau taip negailestingai paneigė skeptikai. 

Kadangi to meto mokslas brėžė griežtą ribą tarp objektyvios 
tikrovės ir subjektyvios srities, istorikai nebuvo nusiteikę tirti 
subjektyvių istorijos rašymo aspektų. Faktas turėjo būti atskirtas 
nuo nuomonės, dokumentiniai duomenys - nuo interpretacijų. 
Šioje XIX-XX amžiaus pradžios intelektualinėje aplinkoje ne- 
buvo pripažįstama, kad istorikai savo veikloje vis dėlto sujungia 
abi minėtąsias sritis. Ir nors, pavyzdžiui, Carlas Beckeris kart- 
karčiais ironiškai tarsteldavo, jog istorikas „nesilaiko faktų; fak- 


Tiesa ir objektyvumas 241 


tai laikosi jo“, tokie beletristiniai pašmaikštavimai didelio at- 
garsio nesusilaukdavo. Amerikos istorikai dažnai teigdavo esą 
empirikai, siekiantys atrasti ir užfiksuoti objektyvius faktus!. Jau 
pati prielaida, kad žinojimas tėra tik intelektualinis produktas, 
o ne šališkas fizinių ir tekstualinių duomenų aiškinimas, kėlė 
netikrumo jausmą, kurį vienas mokslininkas vykusiai įvardijo 
kaip „reliatyvistinį svaigulį“2. Tad norėdami išvengti problemų, 
susijusių su asmeninės perspektyvos pokyčiais, istorikai apskri- 
tai norėjo vengti filosofinių klausimų, kuriuos jie atmesdavo 
kaip „teoriją“. Dauguma istorikų buvo įsitikinę, jog analizuoti 
žmonijos pažangą esą taip pat lengva, kaip ir izoliuoti ligas su- 
keliančias bakterijas. Kiti vis dėlto pripažino, kad standartinės 
įvykių interpretacijos kinta, tačiau jie visų su tuo susijusių pro- 
blemų sprendimą paliko naujosios mokslininkų kartos atsto- 
vams, kol šie, Edipo komplekso veikiami, imsis revizuoti savo 
pirmtakų darbus. 


Reliatyvistinė tiesos ir objektyvumo kritika 


XX amžiaus septintajame dešimtmetyje visos XIX amžiuje vyra- 
vusios absoliutinės tiesos buvo nuvainikuotos. Objektyvumas ir 
tiesos paieška tapo įvairiausių pakraipų kritikų taikiniu. Pamažu 
intelektualiniame pasaulyje įsigalėjo neapibrėžtas skepticizmas. 
Kritikai ėmė abejoti istorijos moksliniu statusu ir kategoriškai 
paneigė jos sugebėjimą atskleisti tiesą. „Kas sakė, kad istorija turi 
ką nors bendra su tiesa?“, - klausė skeptikai. Pokario laikotarpiu 
įsivyravęs nusivylimas mokslu apėmė ir istoriją, nes XIX amžiu- 
je ši buvo įvardyta kaip „mokslo“ dalykas. 

Tarp skeptikų išsiskiria socialiniai konstrukcionistai, — jie 
anksčiau buvo vadinami „stipriosios programos“ atstovais (strong 


' Peter Novick. That Noble Dream: The „Objectivity Ouestion“ and the American 
Historical Profession. - Cambridge, 1988. Beckerio citata iš Carl Becker. „Detach- 
ment and the Writing of History“ // Aslantic Monthly, CVI (October 1910): 528. 
2 Clifford Geertz. „The Impact of the Concept of Culture on the Concept of 
Man“ // The Interpretation of Culture. —- New York, 1973. — P. 44. 

programmers), — kurie teigia, kad tiek mokslas, tiek istorija yra 
intelektualiniai išradimai arba diskursai, sukurpti iš žodžių, tik 
atsitiktinai susiliečiančių su daiktais, egzistuojančiais už vienti- 
so kalbinio audinio ribų. Anglų ir amerikiečių akademinio pa- 
saulio atstovai pirmąkart susidūrė su socialiniu konstrukciona- 
lizmu, kai šis XX amžiaus aštuntojo dešimtmečio pabaigoje ėmė 
reikštis mokslo istorijoje ir filosofijoje. Tuo metu skeptikų gre- 
tas papildė ir postmodernistai, kurių dauguma rėmėsi prancūzų 
teoretikais. Savo dekonstrukcinį projektą jie pagrindė teiginiu 
apie tai, kad kuriant bet kokį žinojimą egzistuoja atsitiktinumo 
elementas, kurio neįmanoma išvengti; remdamiesi šia mintimi 
jie kvestionavo žmonių gebėjimą suvokti bet ką, kas yra už jų 
pačių uždaros komunikacinės sistemos ribų). 

Visi šie šiuolaikiniai mąstytojai mokslinį savo pirmtakų pali- 
kimą kritikavo su tokiu įtūžiu, kuris buvo būdingas ankstesnės 
epochos kritikų išpuoliams prieš senojo režimo ydas. Kadangi jų 
idėjos atrodė patrauklesnės nei tai, ką siūlė ezoteriniai mokslo 
filosofai, postmodernistai visuomenės akyse tuo metu ėmė reikšti 
tikrąją reliatyvizmo dvasią. Anot šių naujųjų dienos didvyrių, 
visiškai akivaizdu, kad visi istoriniai tyrinėjimai yra pagrįsti kalbi- 
niais konkretaus tyrinėtojo modeliais, todėl labai nesunku nuspė- 
ti, jog tų tyrinėjimų rezultatai atspindi kaip tik baltųjų Vakarų 
pasaulio vyrų, kurie ir sukūrė tą lingvistinę struktūrą, hegemo- 
ninę valdžią. Postmodernistai teigia, kad istorijos rašymas yra 
sietinas ne su tiesos paieška, o su istorikų politika. Pasak papli- 
tusio posakio, kas vieniems yra tiesa, kitiems (arba kitoms) yra 
melas, — užtenka vien paminėti istoriografinius pastarųjų dvide- 
šimties metų karus. Dorotėjos šuo Toto iš pasakos vaikams pa- 
deda išaiškinti, kad Ozo stebukladarys yra paprastas vidutinio 
amžiaus žmogus; panašiai ir skeptikai mano atskleidę tai, kad 
istorikai tėra tik vienoje srityje besispecializuojantys pasakoto- 
Jai, kurių ketinimus tiksliai atkurti praeitį galima vertinti kaip 
vieną iš nepagrįstų mokslinių pretenzijų elementų. Istorikai, anot 


3 . Š + . . “ Ž . " . . 
Postmodernistų ir „stipriosios programos“ atstovai kai kuriais klausimais nesu- 
taria. Žr. Andrew Pickering, ed. Science as Practice and Culture. - Chicago, 1992. 

Haydeno White, „nekuria žinojimo, kuriuo galėtų pasinaudoti 
kiti, jie formuoja diskursą apie praeitį“. 

Siuolaikiniai kritikai neapsiribojo nepaneigiamo istorikų 
subjektyvumo problemomis ir ėmėsi nagrinėti istorijos mokslo 
retorinių strategijų ir naratyvinių formų trūkumus. Savo her- 
meneutinių gebėjimų dėka gerai suvokdami, kad žodžiai gali 
skatinti iliuzijas, šie komentatoriai teisingai pažymi, jog istori- 
kai, mėgindami sumažinti savo pozicijos ribotumą, kalbėdavo iš 
visažinio pasakotojo pozicijos; tai akivaizdu tokiuose teiginiuo- 
se kaip „Napoleonas su savo kariuomene žengė per Europos že- 
myną ', arba „amerikiečiai tikėjo, kad aiškus likimas vedė juos 
per Šiaurės Amerikos žemyną“. Tokiais drąsiais pareiškimais is- 
torikai, anot šių kritikų, tarsi mėgina įteigti sugebą kažkokiu būdu 
pakilti nuo žemės paviršiaus ir viską įvertinti iš aukščiau. 

Maža to, pasitelkdami mokslinę kalbą jie mėgina įteigti min- 
tį, tarsi pati istorija, o ne istorikai kalba autoritetingu visaregio 
autoriaus balsu, kuris užliūliuoja skaitytojus ir šie patiki, kad 
informacija ateina iš kažkokios transcendentinės erdvės. Be to, 
šiomis priemonėmis yra sudaromas įspūdis, jog egzistuoja kažko- 
kia nešališka pozicija, kurios neveikia jokie pašaliniai veiksniai 
ir nevaržo apribojimai, paprastai būdingi vieno individo pozi- 
cijai. Kritikų nuomone, ydingi yra ir patys žodžiai, kuriais ap- 
rašoma praeitis, nes jiems apskritai nelemta tikrovę užfiksuoti 
forografiškai tiksliai, todėl žodžiai tarsi chameleonai gali keisti 
savo reikšmę. Šie kritikai yra linkę atimti iš istorijos mokslo da- 
lyko statusą ir priskirti jį plačiai literatūrinių konstrukcijų sri- 
čiai kartu su poezija ir romanais — tuo būdu viena iš kertinių 
objektyvaus žinojimo atramų paverčiama literatūriniu žanru. 

Reikia pripažinti, kad įžvalgieji skeptikai, kurie kovojo su 
XIX amžiaus mokslinėmis pretenzijomis į objektyvią tiesą, labai 
dažnai yra teisūs. Iš migloto neištirtų prielaidų pasaulio iškel- 
dami konkrečius teiginius, kuriais buvo grindžiamas mokslo 
objektyvumas, šie vaidingi dovydai stojo į kovą su galingais Va- 


* Cituojama iš Sande Cohen. „Structuralism and the Writing of Intellecrual His- 
tory“ // History and Theory 17 (1978): 184-185. 

karų metafizikos galijotais. Pasisėmę įkvėpimo iš Nietzsches, jie 
atsisakė garbinti pažangą ir vieną po kitos ėme kvestionuoti di- 
dingas Vakarų savivaizdžio idėjas, kurias jie susiejo ne griežta 
moksline analize, o valdančiųjų arogancija. Šių kritikų pastangos 
nuolat susilaukdavo dėmesio intelektualiniuose sluoksniuose, nes 
jie siekė išlaisvinti istorikų mąstymą iš pozityvizmo tironijos ir 
išryškinti lemiamą interpretacijos reikšmę istorijos mokslui. Jie 
neapsiribojo praeities rekonstrukcijos problematika ir ėmė nag- 
rinėti visą rašytinių istorijų kūrimo kontekstą, kuriame yra for- 
muojami tyrimų modeliai ir retorinės strategijos; tuo jie atkrei- 
pė nieko neįtariančių visuomenės narių bei savo kolegų dėmesį į 

i, kaip įvairios istorikų nuostatos patenka į jų knygas. Kaip 
kri detektyvai jie iš naujo atidžiai ištyrė galimų interpretacinių 
ir kalbinių alternatyvų spektrą. Šis tyrimas atvedė juos į „pirmi- 
nio nusikaltimo“ vietą — į individo sąmonę, kurioje ir įvyksta 
tikrasis pasirinkimas. Atskleidę istorikų nuostatas esant kultū- 
riškai suformuotas, jie smarkiai išplėtė suvokimą apie informa- 
cijos kūrimo procesus. Panašiai ir hermeneutiniai metodai leido 
tyrinėtojams ir eiliniams skaitytojams suvokti, kaip žodžiai for- 
muoja sąmonę. 

Tačiau šios rafinuotos įžvalgos buvo įvertintos greičiau kaip 
suktas exposė, o ne kaip atradimai, prisidedantys prie žmogiško- 
jo pažinimo pažangos. Mūsų nuomone, šią ydingą reakciją nulė- 
me tai, kad, nepaisant šiais laikais akivaizdžiai reiškiamos panie- 
kos pozityvizmui, jis šių laikų žmonėms perdavė svarbiausiąjį 
savo elementą — griežtą dichotomiją tarp absoliutaus objektyvu- 
mo ir visiškai atsitiktinių objektų pasaulio interpretacijų. Todel 
kai postmodernistai pajuokia įsitikinimą, kad žmogaus protas 
atspindi gamtą arba kad istorikai tiksliai perteikia praeitį, jie 
lengvai verčia iš koto herojinio mokslo stabus ir jų antrininkus 
istorijoje. Antra vertus, šių laikų skaitytojas, susidūręs su skir- 
tingomis Pirmojo pasaulinio karo priežasčių interpretacijomis, 
padaro išvadą, kad subjektyvumas vžnuodijo visą istoriją, jis va- 
dovaujasi herojinio mokslo panieka bet kokiam subjektyvumui. 
Žodžiu, XIX amžiaus filosofija taip uoliai pabrėžė objektyvumo 
ir subjektyvumo priešybę, kad dabar jos terminologija atrodo 

pasenusi, kai iškyla būtinybė modifikuoti absoliučią abejonę, ku- 
rią sukelia pripažinimas, jog žmogaus protas nėra nei veidrodis, 
nei įrašymo mechanizmas“. Tačiau, antra vertus, susidaro įspū- 
dis, kad paneigdami praeities absoliutines tiesas, skeptikai pa- 
miršta apie tai, jog jie patys gali nesąmoningai sukurti naujas 
absoliučias tiesas, pagrįstas subjektyvumu ir reliatyvizmu. 


Praktinis realizmas 


Poherojinėje epochoje mokslas teigia, kad pasaulis yra atskirtas 
nuo kalbos ir vis dėlto neatsiejamai su ja susijęs“. Šiuolaikinės 
žinios apie tai, kaip yra kuriamas žinojimas, skatina suformuluo- 
ti tokią realizmo versiją, kuri neturėtų absoliutinių pretenzijų ir 
būtų subtilesnė už ankstesnįjį „naivųjį“ realizmą. Naujosios rea- 
lizmo versijos, — kuris yra vadinamas praktiniu realizmu, — šali- 
ninkai daro prielaidą, kad žodžių reikšmės yra ne tik „mūsų gal- 
vose“, nors, antra vertus, jos nėra visiems laikams susiejamos su 
išorinio pasaulio objektais. Kalbinės konvencijos atsiranda dėl to, 
kad žmonės, apdovanoti vaizduote ir protu, pasitelkę kalbą rea- 
guoja į visa tai, kas egzistuoja už jų proto ribų. Ir nors gramatikos 
struktūra yra lingvistinis reiškinys, tačiau ji buvo išplėtota per 
sąveiką su objektyviu pasauliu bei per arkaklias pastangas įvardyti 
dalykus, su kuriais žmonės susiduria. Priešingai nei poststruktū- 
ralistai, praktiniai realistai pabrėžia, kad žodžiai padeda nustatyti 
įvairialypius žmogaus ryšius su objektais. Žodžiai, pasižymintys 
komunikatyvinėmis savybėmis, prisideda prie tiesos paieškų kaip 
tik dėl to, kad jie nėra atsitiktiniai izoliuotų individų įrankiai. 
Galbūt gramatikos struktūros slypi Žmogaus proto gilumoje, ta- 
čiau žodžiai atsiranda per žmogaus ryšį su pasauliu. 

Šių laikų filosofai istorikams, o ir apskritai visiems skaityto- 
jams primena, kad negali būti visiškai tapatūs žodžiai ir daiktai 


3 Lorraine Daston and Peter Galison. „The Image of Objectivity“ // Representa- 
Hons, 40 (Fall 1992): 81-128. 

6 Mes esame dėkingi Hilary Putnam, kn. James Conant, ed. Realism with a Hu- 
man Face. — Cambridge, Mass., 1990. — P. 274-275. 

anapus proto, konvencijos, kuriomis vadovaudamiesi kalbame 
apie pasaulį, ir to pasaulio turinys. Tuo jie atkreipia dėmesį į tai, 
kad iš filosofinių realistų paveldėta atitikimo idėja buvo per daug 
susijusi su herojiniu mokslu ir nepakankamai rėmėsi intuityvia 
istorijos praktikų išmintimi. 

Tad atsisakę įsitikinimo, kad tiksliai atitinka tai, kas yra žmo- 
gaus galvoje, ir tai, kas egzistuoja už proto ribų, mėginkime sufor- 
muluoti ryšį tarp pasaulio ir jį tiriančio individo. Kalbant istori- 
kų terminologija, egzistuoja praeities duomenys ir tų duomenų 
interpretacija: o skirtumas tarp jų yra tyrinėtojų dėmesio centre. 
Nors geriausiu atveju praeitis tik miglotai atitinka tai, ką apie ją 
teigia istorikai, praktiniai realistai susitaiko su tuo, kad istorikų 
interpretacijos neišvengiamai yra neišsamios ir netobulos. Ta- 
čiau jie dėl to neatsisako ketinimų kelti tikslumo ir baigtumo 
kriterijus ir jais remiantis vertinti istorijos interpretacijų. O re- 
liatyvistai, kuriems yra būdingos antirealistinės nuostatos, teigia 
priešingai, kad toks pasitikėjimas istoriniu naratyvu yra savitiks- 
lis ir nepagrįstas, nes bet koks tiesioginis atitikimas esti neįma- 
nomas. 

Kalbant apie tai, kad modifikuotas praktinis realizmas gali 
būti sąjungininkas kovoti prieš reliatyvizmą, būtina kai ką pa- 
aiškinti. Pirmiausia negalima neatsižvelgti į estetinį veiksnį. Kai 
kurie istorikai, kaip ir ssnamadiški menininkai, mano realizmą 
esant patrauklų". Juos vilioja galimybė rekonstruoti praeitį, ku- 
ri iškyla ją apmąstančiame prote, kaip kad, pavyzdžiui, Verme- 
erį* galėjo suvilioti galimybė pavaizduoti Delfto miestą. Tačiau 
istorikai tyrinėja dingusią tikrovę, didžiumą savo pėdsakų pali- 
kusią rašytiniuose dokumentuose. Jie mėgina iš tų dokumentų 
suformuluoti pasakojimą, kuris kaip galima tiksliau atitiktų tai, 
kas vyko praeityje — būtent taip jie suvokia savąją tiesos paieš- 


" Apie tokius menininkus žr. Michael Fried. Courber's Realism. - Chicago, 1990; 

ir Svetlana Alpers. The Age of Describing: Dutch Art in the Seventeenth Century. - 

Chicago, 1983. Apie kitą požiūrį į realizmą žr. Christopher Braider. Refsguring 

2 — Picture and Modernity in World and Image, 1400-1700. — Princeton, 
3. 


“ Jan van der Meer van Delft (1632-1675), olandų tapytojas. — Vert. 

ką. Istorikai suvokia, kad siekdami savo tikslų jie privalo tiek 
atidžiai analizuoti istorinius paminklus, tiek išradingai spręsti 
naratyvo interpretacijos problemas. Realistai niekada neneigia, 
kad vaizduodami praeitį istorikai tampa tarpininkais, aktyviai 
formuojančiais požiūrį į ją. Dauguma jų net džiaugiasi šia už- 
duotimi. 

Istorijos patirtis, — kuri yra kas kita nei istorijos rašymas, — 
gali dar labiau sutvirtinti praktinio realizmo pozicijas. Tiek pa- 
tys istorinių pokyčių rezultatai (pvz., karo pabaiga), tiek tokių 
išorinių pokyčių įtaka mąstymui paneigia įsitikinimą, kad žo- 
džiai tik atsitiktinai yra susiję su daiktais. Konkretūs įvykiai gali 
visiems laikams pakeisti žodžių išsidėstymą mūsų sąmonėje. Ta- 
čiau kaip iliustruoja frazė „geriau lavonas negu raudonas“**, žo- 
džiai gali būti susiejami ir visiškai atsitiktinai. Anksčiau ši frazė 
simbolizuodavo karingą nusistatymą, o tiems, kurie ja vadova- 
vosi — įsitikinimą. Tačiau greitai gali ateiti metas, kai naujosios 
kartos atstovams reikės aiškinti, jog tai toli gražu ne kokios nors 
ypač agresyvios tapytojų ekspresionistų mokyklos devizas. Ki- 
taip tariant, konkretūs kokio nors reiškinio apibūdinimai gali 
netekti savo tiesioginės reikšmės, ir tada žodžiai praranda ryšį su 
reiškiniu, kuris buvo toks svarbus tam tikru laikotarpiu. 

Tie, kurie mąsto ar rašo apie praeitį, turėtų pasiguosti bent 
jau tuo, kad jokiam filosofui, ar jis gyventų Paryžiuje, ar Vie- 
noje, niekada nepasisekė įrodyti, jog reikšmės yra tik „mūsų galvo- 
se“, arba priešingai, kad žmonių kalba gali būti griežtai susieta 
su objektais ir kad ji gali visiems laikams užfiksuoti išorinio pasau- 
lio esmę. Kitaip tariant, „faktai“ ir „konvencijos“ yra glaudžiai 
susiję dalykai. Be to, istorikai neteigia, kad interpretacija gali 
būti nepriklausoma nuo asmeninių autoriaus įpročių ir diskur- 
sų. Istorikas nėra alchemikas, kuris, sumaišęs juodus praeities 
faktus su baltais žodiniais aprašymais, atsitiktinai atranda pra- 
eities tikrovę; nėra jis ir mokslinis tyrinėtojas, galintis sukurti 
„pilkus“ naratyvus, kurie tiksliai atitiktų tai, kas įvyko praeityje. 
Istorikas — tai žmogus, kuris pagal išlikusias praeities detales mė- 


** angl. Better dead than red. — Vert. 

gina ją rekonstruoti; ir tos tikrosios praeities nederėtų atmesti 
kaip diskurso apie kitus diskursus. 

Praktiniai realistai, pripažįstantys gyveną sąlygiškame pasau- 
lyje, pasitelkia kalbą tam, kad ši juos nukreiptų į objektus, kurie 
egzistuoja anapus jų proto ribos ir kurie yra pažinūs kaip tik del 
to, jog praktiniai realistai vartoja kalbą. či uždaros logikos situa- 
cija, kurioje atsiduria praktiško proto žmonės, galbūt ir netinka 
didvyriams ugdyti, tačiau ji iš tikrųjų padeda atskleisti įvairias 
tiesas apie praeitį. Dar svarbiau yra tai, kad praktinis realizmas 
pagrįstai prieštarauja reliatyvistams, primindamas jiems, jog kai 
kurie žodžiai ir konvencijos, nors ir yra socialiai sukonstruoti, 
pasiekia realų pasaulį ir gana teisingai jį apibūdina. Praktiniai 
realistai džiaugiasi galėdami pasiremti mokslo patirtimi, nes gam- 
tos tyrimai leidžia teigti, jog prote esantis žinojimas apie daiktą 
nepaneigia jo buvimo už proto ribos; ten tas daiktas egzistuoja 
kaip prote esančio vaizdinio predikatas. 

Daugiau nei prieš šimtą metų Amerikos pragmatikas Charles 
S. Peirce teigė, kad realistas „skiria tikrą daikto vaizdinį nuo pa- 
ties daikto... tik tam, kad galėtų vieną ar tą patį dalyką stebėti iš 
dviejų skirtingų pozicijų, nes tiesioginis minties objektas, tiesą 
sakant, ir yra tikrovė *. Tai, kad prote egzistuoja kokio nors daik- 
to įvaizdis, ne kiek nepaneigia jo egzistavimo anapus proto nei 
galimybės jį pažinti pasitelkiant kalbą. Tai, kad jis gali būti tiek 
ten, anapus proto, tiek čia, žodžių „buveinėje“, galbūt tik pa- 
tvirtina objektyvią visų daiktų ir reiškinių — nuo pastatų iki lai- 
ko — prigimų. Pažinūs, praktuški daiktai nėra tapatūs kalbinei 
išraiškai, kuri yra naudojama jiems aprašyti, tačiau tuos daiktus 
vis tiek galima „atspindėti“ prote pasitelkiant žodžius, kurie yra 
nuoroda į patį daiktą anapus. 

Mūsų propaguojamas modifikuotas, arba praktinis, realizmas 
leidžia susieti žodžius su daiktais pasitelkus pačius žodžius. Be to, 
praktinis realizmas tarnauja ir kitam tikslui: jis pažadina (o ne 


* Charles S. Peirce. „Critical Review of Berkeley's Idealism“. Philip P. Wiener, ed. 
Values in a Universe to Chance: Selected Writings of Charles S. Peirce. - New York, 
1958. — P. 84. (Pirmąkart išspausdinta 1871 m.) 

malšina) troškimą pažinti praeitį. Praktinio realizmo atstovai tei- 
gia, kad žmonės, vartojantys abėcėlinę ar skaitmeninę kalbą, turi 
galimybę atrasti tiesą. Tačiau tai nereiškia, jog egzistuoja koks nors 
tiesos „algoritmas“ ar vienas vienintelis kelias į tiesą. Filosofinia- 
me lygmenyje realizmas pateisina istorikų pastangas kalbą nukreipti 
į daiktus, esančius anapus proto. Tie, kurie laiko save praktiniais 
realistais, archyvinių dokumentų saugyklas vertina kaip laborato- 
rijas. Prancūzijos Liono miesto archyvai yra sename vienuolyne 
ant kalvos, nuo kurios matyti visas miestas. Norint pasiekti vie- 
nuolyną, tenka įveikti apytiksliai tris šimtus akmeninių laiptelių. 
Praktiniam realistui — netgi tam, kuris turi nešiojamąjį kompiute- 
rį — kopti į viršų iš tikro verta; o reliaryvistui nevertėtų iš viso 
vargintis. Dokumentai, kuriuos istorikai atranda archyvuose ir bib- 
liotekose, leidžia jiems žvilgtelėti į jau išnykusį pasaulį. Tad moks- 
lininkai, laikantys save praktiniais realistais, turi pagrindo keltis iš 
lovos anksti ryte ir keliauti į archyvus, nes ten jie gali atrasti isto- 
rinių duomenų, „prisiliesti“ prie seniai praėjusių gyvenimų ir at- 
skleisti struktūras tų įvykių, kurie šiaip jau liktų nepaaiškinti. 

Nuo XVII amžiaus mokslas padarė tokią stebėtiną pažangą, 
kad dauguma žmonių pasidavė jo įtakai. Buvo metas, kai istori- 
kai savo metodus vadino moksliniais ir siekė nešališkumo, nes 
manė, jog tik mokslas teikia galimybių pasiekti tiesą. Istorikai 
pamažu atsikratė pagarbios baimės ir liovėsi tikėję, kad tiesa gali 
būti išreikšta matematine lygtimi; dabar jie teigia, jog mėgini- 
mai sekti mokslininkais — jau nueitas etapas. Laikas žengti į priekį, 
tačiau svarbu likti dėkingiems praeičiai. 


Gamtos ir humanitarinių mokslų ryšys 


Nors ir atsisakę herojinio mokslo ir herojinių žinojimo mode- 
lių, istorikai vis tiek turi dalyvauti nuolatinėse diskusijose tarp 
gamtos ir humanitarinių mokslų. Socialinių ir humanitarinių da- 
lykų „skola“ mokslui yra tokia didelė, jie turi tiek daug bendros 
istorijos ir bendrų epistemologinių problemų, kad apie jų visiš- 
ką atskyrimą neverta nė užsiminti. Visas mokslinių tyrinėjimų 

rūšis sieja panašios teorinės problemos bei kultūrinio optimiz- 
mo ar pesimizmo kupini išgyvenimai. Verta pažymėti, jog moks- 
lininkams, kaip ir istorikams, tenka susidurti su reliatyvizmu, 
kuris pasireiškia įvairiausiais antimoksliniais judėjimais (nuo kre- 
acionizmo iki Naujojo amžiaus kulto) arba paprasčiausiai kaip 
Tabako instituto platinama informacija. Tai galbūt neprilygsta 
iššūkiams, kuriuos patiria socialiniai mokslai, tačiau sąlygišką 
mokslo atsiribojimą nuo skepticizmo kritikos turbūt lemia tradi- 
cinė visuomenės pagarba, o ne koks nors natūralus mokslo atspa- 
rumas kritikai. Atsižvelgiant į tai, kaip mes teigsime paskutiniame 
šios knygos skyriuje, būtina iš naujo rimtai įvertinti išskirtinį 
pokario Amerikos mokslo statusą. 

Nepaisant glaudžių ryšių su gamtos mokslais, humanitariniai 
mokslai, įskaitant ir istoriją, turi tik jiems būdingų problemų. 
Bet kokia analogija su gamtos mokslais nėra tvirta, nes istorikas 
arba sociologas ar netgi ekonomistas negali visiškai izoliuoti savo 
pažinimo objektų. Netgi studijuodami tuos pačius gyvus pada- 
rus, mokslininkai ir istorikai domisi skirtingais dalykais. Huma- 
nitarai studijuoja veiksmus, kuriuos nulemia įvairūs ketinimai, 
o gamtininkai tiria ribotą elgsenos pasaulį. 

Kadangi praeitis dažniausiai išlieka tekstuose, žodžiai yra tos 
praeities liekanos. Vis dėlto ne taip kaip atomas, žodis negali 
būti visiškai izoliuotas nuo kito žodžio ar nuo savo referencinės 
struktūros. Neegzistuoja greitintuvai, į kuriuos istorikai galėtų 
sudėti žodžius iš senų dokumentų ir rankraščių tam, kad greitai 
judėdami hermetiškoje aplinkoje jie paliktų kokius nors reikš- 
mės pėdsakus, kuriuos vėliau būtų galima ištirti. Tiesą sakant, 
ar istorikams tai apskritai yra reikalinga? Joks kruopštus tyrinė- 
tojas, tekstuose ieškantis praeities atspindžių, nesiekia izoliuoti 
kalbos, kad ir koks džiaugsmingas ir išlaisvinantis atrodytų nuo 
„tikrovės“ atsietų žodžių žaismas. Svarbiausia jo užduotis — 
sujungti vieną tekstą su kitu, žodį po žodžio atgauti užmirštą, 
tačiau dar nevisiškai išnykusią praeities detalę. Jeigu dekonst- 
ruodamas tekstą kritikas postmodernistas nori parodyti, kad tas 
tekstas negali tiksliai atspindėti praeities, jis vis tiek yra privers- 
tas pasinaudoti ankstesnės rekonstrukcijos rezultatais. 

Istorikas nepajėgus aprėpti visų kintamųjų, kurie „atakuoja“ 
vieną įvykį. Žmonės tuo pačiu metu priklauso įvairioms tarp 
savęs susijusioms sistemoms, pradedant nuo tų, kurios reguliuo- 
ja jų organizmų veiklą, ir baigiant tomis, kurios pagrindžia jų 
intelektualinį smalsumą ir emocines reakcijas. Tad norint kokį 
nors įvykį išsamiai paaiškinti, reikėtų įvertinti visas įmanomas 
sistemines veikiančių asmenų reakcijas. Tačiau istorijų autoriai 
tuo niekada neužsiima: jie nesvyruodami sutelkia dėmesį į tuos 
įvykio aspektus, kurie, jų nuomone, yra svarbiausi atliekant kon- 
krečią analizę. Į seminarų auditorijas ir archyvus — šias savotiš- 
kas istorikų laboratorijas - nuolat energingai „įsiveržia“ tiek žo- 
džiai iš praeities, tiek šiuolaikinės vartosenos žodžiai. Istorikai 
negali izoliuoti savo tekstų, nors jie tai mėgina daryti kiekvieną- 
kart, kai tik imasi juos klasifikuoti (pvz., „šie dokumentai yra 
apie laivininkystę“, „ta knyga yra apie religiją“ ir t. t.). Iš tikro 
šios klasifikacinės sistemos yra netvarios ir dažnai klaidinančios. 
Istorikai mano, kad tokios kategorijos, kaip mokslas, magija, lytis 
ir seksualumas, yra vertybiškai neutralios, tačiau staiga paaiškė- 
ja, jog šie suskirstymai daugiau pasako apie šiuolaikines katego- 
rijas nei apie tai, kuo Žmonės gyveno praeityje. Netgi mokslinės 
veiklos suskirstymas į akademinius mokslo dalykus, pagal ku- 
riuos yra formuojami universitetų departamentai, atspindi tik 
apytiksles klasifikacijas, todėl istorikai nesivaržydami remiasi ant- 
ropologų, filosofų, biologų ir literatūros teoretikų patirtimi. 

Rimčiausią problemą istorikams pateikia pars laikas. Istorikų 
požiūriu tiesos galimybė yra sietina su pastangomis išsiaiškinti 
tai, kas vyko praeityje. Nors praeities paminklus palieka praei- 
tyje gyvenę Žmonės, tačiau - ir tai yra kebliausias dalykas - doku- 
mentai išlieka dabartyje. Praeitis, jeigu iš viso ji egzistuoja, eg- 
zistuoja dabartyje; istorikai taip pat, nori jie to ar nenori, gyvena 
dabarties laike, mėgindami pateikti prasmingus ir tikslius teigi- 
nius apie praėjusius laikus. Todel kiekvienas istorikas, kuris pre- 
tenduoja į istorinį objektyvumą, turi atsižvelgti į šį lemiamą lai- 
ko veiksnį. 

Naujoji objektyvumo teorija 


Galima drąsiai teigti, kad ne tik mokslo šalininkai, bet ir kritikai 
bus nusipelnę XXI amžiaus objektyvumo teorijai. Tačiau šiuo 
požiūriu reikšmingiausia yra tai, kad šios kartos atstovai sugebė- 
jo išlaikyti pasitikėjimą žinojimo galimybe, drauge atsisakydami 
daugelio pozityvistinių pretenzijų. Mes manome, kad atnaujintą 
objektyvumo sampratą aiškiai atskyrus nuo mokslinio objektyvu- 
mo modelio, galima surasti rimtų argumentų tokio riboto objek- 
tyvumo naudai. Tai, ką pasiūlysime, galima įvardyti kaip XX am- 
žiaus pabaigos istorinės tiesos sampratą. Savo samprotavimus 
pradėsime nuo praeities kaip objekto, kuris pirmiausia patrau- 
kia istorikų dėmesį; formuluodamos savo argumentus sieksime 
atnaujinti paveldėtą istorijos sampratą, atsisakyti nerealių lūkes- 
čių ir dar kartą išnagrinėti kuklius praeities įvykių tyrimus bei 
nustatyti, ką tie įvykiai reiškė jų dalyviams. 

Kadangi mokslininkai nebegali ignoruoti autoriaus subjekty- 
vumo fakto, jie privalo suformuluoti tokius objektyvumo stan- 
dartus, kurie iš pat pradžių pripažintų, jog visų istorijų pradžių 
pradžia —- konkretaus individo susidomėjimas, ir kad kurdamas 
tas istorijas autorius vadovaujasi savo asmeninėmis ir kultūri- 
nėmis charakteristikomis. Kadangi žinojimas prasideda žmonių 
protuose ir yra perteikiamas per tikrovės vaizdinius, visas žinoji- 
mas yra subjektyvus ir dirbtinis — tai kaip tik tos savybės, kurios 
buvo nuvertintos objektyvaus ir natūralaus žinojimo epochoje. 
Kalbėdamos apie objektyvumą pripažįstame, kad joks tyrimas 
negali būti neutralus ir kad žinojimo paieška yra susijusi su atkak- 
lia kova tarp įvairių tiesos ieškančių grupių. Tokiu pripažinimu 
jokiu būdu neskatiname kvestionuoti stabilių žinojimo sistemų, 
kurių principus būtų galima perduoti, plėtoti ir išbandyti; ta- 
čiau drauge mes pabrėžiame naujos objektyvumo sampratos bū- 
tinybę. 

Plačiojoje visuomenėje, kurioje dekonstrukcija vis dar siejama 
su pastatų griovimu, yra paplitusi nuomone, kad praeitis kažko- 
kiu būdu išlieka ir tiesiogiai veikia tą praeitį studijuojančiuo- 
sius. Tiesa yra ta, jog pati praeitis kaip įvykių visuma visiškai 

pranyko; tuo tarpu jos padariniai yra realūs, jie išlieka ir veikia 
dabartį, tačiau tik retrospektyvi analizė padeda atskleisti tų pa- 
darinių reikšmę. Dabartyje apčiuopiamai išlieka tik fiziniai pra- 
eities pėdsakai — daiktai arba objektai, kurie tampa istoriniais 
duomenimis, istorikams pradėjus jais domėtis. Deja, šie pėdsa- 
kai niekada nekalba patys už save; antra vertus, jie neišnyksta. Jų 
galima aptikti įvairiausiose vietose: palėpėse užslėptuose nebe- 
reikalinguose lagaminuose, nesuprantamose buhalterijos knygų 
pastabose, apleistų pastatų rūsiuose; kartais jie atsiduria saugyk- 
lose ir archyvuose. Kai kurios iš šių fizinių liekanų guli užmirš- 
tos, tačiau kadangi jos nėra užkištos per daug giliai, žmonės jas 
kartais atranda netikėtai. O jau tada, tarsi skubiai užkastas lobis 
ar blogai padėtos žemės minos, jos pateikia didelių staigmenų. 
Istorija negali nekreipti dėmesio į įvairiausias išlikusias indų šu- 
kes ir rašytinių šaltinių atplaišas, nes jų egzistavimą reikia kaip 
nors paaiškinti. Praeitis negali savo tiesų įpiršti istorikui, tačiau, 
visada palikdama materialių liekanų, ji gali suvaržyti (ir suvar- 
žo) pasirinkimo laisvę tų, kurie nori paaiškinti praeitį. 

Svarstant istorinio objektyvumo problemas, iškyla du esmi- 
niai klausimai — kokiu mastu ir kokiais būdais inertiška praeitis 
daro įtaką energingiems istorikams? Paprasčiausias atsakymas bū- 
tų — „niekaip“, nes praeitis neturi galių įpiršti savęs, o istorikas 
yra veiklus subjektas, pajėgus inicijuoti beveik bet ką. Tačiau 
minėtasis klausimas tampa prasmingesnis kalbant apie konkretų 
socialinį kontekstą. Kai minėtasis filosofinis klausimas yra pa- 
teikiamas sociologiškai, atsakymas yra visiškai kitoks. Kokiu 
mastu ir kokiais būdais macerialinės praeities liekanos veikia is- 
toriką, dirbantį mokslinėje bendruomenėje, kuris siekia re- 
konstruoti, interpretuoti ir išsaugoti praeities daiktus? Tokioje 
kultūrinėje aplinkoje istorijos praktikus varžo sudėtingų taisyklių 
rinkinys. Kai visuomenėje vyrauja pasiryžimas tiksliai vaizduoti 
praeitį, išlikę istoriniai duomenys aiškiai riboja galimų teiginių 
apie praeitį spektrą; jie netgi apriboja konkretaus įvykio ar pro- 
ceso interpretacijų skaičių. 

Tačiau ir taisyklės ne visada esti veiksmingos; jos netinka, kai 
reikia atskirti interpretacijas, kurios yra pagrįstos skirtingomis 

prielaidomis. Tarkime, kad istorikas tvirtina, esą Amerikos re- 
voliuciją nulėmė tai, jog kolonijiniai lyderiai naująją britų mo- 
kesčių politiką įvertino kaip pastangas apriboti jų kolonijų savi- 
valdą; o kitas mokslininkas yra įsitikinęs, kad kolonijose pirkliai 
ir fermeriai priešinosi bitų valdžiai, norėdami apsaugoti savo fir- 
mų ir fermų pelną. Jokios marerialios praeities liekanos negali 
panaikinti šių dviejų interpretacijų neatitikimų, nes iš pat pra- 
džių skiriasi jų autorių požiūris į pagrindinių veikėjų interesus, 
vertybes ir motyvaciją. Be to, abu istorikai skirtingai vertina ir 
tai, kurie tų istorinių veikėjų — ar tai būtų įstatymų leidėjai, pam- 
fletų rašytojai ar verslininkai —- veiksmai iš tiesų yra reikšmingi. 

Kai kurių istorijos kritikų nuomone, skirtingų interpretacijų 
egzistavimas leidžia teigti, kad istorinio žinojimo neįmanoma kaip 
nors patvirtinti; juolab kad praeities įvykius paprastai savaip ver- 
tina įvairūs šių įvykių liudytojai ir dalyviai. Tačiau skirtingas 
perspektyvas būtina atskirti nuo skirtingų interpretacijų. Įvai- 
rios nuomonės apie Amerikos revoliucijos priežastis paliudija tik 
tai, kad kiekvienu atveju žmogiškieji motyvai ir socialiniai veiks- 
mai yra vertinami skirtingai; šias interpretacijas galima suderinti 
(jeigu tai apskritai yra įmanoma) tik išsamių diskusijų metu. 
Viena interpretacija gali neigti kitą, tačiau skirtingos perspek- 
tyvos jokiu būdu nepaneigia viena kitos. Jeigu vienas istorikas 
įvykį vertina iš vergo pozicijos, ta versija nepaneigia vergų savi- 
ninko perspektyvos; tuo atveju sudėtingesnė tampa tik pati in- 
terpretacija. 

Norint įrodyti anksčiau pateiktą teiginį, suvokimo metaforą 
šiuo atveju derėtų suvokti paraidžiui. Perspektyva nėra nuomo- 
nė; ji yra nuoroda į poziciją, tikrąja to žodžio reikšme — poziciją, 
iš kurios yra stebimas objektas, esantis už proto ribų. Įsivaizduo- 
kime audringo ginčo liudytojus, iš skirtingų pozicijų stebinčius 
minėtąjį ginčą. Jų skirtingi vertinimai išties galbūt suteikia iš- 
samumo paveikslui, tačiau veiksmas, kurio liudytojai jie buvo, 
nepasikeičia tik del to, kad jį stebėjo keletas žmonių. Jeigu jie 
vienas kitam neužstojo vaizdo, jų vertinimai bus lygiaverčiai, o 
pati vertinimų įvairove niekaip nepaveiks atskirų stebinčiųjų po- 
žiūrio. Kiekvienos rekonstrukcijos pagrįstumas priklausys ne nuo 

pačių perspektyvų, o nuo to, ar tikslūs ir išsamūs yra vertinimai. 
Kitaip tariant, pats objektyvumas nenutolsta nuo objekto. Pasak 
vieno šiuolaikinio filosofo, „siekiant objektyvumo nebūtina už- 
imti Dievo pozicijos; juolab kad tai iš viso yra neįmanoma“?. 
Genealogai, antikvarai ir metraštininkai, kaip ir istorikai, do- 
misi praeitimi, tačiau jie pabrėžia skirtingus praeities aspektus; 
šie skirtumai padeda nustatyti interpretacijos svarbą istorikų dar- 
be. Genealogai, kaip leidžia suprasti pats pavadinimas, tiria pra- 
eitį, ieškodami žmonių, turinčių konkrečių genetinių charakte- 
ristikų. Jie tyrinėja žmonių praeitį ir eksponentiškai nustato jų 
protėvius — du tėvai, keturi seneliai ir t. t. Genealogai siekia su- 
rinkti gyvybiškai svarbius konkrečios šeimos statistinius duome- 
nis. Savo ruožtu metraštininkai įvertina kiekvieną dieną atskirai 
ir įvykius fiksuoja iškart po to, kai jie įvyksta. Antikvarai žvelgia 
plačiau, tačiau juos domina tik senoviniai daiktai. Jie mėgsta 
neapdorotą praeitį, kurios „nepalietė“ analizė ir interpretacija. 
Jų dėmesys yra fiksuojamas į kokį nors senovinį objektą — ar tai 
būtų mūšio laukas, ar porceliano komplektas. Visų šių specialis- 
tų istorinė vaizduotė apsiriboja konkrečiu objektu, jų nedomina 
platesnis socialinis pasaulis, kuriame tas objektas buvo sukurtas. 
Žodžiu, antikvarai siekia išsaugoti, kronikininkai — užfiksuoti, 
o genealogai — surasti tai, kuo jie domisi. O istorikai siekia kur 
kas daugiau. Nors jie, kaip ir visi minėti specialistai, praeitį ver- 
tina kaip savo tyrinėjimų objektą, tačiau kartu trokšta nustatyti 
tai, kas yra reikšminga, mokėti paaiškinti ir suvokti prasmę — 
visa tai yra glaudžiai tarp savęs susiję tikslai, dėl kurių istorikų 
veikla tapo šiuolaikinių skeptikų kritikos objektu. 
Postmodernistai panaikino ir sugriovė ribas tarp įsitikinimo, 
kad objektai nepraranda savo integralumo ir tada, kai jie yra ana- 
lizuojami, bei žinojimo apie spąstus ir iliuzijas, susijusias su pa- 
stangomis suvokti objektyvią tikrovę. Pasak Carlo Ginzburgo, 
pačius istorinius duomenis jie pavertė „siena, kuri savaime už- 
kerta kelią į tikrovę“. Istorinio objektyvumo kritikai postmo- 


* Mark Johnson. Body in the Mind: The Bodily Basis of Meaning, Imagination, and 
Reason. — Chicago, 1987. - P. 212. 

dernistai taip schematizavo „absoliutaus praeities pažinimo 
sampratą, kad, norėdami įrodyti savo kritikos, nukreiptos prieš 
istorikus, teisumą, jie turėjo remtis „tam tikru išvirkščiu pozi- 
tyvizmu“!?, Šitaip visiškas praeities įvykių nepažinumas tampa 
vienintele realybe, palyginti su kuria kūrybiškos pastangos iš li- 
kusių fragmentų rekonstruoti praeities paveikslą atrodo apgailė- 
tinos. Toks hiperbolizavimas verčia prisiminti taiklų Williamo 
Jameso atsakymą moteriškei, kuri su šiuo filosofu atkakliai gin- 
čijosi vienoje iš jo paskaitų: „Ponia, aš negaliu leisti, kad jūsų 
nemokšiškumas, kad ir koks jis būtų didelis, pergalėtų mano ži- 
nojimą, kad ir koks jis būtų menkas“. 

Žinojimas apie praeitį, kad ir koks menkas jis būtų, praside- 
da nuo atminties. Pasikliaudamas atmintimi žmogus žino, kad 
praeitis nėra išgalvota (nors būtina pažymėti, jog įtakinga filo- 
sofinė tradicija, kurią pradėjo Davidas Hume'as, neigia galimy- 
bę pažinti daiktus, esančius anapus proto, netgi galimybę „su- 
vokti“ atmintį kaip praeities patirčių atspindį). Mūsų požiūris į 
objektų realumą labiau pasitiki sveiku protu - mūsų nuomone, 
atmintis gali patvirtinti praeities realumą!!. Istorija patenkina 
itin svarbų žmogišką poreikį - ji atkuria atmintį. Atmintis laiko 
sraute išsaugo gyvenimo laike pojūtį ir tuo savigarbos kupiniems 
žmonėms padeda suvokti savo vietą laiko sraute. Vakariečiai iš- 
moko eksternalizuoti savo susidomėjimą praeitimi. Jie netgi 
sugeba atsiriboti nuo šio perdėm subjektyvaus jausmo ir savo 
klausimus nukreipti į tokius dalykus, kaip nacionalinės valsty- 
bės iškilimas ar spausdinimo mašinos poveikis, tačiau pagrindi- 
nė priežastis, skatinanti kelti tokius klausimus — tai aistringas 
troškimas suvokti, ką reiškia būti žmogumi. Taigi atmintis, iš- 
lavinta ieškoti objektyvių praeities įrodymų, vis dėlto yra glau- 
džiai susijusi su stipriais asmeniniais troškimais tų, kurie rašo ar 
pasakoja istorijas. 


0 Cituojama iš Cushing Strout. „Border Crossings: History, Fiction, and Dead 
Certainties“ // History and Theory, 31 (1992). - P. 153. 

"' Kraštuciniai skeptikai teigtų, kad niekas negali paneigti tvirtinimo, jog pasau- 
lis — su visomis liekanomis, geologiniais duomenimis ir mūsų atsiminimais apie 
praeitį — buvo sukurtas tik vakar. 

Norint pateikti įtikinamus argumentus mūsų propaguojamo 
riboto objektyvumo naudai, būtina susitaikyti su tuo, kad isto- 
rikų pastangos rašyti istorijas yra subjektyvi, dirbtinė ir kalbos 
sąlygota veikla. Mes naujai apibrėžėme istorinį objektyvumą kaip 
abipusį ryšį tarp tyrinėjančio subjekto ir išorinio objekto. Kaip 
žinoma, gamtos tyrinėtojai savo darbo rezultatus patvirtina iš- 
oriniais eksperimentais. Daugelis socialinių mokslininkų mėgi- 
na juos imituoti ir tam tikslui savo tiriamas problemas prilygina 
reiškiniams, kuriuos galima paaiškinti pasitelkus patikrinimų 
duomenis, eksperimentus su laboratoriniais gyvūnais ar kitus iš- 
orinius bandymus. Tačiau istorikai negali remtis atitinkamais 
išorinio patvirtinimo būdais, nes jie siekia suprasti vidines isto- 
rinių veikėjų nuostatas: kokie buvo tų veikėjų motyvai, kaip jie 
reaguodavo į įvykius, kokios idėjos funkcionavo socialiniame jų 
pasaulyje. Norint šiuos dalykus perprasti, būtina pasitelkti įtiki- 
namas, pagrįstas ir rišlias interpretacijas, kurios vidines reikšmes 
susieja su išoriniu elgesiu. 

Aprarę sąveikos tarp istoriko ir praeities problemas, mes taip 
pat norime apsvarstyti susidomėjimo svarbą istorijai. Žinojimas 
yra susijęs su būtinybe kaupti atsakymus į suinteresuotų žmonių 
klausimus apie juos supantį fizinį ir socialinį pasaulį. Istorija 
nuo grožinės literatūros skiriasi tuo, kad istorikams yra svarbu, 
kas iš tikrųjų vyko praeityje. Anapus ego — už žmogiškosios vaiz- 
duotės ribų — plyti chaotiškas pasaulis, kuriame gausu ankstes- 
nių gyvenimų liekanų, užuominų ir kodų, informuojančių apie 
laiką, kuris buvo ne mažiau realus nei dabartis. Kai koks nors 
tokios praeities elementas sukelia susidomėjimą, galima sakyti, 
ryšys su praeities objektu jau yra užmegztas. 

Visiškai atsisakyti objektų nėra lengva, nes jie egzistuoja rea- 
liai. Pats objektų objektyvumas — tai, kad jie negali prisitaikyti 
prie visų interpretacijų — leidžia suprasti, kodėl tarp mokslininkų 
kyla ginčų. Skeptikų nuomone, nesutarimai įrodo, kad moksli- 
ninkų požiūriai yra subjektyvūs. Mūsų nuomone, mokslininkų 
polemiką galima aiškinti tuo, jog objektai akivaizdžiai ir nepa- 
neigiamai egzistuoja, o žmonės juos nori įtraukti į savąsias inter- 
pretacijos schemas. Vakaruose gamtos filosofai pirmieji ėmėsi 

nuosekliai nagrinėti aplinkinių objektų kitoniškumą - užtenka 
pagalvoti apie alchemiką Newtoną, kuris savo Kembridžo labo- 
ratorijoje paprastą metalą mėgino paversti auksu. Objektyvumo 
problema istorijoje, kaip ir moksle, iškilo tada, kai žmonės susi- 
domėjo praeities kitoniškumu. 

Kol vyravo nuomonė, kad žmonės praeityje iš esmės buvo tokie 
kaip dabar, kol nebuvo įsisąmoninta, kad praeities visuomenės, 
kaip ir užsienio šalys, gerokai skiriasi nuo tavosios visuomenės, 
tol praeitis susidomėjimo nekėlė. Kadangi susidomėjimas išori- 
niais objektais yra itin asmeniška reakcija, iškyla problema — kaip 
suderinti tai, jog objektyvius tyrimus paskatina subjektyvus tyri- 
nėtojo jausmas. Šiuolaikiniai teoretikai, kuriems pats subjektyvu- 
mas tapo tyrinėjimų objektu, teigia atskleidę objektyvaus žino- 
jimo trūkumus. Kadangi pozityvistai ignoravo faktą, kad visi 
mokslo tyrinėtojai yra nepaneigiamai subjektyvūs, jų sukurtas 
mokslininko įvaizdis buvo toks netvarus, jog sužlugo, kai tik 
išsisklaidė ilgai mokslą gaubusi pagarbi baimė. Šiuolaikiniai 
realistai privalo atidžiai išnagrinėti santykį tarp smalsaus, kūry- 
biško, kultūriškai angažuoto tyrinėtojo ir pasyvių jo tyrinėjimo 
objektų. Objektai sukelia susidomėjimą, priešinasi netinkamoms 
manipuliacijoms, aplink juos kaupiasi informacijos sluoksniai. 
Objektyvumas gali būti nuoroda tik į santykį tarp žmogaus ir 
šių įstabių dalykų; jis negali egzistuoti ne žmogaus sąmonėje. Ir 
visi tie, kurie formuluoja bet kokius objektyvumo standartus, 
privalo atsižvelgti į šį santykį. 

Herojinis mokslas klaidingai mėgino objektyvumą pagrįsti ne- 
šališku ir neutraliu eksperimentavimu. Iš mokslinės revoliucijos 
paveldėtoji objektyvumo samprata bandė teigti mintį, esą tyri- 
nėtojas pasineria į transo būseną, praskaidrina savo mąstymą, 
paruošia proto „veidrodį“ ir nukreipia jį į tyrimo objektą. Be 
abejo, jis privalo vadovautis dar ir tam tikrais moksliniais meto- 
dais, o asmeniniams įsitikinimams, vertybėms ir interesams čia 
nėra vietos, nes visa tai trukdytų tyrinėtojo proto „veidrodžiui“ 
atspindėti įstabių gamtos reiškinių visumą. Taip pozityvistai su- 
kūrė per daug ribotą objektyvumo sampratą. Siekdami išvengti 
Jų klaidų, mes siūlome naują formuluotę, pagal kurią istorinis 

objektyvumas — tai abipusis tyrinėjančio subjekto ir išorinio ob- 
jekto santykis. Šiuo atvėju tai, ar, pavyzdžiui, hipotezė bus pri- 
pažinta, labiau priklauso nuo autoriaus gebėjimo įtikinti nei nuo 
įrodymų, nors be pastarųjų neįmanoma sukurti jokio vertingo 
istorinio darbo. 


Psichologinė žinojimo dinamika 


Analizuodamos atminties poveikį istorijos rašymo procesui, mes 
atkreipėme dėmesį į psichologinę būtinybę suvokti patirtį ir su 
tuo susijusią būtinybę siekti tikslumo bei į žmogišką siekį būti 
pripažintam, kuris skatina kurti mitus. Bet kuris iš šių motyvų 
gali tapti pagrindinis — nepaisant to, ar kalbama apie konstitu- 
cinės teisės analizę, ar apie kokią nors biografiją. Šioje knygoje 
mes pasikliaujame žmogaus sugebėjimais ir teigiame, kad yra 
įmanoma suformuluoti tokius kriterijus, kurie leistų ir istori- 
kams, ir paprastiems skaitytojams atskirti teisingą praeities pa- 
vaizdavimą nuo klaidingo. Šioje vietoje būtina atkreipti dėmesį 
į lemiamą santykį tarp žinojimo kūrėjų ir jų kritikų. Mes teigia- 
me, kad atmintis apie praeitį arba praeities liekanos suvaržo is- 
torikų pasirinkimo galimybes, tačiau tuo anaiptol nenorime pa- 
sakyti, jog visi žmonės imasi analizuoti istorinius duomenis; kaip 
pavyzdį galima nurodyti tuos pseudomokslininkus, kurie teigia, 
kad holokausto nebuvo. Mes tik arkreipiame dėmesį į tai, kad 
istorijos rašymo ir skaitymo procesai yra artimai susiję: istorijos 
specialistų bendruomenė suvaržo konkretaus istoriko pasirinki- 
mą taip, kaip Newtono eksperimentai su judančiais objektais ir 
Darwino žinios apie iškasenas apribojo jų potencialių teiginių 
spektrą. 

Iškeldami klausimus, materialias praeities liekanas istorikai pa- 
verčia istoriniais duomenimis-įrodymais, nes įrodymai tokiais 
yra tik konkrečiai interpretuojami. (Pagalvokite apie detektyvą, 
kuris pastebi daug ką sakantį batų tepalo ruoželį ant durų stak- 
tos — visiškai paprasta detalė jam tampa užuomina.) Tačiau kai 
istorija jau papasakota, argumentai išdėstyti, interpretacija pa- 

teikta, ateina metas analizuoti duomenis, kuriais tokia interpre- 
tacija yra grindžiama. Tokių duomenų negalima nuslėpti visuo- 
menėje, kuri labai vertina istorinį žinojimą, nes kaip tik galimy- 
bė tuos faktus surasti visuomeniniuose archyvuose, bibliotekose 
ir muziejuose palaiko mūsų kultūros istorinę sąmonę. Atviros 
visuomenės galia yra pagrįsta tuo, kad visi jos nariai turi vieno- 
das galimybes ir vertinti tuos istorinius duomenis, ir publikuoti 
savo darbus — o tai tik primena mums, kad demokratinės tradi- 
cijos toli gražu neapsiriboja politika. Jos sudaro sąlygas skleisti 
informaciją ir vykdyti bandymus bei teikia galimybių sąžinin- 
goms ir dažnai audringoms diskusijoms. 

Atskiros praeities dokumentų liekanos gali būti sudėliotos į 
skirtingus ir dažnai vienas kitam prieštaraujančius paveikslus. 
Tiksliau sakant, kadangi žmonių santykiai yra bet kokios visuo- 
menės pagrindas ir kadangi daugumai tų santykių yra būdingi 
jėgos ir nutylėjimo elementai, tai aplinkybės, kuriomis žmogus 
susiduria su konkrečiu praeities įvykiu, nulemia jo požiūrį į tą 
įvykį. Kiekvienas tikroviškas objektyvumo apibrėžimas turi pri- 
pažinti, kad žmonijos praeities tyrinėtojai greičiausiai susidurs 
su daugiau nei viena praeities įvykių interpretacija. Tačiau tai, 
kad yra įmanoma daugybė teisingų istorijų, nebūtinai pakenkia 
tų istorijų tikslumui; šis faktas tik įpareigoja Žmones įvertinti 
įvairius praeities įvykį nulėmusius veiksnius bei stebėti tų veiks- 
mų trajektorijas po to, kai ima aiškėti visi to įvykio padariniai. 


Naratyvai ir kalba 


Žmogaus protas reikalauja tikslumo, o siela trokšta prasmės. Sa- 
vo pasakojimais istorija praverčia abiem atvejais. Postmodernistai 
kritikai džiūgauja galėdami nurodyti, kad istorinis pasakojimas 
iš esmės yra literatūros forma, kuri neturi jokio loginio ryšio su 
vientisu gyvenimo įvykių srautu. Vėlgi pasitelkę atmintį mes ga- 
lime su šiuo teiginiu sutikti. Paprasti įvykiai, kuriuos patiriame, 
be paliovos eina vienas po kito. Pasakojimas atsiranda tik tada, 
kai pradedame apie tai pasakoti kitiems. Tiesą sakant, pati įvy- 

kio ar proceso idėja grindžiama sąvokomis, kuriomis galima ap- 
rašyti laiko tėkmę. Vakarų istorijos yra įspraustos į kultūros sche- 
mas, kaip, pavyzdžiui, pažangus vystymasis arba nuosmukio cik- 
lai, kalbant apie XVIII-XIX amžiuose vyravusias idėjas. Išorinį 
pavidalą šioms istorijoms suteikia pasakotojo balsas bei rišlus 
pasakojimas, sudėliotas iš atskirų epizodų. Akivaizdu, kad kur- 
dami savo pasakojimus istorikai remiasi asmeninėmis prielaido- 
mis; taip kuriamas žinojimas kelia abejonių tik tuo atveju, jeigu 
yra manoma, kad istorikai privalo tiesiogiai atspindėti praeitį. 
Kai kokie nors kritikai neigia objektyvios istorijos galimybę, rem- 
damiesi tuo, kad istorijų rašymas iš esmės yra kūrybinė veikla, 
jie vadovaujasi XIX amžiuje vyravusiu supratimu apie tai, kaip 
yra kuriamas žinojimas. 

Nors filosofai ir literatūros kritikai pastaraisiais metais atskleidė 
naratyvo dirbtinumą, jie drauge paskatino kruopščiai įvertinti 
pačią naratyvo formą. Pati laiko tėkmė neturi pradžios, vidurio 
ir pabaigos; šie elementai būdingi tik pasakojimui apie šį tem- 
poralinį procesą. Žmonių gyvenimai turi pasakojimo struktūrą 
ir galbūt dėl to panašumo žmonės savo istorijoms yra linkę suteik- 
ti naratyvo formą. Istorikai turėtų atkreipti dėmesį į neblėstantį 
pasakojamų istorijų patrauklumą. Tik pagalvokite, kokį susido- 
mėjimą sužadina pasakos pradžia; visas kūnas atsipalaiduoja, kai 
išgirstame žodžius, kaip antai: „Pradžioje Omahos miestui va- 
dovavo gyvulių augintojai“, arba „Norėčiau jums papasakoti, kaip 
Joana įsigijo šį namą . 

Įdomi ypatybė, kuria pasižymi istorijų pasakojimas, yra ta, 
kad pasakoti pradedama nuo pabaigos. Išvada sukelia susidomė- 
jimą ir paskatina užduoti klausimą, grąžinantį mus į pradžią, 
nuo kurios viskas ir prasidėjo. Kai, pavyzdžiui, geri savitarpio 
santykiai baigiasi nesėkme, nelaiminga pabaiga paskatina kelti 
analitinius klausimus. Siekiant paaiškinti, kaip sužlugo anksčiau 
egzistavusi darna, yra pasakojama istorija, ir kiekviena šios isto- 
rijos smulkmena primena artėjančią pabaigą. Suvokę, kad tam 
tikra įvykių seka pasibaigė, žmonės ima kelti klausimus, kurie 
po to padeda jiems aptikti reikiamus faktus. Štai, pavyzdžiui, po 


pusę amžiaus trukusio šaltojo karo sąstingio atėjo atšilimas: Lais- 

vės statula (kad ir labai trumpai) papuošė Tiananmenio aikštę 
Pekine; Vokiecija vėl tapo vieninga valstybe; Jugoslavija susiskaidė 
į kariaujančias etnines grupes. Visi šie netikėti pastarųjų metų 
įvykiai išprovokavo naujus klausimus, kuriais remiantis bus ku- 
riamos naujos šio amžiaus istorijos. 

Šis staigus pasiryžimas pasakoti naujas istorijas liudija tai, kad 
pats laikas yra perspektyva. Transmisisipės lygumų apgyvendi- 
nimo procesą XIX amžiuje žmonės vertino kitaip nei šiais lai- 
kais. Pavadinę tai žengimu į Vakarus, jie akių nenuleido nuo 
„baltųjų pionierių“ ir pabrėžė tuos epizodus, kurie leistų paaiš- 
kinti, kaip Amerika tapo žemynine valstybe. Šių laikų žmonės 
„atrado“ lygumų indėnus ir tuos meksikiečius, iš kurių karo me- 
tu šiurkščiai buvo atimta jų žemė. Šių grupių egzistavimas verčia 
smarkiai pakoreguoti požiūrį į tai, kas vyko teritorijoje tarp Mi- 
sisipės ir Ramiojo vandenyno, nes nelauktai tenka pripažinti, jog 
žengiantys į Vakarus juodieji ir baltieji amerikiečiai nuolat susi- 
durdavo su kitais žmonėmis. 

Laiko atstumas ir kintančios nuostatos nuolat paskatina vie- 
toj nebeįdomių ir nebeaktualių temų imtis tyrinėjimų krypčių. 
Ilgą laiką vergovė mūsų šalies istorijoje buvo per daug trikdanti 
tema, kad istorikai būtų galėję tyrinėti jos ištakas kolonijinėje 
Virdžinijoje. Vergų darbo kasdienybė, būsto problemos ir šeimy- 
ninis gyvenimas taip pat nesusilaukė didelio tyrinėtojų dėmesio 
iki tol, kol istorikai, sukrėsti Antrojo pasaulinio karo žiaurumų, 
emėsi nagrinėti Amerikos rasinių prietarų ištakas. Netrukus pa- 
tys iš Afrikos kilę amerikiečiai įsiliejo į akademinę veiklą ir vi- 
siems laikams pakeitė ribotą savo kolegų iš Europos kilusių ame- 
rikiečių požiūrį į daugelį istorijos klausimų. Visa tai patvirtina 
nuostatą, kad laikui bėgant ir keičiantis perspektyvoms praeitis 
kaip tyrinėjimų objektas kinta; atitinkamai kinta ir apie tą pra- 
eitį pasakojamos istorijos. 

Rašytinis žodis išsaugo istorijas, kurios yra pasakojamos žodžiu; 
tačiau pamažu tie žodžiai sensta. Kadangi istoriniuose pasakoji- 
muose įvykiai visada yra aiškinami taip, kad būtų suprantami 
konkrečiai auditorijai, dėmesys praeičiai yra artimai susijęs su da- 
barties aktualijomis. Kiekvienos kartos žmonės praeitį kaip objek- 

tą vertina vis kitaip. XIX amžiuje vergovės šalininkai pietiečiai, 
rašydami apie secesijos priežastis, faktus pateikė visiškai kitokia- 
me kontekste nei XX amžiaus istorikai, kurie pabrėžė Pilietinio 
karo sąsajas su reikšmingais vergovės panaikinimo įvykiais. Arba, 
pavyzdžiui, istorikai jau anaiptol nebemano, kad moterys negali 
dalyvauti visuomenės gyvenime; dabar jie netgi skeptiškai, o kar- 
tais ir gana piktai vertina savo pirmtakų teiginius, €są moterys iš 
prigimties yra linkusios šeimininkauti namie. Istorinių pasakoji- 
mų prasmingumas, priklausantis nuo sudėtingos tarp savęs susi- 
jusios vertybių sąveikos, ilgainiui neišvengiamai kinta. 

Anot skeptikų, kaip tik dėl to, kad praeities vertinimai nuolat 
keičiasi, istorikų pretenzijos į objektyvumą ima atrodyti nepa- 
grįstos; nors, mūsų nuomone, tokia nuolatinė požiūrių kaita grei- 
čiau teigia tai, kad kiekviena karta siekia valdyti praeitį, interpre- 
tuodama ją taip, kaip jai atrodo prasminga. Skirtingos praeities 
įvykių interpretacijos jokiu būdu neleidžia teigti reliatyvistus 
esant teisius; tai, kad egzistuoja įvairių aiškinimų, tik verčia atsi- 
sakyti istorinės tiesos sampratos. Jeigu praeitis būtų sudaryta vien 
iš materialių objektų ar lengvai aprašomų veiksmų, būtų galima 
vienu ypu įamžinti esminius tos praeities kontūrus. Tačiau, lai- 
mei, istorikų dėmesys krypsta kitur - juos domina pati žmogaus 
patirtis, jos pavidalai praeityje ir dabartyje. 

Skirtingos mokslininkų kartos ne tiek keičia istorinį žinoji- 
mą, kiek priskiria jam gyvenamojo meto aktualijas. Kiekvienos 
kartos praeities tyrinėjimai vienaip ar kitaip yra pagrįsti pirmta- 
kų mokymu. Naujos senųjų pasakojimų versijos nėra savavališ- 
kas istorinės vaizduotės žaismas; jos atspindi nuolat kintančius 
žmonių interesus, kurie savo ruožtu tik praplečia socialinę žmo- 
nijos patirtį. Jeigu istorikai atsisakytų nagrinėti ego santykį su 
objektu anapus proto ribų, jie nesugebėtų plėsti žmogiškojo su- 
pratimo ribų; jų atradimai tebūtų tik jau žinomų idėjų atspin- 
džiai. Pasak olandų istoriko Peterio Geylo, kiekviena istorija yra 
savotiška pereinamojo laikotarpio ataskaita, tačiau jis greičiau- 
siai nebūtų neigęs, kad tokioje ataskaitoje vis dėlto išlieka atitin- 
kamų tyrinėjimų liekanų, kurios bus analizuojamos dar ilgai po 
to, kai bus praėjęs toks „ataskaitinis laikotarpis“. 

Tekstų tekstualumas 


Svarstant objektyvumo klausimą būtina atsižvelgti į esminį žodi- 
nės ir rašytinės tradicijos skirtumą. Kai pasakotojas savo isto- 
rijas pasakoja žodžiu, jis gali keisti konkrečias detales arba ko- 
reguoti jų reikšmę. Žodinė tradicija beveik visada yra pagrįsta 
nuolatiniu praeities įvykių perpasakojimu, kiekvienam pasa- 
kotojui savaip perteikiant ir interpretuojant pasakojimus, kurių 
visuma sudaro kolektyvinę konkrečios grupės atmintį. Istorijai 
esant rašytinei pats tekstas tampa objektu su jam pačiam bū- 
dingomis savybėmis. Užrašytas tekstas lieka nepakitęs ir tarsi 
sustabdo laike vieną konkrečią pasakojimo versiją; vėliau taip 
užfiksuotas pasakojimas leidžia suvokti, kaip pasikeitė reikšmė 
ir žodžiai, kurie perteikia tą reikšmę. Rašytinės istorijos sudaro 
sąlygas konkrečios epochos skaitytojams ir netgi priverčia juos 
įvertinti tą laiko atstumą, kuris susidarė tarp jų pačių ir jų pirm- 
takų. Tokios akistatos labiau nei kas kitas įtvirtina suvokimą apie 
interpretacijos svarbą istorijai bei sustiprina dabarties ir praei- 
ties ryšį. 

Kaip mes jau esame pabrėžusios, rašytinei istorijai užėmus 
atminties vietą ji sukuria objektą — tekstą, kuris pats gali būti 
nagrinėjamas. Ne taip kaip istorijos, kurias pasakoja baladžių 
autoriai, arba mažose bendruomenėse saugomos žodinės tradici- 
jos, rašytinės istorijos yra atviros bet kokiai kritikai iš šalies. Is- 
torijos, kurias kūrė europiečiai ir iš Europos kilę amerikiečiai, 
buvo smarkiai kritikuojamos bent jau nuo XVII amžiaus, tačiau 
tik skvarbi postmodernistų kritinė analizė išskaidė šias istorijas 
iki atskirų žodžių. 

Nagrinėdami tekstus, postmodernistai pateikė du tarp savęs 
susijusius postulatus. Pirmiausia jie teigė, kad tekstai — t. y. ra- 
šytiniai dokumentai, kurių reikšmė toli gražu neapsiriboja tuo, 
kas parašyta, ir kuriuose esama įvairiausių kultūrinių elemen- 
tų — slepia tiek par, kiek ir išreiškia, todėl jų nederėtų skaityti 
pažodžiui arba tik norint suvokti tai, ką autorius nori pasakyti. 
Tekstus būtina dekonstruoti — nustatyti autoriaus minčių dėsty- 
mo arba fabulos silpnąsias vietas, spragas ir pertrūkius, kurie leistų 

atskleisti tekste esamus prieštaravimus, inversijas ir paslaptis. 
Postmodernisrai mano, kad pačiame rašymo procese yra daug 
klaidinančių nukrypimų, kurie atspindi konkrečios kultūros vy- 
lių bei užslėprąsias intencijas. Pasak antrojo postulato, vien tai, 
jog konkretų tekstą galima perskaityti labai įvairiai, aiškiai įro- 
do, kad kalba nėra stabilus darinys. Todėl autorius negali nie- 
kaip paveikti to, kaip skaitytojas atkuria jo žodžius. Mūsų nuo- 
mone, itin svarbu šiuos pagrindinius postmodernizmo teiginius 
atskirti tam, kad pirmosios minties produktyvumo neužgožtų 
antrasis postulatas, kuris reiškia perdėtą postmodernistų skepsį 
kalbos stabilumo atžvilgiu. 

Išnagrinėti tekstą — tai atskleisti įvairias jame esančias pras- 
mes. Paprasti kalbos vartotojai dažniausiai neįsisąmonina kultū- 
rinės žodžių specifikos, išraiškos taisyklių ir sąlygų, kiekvienai 
kalbai būdingų aprakių eufemizmų, grupinių asociacijų niuansų 
ar žodinių apylankų, kurias nulemia socialiniai tabu. Arkreipda- 
mas dėmesį į tuos intriguojančius teksto elementus, koks nors 
įžvalgus skaitytojas smarkiai praplečia mūsų supratimą apie tai, 
kas tekste yra perteikiama sąmoningai ar nesąmoningai. Auto- 
riai paprastai pasako daugiau negu nori pasakyti, tačiau dėl to jų 
tikrieji ketinimai netampa neįdomūs ar neaktualūs; šis faktas tik 
patvirtinta tai, kad esama daug užslėptų įtakų, kurios nulemia 
konkrečių žodžių pasirinkimą. 

Tačiau kalbos stabilumas yra visai kas kita. Pasak lingvistų, — 
kurie rėmėsi Ferdinando de Saussure įžvalga, kad žodis, atsidū- 
ręs tarp kitų žodžių, keičia savo reikšmę, — konkreti kalba yra 
savarankiška sistema, o ne visuma nuorodų, nukreiptų į išorinį 
pasaulį. Postmodernistai žengė dar vieną žingsnį — jie paneigė 
egzistuojant kokį nors ryšį tarp žodžio-signifikanto ir objekto- 
signifikato, tuo įteisindami žodžių neapibrėžtumą; o jeigu toks 
ryšys neegzistuoja, teoriškai įmanomas neribotas kiekvieno saki- 
nio interpretacijų skaičius. Postmodernistai itin žaismingai sam- 
protauja apie tai, kaip žodžiai šoka, krinta, susiduria, pabėga, 
apgauna, slepiasi; o tokiems kūrybiškiems žodžių vartotojams 
telieka tik stebėtis, kodėl postmodernistai dėl žodžių apskritai 
kvaršina sau galvą. 

Vėlgi galima drąsiai teigti, jog ir šiuo atveju buvo per daug 
supaprastinta. Žodžiai retai kada atitrūksta nuo savo signifika- 
tų, nors, antra vertus, tas ryšys nėra nekintamas. Šiuo atveju tin- 
ka analogija su lipnia medžiaga; ji yra gana stipri ir prilipdyta 
laikosi tol, kol nėra liečiama, tačiau ne tiek stipri, kad jos nebū- 
tų galima atplėšti ir panaudoti kitur. Kai postmodernistai visą 
dėmesį skiria skaitytojų išradingumui, — visiškai nepaisydami to, 
kad žmonės yra linkę sutarti dėl žodžių reikšmių, — jie iškreipia 
tikrovę. Tiesa yra ta, kad amžininkų bendruomenė yra linkusi 
formuoti savo žodyną. Žodžių reikšmių kaitą lemia naujos pa- 
tirtys; bendros patirtys paskatina kurti visiems bendrą kalbą. Skai- 
tydami žmonės ne tik nepasitelkia tik jiems būdingų mąstysenos 
ypatumų, o netgi priešingai — skaitytojų bendruomenė labai aiš- 
kiai sutaria dėl prasmės. 

Vis dėlto kalba istorikams sukelia tam tikrų problemų - ypač 
tiems iš jų, kurie nenori pripažinti, kad žmonių grupės generuoja 
savitas atpažinimo sistemas, leidžiančios savuosius atskirti nuo pa- 
šalinių. Kadangi žodžiai gali keisti reikšmę, nekeisdami savo for- 
malios išraiškos, — pavyzdžiui, žodis „laisvė“ nekinta, nors jo turi- 
nys ilgainiui iš esmės keitėsi — tai istorinius tekstus reikia vertinti 
kaip mįsles. Savaime suprantama, konkretų tekstą skirtingos kar- 
tos interpretuoja skirtingai, tačiau jeigu jis išliks išoriškai nepaki- 
tęs, visada atsiras norinčiųjų atskleisti pirminę to teksto prasmę. 

Jeigu istorikai priimtų šią geriau pagrįstą, subrtilesnę ir atvi- 
resnę objektyvumo sampratą, labiau tikėtina, kad jie imtų taiky- 
ti taisykles, susijusias su istorinių duomenų analize. O pripažinę 
tai, kad visi žmonės neišvengiamai priklauso konkrečiam kultū- 
ros kontekstui, jie galėtų šią nuostatą labai našiai panaudoti savo 
tiriamo amžiaus ypatumams atskleisti. Kitaip tariant, gerai su- 
vokę savąją aplinką ir savąsias patirtis, praeities tyrinėtojai gali 
visa tai kūrybingai panaudoti praeities analizei. Nepaisant to, 
kad istorikai yra „riboti, suvaržyti bei gana pažeidžiami“, jie vis 
tiek pajėgūs siekti ir atrasti tai, ko ieško!?. Į objektus nukreiptas 


'* Seyla Benhabib. Siruaring the Self Gender, Community and Postmodernism in 
Contemporary Etbics. - New York, 1992. - P. 2. 

tiriančiojo proto „objektyvas“ gali pasirodyti esąs įgaubtas ar iš- 
gaubtas, kartais užtemdytas, netgi įskilęs, nuolat taisytinas, tačiau 
jis vis tiek išlieka gana geru darbo įrankiu. Tie mokslininkai, 
kurie įsisąmonina, kad daiktai anapus proto vis dėlto egzistuoja, 
tampa praktiniais realistais. Nors minėti mokslininkai yra privers- 
ti pripažinti savo priklausomybę ribotai kultūrinei erdvei ir savo 
ribotus sugebėjimus suvokti tiesą, jie drauge privalo įsisąmonin- 
ti dar ir tai, kad mėginant pažinti pasaulį jokiu būdu negalima 
savo proto „objektyvo“ nugręžti nuo objekto, kaip siūlo reliaty- 
vistai; o priešingai — būtina ir toliau vykdyti stebėjimus ir nuolat 
rūpintis, kad tas „objektyvas“ visada būtų parengtas darbui. 

Amerikiečiai patys sau nuolat kartoja, esą pragmatiški žmo- 
nės, konkrečius metodus vertinantys pagal gaunamus rezultatus. 
Tokia jų nuostata nulėmė instrumentinį daugumos amerikiečių 
požiūrį į gyvenimą. Tokią tendenciją puikiai išreiškia plakatas, 
kuriame pavaizduota linksma grupelė žmonių; užrašas apačioje 
skelbia: „Kartu besimeldžianti šeima ir gyvena kartu“. Taigi la- 
bai prasminga religinė apeiga viso labo tampa tik priemone, lei- 
džiančia išvengti skyrybų. Mes, gindamos objektyvumą, vengė- 
me utilitarinių argumentų, nes manėme, jog tokie argumentai 
per daug suprastintų tas sudetingas problemas, kurias iškėlė skep- 
tikai. Jeigu žinojimą yra įmanoma sukurti, žmogus juo tiki dėl 
to, kad tai jam diktuoja protas; jeigu pradinis teiginys yra klai- 
dingas, jo negalima pateisinti vien tuo, kad iš jo galima tikėtis 
naudos. Tačiau net ir tuo atveju pravartu pažymėti privalumus, 
susijusius su pasiryžimu siekti objektyvaus žinojimo. Toks pasi- 
ryžimas skatina žmones atidžiai analizuoti santykį tarp savo pra- 
dinių nuostatų tyrinėjimo objekto atžvilgiu ir tokio tyrinėjimo 
rezultatų; juo yra pagrįstos metodologinės taisyklės, kurios pa- 
lengvina diskusijas; jis skatina žmones imtis nelengvo žinojimo 
paieškos uždavinio. Seras Edmundas Hillary teigė kopęs į Eve- 
resto kalną tik dėl to, kad tas kalnas ten stūkso; istorikai su savo 
nešiojamaisiais kompiuteriais kopia tris šimtus akmeninių laip- 
telių į kalvą Lione, nes ten yra rašytinių praeities paminklų. Zi- 
nojimas kyla iš įsitikinimo, kad tuos istorinius šaltinius galima 
pažinti. 

Ir viltis, kurias sužadina istorija, ir istorijos problemas nule- 
mia jos ryšys su atmintimi. Istorijos viltys yra grindžiamos tuo, 
kad atmintis liudija būtovės objektyvumą. Pati atsiminimo pa- 
tirtis pagrindžia tikėjimą praeities realumu, ir dėl to pastangos 
rekonstruoti tai, kas atsitiko, įgyja realų pagrindą ir tampa netgi 
reikalingos. Tačiau tuo pat metu atmintis tarnauja ir troškimui 
atrasti prasmę; šis žmogiškas jausmas kartkartėmis sužadina pa- 
gundą pasinaudoti istorija siekiant ką nors sureikšminti, paneig- 
ti praeities žiaurumus, sukurti psichologinį komfortą ar rasti ra- 
cionalius veiksmų paaiškinimus. Kaip tik psichologine rašytinių 
istorijų jėga nulemia jų svarbą konkrečioms tautoms. Kaip at- 
mintis padeda išsaugoti asmeninę tapatybę, taip ir nacionalinė 
atmintis, išsaugoma istorijos dėka, tautoms suteikia kolektyvinę 
tapatybę ir tuo paprastą žmonių sambūrį sutvirtina solidarumo 
saitais arba leidžia pateisinti valstybinių institucijų prievartą. Mi- 
lanas Kundera yra sakęs, kad žmonių kova su valdžia yra atmin- 
ties kova su užmarštimi. Rašytojas Kundera šią kovą suvokė kaip 
konfliktą tarp nepriklausomų liudytojų ir oficialių asmenų, ku- 
rie manipuliuoja istoriniais duomenimis. Istorikai taip pat ma- 
no, kad atminties kovoje prieš užmaršųį egzistuoja galios elemen- 
tas, tačiau, jų nuomone, galia yra reikalinga tam, kad atmintis 
atsilaikytų prieš trikdančias abejones dėl praeities pažinumo, dėl 
to, ar užmarštin nugrimzdę dalykai iš tiesų egzistavo. 


oReo 


Istorijos atettis 


agrindinis diskusijų apie istorijos ateitį klausimas — kaip 

eriau panaudoti žmogaus norą kuo daugiau sužinoti. 

į smalsumą sustiprina tyrinėtojų įsitikinimas, kad pra- 

eitis gali papildyti žmogaus sampratą. Troškimas prisi- 

liesti prie praeities — tai siekis įvaldyti laiką, įsitvirtinti šiame 

pasaulyje, aiškiai suvokti save istorijos kontekste. Turint ome- 

nyje tai, kad žmogaus jausmai tiesiogiai yra susiję su tuo, kas 

vyksta aplinkui, galima teigti, jog dabartis visada įsiterpia į pra- 

eities tyrinėjimus. Išgyventos patirtys priverčia istorikus nukreipti 

žvilgsnį į naujas problemas — taip vietoj vienų tyrinėjimo kryp- 

čių iškyla kitos. Jautrus istorikų reagavimas į savo gyvenamojo 

meto procesus ypač išryškėja didelių ir reikšmingų pokyčių lai- 

kotarpiais, tokių kaip, pavyzdžiui, šiuo metu pasaulyje vykstan- 
tys procesai. 

Šaltojo karo metu tarptautiniai santykiai labai priklausė nuo 
Jungtinių Valstijų ir Tarybų Sąjungos užsienio politikos. Beveik 
pusę amžiaus šaltojo karo realijos nulemdavo žmonių tapatybes, 
keldavo jų susirūpinimą ir apskritai jos buvo persmelkusios visą 
intelektualinę veiklą. Tačiau visa tai staiga baigėsi. Ir dabar istori- 
jos, - kaip ir daugelio kitų dalykų, — ateitį įmanoma įsivaizduoti 
visiškai naujai. Nauja mokslinio žinojimo epocha yra įmanoma, 
nes žlugus senosioms absoliučioms tiesoms išnyko daugelis ab- 
soliutinių Vakarų demokratijos elementų, todėl nebėra prasmės 
laikytis griežtų karingų nuostatų. Naujas mąstymas yra įmano- 
mas, netgi būtinas. Sis naujasis mąstymas ragins grįžti prie at- 

gaivinto ir atnaujinto mokslinio žinojimo ir jo filosofinių pa- 
grindų, kuriais nuo pat XVII amžiaus rėmėsi intelektualinė Va- 
karų pasaulio tradicija. 


Istorija ir mokslas po šaltojo karo 


Atsižvelgiant į pastarojo meto polemines diskusijas, sunku tikė- 
tis, kad atsiras daug entuziastų, pasiryžusių žengti į naujas erd- 
ves, atsivėrusias po šaltojo karo imperijų ir ideologijų žlugimo. 
Keturiasdešimt metų visame pasaulyje vyravo griežtos dešinės ir 
kairės kategorijos, kurios poliarizavo mąstymą apie visuomenę 
ir tarptautiniu mastu, ir pačiose demokratinėse visuomenėse. 
Tad nors formalios kliūtys ir išnyko, daugeliui žmonių bus ne- 
lengva peržengti tuos mąstymo barjerus, kuriuos taip ilgai kon- 
troliavo dogmatiški ideologai. Kadangi konflikto metu buvo nau- 
dojami ne tik ginklai, net ir idėjos, žmonės ir toliau yra linkę 
griežtai kontroliuoti savo protus, nors bet kokio užpuolimo pa- 
vojus jau seniai yra atslūgęs. Visiškai aišku yra tai, kad nei deši- 
nieji, nei kairieji Jungtinių Valstijų politikai neskuba pasinau- 
doti naujai atsivėrusiomis galimybėmis; tai ypač būdinga tiems 
status guo šalininkams, kuriuos vadiname tradicionalistais. Pri- 
mygtinai pabrėždami naujas grėsmes, kurios iškyla jų įsivaiz- 
duojamai Amerikai, šie kritikai ėmėsi telkti opoziciją prieš įvai- 
rias švietimo iniciatyvas. Postmodernizmą, multikultūrizmą ir 
netgi socialinę istoriją jie suplakė į vieną vietą ir pradėjo visuo- 
tinį šių kairuoliškų iniciatyvų puolimą. Nors tradicionalistai tei- 
singai nurodė kai kurias realias postmodernizmo silpnybes, jie 
perėjo nuo atskirų dalykų kritikos prie visuotinio karo prieš mul- 
tikultūralizmą ir universitetų demokratizaciją. Laikraštyje New 
York Times Nacionalinė mokslininkų asociacija (NMA) išspaus- 
dino straipsnį, kuriame buvo išvardyti visi nepageidautini da- 
bartinės švietimo programos reformos bruožai: reikalavimas, kad 
studentai skaitytų daugiau darbų, kuriuos parašė moterys ir ma- 
žumų atstovai; „rasės, giminės ir klasės problemų“ nagrinėjimas 
mokymo programose; moterų ir mažumų studijų plėtojimas; ir 

įskaitiniai dalykai iš moterų ar mažumų studijų pirmųjų kursų 
studentams!. 

Kovodama su šiomis naujovėmis, NMA pasitelkė pasenusią 
mokslinio objekryvumo sampratą ir ėmėsi kritikuoti mokymo 
programos reformą, kurią esą primygtinai skatina tam tikros su- 
interesuotos grupės. Remiantis šia nuostata, bet kokie mokymo 
programos pakeitimai atsižvelgiant į šių laikų poreikius ar spau- 
dimą bus iš principo kontroversiški. Teigdami savo neutralumą, 
šios organizacijos atstovai ėmė tvirtinti, kad „multikultūrinis la- 
vinimas“ neturi būti siūlomas vietoj tokių mokymo metodų, kaip 
matematika, gamtos mokslai ir istorija, kurie, anot jų, pakyla 
aukščiau kultūrinių skirtumų ir yra vienodai tinkantys „įvairių 
rasių, lyčių ar kultūrų žmonėms'*. Tačiau toks mėginimas isto- 
riją susieti su gamtos mokslais, pastaruosius —- su matematika, o 
visus šiuos dalykus kartu — su nešališku objektyvumu, kuriam 
yra būdinga transcendencija, jau savaime yra polemiška taktika, 
senajame kultūriniame kare mokslininkų naudojama jau nuo 
XVIII amžiaus. Samprotavimų apie tai, kad tam tikros tiesos yra 
amžinai teisingos, negalima priimti už tikrą pinigą. Tradiciona- 
listai politikavimu apkaltina tuos, kurie nori pakeisti tradicinius 
kursus ir nusistovėjusius kriterijus; jie siekia apsaugoti mokyk- 
lines mokymo programas nuo nuodugnios analizės ir prikelia 
praeities šmėklas ram, kad sukeltų abejonių permainų šalininkų 
idėjomis. 

Kultūrinio reliatyvizmo grėsmė paskatino tradicionalistus ieš- 
koti panašumų tarp visų jiems nepriimtinų programų ir suvienyti 
visų savo bendraminčių pastangas senajam status gu0 išsaugoti. 
Anot jų, universitetų privalomųjų kursų programose nebelieka 
vietos Homerui, Aristoteliui ir Šekspyrui, nes profesoriai nebepa- 
sikliauja nusistovėjusiais standartais. Tradicionalistų retorikoje 
gausu politinių įvaizdžių. Jie kaltina akademinius lyderius tuo, 
kad vietoj epinių Homero poemų propaguodami Gvatemalos in- 
dėnių pasakojimus jie bailiai pataikauja studijuojančioms mote- 


!" New York Times. - 1992 m. balandžio 5 d. Redakcijos puslapis. 
* Ten pat. 

rims ir mažumų atstovams, kurių gretos nuolat didėja. Anot tradi- 
cionalistų, šie asmenys, sąmoningai griaunantys tradicines va- 
karietiškas mokymo programas, laikosi požiūrio, kad visos kul- 
tūros vertybės yra lygiavertės. Kai reformatoriai taip reikalauja 
plėsti mokymo programas ir pajvairinti profesūros sudėtį, jie, 
pasak vieno tradicionalisto, „paneigia mokslo visuomenės teisę 
teisėtas ir neteisėtas pretenzijas atskirti pagal mokslinius krite- 
rijus“?. Netgi tokie mokslininkai, kaip politologas Thomas 
Pangle, neblogai susipažinę su nevakarietiškąja literatūra, kurios 
pavyzdžiai buvo diegiami į koledžų programas, teigė, kad naujų- 
jų tekstų autoriai „vergauja mazochistinėms intelektualinėms 
schemoms, kurias pokaryje išgalvojo Europos kairieji“*. 

Tradicionalistai teigia, kad kaip tik postmodernizmas, pozity- 
viosios diskriminacijos politika ir mokymo programos reforma 
prisidėjo prie aukštojo mokslo institucijose įsivyravusio kultūri- 
nio reliatyvizmo ir jos loginės išdavos — moralinio nihilizmo. 
Universitetų valdymą, pasak jų, perėmė „arogantiški ir dažnai 
nemokšos kritikai, kurie praeities darbus vertina taip, kaip pa- 
tologas elgiasi su maro ištiktųjų lavonais“?. Tradicionalistų tei- 
gimu, šie „kritikai nemokšos“ yra kupini neapykantos Vakarų 
civilizacijai; be to, jie nori lygybę reglamentuoti įstatymais, o ne 
pasiekti ją savo sunkiu darbu — trumpai tariant, „etatiniai radi- 
kalai“, kurie ėmėsi pertvarkyti šalies švietimo sistemą, į pavojų 
pastatė pačią vertingumo sampratą. 

Tokia tradicionalistų puolimo strategija, kai sąmoningai į vieną 
vietą suplakama pozityvioji diskriminacija, mokymo programos 
reforma ir įvairios filosofinio skepticizmo rūšys, stebėtinai prime- 
na šaltojo karo ideologinius demaršus. Šie kritikai aiškiai perdė- 
jo postmodernistų įtaką Amerikos universitetams, o politinio ko- 
rektiškumo idėją pavertė grėsmingu baubu. Kai įvairūs autoriai, 
tokie kaip Pangle, kalba apie „bukinantį reliaryvizmą, kuris savo 


? Dinesh D'Souza. //iberal Education: The Politics of Race and Sex on Campus. - 
New York, 199]. - P. 85. 

* Thomas L. Pangle. The Ennobling of Democracy: The Challenge of tbe Postmodern 
Era. — Baltimore, 1992. — P. 79. 

> Ten par. - P. 75-76. 

nuodus skleidžia per masinę Vakarų demokratijų sąmonę", drauge 
remdamiesi Popiežiaus Jono Pauliaus II mokymu „ir visu tuo, 
kam jis atstovauja“, iškyla pavojus, kad tokioje šaltojo karo lai- 
kų atmosferoje „bukinantis reliatyvizmas“ gali užimti komuniz- 
mo, kaip būtino priešo, vietą“. 

Šaltojo karo logika akivaizdi Dinesh D'Souza knygoje Ne/:be- 
ralus švietimas. Vieno Amerikos universiteto vadovybės sprendi- 
mą į dėstytojus priimti postmodernistinių pažiūrų mokslininkus 
autorius aiškiai priskiria pozityviosios diskriminacijos politikai, 
nes abiem atvejais paneigiamas „įvertinimo pagal nuopelnus prin- 
cipas''; jo teigimu, tokia kryptinga atranka reiškia, kad profe- 
sionalumas yra vertinamas vis mažiau, o dėl viso to esanti kalta 
tradicinių mokymo programų reforma ir mėginimai plėsti pro- 
fesūros etninę sudėtį. Anot šio autoriaus, postmodernizmas kaip 
tarškanti skardinė yra pritvirtintas prie multikultūralizmo, 
kuriam šiais laikais yra priskiriami įvairūs pokyčiai Amerikos 
švietimo sistemoje. Visi naujieji kritikai — ir postmodernistai, ir 
multikultūralistai, ir kultūriniai reliatyvistai - Vakarų kultūros 
pasiekimus siekia nuspalvinti savaip. 

Kaip ir daugelis kitų dešiniųjų ir kairiųjų pokario ideologų, 
patys tradicionalistai vadovaujasi ydinga logika. Ir cituoja labiau- 
siai kraštutinius kai kurių postmodernistų teiginius tik tam, kad 
sumenkintų visų status guo kritikų nuopelnus; jie iškelia neap- 
galvotus mokymo programos reformatorių pareiškimus, tarsi šie 
išreikštų visas pastangas demokratizuoti aukštąjį mokslą. Jie tei- 
gia esą laisvės šalininkai, tačiau iš esmės skelbia atnaujintą abso- 
liutizmo versiją, mokslinį neutralumą iškeldami aukščiau žmo- 
giškojo veiksnio. Jie tarytum siekia didesnio atvirumo, tačiau iš 
tikro reikalavo grįžti į praeitį, kai tiesa buvo absoliuti, o kitaip 
manantys buvo teisiami. 

Kare yra puolama; taikos metu ieškoma bendrybių. Mark- 
sizmas, liberalizmas ir netgi postmodernizmas, kuris iš pradžių 
žadėjo trečiąjį kelią, tapo priemonėmis minčiai kontroliuoti, o 

7 D'Souza. ///iberal Education. — P. 158. 

ne analitiniais įrankiais, nes šaltojo karo realijos politizavo visą 
socialinį mąstymą. Žinoma, kairės ir dešinės kategorijos yra daug 
senesnės nei šaltasis karas, todėl jeigu visuomeniniai apžvalgi- 
ninkai yra labiau linkę kovoti nei galvoti, tai „fronto linijas ga- 
lima lengvai atkurti išilgai naujų „sienų“. Todėl galima tvirtai 
teigti, kad jų įpėdiniai galės džiaugtis taika, jeigu tik bus atsisa- 
kyta karo metų įpročių. 

Nors šioje knygoje pasisakėme prieš nuostatą, esą istorija, 
mokslas ir apskritai visos pastangos apibrėžti tiesą baigėsi ne- 
sėkme, — kaip postmodernistai yra linkę teigti būdami visiškai 
del to tikri, o tradicionalistai baimindamiesi, - mes pripažįstame, 
kad neseniai vakarietiškoje mąstymo tradicijoje, susijusioje su 
pažinimo problemomis, įvyko esminis pokytis. Šis pokytis, kuris 
tik pagreitino šaltojo karo pabaigą, tiesiogiai veikia amerikiečių 
požiūrį į nacionalinę istoriją, tiesos ir objektyvumo standartus, 
istorijos ir apskritai humanitarinių mokslų praktiką. XX am- 
žiaus pabaigoje vis dažniau pripažįstama, kad kiekvienoje žinoji- 
mo srityje reikalinga nauja tiesos ir objektyvumo samprata. 
Šiandien žmonės pagrįstai abejoja ir XIX amžiaus mokslo ver- 
tybėmis, kuriomis grindžiamos pastangos institucionalizuoti is- 
toriją, ir lengvabūdiškais mėginimais modernybę sutapatinti su 
pažanga. 

Tiek reliatyvistai, tiek tradicionalistai interpretavo susida- 
riusios krizės pobūdį. Pagrindinė dabartinės žinojimo krizės 
priežastis — pralaimėjimas visuose absoliučių intelektualinių ir 
politinių tiesų srityse. Visame pasaulyje žlunga totalitarinės val- 
džios, o vietoj jų formuojasi demokratinės santvarkos, lygiai taip 
pat absoliutines pretenzijas į žinojimą pakeičia požiūrių įvairovė 
ir pripažinimas, kad kuriant žinojimą visi tie požiūriai yra svarbūs. 
Tiesą sakant, norint plėtoti demokratiją, būtina ne tik pašalinti 
autokratinius valdovus, bet ir atsisakyti minties, kad galima be- 
sąlygiškai užfiksuoti žinojimą apie žmogaus prigimtį. 

Galimybė laisvai, be šaltojo karo apribojimų išnagrinėti tiesos 
pažinimo istoriją susilpnina ir kairiųjų, ir dešiniųjų ideologų po- 
zicijas. Tačiau dėl to pati analizė netampa mažiau patraukli. Anks- 
čiau dauguma tiesų apie gamtą ar visuomenę šių laikų Vakarų 

pasaulio intelektualinėje tradicijoje buvo suformuluotos moks- 
line kalba. Nemažą šio amžiaus dalį mokslininkai visuomenei 
pateikdavo tiesas, kurios teikė paguodą ir moralinę paramą. Pas- 
taraisiais metais taip pat yra visuotinai pripažįstama, kad moks- 
las, savo tikslams pajungęs gamtos turtus, tampa vis galingesnis, 
tačiau dabar dauguma vakariečių vis dėlto yra linkę abejoti, ar 
mokslo pasiekimus galima automatiškai susieti su pažanga. Jie 
pagrįstai bijo, kad Vakarų mokslas gali būti panaudotas karo pra- 
monės tikslams; be to, jiems pasibaisėjimą kelia tai, kaip lengvai 
mokslininkai apsisprendžia tarnauti įvairiems odioziniams reži- 
mams. Žodžiu, XX amžiaus pabaigoje žodis „mokslinis“ asoci- 
juojasi su galia, kuri nebūtinai yra panaudojama geranoriškiems 
tikslams. 

Vienas iš kovos su nacizmu padarinių buvo tas, kad XX am- 
žiaus penktajame dešimtmetyje mokslas tapo viena iš militari- 
zuotos valstybės atramų. Karo pramonė mokslą ėmė naudoti iki 
tol neregėrais mastais. Nepaisant perspėjimų, - kuriuos pokario 
metais išsakė tokie mokslininkai ir valstybės veikėjai kaip James 
Conantas ir Dwightas D. Eisenhoweris, savo prezidentinėje at- 
sisveikinimo kalboje 1961 metais niūriai kalbėjęs apie kylančią 
„karinio-pramoninio komplekso“ galią, - mokslo įstaigos išlai- 
kė glaudžius ryšius su gynybos organizacijomis. Visos šalies uni- 
versitetai ir laboratorijos pretendavo į federalines lėšas. Didėjant 
gynybiniams poreikiams XX amžiaus devintajame dešimtmetyje 
išlaidos kariniams tyrimams ir plėtros programoms viršijo 
XX amžiaus septintojo dešimtmečio vidurio lygį*. Netgi fiziką — 
kuri anksčiau buvo laikoma labiausiai teoretine ir todėl nešališ- 
kiausia iš visų mokslų — imta taikyti visiškai naujoms reikmėms; 
dauguma jos praktikų ėmė prisidėti prie karinių technologijų 
kūrimo nacionalinio saugumo programoms“. 


* Vienas iš galimų įvadinių šaltinių apie pramonės plėtrą - kn. Ann Markusen, 
Peter Hill, Scott Campbell, and Sabina Deitrick. The Rise of the Gun Belt: The 
Military Remapping of Industrial America. - New York, 1991. 

> Čia mes remiamės diskusija, išspausdinta str. Stuart W. Leslie. „Science and 
Politics in Cold War America“ // Kn. Margaret C. Jacob, ed. The Polirics of Wes- 
tern Science, 1640-1990. — Adlantic Highlands, N. J., 1993. 


276 TiESOS SAKYMAS APIE ISTORIJĄ 


Įvertinant šį ryšį tarp mokslo ir karo pramonės, derėtų pri- 
siminti gerokai primirštą praeities detalę. Švietimo epochos lai- 
kais, — kai švietėjai siekė bažnytinį mokymą pakeisti moksliniu 
žinojimu, —- buvo suformuluota nuostata, kad visi intelektuali- 
niai tyrinėjimai turi būti atviri, laisvi ir pasaulietiški — kaip tik 
toks reikalavimas buvo keliamas visiems, kurie ketino siekti tiesos. 
XVIII amžiuje reformuotojai sukūrė tokią visuomeninę atmo- 
sferą, kuri buvo palanki menams ir mokslui; tai buvo savotiška 
erdvė tarp oficialiosios valdžios ir intymaus šeimos pasaulio. Nau- 
jai besiformuojančios, tačiau dar negausios išsilavinusios visuome- 
nės nariai ėmė burtis į įvairias savanoriškas asociacijas, įskaitant 
mokslines draugijas, klubus, salonus, reformų asociacijas ir maso- 
nų ložes, kur jie galėjo aktyviai aptarinėti to meto aktualijas. Jie 
skaitydavo įvairią lektūrą, bendraudavo tarp savęs, mokydavosi 
vieni iš kitų, o paskui taikydavo savo naujus kritinius sugebė- 
jimus pamfletuose, traktatuose ir romanuose, kuriuose buvo svars- 
tomos tokios aktualios to meto problemos, kaip, pavyzdžiui, oli- 
garchijos valdžia ir teismų korupcija. Šio naujojo intelektualinio 
sluoksnio atstovai, tarp kurių buvo romanų autorių, žurnalistų, 
leidėjų, slaptų rašytojų, — ir besivaikančių materialinės naudos, 
ir idealistų, — rinkdavosi privačių namų svetainėse ir kavinėse. 
Galbūt jų skelbiami atvirumo idealai iš pradžių buvo garbinami 
pažeidžiant nusistovėjusią tvarką, tačiau jie skatino pažangą — pra- 
dedant nuo originalaus mechanikos pritaikymo iki šiandienos 
aplinkosaugos reformos judėjimų. Del šių humaniškų pagrindų 
visuomenėje paplito požiūris, kad mokslo veikla — ir apskritai 
visas intelektualinis gyvenimas — yra tam tikras dorybingas gy- 
venimo būdas. Laisvė skaityti ir mąstyti paruošė dirvą kitoms 
laisvėms, — konstitucijoms, chartijoms, įvairių teisių deklaraci- 
joms, — be kurių šiame represijų ir neteisybės kupiname pasauly- 
je nebuvo įmanoma įgyvendinti laisvės ir lygybės idėjų. 

Tai visiškai skiriasi nuo šiandieninio mokslo įvaizdžio, kuris 
yra siejamas su slaptais nacionaliniais objektais, apsuptais elek- 
troninės apsaugos užkardų. Šaltojo karo cenzoriai, diktatoriai ir 
slaptieji agentai nuolat žlugdė švietimo palikimą, nors ir neke- 
tindami jo visiškai sunaikinti. Norėdama atremti jų išpuolius, 

demokratinė pasaulio visuomenė buvo priversta kovoti. Visi 
mes — ir Andrejus Sacharovas, ir vos galą su galu suduriantys 
miesto mokyklų mokytojai — esame šios kovos aukos, todėl vi- 
siems mums turėtų rūpėti, kad mokslas būtų atviras visuomenei. 
Šiuolaikinio mokslo kritikai atskleidė, kaip mokslinis moterų ren- 
gimas buvo paliktas likimo valiai, o Vakarų mokslo retorinis ir 
mokslinių tyrinėjimų diskursas buvo itin šališkas lyčių atžvilgiu. 
Kiti kritikai — daugiausia nevakariečiai — atkreipė dėmesį į bk 
mokslininkų nenorą semtis patirties iš kitų žinojimo sistemų"“ 
Šie šiuolaikinės tikrovės aspektai apsunkina pastangas inicijuoti 
naują mokslinio žinojimo epochą, ypač turint galvoje netolimą 
šaltojo karo praeitį; drauge visos minėtosios aplinkybės leidžia 
suvokti, kodėl taip iškilo cinizmas, netgi nihilizmas ir, žinoma, 
intelektualinis reliatyvizmas, kurio atstovams suskausta dantį vien 
paminėjus tiesą ir objektyvumą. 

Vis dėlto nors niekas nebenori (o ir negali) grįžti prie XIX am- 
žiuje vyravusios absoliutinės mokslo sampratos, dauguma hu- 
manitarinių ir gamtos mokslų specialistų vis dar pripažįsta kai 
kuriuos teigiamus mokslinės revoliucijos aspektus. Dauguma 
mokslininkų ir mokslo filosofų išlieka realistai, nes jie yra įsiti- 
kinę, jog įvairūs ir dažnai prieštaringi eksperimentiniai metodai 
ir teoriniai samprotavimai vis dėlto leidžia bent apytikriai su- 
vokti, kas iš tikrųjų vyksta gamtoje'!. Be to, socialinių moksli- 
ninkų tyrinėjimai turi daug bendra su gamtininkų tyrimais: ir 
vieni, ir kiti yra vykdomi laike ir konkrečiame socialiniame kon- 
tekste; ir vieniems, ir kitiems yra atrenkami duomenys, kuriuos 
reikia išnagrinėti; be to, ir vienus, ir kitus būtina nuolat refor- 
muoti, nes visada egzistuoja grėsmė, jog jų vykdytojai sieks įtvir- 
tinti šališkas savo lyties, klasės ir kultūros nuostatas. Vis dėlto 


'9 Apie kai kuriuos iš šių kritikų žr. Ziauddin Sardar, ed. The Revenge of Athena: 
Science, Exploration and the Third World. - New York, 1988. 

!! Apie tradicinę mokslo filosofiją, kurios atstovai paprastai sako: „Aš neturiu ką 
pasakyti „skeptikui“, žr. kn. Paul M. Churchland and Clifford A. Hooker, eds. 
Images of Science: Essays on Realism and Empiricism with a Reply from Bas C. Van 
Fraassen. - Chicago, 1985; Richard N. Boyd citata p. 4. Apie mokslo filosofus, 
kurie neigia realizmą, o reliatyvizmo poveikį prilygina „Didžiajam sprogimui“, žr. 
esė kn. Andrew Pickering, ed. Science as Practice and Culture. - Chicago, 1992. 

abiejų sričių tyrinėtojai gali suformuluoti praktiškai pritaikomas 
tiesas; o mokslo tiesos gali būti net panašios į dėsnius, nes jas 
galima iš anksto numatyti ir išbandyti eksperimentiniu būdu. 
Nepaisant šių pirminių panašumų, per pastaruosius penkiasde- 
šimt metų įsivyravo nuostata, kad mokslas smarkiai atitolo nuo 
humanitarinių tyrinėjimų. Jeigu tiesos paieškai būtų taikomi tik 
gaunamo finansavimo ir prestižo kriterijai, tai tokia nuostata būtų 
visiškai suprantama. 

Mokslininkai, kurie dirba archyvuose, bibliotekose ir pasakoja- 
mosios istorijos „laboratorijose“, t. y. toli nuo tikrosios gamtos, 
privalo atsispirti pagundai visai atsisakyti mokslinių metodų. Ši 
užduotis taptų paprastesnė, jeigu istorikai, filosofai ir moksli- 
ninkai pripažintų, kad tiesos problema — pastangos ją atrasti, 
įtvirtinti, o paskui koreguoti - smarkiai susikomplikavo šaltojo 
karo metu, ypač dėl „Didžiojo mokslo“ vaidmens karinio-pra- 
moninio komplekso planuose nuo pat 1945 metų. Samprotavi- 
mų apie tai, kad fizika yra per daug rafinuota ir sudėtinga, jog ją 
būtų galima su kuo nors lyginti, vis dėlto nepakanka norint paaiš- 
kinti, kodėl tarp mokslinio žinojimo ir socialinių bei humanita- 
rinių mokslų atsirado nemažai skirtumų ir netgi susiformavo tam 
tikras priešiškumas. Siekiant nustatyti ir išnagrinėti šias pokario 
tendencijas, istorijos mokslas gali būti ypač naudingas. 

Tikėjimas mokslinio žinojimo ateitimi yra pagrįstas humanita- 
rinių mokslų gebėjimu ir būti savikritiškiems, ir kritikuoti gam- 
tos mokslus. Mokslo ir technologijos istorikai ir sociologai pa- 
teikia vis daugiau duomenų apie šaltojo karo poveikį gamtos 
mokslams. Tačiau panašiai kaip ir fizikai, kuriems nebūdingas 
kritiškas požiūris į savąjį dalyką, istorikai gana nenoriai vertina 
praėjusių keturiasdešimties metų ideologinės konfrontacijos po- 
veikį istorijos praktikai. Tiesą sakant, nusivylimas objektyvumo 
idealu galbūt yra susijęs kaip tik su tuo, kad dauguma šių laikų 
istorikų didžiąją savo profesinės veiklos dalį praleido šaltojo ka- 
ro šešėlyje. Dabar, mūsų nuomone, būtų pats metas atsisakyti to 
laikotarpio įpročių. 

Pokario kartos istoriniai tyrinėjimai patvirtino prielaidą, kad 
visas žinojimas yra sukonstruotas socialiai. Cinikai tvirtina, jog 

šis požiūris į žinojimą įrodo, kad visas žmogiškasis žinojimas yra 
pagrįstas ne tiesa, o ideologijomis. Tačiau jie neįsisąmonina to, 
ką iš tikro teigia socialinis požiūris į žinojimo kūrimą — t. y. kad 
bet kokia mokslinė veikla iš esmės yra socialinio pobūdžio. Ko- 
legų recenzijos, atvira kritika, visuomeninės diskusijos, eksperi- 
mentai ir dokumentuoti moksliniai tyrinėjimai, tarptautiniai ry- 
šiai bei didesnės laisvės nuo cenzūros — visa tai teikia vilčių, kad 
objektyvus žinojimas yra įmanomas; siekiant šio žinojimo, būti- 
na aiškiai apibrėžti mokslinių tyrimų programas, o tokių tyrimų 
metu gautus rezultatus yra privalu nuolat išbandyti. Tai yra su- 
siję su būtinybe įvertinti socialinius procesus, kurių pėdsakai pa- 
tenka į kuriamą mokslą, o tai įpareigoja dar atidžiau analizuoti 
paveldimo žinojimo prasmę!2. Oficialus gausiai finansuojamo 
mokslo slaprumas ir autoritarinis stilius vis labiau iškreipia tikrąją 
gamtos mokslų būklę; polinkis į reliatyvizmą, kuris yra pastebi- 
mas humanitariniuose moksluose, pakerta humanitarų pasiryži- 
mą siekti žinių. Reliatyvistai žinojimą apibūdina kaip šalutinį 
konkrečios kalbėtojo situacijos produktą, — atrandamų tiesų 
pobūdis priklauso nuo individo buvimo vietos arba nuo jo var- 
tojamos kalbos; tuo jie kiekvieną bendraminčių grupę paverčia 
uždara visuma. Tokios nuostatos leidžia išskirti kai kuriuos tyri- 
netojus ir iškelti ironišką diskursą — visa tai labai primena šiuo- 
laikinio didžiojo mokslo situaciją, kai tam tikras mokslines pub- 
likacijas gali skaityti tik tie, kurie turi specialius leidimus. 
Jeigu žinojimas — ir diskursai, kuriuos jie generuoja - suteikia 
galios, klausimas apie tai, kas turi galimybę naudotis tuo žinoji- 
mu, tampa gyvybiškai svarbus. Todėl būtina kaip galima grei- 
čiau pašalinti kliūtis, trukdančias laisvai naudotis mokslu, o is- 
torija turi tapti prieinama mūsų šalies žmonėms. Demokratinės 
tradicijos ne tik nesumenkino ir neiškreipė žinojimo, o netgi prie- 
šingai — sutvirtino bei užgrūdino tas tiesas, kurios buvo atrastos 
pradedant nuo XVIII amžiaus. Nuolat pasigirstantis reikalavi- 
mas, kad visi tyrinėjimai turi būti atviri, primena mums apie 


12 Čia mes iš dalies rėmėmės kn. Helen Longino. Science as Social Knowledge. — 
Princeton, N. J., 1991. 

konkretų Vakarų istorijos tarpsnį — Švietimo epochą, kurios metu 
buvo suformuluoti bendravimo laisvės ir pilietinės visuomenės 
principai, laiduojantys galimybę atrasti tiesą. 

Mūsų nuomone, istorija turi galimybių suklestėti atsinauji- 
nusioje visuomeninėje srityje, kurioje nebebus vietos reliatyviz- 
mui ir su juo susijusioms intelektualinėms nuostatoms; pastarų- 
jų reikšmė smarkiai sumažės, kai išnyks susvetimėjimas, kurį buvo 
sukėlusios atšiaurios šaltojo karo sąlygos; taip pat ir tradiciona- 
listai, kritikuojantys akademinio pasaulio demokratizaciją, bus 
priversti pasitraukti į antrą planą, nes jų šaltojo karo laikų idėjos 
nebeteks galios. 

Nuo par XVIII amžiaus visi Vakarų reformų judėjimai naudo- 
josi tuo, kad Vakarų visuomenėje egzistavo gana laisva, necenzū- 
ruojama visuomeninio diskurso erdvė. XVII amžiuje naujovių 
šalininkai turėjo kovoti dėl kiekvieno tos erdvės centimetro, kol 
galiausiai jos kontrolė buvo perimta iš dvasininkų ir valdžios 
pareigūnų, kurie cenzūruodavo kiramanių balsus, malšindavo 
smalsumą ir susidomėjimą gamtos bei visuomenės pasauliu. Tad 
mokslo ir technologijos klestėjimą Vakarų pasaulyje nulėmė ko- 
va dėl spaudos ir susivienijimų laisvės, tačiau ilgai užtrukusio 
šaltojo karo metu itin svarbūs mokslinio žinojimo elementai at- 
sidūrė saugumo institucijų žinioje; mokslinio žinojimo pobūdį 
dažnai nulemdavo -— ir vis dar lemia — gynybiniai ir hegemoni- 
niai, o ne humanitariniai poreikiai. Kad ir kaip atrodytų ironiš- 
ka, tačiau tai tik suteikė progą humanitarams pasitaukti nuo 
mokslo ir rinktis „lingvistinį kelią“. Studentų nuostabą mokslo 
atžvilgiu dabar pakeitė nuobodulys, nes didysis mokslas ir jo ry- 
šys su kariniais pokario poreikiais nulėmė autoritarinį mokslo 
dalyko dėstymo stilių“. 

Tie, kurie siekia mistifikuoti, ignoruoti, viešai pasmerkti ar 
reliatyvizuoti mokslinį žinojimą, smarkiai sumenkina šį kertinį 
Vakarų kultūros elementą. Mokslo istorija plėtojosi kaip atskiras 
dalykas, ir tai greičiausiai buvo pagrindinė priežastis, dėl kurios 


"> Apie problemas mokslo švietimo srityje žr. Sheila Tobia's straipsnį kn. W. Ste- 
venson Bacon, ed. Revitalizing Undergraduate Science. - Tucson, 1992. 

visuotinė istorija iš esmės ignoravo mokslinę visuomenės gyveni- 
mo sritį, t. y. tą sritį, kurioje žmonės vis dar galėtų reikšti savo 
susidomėjimą gamtos reiškiniais ir patenkinti mokslinį smalsu- 
mą. Mūsų nuomone, didelis atotrūkis tarp gamtos mokslų ir 
humanitarinių dalykų trukdo atsinaujinti ir vieniems, ir kitiems. 
Galbūt kartais naudinga, kad tam tikrų žinojimo sistemų istoriją 
tyrinėtų atskiri specializuoti dalykai, pavyzdžiui, muzikos ar meno 
IstorIja, — NOFS ir tuo atveju visuotinis istorijos išmanymas neten- 
ka gyvybiškai svarbaus žmogaus dvasios elemento, — tačiau kai 
tokios iniciatyvos yra taikomos mokslo ir technologijos tyrinėji- 
mams, tai prilygsta pasikėsinimui į vieną iš pagrindinių vakarie- 
tiškos kultūros šaltinių. Pasakojimai apie mokslo šališkumą bei 
atrastas tiesas, apie jos praktikų aroganciją bei eleganciją praturtin- 
tų ne tik visuomenę; tai praverstų ir mokslininkams bei humani- 
tarams, nes ir vieni, ir kiti dalyvauja panašiose žinojimo kūrimo 
sistemose, o jų teorijos bei praktikos griežtumą, originalumą bei 
konkurencinę dvasią iš esmės garantuoja gyvybinga pilietinė vi- 
suomenė. Kai humanitarų arba mokslo bendruomenėje susvyruoja 
demokratiniai idealai ir tradicijos, jų kritikai pagrįstai skelbia pa- 
vojų ir pasisako del būtinybės atnaujinti mokslinį žinojimą. 


Pragmatizmas, praktinis protas tr 
VISUOMENĖS gyvenimo sritis 


Demokratinei istorijos praktikai, kuri propaguojama šioje knygo- 
je, yra būtinas filosofinis pagrindas, derantis su tos istorijos prin- 
cipais. Mūsų nuomone, tai galėtų būti realizmo ir pragmatizmo 
derinys — epistemologinė pozicija, anot kurios, tai, kaip žmonės 
suvokia pasaulį, iš dalies atitinka tą pasaulį, ir kad įmanoma su- 
kurti standartus, kurie leistų atskirti pagrįstus tvirtinimus nuo ne- 
pagrįstų". Intelektualinės demokratinio mokslo tradicijos atsto- 


4 Apie bendrą diskusiją šiais klausimais, kiek jie yra susiję su Charles Peirce, Hi- 
lary Purnam ir Richard Rorty, žr. Richard J. Bernstein. „The Resurgence of Prag- 
matism“ // Social Research, 59 (1992): 825-826. 

vai pripažįsta, kad mokslinėje veikloje dalyvauja gausybė veikėjų, 
kurių išeities pozicijos yra skirtingos ir kurie yra skeptiškai nusi- 
teikę valdžios atžvilgiu; visi jie mėgina atrasti praktiškai pritaiko- 
mas tiesas ir perteikti jas tobulintinai visuomenei. Visuomenė kar- 
tais netgi garbina savo mokslininkus, jų pasiekimus vertindama 
kaip genialumo išraišką, tačiau tai neturėtų trukdyti jai atidžiai 
įvertinti arba istoriškai analizuoti tų mokslininkų veiklos. 

Iš visos Vakarų filosofijos tradicijos, kuri yra artima demo- 
kratijai, tik pragmatizmas skatina kriticizmą ir diskusijas, pasi- 
priešinimą ir nenuolankumą - visa tai, kas yra gyvybiškai svarbu 
tai istorijai, kurią propaguojame mes; drauge pragmatizmo šali- 
ninkai pateikia labai reikšmingą, mūsų nuomone, išlygą; nors 
teoriškai visas žinojimas yra laikinas, tačiau vis dėlto yra ;įmano- 
ma, kad kai kurios tiesos išlieka nepakitusios ištisus amžius, gal- 
būt net visiems laikams. Viena iš istorijos užduočių kaip tik ir 
yra užfiksuoti tas senąsias tiesas bei stebėti, kaip jos yra atnauji- 
namos. 

Pragmatizmas kaip požiūris į mokslą egzistuoja nuo XIX am- 
žiaus septintojo dešimtmečio, kai pasirodė itin reikšmingas 
Charles Peirce straipsnių ciklas. Kaip jau buvo minėta ankstes- 
niame skyriuje, Peirce išdėstė proto filosofiją (pbzlosopby of mind), 
kurioje empiriškumą jis iškėlė kaip racionalumo pagrindą. Em- 
piricizmas čia yra siejamas su sistemiškais tyrinėjimais ir griežtu 
eksperimentavimu bei grindžiamas pasitikėjimu analizuojamų ob- 
jektų objektyvumu. Praeitį lengvai galima apibūdinti kaip vieną 
iš tokių objektų, jeigu manysime, kad praeitis egzistuoja daik- 
tuose, kurie išlieka po jos. Pragmatizmo šalininkams yra būdin- 
gas liberalus požiūris, leidžiantis abejoti bet kokiu teiginiu apie 
bet kokį objektą; tačiau tuo pačiu metu jie iš principo atmeta 
absoliutųjį reliatyvizmą, kuris skatina principinę abejonę bet ko- 
kiais teiginiais. Saikingas pragmatizmo reliatyvizmas remiasi nuo- 
stata, kad kai kurie faktai ir teorijos neišlaiko išsamaus tyrimo 
keliamų reikalavimų. Be to, pragmatikas nori žinoti, kokia bus 
nauda iš vienos ar kitos hipotezės. Pavyzdžiui, koks tikslas bus 
pasiektas nuvainikavus modernybę? Jeigu pragmatinis empiri- 
cizmas yra derinamas su atsidavimu moraliems tikslams ir su tvir- 

tu įsitikinimu, kad yra būtina siekti pažangos, jis gali būti nau- 
dingas bet kokiai demokratinei programai. 

Pragmatizmas buvo patrauklus didžiam filosofui Johnui De- 
wey, kuris XX amžiaus trečiajame dešimtmetyje ėmėsi kritinės 
Amerikos švietimo sistemos analizės. Dewey nuomone, prag- 
matizmas skatina svarbiausius demokracijos tikslus tuo, kad jis 
pasitiki eksperimentais, kuriais siekiama nustatyti filosofinių prie- 
laidų pagrįstumą. Pragmatizmas yra visada pasirengęs reformuoti 
mokslinės veiklos tikslus ir metodus; taip jis prisideda prie libera- 
lios visuomenės moralinio įsipareigojimo — plėtoti ir atnaujinti 
kiekvieno visuomenės nario gebėjimus. 

Praktinis realizmas yra artimas pragmatizmui, nes ir vienas, ir 
kitas reikalauja atsidėti pažiniam išoriniam pasauliui, kurį žmo- 
nės patiria, nuolat pasitikrindami ir koreguodami savo požiūrį į 
tą pasaulį. Realistai pripažįsta objektų objektyvumą bei mano, 
kad objektų pasipriešinimas pastangoms juos tiksliai pavaizduoti 
tik skatina tolesnius tyrinėjimus. Kadangi pragmatizmas remia 
demokratinę tiesos paieškos tradiciją, jis priima ir tą įvairovę, 
kuri yra būdinga kasdienei mokslinei veiklai. Šiame kontekste ir 
juos tyrinėjantys subjektai garantuoja visiems vienodas žaidimo 
taisykles, nes kovojant dėl tiesos nepripažįstamos jokios privi- 
legijos. Pragmatikai nesiekia apibrėžti tiesos remdamiesi kokiais 
nors išankstiniais principais. Tiesos paiešką jie vertina kaip nuola- 
tinio tobulinimo procesą, kai galima abejoti kiekvienu teiginiu, 
nors ir ne taip, kaip reliatyvistai, kurie abejoja visais teiginiais iš 
karto. 

Kadangi pragmatizmo tiesos sampratą suformuluoja specialistų 
grupė, pragmatizmo šalininkai nėra apsaugoti nuo tokios grupės 
tironijos. O jeigu, pavyzdžiui, dauguma vienos srities tyrinėtojų 
staiga nuspręstų, kad visos moterys yra nepilnavertės, arba kad 
viena etninė grupė neatitinka standartų, kuriais vadovaujasi ki- 
tos grupės? Pragmatizmas savo verifikacijos sistemoje nepateikia 
formalių kriterijų, kurie leistų nustatyti, kad mokslas, kuris su- 
formuluoja tokias nepagrįstas idėjas, iš esmės yra piktavališkas ir 
dažniausiai nieko vertas. Tiesą sakant, pragmatizmas veiksmin- 
gas tik tuo atveju, kai demokratinės institucijos esti stiprios ir 

gerai funkcionuoja ir kai jokia mokovų grupė neturi galimybės 
diktuoti tikslų, kuriems žinojimas bus panaudotas. Cia izoliavi- 
mo problema yra tiesiogiai susijusi su reliatyvizmo grėsme, nes 
pastarąjį kursto bet kokios pastangos įslaptinti gamtos ar sociali- 
nių mokslų tyrinėjimus. Jeigu pragmatinis „žaidimas“ yra skirtas 
tik išrinktiesiems, o kiti dėl savo rasinės, klasinės ar lytinės pri- 
klausomybės yra priversti jį stebėti iš šalies, jis tampa tik intelek- 
tualų pramoga, o ne priemone, kuri leidžia išbandyti žinojimą, 
tinkantį veiksmingos demokratijos reikmėms. Pragmatikai ne- 
turi kokių nors pamatinių principų, todėl jie labai lengvai gali 
tapti reliatyvistais, juolab kad tiesos reikšmė visuomenėje vis mąž- 
ta, o antiintelektualinė valdžia tokias tendencijas tik skatina. 

Dėl šių priežasčių pragmatizmas tėra tik laikina filosofija, 
tačiau tokia, kuri gali būti nepaprastai naudinga, nes remia prakti- 
nę veiklą, verifikacijos pastangas, racionalumą ir pažangą, kurios 
gali siekti gerai išsilavinę žmonės. Pragmatizmas nesiima nagrinė- 
ti, kas atsitinka, kai visuomenės valia susilieja su mokslininkų 
smalsumu. Kadangi pragmatizmas daro prielaidą, jog visuomenei 
yra būdingas interesų bendrumas, kurio egzistavimo jis vis dėlto 
nepademonstruoja, jis yra labai priklausomas nuo demokratijos. 
Taigi pragmatizmui būdingi ir demokratijos trūkumai, iš kurių 
didžiausias yra grėsmė, kurią kelia nekontroliuojama daugumos 
valdžia, kai ta dauguma elgiasi neprognozuojamai. 

Ši problema, kuri siekia Amerikos respublikos išrakas, paska- 
tino nemažai įžvalgių pastabų apie demokratinės valdžios prigim- 
tį. Savo garsiajame veikale Federalistas Nr. 10]Jamesas Madisonas 
labai aiškiai atskleidė dilemą, susijusią su tuo, kad daugumos 
egzistavimas didžiausią grėsmę kelia jos pačios politinei siste- 
mai. Iš pradžių Madisonas aptarė grupuotes (factions), kurias jis 
apibūdino kaip grupes, veikiančias prieš kitų teises, o žvelgiant 
plačiau - prieš visumos interesus. Mažumos grupuotės gali kelti 
sumaištį, tačiau, pasak įžvalgaus Madisono pastebėjimo, tik 
daugumos grupuotės gali padaryti nepataisomą žalą respublikos 
valdžiai, nes tik jos gali perimti valdžios institucijų kontrolę. Ma- 
disonas matė dvi galimas išeitis iš šios padėties: pašalinti priežas- 
tis, del kurių susidaro dauguma, arba kontroliuoti tos daugu- 

mos galią. Kadangi, Madisono nuomone, kaip tik laisvė paskati- 
nanti tas aistras ir interesus, dėl kurių susiformuoja dauguma, 
pirmąjį variantą jis atmetė kaip vaistą, kuris yra blogesnis už pa- 
čią ligą, ir savo dėmesį sutelkė į tos „ligos“ padarinių kontrolę!?. 

Madisono supratimu, daugumos problemą galima sėkmingai 
išspręsti pasitelkus konstituciją (kuri tuo metu buvo rengiama 
ratifikacijai), nes jos dėka valdžia turi galimybę tapti demokra- 
tiškesnė ir atstovauti įvairioms visuomenės grupėms; tuo sumažė- 
tų tikimybė, kad kokia nors grupė įgis nekontroliuojamą daugu- 
mos galią'“. Remdamasis konstitucijos sudarytojais, kurie politi- 
ką vertino kaip problemą ir buvo pasiryžę sukurti priemones prieš 
savavališką naudojimąsi valdžia, Madisonas drąsiai pareiškė, kad 
„nežabotų ambicijų kontrolei būtina panaudoti tokias pat ambi- 
cijas“. „Galbūt tokias priemones galima įvertinti kaip pastangas 
atspindėti žmogiškąją prigimtį“, teigė jis, tačiau „kas gi yra val- 
džia, jeigu ne pats ryškiausias žmogiškosios prigimties atspin- 
dys?“!" Siūlymai panaudoti ambicijas ir konkurenciją kaip prie- 
mones prieš piktnaudžiavimą valdžia iš dalies yra pateisinami, 
tačiau tuo pat metu tai pakirto ir amerikiečių pasitikėjimą visuome- 
nės gyvenimo sritimi, kurioje būtų galima aptarinėti kolektyvi- 
nius tikslus. 

XIX amžiaus ketvirtajame dešimtmetyje lankydamasis Jungti- 
nėse Valstijose, Alexis de Tocgueville daugumos keliamą grėsmę 
vertino kitaip nei revoliucinė karta. Jo nuomone, toje šalyje ne- 
kontroliuojama ir galinga dauguma iš individo atėmė galimybę 


5 Federalist No. 10// Kn. Edward Mead Earle, ed. The Federalis. - New York. — 
P. 54-59. (Pirmąkart išspausdinta 1787-1788.) 

'6 Tai tapo pagrindu politinio mokslo pliuralizmui; apie tai žr. David B. Truman. 
The Governmental Process: Political Interests and Public Opinion. - New York, 
1951. Šio pliuralizmo nevertėtų maišyti su Horace Kallen, kuri rašė šio amžiaus 
trečiajame dešimtmetyje, kultūriniu pliuralizmu. Apie tai žr. str. John Higham. 
„Ethnic Pluralism in Modern American Thought“ // Kn. Send These to Me; Im- 
migrants in American Life. — Baltimore, 1984. Žr. taip pat James A. Banks. „Mul- 
ticultural Education; Characteristics and Goals“ // Kn. Banks and Cherry A. McGee 
Banks, eds. Multicultura! Education: Issueos and Perspectives. —- Boston, 1989. — 
P. 7-11. 

!" Earle, ed. Federalist. - P. 337. Taip par žr. diskusiją 4 skyriuje. 

veikti nepriklausomai, nes ji nepastebimai skatino amerikiečius 
prisitaikyti prie daugumos skonio ir priimti jos etines, politines 
ir filosofines pažiūras. Tocgueville aprašytoji visa apimanti, ta- 
čiau nematoma daugumos tironija gerokai pranoko bet kokios 
absoliutinės monarchijos pastangas valdyti individą. Nors ame- 
rikiečiai didžiavosi savo laisve ir autonomija, kaip pažymėjo Toc- 
gueville, patys to nesuvokdami jie susitaikė su ribotu aspiracijų 
spektru ir vietoj tikros (nors ir emocinių pavojų kupinos) nepri- 
klausomybės nuo „bandos“ pasirinko psichologinį komfortą, kurį 
teikia lygios sąlygos!*. 

Abi minėtosios interpretacijos yra susijusios su žinojimo kū- 
rimo, išbandymo ir platinimo demokratinėje visuomenėje pro- 
blema. Be to, jos atskleidžia pavojų, kuris yra susijęs su tuo, jog 
pragmatizmas visiškai pasikliauja visuomenės sugebėjimais ana- 
lizuoti žinojimo kūrimo aplinkybes. Madisonas nerimavo, kad 
daugumos grupuotės, besinaudodamos daugumos teise, nepamin- 
tų individo teisių, o Tocgueville baiminosi, kad daugumos nuo- 
monė neužgožtų individo noro peržengti nusistovėjusių normų 
ribų — ir vienas, ir kitas padarinys būtų ypač nepalankus origina- 
liai mokslinei veiklai. Amerikos rasinių santykių istorija visiškai 
patvirtina jų būgštavimus. Baltieji amerikiečiai juodaodžių aržvil- 
giu dažnai elgdavosi kaip dauguma, kuri pasitelkia tiek smurtą, 
tiek formalius įstatymus tam, kad apribotų mažumos galimybes 
naudotis savo teisėmis. Šiais laikais iškilo nauja, nors ir mažes- 
nė, grėsmė individo laisvei - politinio korektiškumo politika, 
kuria siekiama apsaugoti mažumas ir joms skirtas programas nuo 
galimų iššūkių (kaip pavyzdį galima paminėti universitetų va- 
dovybių pastangas apriboti diskusijas, kurios yra tiesiogiai su- 
sijusios su mažumų studentų problemomis). Politinio korek- 
tiškumo kritikai visiškai pagrįstai pabrėžia pavojų, susijusį su 
visuomeninių diskusijų apribojimu, nes gyvai ir atvirai reiškiamų 
nuomonių suvaržymas kelia grėsmę kaip tik toms demokratinėms 
tradicijoms, kurioms tarnauti ir buvo sukurta pozityviosios dis- 
kriminacijos programa. 


8 Alexis de Tocgueville. Democracy in America. - New York, 1835. 

Politiniam korektiškumui būdingas perdėtai globėjiškas po- 
žiūris į žmones — šios politikos šalininkų nuomone, tam tikros 
visuomenės grupės yra per daug pažeidžiamos, kad jų problemas 
būtų galima viešai ir išsamiai analizuoti. O politinio pliuralizmo 
doktrinos šalininkai neatsižvelgia į tai, kad demokratinėje visuo- 
menėje sprendimai paprastai yra priimami po išsamių diskusijų. 
Abi šios pozicijos tik komplikuoja žinojimo ugdymo problemas 
demokratinėje visuomenėje. Vadovaudamiesi prielaida, kad visą 
visuomeninę politiką nulemia derybos tarp atskirų interesų gru- 
pių, pliuralistai įtreisina konkurenciją dėl visuomeninių išteklių. 
Kaip tik tai ir yra tikrasis reliatyvizmas, kadangi tokiomis sąly- 
gomis „tiesa“ priklauso laimėtojams. Betgi egzistuoja ir visiškai 
priešinga visuomenės samprata, kai įstatymų leidėjai turi kon- 
krečių asmeninių tikslų, tačiau drauge išlieka dėmesingi visuoti- 
nei gerovei. Tai įmanoma tik tuo atveju, jeigu visuomenėje vy- 
rauja palanki moralinių vertybių visuma. Kaip rodo Madisono 
ir Tocgueville kritinė analizė, Amerikos diskurse gana anksti įsi- 
vyravo įsitikinimas, kad neįmanoma susitarti dėl to, kas yra visu- 
mos gerovė. Dar skeptiškiau amerikiečiai vertino samprotavimus 
apie visuomenės gerovę, kuri neapsiriboja atskirų grupių nauda; 
tokia nuostata juos pastūmėjo į nuožmią interesų grupių konku- 
renciją, savotišką rankų lenkimo taktiką, kuri malšino diskusiją 
ir ribojo galimybes tų, kurie nesugebėjo prasiveržti prie derybų 
stalo. Taip pragmatizmas, pabrėžiantis išsamią pretenzijų į tiesą 
analizę, suteikė loginį pagrindą visuomeninėms diskusijoms, ta- 
čiau pragmatizmo šalininkai praktiką vertino labiau už teorinius 
principus, todėl demokratija liko neapsaugota nuo galimų dau- 
gumos intrigų ir tironijos, jau nekalbant apie netiesioginę tur- 
tingų interesų grupių įtaką. 

Tarp demokratijos ir istorijos visada egzistuoja tam tikra įram- 
pa. Tautos dažnai pasitelkia istoriją tam, kad ji padėtų formuoti 
nacionalinės tapatybės jausmą; taigi solidarumą skatinantys pa- 
sakojimai yra supriešinami su atvirais moksliniais tyrimais, ku- 
rie gali išsklaidyti kruopščiai puoselėjamas iliuzijas. Todėl yra 
itin svarbu išsiaiškinti, kokiems tikslams turėtų tarnauti istori- 
ja — sukurti pageidaujamą praeitį, net jeigu ji ir neatitinka tikro- 

vės, ar pasitelkiant sudėtingesnę, o kartu ir tikslesnę interpreta- 
ciją siekti išsilaisvinančios tiesos, — kad ir kaip tai būtų skaus- 
minga? Kaip išeitį iš šios situacijos skeptikai siūlo atsisakyti iš 
karto visų tiesų. Tačiau tuo jie ignoruoja tai, kad žmonėms yra 
būdinga bendra žinojimo patirtis — įsivaizduokite žmonių pasi- 
piktinimą, kai kas nors mėgina netiksliai pavaizduoti praeitį, kuri 
dar yra gyva jų atmintyje. Jeigu tiesa yra chameleonas, tai kas gi 
nulemia tokią aistringą žmonių reakciją? 

Atkakliai ir sąžiningai atkurdami praeities paveikslą, istorikai 
labai prisideda prie ilgalaikių demokratinės visuomenės tikslų. 
Istorikai skatina visuomenės demokratizavimą, nes į viešumą jie 
iškelia tokius istorinius paminklus, apie kuriuos buvo ilgai nu- 
tylima. Savo istoriją turinti visuomenės grupė įgyja galios nepai- 
sant to, kokiais tikslais ji panaudoja praeitį - siekdama įtvirtinti 
savo teises ar įgyti pripažinimą tų galingų grupių, kurios kontro- 
liuoja visuomenines diskusijas. Istorija ne tik atspindi praeitį; ji 
reikšminga kaip diskursas, kuriuo perskirstoma įtaka ir interesai. 
Istorinės interpretacijos tam tikra prasme išlieka tik kaip perei- 
namojo laikotarpio ataskaitos, nes žmogaus patirties neįmano- 
ma visapusiškai aprėpti. 

Neseniai turėjome progą įvertinti, kaip istorijos mokslas for- 
muoja visuomenės nuomonę apie konkrečią šių laikų problemą. 
1992 metais Aukščiausiasis Teismas svarstė Pensilvanijos abortų 
įstatymo konstitucionalumą. Teismui buvo pateikta trumpa Abortų 
Amerikoje istorija, kuri apžvelgė amerikiečių reakciją į nepagei- 
dautinus nėštumus per daugiau negu trijų šimtų metų laikotarpį. 
Šis istorinis šaltinis pateikė aiškių įrodymų, kad Jungtinėse Vals- 
tijose abortai buvo praktikuojami be didesnių apribojimų iki pat 
XIX amžiaus pabaigos, kai visuomenėje prasidėjo aktyvi kampa- 
nija prieš abortus. Šiuo atveju informacija apie atitinkamą praei- 
ties aspektą leido naujai pažvelgti į egzistuojančią problemą. Isto- 
rinis žinojimas pasirodė naudingas, nes atgaivino suvokimą apie 
ryšį su praeitimi ir joje gyvenusiais žmonėmis. Staiga šiuolaikinių 
problemų našta palengvėjo, įsisąmoninus paprastą tiesą — kad ir 
ką žmonės darytų, jie nėra pirmieji ir tikriausiai ne paskutiniai, 
sprendžiantys panašias žmonėms iškylančias problemas. 

Ši didaktinė istorijos funkcija buvo pripažįstama nuo seno. Dar 
Voltaire teigė, kad istorija — tai filosofija, kuri moko pateikdama 
pavyzdį. Daug rečiau yra kalbama apie tai, kas nutinka žlugus 
nusistovėjusiam sutarimui nacionalinės istorijos klausimais, kaip, 
pavyzdžiui, tai atsitiko paskutiniais TSRS gyvavimo metais. Sovie- 
tiniai istorikai taip vergiškai tarnavo valstybei, kad savo darbuose 
beveik nesirėmė plačiai žinomais dokumentais apie Rusijos revo- 
liuciją ir jos padarinius. Įsivyravus viešumo politikai atsirado ga- 
limybė palyginti oficialias sovietines istorijas su vakarietiškomis 
tų pačių įvykių interpretacijomis. Žinodamas, kad sovietinės ir 
vakarietiškosios versijos smarkiai skiriasi, Michailas Gorbačiovas 
uždraudė oficialiąją istoriją dėstyti mokyklose iki tol, kol bus su- 
kurtos naujos istorijos. Paskui jis drąsiai atšaukė Tarybų Sąjun- 
gos nacionalinius aukštųjų mokslų istorijos egzaminus, su 
nuostabą keliančiu atvirumu teigdamas, jog nėra prasmės tikrin- 
ti, kaip studentai įsisąmonina melą. Čia ryškėja ryšys tarp tiesos 
ir reikšmingumo principo — kad ir kaip skeptikai stengtųsi su- 
menkinti istorinės tiesos galimybę, jos privalumai paaiškėja tik 
tada, kai ji yra supriešinama absoliučiai neteisybei. 

Vakaruose „partinės linijos“ istorija yra siejama su totalitari- 
nėmis visuomenėmis, tačiau kai pažeidžiama pusiausvyra tarp 
tradicinių interpretacijų ir atvirų tyrinėjimų, netgi akademinės 
laisvės sąlygomis iškyla nemažų problemų. Tai buvo labai aki- 
vaizdžiai pademonstruota minint Prancūzijos revoliucijos dviejų 
šimtų metų sukaktį — tik šiuo atveju krizę sukėlė ne politinė, o 
akademinė ortodoksija. Diskusijos apie 1789 ir 1793 metų re- 
voliucinių įvykių priežastis ir pobūdį taip įkaito ir įgijo tokį pla- 
tų atgarsį visuomenėje, kad tais metais Prancūzijos švietimo sis- 
temos vadovybės nurodė klausimų apie Prancūzijos revoliuciją 
neįtraukti į vidurinės mokyklos istorijos egzaminų užduotis. 

Tarybų Sąjungos ir Prancūzijos pavyzdžiai yra panašūs tuo, 
kad abiem atvejais revoliucija suvaidino lemiamą vaidmenį 
kuriant šiuolaikinę valstybę. Todėl atsiradus abejonių dėl tų 
didingų įvykių istorinių interpretacijų, iškyla pavojus kolekty- 
vinei tautos tapatybei. Jungtinių Valstijų atveju valstybės pagrin- 
du tapo idealai, kurie leido pateisinti nepriklausomybės siekius, 

o paskui suvienyti užkariautoje žemėje besikuriančius persikė- 
lėlius. Šalies ideologai pripažino įvairovės privalumus ir patvirtino 
visuomenės atvirumo idėją, tačiau toli gražu jos neįgyvendino 
tikrovėje. Drauge pragmatiškieji amerikiečiai, dar net neturėdami 
filosofinio pagrindo savajam pragmatizmui, išplėtojo demokra- 
tines tradicijas, kurios skatino eksperimentavimą, išradingumą 
ir švietimo iniciatyvas. Praėjus šimtui metų buvo suformuota 
formali pragmatizmo teorija, pagrįsta atviros respublikos nor- 
momis, pilietine tradicija bei atsidavimu gamtos pažinimui, o 
kartu ir mokslo tiesai. Šiandien demokratinė šalies doktrina bei 
pragmatinė tradicija yra pagrįsta sutarimu dėl tikrovės vertini- 
mų bei galimybe siekti bendrų tikslų. 


Mulrikultūralizmo ateitis 


Demografiniai Amerikos visuomenės pokyčiai ir kaip visada gy- 
vybingi etniniai skirtumai leidžia vis aiškiau suvokti, kad išskir- 
tinis europietiškos kultūros viešpatavimas Jungtinėse Valstijose 
jau baigėsi; jį galima priskirti konkrečiam praeities laikotarpiui, 
tarkime, nuo 1676 iki 1992 metų (juolab kad baigiamoji data 
gražiai sutampa su Kolumbo atradimo keturių šimtų metų ju- 
biliejumi). Šiais laikais nebekyla abejonių dėl būtinybės plėtoti 
daugiakultūrinę Amerikos praeities sampratą; iškyla tik vienas 
klausimas, - kaip tai reikėtų daryti. Dėl to šiuolaikinėse diskusi- 
jose nacionalinės istorijos klausimais neišvengiamai kyla įtam- 
pa — nepaisant to, ar būtų kalbama apie multukultūralizmą, ar 
apie bendro naratyvo paiešką. Ginčai dėl socialinės ir politinės 
istorijos privalumų ir pastangos kurti pasakojimus, kurie skatin- 
tų moksleivių savigarbą, dabar sukelia aistras, paprastai užsilieps- 
nojančias antikomunistinių kampanijų ar sekso skandalų metu. 

Kraštutiniai multikultūralistai išaukština visuomenės fragmen- 
tacijos privalumus. Istorija jiems tapo priedėliu prie „tapatybių 
politikos“ (identity politics), kuria siekiama pertvarkyti politines 
jėgas atsižvelgiant į etnines, socialines ir lytines rinkėjų tapaty- 
bes. Kadangi istorijai yra būdinga politinė - dažnai propagandi- 

nė - funkcija, tai, pasak kai kurių aktyvistų, kiekviena visuome- 
nės grupė turėtų perrašyti istoriją iš savo pozicijos ir tuo įtvirtinti 
savo praeitį. Anot jų, nacionalinė tapatybė yra chimera, kurią su- 
kūrė elito atstovai, siekdami kitoms visuomenės grupėms įdiegti 
jiems priimtiną šalies sampratą. Šią poziciją itin karštai palaikė 
kai kurie iš Afrikos kilusių amerikiečių bendruomenės atstovai. 
Templio universiteto iš Afrikos kilusių amerikiečių studijų de- 
partamento vadovas Molefi Kete Asante inicijavo nacionalinę kam- 
paniją, kurios tikslas - mokyklose įdiegti tokią afrocentristinę mo- 
kymo programą, kuri pabrėžtų afrikiečių įnašą į Vakarų kultūrą 
ir Afrikos kilmės amerikiečių įnašą į Jungtinių Valstijų istoriją. 

Nedaug kas nesutiktų su Asante, kai šis teigia: „jeigu iš Afri- 
kos kilusių amerikiečių vaikui būtų aiškinama apie mūsų afri- 
kiečių protėvių kovų reikšmę, tai jų pačių gyvenime vėl atsirastų 
tikslas ir vizija“'?. Nors afrocentrizmą Asante apibūdina kaip 
„pagrįstą, nehegemoninę poziciją“, kurios šalininkai pasisako už 
„teisingą ir tikslią istoriją“, jis taip pat tvirtina, kad multikultū- 
rinėje mokymo programoje turi būti aiškiai nurodyta, kad „iš 
Afrikos kilusiems žmonėms nieko nėra svarbiau už Afriką“. Tuo 
pačiu metu Asante siekia revizuoti visus Vakarų istorinius šalti- 
nius — jis teigia, kad graikų filosofija ir menas kilo Afrikoje ir 
kad Afrikos civilizacija yra senesnė už visas kitas civilizacijas“??. 
Tokie pareiškimai kelia nerimą, nes susidaro įspūdis, jog siek- 
dami išugdyti vaikų, — apie kurių protėvius taip ilgai nebuvo 
kalbama Amerikos istorijos vadovėliuose, — pasididžiavimą sa- 
vosios visuomeninės grupės tradicijomis, Asante ir jo sekėjai ska- 
tina sąmoningai iškreipti praeitį. 

Istorija, dėstoma Jungtinių Valstijų mokyklose, tapo naciona- 
line problema kaip tik dėl to, kad imta smarkiai abejoti nusisto- 
vėjusiomis nuomonėmis apie Amerikos kultūrinį pranašumą. 
Naujojo judėjimo atstovai, kurių pastangomis klasinės, rasinės 
ir lyčių santykių problemos buvo perkeltos į šalies mokyklas, 


9 Molefi Kete Asante. „The Afrocentric Idea in Education“ // Journal of Negro 
Education, 60 (1991): 170-180. 
2 Ten par. - P. 177, 172, 178. 

ėmėsi negailestingai analizuoti savišlovos kupinas Amerikos isto- 
rijos versijas, kurias propaguoja patriotais apsiskelbę senesniosios 
kartos atstovai. Tradicionalistai greitai nustatė, kad jų vertybėms 
grėsmę kelia istorijos knygos, kuriose pašiepiama vieningos tau- 
tos idėja ir kritiškai vertinamas Amerikos individualizmas, o drau- 
ge ir konkurencinė Amerikos kapitalizmo dvasia. Jie taip pat 
griežtai kritikuoja politinį korektiškumą —- tai, ką jie ironiškai 
apibūdina kaip tam tikrą reglamentuotą užuojautą šalies mažu- 
moms ir moterims. 

Tačiau poleminėse diskusijose apie Amerikos istorijos dėstymą 
iškyla anaiptol ne tik politinio korektiškumo problemų. Įvairios 
visuomenės grupės — dauguma kurių pastaraisiais metais tapo vi- 
siškai politizuotos — dabar ne be pagrindo siekia kontroliuoti tau- 
tos atmintį. Didėjanti moterų ir juodaodžių gyventojų politinė 
įtaka bei stiprėjantis etninis lojalumas tarp išeivių iš Europos, Azijos 
ir kitų Amerikos valstybių kaip niekada išryškino faktą, kad Jungsi- 
nese Valstijose esama labai skirtingų — ir kartais tarp savęs nesuta- 
riančių — visuomenės grupių. Amerikos visuomenėje gausu ne tik 
įvairių etninių grupių, į kurias būtina atsižvelgti kuriant iš tiesų 
demokratišką mokymo programą, bet ir nuomonių apie mokymo 
programos reformą. Multikultūralizmo šalininkų nuomonių spek- 
tras yra išties platus, pradedant nuo afrocentristų, kurie reikalauja 
esminių reformų, iki tų, kurie yra pasirengę be didesnių svarsty- 
mų priimti jiems siūlomą naują mokymo medžiagą. 

Renkami pareigūnai vaidina lemiamą vaidmenį kovoje dėl mo- 
kymo programų. Turėdami įgaliojimus nuspręsti, kokia istorija 
bus dėstoma mokyklose, jie neišvengiamai diktuoja savąją pi- 
lietiškumo sampratą. Tačiau nei valdžios sluoksniuose, nei aka- 
deminiame pasaulyje, nei švietimo institucijose nebeegzistuoja 
bendra nuomone apie tai, kas yra tauta. Savi ir svetimi, mokyklų 
priežiūros institucijos ir mokyklų tarybos, tėvų komitetai ir mo- 
kytojai varžosi tarp savęs, nes įžvelgia galimybę savaip perrašyti 
amerikiečių tautos istoriją. Įvairios bendruomeninės grupės rei- 
kalauja perteikti skirtingas istorines tiesas ir teisėtai varžosi dėl 
privilegijos apibrėžti nacionalinę tapatybę. Azijos amerikiečiai, 
ispaniškai kalbantys amerikiečiai, homoseksualistai ir moterys 

pasekė Afrikos amerikiečių pavyzdžiu ir stojo į kovą dėl istorijos 
vadovėlių, o krikščioniškieji fundamentalistai visomis išgalėmis 
siekia cenzūruoti knygas, kuriose kvestionuojami jų religiniai įsi- 
tikinimai. Tiesą sakant, tokioje vaidingoje aplinkoje gana pavo- 
jinga rašyti bet kokį istorinį tekstą. 

Kai yra kalbama apie pastaraisiais metais vykusią Jungtinių 
Valstijų istorijos fragmentaciją, turima galvoje ne tai, kad pati 
praeitis buvo gana nesudėtinga, tačiau tai, kad buvo supapras- 
tinta istorija, pasakojanti apie šalies praeitį. Lėtai ir skausmingai 
atsisakydami tokios istorijos versijos ir su ja susijusios tautos sam- 
pratos, istorikai imasi kurti naują naratyvinę struktūrą. Vadovė- 
lių autoriai, kaip ir despotiškos valdžios, gali pasistengti, kad 
žmonės „išnyktų '; tačiau tai netrunka ilgai, nes nuslėptieji pra- 
eities paminklai — visuomenės metraščiai, privatūs dokumentai 
ir žodinė tradicija — vis dėlto išlieka ir sužadina kitos tyrinėtojų 
kartos susidomėjimą. Išsami nacionalinė istorija dabar turėtų būti 
vertinama ne kaip viena iš galimybių, kurią gali pasirinkti šalies 
švietimo sistemos vadovybė, o kaip kultūrinis imperatyvas. Ty- 
rimų rezultatų ar skirtingų visuomenės grupių fragmentai neiš- 
vengiamai priklauso nuo tos visumos, kurios atžvilgiu juos gali- 
ma laikyti fragmentais. Visapusiška ir išsami Amerikos istorija 
gali atskleisti tokią priklausomybę. 

Šių gana bendrų samprotavimų prasmė paaiškės trumpoje 
apžvalgoje apie tai, kaip iš Afrikos kilę amerikiečiai buvo vertina- 
mi istorijos veikaluose. Šį pasakojimą derėtų pradėti nuo to, kad 
XIX amžiuje amerikiečių tauta buvo visuomeninio diskurso centre. 
Tauta - antropomorfizuota būtybė, turinti asmeninių bruožų ir 
kupina didingų tikslų — vaidino pagrindinį vaidmenį Jungtinių 
Valstijų istorinėje dramoje, kuri buvo dėstoma ištisoms studentų 
kartoms. Tipiška nacionalinė istorija, — kurią šio amžiaus pra- 
džioje šiek tiek pakoregavo pažangiųjų darbai apie klasių kon- 
fliktą, o vėliau Perry Millerio reabilituotųjų puritonų istorija, — 
pasakojo apie sėkmingą politinės laisvės ir ekonominės gerovės 
plėtotę nuo revoliucijos iki šių laikų. Nepaisant to, kad jau 
1619 metais pirmieji juodaodžiai atvyko į Anglijos kolonijas Ame- 


rikoje, istorijos vadovėliuose apie juos beveik nebuvo užsimena- 

ma. Praėjus dviem su puse amžiaus jų išlaisvinimas iš vergovės 
cariamai sukilnino Pilietinio karo žiaurumus, tačiau patys išlais- 
vintieji vėl buvo nustumti į šalį. Šis epizodinis dėmesys verčia 
prisiminti ironišką britų istoriko George Unwino komentarą, kad 
Anglijos istorijoje apie vergovę buvo prisiminta tik ją panaiki- 
nus. A fortiory tai tinka ir Jungtinėms Valstijoms. 

Istorikams dažnai galima pateikti kaltinimą, kad dabartį jie 
perkelia į praeitį, šiai priskirdami tas dabarties problemas, kurios 
anksčiau apskritai neegzistavo. Afrikos amerikiečių istorijoje yra 
priešingai; kai istorikai ėmė tirti vergų gyvenimo Chesapeake* 
apylinkėse detales ir laisvųjų juodaodžių bendruomenes Pietų 
miestuose, jie atrado istorijas, kurios iki tol paprasčiausiai buvo 
neskelbiamos. Ištisus šimtmečius baltieji amerikiečiai slėpė 
duomenis apie juodaodžius, o jų patirčių neįtraukė į nacionali- 
nę istoriją. Tuo atmintis buvo formuojama pagal psichologinius 
poreikius tų baltaodžių šalies gyventojų, kuriuos kankino gilus 
vidinis konfliktas dėl savojo rasinio priešiškumo. Thomas Jef- 
fersonas, kuris labai savitai išreiškė sunerimusią baltųjų rasizmo 
dvasią, aiškino, kodel išlaisvintieji vergai ir jų buvusieji šeimi- 
ninkai niekada negalėjo kartu gyventi taikoje: jų santykius tem- 
dė „giliai įsišakniję baltųjų amerikiečių prietarai bei niūriausi 
juodaodžių atsiminimai apie jų patirtas skriaudas *!. 

Baltuosius amerikiečius, - kurie buvo padalyti į šiauriečius ir 
pietiečius po to, kai porevoliucinėje epochoje šiaurinėse (nuo 
Masono-Dixono linijos) valstijose buvo panaikinta vergovė, — 
paradoksaliai iš naujo suvienijo baimė, kurią jiems kėlė po Pi- 
lietinio karo išlaisvintieji Afrikos amerikiečiai. Nebegalėdami 
išvaryti jų iš savo tarpo, kaip tai norėjo padaryti Jeffersonas, nau- 
josios nacionalinės bendruomenės ideologai pasistengė, kad jie 
taptų nematomi??. Dauguma mokslininkų susitaikė su tokia pa- 


* Chesapeak — miestas šalies rytuose prie to paties pavadinimo įlankos, į kurią 
buvo plukdomi laivai su vergais. 

*! Thomas Jefferson. Notes on the State of Virginia, ed. William Peden. - Chapel 
Hill, 1955. - P. 138. 

** Vaizdingai apie šią problemą rašoma kn. Ralph Ellison. The Invisible Man. — 
New York, 1955. - P. 29. 

dėtimi ir laikėsi savotiško tylėjimo įžado, tuo tarsi patvirtinda- 
mi Louis Hartz teiginį, kad Amerikos istorikai buvo „ribotų so- 
cialinių pažiūrų amerikiečio mokslingas atspindys“. Šiuo atve- 
ju naratyvo įtaka istorinei interpretacijai yra ypač akivaizdi. Kol 
istorijos rašytojai pasakojo tik apie įgimtąsias teises ir demokra- 
tinio valdymo pažangą, apie kolektyvinius trūkumus negalėjo būti 
nė kalbos, — nebent tie trūkumai būtų buvę iškart atitaisomi. 
Apie purvinus ir išvargusius darbininkus, dirbančius dvidešimt 
keturių valandų trukmės pamainose, istorijos knygose buvo kal- 
bama tik po to, kai profsąjungų judėjimas pasiekė laimėjimų Nau- 
jojo kurso* programos kontekste. Moterys istoriniuose tekstuo- 
se pasirodė dėl savo ilgos ir atkaklios kovos dėl balsavimo teisės; 
tačiau kaip tik dėl to, kad nacionalinė tapatybė buvo susieta su 
sėkmingu laisvės ir lygybės principų įgyvendinimu, nacionali- 
nės istorijos sergėtojai negalėjo viešai prabilti apie vergovę ir jos 
paliktą rasinių prietarų naštą. 

Baltųjų amerikiečių niekas netrikdė labiau nei vergovė, nes jų 
politinė tapatybė buvo pagrįsta įgimtosios žmogaus laisvės dok- 
trina bei įsitikinimu, kad Kūrėjas žmogui suteikė tam tikrų įgim- 
tųjų teisių. Europiečiai savo istorijose vergovę galėjo pavaizduo- 
ti kaip barbarišką reiškinį, kurį skatino XVII ir XVIII amžiuose 
ekonominė konkurencija tarp Atlanto vandenyno baseino šalių; 
o Jungtinėms Valstijoms vergovė tapo košmaru, kurį buvo links- 
tama paneigti, o ne tinkamai įvertinti. Nors panaikinus vergovę 
didžioji neteisybė buvo įveikta, tačiau Afrikos amerikiečiai bei 
jų problemos greitai išblėso iš nacionalinės sąmonės, nes po ver- 
govės eros prasidėjo segregacijos epocha, o po to segregaciją Pie- 
tuose pakeitė išlaisvintųjų vergų skurdas Šiaurės miestuose. 

Kaip teigė Mary Douglas, siekiančios išlikti tautos formuoja 
piliečių supratimą apie praeitį; jos priverčia savo narius užmiršti 
įvykius, neatitinkančius jos teigiamo įvaizdžio, ir palaiko tuos 
prisiminimus, kurie atitinka tą įvaizdį“. Tokios pastangos kon- 


3 Louis Hartz. The Liberal Tradition in America: An Interpretation of American 
Political Thought since the Revolution. - New York, 1955. - P. 29, 

* Mary Douglas. How Institutions Think. — Syracuse, 1986. - P. 112. 

4 Mary Douglas. How Institutions Think. - Siracuse, 1986. - P. 112. 

troliuoti kolektyvinę atmintį neišvengiamai meta iššūkį tiems, 
kurie yra pasiryžę atskleisti išsamų praeities vaizdą. Ironiška yra 
tai, kad turbūt kaip tik atstumtieji Afrikos amerikiečiai gali 
geriausiai suprasti Europos amerikiečius, kadaise atkakliai sieku- 
sius sukurti nacionalinių ištakų istoriją. 1776 metais* išaukštinę 
Jungtinių Valstijų vietą istorijoje, amerikiečių tautos ideologai 
siekė suteikti kolektyvinę tapatybę atsiskyrusiam ir pažeidžiamam 
Europos visuomenės fragmentui ir drauge įleisti ideologines šaknis 
svetimoje užkariautoje Naujojo pasaulio žemėje. Tad šiuolaiki- 
nių Afrikos amerikiečių siekiai savo vaikams suteikti afrocentris- 
tinį išsilavinimą primena imperatyvus, kuriais Europos ameri- 
kiečiai vadovavosi XIX amžiuje ir nemažą XX amžiaus dalį. 
Istorijoje amerikiečiai buvo linkę verčiau veidmainiauti nei 
nugrimzti į cinizmą. Kai jiems teko pasirinkti, ar atsisakyti savo 
ištikimybės aukščiausiems Nepriklausomybės deklaracijos idea- 
lams, ar gyventi patiriant įtampą, kurią sukelia idealo ir tikrovės 
neatitikimas, dauguma nusprendė likti naiviais idealistais, kaip 
juos pavadino kai kurie užsieniečiai. Amerikiečiai netapo „žlugu- 
sių vilčių cinikais“ ir buvo linkę ignoruoti savo veidmainystės 
įrodymus, arba elgėsi dar blogiau - kaltino ir niekino tuos, kurie 
nukentėjo dėl jų klaidų. Šį prieštaravimą tarp nacionalinės 
įgimtųjų teisių filosofijos ir absurdiškų rasinių įsitikinimų šve- 
dų sociologas Gunnaras Myrdalas savo novatoriškame veikale 
pavadino amerikietiškąja dilema??. Labai gerai suvokdamas, kaip 
baltieji amerikiečiai juodaodžiams bendrapiliečiams priskiria visa 
tai, kas jiems patiems yra svetima, Myrdalas ėmėsi nagrinėti pir- 
miesiems iškilusią dilemą — leisti žlugti didelėms viltims ar su 
šaknimis išrauti rasinius prietarus. Drauge jis atsižvelgė ir į ne- 
blėstančią moralinių priesakų svarbą amerikiečių gyvenimui; jo 
nuomone, „šiurkščiai klydo“ tie, kurie manė, kad pasitikėjimą 
teisingumo ir tolerancijos principais galima lengvai sunaikinti““. 
Pilietinių teisių judėjimas, kuris po keliolikos metų trukusios 


“ Tais metais buvo paskelbta Nepriklausomybės deklaracija. — Vert. 

Gunnar Myrdal. An American Dillemma: The Negro Problem and Modern De- 
mocracy. - New York, 1944. 

2 Ten par. - P. 1028. 

kovos pasiekė, kad Pietuose būtų panaikinta segregacija, paro- 
de, kad Myrdalas buvo teisus. Šių laikų amerikiečiai, gyvenantys 
epochoje po septintojo dešimtmečio pilietinių teisių judėjimo, 
susiduria sų pagunda pasinerti į cinizmą. 

Socialiniai istorikai, kurie tapo gerokai akylesni po Antrojo pa- 
saulinio karo, atskleidė tai, apie ką taip ilgai nebuvo kalbama — 
įstabią ir kartu stulbinančią afrikiečių dramą Amerikoje. Viskas 
prasidėjo nuo „20 su viršum negrų..., nupirktų už geriausias ir 
palankiausias kainas“ iš olandų karo laivo Džeimstoune 1619 me- 
tais; Nepriklausomybės deklaracijos paskelbimo metu Amerikoje 
jau buvo pusė milijono vergų iš Afrikos, o Pilietinio karo išvaka- 
rėse juodaodžių gyventojų skaičius padidėjo iki 3 838 000 asme- 
nų“. Pasinaudodami revoliucinio laikotarpio metu atsivėrusiomis 
galimybėmis, laisvieji juodaodžiai amerikiečiai — iki 1810 metų 
greičiausiai didėjanti visuomenės grupė Jungtinėse Valstijose - pa- 
dėjo pagrindus povergovinio laikotarpio Afrikos amerikiečių ben- 
druomenei su jai būdinga bažnytine tradicija, atskirų jos narių 
profesine orientacija ir savanoriškomis asociacijomis*ė. Tačiau 
šioms Afrikos amerikiečių istorinės patirties detalėms neatsirado 
vietos nacionalinėje istorijoje, nes jos visiškai nederėjo su gražiu 
pasakojimu apie Amerikos demokratiją. Nepaisant visų vilčių, 
Jungtinės Valstijos tapo pažadėtąja žeme tik laisviems baltaodžiams 
vyrams — šią ne itin didingą tiesą XX amžiaus pabaigos amerikie- 
čiai galbūt pripažįsta tik del to, kad ši epocha jau eina į pabaigą. 

Naujai atskleistos Afrikos amerikiečių istorijos detalės dvejo- 
pai paveikė šiuolaikinį mąstymą: jos atgaivino supratimą apie 
tai, kad juodaodžių gyvenimai yra Amerikos praeities dalis, ir 
drauge suardė rišlią šalies pažangos istoriją, kurią propagavo kon- 
servatyvūs baltieji amerikiečiai. Kai istoriniuose pasakojimuose 
ėmė figūruoti Afrikos amerikiečiai, siužetas prarado savo aiškią 


"" John Rolfe laiškas serui Edwinui Sandys, 1620 m. sausio mėn. Susan Myra 

Kingsbury, ed. The Records of the Virginia Company of London. - Washington, D. 

C., 1933. - T. 3. - P. 241-248; U. S. Bureau of the Census. Historical Statistics of 
the Unired States, Colonial Times 10 1957. — Washington, 1960. - P. 756, 758. 

8 Ira Berlin. „The Revolution in Black Life“ // The American Revolution: Explora- 
tions in the History of American Radicalism, ed. Alfred Young. - Dekalb, III, 1976. 

kryptį, todėl dabar vientiso šalies likimo aprašymus pakeičia 
statistiniais apskaičiavimais grindžiami svarstymai apie skirtin- 
gų visuomenės grupių galimybes Jungtinėse Valstijose. Sociali- 
nės istorijos kritikai, — kurie sielojasi dėl to, kad dėmesys eilinių 
žmonių gyvenimams sumenkina didįjį Amerikos epą, - greičiau- 
siai nesuvokia, jog Jungtinėse Valstijose egzistuoja glaudus ryšys 
tarp istorijos ir nacionalinės tapatybės. Todėl tos patirtys, ku- 
rios iš esmės kertasi su pasakojimu apie Amerikos sėkmę, ne su- 
menkina tokias standartines istorijas, o jas sužlugdo. 

Įnirtinga tradicionalistų ir multikultūralistų kova dėl mokyk- 
lų vadovėlių primena tas emocines diskusijas, kurios įsiliepsnojo 
XX amžiaus septintajame dešimtmetyje, kai „Juodosios galios“ 
judėjimo (Black Power movement) atstovai ėmė kvestionuoti 
asimiliacijos tikslus??. Kaip savotišką tuometinės teritorinio se- 
paratizmo idėjos atgarsį galima vertinti šiuolaikinius reikalavi- 
mus sukurti atskirą mokymo programą, netgi atskiras mokyklas 
mažumų vaikams, kuriems esą gresia intelektualinė anglos 
priespauda. Smarkiai sudrumstę oficialiosios švietimo sistemos 
ramybę, afrocentristai XX amžiaus devintojo dešimtmečio vidu- 
ryje energingai užsipuolė asimiliacijos idėjas, kurios yra ideolo- 
ginis Amerikos valstybinių mokyklų pagrindas. 

Šiais laikais šalies koledžai ir universitetai tapo savotiškais dery- 
biniais centrais, kuriuose mėginama spręsti problemas, susijusias 
su tuo, kad mokyklas baigę jaunuoliai į universitetinius mies- 
telius atėjo kupini prieštaringų solidarumo ir priešiškumo jausmų. 
Kol tėvai, kad ir kokiam visuomenės sluoksniui jie priklausytų, 
suka galvas dėl to, kas darosi aplinkui, koledžuose besimokantys 
jų vaikai gyvena daugiakultūrinių įrampų kupinoje tikrovėje tarsi 
savotiški aštuoniolikamečiai veteranai, kuriems tiesiogiai teko pa- 
tirti pokyčius, susijusius su baltųjų įtakos mažėjimu, pervežimų 
politika**, skurdo feminizacija ir pašalpų bei subsidijų politikos 


» John Higham. „Multiculturalism and Universalism: A History and Critigue“ / 
/ American Ouarterly, 45 (June 1993). 

* dabar taip vadinami visi baltieji ne ispaniškos kilmės amerikiečiai. 

** angl. busing - pervežimų programa rasinei integracijai skatinti, kai vaikai iš 
gyvenamųjų vietų vežiojami į mokyklas kituose miestų rajonuose. — Vert. 

plėtra. Tačiau tai nėra vienos kartos problema, nes, kaip išmin- 
tingai pažymėjo Erikas Eriksonas, „jokios naujos kartos vertybės 
neatsiranda savaime; galbūt jos ir nėra aiškiai suformuluotos, 
tačiau jau glūdi si ankstesniosios kartos atstovų pasąmonė- 

.. Jaunesnioji karta atskleidžia tai, kas yra paslėpta vyresnio- 
S a vaikas atvirai išreiškia tai, ką tėvai slopina“??. 

Kaip rodo keturiolikos milijonų šalies koledžų studentų pa- 
tirtis, paveldėtos kultūros nėra visiškai izoliuotos. Kultūra nėra 
nei genetiškai paveldėta sistema, nei koks nors štampuojantis me- 
chanizmas; kultūra — tai neapibrėžta sankaupa įtakų, iš kurių 
kiekvienas individas, formuojantis savo autonomišką tapatybę, 
pasirenka tai, kas jam atrodo priimtina. Visapusiškos žinios, ku- 
rias įgyja XX amžiaus pabaigos studentai, griauna vaikystėje jiems 
nubrėžtas ribas. „Bet koks supratimas yra ribotas, — pažymėjo 
Johnas Highamas, - jeigu jis nėra pagrįstas žinojimu ir vertybė- 
mis, kurios į kiekvieną nagrinėjamą problemą leidžia pažvelgti 
daug plačiau“?!. Kad ir ko būtų mokoma pradinėse mokyklose, 
koledžai ir universitetai neišvengiamai atveria jaunų žmonių pro- 
tus. Kaip tik dėl to galima teigti, kad universitetinio lavinimo 
demokratizacijos procesai skatins pokyčius visoje visuomenėje, 
o asimiliacija į nacionalinę Amerikos kultūrą išliks viena iš rea- 
lių galimybių. Tuo pat metu pažymėtina, jog šalis nusipelno va- 
dovų, gerai suvokiančių, kad čia gyvena labai skirtingi žmonės, 
kurių galimybės, siekiai ir viltys toli gražu nėra tapačios. 

Kad ir kaip sudėtinga tai būtų, daugiakultūrinės Jungtinių 
Valstijų istorijos kūrėjai privalės įvertinti visas Amerikos žmo- 
nėms būdingas tapatybes, nes tik taip bus galima geriau suvokti, 
ką iš tikro reiškia priklausyti Amerikos demokratinei sistemai. 
Kai piliečiai reikalauja atsisakyti politikos, grindžiamos tautine 
ir lytine tapatybe, jie nepakankamai įvertina visuomenės suge- 
bėjimą suteikti tokioms kategorijoms lemiamą reikšmę vertinant 
atskirus tos Visuomenės narius. Be to, negalima užmiršti aplin- 
kybių, kuriomis nacionalinės institucijos įrvirtino skirtumus, tuo 


30 Cituojama iš Robert Dallek. The American Style of Foreign Policy: Cultural Poli- 
Hics and Foreign Affairs. - New York, 1983. — P. 248. 
31 Higham. „Multiculturalism and Universalism“. — P. 210. 

par metu skelbdamos universalius principus; priešingu atveju gali 
iškilti pavojus, kad Amerikos žmonės vėl mėgins ignoruoti da- 
barties trūkumus, vildamiesi, kad užsibrėžtieji moraliniai tikslai 
bus įgyvendinti ateityje. Todel šalies žmonės neturėtų skubėti 
peržengti praeityje nubrėžtų skiriamųjų linijų; pirmiausia būti- 
na visuotinai pripažinti multikultūralizmo idėjos svarbą ir vado- 
vautis išorinio sąžiningumo principu. Daugiakultūrė Jungtinių 
Valstijų istorija savaime neatsiras; tokiai istorijai sukurti reikės 
pasitelkti visos tautos valios pastangas. Pripažinimas, kad įvai- 
rovė yra neatsiejama ir gerbtina Amerikos gyvenimo dalis, gali 
sukelti susidomėjimą tokiais dalykais, kaip dialektiška įvairovės 
ir vienovės sąveika Jungtinėse Valstijose, diferenciacijos politika 
ir universalios vertybės, tolerantiškas šalies savivaizdis (se/f-:mage) 
ir sistemingos diskriminacijos faktai. 

Žinoma, apeliuoti į nacionalinę valią reiškia pripažinti, kad 
tauta egzistuoja kaip moralus subjektas. Amerikos visuomenės 
gyvenime tauta, kuri yra tarsi prakeiksmas kai kuriems multikul!- 
tūralistams, vis dėlto egzistuoja kaip galinga vienijanei jėga. 
Žmonės, kurie pabrėžia atskiros visuomenės grupės narių pa- 
sididžiavimą savimi, dažnai sumenkina nacionalinės savimonės 
reikšmę, tačiau abu šie dalykai yra glaudžiai susiję. Kaip tik tauta 
leidžia išlaikyti ir apsaugoti skirtingas tapatybes Jungtinėse 
Valstijose. O daugiakultūrinė diskusija prasminga tik suvokus, 
kad egzistuoja esminis ryšys tarp visumos, disponuojančios auto- 
ritetu, moraline jėga ir materialine gerove, ir atskiros grupės, kuri 
reikalauja savo dalies, savo vietos ir savo teisių toje visumoje. 

XX amžiaus pabaigos vakarietiškoji sąmonė itin skeptiškai ver- 
tina nuodugnaus suvokimo galimybę; šis skepticizmas tapo ne- 
atsiejamu visuomenės minties elementu. Šiais laikais visi pripa- 
žįsta, jog skirtingoms kultūroms būdingos skirtingos tiesos. Be 
to, dauguma žmonių labai nori pasirodyti esą kultūriniai relia- 
tyvistai. Jie suvokia, kad yra būtina gerbti — nors ir nebūtinai 
priimti — kitų žmonių vertybes ir pripažinti pakantumo svarbą. 
Jau XVI amžiuje rašytojas Montaigne teigė, kad „kiekvienam 
žmogui blogis yra tai, ko jis nesupranta“. Tačiau kitų kultūrų 
pažinimas jokiu būdu nesumenkina savosios kultūros galios ir 

autentiškumo, nebent kultūrinis imperializmas paneigtų socia- 
linių vertybių įvairovę, kaip tai dažnai atsitikdavo Vakarų istori- 
joje. Pagarba kitų žmonių vertybėms yra neišvengiamai susijusi 
su pasiryžimu sąžiningai įvertinti savosios grupės tiesas; Jungti- 
nese Valstijose tai prasideda nuo tapatybės pasirinkimo. 


Nematomų struktūrų galia istorijai 


Nors yra teigiama, kad tauta — tai įsivaizduotoji bendruomenė, 
besiremianti sunkiai apčiuopiamais ryšiais, tačiau, pavyzdžiui, 
apsilankius pašte, pas mokesčių inspektorių ar karinės prievolės 
pareigūną, greitai paaiškėja realus jos egzistavimas. Galbūt klijuo- 
damas pašto ženklą žmogus nesusimąsto apie savo nacionalinę 
tapatybę, tačiau žinios apie Amerikos kareivius tolimuose mūšio 
laukuose arba Nepriklausomybės dienos paradai padeda suvokti 
tautos esmę. Kiekvienas amerikietis, kuris prisimena Johno F. Ke- 
nedžio nužudymą 1963 metais, turbūt gerai žino, kad naciona- 
linio bendrumo jausmas gali būti itin stiprus. Kalbant kitais 
terminais, tautos egzistavimo apraiškos yra susijusios su visuma 
tradicijų ir įsitikinimų, kurie formuoja socialinę tikrovę. 

Istorija tapo moderniu mokslo dalyku, kai didieji teoretikai 
emė tirti bendrąsias nematomas struktūras, nulemiančias visuo- 
meninių transformacijų kryptį. Susidomėjimą įžymiais vyrais ir 
moterimis arba išskirtiniais įvykiais XIX amžiaus pradžioje pakei- 
tė dėmesys sisteminiams veiksniams, kuriais yra pagrįsta sociali- 
nių procesų struktūra. Marxo, Weberio ir Durkheimo pastan- 
gomis struktūros paieška tapo neatsiejama šiuolaikinės istorijos 
dalimi. Ir jie patys, ir jų šalininkai tikėjo, kad laikas turi kryptį 
ir kad visuomenę, kaip ir gamtą, sudaro susipynusios sistemos, 
kurias galima atskleisti pasitelkus mokslinio tyrinėjimo meto- 
dus. Šie struktūros tyrinėtojai smarkiai išplėtė istorinio žinoji- 
mo ribas: jie formulavo teorijas ir vykdė mokslinius tyrimus bei 
kūrė visa apimančias struktūras, į kurias buvo dėliojama gausy- 
bė pavienių praeities faktų; jie manė, kad tų struktūrų gyvybin- 
gumą palaiko universalūs kauzaliniai dėsniai. 

Kaip savotiškos pereinamojo laikotarpio ataskaitos, jų atradi- 
mai buvo įspūdingi, tačiau vis dėlto ilgainiui daugelį jų idėjų 
aplenkė pati istorija. Nusivylę tuo, kad net šie didieji sociologi- 
jos teoretikai nesugebėjo aprėpti visų problemų, kurias jie ėmėsi 
analizuoti, šių laikų istorikai nagrinėjo paprastesnius klausimus — 
kapitalizmo triumfo Vakaruose analizę pakeitė, pavyzdžiui, svars- 
tymai apie tai, kas atsitiko Glosterio audėjams, kai šią grafystę 
pasiekė mechanizacija. Pasak daugelio XX amžiaus pabaigos is- 
torikų, istoriniai įvykiai pasirodo esą tokie sudėtingi ir unikalūs, 
jog ankstesnės pastangos pamėgdžioti mokslinį modelį ir jo ne- 
kintančias tiesas ima atrodyti apgailėtinos. Savo ruožtu kultūros 
istorikai pastaraisiais metais pasisakė prieš mėginimus istorinius 
įvykius redukuoti į materialias priežastis ir taip nuosekliai vengė 
ką nors paaiškinti, kad kartais atrodo, jog jie apskritai nepripa- 
žįsta jokių priežastinių aiškinimų. O posrmodernistai panaikino 
skirtumą tarp teksto ir konteksto. Jie teigia, kad egzistuoja vien- 
tisas „audinys“, kurį ardo tokie teiginiai, kaip antai: „Ji tai rašė, 
kadangi...“ Kalbai ir kultūrai priskirdami lemiamą reikšmę, šie 
specialistai mažne panaikino visokius skirtumus tarp nepriklau- 
somų ir priklausomų kintamųjų, tarp diskurso ir veiksmo, tarp 
kultūros ir visuomenės. 

Priežastinė analizė neišvengiamai susilaukia kritikos, nes ji iš- 
kelia sunkiai įgyvendinamą užduotį — išskirti tai, kas yra reikš- 
minga. Kaip galima nustatyti kokio nors įvykio priežastis, jeigu 
tą įvykį nulemia itin daug, jeigu ne begalė įvairių veiksnių? 
E. H. Carr kartą pateikė pavyzdį apie p. Jones, kuris pobūvyje 
išgėrė kelis stikliukus, paskui sėdo į automobilį su sugedusiais 
stabdžiais ir sunkiai matomoje vietoje partrenkė ir užmušė p. Ro- 
binsoną, ėjusį nusipirkti cigarečių. Tad iškyla klausimas, kokia 
buvo šio nelaimingo įvykio priežastis? P. Jones nedidelis girtu- 
mo laipsnis, stabdžių defektai, blogas matomumas ar p. Robin- 
sono įprotis rūkyti??* O gal šio įvykio analizė priklausys ir nuo 
to, ar p. Robinsonas ir p. Jones buvo baltaodžiai ar juodaodžiai, 
homoseksualūs ar heteroseksualūs (galbūt vienas iš jų užsisvajo- 

jęs keliavo į gėjų barą), linkę į nelaimingus atsitikimus ar gimę 
po laiminga žvaigžde? Ar priežastinę šio nelaimingo įvykio ana- 
lizę galima taikyti bet kuriuo kitu atveju? Ar istorikai gali tikėtis 
suvokti tokius įvykius, kaip šaltasis karas ir Prancūzijos revo- 
liucija, jeigu paprasčiausių kasdienių įvykių analizė kelia tokių 
problemų? 

Nepaisant to, vis dėlto egzistuoja gausybė duomenų, kurie lei- 
džia teigti, kad nematomos struktūros ir modeliai egzistuoja. Vals- 
tybė yra viena svarbiausių struktūrų šiandieniniame gyvenime, 
tačiau ir kitos struktūros — pradedant gamtinėmis (pvz., klimato 
tendencijos) ir baigiant socialinėmis (pvz., pasaulio ekonomi- 
ka) - yra visuotinai pripažįstamos. Ir jeigu visi pripažįsta šių struk- 
tūrų egzistavimą, tai ar verta atsisakyti jų priežasčių analizės? Šios 
transcendentinės jėgos, ar jos būtų gamtinės, ar socialinės, daž- 
niausiai yra neapčiuopiamos - pavyzdžiui, nors lyjantį lietų ma- 
to visi, tačiau tik meteorologas gali paaiškinti klimato pokyčių 
struktūrą; dar sunkiau apčiuopti tokius socialinius veiksnius, kaip 
rinkos principų reikšmė sudarant privačius sandėrius ar vaizdi- 
nių įtaka moterų elgsenai. Kitaip tariant, žmonės sugeba per- 
skaityti algalapyje surašytus skaičius ar stebėti aktorę televizijos 
reklamoje, tačiau daug sudėtingiau yra nustatyti sistemą, kurios 
dėka atskiri elementai tampa ekonomine visuma arba lyčių elge- 
sio normų kodeksu. Socialinės struktūros atspindi pastovius žmo- 
nių tarpusavio santykius, ir kadangi šios struktūros yra pagrįstos 
nusistovėjusių normų ir įsitikinimų sistemomis, tas struktūras 
galima aptikti tik pasitelkus gerai suformuluotas teorijas. 

XIX amžiuje socialinių mokslininkų atrastoji struktūra bei su 
susiję modeliavimo (parterning), proceso bei priežastinių siste- 
mų sąveikos principai yra veiksmingos intelektualinės priemo- 
nės, padedančios geriau suvokti socialinius procesus. Šių laikų 
Vakarų pasaulio žmonės negali gyventi be priežastinės kalbos ir 
žmogaus elgsenos apibendrinimų, nes šie dalykai leidžia susiste- 
minti tikrovę, kurioje jie gyvena. Jeigu neegzistuotų euristinės 
tautos, kultūros, klasės, tautybės, švietimo ir pasaulinės ekono- 
mikos koncepcijos, sudėtinga gyvenimo tikrovė subyrėtų į gau- 
sybę izoliuotų faktų. Todėl žmonės siekia paaiškinti savo pasau- 

lį, net jeigu jų paaiškinimai pasirodo esą tik daliniai. Galima 
samprotauti, kad hipotetinio p. Robinsono šeima ir draugai siektų 
sužinoti, kodėl įvyko tas nelaimingas atsitikimas. Jeigu tokių įvy- 
kių padažnėtų, panašių klausimų kiltų ir vietos valdžios institu- 
cijų atstovams. Atsakymai į tokius klausimus visada priklauso 
nuo žmogaus elgsenos principų apibendrinimų. Panašias pro- 
blemas sprendžia tie, kurie nesiliovė svarstę, kas nulėmė Prancū- 
zijos revoliuciją arba šaltąjį karą. Ber kuriuo atveju yra akivaiz- 
du, kad priežastinių aiškinimų toli gražu nepakanka — bent jau 
del to, kad nuolat atskleidžiami vis nauji žmogaus patirties as- 
pektai. Nepaisant to, ir toliau bus siekiama paaiškinti automo- 
bilių avarijų, Prancūzijos revoliucijos ar šaltojo karo priežastis; 
o norint padidinti tokios analizės veiksmingumą, būtina turėti 
reikiamų struktūros ir priežastingumo sąvokų atsargų. 

Nuo Newtono laikų mokslininkai skatino žmones galvoti, kad 
jie gali tapti gamtos šeimininkais ir apibrėžti savo, kaip sociali- 
nio veiksmo dalyvių, autonomiją. Tokios idėjos sužlugdė senojo 
režimo intelektualinės ir politines absoliutines tiesas ir paskati- 
no kurti naujas, pasaulietines gamtos ir visuomenės pasaulio in- 
terpretacijas; kartu mokslas atskleidė žmonėms, kad juos pačius 
suformavo įvairūs priežastiniai procesai. Tad nors mokslas ir pra- 
plėtė suvokimą visų tų, kurie neturi veiksmų laisvės, jis drauge 
emė kėsintis į laisvos valios ir sąmoningos autonomijos galimy- 
bę.Viena didžiausių modernybės ironijų yra ta, kad mokslo sėk- 
me galiausiai sužlugdė pasitikėjimą, prisidėjus; prie kultūrinio 
modernybės įsiviešpatavimo Vakaruose??. 

XIX amžiuje mokslininkai įdiegė įsitikinimą, kad žmonių 
veiksmus visada nulemia galingos, visa apimančios ir nemato- 
mos institucinės bei kultūrinės struktūros. Žmogiškosios pras- 
mės paieškos būdus nulemia konvencijos, normos ir vyraujan- 
čios nuostatos — lygiai taip pat, kaip giminės pratęsimo procesus 
veikia papročiai, tradicijos ir nurodymai. Pastarieji veiksmai 54- 
lygoja visus mūsų kasdienius veiksmus — nuo įpročio kiekvieną 


“ F. M. Barnard. „Accounting for Actions: Causality and Teleology“ // History 
and Theory, 20 (1981): 291-312. 

rytą prieš veidrodį valytis dantis iki pomėgio prieš miegą skaity- 
ti romaną. Kitaip tariant, norėdami paaiškinti žmonių veiklą, 
aprašytą istoriniuose dokumentuose, istorikai privalo atkurti to 
meto socialines struktūras. Tai gali būti itin sudėtinga užduotis, 
nes norint atskleisti tas struktūras būtina pasitelkti išsamius ap- 
rašymus ir analizę; be to, tų struktūrų yra tiek daug, kad iškyla 
grėsmė istorinio naratyvo rišlumui. Tačiau mėginimai ignoruoti 
struktūras, kurios valdo ir formuoja istorinius procesus, būtų 
tolygūs atsisakymui rekonstruoti tikrovę. 

Nuo antikos laikų žmonių visuomenės tyrinėtojai įvairiai ver- 
tino laisvos valios ir determinizmo santykį. Mes manome tarp 
šių dalykų egzistuojant įtampą: tai yra kova tarp struktūrų, kurios 
riboja ir nukreipia mintis bei veiksmus, ir vaizduotės, tarnau- 
jančios asmeniniam troškimui išsilaisvinti iš socialinių normų ir 
žmogiškųjų pastangų reguliavimo; struktūros nenulemia žmonių 
veiksmų, tačiau jos riboja veiksmų pasirinkimo galimybę kon- 
krečiu momentu - netgi kai galingos pokyčių jėgos griauna pa- 
čias struktūras. 


Išvados 


Istorija remiasi neblėstančiu žmogaus siekiu pažinti save ir ne- 
numaldomu noru suvokti gyvenimo esmę. Žmonės išmoko eks- 
ternalizuoti šį mokslumą ar netgi atsiriboti nuo nepakenčiamo 
jo subjektyvumo — savo klausimus jie nukreipia į tokias idėjas ir 
abstrakcijas, kaip demokratijos plėtra ar modernybės iškilimas. 
Tačiau pagrindinė šių tyrinėjimų varomoji jėga yra nenumaldo- 
mas troškimas pažinti žmogiškąją prigimtį. 

Nuo pat gimimo žmonės priklauso kokiai nors žmonių gru- 
pei, kuri jiems pateikia atsakymus į svarbiausius klausimus apie 
gyvenimo prasmę. Nedaugelis iš mūsų geba peržengti tos pirmi- 
nės sąmonės organizacijos ribas. Neatsitiktinai etnocentrizmas 
yra būdingas visoms tautoms. Nepaisant to, dėl jo iškyla specifi- 
nių problemų tokioms pliuralistinėms demokratinėms valsty- 
bėms, kaip Jungtinės Valstijos. Atitinkamai kokios nors grupės 

norą savaip interpretuoti praeitį tam, kad garantuotų savo ben- 
druomenės narių psichologinę gerovę, jokiu būdu negalima pri- 
skirti kokiam nors sąmokslui, nes toks noras yra labai žmogiš- 
kas. Dėl tų pačių priežasčių nevertėtų įžvelgti kokių nors piktų 
kėslų ir tada, kai kas nors siekia manipuliuoti nacionaline istori- 
ja (nors tokių mėginimų padariniai gali būti visiškai nenuspėja- 
mi). Tokia pagunda tiesą paaukoti šlovinimo ar moralizavimo 
tikslams turėtų būti ypač gerai pažįstama istorikams profesiona- 
lams, ir ne tik jiems, nes visi žmonės yra savotiški savo gyvenimo 
istorikai, kuriems taip pat yra būdingas noras savo praeitį pa- 
versti moralinių pamokymų šaltiniu. Netgi kai žmonės nesiekia 
kaip nors pakoreguoti istoriją, jiems nėra lengva jos tiksliai per- 
teikti. Be to, egzistuoja dar ir papildoma suvokimo problema; 
žinant veiksmo ar įvykio rezultatą, vėlesni įvykiai beveik neiš- 
vengiamai yra projektuojami į praeitį arba, kaip pasakytų koks 
nors psichologas, mums yra sunku įsisąmoninti, kad tie, kurie 
gyveno praeityje, paprasčiausiai negalėjo žinoti, kas bus ateityje. 
Savo ankstesnių veiksmų trūkumus žmonės yra linkę priskirti 
savo kvailumui, nors tuos trūkumus derėtų aiškinti paprasčiau- 
siai tuo, kad mes negalime iš anksto žinoti, kas laukia ateityje. 
Nepaisant to, kad žmonės iš prigimties yra linkę iškreipti ar 
išgalvoti praeitį, mums dažnai tenka brangiai sumokėti už infor- 
macijos nuslėpimą. Todel visiškai nepagrįsta manyti, kad mūsų 
nežeidžia tai, ko nežinome. Greičiau yra priešingai, - kai mes ko 
nors nežinome, mūsų nežinojimas yra ypač skaudus, nes tuo 
atveju mes negalime tinkamai veikti. Todėl kuo mažiau turime 
informacijos, tuo ribotesnis mūsų pasirinkimas. Galbūt tautos 
tvirtumui palaikyti kartais būtų pravartu ir naudinga rūpestin- 
gai „atsijoti“ netinkamą informaciją, tačiau demokratiniai, taigi 
ir amerikietiškieji, principai teigia ką kita. Jie patvirtina indivi- 
do teisę į laisvę — tad ir tyrinėjimų laisvę — ir nė neužsimena apie 
politinį solidarumą. Instrumentinė logika, — kuri perša mintį, 
jog tautos gerovės labui būtina pasirūpinti, kad žmonės užmirštų 
tas patirtis, kurios yra nesuderinamos su didingu tautos įvaizdžiu, — 
turėtų būti dvigubai nepriimtina amerikiečiams, nes dorybingas 
Jungtinių Valstijų įvaizdis yra pagrįstas idealų viršenybe naudos 

sumetimų atžvilgiu. Be to, visi tie, kurie nori be jokių suvaržy- 
mų ištirti visus savo šalies istorinius šaltinius, gali pasiremti tei- 
se į gyvenimą, laisvę ir laimės siekimą, kuri iš pat pradžių buvo 
mūsų tautos moralinis pagrindas. 

Pasiryžimas siekti tiesos ir su tuo susijusios intelektualinės tra- 
dicijos yra puolamos iš dviejų pusių. Viena kryptis remiasi so- 
cialine struktūra ir jos ribojančiu poveikiu individams, kurių teisė 
siekti tiesos yra visuotinai pripažįstama. Kita yra susijusi su skep- 
tišku požiūriu į laisvės trokštančių tyrinėtojų sugebėjimą tiksliai 
atspindėti tikrovę. Norėdamos atsiliepti į šiuos provokuojančius 
iššūkius, mes pasitelkėme istoriją, o konkrečiai —- objektyvumo 
idėjos istoriją. Mes, šios knygos autorės, ne tik nesiėmėme paneig- 
ti reliatyvizmo, postmodernizmo, nihilizmo ir įvairių solipsisti- 
nio mąstymo formų reikšmės; mes pasitelkėme visas savo žinias 
tam, kad nustatytume šių skirtingų kriticizmo atmainų santykį 
su diskusijomis apie žinojimą, kurios prasidėjo XVII amžiuje, 
vėliau sustiprėjo iškilus moderniam mokslui ir galiausiai šiais 
laikais išsiliejo į gausybę triukšmingų debatų. 

Mūsų pačių santykis su tikrove yra pagrįstas nuostata, kad 
žmonės siekia žinoti ir kurti savo gyvenimus taip, kaip jie mano 
esant teisinga. Mūsų nuomone, čia istorija gali būti naudinga, 
nes ji siūlo įvairių priemonių, leidžiančių išsivaduoti iš autori- 
tarinės valdžios, pasenusių pasaulėžiūrų ir nevilties pranašų 
gniaužtų. Istorinė analizė mums teigia, kad visuomenės nariai 
formuoja įvairias struktūras, kurios suvaržo veiksmų laisvę, o pas- 
kui jie patys sukuria tokias mąstymo sistemas, kurios sugriauna 
minėtąsias struktūras. Ji taip pat perša mintį, kad visos žinojimo 
sistemos įgyja ideologinių atspalvių, nes tų sistemų reikšmė esanti 
tokia didelė, jog jų neįmanoma nepaisyti. Tad kaip derėtų vertinti 
atradimus, kurių dėka yra demaskuojami įvairūs mitai? Mano- 
me, kad tokie atradimai liudija apie atsinaujinusios visuomenės, — 
funkcionuojančios pliuralistinėje demokratinėje šalyje, kur yra 
ginamos kitamanių teisės, - sugebėjimą išmintingai tarpininkauti 
tarp visuomenės ir individo, žinojimo ir aistros, aiškumo ir ne- 
tikrumo, vilties ir abejonės. Norint byloti tiesą, būtinos kolekty- 
vinės pastangos. 

Trys garsios JAV istorikės šioje knygoje ėmėsi 
apmąstyti istorinio žinojimo raidą nuo aštuo- 


nioliktojo amžiaus iki postmodernistinės teo- 


rijos bei nubrėžti ateities istorijos metmenis. 
Savo analizei autorės ima amerikietiškąją 
medžiagą, tačiau neapsiriboja lokalizuota 
istorine problematika. Pasitelkdamos savo 
įvairiapusišką mokslinę patirtį ir naujausias 
antropologines bei filosofines apžvalgas, isto- 
rikės šiuolaikiškai nagrinėja bendrąsias tiesos 
ir objektyvumo, praeities konstravimo, naciona- 
linės bendruomenės formavimo problemas. 
„Tiesos sakymas apie istoriją“ — tikras iššūkis 
mitologizuotai istorinei sąmonei. Knygoje 
įtaigiai nuvainikuojama daugelis mitų apie 
istoriją, mokslą ir žinojimą, o tai yra gana ak- 
tualu pokomunistinėje erdvėje, kur mitų galia 
išlieka didelė. Ši knyga skirta ne tik istorikams, 
bet ir visiems tiems, kuriuos domina šiuolai- 
kinės intelektualios minties tendencijos 
Vakaruose. 

